
pravom  se  kaže,  da  je  Italija  vila,  sibila,  svećenica 
moderne  povjesti;  u  raznim  pojavama  njene  kulture 
naučili  su  se  narodi  vještini,  da  svoje  najdublje  misli 
izražavaju  liepo.  Tko  putuje  Italijom,  poimence  ga  zanosi  umjet- 
nost, pa  ako  i  nije  inače  od  prirode  i  po  zvanju  sklon  este- 
tičkomu  užitku,  Italija  ga  i  preko  volje  čini  ljubiteljem  umjet- 
nosti. To  su  izkusili  nebrojeni  ljudi,  a  za  nježnije  duše  može 
še  reći,  da  im  je  duži  boravak  u  Italiji  pravi  preporod.  U  Italiji 
nije  umjetnost  uklonjena  od  svakidašnjega  života  i  ne  treba 
osobite  pripreme,  da  se  koga  dojmi  njezina  umjetnost.  Umjet- 
nost je  ondje  na  svakom  koraku,  kao  da  pripada  samoj  zemlji; 
ulice  i  trgovi  po  Italiji  pravi  su  muzeji  umjetnosti. 

Putnika  zanimaju  obično  samo  dvie  punim  tisućljećem 
razstavljene  periode  u  povjesti  umjetnosti:  klasična  starina, 
doba  starih  Rimljana,  i  XVI.  stoljeće,  cvjetno  doba  tako  zvane 
renaissance  —  preporoda.  Ako  to  i  nije  sasvim  opravdano, 
opet  možemo  lako  razumjeti,  ako  pomislimo,  kakov  se  silan 
preokret  dogodio  za  preporoda  u  Italiji  ne  samo  u  umjetnosti, 
nego  u  obće  u  kulturi.  Preporod  —  renaissanca  —  je  više 
nego  samo  nasljedovanje  starine  u  umjetnosti,  preporod  obu- 
hvaća svu  kulturu  Italije  u  Xy.  i  XVI.  stoljeću,  preporod  je 
početak  modernoga  svieta  u  politici,  znanosti,  umjetnosti  i 
družtvenom  životu. 


VI  Srednji  viek.  —   Štampa, 

Srednji  je  viek  bio  osnovan  na  osvajanju,  u  njemu  se 
razvila  vlast  surove  sile,  pokrenuo  se  feudalizam.  Povlastice 
pojedinih  staleža  ne  bijahu  prava  svega  naroda,  nego  pripa- 
dahu samo  pojedinim  razredima.  Broj  slobodnih  ljudi  bijaše 
neznatan,  a  golemi  je  dio  naroda  kmetovao.  I  gradovi  se  nisu 
mogli  oteti  obćoj  struji,  te  su  svoja  prava  shvaćali  povlasti- 
cama, koje  su  zakraćivali  drugima.  Za  naobrazbu  svjetine  slabo 
je  tko  mario.  A  i  prave  znanosti  nije  moglo  biti,  jer  nije  imala 
slobode.  Uza  to  nahodimo,  da  su  i  pojedinci  i  narodi  silno 
osiromašili. 

Srednji  se  viek  nije  svršio  s  kakovim  velikim  dogadjajem, 
kako  je  rimsko  carstvo  podkopala  seoba  naroda.  Nije  moć  su- 
rova barbarstva,  nego  je  lagana  i  gotovo  nevidovna  sila  nove 
inteligencije   preobrazila   sviet   i   udarila  temelj    novoj  periodi. 

Već  u  polovini  XV.  stoljeća  stali  su  se  buditi  narodi, 
ljudsko  pokoljenje  uzelo  je  nastojati  oko  toga,  da  nadoknadi, 
što  je  stoljećima  zanemarilo  i  prespavalo.  Ponajprije  su  učestali 
veliki  znameniti  obreti,  dogodile  su  se  nenadane  promjene  u  go- 
spodarskim i  imovinskim  prilikama,  u  navikama  i  u  uvjerenjima 
ljudi.  Poimence  je  obret  štampe  pomogao,  da  se  preobraze  pri- 
like. Uza  to  su  nadjene  nove  do  tada  nepoznate  zemlje.  Tako 
je  počelo  Čovječanstvu  svitati  sunce  novih  vremena.  Dok  srednji 
viek  uništava  i  obara,  novi  mirno  stvara  i  gradi. 

Na  granici  srednjega  i  novoga  vieka  nahodimo  obret 
puščanoga  praha,  pa  je  tako  novo  oružje  oborilo  moć  grabež- 
ljivih sredovječnih  vitezova;  snazi  topova  nisu  mogle  odolie- 
vati  stare  vitežke  gradine. 

Svakako  je  još  znamenitiji  obret  štampe  oko  g.  1440., 
po  kojoj  je  slavan  izišao  Ivan  Gutenberg.  No  da  štampa  bude 
u  istinu  blagoslovna  po  naobrazbu,  htjelo  se  još,  da  se  mjesto 
pergamene  upotrebi  jeftinija  gradja,  a  to  se  dogodi,  kad  se 
počeo  u  velike  graditi  papir  od  prnja. 

Sad  se  mogla  prosvjeta  lako  širiti,  i  siromašni  ljudi  mogli 
su  kupovati  knjige.  Znanje  nije  više  bilo  dobro  pojedinih  sta- 
leža, nego  obće  dobro.  Prava  je  sreća,  što  je  štampa  obretena 
još  u  posljednjem  času,  kad  su  se  mogla   spasti   mnoga  djela 

klasične  starine.  Kako  su  propadale  talijanske  republike,  kako 
je  absolutizam  potiskivao  slobodne  gradove  njemačke,  kako  je 
stala  bliedjeti  zviezda  Arapa  u  Španjolskoj  i  kako  su  poimence 
Osmanlije  osvojili  Bizant  (Carigrad),  bila  bi  mnoga  klasična 
djela  lako  propala,  da  već  nije  bilo  štampe. 

Jeftinija  ciena  knjiga  bila  je  u  prilog  višoj  naobrazbi,  ali 
i  pučkoj  prosvjeti.  Nije  se  samo  povećao  broj  sveučilišta  po 
Europi,  nego  su  se  bar  u  gradovima  srednje  Europe  osnovale 
narodne  škole. 

U  ovo  doba  počinje  se  uvoditi  i  pošta,  bilo  je  to  pod 
kraj  XV.  stoljeća  i  u  početku  XVI.  A  s  pomoću  štampe  i  pošte 
razvile  su  se  nešto  kasnije  i  novine. 

I  na  drugim  poljima  vidimo  silan  napredak.  Već  u  XIV. 
stoljeću  opazila  se  vlastitost  magnetske  igle,  da  pokazuje  na 
sjever,  pa  se  počeo  upotrebljavati  kompas  (sjevernica).  Dok  se 
prije  morska  ladja  držala  ponajviše  samo  obala,  sad  je  mogla 
zaploviti  i  Oceanom.  Sada  učestaše  smiona  morska  putovanja 
u  Talijana,  Portugiza  i  napokon  u  Španjolaca.  Godine  1486. 
doplovi  Diaz  do  Rta  dobre  nade  u  Africi,  a  godine  1489.  Vasko 
da  Gama  preplovi  Indijski  ocean  i  tako  nadje  put  do  Iztočne 
Indije.  Još  su  znatnija  putovanja  na  drugu  stranu.  Budući  uvjeren, 
da  je  zemlja  kugla,  pa  da  bi  i  zapadnim  putem  mogao  iz  Europe 
doploviti  do  Indije,  možda  i  prije  nego  iztočnim,  rieši  se  slavni 
Kolumbo,  da  podje  ovim  novim  putem.  Kolumbo  još  nije  slutio, 
da  je  našao  nov  dio  svieta,  nego  je  držao,  da  je  obreo  za- 
padni put  do  Indije.  Istom  drugomu  Talijanu  Amerigu  Ves- 
pucciju,  koji  je  iza  Kolumba  došao  onamo  i  opisao  svoje  puto- 
vanje, dopade  slava,  da  svoje  ime  dade  novomu  dielu  svieta 
—  Americi.  Od  sada  su  se  počeli  nagomilavati  obreti  u  novom 
svietu.  Tako  se  mogao  započeti  u  istinu  svjetski  promet  na- 
roda. Nije  to  više  trgovina  izmedju  dva  tri  susjedna  plemena 
ili  tek  po  obalama  Sredozemnoga  mora.  Smjeli  trgovci  plove 
sada  Oceanom.  Europejci  su  se  stali  micati  kao  ono  za  križar- 
skih vojna  ili  za  seobe  naroda.  Nejasno  neko  čuvstvo  gonila 
je  tisuće  i  tisuće  ljudi  preko  mora  u  nove  krajeve.  Ponajviše 
ih  je  poticala   težnja   za    dobitkom,    a   često  i  ljubav  k  pusto- 

lovinama  i  tamo  amo  \jerska  revnost.  Iz  novoga  svieta  pre- 
nesen je  u  Europu  krumpir,  koji  danas  milionima  daje  hranu. 
Obret  Amerike  umnožao  je  u  velike  takodjer  plemenite  kovine. 
Tako  se  dogodi  znamenit  družtveni  prevrat,  povećala  se  trošnja, 
a  zajedno  s  njom  povećala  se  i  proizvodnja.  Htjelo  se  više 
radnika,  pa  su  oni  dobivali  i  veću  plaću.  I  siromašniji  ljudi  pri- 
vikavaju se  sada  većemu  užitku.  Sve  je  to  izazivalo  nove  ve- 
like podhvate.  Iz  gospodarskoga  područja  pomiče  se  ovaj  po- 
kret na  druga  polja.  Na  taj  se  način  utirao  put  obćemu  prevratu. 

U  umjetnosti  iztiskuje  osobna  mašta  predaju.  U  srednjem 
vieku  umjetnine  su  samo  simboli  (oznake)  za  obće  misli,  sam 
umjetnik  izčezava.  Sad  počinje  umjetnik  obradjivati  svetu  po- 
vjest  na  svoj  način,  iz  dubine  duše  svoje  iznosi  nove  pobude, 
proučava  samu  prirodu  i  starinske  umjetnine,  te  tako  oni  pu- 
poljci, koje  prije  nahodimo,  razcvjetaju  se  sada  u  sav  mah. 
Priroda  nije  više  umjetniku  zagonetna  ili  neprijateljska,  nego 
je  nastoji  upoznati  u  svim  tajnama  i  naći  -svu  njezinu  ljepotu. 
To  je  uzrokom,  što  se  dotjerala  anatomija  i  perspektiva,  finije 
opažanje  svjetla  i  uzduha,  kolorit.  Kako  je  osobnost  zahvatila 
u  život,  nije  čudo,  što  umjetnik  rado  proučava  i  tudju  osob- 
nost. Simbolike  srednjega  vieka  nestaje,  pa  realizam  razvija 
svoju  zastavu  i  pobjednički  prolazi  svietom.  Ali  ipak  ovaj  rea- 
lizam nije  prešao  odredjenih  granica,  nego  su  kao  ono  u  cvjetno 
doba  grčke  umjetnosti  idejalni  sadržaj  i  prirodni  oblik  ostali 
u  skladu. 

I  u  naukama  vidimo  silan  napredak,  ponajpače  u  prirodnim. 
Prije  svega  napominjemo  astronomiju.  U  srednjem  vieku  bijahu 
svi  uvjereni,  da  se  sunce  kreće  oko  zemlje,  svi  su  se  ljudi 
držali  Ptolemejeva  sustava,  dok  se  nije  digao  Poljak  Kopernik 
i  dokazao,  da  se  zemlja  i  ostali  planeti  kreću  oko  sunca;  Ko- 
pernik još  drži,  da  je  sunce  središte  svemira.  Astronomiju  je 
dotjerao  onda  Kepler,  koji  je  našao  zakone  o  tečaju  planeta  i 
njihovih  trabanta  i  tako  udario  naučan  temelj  astronomiji.  Istom 
u  XVII.  stoljeću  dopunio  je  Keplerovu  nauku  Newton  utvrdivši 
zakon  o  teži  i  privlačivosti.  Pod  konac  XVI.  stoljeća  obreo  je 
Jansen  dalekozor,    s   pomoću    kojega    se   možemo  potanje  oba- 

viestiti  o  mjesecu  i  suncu,  kao  i  o  veličini  i  okretanju  planeta 
i  njihovih  trabanta. 

I  u  drugim  područjima  nauke  nahodimo  u  ovo  doba 
življi  pokret.  Već  g.  1500  nalazimo  džepnu  uru,  g.  1530.  kolo- 
vrat, a  g.  1538.  ronilo.  Barometar  je  izmislio  Toricelli  istomu 
XVII.  stoljeću.  U  to  doba  pokrenu  u  filozofiji  nov,  na  izkustvu 
osnovan  smjer  Bacon. 

Kako  se  iz  svega  vidi,  preporod  je  zahvatio  široke  gra- 
nice, pa  sam  s  toga  sastavljajući  ovu  knjigu  o  preporodnoj 
književnosti  u  Italiji  bio  dužan,  da  se  osvrnem  i  na  političke 
i  na  kulturne  prilike  onoga  vremena.  Samo  tako  može  izići  i 
slika  tadašnje  književnosti  jasna  i  podpuna. 

U  današnjem  se  pisanju  povjesti  javljaju  razne.  Često 
oprečne  struje.  Dok  Carlyle  drži,  da  je  napredak  čovječanstva 
osnovan  na  radnji  pojedinih  velikih  ljudi,  dotle  Buckle  uznosi 
nada  sve  utjecaj  svjetine  i  vremenskih  prilika.  Neosnovano  je 
jedno  i  drugo,  ako  se  pregoni. 

No  nema  sumnje,  da  nam  se  u  povjestnom  prikazivanju 
valja  obazirati  na  kulturne  pojave.  Ovaj  je  smjer  u  pisanju 
povjesti  još  mlad,  pa  nije  čudo,  što  su  povjestničari  pošli  njime 
poimence  u  onim  dielovima  povjesti,  u  kojima  su  kulturne  po- 
jave bitno  utjecale  na  političke  i  gospodarske  prilike,  biva  to 
poimence  za  rimskih  zemljištnih  borba  i  za  francuzke  revolu- 
cije godine  1789.,  u  umjetnosti  Periklova  doba  i  u  književ- 
nosti renaissance.  Ovaj  je  osvrt  i  drugdje  nuždan.  Kako  nam 
je  n.  p.  težko  zamisliti  palaču  sredovječnih  vladara  bez  naših 
prozora  i  peći  ! 

Kulturu  je  talijanske  renaissance  klasično  opisao  Niemac 
Burckhardt,  on  nam  je  i  bio  vodja  u  prvoj  česti  ove  knjige 
prije,  nego  smo  iznieli  sliku  pojedinih  književnika,  kako  se 
javljaju  redom  za  preporoda  u  pojedinim  skupinama.  Na  ovaj 
se  način  dogadja,  da  se  koješta  u  knjizi  poradi  sveze  ponavlja, 
ali  sam  držao,  da  ne  bi  bilo  zgodno  izostaviti  kulturni  priegled. 

Kulturna  je  povjest  mlada  nauka,  istom  u  polovini  XIX. 
stoljeća  počinju  se  naučnjaci  življe  baviti  oko  nje.  Bilo  je  da- 
kako radnika  i  nešto  prije,  ali  istom  sada  uzelo  se  pomnjivije 

nastojati  oko  nje.  U  predjašnja  je  vremena  pisac  povjesti  pazio 
samo  na  velike  dvorske,  državne  i  ratne  dogadjaje,  a  sada  se 
počelo  misliti  na  to,  da  je  izhodište  i  cilj  povjesti  prikazivanje 
kulture  u  nekoga  naroda;  pisac  povjesti  osvrće  se  jednako  na 
razvoj  jezika  i  književnosti  kao  i  na  život  dvorova  i  vojske; 
povjest  ekonomijskih  prilika  nije  manje  važna  nego  opis  diplo- 
matskih razprava;  povjest  crkve  i  prava  kao  izraz  narodnoga 
života  ulaze  u  veliki  okvir  povjesti. 

Početak  kulturne  povjesti  valja  nam  tražiti  u  stoljeću 
humaniteta  i  prosvjete.  Medju  Francuzima  Voltaire,  a  medju 
Niemcima  Herder  utiru  put  novu  shvaćanju  povjesti.  U  drugoj 
polovini  XVIII.  stoljeća  odomaćila  se  po  Europi  nova  modna 
rieč :  kultura,  a  modna  je  rieč  samo  pratilica  modne  misli. 
Rousseau  je  vojujući  za  svoju  omiljelu  misao,  da  nam  se  valja 
povratiti  k  prirodnomu  životu ,  rieči  »kultura«  podao  krila. 
Kultura  je  skupina  onih  posljedica  rada,  koje  pojedincu  ili  na- 
rodu podaju  obilježje.  U  početku  je  kultura  značila  obradjivanje 
tla,  a  tek  kasnije  počela  se  upotrebljavati  za  duševni  rad.  Tako 
je  s  vremenom  kultura  značila  ono,  što  bismo  rekli:  prosvjeta. 
Već  u  XVIII.  stoljeću  javljaju  se  prvi  tragovi  kulturne  povjesti; 
vidimo,  da  se  pisci  povjesti  već  osvrću  na  gospodarsku  osnovu, 
poimence  na  statistiku,  a  pripadom  i  na  narodopis.  Za  prou- 
čavanje naroda  živo  se  zaniela  romantika  u  prvoj  polovini 
XIX.  stoljeća,  ona  je  pokrenula  novu  poredbenu  filologiju,  nauku 
0  narodnim  starinama  i  u  obće  narodopis.  Namjesto  predjaš" 
njega  filozofijskoga  umovanja  dodje  živo  historijsko  zanimanje 
u  svim  naučnim  područjima.  Uporedo  se  javlja  u  politici  demo- 
kratska struja.  Borba  za  narodna  prava  iztiskuje  u  povjesti  puki 
opis  ratova  i  kabinetskih  dogadjaja.  Već  prije  1848.  godine 
potisnu  socijalna  struja  narod  kao  predmet  nauke  u  prvi  red. 
Napokon  dodje  i  utjecaj  prirodnih  znanosti.  Neočekivani  tri- 
umfi,  koje  su  prirodne  znanosti  postigle  analizom,  navratili  su 
i  ostale  nauke  na  ovaj  put.  Tako  se  evo  razvila  po  malo  i 
kulturna  povjest  kao  samostalna  nauka.  Najprije  su  naučnjaci 
uzeli  s  neobičnom  marljivošću  skupljati  narodne  običaje  i  priče  i 
u  obće  narodno  blago;  pojavila  su  se  mnoga  historijska  družtva, 

da  kupe  kulturnu  gradju;  muzeji  su  nenadano  počeli  sabirati 
narodopisne  predmete,  pa  bi  već  bio  red,  da  i  mi  Hrvati  osnu- 
jemo ovakov  narodopisni  muzej,  kakovim  se  ponose  mnogi 
europski  narodi,  a  medju  njima  n.  p.  i  Češki. 

Kulturna  je  po  vješt  pokušala,  da  čovjeka  kao  tip  učini 
predmetom  historijskoga  izpitivanja,  ona  ne  mari  za  pojedinca 
Čovjeka  —  junaka  u  prošlosti,  nego  za  čovjeka,  koji  je  tip, 
predstavnik  svoga  vremena,  svoga  naraštaja.  Opisivanje  starih 
običaja  i  navika  može  se  lako  pretvoriti  u  ropotarnicu  starih 
odiela,  u  kojoj  nema  ljudi.  Posao  je  kulturne  povjesti,  da  ovu 
sliku  nadahne  životom.  To  je  učinio  godine  1860.  Burckhardt 
u  svojem  djelu:  junak  je  njegove  povjesti  čovjek  preporoda  kao 
tip.  On  nije  napisao  svojih  političkih,  umjetničkih,  religioznih  i 
naučnih  historijskih  slika  s  drugoga  razloga,  nego  da  nas 
upozna  s  Čovjekom  preporoda,  s  Talijanom  renaissance.  Ovaj 
čovjek  nije  tip  svega  čovječanstva,  nego  samo  manje  neke  sku- 
pine. Na  taj  je  način  »narodna  duša«  postala  predmetom  histo- 
rijskoga izpitivanja.  Neki  su  pojam  »narodne  duše«  nazvali 
mističnim,  ali  danas  nakon  sjajnih  posljedaka  kulturne  povjesti 
ne  bi  to  bilo  više  pravo  tvrditi. 

U  prilog  je  kulturnoj  povjesti  i  jedna  od  najmladjih  na- 
uka —  tako  zvana  kolektivna  (skupna)  psihologija,  pa  i  ako 
nisu  svi  njezini  posij edci  ujamčeni,  kako  ih  nahodimo  u  dje- 
lima n.  pr.  Tardeovim ,  Lebonovim  i  Sigheleovim ,  opet  je 
istina,  da  je  ova  nauka  izniela  na  vidjelo  i  mnogo  sigurnih 
činjenica.  Nema  sumnje,  da  svjetina  imade  svoju  dušu,  koja  se 
može  proučavati  kao  i  pojedinačka  duša.  Svjetina  se  radije  i 
lakše  povodi  za  čuvstvom,  nego  duhom;  razjarena  je  svjetina 
nalik  na  ženu,  koja  je  u  bjesnilu  okrutnija  nego  mužkarac; 
strah,  mržnja,  vjera,  simpatija  pokreće  svjetinom  jače  nego 
talent  i  duh,  pa  se  zato  i  ne  može  svjetina  podići  u  visinu 
genijalnih  ljudi.  Nasljedovanje  je  moćna  sila  u  duševnom  ži- 
votu kolektivne  (skupne)  duše,  a  to  nam  i  tumači  širenje  kul- 
ture; samo  ne  valja  zaboraviti,  da  svjetina  u  isti  mah  zazire 
od  nekih  novosti,  dok  za  drugima  teži,  kao  i  ona  žena,  koja  se 
povodi  za  modom,    ali  se    drži   sujevjerja.    Čovjek  u  gomili  za 

obćega  vrenja  učini,  što  inače  ne  bi,  zato  i  nema  ništa  pogi- 
beljnije  nego  velika  ideja  u  malu  mozgu.  Svjetina  je  sklonija 
zlu  nego  dobru,  pa  koliko  imade  u  njoj  dobrih  ljudi,  zli  su  od 
njih  radiniji.  Malo  imade  dobrih  i  u  isti  mah  jakih  ljudi. 

Posao  kulturne  povjesti  nije  lak,  poimence  se  nadaj e 
pogibelj  u  tom,  da  se  damo  prebrzo  na  generalizacije  (obće 
zaključke)  ili  da  prenaglo  odjelit  slučaj  proglasimo  tipnim 
(obćim).  Burckhardt  je  proučavajući  preporodnoga  Talijana  umio 
naći  i  svezu  izmedju  starine,  srednjega  i  modernoga  svieta,  te 
je  pokazao,  da  je  istom  Čovjek  modernoga  svieta  postao  mi- 
krokozam (mali  sviet)  kao  i  starinski  čovjek,  dok  sredovječni 
to  nije  bio  i  nije  mogao  biti.  Kolikogod  je  mučno  zaviriti  u 
tajne  dubine  skupne  duše,  Burckhardt  je  pokušao,  da  taj  posao 
izvrši,  a  to  mu  je  i  pošlo  za  rukom,  jer  je  u  njega  bilo  fino 
oko  pravoga  kulturnoga  historika,  koji  umije  i  u  sitnici  naći 
važnu  pojavu  i  upotrebiti  je  za  cjelinu.  Zato  Burckhardt  na- 
stoji pokazati  iz  svih  sitnica,  kako  se  za  renaissance  u  čovjeka 
dotjerala  i  razvila  osobnost;  ovaj  pojedinački  smjer  upravo 
razlikuje  moderni  sviet  od  sredovječnoga,  pa  je  glavna  zasluga 
Burckhardtove  knjige,  da  smo  to  upoznali.  Posve  je  prirodno, 
što  u  njegovoj  kulturnoj  povjesti  ne  izbija  toliko  prosti  narod, 
koliko  inteligencija,  naobražena  čeljad,  jer  je  renaissanca  upravo 
velik  duševni  preobrat;  prema  tomu  Burckhardt  i  bira  vrela,  ko- 
jima se  onda  služi:  on  sudi  po  pjesničkim,  umjetničkim  i  naučnim 
djelima.  Drugi  opet  kulturni  historici  više  «e  obaziru  na  srednje 
staleže,  a  neki  opet  više  na  prosti  narod.  Kako  se  vidi,  »narod« 
se  u  raznih  kulturnih  historika  razlikuje  prema  vrelima,  kojima 
se  služe  i  u  obće  mogu  služiti. 

Zato  nije  čudo,  što  Burckhardt  imajući  pred  očima  po- 
najpače  naobražene  ljude  u  velike  iztiČe  n.  pr.  Dantea.  Njemu 
je  Dante  predstavnik  svoga  vremena  i  svoga  naroda.  Kad 
opisuje  talijansku  klevetu,  zadovoljava  se  pisac  time,  da  nam  pri- 
kaže najvećega  talijanskoga  klevetnika  Pietra  Aretina,  pa  veli, 
da  po  njemu  možemo  upoznati  i  manje  klevetnike.  Idejal  bi  bio, 
kad  bi  se  historik  koje  kulture  obazirao  na  sve  staleže  narodne, 
pa  kad  bi  iz  pojedinih  činjenica  mogao   složiti   zakone   narod- 

noga  života  i  poredjati  ih  u  živ  organizam.  Kulturna  je  povjest 
na  dobru  putu,  pa  će  jamačno  postići  i  većih  posljedaka,  nego 
ih  imade  danas.  Uza  sav  odpor  nekih  »političkih«  historika 
kulturna  povjest  sve  ljepše  napreduje,  te  je  opravdana  nada, 
da  će  ona  i  zadržati  samostalno  mjesto,  koje  je  uhvatila. 

U  obćoj  svjetskoj  povjesti  slabo  je  koja  čest  tako  zanim- 
ljiva kao  talijanski  preporod  XV.  i  XVI.  stoljeća.  Ovaj  se 
preporod  do  skora  razširio  po  svoj  Europi,  pa  ga  nahodimo  i 
u  hrvatskim  zemljama,  gdjeno  je  prokrčio  put  našoj  modernoj 
prosvjeti.  Slabije  je  utjecao  talijanski  preporod  na  Englezku, 
najtješnje  se  s  kulturom  narodnoga  jezika  svezao  u  Francuzkoj, 
najžilaviji  je  bio  preporod  u  Njemačkoj,  gdje  je  probio  put  i 
reformaciji  u  crkvenom  području.  Od  Slavena  su  se  najviše 
okoristili  preporodom  Hrvati,  Slovenci,  Česi  i  Poljaci,  kako  se 
vidi,  sve  sami  zapadni  Slaveni.  U  ostalom  ne  valja  zaboraviti, 
da  su  mnogobrojni  Hrvati  djelovali  za  preporoda  u  samoj 
Italiji.  Imade  medju  njima  imena  svjetskoga  glasa,  to  su  po- 
imence:  najveći  sitnoslikar  svjetski  Glović  (Clovio) ,  latinski 
pjesnik  iz  Dubrovnika  Criević,  koga  su  ovjenčali  u  Rimu,  mle- 
tački slikari  KrpaČ  (Carpaccio)  i  Medulić,  graditelj  divne  urbinske 
palače  Lucijan  iz  Lovrane,  filozof  Petrić  (Patricije),  predhodnik 
Newtonov  Gospodnetić  (Dominis),  leksikograf  Vrančić  (Veranzio), 
pjesnik  Jan  Panonij  iz  Kešinaca,  jedan  od  najvrlijih  učenika 
Guarinovih,  i  prvi  pisac  talijanske  gramatike  Srića  (Fortunio) ;  a 
bilo  je  Hrvata  i  prije  i  poslije,  koji  su  radili  u  Italiji,  od 
predjašnjih  iztičemo  Korčulanina  putnika  Pola,  a  od  kasnijih  u 
XVIII.  stoljeću  filozofa  Boškovića,  znamenitoga  epigramatika 
Gagliuffija,  latiniste  Kunića,  Stojkovića  (Staya)  i  Zamagnu,  pa 
napokon  u  XIX.  stoljeću  Sibenčanina  Tommaseja,  komu  su 
zahvalni  Mletci  podigli  spomenik. 

Bit  će  zadaća  posebne  knjige,  da  se  prikaže  preporod 
izvan  Italije;  u  ovakovoj  knjizi  bit  će  prilike,  da  se  pokaže, 
kako  je  preporod  iz  Italije  utjecao  i  na  hrvatske  zemlje  po- 
imence u  književnosti  i  umjetnosti. 

U  ovoj  sam  knjizi  sastavio  samo  sliku  talijanskoga  pre- 
poroda, a  rad  pojedinih  talijanskih  književnika  i  umjetnika  pri- 

kazao  sam  tek  toliko,  koliko  je  bilo  potrebno,  da  se  objasni 
obća  slika  preporoda.  Ova  knjiga  ne  ide  za  tim,  da  bude 
povjest  talijanske  književnosti,  nego  da  prikupi  glavne  crte 
talijanskoga  preporoda,  kako  se  poglavito  javlja  u  latinskoj  i 
talijanskoj  knjizi  onoga  svietloga  vremena. 

U  samom  djelu  poslužio  sam  se  raznim  vrstnim  djelima 
svjetske  književnosti,  a  medju  njima  su  najglavnija  ova:  Burck- 
hardt,  Die  Cultur  der  Renaissance  in  Italien,  6.  izd.  g.  1898.,  — 
Geiger,  Renaissance  und  Humanismus  in  Italien  und  Deutsch- 
land,  g.  1882.,  —  Monnier,  La  Renaissance  de  Dante  a  Luther, 
g.  1884.,  —  Sauer,  Geschichte  der  italienischen  Litteratur, 
g.  1883.,  —  Settembrini,  Lezioni  di  letteratura  italiana,  16.  izd. 
g.  1894.,  —  Voigt,  Die  \Viederbelebung  des  classischen  Alter- 
thums,  3.  izd.  g.  1893.,  —  i  Zielinski,  Cicero  im  Wandel  der 
Jahrhunderte,  g.   1897. 

Kako  su  prvaci  talijanskoga  preporoda  rado  svoja  imena 
prekrajali  na  latinsku,  uobičajila  su  se  u  kasnija  vremena  razna 
pisanja  njihovih  imena ;  tako  se  n.  pr.  ime  slavnoga  mletač- 
koga štampara  Manucija  piše  na  razne  načine  (Manutius,  Ma- 
nuzio,  Manuzzi,  Mannuzzi,  Manucci).  To  me  je  i  ponukalo,  da 
sam  ovakova  imena  pisao  onako ,  kako  se  uobičajilo  u  nas 
pisati  latinska  imena.  Kako  je  ova  knjiga  namienjena  popu- 
larnoj svrsi,  držim,  da  sam  smio  postupati  onako,  kako  je  naj- 
običnije. Po  želji  »Matičinoj«  s  istoga  sam  razloga  obćim  teh- 
ničkim nazivima  do  potrebe  dodavao  i  hrvatske  izraze,  kakovi 
su  već  ušli  u  običaj,  premda  znadem,  da  mnogi  od  njih  možda 
i  nije  najzgodnije  udešen.  Činilo  mi  se,  da  ne  bi  bilo  zgodno  u 
popularnoj  knjizi  iznositi  nove  kovanice,  jer  bi  se  moglo  dogoditi, 
da  bi  nova  kovanica  slabo  pomogla  svrsi,  za  kojom  sam  išao. 

Svrha  je  ove  knjige,  da  onim  čestitim  čitateljima  »Mati- 
činim«, kojima  nisu  dohodna  djela  na  tudjim  jezicima,  razvije 
pred  očima  jednu  od  najljepših  perioda  europske  povjesti,  da 
ih  upozna  s  bogatim  izvorom  moderne  prosvjete.  Preporod  je 
osvit  modernoga  svieta,  prva  zraka  onoga  sunca,  koje  je  Europu 
ogrijalo  u  XIX.  stoljeću.  Sloboda  naroda,  koje  su  pritiskivale 
povlastice  pojedinih    staleža,   jedna  je  od  najsjajnijih  tekovina 

povjesti,  jedna  od  najblagoslovnijih  posljedica  preporoda.  Zato 
je  preporodna  kultura  i  vriedna,  da  se  s  njom  upoznamo;  kul- 
turu XVI.  stoljeća  jamačno  je  koja  kasnija  epoha  većim  duševnim 
razvojem  nadkrilila,  ali  nema  sumnje,  da  kultura  nikada  nije 
bila  razširenija,  mnogoličnija  i  više  prostonarodna.  To  joj  i 
podaje  osobitu  milotu. 

U  Zagrebu  15.  juna  1899. 

M.  Š. 


©dje  je  šfo. 


Preporod  u  Italiji  u  XV.  i  XVL  stoljeću. 


Pojedinački  smjer. 

Sto  je  renaissanca  (preporod)?  —  Opreka  izmedju  srednjega  i 
novoga  vieka.  —  Talijanske  države.  —  Silnici  i  njihovi  poda- 
nici. —  Republike  i  prognanstva.  —  Kozmopolitizam  u  Dantea  i 
prognanika.  —  Kako  se  osobnost  usavršila  u  15.  stoljeću?  — 
Alberti  kao  primjer  svestrane  naobrazbe.  —  Pojedinački  se 
smjer  javlja  u  modernoj  slavi.  —  Dante  i  Petrarka.  —  Pošto- 
vanje rodnih  kuća  velikih  ljudi.  —  Talijanski  gradovi  slave 
sugradjane  iz  starine.  —  Slava  u  topografiji.  —  Legenda  i 
povjest.  —  Obći  panteon.  —  Književnost  dieli  slavu.  —  Poruga 
i  dosjetka  k^o  uztuk  slavi.  —  Firentinska  satira.  —  Zname- 
niti podrugljivci.  —  Šale  Leona  X.  —  Parodija  i  teorija 
dosjetke.  —  Kleveta  u  Firenzi  i  Rimu.  —  Giovio.  —  Areti- 
nova  publicistika 

II. 


Obret  svieta  i  čovjeka. 

Putovanja  Talijana.  —  Kolumbo.  —  Kozmografija  i  Eneja  Silvije. 
—  Prirodne  znanosti  u  Italiji.  —  Astrologija.  —  Crkva  prema 

Šrepel :  Preporod  u  Italiji. 


XVIII  Gdje  je  što. 

strana 
humanizmu.  —  Botanika  i  zoologijske  zbirke.  —  Renaissanca 
iznalazi  okolišnu  ljepotu.  —  Okoliš  u  srednjem  vieku.  — 
Danteovi  opisi  prirode.  —  Petrarkin  uzlaz  na  Mont  Ventoux 
blizu  Avignona.  —  Vidici  u  Eneje  Silvija.  —  Kasnija  svjedo- 
čanstva. —  Genre-slikarija.  —  Obret  čovjeka  i  opis  njegov  u 
pojeziji.  —  Temperamenti  i  planeti.  —  Opis  čovjeka  u  lirskim 
oblicima.  —  Sonet.  —  Kako  Dante  prikazuje  duševne  pojave? 

—  Njegova  Komedija.  —  Talijani  su  prvaci  naobrazbe.  — 
Boccaccio.  —  Misteriji.  —  Naprava  i  drama.  —  Plaut  i  Teren- 
cije.  —  Prikazivanja  i  balet.  —  Commedia  dell'  arte.  —  Roman- 
tični ep  s  pričom  kao  temeljem.  —  Pulci  i  Bojardo.  —  Ariosto. 

—  Folengo  i  parodija.  —  Tasso.  —  Biogralika.  —  Toskanska 
biogralika.  —  Giovio.  —  Eneja  Silvije.  —  Cellini.  —  Cornaro. 

—  Značajka  naroda  i  gradova.  —  Opisi  16.  stoljeća.  —  Opis 
čovječje  spoljašnosti.  —  Ljepota  u  Boccaccia.  — ■  Idejal  u 
Firenzuole.  —  Opis  svakidašnjih  prizora  u  Dantea  i  Eneje 
Silvija.  —  Opis    seoskoga   svieta.  —  Seljaci.  —  Lorenzo.   — 

Pulci.  —  Poliziano.  —  Kako  Pico  shvaća  čovjeka? 12—22 


III. 

Družtveni  život. 

Staleži  se  izjednačuju.   —   Poricanje   plemstva.    —   Utjecaj   špa- 
njolski. —  Vitežtvo.  —  Trajanje  turnira  i  njihova   karikatura. 

—  Cortigiano.  —  Život  se  oplemenjuje  i  u  spoljašnjem  obliku. 

—  Nošnja  i  moda.  —  Toiletta.  —  Čistoća.  —  Galateo  i 
družtveni  takt.  —  Komfort   (udobnost)  u  svakidašnjem   životu. 

—  Jezik  je  temelj  družtvenoga  života.  —  Razvoj  talijanskoga 
književnog  govora.  —  Puristi.  —  Konverzacija.  —  Viši  oblik 
družtvenosti.  —  Stalna  pravila  njezina.  —  Novelisti  i  njihovi 
slušatelji.  —  Lorenzov  krug.  —  Cortigiano  je  savršen  član 
družtva.  —  Njegovo  ljubakanje  i   vještine.   —   Pučke   zabave. 

—  Glazba  —  Virtuozi  i  diletanti.  —  Žena  je  jednaka  s  mužkarcem 
u  naobrazbi  i  individualizmu.  —  Virago.  —  Žena   u    družtvu. 

—  Kućanstvo.  —  Alberti  i  nauka  o  uzgoju.  —  Villa  i  život 
na  ladanju.  —  Svečanosti.  —  Temeljni  oblici  njihovi.  —  Ale- 
gorija u  književnosti,  umjetnosti  i  svečanosti.  —  Misteriji  i 
oprema.  —  Tielovo.  —  Svečanosti    Lionardove.  —  Procesija. 

—  Svjetski  trionf.  —  Alfonzov   ulazak.  —  Trionfi    u   pojeziji. 

—  Politička  svečanost.  —  Karneval  (poklade)  u  Rimu  i  Firenzi.       21 — 38 

IV. 
Moral   i  vjera. 

Moralnost.  —  Sviest  demoralizacije.  —  Utjecaj  starine.  —  Mašta 
i  njezina  snaga.  —  Strast  u  igri  i  osveti.  —  Zahvalnost.  — 
Prieljub.  —  Moral  u  novelama.  —  Ženska  nevjera  i  kazna.  — 
Osvetnici.  —  Kako  sude  novelisti?  —  Kako  je  u  drugih  na- 
roda? —  Čista  ljubav.  —  Bembo.  —  Zločinačtvo.  —  Razbojnici. 

—  Podivljali  seljaci.  —  Naj mijeno  umorstvo.  —  Trovanje.  — 
Podpuni  zlikovci.  —  Malatesta.  —  Religija  u  svakidašnjem 
životu,  —  Vladanje  prema  crkvi.  —  Pokajni  propovjednici.  — 
Njihova  metoda  i  dojam.  —  Savouarola.  —  Jakost  stare  vjere. 

—  Poganstvo  u  pučkom  vjerovanju.  —  Sv.  moći.  —  Pošto- 
vanje Majke  Božje.  —  Pokajanja.  —  Vlada  ferrarska  i  poka- 
janje. —  Religija  i  duh  renaissance.  —  Subjektivnost  religije. 
— Tolerancija  prema  drugim  zakonima.  —  Starina  u  14.  sto- 
ljeću. —  Dante  prema  Epikurovcima.  —  Starina  u  15.  stoljeću. 

—  Pobožnost  i  humanizam.  —  Starinsko  sujevjerje.  —  Astro- 
logija. —  Njezin  utjecaj  u  svakidašnjem  životu.  —  Astrologija 
u  javnom  životu  i  u  ratu.  —  Protivnici  astrologije.  —  Pico. 
Razna  sujevjerja  i  čarolije.  —  Umno  priznavanje  Boga  (tejizam) 

u  Platonovoj  akademiji 38—48 


V. 


Preporod  starine. 

Starina  u  srednjem  vieku.  —  Starina  u  14.  stoljeću.  —  Ruševine 
grada  Rima.  —  Poggio.  —  Ruševine  za  Eugenija  IV.,  Nikole  V. 
i  Pija  II.  —  Starine  izvan  Rima.  —    Potjecanje    od   Rimljana. 

—  Rimsko  mrtvo  tielo.  —  Izkopine.  —  Rim  za  Leona.  — 
Sentimentalno  shvaćanje  ruševina.  —  Stari  pisci  u  14.  i  15. 
stoljeću.  —  Knjižnice.  —  Nalazak  starih  rukopisa.  —  Poggio. 

—  Urbinska  knjižnica.  —  Kopisti  i  skritori.  —  Štampa.  — 
Početak  grčke  studije.  —  Iztočne  studije.  —  Pico  della  Miran- 
dola.  —  Humanizam  14.  stoljeća.  —  Naobrazba  prima  starinsku 
primjesu,  —  Dante,  Petrarka,  Boccaccio.  —  Humanizam  i  reli- 
gija. —  Krunitba  pjesnika.  —  Sveučilišta  i  škole.  —  Humanisti 
u  sveučilištima.  —  Slobodni  uzgoj.  —  Vittorino.  —  Guarino. 

—  Podupiratelji  humanizma.  —  Niccoli.  —  Mannetti.  —  Vespa- 

siano.  —  Medici,  —  Starina  zaprema  glavni  interes.    —    Sta- 
rina na  dvorovima.  —  Važnost  Leona  X.  —  Starina  u  Alfonza. 

l^ad  tko  u  svakidašnjem  razgovoru  napomene  renaissancu* 
—  preporod  — ,  onda  obično  pomišlja  samo  na  divni  pre- 
okret u  umjetnosti  u  15.  i  16.  stoljeću.  I  doista,  kad  se  započeo 
obći  razvoj  modernoga  svieta  na  prielazu  od  srednjega  vieka 
u  novi,  umjetnost  je  odmah  stala  težiti  za  tim,  da  se  popravi 
i  oplemeni.  Ona  je  nuždan  izraz  vise  naobrazbe  i  većega  bla- 

*  Francuzka  rieč  »renaissance  (renesans)«  potječe  od  glagola    >re- 
naitre«  (renasci,  preporoditi  se). 


Sto  je  renaissanca  (^preporod)  ? 


gostanja.  Napredak  na  jednom  polju  duševnoga  života  izazivao 
je  preokret  na  drugom  polju.  Ako  se  nauka  obogatila  blagom 
klasične  starine,  tko  je  mogao  ovo  pravo  uzkratiti  umjetnosti? 
Umjetnici  su  mnogobrojne  spomenike  starinske  umjetnosti  oteli 
zaboravi  i  uzeli  ih  proučavati.  Starina  je  upućivala  na  pri- 
rodu, a  iz  spoja  jedne  i  druge  proizadje  »preporod«.  Rano 
razvita  Italija,  a  osobito  Firenza  bijaše  kolievka  nove  umjet- 
nosti. To  je  druga  Atena,  u  kojoj  su  se  stekli  duševni  velikaši 
svake  ruke.  Firentinska  umjetnost  postade  mjerilom  i  uzorom  za 
sve  ostale  gradove  talijanskoga  poluotoka,  svaki  grad  nastoji, 
da  je  dostigne.  Ali  Firenza  ostade  pobjednica  u  toj  veličan- 
stvenoj utakmici,  premda  su  i  njeni  takmaci  proizveli  krasnih 
djela.  Kad  je  propala  republika  u  Firenzi,  jenja  ovdje  i  umjet- 
nost, kao  nekoč  u  Heladi,  te  se  zakloni  u  druga  mjesta. 

U  Italiji  je  starina  od  vremena  do  vremena  probijala  već 
i  prije,  poglavito  u  graditeljstvu;  premda  je  kadikad  barbarski 
prilagodjena,  nahodimo  je  često  u  sredovječnoj  umjetnosti,  pa  ; 
nije  čudo,  što  se  umjetnost  u  početku  15.  stoljeća  s  najvećim  j 
zanosom  povratila  k  onim  omiljelim  oblicima,  izprvice  u  savezu 
s  gotskim  ili  romanskim  slogom,  a  do  skora  ih  provede  u  nji- 
hovoj čistoti. 

U  16.  stoljeću  renaissanca  se  oslobodi  sviju  tudjih  pri- 
mjesa. Likovne  umjetnosti  već  su  se  u  gotskoj  periodi  otresle 
gospodstva  arhitekture,  a  to  je  bio  za  kiparstvo  i  poimence  za 
slikarstvo  velik  dobitak.  Jedna  i  druga  umjetnost  nadje  u  Italiji 
najplodnije  tlo,  jer  je  ovdje  naobrazba  i  bogatstvo  nadilazilo 
sve  druge  europske  zemlje.  Slikarstvo  je  od  početka  preporoda 
najuvaženija  umjetnost,  a  to  je  u  istinu  najbolje  pristajalo  duhu 
onoga  vremena  —  smjeru  pojedinačkomu;  u  slikarstvu  se  može 
najbolje  izraziti  osobnost.  Slikarstvo  je  tako  duboko  proželo 
vas  moderni  umjetnički  pokret,  da  je  zavladalo  i  graditeljstvom 
i  kiparstvom.  Dok  su  graditeljstvo  i  kiparstvo  gojili  gotovo 
samo  Talijani,  slikarstvo  je  našlo  odziva  i  u  drugih  naroda. 
To  se  moglo  s  tim  lakše  dogoditi,  što  je  slikarstvo  bilo  manje 
vezano  o  starinu,  nego  graditeljstvo  i  kiparstvo,  dapače  i  na 
klasičnom  tlu  Italije   osnivalo    se   slikarstvo   poglavito   na   pro- 

uČavanju  prirode.  I  za  modernoga  pokreta  slikarstvo  crpe  gradju 
poglavito  iz  svete  biblije,  ali  je  shvaćanje  bilo  drugačije,  bliže 
neposrednoj  prirodi.  Firentinska  je  škola  i  ovdje  prva  zaigrala 
kolo;  a  za  njom  zarediše  ostale  talijanske  škole,  iz  kojih  su 
izišli  genijalni  umjetnici. 

Ali  preporod  umjetnosti  samo  je  ogranak  obće  renaissance, 
jer  renaissanca  zahvaća  ne  samo  umjetnost  nego  i  znanost,  te 
vas  život. 

Tisućljeće  »srednjega  vieka«  ne  podaj e  jedinstvena  sa- 
držaja, nego  se  dieli  u  periode  razna  značaja  i  sasvim  oprečnih 
nastojanja.  A  medju  ovim  nastojanjima,  koja  potječu  iz  ideja 
srednjega  vieka,  na  starinu  nadovezuju  i  samostalno  se  razvi- 
jaju, najvažnija  su  ona,  koja  su  se  pojavila  u  Italiji,  pa  onda 
prešla  Alpe  i  more.  Ova  nastojanja  pripadaju  vremenu  od  13. 
do  16.  stoljeća,  te  tvore  živahnu  epohu,  koja  je  zapravo  most 
od  srednjega  vieka  do  novoga.  Ova  je  epoha  nešto  samostalno, 
pa  se  zove  preporod  (renaissa.nca)  starine  u  umjetnosti, 
znanosti  i  životu,  te  humanizam,  podpun  razvoj  unutrašnjih 
i  spoljašnjih  sposobnosti  i  vještina  u  čovjeka? 

Ova  imena  sama  tumače  donekle  sadržaj  i  značaj  periode. 
Dok  u  srednjem  vieku  preteže  skupni  smjer  —  univerzalizam, 
sada  se  javlja  pojedinački  smjer  —  individualizam.  Dok  se  u 
srednjem  vieku- svi  narodi  sakupljaju  u  zajedničkim  velikim  kri- 
žarskim vojnama,  sada  se  javlja  podjela  naroda,  dapače  vidimo, 
da  pojedinac  nastoji  steći  slavu  samostalnim  radom. 

Kako  je  carstvo  sjedinjivalo  u  sebi  svjetsku  moć  u  sred- 
njem vieku,  tako  je  papinstvo  okupljalo  duševnu.  Sav  duševni 
život  imao  je  tada  jedno  vrelo  i  jednoga  gospodara,  na  ime 
crkvu;  bogoslovlje  bijaše  najotmjenija  i  najmoćnija  nauka,  a 
latinski  jezik  budući  crkveni  upotrebljavaše  se  u  nauci.  No  sada 
nastade  promjena  u  sadržaju  i  obliku:  latinski  se  jezik  povodi 
za  klasičnim  piscima  starine,  dok  se  u  srednjem  vieku  znatno 
promienio  pod  utjecajem  živih  jezika,  a  u  sadržaju  oslobodi  se 
znanost  od  bogoslovlja,  svjetske  nauke  izbijaju  na  površinu, 
pojezija  i  nauka  o  starini  dobivaju  priznato  mjesto.  Pored  toga 
podjela  naroda  nije  više  trpjela  gospodstva  jednoga  jezika,  te 


6        Jalij.  države.  —  Silnici.  —  Republike.  —  Kozmopolitizam. 

narodni  jezici  triumfatorski  ulaze  u  književnost.  Dante,  Petrarka 
i  Boccaccio,  koji  označuju  početak  i  vršak  preporodne  književ- 
nosti u  Italiji,  ujedno  su  osnivači  narodne  književnosti,  premda 
su  sami  pisali  i  latinski. 

Prema  tomu  je  povjest  ove  periode  u  prvom  redu  povjest 
pojedinaca,  povjest  ljudi,  koji  su  bili  zastavnici  duševnoga  indi- 
vidualizma (pojedinačkoga  smjera). 

Uredba  talijanskih  država  —  republika  i  tiranija  —  nije 
doduše  jedini,  ali  je  jamačno  najmoćniji  uzrok,  što  se  Talijan 
rano  razvio  do  moderna  čovjeka.  U  srednjem  je  vieku  samo- 
sviest  ljudi  prema  svietu  i  prema  duši  samoj  prekrivala  koprena, 
satkana  od  vjere,  naivnosti  i  obsjene;  u  Italiji  se  ponajprije 
ova  koprena  razkida,  te  se  javlja  objektivno  promatranje  države 
i  svieta  u  obće,  a  u  isti  mah  probija  sa  svom  snagom  takodjer 
subjektivnost,  čovjek  postaje  duševna  osobnost  (uomo  singolare, 
uomo  unico). 

Ovaj  se  smjer  ponajprije  očituje  u  samih  tirana,  pa  u 
njihovih  štićenika  i  ljubimaca.  Ali  i  podanici  živeći  u  dosta 
velikoj  slobodi  đbćinskoj  i  uz  crkvu,  koja  nije  bila  istovetna 
s  državom,  a  budući  uza  to  bogati  i  naobraženi  imali  su  pri- 
gode, da  razviju  svoju  osobnost,  osobito  kad  nije  bilo  stra- 
načkih borba.  Osobito  zgodne  prilike  bijahu  za  to  u  republi- 
kama, kako  vidimo  u  firentinskoj  povjesti.  Veoma  česti  bijahu 
izgoni,  tako  da  su  se  razlikovali  gradjani  oni,  koji  su  upravo 
u  gradu  (intrinseci),  i  oni,  koji  su  prognani  (extrinseci) ;  progon 
poglavito  prija  razvoju  pojedinačkoga  smjera.  Prognanstvo  drži 
Petrarka  upravo  za  čast,  jer  svjedoči,  da  prognanik  nije  ugodan 
ni  rdjavu  vladaru  ni  mnogoglavu  tiranu  —  puku.  A  tisuće  i 
tisuće  ostavljahu  grad,  jer  im  je  dodijala  politika  ili  državna 
ekonomija.  U  Ferrari  je  bilo  mnogo  Firentinaca,  a  u  Mletcima 
opet  mnogo  stanovnika  Lucce. 

Kozmopolitizam  duhovitih  prognanika  najviši  je  stupanj 
pojedinačkoga  smjera.  Dante  nahodi  u  progonu  novu  domovinu 
u  jeziku  i  naobrazbi  Italije,  dapače  seže  još  dalje,  pa  veli : 
»moja  je  domovina  —  sav  sviet«.  U  ostalom  kozmopolitizam 
je  znamen  ove  epohe,  kad  se  iznalaze  novi  svjetovi. 


Osob?wst  u  75.  stoljeću.   —  Alberti. 


Čovjek  je  nastojao  usavršiti  sve  sile  svoje  duše,  pa  tko 
je  pribrao  sve  elemente  tadašnje  naobrazbe,  bijaše  »čovjek 
svestran«  (l'uomo  universale).  U  Italiji  nahodimo  za  preporoda 
mnogo  umjetnika,  koji  su  u  svim  područjima  umjetnosti  stvo- 
rili novih,  savršenih  djela,  a  uza  to  bili  i  kao  ljudi  veliki; 
drugi  opet  ljudi  bijahu  svestrani  na  duševnom  polju  izvan  li- 
kovnih umjetnosti. 

Dantea  su  već  za  života  jedni  nazivali  pjesnikom,  drugi 
filozofom,  a  treći  bogoslovom,  a  pored  toga  bijaše  Dante  vrstan 
crtač  i  ljubitelj  glazbe;  pa  uza  sve  to  divimo  se  i  silnoj  osobnosti 
Danteovoj.  Golemu  njegovu  volju  vidiš  u  »Komediji«,  koja  je 
pored  umne  sadržine  ujedno  izvor  za  likovnu  umjetnost,  a  bila 
je  i  vrelo  nadahnuća. 

15.  stoljeće  je  poimence  stoljeće  pojedinačkoga  smjera. 
Firentinski  trgovac  i  državnik  k  jednu  je  poznavač  klasičnih 
jezika;  najčuveniji  humanisti  njemu  i  sinovima  njegovim  čitaju 
Aristotelovu  politiku  i  etiku ;  a  i  kćeri  njegove  kuće  dobivaju 
veliku  naobrazbu.  To  je  ujedno  početak  višega  privatnog  uzgoja. 
Od  humanista  se  ište,  da  bude  svestran,  nije  dosta,  da  znade 
starinu,  već  treba  da  je  primjenjuje  svakidašnjemu  životu.  Učeći 
Plinija  humanist  ujedno  sabira  prirodnine,  od  geografa  starine 
postaje  kozmograf  moderne  ruke,  po  uzoru  starih  historika 
piše  povjest  svoje  države  (dapače  i  u  narodnom  jeziku),  prevodi 
Plauta  i  ujedno  priredjuje  prikazivanja,  a  uza  sve  to  je  još 
sudac,  tajnik  i  diplomat. 

Izmedju  ovih  mnogostranih  ljudi  imade  nekoliko  u  istinu 
svestranih.  Na  pragu  15.  stoljeća  iztiče  se  Leon  Battista  Alberti. 
U  svemu,  što  pribavlja  slavu  i  hvalu,  Leon  je  od  djetinjstva 
prvi.  U  gombanju,  jahanju,  hodanju  poČinja  čudesa,  muzici  se 
naučio  bez  majstora,  a  ipak  se  vještaci  čude  njegovim  sklad- 
bama. Uza  vas  pritisak  nevolje  izuči  oba  prava,  zatim  se  dade 
na  fiziku  i  matematiku,  a  uza  to  upozna  se  sa  svim  vještinama 
tako,  što  je  umjetnike,  nauČnjake  i  zanatnike  svake  ruke  sve 
do  postolara  izpitivao,  kako  rade.  Uporedo  je  slikao  i  modelirao 
sve  onako  iz  glave.  Ujedno  je  bio  i  pisac,  ponajpače  je  pisao 
0  umjetnosti,  pa  su  njegova  djela  glavni  temelji    za    preporod 


8  Moderna  slava.  —  Da?ite. 

oblika  osobito  u  graditeljstvu.  Pisao  je  nadalje  latinske  proza- 
jiČne  sastavke,  novele,  šaljive  govore,  elegije  i  ekloge,  moralne 
i  historijske  spise.  Premda  je  Alberti  štovao  latinski  jezik, 
ipak  je  pisao  i  talijanski.  Njegove  ozbiljne  i  šaljive  rečenice 
bijahu  dosta  znamenite,  da  se  sakupe.  A  sve,  što  je  znao  i 
umio,  priobćivao  je  rado  svakomu,  te  je  i  svoje  velike  obrete 
brzo  povjeravao.  Imao  je  prijatelja  u  najraznijim  slojevima,  kako 
pobožnoga  monaha  Jeronima  Aliottija,  tako  i  Panormitu,  drzkoga 
pisca  »Hermafrodita«.  Pripovieda  se,  da  bi  gledajući  krasno 
drveće  ili  plodna  polja  udarao  u  plač;  liepe  starce  poštovaše 
kao  »slast  prirode«,  i  životinje  su  mu  se  svidjale,  više  nego 
jedanput  ozdravi  gledajući  liep  okoliš.  Nije  zato  čudo,  što  su 
mu  pripisivali  dar  proricanja.  Samo  se  po  sebi  razumije,  da  je 
bio  snažne  volje;  kao  i  drugi  velikaši  preporoda  govorio  je  i 
on:  »Čovjek  može  sam  po  sebi  sve,  samo  ako  hoće«. 

A  prema  Albertiju  bijaše  Lionardo  da  Vinci  kao  početnik 
prema  vještaku,  kao  diletant  prema  majstoru! 

Prema  ovomu  razvoju  pojedinačkoga  smjera  nahodimo  i 
novu  vrst  priznanja:  modernu  slavu.  Trubadurska  slava  vriedila 
je  samo  za  vitežki  stalež.  U  Italiji  naprotiv  staleži  su  se  izjedna- 
čili prije  tiranide  ili  demokracije;  već  se  javljaju  početci  obćega 
družtva,  koji  se  drži  talijanske  i  latinske  književnosti;  uza  to 
su  rimski  pisci,  poglavito  Ciceron,  koga  su  najviše  čitali,  bili 
zadojeni  pojmom  slave,  te  se  je  i  slika  rimske  svjetske  države 
talijanskomu  biću  nametala  kao  trajna  paralela. 

Dante  je  čeznuo  za  pjesničkim  lovorom  sa  svom  snagom 
svoje  duše,  no  u  »Komediji«  napominje  već  ništetnost  ove 
slave,  ali  na  takov  način,  te  se  vidi,  da  mu  srce  još  nije 
sasvim  prosto  od  čeznuća.  Skoro  iza  Dantea  prisvoji  mlado  po- 
koljenje pjesnika  filologa  slavu  u  dvojakom  smjeru:  oni  sami 
postaju  najčuveniji  ljudi  Italije,  a  ujedno  kao  pjesnici  i  povjestni- 
čari  razpolažu  slavom  drugih  ljudi.  Spoljašnji  je  simbol  njihove 
slave  poimence  pjesnička  krunitba. 

Suvremenik  Danteov  Mussato  bi  u  Padovi  okrunjen  kao 
pjesnik,  njegova  slava  bijaše  golema,  svakoga  božica  dolaze 
doktori    i    skolari    u   svečanu    prohodu    s   trubama    i    gorućim 


Petrarka.  —  Poštova7ije  slavnih  sugradjana.    —    Panteon. 


sviećama  pred  njegovu  kuću,  da  ga  pozdrave  i  nadare.  Petrarka 
uživa  sav  ovaj  tamjan,  koji  je  prije  bio  namienjen  samo  juna- 
cima i  svetcima.  Pohodivši  svoj  zavičaj  Arezzo  (1350)  doživio 
je  sreću,  da  su  ga  prijatelji  doveli  do  rodne  kuće  njegove  i  uvje- 
ravali ga,  kako  se  grad  brine,  da  ostane  sva  nepromienjena! 
Isto  tako  se  štovahu  i  grobovi.  Dapače  Arqua,  mjesto,  gdje  je 
Petrarka  umro,  postaje  omiljelo  mjesto  Padovanaca.  Bila  je  čast 
po  gradove,  da  kriju  kosti  svojih  ili  tudjih  znamenitih  ljudi,  pa 
su  Firentinci  već  u  14.  stoljeću  nastojali  —  davno  prije  crkve 
Sta  Croce,  —  da  svoju  prvostolnu  crkvu  uČine  panteonom,  u 
kojem  bi  počivali  Dante,  Petrarka,  Boccaccio  i  drugi  velikaši 
duha.  Uza  sve  to  ostade  Dante  u  Ravenni,  ma  koliko  se  trudili 
Firentinci,  da  ga  sahrane  u  svom  gradu  i  tako  operu  ljagu,  koju 
su  svomu  imenu  nanieli  prognavši  Dantea.  U  isto  vrieme  sjećaju 
se  talijanski  gradovi  svojih  sugradjana  iz  starine.  Napulj  istina 
možda  ne  bi  nikada  zaboravio  svoga  Vergilija,  jer  se  oko  njegova 
imena  naslagala  bogata  legenda.  Padova  je  uvjerena  još  u  16. 
stoljeću,  da  krije  prave  kosti  trojanskoga  svoga  osnivača  Ante- 
nora  i  historika  Livija;  Sulmona  se  tuži,  što  je  Ovidije  zakopan 
daleko  u  tudjoj  zemlji,  a  Parma  se  raduje,  što  Kasije  počiva 
medju  njenim  zidinama.  Como  prisvajaše  sebi  oba  Plinija. 

I  poviest  i  novi  mjestopis  idu  za  tim,  da  pobilježe  sva 
slavna  imena.  U  srednjem  vieku  ponose  se  gradovi  svetim 
moćima;  sad  se  diČe  slavnim  ljudima. 

Pjesnici  filolozi  grade  opet  obći  panteon  svjetske  slave, 
pišu  skupna  djela  o  slavnim  ljudima  i  ženama,  izmišljaju  triumfe  i 
idejalne  sastanke  olimpske;  a  povjestničari  sastavljaju  životopise 
znamenitih  suvremenika.  Pjesnik-filolog  sviestno  osjeća,  da  dieli 
slavu  i  bezsmrtnost.  Petrarka  doduše  idejalno  ljubi  Lauru,  ali 
ipak  sviestno  veli,  da  će  ona  postati  bezsmrtna  po  njegovim 
pjesmama.  Sannazaro  se  grozi  Alfonzu  Napulj skomu  vječnom 
sramotom,  što  je  kukavno  pobjegao  pred  Karlom  VI.  Krstno 
ime  Ameriga  Vespuccija  Firentinca  postade  poradi  njegova 
putnog  opisa  ime  Amerike.  "^'^^5 

Gdješto  susrećemo  najveću  čežnju  za  častima.  Tako 
Machiavelli  u   predgovoru  firentinske  povjesti  upravo  kori  pre- 


10  Poruga  i  dosjetka.   —   Firetiza  i  Rim. 

djašnje  pisce,  što  su  preobzirno  zašućivali  ružne  dogadjaje 
poradi  toga,  da  sebi  osiguraju  časti.  Više  puta  se  vidi  upravo 
biesna  želja,  da  se  tko  proslavi  novim,  velikim  djelom,  ma 
bilo  i  herostratsko. 

Uztuk  ovoj  pretjeranoj  težnji  za  slavom  bijaše  moderna 
poruga,  ponajpače  u  obliku  dosjetke.  Već  u  bogoslovnim  prepir- 
kama javlja  se  amo  tamo  dosjetka  kao  oružje.  Nu  satira  još  nije 
osobna,  nego  se  tiče  cielih  staleža.  Dosjetka  postade  osobnom, 
kad  se  razvila  njezina  redovna  žrtva,  izražena  osobnost.  Već 
Dante  u  izrazu  poruge  nadilazi  sve  dotadašnje  pjesnike,  a 
s  Petrarkom  se  počinju  zbirke  dosjetaka   po  uzoru  Plutarhovu. 

Do  skora  postade  Italija  zemlja  šale  i  ogovora,  kakova 
ne  bijaše  ni  Francuzka  za  Voltairea.  U  15.  i  16.  stoljeću  ima 
sva  sila  znamenitih  ljudi,  koje  šiba  oštra  jezičina  duševnih  po- 
lutana, rodjenih  klevetnika  i  cjepidlaka.  Uza  to  se  pojavi  i 
zavist  medju  naučnjacima,  poimence  filolozi  Filelfo,  Poggio, 
Valla  iztiču  se  i  ovdje.  Firenza  je  prva,  oštre  oČi  i  oštar  jezik 
—  to  je  obilježje  Firentinaca;  oni  se  blago  svemu  rugaju. 
Machiavelli  u  prologu  svoje  »Mandragore«  izvodi  odatle  očito 
propadanje  moralne  snage,  ali  se  ujedno  grozi  svojim  protiv- 
nicima, da  i  on  umije  ogovarati.  Ali  i  u  Rimu  bijaše  plodno 
tlo  za  divlji  paskvil  i  mirniju  satiru.  Snažniji  su  se  duhovi  bra- 
nili priezirom  kao  n.  p.  Leon  X.,  koga  su  paskvilanti  progonili 
do  smrti,  ali  ga  nisu  zbunili.  Nježnije  su  duše  ovakve  uvrede 
teže  podnosile.  A  upravo  najveća  krepost  izazivaše  najžešću 
klevetu.  Giovio,  poznati  historik,  rado  vjeruje  takova  nakla- 
panja. Strogi  i  pobožni  Hadrijan  VI.  htjede  stati  na  put  ovomu 
porugivanju,  on  je  zabranio  polazak  galerije  u  Belvederu,  ostavio 
Rafaelove  radnje  nedogotovljene.  otjerao  glumce  i  pjesnike 
s  dvora.  Za  osvetu  su  navaljivali  na  Hadrijana,  odbijali  na 
njega  uzrok,  što  se  pojavila  kuga  u  Rimu,  grdili  okolinu 
papinu  Niemce. 

U  ovo  doba  razvi  se  najveći  klevetnik  novijega  vremena 
Pietro  Aretino,  kojega  najbolje  poznajemo  s  njegova  boravka 
u  prognanstvu  —  u  Mletcima.  Odavle  je  napadao  sva  slavna 
imena  Italije,  amo  su  takodjer  pritjecali  darovi  spoljašnjih  vla- 

dara,  koji  su  se  bojali  njegova  pera  ili  kojima  ga  je  trebalo. 
Karlo  V.  i  Franjo  I.  dadoše  mu  u  isti  mah  penziju,  a  Aretino 
je  laskao  obojici.  Aretino  se  prvi  u  velike  služi  publicitetom, 
on  je  u  neku  ruku  jedan  od  praotaca  novinarstva.  U  razma- 
cima vremena  štampa  svoje  listove  i  druge  članke,  koji  su  već 
prije  kolali  svietom.  Ako  ga  izporedimo  s  oštrim  perima  18.  sto- 
ljeća, vidimo,  da  se  ne  pr'etovaruje  načelima  ni  prosvjetom  ni 
filantropijom,  dapače  ni  znanošću,  on  se  tobože  drži  one  :  tko 
istinu  gudi,  gudalom  ga  po  prstima  biju.  Aretino  daje  za  sve 
svoje  ime,  ne  žaca  se  ničega.  Njegov  književnički  talent,  nje- 
gova svietla  i  rezka  proza,  njegovo  oštro  opažanje  bilo  bi  ga  u 
drugim  prilikama  podiglo,  premda  mu  je  nedostajalo  koncep- 
cije za  veće  umjetničko  djelo;  uza  to  je  pored  najsurovije  i 
najfinije  zlobe  bio  u  njega  sjajan  dar  za  drzku  dosjetku,  u 
kojoj  je  premac  Rabelaisu.  Tako  on  obilazi  ili  napada  svoju 
žrtvu.  Gdješto  se  ruga  kao  djavo  ili  majmun,  drugi  put  udara 
u  biesnu  riku.  Osobit  je  list,  koji  je  pisao  Michel-Angelu ;  on 
ga  poštuje  poradi  slike  sudnjega  dana  u  Sikstovoj  kapeli,  ali 
ga  kori  poradi  nereligioznosti,  nepristojnosti  i  —  kradje,  pa 
dodaje:  »htio  sam  Vam  pokazati,  da  nisam  od  vode,  ako  ste 
Vi  od  vina  (božanski,  di-vino  :  divino)«.  Želio  je  na  ime  Are- 
tino, da  i  njega  smatraju  božanskim,  pa  je  i  postigao,  da  ga 
je  jedan  laskatelj  nazvao  novim  evandjelistom  Ivanom,  a  drugi 
—  ni  više  ni  manje  —  nego  sinom  Božjim.  A  umio  je  laskati 
i  grditi  u  isti  mah  kao  malo  tko.  Od  markeza  Marignana  iz- 
cigančio  je  novaca,  pa  mu  zahvaljuje  ovako:  »U  Vas  su  sve 
sposobnosti,  koje  treba  da  se  nadju  u  vladara,  pa  bi  to  svatko 
priznao,  da  nije  u  Vas  pored  silovitosti,  koja  prati  svaki  poče- 
tak, još  i  surovosti«.  Ipak  valja  priznati,  da  Aretino  nije  nikada 
grdio  Boga,  ta  on  je  samo  od  ljudi  prosjačio  novac,  njima  se 
grozio  i  laskao  im. 


1 2  Putovanja. 


II. 

Obret  svieta  i  čovjeka. 

Putovanja  Talijana.  —  Kolumbo.  —  Kozmograjija  i  Eneja  Silvije. 

—  Prirodne  znanosti  u  Italiji.  —  Astrologija.  —  Crkva  prema 
humanizmu.  —  Botanika  i  zoologijske  zbirke.  —  Renaissanca  iz- 
nalazi okolišnu  ljepotu.  —  Okoliš  u  srednjem  vieku.  —  Danteovi 
opisi  prirode.  —  Petrarkin  uzlaz  na  Mont  Ve7itoux  blizu  Avignona. 

—  Vidici  u  JSneje  Silvija.  —  Kasnija  svjedočanstva.  —  Genre- 
slikarija.  —  Obret  čovjeka  i  opis  njegov  u  pojeziji.  —  Tempera- 
menti i  planeti.  —  Opis  čovjeka  u  lirskim  oblicima.  —  Sonet.  — 
Kako  Dante  prikazuje  duševne  pojave?  — Njegova  Komedija.  —  Ta- 
lijani su  prvaci  naobrazbe.  —  Boccaccio.  —  Misteriji.  —  Naprava 
i  drama.  —  Plaut  i  Terencije.  —  Prikazivanja  i  balet.  — 
Commedia  delP  arte.  —  Romantični  ep  s  pričom  kao  temeljem.  — 
Puki  i  Bojardo.    —  Ariosto.    —    Folengo  i  parodija.    —    Tasso, 

■ —  Biografika.  —  Toskanska  biograjika.  —  Giovio.  —  Eneja 
Silvije.   —    Cellini.  —   Cornaro.   —    Značajka    naroda  i  gradova. 

—  Opisi  l6.  stoljeća.  —  Opis  čovječje  spoljašnosti.  —  Ljepota  u 
Boccaccia.  —  Idejal  u  Firenzuole.  —  Opis  svakidašnjih  prizora 
u  Dantea  i  E7ieje  Silvija.  —  Opis  seoskoga  svieta.  —  Seljaci.  — 
Lorenzo.    —  Puki.   —  Poliziano.   —  Kako  Pico  shvaća  čovjeka? 

^^udući  slobodan  od  mnogih  veriga,  koje  drugdje   stežu  na- 


predak, pojedinački  razvit  i  izškolan  starinom  daje  se 
talijanski  duh  na  obret  spoljašnjega  svieta. 

Kolumbo  je  zadnji  u  dugačkom  nizu  Talijana,  koji  su  za 
korist  čovječanstva  plovili  dalekim  morima;  Talijani  su  moderni 
obretnici  nepoznatih  krajeva,  a  medju  njima  i  naš  KorČulanin 
Polo.  Dok  Spanija  daje  Italiji  Aleksandra  VL,  uzvraća  Italija 
i  podaj e  Spaniji  Kolumba.  A  velike  zasluge  stekli  su  Talijani 
i  u  geografijskom  prikazivanju  i  u  kozmografiji.  Već  u  sredini 
15.  stoljeća  spaja  Eneja  Silvije  toliko  geografijskoga,  statistič- 

koga  i  historijskoga   interesa,    kako  ga  ne  nahodimo   nigdje   u 
tadašnjoj  Europi. 

I  u  prirodnim  naukama  bijahu  Talijani  prvaci,  s  ponosom 
pokazuju  Talijani  u  »Komediji«  na  dokaze  Danteova  empirij- 
skoga promatranja  prirode,  osobito  pak  na  njegovu  astronomiju. 
Na  koncu  15.  stoljeća  živu  Toscanelli,  Paccioli  i  Lionardo  da 
Vinci,  te  su  Talijani  prvi  u  matematici  i  prirodnim  znanostima. 
Italija  imade  prve  botaničke  vrtove,  a  i  bogati  kneževski  vrtovi 
puni  su  osobita  bilja.  I  uzdržavanje  tudjih  životinja  bijaše  u 
modi,  osobito  su  gradovi  i  knezovi  rado  uzdržavali  žive  lavove. 
Već  pod  konac  15.  stoljeća  nahodimo  podpune  menažerije.  U 
to  je  već  udaren  i  temelj  naučnoj  zoologiji  kao  i  botanici.  A 
bilo  je  i  ljudskih  menažerija,  n.  p.  kardinal  Hipolit  Medici  imao 
je  svu  silu  barbara,  koji  su  govorili  20  raznih  jezika.  Sve  to 
pokazuje  živ  interes  za  promatranje  prirode. 

Talijani  su  ujedno  prvi  našli  nasladu  u  —  okolišu;  ova 
se  sposobnost  javlja  nakon  dugih,  zamršenih  kulturnih  razvoja, 
da  onda  tek  prodre  u  pojeziju  i  slikarstvo.  I  ovdje  je  Dante 
prvak,  on  je  prvi  moderni  planinar,  koji  se  uzpinje  na  visoke 
gore,  da  se  naužije  vidika.  Vidimo  ovu  crtu  i  u  Boccaccia,  a 
još  više  u  Petrarke.  Petrarka  ne  bijaše  samo  znamenit  geograf 
i  kartograf,  nego  je  i  prirodu  sam  duboko  promatrao.  Uživanje 
prirode  bijaše  za  nj  najsladja  pratnja  književne  djelatnosti, 
njega  pogled  na  prirodnu  ljepotu  zanosi  tako,  da  se  daje  na 
prekinutu  radnju.  Osobito  ga  je  zanio  pogled  s  Mont  Ventouxa 
nedaleko  od  Avignona,  te  se  ovoga  uzlaza  sjeća  za  svega 
vieka.  Kad  su  veliki  Flandrijci  Ivan  i  Hubert  van  Eyck  uhvatili 
sliku  prirode,  bio  je  njihov  dojam  i  na  talijansko  slikarstvo 
golem,  ali  Talijani  ipak  još  idu  svojim  putem.  I  ovdje  se  iztaČe 
Eneja  Silvije,  on  je  prvi,  koji  je  talijanski  okoliš  do  sitnica 
opisao,  njegovo  je  oko  izoštreno  kao  u  moderna  čovjeka.  Oso- 
bito je  uživao  boraveći  g.  1462.  na  gori  Amiati.  Kasniji  cvat 
talijanske  pojezije  pod  konac  15.  stoljeća  i  u  početku  16.  pun 
je  dokaza,  kako  se  okoliš  duboko  doimao  čuvstva. 

Kulturi  preporoda  pripada  još  i  veća  slava:  obret  Čovjeka. 
Danteova  »Božanska  komedija«  prikazuje  nam  duševni  sviet  u 

svoj  veličini.  Njena  ideja  pripada  srednjemu  vieku,  ali  je  ona 
početak  moderne  pojezije  poradi  bogatstva  i  plastike,  s  kojom 
pjesnik  riše  duševni  život;  a  prošlo  je  vremena  više  od  sto- 
ljeća, dok  je  kiparstvo  i  slikarstvo  moglo  što  srodno  pokazati. 
I  Petrarka  je  velik  u  bogatim  slikama  duševnim.  A  tek  Boccaccio 
u  svojoj   »Fiametti« ! 

Nema  sumnje,  da  su  elegici  rimski  i  Četvrta  knjiga  Ver- 
gilijeve  Enejide  dali  nešto  pobude,  ali  ipak  Talijani  su 
jezgru  crpli  iz  vrela  svojega  čuvstva.  No  zašto  Talijani  nisu 
stvorili  velikih  tragedija,  zašto  nemaju  za  preporoda  Shakes- 
pearea?  Dok  se  u  drugih  naroda  drama  i  glumište  razviše  iz 
misterija  srednjega  vieka,  u  Italiji  su  se  misteriji  podali  takovu 
dekorativnomu  sjaju,  da  je  trpio  dramski  element.  I  kad  se 
javila  drama,  sve  je  privukla  k  sebi  dekoracija,  koja  je  bila 
neobično  bogata.  U  Rimu  i  Ferrari  prikazivali  su  Flauta,  Te- 
rencija,  pa  i  stare  tragike,  pjesnici  preporoda  povodili  su  se 
za  njima.  Da  nije  nadošla  protureformacija  i  tudje  gospodstvo, 
bila  bi  se  drama  jamačno  liepo  razvila.  Već  skoro  iza  1520. 
godine  održa  pobjedu  materinski  jezik  u  tragediji  i  komediji 
na  veliku  žalost  humanista.  Pritisak  Španjolaca  osujeti  razvoj 
drame  u  Italiji,  a  veliku  su  štetu  nanieli  i  umetci  (intermezzi) 
u  drami.  U  Plautovu  su  dramu  Talijani  upletali  balete  i  panto- 
mime, pa  je  razumljivo,  što  se  je  većina  gledalaca  više  nasladji- 
vala  ovim  umetcima  nego  samom  dramom.  Ova  je  naprava  po- 
mogla zatući  izvornu  tragičnu  dramu,  u  kojoj  se  iztače  Tris- 
sino  sa  »Sofonisbom«  (1515).  I  otmjenije  prema  Flautu  i  Te- 
ren čiju  udešene  komedije  nisu  uhvatile  koriena.  Ariosto  nije 
mogao  na  tom  polju  stvoriti  ništa  izvrstno.  Bolje  bi  mogla 
uspievati  popularna  komedija  u  prozi,  kako  su  je  obradjivali 
Machiavelli,  Bibiena,  Aretino,  ali  je  bila  odviše  nemoralna  ili 
previše  oštra  protiv  pojedinih  staleža.  Kad  se  pojavi  pastirska 
igra  i  opera,  izčeznuše  po  malo  sve  ove  vrste. 

Narodna  bijaše  i  ostade  samo  nepisana  »Commedia  del- 
Tarte«,  koja  se  improvizirala  po  dogovorenim  prizorima.  Više 
značajke  u  njoj  nema,  jer  se  javljaju  malobrojne,  stalne 
figure.  To  je  prijalo  ćudi  samoga  naroda,  te  su  ljubili  improvi- 

zaciju  i  u  pisanim  komedijama  tako,  da  je  nastala  nova  mje- 
šavina. Burchiello  je  dapače  povećavao  komiku,  da  je  u  mle- 
tačko narječje  upletao  grčke  i  hrvatske  rieči.  Tako  su  se  po 
malo  razvile  mjestne  maske,  koje  su  u  ostatcima  poznate  i  da- 
našnjoj Italiji:  pantalone,  dottore,  brighella,  pulcinella,  arlecchino 
i  dr. ;  one  su  doduše  bar  donekle  u  svezi  sa  starim  rimskim 
lakrdijama  (atelanama),  ali  ih  je  16.  stoljeće  sjedinilo  u  jednoj 
lakrdiji.  Danas  ima  Napulj  pulcinellu,  Firenza  stenterella,  Milan 
menekinga. 

Tudji  je  pritisak  zatomio  viši  razvoj  drame  u  narodu,  u 
koga  je  osobit  talent  za  dramatiku,  te  su  Talijani  bar  u  muzici 
mogli  ostati  prvi  i  zadužiti  svu  Evropu. 

Je  li  ep  nadoknadio,  što  je  drama  propustila?  Upravo  u 
prikazivanju  značajeva  talijanski  je  junački  ep  slab.  Pa  ipak 
se  još  i  danas  marljivo  čitaju  epi,  koje  su  spjevali  Puki,  Bo- 
jardo, Ariosto  i  Berni;  misaon  sadržaj  nije  Bog  zna  kako  bogat, 
ali  su  ovi  epi  pisani  za  narod,  koji  je  umjetnički  narod. 

Sredovječne  priČe  živjele  su  ili  u  zbirkama  s  rimama  ili 
pak  u  prozajičnim  romanima,  tako  bijaše  u  Italiji  u  14.  sto- 
ljeću. No  uporedo  javljaju  se  starinske  uspomene  i  potiskuju 
sredovječne  priče  u  zaborav  ili  bar  u  sjenu.  Boccacciova  »Za- 
ljubljena vizija«  doduše  napominje  Tristana,  Arta,  Galeotta,  ali 
samo  pripadom,  kao  da  ih  se  stidi.  Narod  ih  pridrža  u  uspomeni 
i  odatle  priedjoše  u  djela  pjesnika  15.  stoljeća;  ali  ovi  postu- 
pahu samostalno  i  izmišljahu  po  miloj  volji.  Njihova  je  glavna 
svrha  bila,  da  se  pojedina  pjevanja  ugodno  doimlju  slušatelja  za 
kazivanja.  Finiju  značajke  tražio  bi  čitatelj,  slušatelj  ne  misli 
na  nju.  Humanistična  naobrazba  nije  dopuštala  pjesniku,  da 
vjeruje  u  sredovječno  biće  ovih  junaka,  ali  ipak  njihove  borbe 
zabavljaju  slušatelja,  te  sile  pjesnika,  da  ih  što  ljepše  obradi. 
Zato  Pulci  u  svojem  »Morgantu«  ne  ulazi  u  direktnu  parodiju 
srednjega  vieka.  I  Bojardo  u  svojem  epu  »Morgante  innamorato« 
(Zaljubljeni  M.)  upotrebljava  svoje  osobe  po  volji  ozbiljno  i 
komično.  Pulci  je  kazivao  pojedina  pjevanja  pred  družtvom 
Lorenza  Magnifika,  a  tako  i  Bojardo  na  dvoru  Ercolovu  u  Fer- 
rari,   pa  je  lako  razumjeti,  na  što  su  oni  pazili.  Njihova  djela 

nisu  podpuna  cjelina,  kompozicija  ne  slici  historijskoj  slici  nego 
slici  na  frizu  (paju) ;  a  na  frizu  ne  pazi  se  na  točno  osobno 
izvedene  oblike,  na  duboke  perspektive  i  razne  osnove. 

Šareno  bogatstvo  izmišljaj  a,  kojim  nas  iznenadjuje  Puki, 
protivi  se  našemu  školskomu  pojmu  epske  pojezije;  u  tadašnje 
doba  bijaše  to  najugodnija  zabava  naprema  studiji  starine, 
dapače  jedini  izlazak,  da  se  stvori  samostalna  epska  pojezija. 
Pjesnička  obradba  stare  povjesti  nuždno  je  dovodila  samo  na 
stranputice,  na  koje  je  zalutao  Petrarka  pjevajući  u  latinskim 
heksametrima  svoju  »Afriku«  ili  Trissino  u  svojem  talijanskom 
djelu  »Italija  oslobodjena  od  Gota«,  u  kojem  ne  znaš,  je  li 
gore  prošla  pojezija  ili  povjest. 

A  kamo  je  mamio  Dante  one,  koji  su  se  povodili  za 
njime?  Vizionarni  »Trionfi«  Petrarkini  zadnje  su  djelo,  koje  ima 
još  ukusa,  već  Boccacciova  »Zaljubljena  vizija«  tek  nabraja 
historijske  i  mitske  osobe  po  alegorijskim  kategorijama.  Drugi 
se  naprosto  povode  za  prvim  pjevanjem  Danteovim  i  izabiraju 
kogagod  za  pratioca  mjesto  Vergilija.  Od  ovih  rdjavih  prati- 
laca oslobodiše  epsku  pojeziju  Pulci  i  Bojardo;  njihova  djela 
ne  pristaju  našemu  idejalu,  koji  smo  dobili  po  Homeru ;  svomu 
su    vremenu    ugodila.    Zato   ne    čini   pravo,    tko    Ariostov    ep 

»Biesnoga  Orlanda«  osudjuje  poradi  slabe  značajke.  Mi  bismo 
danas    htjeli,    da   nam    tako    vrstan    pjesnik   kao    Ariosto    po- 

dade  djelo,  u  kojem  bi  se  prikazivali  najdublji  sukobi  ljudske 
duše,  najviše  misli  vremena  o  Bogu  i  svietu,  u  kratko  ono, 
što  nam  daje  Komedija  i  Faust.  A  on  po  ukusu  svoga  vremena 
nastavlja  obradbu  poznatih  likova  i  upotrebljava  već  obradjeni 
detalj.  Njegov  je  cilj  podati  živu,  sjajnu  radnju,  zato  je  prost 
od  dublje  značajke  i  užega  saveza;  on  izgubljene  i  zaborav- 
ljene niti  nastavlja,  gdje  mu  zatreba,  njegove  osobe  moraju 
dolaziti  i  izčezavati,  jer  to  ište  pjesma.  Ipak  uza  svu  ovu  raz- 
pojasu  kompoziciju  razvija  se  pravilna  ljepota;  nikad  se  Ariosto 
ne  gubi  u  preduga  opisivanja,  nigda  ne  ulazi  u  prevelike  dija- 
loge i  monologe.  Patetičnih  mjesta  u  njega  nema,  dok  ih  na- 
hodimo  još  u  Pulcija.  Ako  ljubavne  povjesti  nemaju  lirična 
zadaha,  to  je  samo  zasluga.  No  zato  odlikuju  se  velikom  real- 

nošću,  premda  ih  okružava  vitežki  i  Čarobni  sviet.  Osjećajući 
svoju  majstorsku  vještinu  Ariosto  je  bez  premišljavanja  upleo 
suvremene  dogadjaje  i  slavu  obitelji  Este-a  unio  medju  proročan- 
stva. Divna  struja  njegovih  ottava  nosi  sve  to  jednakim  tečajem. 

S  Teofilom  Folengom  (Limernom  Pitoccom)  javi  se  tada 
i  parodija  srednjega  vieka  i  sredovječnoga  vitežtva,  a  uporedo 
s  komikom  pomalja  se  i  oštrija  značajka.  U  svom  »Orlandinu« 
razbija  na  komade  vas  pričajni  splet,  te  udara  s  ironijom  ne 
samo  na  Pulcija  nego  i  na  Ariosta. 

U  Tassovu  divnom  djelu  »Gerusalemme  liberata«  (Oslobo- 
djeni  Jerusolim)  karakteristika  je  već  krasno  provedena,  pa  se 
vidi,  da  je  nastala  razlika  u  mišljenju;  to  je  djelo  spomenik 
protureformacije,  koja  se  javi  za  pola  stoljeća,  i  iijene  tendencije. 

Izvan  područja  pojezije  Talijani  su  prvi  od  svih  Europ- 
ljana umjeli  točno  prikazivati  historijskoga  Čovjeka.  Istin^a  i  u 
srednjem  vieku  nahodimo  znatne  pokušaje  ove  ruke,  ali  nemaju 
dubljega  shvaćanja  osobnoga. 

U  Talijana  se  javlja  težnja,  da  potražuju  značajne  crte 
znamenitih  ljudi,  jer  su  se  sami  uzdigli  do  individualizma. 
U  svezi  s  pojmom  slave  nastaje  biografika,  koja  se  ne  drži 
stalnih  skupina  (n.  p.  dinastija,  knezova),  nego  opisuje  čovjeka, 
ako  je  i  jer  je  slavan.  Uzori  su  ovdje  osim  Suetonija  takodjer 
Neposovi  »viri  illustres«  (znameniti  ljudi)  i  Plutarh,  koliko  je 
onda  bio  poznat  i  preveden,  za  književničke  vjekopise  služe 
se  kao  uzorom  opisom  gramatika,  retora  i  pjesnika  u  Sueto- 
nija, a  osobito  mnogo  čitanim  »Životom  Vergilijevim«  grama- 
tika Donata. 

U  biografici  podade  prvo  samostalnije  djelo  Boccaccio  u 
»Životu  Danteovu«  ;  zatim  idu  pod  konac  14.  stoljeća  »Životi« 
slavnih  Firentinaca  od  Filipa  Villanija.  To  su  pjesnici,  pravnici, 
lieČnici,  filolozi,  bogoslovi,  astrolozi,  umjetnici,  državnici  i  vojsko- 
vodje,  a  neki  medju  njima  i  živi.  Firenza  se  ovdje  prikazuje 
kao  darovita  obitelj,  značajke  su  kratke,  ali  duhovite,  a  vriedi 
iztaknuti,  da  se  spoljašnja  fiziognomija  dovodi  u  savez  s  unu- 
trašnjom. Od  sada  Toskanci  ne  prestaju  pisati  vjekopise,  te  su 
nam  oni  opisali  znamenite  Talijane.  15.    i    16.    stoljeća.   Tu  su 

Cavalcanti,  koji  opisa  Firentince,  Pije  II.  opisuje  suvremenike, 
Volterra  daje  pikantne  portrete  rimske  kurije  za  Siksta  IV.; 
ovdje  je  važni  Vespasiano  Firentino,  ali  ih  sve  nadilaze  histo- 
rici Machiavelli,  Valori,  Guicciardini,  Varchi,  Vettori,  koji  su 
pored  starih  historika  udarili  put  europskoj  historiografiji.  A 
ne  smijemo  mimoići  ni  Vasarija,  koji  je  opisao  umjetnike  i 
podao  djelo  neobične  ciene. 

Uz  njih  se  javljaju  i  pisci  iz  drugih  strana  Italije:  ovdje 
je  Fazio  iz  Spezije,  Platina  iz  Kremone  podaj e  u  životu 
Pavla  II.  već  karikaturu,  izvrstan  je  Decembrio  u  opisu  zadnjega 
Viscontija  povodeći  se  za  Suetonijem,  bez  ove  biografije  ne  bi 
nam  15.  stoljeće  bilo  tako  dobro  poznato  kao  sada.  Kasnije 
je  u  Milanu  znatan  Corio,  pa  onda  dolazi  Paolo  Giovio,  koji 
je  slavan  po  svoj  Europi.  Lako  je  naći,  gdje  je  Giovio  povr- 
šan, ali  uza  sve  to  iz  njegovih  biografija  vije  dah  stoljeća. 
Od  Napuljaca  zaprema  prvo  mjesto  Caracciolo,  a  za  njim  valja 
napomenuti  Panormitu,  koji  je  opisao  Alfonza  Velikoga  za  nje 
gova  života,  pa  je  zato  i  pun  laskanja,  ali  mu  je  djelo  važno 
kao  jedna  od  najstarijih  zbirka  anekdota,  te  mudrih  i  šaljivih 
rečenica. 

I  u  autobiografiji  (vlastitom  \jekopisu)  vide  se  u  Italiji 
zreli  plodovi;  čini  se,  kao  da  je  Danteova  »Vita  nuova«  (Novi 
život)  sa  svojom  neumoljivom  istinom  pokazala  put  narodu.  Po- 
četak nahodimo  u  Petrarkinu  pismu  upravljenu  »Potomstvu«, 
to  je  početak  autobiografije,  a  za  njim  se  javljaju  obiteljske 
povjesti  pisane  ponajviše  s  naivnim  strančarstvom. 

Dublje  autokritike  slabo  ćeš  naći  i  u  komentarima  Pija  II. 
(Eneje  Silvija).  I  autobiografija  Benvenuta  Cellinija  ne  ulazi 
upravo  u  analizu  vlastite  duše,  ali  ipak  riše  čovjeka,  gdješto  i 
preko  volje,  s  divnom  istinitošću  i  punoćom.  Mnogo  vriedi, 
što  njegov  život  još  i  danas  zanima  ljude,  premda  je  samo  u 
dekorativnom  području  bio  savršen.  Čitatelj  naslućuje,  da  se 
ovdje  ondje  Cellini  hvali  ili  laže,  ali  ipak  preteže  dojam 
snažne,  naskroz  izobražene  prirode.  Ovdje  valja  spomenuti  dru- 
goga, koji  takodjer  nije  odviše  pazio  na  istinu,  a  to  je  Car- 
dano  iz  Milana.  Njegova  knjižica  »0  vlastitom  životu«  preživjet 

Će  njegovu  uspomenu  u  prirodnoj  nauci  i  filozofiji.  On  opisuje 
sasvim  objektivno  svoju  osobu  i  sve  prilike,  u  kojima  se  razvio. 
Uglednik  mu  bijaše  Marko  Aurelije.  On  ne  štedi  ni  sebe  ni 
svieta.  I  ovdje  su  Španjolci  i  inkvizitori  pretrgli  nit  razvoja; 
do  memoira  Alfierijevih  ima  još  mnogo  vremena.  Spomenut 
ćemo  još  od  tadašnjih  autobiografa  Cornara,  koji  je  živio  u 
Padovi.  U  svojem  djelu  »0  umjerenu  životu«  govori  ponajprije 
o  strogoj  dijeti,  s  pomoću  koje  je  dostigao  83.  godinu,  te  se 
hvali,  kako  mu  je  još  ugodan  život;  a  zatim  opisuje  način 
svoga  života.  Umro  je  u  Padovi  u  98.  godini,  a  držao  je 
, srećom,  što  je  njegovo  djelo  našlo  mnogo  pristaša. 

Pored  značajke  pojedinih  ljudi  pojavi  se  i  opis  naroda  i 
gradova.  Mjestni  patriotizam  Talijana  bio  je  tomu  u  prilog,  topo- 
grafija (mjestopis)  se  razvi  kao  paralela  s  biografijom.  A  našlo 
se  pisaca,  koji  su  i  čitave  narode  uzeli  opisivati.  Prvi  je  Latini, 
koji  poznaje  i  Francuzku,  pa  izvodi  opreku  izmedju  Francuza 
i  Talijana;  zatim  dolaze  neka  glasovita  mjesta  u  »Komediji« 
Danteovoj :  spominje  se  svečanost  vrana  u  Sv.  Apollinaru  u 
Ravenni,  zdenac  u  Trevisu,  velika  pivnica  u  Vicenzi,  šuma  tor- 
njeva u  Lučci,  Arezzo  se  hvali  poradi  darovitosti  stanovnika, 
Genova  poradi  umjetno  obojenih  očiju  i  zuba  u  ženskinja,  Ber- 
gamo  poradi  surova  dijalekta  i  mudrih  glava  itd.  Na  koncu 
stoljeća  putuje  Pontan  u  svojem  »Antoniju«  po  Italiji,  samo 
da  se  zlobno  ruga.  No  sa  16.  stoljećem  počinje  se  niz  pravih 
i  dubokih  značajka,  kakovih  nije  još  imao  nijedan  narod. 
Machiavelli  u  nekim  člancima  divno  riše  političko  stanje  i  ži- 
votne prilike  Niemaca  i  Francuza;  a  osobito  rado  Firentinci 
opisuju  sebe  same,  te  se  sunčaju  na  svojoj  slavi.  Na  taj  su 
način  Talijani  utrli  put  izporedjivanju  raznih  naroda. 

U  ostalom  i  spoljašnji  je  čovjek  predmet  obradbe  u  Ta- 
lijana. Tko  čita  tadašnje  pisce,  začudit  će  se  točnosti  i  oštrini 
njihova  oka  u  prikazivanju  spoljašnjih  crta.  Još  i  danas  umiju 
Rimljani,  da  označe  kojega  čovjeka  u  tri  rieči !  Ovakova  je 
brza  značajka  bitan  uvjet  za  spoznaju  i  opis  ljepote.  Dante 
je  najljepše  opisao  Beatricu,  kad  je  izrekao,  kako  se  doimlje 
njeno  biće  okoline. 


20  Ljepota  u  Boccaccia.   —  Firoizuola. 

U  opisu  spoljašnjega  čovjeka  osobit  je  majstor  Boccaccio 
u  svojim  romanima,  gdje  ima  više  dokolice  za  opisivanje,  nego 
u  kratkim  novelama  »Decamerona«.  U  svojem  »Ametu«  opisuje 
plavu  i  smedju  ženu  na  način,  kako  su  ih  prikazivali  sto  go- 
dina kasnije  slikari.  U  16.  stoljeću  javlja  se  Firenzuola  sa 
svojim  spisom  o  ženskoj  ljepoti.  Valja  odbiti,  što  je  pisac  našao 
u  starih  pisaca  o  obćim  pojmovima,  o  mjerenju  po  dužini  glave 
i  dr.,  ostalo  je  nastalo  vlastitim  opažanjem,  koje  potvrdjuje 
primjerom  žena  i  djevojaka  iz  Prata.  Njegovo  je  načelo  kao  i 
u  Zeuksa  i  Lucijana,  da  se  prikupe  pojedini  najljepši  dielovi 
u  najvišu  ljepotu.  Plavoj  boji  kose  daje  prvenstvo,  nadalje 
treba  da  je  kosa  gusta,  uvojasta  i  duga,  Čelo  vedro  i  dva  puta 
tako  široko,  kako  je  visoko,  put  sjajna,  ali  živa,  obrve  tamne 
i  mekane,  u  sredini  najjače,  bjelina  u  oku  modrikasta,  zjenica 
ne  sasvim  crna;  oko  samo  treba  da  je  veliko  i  da  malo  izlazi, 
najljepše  su  vjedje  s  jedva  vidnim  crvenim  žilicama;  uho  srednje 
veličine  treba  da  čvrsto  prianja,  da  je  u  zavinutim  dielovima 
prozirno  i  crvenkasto;  nos  odredjuje  vriednost  profila,  te  treba 
da  se  prema  gore  sasvim  blago  i  pravilno  suzuje;  mala  uzvi- 
sica  može  biti  na  nosu,  ali  ne  smije  nastati  orlovski  nos,  koji 
ienskinju  ne  pristaje;  usta  treba  da  su  malena,  kad  se  otvore, 
smije  se  vidjeti  samo  šest  gornjih  zuba;  zubi  treba  da  nisu 
premaleni,  već  pravilni,  liepo  odieljeni,  poput  slonove  kosti 
bieli;  brada  treba  da  je  okrugla,  a  osobita  joj  je  slava  jamica ; 
vrat  treba  da  je  biel  i  okrugao,  prije  dug  nego  kratak,  jabu- 
čica se  smije  jedva  opažati ;  ramena  zahtieva  široka,  a  u  širini 
prsiju  nalazi  dokaz  ljepote;  kosti  se  ne  smiju  razabirati;  noga 
treba  da  je  dugačka,  ali  u  donjoj  česti  nježna;  sama  stopa 
treba  da  je  malena,  ali  ne  suha;  ruke  odozgo  ište  biele  i  na 
uzvišenim  mjestima  malo  rumenkaste,  u  obće  sočne,  svježe  i 
jake,  a  pest  treba  da  je  biela,  velika  i  nešto  puna,  prsti  dugi, 
nježni  i  prema  kraju  tanji.  Pored  ove  specijalne  estetike  za- 
prema obća  estetika  samo  podredjeno  mjesto.  Koji  narod  u  to 
doba  može  podati  srodan  idejal  ljepote  u  književnosti? 

Pored  toga  nahodimo  u  Talijana  u  književnosti  pravi 
genre  (sliku  života)  —  davno  prije,  nego  se  javlja  u  slikarstvu. 

Dante  je  morao  pomnjivo  promatrati  mnogi  pojav  života  prije, 
nego  je  mogao  opisati  onako  živo  dogadjaje  drugoga  svieta. 
Čuvena  slika  o  djelatnosti  arsenala  u  Mletcima  dokazuje  nam  to 
obilato.  Kasniji  pjesnici  ne  mogu  ga  dostići  u  tom,  a  novelistima 
opet  brani  kratkoća  njihove  književne  forme.  Istom  ljudi  sta- 
rine nalaze  naslade  u  opisivanju  genre-a.  Ovdje  i  opet  susre- 
ćemo Čovjeka,  koji  imade  smisla  za  sve,  a  to  je  Eneja  Silvije. 
Njega  ne  mami  na  opis  samo  ljepota  okoliša,  ne  samo  ono,  što  je 
kozmografijski  ili  antikvarno  zanimljivo,  nego  svaka  živa  slika. 
Takov  je  prizor  n.  p.  natjecanje  u  veslanju  po  bolsenskom 
jezeru,  ^^.mo  idu  razne  latinske  opisne  pjesme  o  lovu,  putova- 
njima, ceremonijama,  a  imade  i  talijanskih  djela  ove  ruke.  I 
Pulci,  Bojardo,  Ariosto  pokazuju  divnu  vještinu  u  slikanju  pri- 
zora. Sacchetti  opisuje  kratke  govore  liepih  žena,  koje  je  za- 
tekla kiša  u  šumi.  Osobito  je  krasno  opisan  seljački  život  u 
Lorenza  Magnifika  i  u  njegovih  prijatelja.  Iza  Petrarke  javlja  se 
lažna  bukolika,  imitacija  Vergilijevih  ekloga;  upored  se  javlja 
pastirski  joman  počevši  od  Boccaccia  do  Sannazorove  »Arka- 
dije«,  a  onda  pastirska  drama  Tassova  i  Guarinijeva,  no  u  svim 
ovim  djelima  seljak  je  samo  krinka  za  tudje,  strane  osjećaje.  Pod 
konac  15.  stoljeća  ulazi  u  pojeziju  pravi  opis  seljačkoga  života. 
Samo  u  Italiji  osjećao  je  seljak  (kako  kolon  —  naseljenik  — 
tako  i  vlastnik)  čovječje  dostojanstvo  i  osobnu  slobodu.  Firenza 
je  prva  uzela  popravljati  stanje  seljaka,  pa  u  obće  ne  bijaše 
u  Italiji  tako  oštre  razlike  izmedju  grada  i  sela  kao  na  Sje- 
veru; u  mnogo  gradova  nastavahu  seljaci,  koji  su  se  u  veče 
mogli  nazivati  gradjanima.  Uza  to  su  neprestano  seljaci  selili 
11  gradove.  Ako  se  i  gradjani  gdješto  rugaju  villanu  (seljaku), 
opet  nema  one  mržnje,  koju  nahodimo  u  Francuzkoj.  U  Lom- 
bardiji se  plemići  nisu  žacali  sa  seljacima  plesati  i  zabavljati, 
a  talijanski  pisci  razabiraju  svu  veličinu,  koja  se  krije  u  se- 
ljačkom svietu;  često  se  u  novelama  prikazuje  seljanka,  koja 
voli  poginuti,  nego  pogaziti  čast. 

Kao  pjesnik  pastirske  pojezije  iztače  se  u  svojim  eklo- 
gama  Mantovano,  karmelit  monah,  ali  u  njega  ima  još  štogod 
uobičajeno.    Lorenzo  Magnifiko    s  mnogom    većom    silom  obra- 

djuje  ovaj  predmet  u  svojem  djelu  »Nencia  da  Barberino«, 
objektivnost  je  pjesnikova  tolika,  da  čitatelj  ne  zna,  osjeća  li 
ne  osjeća  li  pisac  simpatije  za  seljačkoga  momka  Valleru  i  za 
Nenciju,  kojoj  on  priznaje  svoju  ljubav.  Amo  se  prislanja  Pulci- 
jevo  djelo  »Beča  da  Dicomano«,  ali  mu  nedostaje  objektivnosti. 
Treći  je  u  tom  kolu  dobrih  bukolika  Angelo  Poliziano  sa  svo- 
jim latinskim  djelom  »Rusticus«  (Seljak)  u  heksametrima;  on 
opisuje,  nezavisno  o  Vergiliju,  godinu  toskanskoga  seljaka  po- 
čevši od  kasne  jeseni.  Ovo  je  djelo  biser  novolatinske  pojezije. 
A  pisao  je  Poliziano  i  talijanski,  tako  je  n.  p.  spjevao  ljubavnu 
pjesmu  cigansku  sa  sasvim  modernom  težnjom,  da  se  pjesnik 
zamisli  u  prilike  koje  ljudske  klase.  Ova  »Canzone  zingaresca« 
(Ciganska  pjesma)  i  Nencija  čine  početak  novoj  pjesničkoj  vrsti 
u  pjesničtvu  europskom.  Slikarstvo  je  istom  kasnije  prisvojilo 
ovaj  predmet  iz  seljačkoga  svieta,  Jakob  Bassano  javlja  se 
osamdeset  godina  iza  Nencije.  Tako  se  utirao  put  izjednači- 
vanju  staleža. 


111. 

Družtveni  život. 

Staleži  se  izjednačuju,  —  Poricanje  plemstva.  —  Utjecaj  španjolski , 

—  Viteztvo.  —  Trajanje  turnira  i  njihova  karikatura.  —  Corti- 
giano.  —  Život  se  oplemenjuje  i  u  spoljašnje7n  obliku.  —  Nošnja  i 
moda.  —  Toiletta^  —  Čistoća,  —  Galateo  i  družtveni  takt.  —  Kom- 
fori {udobnost)  u  svakidašnjem  životu.  —  Jezik  je  temelj  druztvenoga 
života.  —  Razvoj  talijanskoga  književfiog  govora.  —  Furisti.  — 
Konverzacija.  —  Viši  oblik  druztvenosti.  —  Stalna  pravila  nje- 
zina. —  Novelisti  i  njihovi  slušatelji,  —  Lorenzov  krug.  —  Corti- 
giano  je  savršen  čla?i  druztva.  —  Njegovo  ljubakanje    i    vještine. 

—  Fučke  zabave.  —  Glazba.  —  Virtuozi  i  diletanti.  —  Žena 
je  jednaka  s  muzkarcem  u  naobrazbi  i  individualizmu,  —    Virago. 

—  Žena  u  družtvu.  —  Kućanstvo,  —  Alberti  i  nauka  o  uzgoju. 

—  Villa  i  život  na  ladanju.  —  Svečanosti.  —  Temeljni  oblici 
njihovi.  —  Alegorija  u  književnosti^  umjet?tosti  i  svečanosti.  — 
Misteriji  i  opre?na.  —  Tielovo.  —  Svečanosti  Lionardove .  —  Pro- 
cesija. —  Svjetski  irionf.  —  Alfonzov  ulazak.  —  Trionji  u  pojeziji. 

—  Politička   svečanost.   —  Karneval  {^poklade)    u  Rimu  i  Ftrenzi. 


)vaka  kulturna  epoha,  koja  se  podpuno  i  u  cjelini  razvije, 
pokazuje  se  ne  samo  u  državi,  vjeri,  znanosti  i  umjetnosti, 
nego  takodjer  u  družtvenom  životu.  Tako  imade  srednji  viek 
svoje  dvorske  i  plemićke  običaje  i  etiketu,  svoje  gradjanstvo. 
Talijanska  je  renaissanca  upravo  opreka  svemu  tomu,  jer  joj  je 
drugi  temelj,  jer  za  više  družtvo  nema  više  staležkih  razlika,  nego 
ima  samo  izobraženi  stalež  u  modernom  smislu,  na  koji  utječe 
porietlo  samo  onda,  ako  je  spojeno  s  bogatstvom  i  osiguranom 
dokolicom.  U  absolutnom  smislu  ne  valja  to  razumievati,  jer 
je  još  bilo  staležke  razlike  čas  više  čas  manje,  nego  se  u 
obće  vidi  težnja  za  izjednaČivanjem  staleža.  U  Italiji  vidimo, 
da  već  od  12.  stoljeća  gradjani  i  plemići  zajedno  stanuju  u 
gradovima,  te  tako  zajedno  diele  sudbu  i  zabavu.  Crkva  se 
nije  u  Italiji  nikada  ponizivala,  da  podaj e  obskrbu  mladim  ple- 
mićima dieleći  im  visoka  dostojanstva.  Kad  su  se  pojavili  abso- 
lutni  vladari  i  tirani,  imalo  je  plemstvo  razloga,  da  se  stalno 
drži  gradova  i  da  živi  privatan  život,  koji  nije  bio  pogibeljan 
i  slabo  se  razlikovao  od  života  drugoga  bogata  gradjanina. 
Pored  toga  je  nova  pojezija  i  književnost  počevši  od  Dantea 
postala  obće  dobro,  izučavanje  starine  dovelo  je  do  naobrazbe, 
koja  štovaše  čovjeka,  jer  je  čovjek,  pa  kad  su  condottieri  (vodje 
najmljenih  vojnika)  postali  vladari,  tada  se  činjaše,  daje  došlo 
doba  ravnopravnosti  i  da  je  nestalo  pojma  plemstva. 

Teorija  mogaše  već  po  Aristotelu  tvrditi  ili  poricati,  da 
je  plemstvo  opravdano.  Dante  se  drži  Aristotelove  definicije, 
da  je  plemstvo  nastalo  od  vrline  i  nasliedjena  bogatstva,  ali 
na  drugim  mjestima  ne  zadovoljava  se  time,  te  u  svojem  djelu 
»Convito«  nazivlje  plemićem  čovjeka,  koji  je  duhom  i  srcem 
plemenit,  tvrdeći,  da  je  plemenitost  sestra  filozofije.  Sto  je  do- 

sljednije  humanizam  utjecao  na  Talijane,  to  su  se  oni  više 
uvjeravali,  da  porietlo  ne  odlučuje  o  vriednosti  čovjeka.  U  15. 
je  stoljeću  ova  teorija  preotela  mah.  Poggio  u  svojem  spisu 
>0  plemstvu«  već  tvrdi,  da  ima  samo  jedno  plemstvo  —  osobne 
zasluge.  Gotovo  u  svoj  Italiji  slabo  vriede  oni,  koji  se  ponose 
rodom,  ako  nisu  sami  izobraženi  i  bogati.  Izuzetak  čine  na  oko 
Mletci,  ali  su  ondje  nobili  (plemići)  živjeli  kao  gradjani  uz  ne- 
znatne povlastice.  Drugačije  je  svakako  u  Napulju,  gdje  je 
plemstvo  najduže  ostalo  kao  odsječeno  od  duševnoga  pokreta 
preporodnoga. 

Tek  kao  moda  održa  se  viteztvo  u  Firenzi,  turniri  (obdulje) 
naime  traju  još  uviek,  a  tko  hoće  da  bude  dionik,  valja  da  je 
forme  radi  —  vitez.  U  ostalom  ovo  viteztvo  nije  u  svezi  s  plem- 
stvom po  rodu,  te  je  samo  posljedica  smiešne  taštine.  Uzalud  je 
Petrarka  odvraćao  ljude  od  te  mode  govoreći,  da  se  Scipion  i 
Cezar  nisu  nikada  igrali  obdulje;  bio  je  turnir  u  Firenzi  odviše 
popularan.  Napokon  se  prvi  Mediciji  u  Firenzi  živo  zauzeše  za 
turnir,  kao  da  su  htjeli  time  prekriti  svoje  gradjansko  porietlo. 
Kad  je  kardinal  Sforza  zapitao  turskoga  princa  Džema,  kako  mu 
se  svidjaju  turniri,  odgovori  mu  Turčin :  U  nas  takov  posao  vrše 
robovi,  za  koje  nije  šteta,  ako  poginu.  Tako  je  mislio  i  stari 
Rimljanin  u  opreci  sa  srednjim  viekom.  Uza  sve  to  plemstvo 
talijansko  živi  usred  gradjanskoga  života.  Da  tko  bude  dvora- 
nin  (cortigiano),  zahtievalo  se  plemstvo,  ali  su  zato  i  neple- 
mići  boravili  na  dvoru. 

S  tim  više  je  vriedila  osobna  vrlina;  viši  oblik  družtve- 
nosti  bijaše  slobodna  vještina.  Već  u  svakidašnjem  životu  bi- 
jaše Talijan  finiji  nego  čovjek  kojega  naroda  izvan  Italije. 
Talijanski  nam  slikari  podaju  sliku  najljepše  suvremene  nošnje, 
kojoj  nema  premice  u  Europi.  Na  odielo  se  mnogo  pazilo, 
Talijan  bijaše  i  danas  je  tašt,  a  i  ozbiljni  ljudi  držahu,  da  je 
liepa  nošnja  nuždna  dopuna  osobnosti.  U  Firenzi  je  dugo  vre- 
mena bio  običaj,  da  se  svatko  nosio  po  svojem  ukusu,  kasnije 
tek  nastade  jednakost.  U  Mletcima  i  Firenzi  bile  su  za  muškarce 
propisane  nošnje,  a  za  žene  pravila  razkošnosti.  Ali  se  dašto 
nisu  ova  pravila  strogo  vršila.  Gdje  ovih  pravila  nije  bilo,  kao 

n.  p.  u  Napulju,  tuže  se  moralisti,  da  nema  razlike  izmedju 
plemića  i  gradjana.  Žene  su  nastojale  toiletnim  pomagalima 
promieniti  svoje  obličje;  odkako  je  pala  rimska  država,  nigdje 
se  nije  toliko  radilo  kao  u  Italiji  za  oblik,  za  boju  puti  i  za 
bujnost  kose.  Nosile  su  se  neprave  vlasulje  od  biele  i  žute 
svile.  Idejalna  boja  bijaše  plava.  Uza  to  su  žene  imale  vas 
arsenal  voda,  ličila  i  melema.  I  seljanke  su  se  mazale.  Ali  i 
mladići  farbali  su  kosu  i  bradu  n.  p.  u  Mletcima.  Parfumiralo 
se  sve  u  šestnaest,  za  svečanosti  parfumirali  su  i  mule.  Tali- 
jani su  bili  uvjereni,  da  su  čistiji  od  sjevernjaka.  Osobito  se 
iztiče  čistoća  kod  stola. 

Iz  prve  polovine  16.  stoljeća  imademo  onu  školu  udvor- 
nosti, koju  je  Firentinac  Časa  objelodanio  pod  nadpisom  »II 
Galateo«.  Ovdje  se  ne  govori  samo  o  čistoći  nego  i  o  svim 
nepristojnostima,  a  razpravlja  se  duhovito  i  o  delikatnosti  i 
taktu.  Vidi  se,  da  se  Italija  sama  u  dva  stoljeća  znatno  pro- 
mienila,  nestalo  je  zlih  šala,  te  se  razvija  kozmopolitska,  neu- 
tralna udvornost. 

I  komfort   (udobnost)    bijaše  u  Italiji    veći  nego    drugdje. 
'  Ulice  su  bile  taracane,  a  bilo   je  i  mnogo   kočija,    pored  toga 
mekih,  elastičnih   postelja,    dragocjenih  sagova,  toiletnih   pred- 
meta. Češće  se  iztiče  množina  i  ljepota  rublja.  A  osobit  se  ukus 
razvija  u  pokućstvu. 

Više  družtvo   imade   svoj    najvažniji    temelj    u   jeziku.    U 
srednjem  vieku  imalo  je  plemstvo  svoj  »dvorski«  jeziku  životu 
i  pojeziji.  U  Italiji,  gdje  su  se  rano  razišla    narječja,    bio  je  u 
13.  stoljeću  »kurijalni«   govor,  kojim  su  govorili  plemići  i  pjes- 
'  nici,  pa  su  nastojali,  da  to  bude  govor  svih    izobraženih  ljudi. 
U  ovu  borbu  uvodi  nas  Dante  u  svojem  spisu   »0  talijanskom 
govoru«   (De  vulgari  eloquio).    Dante  je  riešio   ovu  borbu  svo- 
jom  »Komedijom«;   toskanski   dijalekt  postade    u  jezgri  temelj 
\  idejalnoga  novog  jezika.    Ovaj  je  govor   silio  ljude   na  finoću. 
I  U  ovo  klasično  odielo  doduše  se  već  dosta  uvuklo  blata  i  zlobe 
i  kao  nekoČ  u  aticizam,    ali  je    i    najplemenitiji    i    najfiniji    izraz 
našao  mjesta.  Znamenit  je  ovaj  govor  za  narodnost,  jer  je  bio 
idejalna  domovina   svih    naobraženih   ljudi    u    državama   davno 

razkidane  zemlje.  A  nisu  njime  govorili  samo  plemići  ili  te 
pojedini  staleži,  nego  je  i  najsiromašnijemu  i  najjednostavnijemu 
dostajalo  vremena,  da  ga  se  nauči.  Još  se  i  danas  začudi  putni 
u  takovim  krajevima  Italije,  u  kojima  se  inače  govori  najne 
razumljivije  narječje,  kad  se  nadje  često  mnogo  seljaka,  koji 
govore  književnim  jezikom;  to  u  Francuzkoj  ili  Njemačkoj  n 
možeš  naći ,  gdje  se  čak  i  naobraženi  ljudi  drže  narječj 
svojega  kraja.  Jedan  kraj  za  drugim  pristade  u  Italiji  u  ov 
kolo,  Mletci,  Milan  i  Napulj  još,  dok  je  evala  književnost 
Piemont  je  istom  u  ovom  stoljeću  postao  sasvim  talijanski 
prisvojivši  čisti  govor,  najvažniju  glavnicu  narodnu.  Već  o 
početka  16.  stoljeća  upotrebljava  se  narječje  u  književnosti  ne^, 
samo  šaljivoj  nego  i  ozbiljnoj,  a  sve  to  bivaše  naumice.  Ca* 
stiglione  je  napisao  djelo  »II  cortigiano«,  u  kojem  se  vidi 
kako  su  ljudi  sudili  o  čistom  govoru.  Već  u  početku  16.  sto 
Ijeća  bijaše  ljudi,  koji  su  se  naumice  držali  zastarjelih  izraz 
Danteovih  samo  zato,  jer  su  stari,  ali  se  tomu  cortigiano  pro- 
tivi, jer  je  uvjeren,  da  se  jezik  neprestano  razvija;  zato  do- 
pušta, da  se  upotrebljavaju  dobri  izrazi  i  iz  predjela  izvan 
Toskane,  dapače  i  francuzki  i  španjolski,  ako  su  se  odomaćili; 
tako  onda  nastaje  jezik,  koji  nije  stari  toskanski,  ali  je  tali- 
janski, bogat  i  pun  kao  vrt  pun  cvieća  i  plodova.  Kad  je  živo 
družtvo  prisvojilo  jezik,  arhajisti  (starinari)  i  puristi  (čistioci) 
uza  vas  napor  ne  mogahu  više  uspjeti.  Već  sama  djelatnost  N. 
Machiavellija  bijaše  tako  moćna,  da  je  osujećivala  njihovo  na- 
stojanje. A  pored  toga  bijaše  mnogo  Rimljana,  Napuljaca,  Ta- 
lijana gornje  Italije,  kojima  je  bilo  drago,  što  su  se  zahtjevi  u  i 
tom  smanjili.  Sam  Bandello  priznaje,  da  pišući  toskanski  nije 
sasvim  čist,  ali  se  opravdava,  što  je  Lombard.  A  nije  bilo 
sasvim  lako  prisvojiti  čistoću  toskansku,  nije  svak  bio  tako 
darovit  kao  Mletčanin  Bembo  ili  Napuljac  Sannazaro.  Pre- 
veliki purizam  (Čišćenje)  naudi  istom  kasnije,  kad  je  izvorni  f 
zadah  u  književnosti  i  onako  jenjao.  Napokon  je  akademija  della 
Crusca  mogla,  da  postupa  s  talijanskim  jezikom  kao  s  mrtvim, 
ali  nije  bila  podobna,  da  u  prošlom  stoljeću  zaustavi  preveliki 
utjecaj  francuzki. 

Ljubljeni,  njegovani,  dotjerani  govor  toskanski  bio  je  za 
preporoda  temelj  sve  družtvenosti,  to  bijaše  neutralna  sfera  za 
svu  Italiju,  u  kojoj  su  ljudi  izmjenjivali  misli.  Duhovit  razgovor 
toskanski  bijaše  tada  jezgra  zabave  talijanske,  premda  u  drugoj 
polovini  16.  stoljeća  već  nestaje  umjerenosti  i  slobodne,  lake 
družtvenosti,  te  se  javljaju  i  oblaporci. 

Bar  u  početku  16.  stoljeća  bijaše  viša  forma  družtvenosti 
liepa  i  pristojna,  upravo  protivna  pukoj  etiketi.  Izuzevši  samo 
neke  krugove,  u  kojima  je  previše  kipio  život  n.  p.  medju 
mladim  umjetnicima,  družtvo  je  bilo  pristojno  i  držalo  se  pro- 
pisa, koje  bi  izrekla  čestita  dama.  Firenzuola  pišući  svoje 
novele  (1523.)  drži  se  istine,  kad  kraljica  družtvenosti  govori 
formalnu  priestolnu  besjedu  i  odredjuje,  kako  će  se  podieliti 
vrieme  za  ladanjskoga  boravka:  u  jutro  je  ponajprije  filozofijska 
ura,  dok  družtvo  uzlazi  na  koji  vrhunac,  zatim  ide  ručak  s  pje- 
vanjem i  igrom  na  lutnji,  onda  se  u  hladovitu  mjestu  kazuje 
koja  nova  pjesma,  kojoj  se  predmet  odredi  dan  prije,  u  večer 
je  šetnja  do  vrela,  kod  kojega  svatko  pripovieda  novelu,  a 
napokon  je  večera  i  ugodan,  pristojan  razgovor.  Možda  će  tko 
pomisliti,  da  je  čudno  družtvo,  u  kojem  su  se  mogle  slušati  tako 
nemoralne  novele,  kakove  su  Bandellove.  Ali  bi  pravije  bilo  reći: 
kako  je  ono  imalo  sigurne  temelje,  da  je  moglo  o  takovim  nove- 
lama razpravljati !  Upravo  Bandellovo  družtvo  uza  sve  frivolnosti 
podaje  nam  najbolje  mjerilo  za  otmjeno  lako  obćenje,  za  svjetski 
ton  i  plemenito  slobodoumlje,  kao  i  za  duh  i  za  diletantizam,  koji 
je  u  ovom  družtvu.  Gospodje,  koje  su  bile  glavne  osobe  ovoga 
družtva,  uptavo  se  poradi  toga  hvale  i  uznose.  Najglasovitija 
gospodja  Italije  Vittorija  Colonna  (1490. — 1547.),  prijateljica 
Castiglionova  i  Michel-Angelova,  bijaše  gotovo  svetica.  Jamačno 
su  najsavršenija  djela  umjetnička  stvorena  i  bez  pomoći  ovih 
salona,  ali  ne  bi  bilo  pravo  sasvim  poricati  njihovu  cienu,  dok  su 
onako  mogli  prosu djivati  ova  djela  i  uživati  ih.  U  ostalom  ova- 
kova  vrst  družtvenosti  nuždan  je  cviet  takove  kulture,  kakova 
bijaše   tad   u  Italiji,    a  kakova   je    od    onda  u  obće   u  Europi. 

U  Firenzi  književnost  i  politika  osobito  živo  utječu  na 
družtvenost.  Lorenzo  štedi  svoga  velikoga  kućnog  učitelja  Po- 

liziana  pored  sviju  njegovih  neobuzdanih  navika,  ali  je  zato 
Poliziano  vjestnik  slave  Medicija.  Lorenzovi  listovi  svjedoče, 
kako  je  liepo  obćio  sa  svojim  prijateljima.  Poslije  Lorenzove 
smrti  družtveni  su  krugovi  politički  krugovi,  u  kojima  se  gaji 
takodjer  pojezija  i  filozofija,  kao  n.  p.  tako  zvana  Platonova 
akademija,  koja  se  sastajala  u  vrtovima  Ruccellai-a.  Na  kne- 
ževskim  dvorovima  družtvenost  se  upravlja  po  osobi  vladarevoj. 
U  početku  16.  stoljeća  bilo  je  ovakovih  družtava  još  malo. 
Rim  imade  družtvo  na  dvoru  Leona  X.,  takovo  se  družtvo  više 
ne  javlja  u  svjetskoj  povjesti. 

Za  dvorove,  a  još  više  poradi  sebe  samoga  izobrazuje  se 
cortigiano,  kojega  Castiglione  opisuje.  On  je  zapravo  u  družtvu 
idejalan  čovjek,  kako  ga  traži  naobrazba  onoga  vremena,  te  je 
dvor  više  odredjen  za  nj  nego  on  za  dvor.  On  izlazi  sam  kao 
podpun  knez,  njegova  mirna,  neafektirana  virtuoznost  odaje 
samostalno  biće,  te  se  on  ne  usavršuje,  da  služi  kneza,  nego 
poradi  samoga  sebe.  U  ratu  n.  p.  ne  smije  cortigiano,  da  hvata 
stado,  njega  u  rat  ne  vodi  dužnost,  nego  čast  (l'honore).  Prema 
knezu  je  cortigiano  slobodan  i  samostalan.  Castiglione  govori 
s  velikim  lirskim  zanosom  o  idejalnoj  ljubavi,  pa  nam  to  po- 
kazuje neobičnu  visinu  naobrazbe  u  načinu,  kako  se  čuvstva 
fino  osjećaju. 

Od  spoljašnjih  \^eština  ište  se  u  cortigiana,  da  bude 
vrstan  u  vitežkim  vježbama,  u  skakanju,  bježanju,  plivanju  i 
rvanju,  a  osobito  treba  da  je  okretan  plesač  i  otmjen  jahač ; 
uza  to  treba  da  umije  najmanje  latinski  i  talijanski,  da  razu- 
mije li  epu  književnost  i  da  je  vješt  prosudjivati  djela  likovnih 
umjetnosti,  u  muzici  valja  da  je  donekle  virtuoz,  premda  se 
ne  iztiče  ovom  vještinom.  U  16.  si:oljeću  Talijani  i  kao  pisci 
i  kao  praktični  učitelji  upućivali  su  vas  Zapad  u  sve  pleme- 
nitije tjelesne  vježbe  i  u  bolji  družtveni  ton;  to  vriedi  za  ja- 
hanje, plesanje  i  mačevanje,  pa  i  za  gombanje,  koje  se  odielilo 
od  rata  i  igre  ponajprije  u  nauci  Vittorina  da  Feltre-a.  Igre 
i  natjecanja  pučka  jamačno  se  bitno  ne  razlikuju  od  igara  u 
zapadnom  svietu,  u  primorskim  mjestima  bilo  je  dašto  i  pomor- 
skoga natjecanja,  mletačke  regatte  (natjecanja  na  vodi)  bijahu 

rano  na  glasu;  prije  se  u  Mletcima  i  mnogo  jahalo,  dok  su 
bili  ravni  drveni  mostovi  mjesto  kasnijih  kamenih  svinutih. 
Klasična  igra  talijanska  bijaše  u  ostalom  i  danas  je  loptanje. 
Valja  nam  koju  reći  i  o  glazbi.  Oko  1500.  bijaše  kompo- 
zicija još  u  ruku  nizozemske  škole.  Ali  imamo  već  uza  to  tali- 
jansku glazbu,  koja  nam  je  za  cielo  bliža,  pola  stoljeća  iza 
toga  već  se  javlja  slavni  Palestrina,  kojemu  se  još  i  danas 
divimo.  Za  preporod  i  za  Italiju  veoma  je  značajno,  što  traže 
za  orkestar  nove  instrumente  i  što  se  u  svezi  s  pojedinačkim 
smjerom  razvijaju  virtuozi,  koji  svoju  osobnost  iztiču  s  pomoću 
nekih  instrumenta.  Od  onih  instrumenta,  koji  nastoje  izraziti 
cielu  harmoniju,  nisu  samo  orgulje  veoma  rano  usavršene  i 
razširene,  nego  takodjer  klavir  (clavicembalo  ili  gravicembalo), 
klavira  imade  sačuvanih  još  od  početka  14.  stoljeća,  jer  su  ih 
najveći  slikari  ukrasili  slikama.  InaČe  zapremaju  prvo  mjesto 
gusle.  Na  dvoru  Leona  X.,  koji  je  kao  kardinal  okupio  mnogo 
pjevača  i  glazbenika,  slave  se  Zid  Giovan  Maria  i  Jacopo  Sanse- 
condo ;  prvomu  je  Leon  poklonio  grofovstvo  i  gradić,  a  za  dru- 
goga drže,  da  ga  je  Rafael  prikazao  u  svojem  »Parnasu«  kao 
Apolona.  U  16.  stoljeću  ima  čuvenih  glazbenika  svake  ruke, 
virtuoza  u  pjevanju,  guslanju,  orguljanju,  u  udaranju  lutnje, 
lire,  harfe,  citare,  u  trubljenju.  Bogatstvo  instrumenta  vidi  se 
već  odatle,  što  je  vriedilo,  da  ih  tko  sabira.  U  Mletcima, 
gdje  se  glazba  u  velike  gojila,  bilo  je  ovakovih  zbirka  više. 
Pored  samih  virtuoza  izvodili  su  glazbu  ili  pojedini  ljubitelji 
ili  cieli  orkestri ;  mnogi  slikari  i  kipari  bili  su  vješti  i  mu- 
zici. Sopila  se  nisu  preporučivala  boljim  ljudima,  otmjeno  je 
družtvo  voljelo  pjevanje  samo  ili  s  pratnjom  gusala,  a  isto  tako 
gudalački  kvartet  i  klavir.  Družtvu  se  nije  svidjalo  pjevanje 
u  više  grla,  jer  se  jedan  glas  mnogo  bolje  čuje,  uživa  i  pro- 
sudjuje.  Mnogo  se  cienilo,  ako  je  tko  umio  izvesti  skladan 
dojam.  Ovo  družtvo  nije  još  toliko  priznavalo  same  kompozicije, 
dok  je  naprotiv  sadržaj  rieči  često  odlučivao  sudbu  pjevačevu. 
Ovaj  se  diletantizam  silno  razširio  po  Italiji;  gdjegod  se  opisuje 
družtvo,  svagdje  se  napominje  glazba;  stotine  portreta  prikazuju 
ljude,  gdje    sviraju  ili  gdje   udaraju   lutnju,    dapače  i  u  crkve- 

nim  slikama  andjeoski  koncerti  pokazuju,  kako  je  majstorima 
ovakov  prizor  iz  svakidašnjega  života  bio  poznat  i  običan.  U 
doba,  dok  još  nije  bilo  opere,  koja  bi  muzikalni  genij  koncen- 
trirala i  —  monopolizirala,  svakako  je  ovo  zanimanje  bilo 
duhovito,  mnogostručno  i  divno. 

Napokon  je  značajno  po  družtvo  preporoda,  što  je  žena 
bila  jednako  cienjena  kao  i  mužkarac.  Neka  nikoga  ne  zavedu 
zlobne  razprave  u  nekim  dijalozima,  pa  ni  to,  da  se  često 
prikazuje  premoć  mužkaraca ,  dapače  ni  Ariostova  treća  sa- 
tira, u  kojoj  nalaže  mužkarcu,  da  postupa  sa  ženom  kao  s  ve- 
likim pogibeljnim  djetetom,  jer  ga  od  nje  dieli  jaz.  Ariostova 
je  misao  donekle  i  prava,  jer  upravo  poradi  toga,  što  je  izo- 
bražena  žena  bila  jednaka  s  mužkarcem,  nije  viša  duševna  za- 
jednica ili  uzajmična  dopuna  mogla  onako  procvjetati  kao  ka- 
snije u  sjevernih  naroda. 

U  višim  slojevima  bijaše  naobrazba  ženska  jednaka  sa 
mužkom.  Talijani  se  ne  žacaju  svojim  kćerima  i  sinovima  jednako 
podavati  književnu,  dapače  filologijsku  nastavu.  Kneževske  kćeri 
umjele  su  liepo  latinski  pisati  i  govoriti,  mnoga  žena  nije  se 
htjela  udati,  samo  da  se  može  podati  učenim  nastojanjima;  malo 
ih  se  dalo  na  umjetnost.  Druge  su  opet  čitale  isto  štivo  s  muž- 
karcima,  da  mogu  razumjeti  starinu,  o  kojoj  se  najviše  u  družtvu 
razpravljalo ;  neke  su  se  opet  bavile  oko  religioznih  i  moralnih 
pitanja,  a  najpače  oko  pojezije.  Medju  pjesnikinjama  postade 
bezsmrtna  Vittorija  Colonna.  Ova  ženska  pojezija  odiše  mužka- 
račkim  tonom ;  ljubavni  soneti  i  religiozne  pjesme  tako  su  od- 
lučno i  jasno  odredjene,  tako  su  udaljene  od  nježna  sanjarstva 
i  diletantizma,  koji  inače  prati  žensku  pojeziju,  da  bismo  ih 
smatrali  mužkaračkim  pjesmama,  kad  ne  bi  bilo  ujamčeno,  da 
su  ženske.  S  naobrazbom  se  razvio  takodjer  u  žena  pojedinački 
smjer  kao  i  u  mužkaraca,  dok  su  se  izvan  Italije  sve  do  refor- 
macije  žene  slabo  izticale  osobnošću.  U  Italiji  već  u  početku  ' 
15.  stoljeća  žene  vladarske  i  osobito  condottierske  imadu  oso- 
bitu, izrazitu  fiziognomiju,  a  uza  to  bijaše  sva  sila  drugih  ču- 
venih žena.  0  »emancipaciji«  ne  može  biti  govora,  jer  se  to  | 
samo  po    sebi    razumievalo.    Svaka  je    otmjena   žena   težila  z? 

osobnim  razvojem ;  njen  duh  i  srce  prolazili  su  isti  razvoj 
kao  i  u  mužkarca.  Književna  se  djelatnost  upravo  nije  tražila, 
ali  ako  je  pjevala  pjesme,  očekivao  se  moćan  izraz  duše,  a  nije 
se  marilo  za  sukromnosti  u  obliku  dnevnika  ili  romana.  Ove  žene 
nisu  mislile  na  obćinstvo,  njima  je  bilo  do  toga,  da  im  se  nada 
sve  dive  znameniti  ljudi  i  da  ih  tako  osvoje.  Zato  je  bila  naj- 
veća čast  za  ženu,  ako  joj  se  priznala  mužka  ćud.  Treba  samo 
ogledati  Ariostove  i  Bojardove  žene,  koje  se  vladaju  kao  muž- 
karci.  Izraz  »virago«  (mužkobana)  bijaše  tada  dičan.  Njime  se 
ponosila  Katarina  Sforza,  koja  se  proslavila  vojničkim  i  diplo- 
matskim djelima,  te  su  je  nazvali  »prima  donna  d'  Italia«  (prva 
gospodja  Italije).  Ovu  junačku  žicu  nahodimo  i  u  drugih  žena, 
ako  se  i  nisu  proslavile  kao  junakinje.  Ovakove  žene  mogahu 
dašto  slušati  Bandellove  novele,  da  nije  pristojnost  trpjela. 
Njihov  genij  nije  današnja  ženska  nježnost,  nego  samosviest 
energije  i  ljepote,  pa  i  pogibelji.  Tako  ulazi  u  tadašnju  družtve- 
nost  crta,  koju  bismo  danas  nazvali  bezstidnošću,  jer  ne  mo- 
žemo tako  lasno  pojmiti  moćnu  osobnost  tadašnje  Talijanke. 
Ovomu  družtvu  ipak  nešto  nedostaje,  —  a  to  je  cviet  djevo- 
jaka, koje  su  odbijali  od  družtva,  premda  ih  nisu  odgajali  u 
samostanu.  Težko  je  reći,  je  li  njihovo  izbivanje  prouzročilo 
veću  slobodu  u  konverzaciji  (razgovora)  ili  je  bilo  obratno. 
Uza  sve  to  kućni  život  nije  bio  pokvaren,  dapače  bračne 
nevjere  bijaše  kud  i  kamo  manje  nego  na  Sjeveru.  Vitežtvo  je 
ostavilo  kućni  život  na  miru,  vitez  je  polazio  dvorove  i  ratove, 
redovno  je  udvarao  tudjoj  ženi,  a  u  njegovu  domu  moglo  se 
dogadjati  ma  što.  Istom  preporod  nastoji  sazdati  kućanstvo  kao 
umjetno  djelo.  Ovdje  nam  podaj e  upute  dijalog  Albertijev  o 
upravi  familije.  Otac  govori  odraslu  sinu,  te  vidimo  veliku,  bo- 
gatu uredbu  obitelji,  koja  vodjena  s  pametnom  štedljivošću  i 
umjerenim  životom  obećava  sreću  i  boljitak  budućim  narašta- 
jima. Osnova  je  gospodarstvu  zemljište,  koje  daje  kući  hrane, 
a  spaja  se  s  kojim  obrtnim  podhvatom  bilo  svilarskim  ili  vu- 
narskim.  Stan  i  hrana  su  solidni,  sve,  što  treba  za  uredjaj,  ve- 
liko je,  trajno  i  dragocjeno,  a  svakidašnji  je  život  što  jedno- 
stavniji.   No    najhitniji   je  dio   uzgoj,  koji  gospodar   ne  podaj e 

samo  djeci,  nego  svoj  kući.  On  ponajprije  uzgaja  samu  ženu, 
da  od  plašljive  i  poslušne  djevojke  postane  sigurna  gospodarica 
služinčadi  i  doma;  zatim  uzgaja  sinove  bez  suvišne  strogosti, 
više  ugledom  nego  silom,  a  napokon  izabira  i  vodi  služinčad, 
da  bude  poslušna  i  vjerna.  Još  nahodimo  jednu  crtu,  a  to  je 
ljubav  izobraženih  Talijana  k  ladanjskomu  životu.  Na  Sjeveru 
obitavahu  tada  plemići  na  svojim  dvorovima  i  odličniji  monasi 
u  svojim  samostanima,  gradjanin  i  najbogatiji  živio  je  vazda 
u  gradu.  Naprotiv  u  Italiji  nastaje  ladanjski  stan  bogatijega  gra- 
djanina  —  villa  (zaselak).  Tako  uzkrsava  baština  staroga  Rima! 
Naš  pisac  nalazi  na  villi  samu  sreću  i  zadovoljstvo,  te  zanosnim 
riečima  opisuje  svoj  čisti  užitak  u  liepoj  prirodi.  A  i  ekonomiji 
kuće  to  samo  prijaše  poradi  živeža.  Prekrasne  ville  bijahu  sa- 
gradjene  osobito  oko  Firenze,  ali  ih  je  bilo  i  drugdje  poput 
kneževskih  palača :  na  Brenti,  na  planinama  lombardijskim,  na 
Posilipu  i  Vomeru.  U  ovim  se  villama  i  družtvenost  razvijaše 
slobodnije  nego  u  dvoranama  gradskih  palača.  Amo  su  dolazili 
ne  samo  prijatelji  nego  i  stranci,  pa  su  zajedno  s  gospodarem 
lov  lovili  i  inače  provodili  vrieme  u  zelenoj  prirodi.  A  prečeste^ 
je  ladanjski  mir  godio  i  duševnim  radnicima. 

U  svezi  su  s  običnim  družtvenim  životom  razne  sveča- 
nosti ;  one  su  upravo  most,  koji  od  običnoga  života  vodi  k  umjet- 
nosti. Dvie  glavne  vrste  svečanosti  bijahu  izprvice  u  Italiji,  kao 
u  obće  na  Zapadu,  misterij,  t.  j.  sveta  pripoviest  ili  legenda 
u  dramatičnom  ruhu,  i  crkvena  procesija.  Već  misteriji  prika- 
zivahu se  u  Italiji  s  mnogo  većom  napravom  nego  drugdje;  iz 
njih  se  razvija  ne  samo  kao  u  ostaloj  Europi  lakrdija  i  druga 
svjetovna  drama,  nego  takodjer  pantomima  s  pjevanjem  i  ba- 
letom. A  iz  procesije  u  talijanskim  gradovima  u  ravnini  sa  širokim  ™ 
i  popločenim  ulicama  razvi  se  trionfo,  t.  j.  prohod  ljudi  u  kostimu 
na  konju  ili  pješke  ponajprije  pretežito  s  duhovnim  značajem, 
a  kasnije  i  sa  svjetovnim.  Amo  ide  procesija  na  Tielovo  i  karne- 
valski (pokladni)  prohod,  a  uz  njih  se  prislanjaju  kneževski  ulazi. 
I  drugi  narodi  ištu  u  takovim  prigodama  veći  sjaj,  no  u  Italiji 
razvija  se  umjetna  metoda,  koja  sastavlja  vas  prohod  u  misaonu 
cjelinu.  Sto  je  do  danas  ostalo  u  Italiji,  to  je  samo  siromašan 

ulomak.  Ove  su  svečanosti  procvale  podpuno  istom  u  15.  sto- 
ljeću, ako  možda  nije  Firenza  i  u  tom  pretekla  ostalu  Italiju. 
Tako  se  već  1 304.  godine  prikazivao  u  Firenzi  na  Arnu  pakao. 
U  svečanostima  preporoda  prije  svega  opažamo  pojedinački 
smjer,  vidimo  na  ime  sposobnost,  da  pojedinac  umije  sam  izmi- 
sliti masku,  nositi  je  i  prikazivati.  Slikari  i  kipari  nisu  se  samo 
brinuli  za  dekoraciju  mjesta,  nego  su  i  za  ljude  izmišljali  nošnju 
i  napravu.  A  drugo  je  znatno,  što  je  pjesnička  osnova  bila  svima 
razumljiva.  To  nahodimo  i  u  misterija  po  svemu  Zapadu,  jer  su 
svi  znali  bibliju  i  legende,  ali  u  drugim  slučajevima  bila  je 
Italija  naprednija.  Za  recitaciju  pojedinih  svetih  ili  idejalnih  pro- 
fanih osoba  imala  je  Italija  zvučnu  pojeziju  lirsku,  koja  je  mogla 
malo  i  veliko  jednako  zanieti ;  pored  toga  najveći  dio  sluša- 
telja po  gradovima  razumievaše  mitologijske  figure,  te  je  lakše 
shvaćao  alegorijsku  ili  historijsku  misao. 

Vas  srednji  viek  doba  je  alegorija,  njegova  teologija  i 
filozofija  svrstava  alegorije  u  kategorije  kao  samostalna  bića. 
Trebalo  im  je  samo  dodati  izraz  osobnosti;  iz  ovih  alegorija  lako 
nastaju  likovi,  samo  što  oprema  i  atributi  (znakovi)  lasno  postaju 
zagonetni  i  nepopularni.  Sam  Dante  imade  još  mnogo  tamnih  ale- 
gorija, te  se  dapače  time  ponosi.  Petrarka  u  svojim  »Trionfima« 
nastoji  nešto  jasnije  naslikati  bar  Ljubav,  Čistoću,  Smrt,  Glas. 
Drugi  naprotiv  prenatrpavaju  svoje  alegorije  nepravim  atributima. 
To  je  moglo  dovoditi  do  nejasnoće,  pa  je  bila  sreća  po  pojeziju 
i  umjetnost,  kad  je  s  vremenom  mogla  alegoriju  označiti  kojom 
mitologijskom    osobom  (n.  pr.  rat  Marsom,   lov  Dijanom  i  dr.). 

U  prilog  je  bilo  Italiji,  što  su  ovdje  ljudi  pored  personifi- 
kacija obćih  pojmova  poznavali  takodjer  historijske  zastupnike 
njihove  tako,  da  su  se  privikli  pjesničkomu  nabrajanju  ili  umjet- 
ničkomu prikazivanju  mnogih  znamenitih  osoba.  Božanstvena 
komedija,  Trionfi  Petrarkini,  Boccacciova  Vizija  —  sve  sama 
djela,  koja  su  na  tom  osnovana,  pa  veliki  napredak  starinske 
naobrazbe  upoznali  su  narod  s  ovim  historijskim  elementom.  A 
sad  se  evo  ovi  likovi  javljaju  i  u  svečanim  prohodima  kao  od- 
redjene  maske  ili  kao  značajna  družba  alegorijske  glavne  figure. 
Tako  se  pri  vikao  narod  slagati  u  skupine. 

Žrepel :  Preporod  u  Italiji.  ^ 

Za  misterije    su  se    na   javnim    mjestima,  u  crkvama   i  u 
samostanskim  dvorištima  priredjivala  velika    lazila,  koja  imadu 
ozgo  nebo,  a   ozdo    pakao,  u    sredini  pak    nalazi  se  pozornica, 
koja  sva  zemaljska  mjesta    drame  prikazuje   uporedo;  često  se 
počinje  biblijska  ili  legendska   drama  s  teologijskim    dijalogom 
apostola,  crkvenih  otaca,  proroka,  sibila  i  kreposti,  dapače  an- 
djela  i  djavola,  a  završuje    se  prema   potrebi  s  plesom.    Samo 
se  po    sebi    razumije,    da  se    i  u  Italiji  nalaze    napola   komični 
intermezzi  sa  sporednim  osobama,  ali  ovaj  element  nije  tako  surov 
kao  na  Sjeveru.  Zato  je  izuzetak,   kad    se  u  crkvi  u  Sieni  mi- 
sterij 0   ubijanju    djece    u    Betlehemu    svršio  s  time,  da    su  se 
nesretne  majke  počupale  medju  sobom.  Belcari  (f  1484.),  jedan 
od  glavnih  pisaca  biblijskih  drama,  nastojaše  najpače  oko  toga, 
da  očisti  misterij  od  takovih  izrasta.  Za  lebdjenje  na  umjetnim 
strojevima   bilo  je   u  Italiji   mnogo   više   prakse  nego  drugdje, 
već  u  14.  stoljeću   imade  u  Firenzi  podrugljivih   rieči,  ako  je 
što  zapinjalo.  Malo  kasnije  obrete  Brunellesco  za  svečanost  Blago- 
viesti  divan  stroj,  nebesku  kuglu  okruženu    dvjema  andjeoskim 
zborovima,  s  koje  dolje  leti  Gabrijel.  Duhovne  bratovštine  tro- 
šile su  mnogo  novaca  za  takova  prikazivanja.  A  to  vriedi  i  za 
dvorove,  na  kojima  su  se  pored  svjetovnih  drama  ili  pantomima 
prikazivali  misteriji.  No  kako  svjetovnoj  drami  tako  i  misteriju 
naudi  preveliki  ovaj  sjaj.  U  manjim  gradovima  bit  će  bio  dojam 
ovih  duhovnih  drama  jači,  jer  se   pazilo  na  sadržaj,  budući  da 
nije  bilo  takova  sjaja.  Misteriji  se  ne  prikazuju  samo  na  crkvene 
blagdane  ili  za  kneževskih  vjenčanja,  nego  i  drugda,  n.  p.  kad  je 
Bernardin  Sienski  proglašen  svetcem,  bio  je  misterij  prikazan  u 
Sieni,  u  kojemu  se  prikazivala  (rappresentazione)  njegova  kano- 
nizacija; ili  kakov  monah  slavi  svoju  doktorsku  promociju,  pa 
priredi  misterij  o  legendi  gradskoga  patrona.  Od  crkvenih  sve- 
čanosti osobito  se  slavi  Tielovo.  Opisana  nam  je  procesija,  koju 
je  vodio  Pije  II.  god.  1462.  u  Viterbu.  Xa  pojedinim  mjestima, 
kud  je  procesija  prolazila,  bile  su   podignute  same  osobite  po- 
zornice, na  kojima  su  se  prikazivali  kratki  historijski  i  alegorijski 
prizori.  Tu  si  vidio   Isusa   medju   andjelima,    koji   pjevaju,    po- 
sljednju večeru  u    svezi  s  likom   sv.  Tome  Akvinca,  borbu  ar- 

han  djela  Mihajla  s  demonima,  vrelo  s  vinom  i  orkestar  andjeoski, 
Gospodnji  grob  i  uzkrsnuće,  napokon  grob  Marijin,  koji  se  po- 
slije blagoslova  otvorio,  majka  Božja  ponesena  andjelima  od- 
lebdjela  je  pjevajući  u  raj,  gdje  ju  je  Isus  okrunio  i  doveo  do 
vječnoga  Otca.  Uza  to  gruvaju  i  topovi;  i  taj  se  je  običaj  u  to 
doba  počeo  javljati. 

U  svjetovnim  dramama  pretezaše  takodjer  spoljašnji  sjaj, 
bilo  je  i  koješta  neobično:  iz  velikih  bi  životinjskih  figura  izlazile 
hrpe  maska.  Rano  se  izprepleo  balet  s  dramom.  Na  glasu  su 
svečanosti,  koje  je  priredio  kardinal  Pietro  Riario  1473.  u 
Rimu,  kad  je  došla  onamo  Lianora  Aragonska.  Drame  su  još 
sami  misteriji  crkvenoga  sadržaja,  dok  su  pantomime  mitolo- 
gijske ;  ovdje  se  vidio  Orfej  sa  životinjama,  Perzej  i  Andro- 
meda,  Cerera  sa  zmajevima,  a  Bakho  i  Arijadna  s  panterima, 
zatim  uzgoj  Ahilejev;  nadalje  je  bio  balet  ljubavnih  parova  iz 
pradavnine  i  skupina  nimfa ;  to  se  prekinulo  navalom  Centaura, 
koje  Herkul  pobiedi  i  otjera.  Drugih  sjajnih  pantomima  bilo  je 
u  Bologni,  kad  su  se  vjenčali  Hanibal  Bentivoglio  i  Lukrecija 
Este,  mjesto  orkestra  pjevali  su  se  zborovi,  dok  je  najljepša 
nimfa  Dijanina  kola  bježala  k  Junoni  Pronubi  ili  dok  se  Ve- 
nera s  lavom  kretala  u  baletu  divljih  ljudi.  U  ^lilanu  je  Lio- 
nardo  da  Vinci  upravljao  vojvodskim  svečanostima,  jedan  od 
njegovih  strojeva  prikazivaše  u  velikoj  mjeri  nebeski  sustav  u 
podpunom  gibanju ;  kadagod  bi  se  planet  približio  zaručnici  mla- 
djega  vojvode  Isabeli,  izišao  bi  iz  kugle  bog  planeta  i  odpjevao 
stihove,  koje  je  složio  dvorski  pjesnik  Bellincioni.  Od  Vasarija 
saznajemo,  kako  je  duhovito  izmislio  Lionardo  razne  automate, 
s  pomoću  kojih  je  pomogao  pozdraviti  francuzke  kraljeve  kao 
gospodare  Milana.  A  bilo  je  tako  i  po  manjim  gradovima. 

No  ogledajmo  one  svetkovine,  gdje  je  sam  prohod  bio 
glavni  predmet.  Nema  sumnje,  crkvene  su  procesije  već  od  sred- 
njega vieka  podavale  pobude  za  maskiranje,  bilo  da  su  andjeoska 
djeca  pratila  sakrament,  svete  slike  i  moći,  ili  su  osobe  iz  pa- 
sije  (muke)  išle  u  prohodu,  Isus  sa  križem,  razbojnici  i  vojnici, 
svete  žene.  S  velikim  crkvenim  svetkovinama  rano  se  već  spaja 
ideja  gradskoga  prohoda;  osobito  je    čudan  iz  poganstva  uzeti 

»currus  navališ«  —  Izidin  brod,  koji  se  5.  ožujka  spuštao  u 
vodu  kao  simbol  opet  otvorena  morskoga  putovanja;  ovaj  se 
brod  vozio  u  raznim  svetkovinama,  no  ime  dade  »karnevalu«. 
S  vremenom  se  dakako  zaboravilo,  što  ova  kola,  slična  brodu, 
znače.  Crkvena  procesija  mogaše  se  ne  samo  primjesama  svake 
ruke  poljepšati,  nego  i  povorkom  duhovnih  maska  upravo  nado- 
mjestiti. Pobudu  je  podala  već  povorka  glumaca  misterija  pro- 
lazeći glavnim  ulicama  gradskim ,  a  rano  se  mogla  vrst  du- 
hovnih povorka  i  samostalno  razviti.  Dante  opisuje  »trionfo« 
Beatričin  s  24  najstarije  osobe  objave,  s  4  mistične  životinje, 
s  3  kršćanske  i  4  kardinalne  kreposti  i  s  apostolima,  pa  se 
čini,  da  je  već  bilo  sličnih  prohoda.  To  nam  pokazuju  kola,  na 
kojima  se  Beatrica  vozi,  a  ta  kola  bijahu  sjajnija  nego  triumfska 
kola  Scipionova,  Augustova,  dapače  sunčanoga  boga.  U  ostalom 
moglo  bi  biti,  da  je  Dante  povodeći  se  za  triumfom  rimskih  impe- 
ratora držao  kola  bitnim  simbolom  (oznakom)  triumfa  i  tako 
podao  pobudu  ovakovu  običaju.  Bilo  kako  mu  drago,  pojezija 
i  filozofija  rado  se  drži  ovoga  simbola.  Savonarola  u  »Triumfu 
križa«  prikazuje  Isusa  na  kolima,  Sabellico  u  9.  i  10.  elegiji 
»Majci  Božjoj«   opisuje  njen  triumf  s  raznim  alegorijama. 

Mnogo  češći  nego  duhovni  bjehu  trionfi  svjetski  po  uzoru 
rimskom,  kako  su  ga  podavali  reliefi  i  stari  pisci.  Prije  svega 
nahodimo  ulaze  pobjednika.  Alfonzo  Veliki  u  Napulju  (1443.) 
odklonio  je  samo  lovor- vienac,  kojim  se  poslužio  Napoleon  u 
Notredamskoj  crkvi  u  Parizu.  Alfonzov  triumf  bijaše  čudna  smjesa 
starinskih,  alegorijskih  i  samovoljnih  elementa.  Velika  njegova 
kola  vukla  su  četiri  bielca,  20  patricija  nosilo  je  baldakin  (nebo) 
nad  njime.  U  pratnji  bijahu  elegantni  mladi  jahači,  kola  s  Por- 
tunom (Srećom)  i  7  kreposti  na  konjima.  Zatim  su  jahali  pred- 
stavnici raznih  naroda,  a  na  kolima  bijaše  Julije  Cezar.  Onda 
je  išla  četa  pješaka  zamećući  boj  s  Turcim.a.  Napokon  se 
vozio  velik  toranj,  navratima  njegovim  stražu  je  stražio  andjeo 
s  mačem,  ozgo  su  stajale  četiri  kreposti  i  pjevale  slavu  kra- 
ljevu svaka  za  se.  —  Kad  je  Ljudevit  NIL  ulazio  u  Milan,  bila 
je  i  živa  slika:  Jupiter,  Mars  i  Italija  pod  koprenom. 

Petrarka  i  Boccaccio    nabrojili  su  zastupnike   razne  slave 

kao  pratioce  koje  alegorijske  osobe,  sad  slavni  ljudi  sve  pro- 
šlosti postaju  pratnja  knezova.  Na  taj  je  način  Gabriellica  opje- 
vala Borsa  Ferrarskoga.  I  slika  imade  takovih  izobila.  Velikaši 
su  se  privikli  vožnji  za  svake  svečanosti.  Kad  je  Rafael  slikao 
zidine  vatikanske,  imao  je  pred  sobom  žive  prizore.  A  kako  im 
je  umio  podao  novu  svježinu,  ostat  će  predmetom  vječne  hvale. 
Za  čudo  je,  što  se  i  pogrebi  nisu  priredjivali  na  taj  način. 

Za  karnevala  (poklada)  i  drugih  prigoda  priredjivali  su  se 
triumfi  starorimskih  vojvoda,  u  Firenzi  Paula  Emilija  i  Kamilov, 
u  Rimu  Augustov  triumf  poradi  pobjede  kraljice  Klepatre.  Drugi 
su  opet  triumfi  prikazivali  svjetsku  vlast  rimskoga  imperija. 
Cezar  Borgia  1500.  za  karnevala  priredi  triumf  Julija  Cezara.  U 
Mletcima  mjesto  kola  služili  su  se  brodom.  Kad  je  brod  Bucin- 
toro  krenuo,  da  dočeka  Leonoru  i  Beatricu,  ferrarske  kneginje, 
bio  je  prizor  upravo  veličanstven.  Nekoliko  dana  trajaše  slavlje, 
pored  pantomime  bijaše  regatta  (natjecanje  na  vodi)  s  50  jakih 
djevojaka  nešto  novo.  U  16.  stoljeću  bijaše  plemstvo  poraz- 
dieljeno  u  osobite  skupine  za  priredjivanje  i  izvadjanje  sveča- 
nosti. I  karneval  bijaše  ovdje  na  glasu  sa  svojih  plesova  i  pri- 
kazivanja svake  ruke.  Gdjekad  Markov  trg  ne  bijaše,  dosta 
velik  za  turnire  i  trionfe,  koje  je  pratila  glazba. 

U  15.  stoljeću  je  možda  u  Rimu  karneval  prikazivao 
najraznoličniju  fiziognomiju.  Bilo  je  tu  raznih  natjecanja,  natje- 
cali su  se  konji,  bivoli,  osli,  starci,  momci.  Zidovi.  Pavao  II. 
hranio  je  narod  pred  palačom  di  Venezia,  u  kojoj  je  obitavao. 
Na  trgu,  koji  se  zove  Piazza  Navona,  bijahu  bojna  natjecanja, 
koja  možda  od  starine  nisu  nikada  prestajala ;  borili  su  se 
konjanici  i  paradirali  oružani  gradjani.  Uza  to  bijaše  u  Rimu 
velika  sloboda  maska,  gdjekad  od  listopada  do  korizme.  Osim 
karnevala  upoznali  su  ponajprije  Rimljani  vriednost  velike 
bakljade.  Firentinski  je  karneval  nadilazio  rimski  u  osobitoj 
vrsti,  koja  je  ušla  i  u  književnost.  Medju  krabuljama  javljaju 
se  velika  kola  fantastična  oblika,  na  njima  koja  alegorija  ili 
skupina  s  pratnjom,  n.  pr.  zavist  s  četiri  lica,  četiri  tempera- 
menta sa  svojim  planetima,  tri  Parke,  Mudrost  vladajući  nad 
Nadom  i  Strahom,  četiri  življa,  životne  dobi,  vjetrovi,  Proljeće, 

Ljeto,  Jesen  i  Zima  i  t.  d.,  pa  i  Smrt  s  Ijesovima.  Ili  su  se 
vozili  Bakho  i  Arijadna,  Pariš  i  Helena,  ili  napokon  prosjaci, 
lovci  s  nimfama,  jadne  duše,  koje  su  u  ovom  životu  bile  nemilo- 
srdne žene,  pustinjaci,  skitalice,  astrolozi,  vragovi,  trgovci, 
dapače  i  narod  (il  popolo).  Uza  to  su  se  pjevale  pjesme  što 
patetične  što  opet  šaljive  i  nemoralne.  I  Lorenzu  se  pripisuju 
neke  pjesmice  od  najgorih,  po  svoj  prilici  jer  se  pravi  pisac  nije 
usudio  sam  napomenuti;  liepa  je  bila  njegova  pjesmica  o  Bakhu 
i  Arijadni,  njezin  refrain  dopire  do  nas  iz  15.  stoljeća  kao 
sjetna  slutnja,  da  će  brzo  minuti  sjaj  same  renaissance :  »Quanto 
e  bella  giovinezza,  —  Che  si  fugge  tuttavia!  —  Chi  vuol 
esser  lieto,  sia:  —  Di  doman  non  c'e  certezza. «  (Kako  je  liepa 
mladost,  koja  bježi  neprestano!  Tko  hoće  da  bude  veseo, 
budi:  —  što  će  biti  sutra,  nije  znano). 


IV. 

Moral  i  vjera. 

Moralnost.  —  Sviest  demoralizacije,  —  Utjecaj  starine.  —  Mašta  i 
njezina  snaga.  —  Strast  u  igri  i  osveti.  —  Zahvalnost.  —  Prieljub. 

—  Moral  u  novelama.   —   Ženska  nevjera  i  kazna.   —    Osvetnici, 

—  Kako  sude  novelisti?  —  Kako  je  u  drugih  naroda?  —  Cista 
ljubav.  —  Bembo.  —  Zločinačtvo.  —  Razbojnici.  —  Podivljali 
seljaci.  —  Najmljeno  umorstvo.  —  Trovanje.  —  Fodpuni  zlikovci, 

—  Malatesta.  —  Religija  m  svakidašnjem  životu.  —  Vladanje 
prema  crkvi.  —  Pokaj ni  propovjednici.  —  Njihova  metoda  i  dojam, 

—  Savonarola.  —  Jakost  stare  vjere.  —  Poganstvo  u  pučkom 
vjerovanju.  —  Sv.  moći.  —  Poštovanje  Majke  Božje.  —  Poka- 
janja. —  Vlada  ferrarska  i  pokajanje.  —  Religija  i  duh  renais- 
sance, —  Subjektivnost  religije.  —  Tolerancija  prema  drugim 
zakonima.  —  Starina  u  l/f..  stoljeću.  —  Dante  prema  Epikurov- 
cima.  —  Starina  u    ij.  stoljeću.    —    Poboznost  i  humanizam.   — 

Starinsko    sujevjerje.  —  Astrologija.    —   JS/jezin    utjecaj   u    svaki- 
dašnjem   životu.    —    Astrologija    u  javnom    životu    i   u    ratu.    — 
Protivnici  astrologije.  —  Pico.  —  Razna  sujevjerja  i  čarolije.  — 
Umno  priznavanje  Boga  {tejizam)  u  Platonovoj  akademiji. 

JIMiVučno  je  izpitati,  što  koji  narod  misli  o  najvišim  stvarima, 
o  Bogu,  0  kreposti  i  bezsmrtnosti.  Pojedine  izjave  mogu 
nas  lako  zavesti,  osobito  kad  se  pita,  što  se  kojemu  narodu 
čini  moralno.  Pojedinac  Čovjek  ima  glas  u  savjesti,  za  narod 
se  to  ne  može  u  obće  reći. 

U  početku  16.  stoljeća  došla  je  kultura  preporoda  do 
vrhunca  svojega,  ali  je  i  politička  nesreća  narodna  bila  gotovo 
neuklonljiva,  pa  se  našlo  ozbiljnih  mislitelja,  koji  su  ovu  ne- 
sreću odbijali  na  nemoralnost.  Nisu  to  tek  propovjednici,  nego 

Machiavelli,  koji  izriekom  veli :  da,  mi  smo  Talijani  nada  sve 
nereligiozni  i  opaki.  Drugi  bi  pravije  rekao :  mi  smo  nada  sve 
osobni,  rasa  nam  je  razbila  verige  morala  i  religije,  zakone 
preziremo,  budući  da  su  naši  vladari  nezakoniti,  a  njihovi  činov- 
nici i  sudci  rdjelji.  Možda  bi  se  moglo  dodati:  starina  nas  je  po- 
kvarila. Ali  i  to  valja  ograničiti.  Humanisti  su  neki  doista  živjeli 
pustopašno,  drugi  su  opet  upoznavši  starinu  izgubili  kršćanski 
idejal  —  svetost  i  zagrijali  se  za  historijsku  veličinu,  pa  su  i 
pogrješke  velikim  ljudima  opraštali  i  dopuštali.  Možda  je  to  bi- 
valo i  nesvjestice.  Svakako  je  Italija  u  početku  16.  stoljeća 
bila  u  težkoj  moralnoj  krizi  (prekretu),  iz  koje  bolji  umovi  nisu 
znali  izlaza.  Najdarovitiji  ljudi  nalazili  su  najjaču  moralnu  snagu 
u  čuvstvu  časti.  To  je  čudna  mješavina  savjesti  i  samoljublja, 
koja  modernu  čovjeku  preostaje,  i  ako  izgubi  ufanje,  ljubav  i 
nadu.  Ovo  se  čuvstvo  slaže  s  velikim  egoizmom  (samoljubljem)  i 
s  velikim  manama,  te  je  podobno,  da  se  podaj e  silnim  obsje- 
nama,  ali  i  sva  plemenitost,  koja  je  preostala  u  osobnosti, 
može  se  uza  nj  prisloniti  i  iz  toga  izvora  može  probiti  nova  sila. 

Već  je  starina  poznavala  vrst  ovoga  čuvstva,  a  u  srednjem 
vieku  odredjen  je  stalež  čast  visoko  izstavio.  Bolje  bi  bilo,  da 
je  savjest  bila  pokretna  moć,  ali  je  očito,  da  je  ova  savjest  za 

preporoda  bila  jako  prociedjena  čuvstvom  časti.  Gdješto  je  težko 
ovo  čuvstvo  u  Talijana  razlikovati  od  slavičnosti,  u  koju  prelazi. 
Guicciardini  veli  u  svojim  aforizmima:  »Tko  poštuje  čast, 
sve  mu  polazi  za  rukom,  jer  se  ne  boji  ni  truda  ni  pogibelji 
ni  troska;  ja  sam  to  izkusio,  pa  mogu  reći:  tašti  su  i  mrtvi 
oni  ljudski  čini,  koji  ne  potječu  od  ove  moćne  sile.«  Još  je 
jasnije  izrazio  ovu  misao  Rabelais  u  opisu  telemitskoga  samo- 
stana, iz  kojega  prosi eva  vjera  u  dobrotu  ljudske  prirode,  ona 
vjera,  koja  je  oduševljavala  i  drugu  polovinu  18.  stoljeća  i  utrla 
put  francuzkoj  revoluciji.  I  u  Talijana  svatko  se  utječe  svomu 
plemenitomu  nagonu.  Prije  svega  mašta  podaj e  naobraženu  Ta- 
lijanu preporoda  osobitu  boju  njegovim  krepostima  i  pogrješ- 
kama, pod  njenim  gospodstvom  njegov  egoizam  (samoljublje) 
radja  plodom.  Poradi  mašte  najraniji  veliki  smjeli  igrač  novoga 
vremena  stavlja  na  kocku  sve,  jer  mu  ona  slika  buduće  bogatstvo 
i  buduće  užitke.  Muhamed  ovci  bi  ga  bili  pretekli,  da  nije  koran 
izprvice  zabranio  igranje  želeći  očuvati  moral.  U  Italiji  bijaše 
strast  k  igranju  obćena,  te  je  često  razorila  sreću  pojedinih 
ljudi.  Firenza  ima  već  pod  kraj  14.  stoljeća  svoga  Casanovu, 
nekoga  Buonaccorsa  Pittija,  koji  je  često  putujući  kao  trgovac, 
strančar,  spekulant,  diplomat  i  igrač  od  zanata  stjecao  i  gubio 
silne  novce,  te  se  još  samo  s  knezovima  htio  igrao.  U  svezi 
je  s  time,  što  je  Italija  domovina  lutrije.  Mašta  je  opet,  koja 
ovdje  osvetljivosti  podaj e  osobit  značaj.  Pravno  čuvstvo  bijaše 
na  Zapadu  od  prilike  jedno,  povreda  se  jednako  osjećala.  No 
dok  su  drugi  narodi  bili  skloniji,  da  oproste,  talijanska  je  mašta 
sliku  nepravde  podržavala  u  strašnoj  svježini.  U  narodnom 
moralu  osjećala  se  pored  toga  krvna  osveta  svetom  dužnošću, 
te  se  često  grozno  vršila.  Vlade  i  sudovi  priznaju,  daje  oprav- 
dana. I  medju  seljacima  imade  za  to  strašnih  primjera.  Ven- 
detta  (osveta)  je  od  najnižih  slojeva  dopirala  medju  više  staleže. 
Kronike  i  novele  pune  su  primjera,  kako  se  užasno  osvećuju 
žene,  kojima  je  oteto  poštenje.  Klasično  tlo  bijaše  poimence 
Romagna.  Neprestano  su  pobožni,  dapače  sveti  monasi  pro- 
poviedali  opraštanje,  ali  su  slabo  mogli  pomoći,  jedino  ako  su 
zapriečili  staru  osvetu,  novih  nisu  mogli  zapriečiti.    Zakletve  i 

ceremonije  (obredi)  izmirenika  bile  su  strašne.  Osobna  potreba 
osvete  u  velikaša  i  naobraženih  ljudi  preli eva  se  u  tisuć  boja, 
a  javno  mnienje,  koje  progovara  iz  novela,  bez  zatege  je 
odobrava.  Vas  je  sviet  u  tom  složan,  da  svatko  treba  sam  da 
sebi  pribavi  pravo,  ako  mu  zakoni  ne  mogu  dati  dovoljne 
zadovoljštine.  No  javno  mnienje  osudjuje  u  toj  obrani  prava 
brutalnu,  surovu  premoć;  treba  da  triumfira  sva  osobnost,  a 
ne  tek  šaka.  Tadašnji  Talijan  bijaše  podoban,  da  se  pretvara, 
ali  nije  bio  voljan  hiniti,  kad  se  radilo  o  načelima.  S  toga  se 
s  podpunom  naivnošću  i  osveta  priznaje  potrebnom.  Obična 
se  osveta  razlikuje  od  krvne,  ona  prva  ne  ide  samo  za  izmirbom 
pravnoga  čuvstva,  nego  i  za  tim,  da  budu  uz  nju  ljudi,  koji 
^  Će  joj  se  diviti  i  koji  će  se  protivniku  smijati.  Zato  se  obična 
osveta  često  odgadja;  čekaju  se  zgodne  prilike,  da  se  izvede 
»bella  vendetta«  (liepa  osveta).  Novelisti  to  opisuju  s  velikom 
nasladom. 

Ovu  osvetljivost  donekle  poljepšava  u  Talijana  zahval- 
nost; ista  mašta  povećava  i  osvježuje  pretrpljenu  nepravdu  i 
podržava  primljeno  dobro  u  uspomeni.  Ova  se  crta  opaža  u 
narodnom  značaju. 

Mašta  se  javlja  i  u  nedopuštenom  obćenju  obaju  spolova. 
U  Italiji  se  tada  čak  čulo  i  načelo,  da  bi  se  brakovi  sklapali 
samo  za  neko  vrieme  i  dok  se  žena  svidja  mužu.  Uza  sve  to 
broj  brakova  nije  se  smanjio,  dapače  i  obiteljski  život  nije 
stradao.  Htjeli  su  tek  biti  što  više  slobodni,  a  ipak  se  ne 
odreći  braka.  Ako  pobliže  ogledamo  ljubavni  moral  novelista, 
čini  nam  se,  kao  da  oni  ljubav  nahode  samo  u  užitku  i  kao 
da  su  dopuštena  sva  pomagala.  Naprotiv  ako  čitamo  lirike  i 
pisce  dijaloga,  nalazimo  najplemenitiju  ljubav,  dapače  vidimo, 
da  prihvaćaju  starinsku  ideju  o  izprvičnom  jedinstvu  duša  u 
Božjem  biću.  Oba  mišljenja  mogla  su  se  tada  složiti  u  jednoga 
čovjeka.  Nije  upravo  slavno,  ali  je  bilo  tako. 

U  novelama  se  najpače  govori  o  udatim  ženama  i  o  prie- 
Ijubu.  Ovdje  nam  se  valja  opomenuti,  da  je  žena  bila  izjedna- 
čena s  mužkarcem.  Osobno  izobražena  žena  razpolaže  sama 
sobom  slobodnije  nego  na  Sjeveru,  te  nevjera  ne  stvara  onako va 

jaza,  osobito  ako  je  i  sam  muž  lakouman.  Žena  se  onda  osve- 
ćuje, a  novelisti  s  nasladom  opisuju  umjetnu,  vještu  osvetu. 
Često  se  u  ostalom  svrsuju  ovakovi  dogadjaji  tragično,  jer 
pored  muža  i  ženina  braća  i  otac  ustaju  protiv  nevjernice,  te 
se  laćaju  otrova  ili  bodeža.  Novelisti  dakako  često,  samo  da 
bude  smieha,  izvrgavaju  ruglu  prevarena  muža.  Kad  je  u  16. 
stoljeću  ojačao  španjolski  utjecaj  na  talijanski  život,  porasla 
je  Ijubomornost,  kasnije  nestade  toga  utjecaja,  te  vidimo  onu 
ravnodušnost,  koja  stalnomu  ženinu  ljubavniku  (cicisbeo)  širom 
otvara  vrata,  a  trpi  još  i  druge  prijatelje. 

Je  li  u  Francuzkoj  u  15.  stoljeću  bio  brak  svetiji  nego  u 
Italiji?  Fabliaux  i  Farcen  pobudjuju  sumnju.  U  nedopuštenom 
okviru  javlja  se  u  tadašnjoj  Italiji  takodjer  strast  ljudi  najple- 
menitijih i  najboljih,  to  je  onaj  l'amor  divino  (božanska  ljubav) 
k  udatoj  ženi,  koju  su  opjevali  lirici  i  pisci  dijaloga.  Ako  se 
tuže  na  okrutnost  krilatoga  boga,  oni  ujedno  priznaju,  da  je 
njihova  ljubav  nešto  nedopušteno.  Zato  se  zanose  u  više  slojeve, 
koje  nas  sjećaju  Platonove  nauke  o  dušama,  a  Bembo  je  naj- 
slavniji zastupnik  ove  ljubavi.  Opisao  ju  je  i  Castiglione.  Oba 
pisca  ne  bijahu  u  životu  stoici,  ali  bijahu  slavni  i  dobri  ljudi. 
Tada  su  u  Italiji  živjele  neke  otmjene  žene,  koje  su  se  ova- 
kovim  drugovanjem  proslavile,  kao  Julija  Gonzaga,  Veronika 
da  Correggio  i  osobito  Vittorija  Colonna.  Najčuveniji  ljudi 
Italije  okružavali  su  Vittoriju  i  obasipavali  je  najfinijim  izra- 
zima beznadne  ljubavi.  Dugo  je  vremena  trebalo,  dok  se  ova- 
kova  »božanska  ljubav«  pokazala  u  drugih  naroda. 

Mašta  svladavajući  ovaj  narod  više  nego  koji  drugi  ujedno 
je  uzrokom,  što  u  njega  svaka  strast  postaje  žestoka,  često 
zločinačka.  Ima  i  žestina  slabosti,  ali  je  ovdje  izrod  snage.  Stege 
je  bilo  malo.  Svatko,  dapače  puk  osjećaše  se  u  duši  jakim,  da 
se  opre  nezakonitoj,  na  nasilju  osnovanoj  državi,  a  u  praved- 
nost sudova  ne  vjerovaše  nitko.  Kad  se  dogodi  kakovo  ubistvo, 
obično  je  simpatija  za  ubojicu,  dok  se  ne  razaznadu  prilike.  Tko 
se  prije,  nego  će  ga  usmrtiti,  vlada  muževno  i  ponosno,  tomu 
se  svi  dive  tako,  da  pripovjedači  rado  zaboravljaju,  zašto  je 
bio  osudjen.  Uza  to  su  se  zločinci  u  doba  političkih  nemira  lako 

pouzdavali,  da  će  ih  minuti  kazna  Tako  bijaše  u  Napulju,  kad 
je  aragonjanska  vlada  prelazila  na  francuzku  i  na  španjolsku, 
tako  u  Milanu  više  puta,  kad  su  protjerani  i  opet  se  vratili 
Sforze.  U  takovo  vrieme  izbili  bi  na  površinu  ljudi,  koji  nisu 
nikada  u  duši  priznavali  države  ni  družtva,  da  se  podadu  svo- 
jim razbojničkim  i  ubilačkim  nagonima. 

U  obće  se  pričinja,  da  se  u  Italiji  za  preporoda  i  u  mirna 
vremena  dogadja  više  zločina  nego  drugdje.  Ali  valja  uzeti  na 
um,  da  su  nam  sve  sitnice  preporoda  bolje  sačuvane,  te  da 
ista  mašta,  koja  utječe  na  pravi  zločin,  rado  i  izmišljava.  Bit 
će  bilo  zločina  dosta  i  po  ostaloj  Europi,  samo  što  je  u  Italiji 
pretegao  najmljeni,  trećom  rukom  ovršeni  zločin.  Razbojnika 
imade  po  Italiji  kao  i  po  ostaloj  Europi  dosta,  samo  što  nema 
u  Europi  izrazitih,  osobno  razvitih  primjera.  U  ostalom  osobno 
razviti  harambaše  javljaju  se  obilatije  istom  kasnije  u  17. 
stoljeću,  kad  su  prestale  političke  opreke  —  Guelfi  i  Ghibel- 
lini,  Španjolci  i  Francuzi  —  trzati  zemljom;  tad  je  razbojnik 
izmienio  strančara.  U  nekim  krajevima,  kamo  nije  doprla  kul- 
tura, prosti  su  ljudi  bili  vazda  pripravni,  da  ubijaju  svakoga, 
koji  bi  k  njima  zalutao.  To  vriedi  poimence  za  udaljenije  kra- 
jeve napuljske,  gdje  je  ova  divljost  ostala  još  od  starih  rimskih 
vremena  i  gdje  su  u  svoj  nedužnosti  držali,  da  je  gost  (hospes) 
i  neprijatelj  (hostis)  isto.  Ovi  ljudi  ne  bijahu  nereligiozni ;  često 
bi  pastir  sa  strahom  klekao  u  izpovjedaonicu  i  izpovjedio,  da  je 
za  posta  okusio  mlieka,  ali  vješti  izpovjednik  odmah  bi  ga  i 
zapitao,  nije  li  kojega  putnika  orobio  i  ubio;  to  pastiru  nije 
zadavalo  toliko  straha.  Još  više  tereti  Italiju  najmljeni  zločin. 
I  ovdje  je  Napulj  prvi,  ali  i  drugi  krajevi  pokazuju  takovih 
primjera.  Na  čast  je  Firentincima,  što  je  u  njih  takovih  zločina 
malo,  oni  su  bili  najrazvijeniji  u  Italiji,  imali  su  dobre  sudove. 
Kad  je  propala  sloboda,  javlja  se  i  u  njih  najmljeno  umorstvo. 
Mnogo  su  krivi  i  sami  knezovi,  koji  se  nisu  žacali  ubijati  pro- 
tivnike, a  to  su  bili  ne  samo  Borgie,  nego  i  Sforze,  republika 
mletačka,  Aragonjani,  pomoćnici  Karla  V.  Mašta  je  napokon 
učinila,  da  su  ljudi  težko  vjerovali,  da  bi  koji  vladar  i  mogao 
umrieti    prirodnom    smrću;    osobito    držahu,    da  je    otrov   sve- 

moćan.  Dopuštamo,  da  je  bieli  prah  Borgia  bio  proračunan  na 
stalne  rokove,  ali  otrovani  list,  koji  je  Katarina  Riario  poslala 
papi  Aleksandru,  ne  bi  ga  bio  usmrtio,  sve  da  ga  je  i  čitao;  i 
Alfonza  Velikoga  odvraćali  su  liečnici,  da  ne  čita  Livija,  kojega 
mu  posla  Cosimo  de'  Medici,  a  on  im  jamačno  s  pravom  od- 
govori :  prestanite  tako  ludo  govoriti !  Pored  mača  javlja  se 
takodjer  čarolija  najviše  s  namjerom,  da  se  tko  zastraši.  Napo- 
kon imade  ljudi,  koji  čine  zlo  poradi  zla.  Medju  takove  užasne 
likove  pripada  Sigismondo  Malatesta,  pa  onda  neki  condottieri. 
To  su  prvi  podpuno  slobodni  zločinci. 

Kako  se  iz  svega  razabira,  glavni  je  nedostatak  narodnoga 
značaja  u  onom,  što  je  uvjet  njegovoj  veličini,  a  to  je  razvita 
osobnost.  Darovitost  i  strast  učinila  je  Talijana  sposobnim  za 
sve  visine  i  nizine  ovoga  vremena ;  no  pored  ove  pokvarenosti 
javlja  se  najplemenitiji  sklad  osobnosti  i  slavna  umjetnost,  koja 
je  pojedinački  život  poljepšala,  kako  to  ni  starina  ni  srednji 
viek  ili  ne  mogoše  ili  ne  umješe. 

Premda  je  preporod  na  glasu  sa  svojih  mana,  ipak  u 
doba  najvišega  cvata  viši  i  srednji  staleži  talijanski  uza  svu 
zlovolju  prilagodjuju  se  crkvi  i  svećenstvu,  te  s  čuvstvom  po- 
štuju sakramente  i  blagoslove.  Pripovjedači  doduše  navaljuju 
na  fratre,  poimence  na  niže  redove  njihove  (Franjevce  i  Domini- 
kovce),  više  monahe  i  svećenike  većma  štede.  Osobit  su  pojav 
u  tadašnjoj  Italiji  sveti  monasi  propovjednici,  koji  su  se  duboko 
doimali  naroda.  Oni  su  umjeli  duboko  potresti  savješću  sluša- 
telja. Bile  su  to  moralne  propoviedi,  bez  abstrakcije,  pune 
praktičnih  primjera,  praćene  čudesima.  Kapistran  se  zadovo- 
ljavao, da  nad  tisućama  bolestnika,  koje  su  mu  dovodili,  učini 
križ  i  da  ih  u  ime  sv.  Trojice  i  svoga  meštra  Sv.  Bernardina 
blagoslovi,  te  su  mnogi  ozdravili,  kako  pišu  historici.  Propo- 
vjednici se  nisu  toliko  grozili  paklom,  koliko  prokletstvom,  te 
su  tako  zločinačke  strasti  umjeli  taložiti.  U  15.  stoljeću  pro- 
poviedali  su  tako  Bernardino  da  Siena  i  dva  njegova  učenika 
Alberto  da  Sarteano  i  Jacopo  della  Marca,  Ivan  Kapistran,  Ro- 
berto  da  Lecce  i  drugi,  a  napokon  Girolamo  Savonarola.  Obiestni 
je  humanizam  pogrdjivao  ovakove    prosjačke  monahe,    ali    kad 


Propovjednici.  —  Savonarola.  45 


bi  fratar  progovorio,  nitko  nije  više  mislio  na  humaniste.  Fi- 
rentinci  su  se  nekoč  ovim  fratrima  smijali,  ali  kad  se  javi  Savo- 
narola, zanese  ih  sve  redom.  Ovi  su  propovjednici  osobit  pojav 
u  Italiji  15.  stoljeća.  Šalje  ih  redovno  red  sv.  Franje,  kad  se 
u  gradovima  pojave  javne  ili  privatne  svadje,  ili  kad  navali 
nemoral  ili  bolest.  Grad  za  gradom  moli,  da  dodju.  Osobita 
je  grana  njihova  rada  propoviedanje  protiv  Turaka.  Propovjed- 
nik bi  govorio  u  kojem  veliku  samostanu  ili  prvostolnoj  crkvi, 
za  kratko  vrieme  i  pijaca  je  premalena  za  vas  narod;  propo- 
vied  se  redovno  svršuje  s  procesijom,  za  koje  se  žene  guraju, 
da  poljube  monaha  u  ruke  i  noge  i  da  odrežu  komadić  od 
njegove  mantije.  Oni  propoviedaju  protiv  lihve  i  nečastne  mode, 
jzvode  u  slobodu  zaduženike  i  spaljuju  razkošne  predmete : 
kocke,  karte ,  igre,  maske ,  glazbene  instrumente ,  knjige  za 
pjevanje,  pisane  čarolije.  Sve  se  to  liepo  poslaže  na  lomaču, 
ozgo  se  pričvrsti  još  vražji  lik  i  onda  se  podloži  oganj.  Zatim 
dolazi  red  na  kruća  srca;  tko  se  nije  već  dugo  izpovjedio,  čini 
to  sada;  vraća  se  nepravo  priuzdržano  dobro,  opozivlju  se 
nanesene  uvrede.  No  glavni  je  cilj,  da  se  ljudi  izmire  i  odreknu 
osvete;  to  se  dogadja  obično  istom  na  kraju  tečaja,  kad  je 
već  vas  grad  osvojen  i  svi  zavapiju :  Misericordia  (milost)! 
Tad  se  protivnici  izmiruju  i  grle,  odriču  se  krvne  osvete,  te 
još  kasni  naraštaji  blagosiljaju  ime  monahovo.  Neki  su  ljudi 
odlučili  poći  u  samostan,  Kapistranu  je  iza  neke  propoviedi  pošlo 
za  rukom,  da  se  50  vojnika  zakaludjerilo ;  a  to  su  Činili  drugda 
i  razbojnici  i  zločinci  svake  ruke.  Velike  gomile  pratile  bi 
propovjednike  u  bližnje  mjesto,  te  su  ondje  slušale  iznova  tečaj 
propoviedi.  Pored  monaha  bavili  su  se  tim  poslom  i  mnogobrojni 
pustinjaci.  Ovi  propovjednici  nisu  štedjeli  nikoga,  ni  knezova, 
ni  oblasti,  ni  svećenika,  pa  ni  sebe.  Najviši  je  propovjednik 
pokore  svakako  Dominikovac  Girolamo  Savonarola,  koji  je  sa- 
žežen  u  Firenzi  g.   1498. 

Pored  toga  može  se  iztaknuti,  da  su  Talijani  poštovali 
sv.  moći  u  pojedinim  mjestima,  ali  dakako  nije  to  bilo  uviek 
svagdje  jednako.  Jasnije  razabira  se  u  naobraženih  ljudi  kult 
Marijin.    Za   čudo   je,    što   je   u   književnosti  Dante    sa  svojim 

paradizom  (rajem)  zapravo  zadnji  znamenit  pjesnik  Marijin  u 
Italiji.  Istom  protureformacija  u  Italiji  uvodi  opet  štovanje  Ma- 
rijino u  umjetnu  pojeziju.  Medjutim  je  dakako  likovna  umjet- 
nost stvorila  najdivnija  djela  za  proslavu  Majke  Božje. 

Bujna  mašta  izazvala  je  u  Italiji  i  ona  velika  pokajanja 
gomila,  koja  valja  razlikovati  od  posljedica  onih  velikih  pro- 
povjednika; ova  pokajanja  nastaju  u  doba  velikih  nevolja  ili  u 
strahu  od  njih.  Kasnije  su  jubileji  i  Loretto  pritezali  svjetinu 
na  pokoru.  U  doba  preporoda  javlja  se  gdjekad  vas  žar  sredo- 
vječne pokajnosti,  n.  p.  1457.  u  Bologni  za  potresa  i  kuge, 
1496.  u  Sieni  za  unutrašnjih  nemira,  a  osobito  u  Milanu  1529., 
kad  su  rat,  glad  i  kuga  davili  ljude.  Dvor  je  ferrarski  ova- 
kovu  zgodu  sam  prihvaćao  i  policajno  naredjivao  pokajanje. 

Tadašnji  naobraženi  Talijani  rodjeni  su  u  religiji  kao 
zapadnjaci  srednjega  vieka,  ali  ih  je  njihov  moćni  pojedinački 
smjer  učinio  i  u  tom  podpuno  subjektivnim  i  u  isti  mah  prete- 
žito s\^etovnim,  dok  po  ostaloj  Europi  svećenstvo  nije  još  imalo 
takova  takmaca  u  svjetovnoj  inteligenciji.  Nadalje  je  njihov  dodir 
s  Bizantincima  i  Muhamedovcima  podržavao  u  njih  neutralnu 
toleranciju  (snošljivost),  pa  kad  je  još  klasična  starina  obuzela 
duhove,  tad  je  često  starinska  spekulacija  i  skepsa  presvojila  duh 
Talijana.  Kako  su  Talijani  medju  Europljanima  prvi  stali  raz- 
mišljati 0  slobodi  i  nuždi  uz  nepovoljne,  nasilne  i  nepravedne 
potitičke  prilike,  njihova  je  vjera  u  Boga  nešto  popuštala,  te  se 
podavahu  fatalizmu  (vjeri  u  udes).  A  tko  je  bio  strastan  i  ne- 
strpljiv, podao  bi  se  sujevjerju  starinskomu,  iztočnomu  ili  sredo- 
vječnomu, te  postao  astrologom  ili  magom.  Napokon  pokazuju 
najjači  duhovi,  velikaši* preporoda,  čestu  osobinu  mladih  naravi: 
razlikuju  dobro  i  zlo,  ali  ne  poznaju  grieha.  Sav  je  taj  metež 
uzrokovala  svemoćna  mašta,  ali  ako  točnije  ogledamo  preporod, 
ipak  se  vidi,  daje  živa  ostala  jaka  pobuda  prave  religioznosti. 
Dante-u  je  mrzak  Epikur,  koji  poriče  bogove.  Na  14.  stoljeće 
utječu  Ciceronovi  filozofijski  spisi,  koji  su  doduše  eklektični, 
ali  djeluju  skeptično ;  u  drugom  redu  dolaze  Seneka  i  malobrojni 
na  latinski  prevedeni  spisi  Aristotelovi.  S  15.  stoljećem  poveća 
se  poznavanje  starih  pisaca,  pojedini  ljudi  izvrstno  poznaju  sta- 

rinu  i  bibliju,  te  je  bio  upravo  zadatak  Platonove  akademije 
u  Firenzi,  da  spoji  kršćanstvo  i  duh  starine.  Ali  je  to  tek 
oaza  u  tadašnjem  humanizmu,  jer  se  javljaju  početci  negativne 
kritike,  koja  urodi  pesimizmom  humanista.  U  ostalom  neki  hu- 
manisti rado  kršćanske  pojmove  zovu  poganskima :  svetac  im 
je  »deus«  (bog),  andjeo  »genius«  ;  tolika  je  bila  ljubav  k  starini! 

I  Starina   je    nepovoljno    utjecala  na  preporod,    što   mu   je 

podala  sujevjerje;  koješta  se  održalo  još  u  srednjem  vieku,  pa  je 
s  tim  lašnje  moglo  pridoći  i  novo,  osobito  ako  pomislimo  na 
živu  maštu  talijansku.  Kad  se  pokolebala  pozitivna  vjera,  pro- 
drla je  ponajprije  astrologija  starinska,  pa  onda  arapska,  koja 
je  iz  zviezda  proricala  budućnost.  Astrologija  se  u  13.  stoljeću 
nenadano  utiskuje  u  pročelje  talijanskoga  života.  Car  Fridrik  II. 
vodi  sa  sobom  svoga  astrologa,  Ezzelino  da  Romano  ima  cielo 
kolo  takovih  ljudi  uza  se.  Za  svaki  važniji  posao  oni  odredjuju 
dan  i  uru.  Od  onda  i  knezovi  i  obćine  imadu  svoje  astrologe, 
u  sveučilištima  se  pored  astronomije  od  14.  do  16.  stoljeća 
predaje  i  astrologija.  Znali  su  ljudi,  da  su  Augustin  i  drugi 
crkveni  otci  pobijali  astrologiju,  ali  slabo  mare  za  to.  Astrolo- 
gija je  žalostan  element  tadašnjega  života,  ona  je  zadala  Italiji 
mnogo  suvišna  straha  svojim  proricanjem.  Imala  je  i  svojih 
protivnika.  Astrologe  pobijaše  već  Petrarka,  na  njih  navaljuju 
novelisti.  A  borba  je  znala  prieći  i  na  ulicu.  U  krugu  Loren- 
zovu  medju  najtvrdjim  Platonovcima  nahodimo  razkol.  Epohalan 
je  Pico  della  Mirandola,  koji  je  u  »knjigama  protiv  astrologa« 
udario  na  astrologiju  i  dokazao  njenu  bezbožnost  i  nemoral- 
nost; u  4.  knjizi  iznosi  pozitivnu  kršćansku  teoriju  o  upravi 
svieta  i  slobodnoj  volji.  To  je  porazilo  astrologe,  te  je  njihova 
moć  znamenito  jenjala.  Uza  to  su  i  Španjolci  bili  protivnici 
astrologiji  u  Italiji.  Znatno  su  manje  štetna  bila  druga  sujevjerja, 
n.  p.  u  kojekakve  znakove.  Iztaknuti  valja,  da  se  i  ovdje  utis- 
nula starina  sa  svojim  prodigijima  i  augurijima,  jer  su  druga 
sujevjerja  mogla  jednako  živjeti  u  16.  stoljeću  kao  i  u  10. 
Vjera  u  duhove  u  Italiji  je  od  prilike  ista  kao  u  ostaloj 
Europi.  I  ondje  se  javljaju  pokojnici,  —  ako  je  pokojnik  bio 
,   2ao,  razumije  se  po  sebi,    što   se   javlja   u   groznu    obliku,    no 

uporedo  vidimo  ovdje,  da  se  duhovi  pokojnika  bez  razlike  pri- 
kazuju opaki.  Mrtvaci  ubijaju  malu  djecu,  Čitamo  u  Bandella.  Da 
se  tomu  doskoči,  izkopaii  bi  mrtvaca,  izvadili  mu  srce  i  sažegli 
ga.  Italija  bijaše  nadalje  u\'jerena  o  demonima,  kao  svi  narodi 
sredovječni,  na  ime  vjerovaše,  da  Bog  kadikad  zlim  dusima 
svake  ruke  dopušta  oveću  razornu  vlast  nad  svietom  i  čovjekom. 
Uza  to  se  \;jeruje,  da  se  čovjek  zaklinjanjem  može  približiti  de- 
monima, koji  će  mu  pomoći  u  težnji  za  blagom  i  vlašću.  Time  su 
se  bavili  osobito  vještice  i  čarobnjaci.  S  bulom  Inocencija  VIII. 
(1484.)  započe  se  u  velike  progon  vještica.  A  što  se  u  običnom 
životu  često  dogadjalo,  opisao  je  Ariosto  u  svojoj  komediji  o 
nekromantu.  Alkemija  (zlatotvorstvo)  se  za  preporoda  javlja  samo 
sporedno,  Italija  je  ovu  bolest  preboljela  već  u  14.  stoljeću. 
Preporod  je  nastojao  prisvojiti  onu  starinsku  psihologiju, 
koja  je  priznavala  bezsmrtnu  dušu,  te  se  držao  Aristotelovih  djela, 
pored  toga  se  Ciceronov  spis  »Scipionov  san«  s  krasnom  slikom, 
koja  čeka  na  drugom  svietu  velike  ljude,  silno  doimao  humanista 
i  njihova  vieka.  Dante  i  najvećih  pogana  ne  pušta  još  u  raj,  sad 
su  pjesnici  voljni  primati  i  pogane  u  raj.  U  Pulcijevoj  pjesmi  do- 
čekuju u  raju  Cosima  starijega  Ciceron  i  drugi  Rimljani.  Središte 
umnoga  priznavanja  Boga  (tejizma)  nahodimo  u  Platonovoj  aka- 
demiji u  Firenzi  i  u  samoga  Lorenza.  Dok  su  se  drugi  mnogi 
fatalisti  preporoda  trzali  izmedju  energije  i  priegora  ili  sujevjerja, 
ovdje  se  u  kolu  izabranih  duhova  izdiže  misao,  da  je  Bog 
vidljivi  sviet  iz  ljubavi  stvorio,  te  da  će  ga  Bog  vazda  pokretati 
i  nadalje  stvarati. 


V. 

Preporod  starine. 

Starina  u  srednjem  vieku.  —  Starina  u  l^.  stoljeću.  —  Ruševine 
grada  Rima.  —  Poggio.  —  Ruševine  za  Eugenija  IV.^  Nikole  V.  i 
Pija  II.  —  Starine  izvan  Rima,  —  Potjecanje  od  Rimljana.  — 
Rifnsko  mrtvo  tielo.  —  Izkopi7ie.  —  Rim  za  Leona,  —  Sentimen- 

ta  Ino  shvaćanje  ruševina.  —  Stari  pisci  u  l^.  i  75.  stoljeću.  — 
Knjižnice.  —  Nalazak  starih  rukopisa.  —  Foggio.  —  Urbinska 
knjižnica.  —  Kopisti  i  skritori.  —  Štampa.  —  Početak  grčke  stu- 
dije. —  Iztočne  studije.  —  Pico  delta  Mirandola.  —  Hunianizain 
l^.  stoljeća.  —  Naobrazba  prima  starinsku  primjesu.  —  Dante ^ 
Petrarka,  Boccaccio.  —  Humanizam  i  religija.  —  Krunitba  pjes- 
nika. —  Sveućilišta  i  škole.  —  Humanisti  u  sve  ući  Uš  tima.  — 
Slobodni  uzgoj.  —  Vittorino.  —  Guarino.  —  Podupiratelji  huma- 
nizma. —  Niccoli.  —  Mannetti.  —  Vespasiano.  —  Medici.  — 
Starina  zaprema  glavni  interes.  —  Starina  na  dvorovima.  —  Važ- 
nost Leona  X.  —  Starina  u  Alfonza.  —  Federigo  Urbinski.  — 
Sforza.  —  Malatesta.  —  Epistolograjija  i  latinski  govor  na  sta- 
rinski naćin.  —   Papinska  kancelarija.   —  Ciena  listovnoga  sloga. 

—  Govornici.  —  Razni  govori.  —  Latiriska  propovied.  —  Obnova 
retorike.  —  Oblik  i  sadržaj.  —  Težnja  za  navodjenjem.  —  Iz- 
mišljeni govori.  —  Propast  rjećitosti.  —  Latinska  razprava  i 
historiograjija.  —  Latinska  historiograjija,  —  Absohctna  vriednost 
latinskoga  jezika.  —  Monograjija  i  biograjija,  —  Radnje  0  sred- 
njem vieku.  —  Poćetak  kritike.  —  Talijanska  historiografija.  — 
Naobrazba  se  polatinjuje.  —  Imena  se  polatinjuju.  —  Mnoge  se 
stvari  opisuju  na  starinski  naćin.  —  Vlast  latinskoga  jezika.  — 
Izvori  sloga.  —  Ciceron.  —  Ciceronovci.  —  Latinska  konverza- 
cija. —  Novo  latinska  poj e  zija.  —  Vriednost  latinske  pojezije,  — 
Historijski  ep.   —  Alitologijska  i  bukolićna  pojezija.  —  Sannazaro. 

—  Upletanje    mitologije.    —    Suvremena  pojezija.    —    Didaktika. 

—  Latinska  Urika.  —  Ode  svetcima.  —  Pjesme  elegijskoga  smjera. 

—  Epigram.  — -  Epigram  u  Rimu.  —  Epigrafn  u  Mletcima.  — 
Makaronska  pojezija.  —  Prestanak  humanizma  u  16.  stoljeću.  — 
Krivnja  samih  humanista.  —  Izporedba  sa  sofistima.  —  Protiv- 
nici humanista  u  75.  stoljeću.  —  Bieda  ućenjakd.  —  Opreka  hu- 
ma7tistd.  —    Calvi.    —    Let.    —    Plaut    i   rimska    akademija.    — 

Druge  akademije. 

^I^olitičke   prilike  bile  bi  probudile    narod,    da  se  i  nije  pre- 
porodila starina,  ali  je  preporod  starine  tadašnjemu  životu 
i  kulturi  podao  osobit  smjer.  Upravo  sveza  starine  s  narodnim 

duhom  talijanskim  presvojila  je  vas  zapadni  sviet.  Sloboda  na- 
rodnoga duha  pokazuje  se  n.  p.  u  novolatinskoj  književnosti 
neznatna,  ali  u  umjetnosti  i  u  drugim  područjima  za  čudo  je 
jaka  i  moćna.  Ovaj  je  savez  oborio  sredovječne  kulturne  oblike 
i  predstave;  nema  sumnje,  da  je  tako  i  po  koji  plemenit  cviet 
bez  traga  propao,  ali  glavna  posljedica  ovoga  saveza  ipak  je 
blagoslovna.  Pored  crkve,  koja  je  do  tada  na  okupu  držala 
Zapad,  javlja  se  nova  duševna  sfera  (krug)  za  sve  više  naobra- 
žene  Europljane.  Najvećma  se  može  prigovoriti,  što  je  tako 
nuždno  nastao  razkol  izmedju  ljudi  naobraženih  i  nenaobraženih, 
no  taj  bi  prigovor  vriedio  i  za  današnje  prilike.  U  ostalom 
ova  razlika  u  Italiji  ne  bijaše  i  nije  tako  oštra  i  neugodna 
kao  drugdje,  dok  se  u  Italiji  njezin  najveći  umjetni  pjesnik 
Tasso  nahodi  u  rukama  i  najsiromašnijih  ljudi. 

Rimsko-grčka  starina,  koja  je  počevši  od  14.  stoljeća  tako 
moćno  zahvatila  u  talijanski  život  kao  izvor  kulture,  kao  nov 
cilj  i  idejal,  utjecaše  već  odavna  i  na  srednji  viek.  Kulturno 
nastojane  Karla  Velikoga  u  jezgri  je  preporod  prema  barbarstvu 
7.  i  8.  stoljeća.  Kako  su  se  zatim  u  romansko  sjeverno  gradi- 
teljstvo utisnuli  starinski  oblici,  tako  je  sva  samostanska  uče- 
nost primila  po  malo  veliku  gradju  iz  rimskih  pisaca. 

Drugačije  nego  na  Sjeveru  probudi    se    starina   u    Italiji. 
Kad  je  ovdje   prestalo    barbarstvo,   narod  još  napola   starinski 
odmah  upoznaje  svoju  davninu,  slavi  je   i    nastoji  je    obnoviti. 
Izvan  Italije  samo  učeni  ljudi  upotrebljavaju  pojedine  česti  sta- 
rine, ovdje    zahvaća   starina  i    učene    ljude  i  prosti    narod,  jerj 
se  svi  ponose  starinom  kao  svojom  starom  slavom.  Svatko  lakoj 
razumieva  latinski,  mnogobrojni  spomenici  i  uspomene  izazivlju' 
poštovanje  starine.  Tako    izidje  na    vidjelo    novi    talijanski  na- 
rodni duh  moderni,  koji  je  obuhvatio  vas  Zapad. 

Preporod  starine  u  likovnoj  umjetnosti  pokazuje  se  već 
u  toskanskim  gradnjama  12.  stoljeća  i  u  kipovima  13.  sto- 
ljeća. A  i  u  pojeziji  imade  paralela,  ako  smijemo  reći,  da  je 
najveći  latinski  pjesnik  12.  stoljeća,  kojemu  pripadaju  najbolje  \ 
pjesme  u  zbirci  »Carmina  Burana«,  bio  rodom  Talijan.  U  tim. 
strofama  pokazuje  se  nesmućena  životna  radost,  koju  zaštićuju 

stari  poganski  bogovi,  dok  mjesto  svetaca  i  kršćanskih  junaka 
dolaze  Katoni  i  Scipioni.  Najljepše  od  ovih  pjesama,  koje  su 
u  12.  stoljeću  latinski  pjevali  t.  z.  klerici  skitači,  pripadaju 
jamačno  Talijanu ;  ovdje  se  javlja  preporod  starinskih  misli  o 
svietu  u  opreci  sa  sredovječnim  oblicima  u  rimi.  U  heksame- 
tarskim  kronikama  i  drugim  djelima  Guilielma  Apulijca  (oko 
1100.)  vidi  se  često  velik  utjecaj  Vergilijev,  Ovidijev,  Stacijev, 
Lukanov  i  Klaudijanov,  ali  starinska  forma  ostaje  samo  plod 
učenosti.  Renaissanca  nije  tek  polovično  posij edovanje  i  sabi- 
ranje, nego  preporod,  a  preporod  vidimo  doista  u  latinskim  pje- 
smama nepoznatoga  klerika  iz   12.  stoljeća. 

Veliki,  pravi,  podpuni  preporod  starine  počinje  se  u  Ita- 
liji ipak  istom  u  14.  stoljeću.  U  prilog  mu  bijaše  razvoj  grad- 
skoga života,  kakov  je  bio  samo  u  Italiji:  plemići  i  gradjani 
obitavaju  zajedno  u  gradu  i  izjednačuju  se,  uza  to  nahodimo, 
da  se  stvara  naobraženo  obće  družtvo.  Za  tu  naobrazbu  htjelo 
se,  da  družtvo  dobije  vodiča,  a  našlo  ga  je  u  starini  za  sva 
duševna  područja.  I  obće  prilike  Italije  bijahu  u  prilog  prepo- 
rodu, carstvo  se  nije  više  moglo  održavati  u  Italiji,  pape  su 
se  preselili  u  Avignon,  većina  vlasti  u  Italiji  bijaše  nasilna  i 
nezakonita;  probudjeni  duh  tražio  je  nov  idejal,  te  je  mogla 
presvojiti  ljude  želja,  da  uzkrsnu  rimsko-talijansku  svjetsku  vlast, 
kako  je  to  i  praktično  bio  pokušao  Cola  di  Rienzi.  Kako  je 
on  shvatio  svoju  zadaću,  morala  se  dašto  dogoditi  komedija, 
ali  za  narodno  čuvstvo  ipak  je  napomena  staroga  Rima  bila 
dobro  uporište.  Oboružani  budući  njegovom  naobrazbom  do 
skora  su  se  Talijani  osjetili   najnaprednijim    narodom  u  svietu. 

Sam  grad  ruševina  Rim  poštuju  sada  drugačije  nego  u 
11.  i  12.  stoljeću.  Mašta  pobožna  romara  ustupa  mjesto  mašti 
historika  i  patriota.  Tako  valja  razumjeti  rieči  Danteove,  kad 
veli,  da  kamenje  i  tlo  Rima  zaslužuju  veće  poštovanje,  nego 
obično  što  ljudi  misle.  Ali  Dante  još  prolazi  kraj  starinskih 
spomenika  bezbrižno.  I  mnogobrojni  jubileji  ostavljaju  još  malo 
pobožnih  uspomena;  no  godine  1300.  bio  je  u  Rimu  za  jubileja 
i  Villani,  te  se  vraća  doma  s  odlukom,  da  će  pisati  povjest; 
tako  su  ga  potresle  rimske   ruševine.    Petrarka   nam   prikazuje 

Čuvstvo  podieljeno  medju  klasičnom  i  kršćanskom  starinom; 
pripovieda  nam ,  kako  se  s  Ivanom  Colonnom  uzpinjao  na 
ogromne  svodove  Dioklecijanova  kupališta ;  ovdje  u  čistom 
zraku  i  u  podpunoj  tišini  imajući  pred  sobom  veliku  sliku 
razgovarali  su  se  ne  o  poslovima  svakidašnjim  i  o  politici, 
nego  0  povjesti,  Petrarka  zastupa  više  starinu,  a  Colonna 
kršćansko  doba.  Kako  je  često  od  onda  sve  do  Gibbona  i 
Niebuhra  ovaj  sviet  ruševina  pobudjivao  historijska  razmatranja! 
■Petrarka  neprestano  teži  za  Rimom,  odkako  ga  je  jedanput 
vidio,  tuži  se,  što  su  mnoge  zgrade  srušene  i  zanemarene. 
U  tom  Petrarka  često  zamjenjuje,  rdjavo  čita  malobrojne  nad- 
pise,  koje  je  našao,  ali  podaj e  pobudu  svojim  suvremenicima. 
Već  1366.  putuju  Niccolo  i  Ugo  Este  u  Rim,  da  se  nadive 
rimskim  divotama. 

Na  gledištu  Petrarkinu  nalazi  se  još  Fazio  degli  Uberti, 
koji  u  polovici  14.  stoljeća  piše  »Dittamondo«,  a  u  tom  ga 
vizionarnom  putovanju  prati  stari  zemljopisac  Solin  kao  Vergi- 
lije  Dantea.  Kako  oni  polaze  Bari  poradi  sv.  Nikole  i  Monte 
Gargano  poradi  sv.  Mihajla,  tako  se  i  u  Rimu  napominje  Araceli 
i  S.  Maria  in  Trastevere  poradi  legende,  ali  već  vidno  preteže 
profana  ljepota  Rima;  častna  starica  u  poderanu  odielu  — 
sama  Roma  —  pripovieda  im  sjajnu  prošlost  i  opisuje  stare 
triumfe,  te  ih  vodi  po  gradu,  tumači  im  sedam  brežuljaka  i 
mnoge  ruševine.  Cola  di  Rienzi  prvi  ozbiljno  proučava  starine  i 
grada  Rima,  on  je   1344. — 1347.    napisao    opis   staroga   Rima. 

Na  žalost  Rim  za  avignonskih  papa  nije  više  imao  toliko 
ostataka  starine  kao  nekoliko  naraštaja  prije.  U  srednjem  su 
vieku  Rim  smatrali  kamenolomom.  Uza  sve  to  bilo  je  i  tada 
još  više  nego  danas,  poimence  su  još  mnogi  zidovi  imali  svoje 
urese  i  mramornu  okorušinu,  gdje  je  danas  tek  sama  jezgra 
od  opeka  sačuvana.  Takov  bješe  Rim,  kad  se  započela  ozbiljna 
topografija  (mjestopis)  staroga  grada. 

Poggio  opisujući  stari  Rim  (1430.)  prvi  put  proučava  same 
ostatke  u  svezi  sa  starim  piscima  i  sa  starim  nadpisima  po- 
tiskujući sve  uspomene  kršćanskoga  Rima.  Šteta,  što  Poggiova 
knjiga  nema  slika!  On  je  našao  još  mnogo  više,  nego   Rafael 

iza  80  godina.  On  je  jos  vidio  podpunu  grobnicu  Cecilije 
Metele  i  pročelje  stupova  jednoga  od  hramova  na  podnožju 
Kapitolija,  kasnije  ih  vidje  napola  obrušene,  jer  se  mramor 
upotrebljavao  kao  žeženo  vapno;  ista  je  sudba  donekle  stigla 
i  krasan  tremovnik  kod  Minerve.  Iz  g.  1443.  saznajemo,  da  se 
još  ovako  žeže  vapno,  te  da  traje  taj  sramotni  običaj. 

Za  pape  Eugenija  IV.  (1446.)  svrši  Biondo  iz  Forlija 
svoje  djelo  »Roma  instaurata«  upotrebivši  već  spis  Frontinov 
o  rimskim  vodovodima  i  opise  starih  regija  (predjela);  on  ne 
opisuje  tek,  nego  već  i  razjašnjuje,  što  je  propalo.  U  skladu 
s  posvetom  knjige,  koju  je  upravio  papi,  tješi  se  pisac  time, 
što  nam  gubitak  staroga  Rima  naknadjuju  krasne  moći  sve- 
tačke,  koje  se  čuvaju  u  Rimu. 

Za  Nikole  V.  (1447. — 1455.)  obuhvaća  novi  monumentalni 
duh,  koji  je  značajan  za  preporod,  takodjer  papinsku  stolicu. 
Poljepšavanje  grada  bilo  je  pogibeljno  za  ruševine,  jer  se 
upravo  za  Nikole  V.  veoma  mnogo  upotrebljavala  gradja  ru- 
ševina za  nove  zgrade.  Pija  II.  svega  zaokuplja  starinarski 
interes,  osobito  po  ostaloj  Italiji  i  okolici  samoga  grada  Rima. 
Još  u  posljednjim  godinama  njegova  papovanja  nose  ga  poda- 
griČna  ali  vedra  u  nosiljci  preko  gora  i  dola  u  Tuskul,  Albu, 
Tibur,  Ostiju,  Falerije,  Okrikul,  te  on  bilježi  sve,  što  je  vidio; 
on  potražuje  stare  rimske  ceste  i  nastoji  odrediti  granice  starih 
plemena  oko  Rima.  Samo  se  po  sebi  shvaća,  što  ovaj  papa 
ište,  da  njegovi  pisari  umiju  klasični  latinski  jezik;  ta  on  je  u 
napuljskom  ratu  pomilovao  Arpince  kao  zemljake  Cicerona  i 
Marija,  po  kojima  su  još  mnogi  ljudi  na  krstu  dobivali  ime. 
Njemu  je  posvetio  Biondo  svoje  djelo  »Roma  triumphans«,  u 
kojem  se  prvi  put  podaje  skupna  slika  rimske  starine. 

U  ovo  doba  dakako  probudilo  se  i  po  ostaloj  Italiji  zani- 
manje za  rimske  starine.  Već  Boccaccio  nazivlje  ruševine  bajske 
starim  zidinama,  ali  ipak  novim  za  moderno  čuvstvo ;  od  tada 
su  one  u  okolici  napuljskoj  predmet,  koji  najprije  valja  ogledati. 
Nastaju  i  zbirke  starina  svake  ruke.  Čini  se,  da  prve  zbirke 
pripadaju  Mletcima.  Amo  ide  1335.  Forza,  bogat  gradjanin  iz 
Trevisa,  da  prikupi  takovih  predmeta.  Petrarka  ide  istim  putem, 

te  je  on  više  nego  onaj  bogataš  potakao  u  ljudi  želju,  da 
skupljaju  starine.  U  15.  stoljeću  ova  je  moda  obća.  Ciriaco 
de'  Pizzicolli  iz  Jakina  obišao  je  ne  samo  Italiju  nego  i  druge 
zemlje,  Heladu  i  otoke  arhipelažke,  svu  tursku  državu  europsku, 
dapače  dielove  Azije  i  Afrike,  dva  puta  je  bio  u  Egiptu,  pa 
je  sakupio  svu  silu  nadpisa,  novaca  i  nacrta. 

Povjesti  pojedinih  gradova  odavna  su  govorile  o  pravoj 
ili  izmišljenoj  svezi  s  Rimom,  uslužni  rodoslovci  već  su  odavna 
i  pojedine  obitelji  izvodili  od  čuvenih  rimskih  plemena.  Kritika 
15.  stoljeća  nije  tomu  prigovarala.  Znamo  za  Pija  II.,  da  je 
htio  biti  od  Julijeva  plemena.  I  Pavao  II.  izvodio  je  svoju 
obitelj  od  Ahenobarba.  Nije  čudo,  što  su  Massimi  svoje  porietlo 
dovodili  u  svezu  s  Kvintom  Fabijem  Maksimom,  a  Cornari 
s  Kornelijima.  Platoni  u  Milanu  čak  držahu,  da  im  je  praotac 
veliki  Platon. 

Rimljani  su  se  ponosili  slavom,  koju    su   im    ostali    Tali- 
jani priznavali.    Za   Pavla   II.,    Siksta   IV.    i    Aleksandra   VI.  u 
pokladnim  prohodima  vidimo  triumfe  starih  rimskih  imperatora. 
15.  travnja    g.   1485.    prosuo    se  glas,    da  su   našli   prekrasno, 
dobro  sačuvano  tielo  mlade  Rimljanke  iz   starine.    Lombardski 
zidari  kopajući  na  Apijevoj  cesti  našli  su  grobnicu  od  mramora 
s  nadpisom:  Julija,  kći  Klaudijeva.  Sve  je  ostalo  izkitila  mašta 
da   su   zidari   izčeznuli    zajedno    s    draguljima,    koji   su   bili 
grobnici,    a  samo  tielo  da  je  tako  svježe,    kao  da  je    djevojk 
istom  preminula,  pa    uza   to   da   je   djevojka  neobične  ljepote. 
Tielo  su  prevezli  u  palaču   konservatora    na   Kapitoliju,    te   su 
onamo    vrvjeli    ljudi,    da    se    nagledaju    divne    ljepote.    No    po 
nalogu  Inocencija  IV.  bi  tielo  noću  zakopano,  a  samo  grobnica 
ostade  u  palači.  Zanimljivo  je,  što  su  ljudi  držali,  da  je  starinsko   : 
tielo  kud  i  kamo  ljepše  nego  moderno. 

Izkopavanjem  su  ljudi  bolje  shvaćali  stari  Rim,  već  za 
Aleksandra  VI.  upoznali  su  zidne  i  podne  urese,  našli  su  u 
Porto  d'  Anzu  Apolona  belvederskoga,  do  skora  zatim  Laoko- 
onta,  vatikansku  Veneru,  »torso«,  Kleopatru;  palače  velikaša  i 
kardinala  stale  su  se  kititi  starinskim  kipovima  i  ulomcima.  Za 
Leona  X.  lati  se    Rafael    one    idejalne    obnove    svega   staroga 

Rima,  0  kojem  govori  znameniti  njegov  list  iz  god.  1518.  ili 
1519.  Potuživ  se  na  predjašnja  razaranja  moli  papu,  da  bi 
Čuvao  preostale  svjedoke  stare  slave  i  moći,  te  traži,  da  se 
za  svaki  ostatak  izradi  plan,  nacrt  i  prosjek.  To  je  udarilo 
temelj  poredjenoj  povjesti  umjetnosti.  Tako  se  po  malo  razvila 
arheologija  (starinarstvo)  kao  samostalna  nauka.  Za  Leona  X. 
odjeknuo  je  Vatikan  pjevanjem  i  glazbom,  za  njega  se  užitak 
starine  spojio  s  ostalim  užitcima. 

Pored  arheologijskoga.  zanimanja  i  svečana  patriotizma 
pobudjivahu  ruševine  takodjer  nujne,  tužne  žice.  Čujemo  ih  u 
Petrarke  i  Boccaccia,  Poggio  pohadja  hram  Venerin  i  Romin 
držeć,  da  je  to  hram  Kastorov  i  Poluksov,  u  kojem  su  često 
»bile  senatske  sjednice,  te  ga  misao  zanosi  u  vremena,  kad  su 
govorili  Kraso,  Hortenzije,  Ciceron.  Osobito  je  sjetan  opis 
staroga  Tibura  u  Pija  11.  Nastaje  običaj,  da  se  rodjenje  Isu- 
sovo prikazuje  u  što  sjajnijim  ruševinama  palače.  I  u  vrtove 
meću  ljudi  umjetne  ruševine. 

Kud  i  kamo  važniji  su  dakako  sami  grčki  i  latinski  pisci 
nego  ruševine  starinske.  Njih  su  držali  glavnim  vrelom  sve 
spoznaje.  Premda  već  u  14.  stoljeću  vidimo  utjecaj  starih  pisaca, 
bijahu  to  samo  davno  poznata  djela.  Najobičniji  latinski  pjesnici, 
historici,  govornici  i  epistolografi  pored  pojedinih  spisa  Aristo- 
telovih i  Plutarhovih  i  drugih  grčkih  u  latinskom  prievodu  bijahu 
sva  zaliha,  kojom  su  se  zanosili  malobrojni  odabranici  u  doba, 
kad  su  živjeli  Petrarka  i  Boccaccio.  Petrarka  je  imao  i  grčkoga 
Homera,  ali  ga  nije  razumio;  na  ponuku  Boccacciovu  prevede 
ga  —  dosta  rdjavo  —  Grk  iz  Kalabrije  Leonzio  Pilato.  U 
15.  stoljeću  istom  začeo  se  velik  broj  novih  obreta,  počele  su 
se  stvarati  knjižnice  s  pomoću  priepisa  i  prevoditi  grčka  djela. 
Ali  ovo  nastojanje  ne  ostade  vazda  čisto,  bilo  je  ljudi,  koji 
su  radili  nepošteno.  Tako  je  Anije  svoja  djela  izdao  pod  tudja 
starinska,  ili  su  prevoditelji  postupali  sasvim  samovoljno. 

Bez  zanosa  tadašnjih  sakupljača  imali  bismo  samo  malen 

dio  poimence  grčkih  pisaca,  koji  su  se  do  danas  sačuvali.  Papa 

.   Nikola  V.    već    kao   monah    zakopa   se   u    dugove    kupujući    i 

prepisujući    rukopise;    knjige    i   gradnje    bile    su    dvie  njegove 

pasije  kao  i  renaissance  same.  Kao  papa  održa  svoju  rieč;  pre- 
pisivači  su  pisali,  a  vrebaoci  obilazili  sviet,  Perotto  dobi  za 
latinski  prievod  djela  Polibijeva  500  dukata,  Guarino  za  prievod 
Strabonova  djela  1000  zlatnih  forinta,  a  bio  bi  dobio  još  500, 
da  nije  papa  umro.  Filelfo  je  za  valjan  prievod  Homerovih 
pjesama  dobio  10.000  zlatnih  forinta.  Nikola  ostavi  9000  sve- 
zaka, koji  su  temelj  vatikanske  knjižnice,  a  valjalo  ih  je  po- 
staviti na  najodličnijem  mjestu  kao  najplemenitiji  ures  palače. 
Kad  je  poradi  kuge  1450.  s  dvorom  otišao  u  Fabriano,  gdje 
se  tvorio  najbolji  papir,  povede  sa  sobom  prevoditelje  i  sastav- 
ljače, da  mu  ih  kuga  ne  otme. 

Firentinac  Niccolo  Niccoli,  drug  onoga  kola,  koje  se  uhva- 
tilo oko  starijega  Cosima  u  Firenzi,  potratio  je  vas  imutak  za 
knjige;  kasnije  su  mu  Mediciji  davali,  koliko  mu  je  trebalo  za 
nabavu  novih  knjiga.  On  nam  je  dopunio  Amijana  Marcelina  i 
Ciceronov  spis  »de  oratore«  (o  govorniku),  te  sačuvao  najbolji 
rukopis  za  Lukrecija;  on  je  ponukao  Cosima,  da  kupi  valjan 
rukopis  Plinijevih  listova  od  samostana  u  Liibecku.  Niccoli  je 
svoje  knjige  rado  posudjivao.  Njegova  zbirka  (800  svezaka) 
poslije  smrti  njegove  pripade  samostanu  sv.  Marka  u  Firenzi, 
te  je  danas  ures  laurencijanske  knjižnice. 

Kasnije  se  iztakoše  na  tom  polju  Guarino  i  Poggio.  Poggio 
je  u  neke  bio  agent  (opravnik)  Niccolijev,  te  je  boraveći  u 
Kostnici  na  koncilu  obišao  južno-njemačke  opatije.  Ovdje  je 
našao  6  govora  Ciceronovih  i  podpuna  Kvintilijana,  prepisavši 
ga  svega  liepim  pismom  za  32  dana.  Silija  Italika,  Manilija, 
Lukrecija,  Valerija  Flaka,  Askonija  Pedijana,  Kolumelu,  Celza, 
Aula  Gelija,  Stacija,  Frontina,  Vitruvija,  Priscijana  mogaše  bitno 
popuniti;  on  iznese  na  vidjelo  12  zadnjih  komedija  Plautovih 
kao  i  Ciceronove  govore  protiv  Vera  i  njegove  retorične  spise 
»Bruta«,   »0  govorniku«   i  »Govornika«. 

Ponukan  starinskim  patriotizmom  slavni  Grk  kardinal 
Bessarion  sakupi  600  rukopisa  poganskoga  i  kršćanskoga  sadr- 
žaja, potrošio  je  za  njih  30.000  zlatnih  forinta,  te  im  je 
sada  tražio  sigurno  zaklonište,  da  bi  njegova  domovina  oslobo- 
divši  se  opet  mogla  naći  svoju  izgubljenu  književnost.  Signorija 

mletačka  izjavi,  da  je  spremna  sagraditi  zgradu  za  knjige,  te 
još  danas  Markova  knjižnica  čuva  dio  onih  dragocjenih  rukopisa. 

Slavna  je  knjižnica  »medicejska«  u  Firenzi,  glavni  skupljač 
za  Lorenza  bijaše  Ivan  Laskaris.  Kad  su  protjerani  Mediciji,  ušla 
je  knjižnica  ponajprije  u  samostan  Dominikovaca  (sv.  Marka), 
a  kasnije  bi  razdieljena.  Koješta  je  stekao  1500.  kardinal 
Franciotto  della  Rovere,  a  koješta  je  iz  ostavine  otčeve  sin 
Ivan  Medici  (Leon  X.)  morao  natrag  kupiti. 

Urbinska  knjižnica  (sada  u  Vatikanu)  nastala  je  nastojanjem 
velikoga  Federiga  da  Montefeltro,  koji  je  počeo  skupljati  već 
dječakom,  a  kasnije  je  redovno  imao  po  30  do  40  pisara  na 
raznim  mjestima,  te  je  za  taj  posao  potrošio  preko  30.000  du- 
kata. Ova  knjižnica  bi  kasnije  popunjena  kao  idejalna  tadašnja 
knjižnica.  Imala  je  na  ime  našastnike  knjižnice  vatikanske, 
sv.  I\Iarka  u  Firenzi,  knjižnice  u  Paviji,  dapače  u  Oxfordu.  Od 
bogoslovlja  bilo  je  u  knjižnici  mnogo  crkvenih  otaca,  sav  Toma 
Akvinac,  podpuni  Alberto  i  Bonaventura,  medju  modernim.a 
bijahu  veliki  pisci  14.  stoljeća  (n.  pr.  Dante  i  Boccaccio) ; 
nadalje  je  bilo  25  izabranih  humanista.  Medju  grčkim  rukopi- 
sima bila  su,  kako  veli  popis,  sva  djela  Sofoklova,  sva  djela 
Pindarova,*  sva  djela  Menandrova  (ovaj  je  rukopis  Menandrovih 
djela  jamačno  veoma  rano  izčezao  iz  Urbina,  jer  bi  ga  inače 
filolozi  objelodanili). 

I  0  načinu,  kako  su  postajali  tadašnji  rukopisi  i  knjižnice, 
dobivamo  dosta  jasnu  sliku.  Riedko  je  kad  tko  mogao  kupiti 
stariji  rukopis  starinskoga  pisca.  Medju  prepisivačima  zapremali 
su  prvo  mjesto  oni,  koji  su  umjeli  grčki,  to  su  »scrittori«,  bilo 
ih  je  malo,  a  dobivali  su  veliku  plaću.  Ostali  prepisivači  (kopisti) 
bili  su  radnici,  koji  su  samo  to  radili,  ili  redovnici,  dapače  opa- 
tice, koji  su  pisanje  držali  radom  Bogu  ugodnim,  ili  školnici  i 
siromašni  učenjaci.  U  početku  preporoda  bijahu  najmljeni  pisari 
riedko  pouzdani,  te  se  Petrarka  i  tuži  poradi  njih;  u  15.  sto- 
ljeću ima  ih  više  i  učeniji  su,  ali  u  točnosti  ipak  nisu  premci 
starim  monasima.  Kad  je  Cosimo  de'  Medici  htio  na  brzu  ruku 
složiti  knjižnicu  za  svoju  Badiju  podno  Fiesola  (blizu  Firenze), 
preporuči  mu  Vespasiano,  da  ne  bi  knjiga  kupovao,  nego  naručio 

pisare;  i  doista  45  pisara  predade  mu  u  22  mjeseca  200  pod- 
punih  knjiga.  Samo  pismo  bijaše  ono  krasno  novo-talijansko, 
koje  podaje  Čitatelju  pravi  užitak,  a  seže  u  početak  14.  sto- 
ljeća. Papa  Nikola  V.,  Poggio,  Mannetti,  Niccoli  i  drugi  slavni 
naučnjaci  bijahu  pravi  krasopisci,  te  su  tražili  i  trpjeli  samo 
liepo  pismo.  Sva  oprema  rukopisa,  ako  i  nije  bilo  minijatura, 
bila  je  ukusna,  kako  osobito  pokazuju  rukopisi  laurencijanski  (u 
Firenzi).  Za  gospodu  se  pisalo  samo  na  pergameni,  u  vatikan- 
skoj knjižnici  uvezani  su  rukopisi  u  baršun  i  okovani  srebrom. 
Lako  je  razumjeti,  da  je  uz  ovako ve  prilike  štampa  u  prvi 
mah  našla  odpor.  Poslanici  su  se  kardinala  Bessariona  rugali 
»barbarskomu«  obretu,  kad  su  u  Konstantina  Laskarisa  vidjeli 
prvu  štampanu  knjigu ;  Federigo  Urbinski  bio  bi  se  stidio  imati 
štampanu  knjigu. 

Grčka  se  učenost  bitno  drži  Firenze,  a  cvate  u  15.  sto- 
ljeću i  u  početku  16.  stoljeća;  ona  nije  nikad  bila  obća  kao 
latinska,  jedno  što  je  bilo  grčki  teže  naučiti,  a  drugo  donekle 
i  zato,  što  su  Talijani  po  nagonu  mrzili  na  Grke  i  osjećali 
rimsku  premoć.  Premda  su  se  Petrarka  i  Boccaccio  više  dile- 
tantski bavili  oko  grčkoga  jezika,  ipak  je  njihova  pobuda  bila 
velika,  ali  ne  već  na  suvremenike.  S  naseobinom  grčkih  učenih 
bjegunaca  prestala  je  i  studija  grčkoga  jezika  negdje  u  1520. 
godinama,  te  je  prava  sreća,  što  su  se  na  nju  dali  neki  sjever- 
njaci (Agrikola,  Reuchlin,  Erasmo,  Estienne,  Budaeus).  Ona  se 
grčka  naseobina  započe  s  Manojlom  Hrisolorom  (1396.),  a  na- 
stavi je  Gjuro  iz  Trapezunta  (1430.);  za  firentinskoga  koncila 
velik  su  zanos  za  grčki  jezik  potakli  Gemisto  Pleton  i  kardinal 
Bessarion;  zatim  dodje  Teodor  Gaza  (1444.),  a  napokon  kad 
je  osvojen  Carigrad,  Ivan  Argiropul,  Demetrije  Hankondila,  koji 
je  svoje  sinove  Teofila  i  Vasilija  uzgojio  dobrim  Grcima,  An- 
dronik  Kalist,  Marko  Musur  i  obitelj  Laskarisa  pored  nekih 
drugih.  Samo  malo  Grka  nadje  u  Italiji  takovo  mjesto,  kakovo 
su  željeli;  neke,  a  medju  njima  upravo  najbolje  (n.  pr.  Gazu), 
do  skora  su  sasvim  zanemarili,  te  su  se  neki  i  povratili  doma 
tužno  prevareni.  Xo  kad  su  Turci  sasvim  podjarmili  Grčku, 
nije    više    bilo    učena    podmladka   izuzevši    sinove    bjegunačke 

i  možda  par  Kandijanaca  i  Ciprana.  Sa  smrću  Leona  X.  zamiru 
i  grčke  studije,  a  tomu  je  donekle  uzrokom  i  to,  što  se  promienio 
duševni  smjer  i  što  su  se  ljudi  u  neke  već  zasitili  starine. 
Sami  Talijani  oko  1500.  godine  živo  se  uče  grčkomu  jeziku, 
tada  su  se  naučili  tomu  jeziku  ljudi,  koji  su  još  pola  stoljeća 
kasnije  kao  starci  njime  govorili,  kao  pape  Pavao  III.  i  Pavao  IV. 
A  to  su  mogli  postići  samo  obćeći  s  rodjenim  Grcima,  od  kojih 
su  se  neki  vladali  i  odviše  ponosito,  pa  su  ih  Talijani  suzbijali. 
Tako  je  Argiropul  izgrdio  Cicerona.  Kasnije  su  bili  slobodniji, 
sve  ako  su  se  mogli  ponositi  samo  tim,  da  im  je  otac  ili  djed 
Grk,  kao  što  je  n.  pr.  Ferrari  nekažnjeno  sasuo  oštre  napadaje 
na  Italiju  i  njezinu  kulturu.  Izvan  Firenze  imali  su  plaćene 
učitelje  grčkoga  jezika  gradovi  Rim  i  Padova  uviek,  a  bar 
gdjekad  Verona,  Ferrara,  Mletci,  Perugia,  Pavija,  Bologna. 
Mnogo  je  dugovala  grčka  studija  zavodu  Alda  Manuccija  u 
Mletcima,  koji  je  najvažnije  i  najobilatije  pisce  prvi  put  grčki 
štampao.  Aldo  je  stavio  na  kocku  sve  imanje  svoje;  bio  je 
štampar  i  nakladnik,  kakovih  je  malo  vidio  sviet. 

Pored  klasičnih  jezika  učili  sii  se  dosta  i  iztočni.  Već  je 
Dante  cienio  hebrejski,  ako  ga  i  možda  nije  točno  poznavao; 
od  15.  stoljeća  ne  zadovoljavaju  se  naučnjaci  samo  time,  da 
poštuju  hebrejski,  nego  ga  i  proučavaju  iz  temelja.  Ovomu  je 
nastojanju  religija  od  početka  bila  i  u  prilog  i  na  putu.  Kad 
se  Poggio  odmarao  od  koncila  u  Kostnici  i  učio  hebrejskomu 
jeziku  u  nekoga  Zida,  zametnula  se  prepirka  izmedju  njega  i 
Lionarda  Brunija,  koji  je  dokazivao,  da  je  poznavanje  hebrej- 
skoga jezika  suvišno,  dapače  pogubno.  Po  nalogu  pape  Nikole  V. 
preveo  je  psalme  Gianozzo  Mannetti,  firentinski  veliki  naučnjak 
i  državnik,  ali  je  morao  načela  svoga  prievoda  braniti;  ponukan 
budući  istim  papom,  koji  je  razpisao  5000  dukata  nagrade  za 
hebrejski  izvorni  tekst  evandjelja  Matijina,  sakupio  je  hebrejske 
rukopise,  koji  se  danas  čuvaju  u  Vatikanu,  te  je  započeo  veliko 
braniteljsko  djelo  protiv  Zidova.  Tako  udje  hebrejski  jezik  u 
službu  crkve,  papa  Siksto  IV.  plaćao  je  i  skritore  za  hebrejske 
rukopise.  Sad  postade  studija  hebrejska  sve  obćenija :  skupljaju 
se  hebrejski  rukopisi,  te  su  u  nekim  knjižnicama  n.  pr.  u  Urbinu 

osobit  ures,  štampati  se  počinju  hebrejske  knjige  u  Italiji  već 
g.  1475.;  do  skora  je  bilo  u  pojedinim  gradovima  ljudi,  koji  su 
se  upoznali  s  hebrejskim  jezikom,  g.  1488.  ima  već  profesorska 
stolica  za  hebrejski  u  Bologni,  a  1514.  u  Rimu;  dapače  gdješto 
nahodimo,  da  se  hebrejski  više  cieni  nego  grčki.  U  15.  stoljeću 
medju  poznavaocima  hebrejskoga  jezika  ne  bijaše  nitko  veći 
nego  Pico  della  Mirandola.  koji  je  proučavao  čak  i  talmudske 
spise.  Uputili  su  ga  u  to  učitelji  njegovi  Zidovi,  u  obće  su 
Židovi  poučavali  kršćane  u  hebrejskom,  a  neki  pokršteni  Židovi 
postali  su  znameniti  sveučilištni  profesori  i  priznati  književnici. 

Pored  hebrejskoga  učio  se  mnogo  i  arapski.  K  arapskomu 
je  dovodila  medicina,  koja  se  nije  više  zadovoljavala  starijim 
latinskim  prievodima  velikih  arapskih  liečnika;  a  spoljašnju  su 
pobudu  podavali  mletački  konsulati  na  Iztoku.  No  arapska  je 
studija  za  preporoda  samo  slaba  odjeka  gospodstva,  koje  je 
imala  arapska  kultura  u  srednjem  vieku  nad  Italijom  i  u  obće 
nad  Europom.  Jeronim  Ramusio,  mletački  liečnik,  preveo  je 
Avicennu  s  arapskoga  i  umrie  u  Damasku  1486.  Liečnik  An- 
drija Mongajo  boravio  je  poradi  Avicenne  u  Damasku,  naučio 
se  arapskomu  i  tumačio  svoga  pisca,  kasnije  ga  mletačka  vlada 
učini  profesorom  u  Padovi.  Za  Mletcima  su  se  poveli  i  drugi; 
knezovi  i  posebnici  natjecahu  se  skupljajući  arapske  rukopise; 
u  Fanu  je  osnovao  Julije  II.  prvu  arapsku  štampariju,  koja  je 
posvećena  god.   1514.  za  Leona  X. 

Pico  je  jedini  znanost  i  istinu  sviju  viekova  branio  od 
precjenjivanja  klasične  starine.  Xe  samo  Averrhoesa  i  židovske 
umnike,  nego  i  skolastike  srednjega  vieka  cieni  Pico  poradi  sa- 
držaja. Poznavajući  dobro  latinski  govor  Pico  pobija  cjepidlački 
purizam  (čišćenje)  i  liepu  staru  formu,  ako  udi  istini  samoj. 
Pico  nam  pokazuje,  do  kakovih  bi  sjajnih  posljedaka  došla  tali- 
janska filosofija,  da  je  nije  zapriečila  protureformacija. 

Tko  su  bili  humanisti?  To  je  četa  od  sto  lica,  koja  se 
danas  prikazuje  ovako,  sutra  onako;  tek  se  znade,  da  je  nov 
živalj  u  gradjanskom  družtvu.  Njihovi  su  predhodnici  oni  kle- 
rici skitači  12.  stoljeća,  o  kojima  smo  već  govorili;  živu 
nepostojano,    slobodno   i   preslobodno,    te    već    unose  starinu  u 

pojeziju.  No  sad  se  sredovječnoj  naobrazbi  oprieČila  nova  na- 
obrazba, koja  se  poglavito  drži  onoga,  što  je  bilo  prije  sred- 
njega vieka.  Aktivni  braniči  njezini  važne  su  osobe,  jer  znadu, 
što  su  stari  znali,  jer  nastoje  pisati,  kako  su  stari  pisali,  jer 
misle  i  do  skora  osjećaju  kao  i  stari.  Predaja,  koje  se  drže, 
prelazi  na  tisuću  mjesta  u  reprodukciju. 

Neki  se  tuže,  da  je  početke  samostalnije,  talijanske  nao- 
brazbe, kakovi  se  javljaju  u  Firenzi  oko  god.  1300.,  humanizam 
posve  poplavio.  Tada  je,  vele,  u  Firenzi  sve  umjelo  čitati,  i 
oslari  su  pjevali  Dantove  kanzone,  najbolje  talijanske  rukopise 
napisali  su  tadašnji  firentinski  zanatnici,  tad  je  mogla  nastati 
popularna  enciklopedija,  kakova  bijaše  »Tesoretto«  Latinijev;  u 
ljudi  se  razvila  valjana  značajnost,  koja  se  pokazala  u  upravi, 
u  trgovini  i  putovanjima,  te  u  Firenzi  nije  bilo  danguba.  Sav 
je  sviet  poštovao  Firentince,  te  ih  je  papa  Bonifacije  VIII. 
nazvao  petim  življem.  Kad  je  počevši  od  god.  1400.  uzeo 
humanizam  razmahivati  krila,  ova  je  domaća  klica  zakržljala. 
Svi  su  se  zadatci  rješavali  samo  prema  starini,  književnost  se 
pretvorila  u  puko  navodjenje;  dapače  kažu,  da  je  to  i  uzrok, 
zašto  je  propala  sloboda,  jer  je  ova  učenost  osnovana  na  rob- 
skom  štovanju  autoriteta,  te  je  zato  ona  municipalno  pravo 
žrtvovala  rimskomu  i  predala  se  milosti  silničkoj. 

No  ako  točnije  ogledamo  prilike,  vidjet  ćemo,  da  je  sama 
kultura  snažnoga  14.  stoljeća  izazivala  pobjedu  humanizma,  te 
da  su  upravo  najveći  braniči  talijanskoga  narodnoga  duha 
širom  otvorili  vrata  preporodu  starine  u  15.  stoljeću.  Prije 
svega  evo  Dantea!  Da  je  niz  ovakovih  genija  mogao  i  u  na- 
predak voditi  talijansku  kulturu,  ona  bi  i  kod  najvećega  utje- 
caja starine  neprestano  sačuvala  narodni  značaj.  Ali  Italija  i 
vas  Zapad  nije  imao  više  drugoga  Dantea,  pa  tako  je  on  bio 
i  ostao  upravo  onaj,  koji  je  starinu  potisnuo  u  pročelje  kultur- 
noga života.  U  »Božanstvenoj  komediji«  ne  obradjuje  starine  i 
kršćanstva  kao  pojave  jednako  opravdane,  ali  ipak  u  neprestanoj 
paraleli ;  kako  je  vitežtvo  sastavljalo  tipe  i  antitipe  iz  staroga 
i  novoga  zavjeta  uporedo,  tako  Dante  istu  činjenicu  potvrdjuje 
u  pravilu  starinskim  i  kršćanskim  primjerom.  Ne  valja  u  ostalom 

zaboraviti,  da  su  kršćanski  primjeri  bili  poznati,  a  starinski  na- 
protiv manje  poznati  i  zato  zanimljiviji.  Petrarka  živi  danas  u 
misli  većine  kao  velik  talijanski  pjesnik ;  no  njegovi  su  ga  suvre- 
menici kud  i  kamo  više  cienili  poradi  toga,  što  je  zastupao 
starinu,  posljedovao  sve  vrste  latinske  pojezije,  svojim  historij- 
skim i  filozofijskim  djelima  nastojao  upoznati  ljude  sa  starin- 
skim djelima,  pisao  listove,  u  kojima  je  pretresao  razne  sta- 
rinske predmete.  I  sam  Petrarka  nadaše  se  i  željaše,  da  mu 
latinska  djela  osiguraju  slavu  u  potomčadi,  naprotiv  svoja  tali- 
janska djela  slabo  je  cienio,  dapače  bi  ih  htio  i  uništiti,  samo 
da  se  izgube  iz  uspomene  ljudi. 

1  Boccaccio  je  takav;  on  je  sto  godina  bio  u  Europi 
slavan  prije,  nego  je  »Decameron«  prešao  Alpe,  već  poradi 
svojih  mitografijskih,  geografijskih  i  biografijskih  djela  latinskih. 
U  svojem  djelu  »De  genealogia  Deorum«  (0  rodoslovlju  bo- 
gova) u  14.  i  15.  knjizi  imade  dodatak,  u  kojem  objašnjuje 
mladjani  humanizam;  on  odrješito  pobija  protivnike  novolatinske 
pojezije.  Ali  veliki  broj  protivnika  ne  zaplašuje  ni  Petrarke  ni 
Boccaccia.  Boccaccio  još  dodaje,  da  se  danas  poganstvo  može 
gotovo  bez  pogibelji  proučavati,  jer  je  kršćanstvo  već  odavna 
pobiedilo  pogansku  vjeru.  Kasnije  nije  uviek  tako  slobodoumno 
govorio  Boccaccio,  jedno  što  je  bio  dosta  prevrtljive  ćudi,  a 
drugo  što  se  još  držalo,  da  se  bogoslovu  ne  pristoji  starinska 
studija.  Pored  toga  zagrozio  mu  se  monah  Gioachino  Ciani,  da 
će  (Boccaccio)  do  skora  umrieti,  ako  se  ne  okani  poganskih 
nastojanja;  Boccaccio  bi  se  bio  i  pokorio,  da  ga  nije  odvratio 
strogi  Petrarka  dokazavši  mu,  kako  se  humanizam  može  dobro 
podudarati  s  vjerom  kršćanskom. 

Bila  je  to  velika  novost  za  sviet,  stvorio  se  nov  razred 
ljudi.  Bilo  kako  mu  drago,  starina  je  najveći  ponos  talijan- 
skoga naroda! 

U  prvom  naraštaju  pjesnika-filologa  nahodimo  značajan 
simbolski  obred,  koji  ne  izumire  ni  u  15.  i  16.  stoljeću,  ako 
i  nije  više  onako  patetičan;  a  to  je  krunitba  pjesnika  lovor- 
viencem.  Njezini  su  početci  u  srednjem  vieku  tamni,  te  se 
nije  još  razvio   utvrdjen  službovnik;  bila  je  tek  javna   demon- 

stracija,  vidan  znak  književničke  slave.  Dante  je  pomišljao  na 
pola  religioznu  posvetu,  on  je  htio,  da  se  sam  ovjenča  viencem 
nad  onim  kamenom,  nad  kojim  su  tisuće  i  tisuće  firentinske 
djece  pokrštene;  on  bi  bio  mogao  —  veli  biograf  njegov  — 
svagdje  steći  lovor,  ali  ga  nije  htio  nigdje  izvan  zavičaja  pri- 
miti, te  je  i  umro  neokrunjen.  Nadalje  ovdje  saznajemo,  da  je 
taj  običaj  do  sada  bio  neobičan  i  da  su  ga  od  Grka  primili  stari 
Rimljani.  Po  grčkom  uzoru  bi  doista  zavedeno  natjecanje  cita- 
raša,  pjesnika  i  drugih  umjetnika,  koje  se  počevši  od  Domicijana 
slavilo  svakih  pet  godina,  te  je  možda  i  preživjelo  rimsku 
državu.  Ako  se  opet  tko  usudio  pomisliti  na  krunitbu,  kao 
Dante,  nastalo  je  pitanje,  tko  će  ga  kruniti.  Albertina  Mussata 
.okruniše  god.  1314.  u  Padovi  biskup  i  sveučilištni  rektor;  oko 
krunitbe  pjesnika  Petrarke  (1341.)  prepirahu  se  sveučilište  pa- 
rizko,  koje  je  upravo  imalo  rektora  rodom  Firentinca,  i  gradska 
obćina  rimska;  kralj  Roberto  Anžuvinac  htio  je  prenieti  kru- 
nitbu u  Napulj,  no  Petrarka  se  rieši,  da  ga  ovjenča  senator 
rimski  na  Kapitoliju.  Neko  vrieme  ostade  to  cilj  želja.  No  tad 
se  javi  u  Italiji  Karlo  IV.,  komu  je  bila  prava  naslada  obre- 
dima zasljepljivati  tašte  ljude  i  glupu  svjetinu.  Držeći  se  toga, 
da  je  krunitba  pjesnička  bila  nekoč  posao  rimskih  careva, 
ovjenča  u  Piši  firentinskoga  nauČnjaka  Zanobija  della  Strada 
(1355.)  na  veliku  žalost  samoga  Petrarke,  koji  se  tuži,  što  se 
barbarski  vienac  usudio  ovjenčati  ljubimca  auzonijskih  Muza,  i 
na  silnu  srdžbu  Boccaccia,  koji  ovoga  lovora  ne  htjede  ni  pri- 
znati. U  istinu  su  mogli  pitati,  kako  se  polubarbar  usudjuje 
suditi  talijanskim  pjesnicima.  Ali  i  u  napredak  su  carevi  putu- 
jući ovdje  ondje  okrunili  kojega  pjesnika,  a  u  15.  stoljeću 
nisu  htjeli  zaostati  pape  i  drugi  vladari,  te  se  napokon  nije 
više  ni  pazilo  na  mjesto  i  prilike.  U  Rimu  je  za  Siksta  IV. 
akademija  Pomponija  Leta  sama  po  sebi  dielila  lovorove  vience. 
Firentinci  su  bili  obzirni,  te  su  svoje  najslavnije  humaniste 
krunili  istom  poslije  njihove  smrti,  tako  n.  pr.  Karla  Aretina 
i  Lionarda  Aretina;  prvomu  je  govorio  svečan  govor  Palmieri, 
a  drugomu  Mannetti  pred  narodom  i  gospodom  od  koncila; 
govornici  stajahu    čelo   liesa,  u  kojem  je  ležalo   mrtvo    tielo  u 

svilenu  odielu.  Uza  to  je  dobio  Karlo  Aretino  u  crkvi  S.  Croce 
grobni  spomenik,  koji  pripada  medju  najljepše  za  svega  preporoda.      ' 

Posve  je  prirodno,  što  je  humanizam  uljezao  u  sveuči- 
lišta. Većina  talijanskih  sveučilišta  probije  pravo  istom  u  13. 
i  14.  stoljeću  na  površinu,  kadno  je  povećano  bogatstvo  zahtie- 
valo  i  veću  brigu  oko  naobrazbe.  U  početku  su  ponajviše  bile 
samo  tri  profesure :  duhovnoga  prava,  svjetovnoga  prava  i  me- 
dicine ;  s  vremenom  su  pridošli  retorik,  filozof  i  astronom,  koji 
je  gdješto  bio  i  astrolog.  Plaće  su  im  bile  prerazličite ;  gdjekad 
su  dobivali  za  poklon  glavnicu.  Kad  se  naobrazba  razširila, 
nastade  natjecanje,  te  su  zavodi  jedan  drugomu  otimali  slavne 
učenjake;  uz  takove  prilike  Bologna  je  gdjekad  polovicu  sviju 
dohodaka  (20.000  dukata)  trošila  za  svoje  sveučilište.  Učitelji 
su  se  redovno  namještali  samo  za  neko  vrieme,  dapače  za  po- 
jedina poljeća,  tako  da  su  profesori  provodili  skitalački  život 
kao  i  glumci;  ali  su  neki  bili  namješteni  stalno.  Gdješto  su 
morali  obećati,  da  ne  će  nigdje  drugdje  predavati.  A  bilo  je 
i  dobrovoljnih,  neplaćenih  učitelja.  Od  ovih  profesura  bijaše 
dakako  retorika  cilj  humanista,  a  prema  tomu,  koliko  je  tko 
prisvojio  starine,  mogao  je  izići  i  kao  pravnik,  medicinar,  filozof 
ili  astronom.  Granice  znanosti  ne  bijahu  još  široke  i  nepomične. 
Uza  to  su  pravnici  i  liečnici  primali  dakako  najveću  nagradu, 
pravnici  već  poradi  toga,  jer  su  svjetovali  državu  u  pravnim 
poslovima.  U  Padovi  je  u  15.  stoljeću  pravna  profesura  po- 
davala 1000  dukata  na  godinu,  a  nekomu  su  čuvenu  liečniku 
htjeli  dati  2000  dukata  godišnje  plaće  i  pravo  prakse,  jer  je 
u  Piši  već  imao  700  zlatnih  forinta.  Kad  je  pravnik  Bartolomej 
Socini,  profesor  u  Piši,  primio  mletačko  mjesto  u  Padovi  i  htio 
onamo  poći,  uhiti  ga  firentinska  vlada  i  pusti  ga  na  slobodu 
tek  uz  18.000  zlatnih  forinta  jamčevine.  Poradi  toga  je  lako  ra- 
zumjeti, da  su  se  znameniti  filolozi  nastojali  iztaknuti  kao  juristi 
i  medicinari;  a  opet  u  drugu  ruku,  tko  se  htio  ma  u^ kojoj 
struci    odlikovati,    trebalo  je  da  ga  dobro  prožme   humanizam. 

Izuzevši  neke  slučajeve  filolozi  se  ne  namještaju  poradi 
filologije  same  stalno  nego  prolazno,  tako  da  je  jedan  čovjek 
mogao  raditi  u  mnogim  zavodima.  Ljudima  se  svidjala  promjena, 

nadali  su  se  uviek  čemu  novu,  a  to  je  razumljivo,  dok  je  još 
nauka  bila  mlada  i  zavisna  o  pojedinim  ljudima.  Ako  tko  čita 
0  starim  piscima,  ne  veli  se  time,  da  je  odmah  i  član  sveuči- 
lišta u  istom  mjestu;  kako  se  onda  lako  dolazilo  i  odlazilo, 
kako  je  bilo  dosta  slušaonica  i  izvan  sveučilišta,  n.  pr.  u  sa- 
mostanima, dostajao  je  i  privatan  poziv.  Za  prvih  decenija 
15.  stoljeća,  kad  je  sveučilište  u  Firenzi  dostiglo  svoj  najveći 
sjaj,  kad  su  se  dvoranici  Eugenija  IV.  i  možda  već  Martina  V. 
zgrtali  u  slušaonice,  kad  su  se  natjecali  u  sveučilištu  kao  učitelji 
Karlo  Aretino  i  Filelfo,  bilo  je  već  gotovo  podpuno  drugo  sve- 
učilište u  Augustinovaca  (S.  Spirito),  stvorilo  se  čitavo  družtvo 
učenih  ljudi  u  Kamaldulenza  (Angeli),  dapače  i  ugledniji  pri- 
vatnici  —  svak  za  se  ili  više  njih  zajedno  —  nastojahu,  da 
se  njima  i  drugima  uz  njih  prirede  razni  tečajevi  filologijski 
i  filozofijski.  Filologijsko  i  antikvarsko  nastojanje  u  Rimu  imalo 
je  slabe  sveze  sa  Sapienzom  (sveučilištem),  te  su  ga  podupirali 
i  širili  pojedini  pape  i  prelati  ili  pak  namještenici  u  papinskoj 
kancelariji.  Istom  za  Leona  X.  (1513.)  dogodi  se  velika  reorga- 
nizacija Sapienze  s  88  učitelja,  medju  kojima  su  neki  predavali  o 
starini,  no  novi  sjaj  trajaše  malo  vremena.  Svakako  su  tadašnja 
sveučilišta  bila  nešto  drugačija  od  današnjih.  Osobno  obćenje, 
disputacije,  stalna  poraba  latinskoga  jezika,  a  gdješto  i  grčkoga, 
napokon  česta  izmjena  učitelja  i  riedkost  knjiga  podavaše  tada- 
šnjim studijama  obilježje,  koje  jedva  možemo  i  zamisliti. 

Latinskih  škola  bijaše  u  svim  znatnijim  mjestima,  nije  to 
bila  samo  priprema  za  više  nauke,  nego  se  znanje  latinskoga 
jezika  zahtievalo  kao  čitanje,  pisanje  i  računanje.  Ove  škole 
nisu  bile  vezane  o  crkvu,  nego  su  ih  uzdržavale  gradske  obćine, 
gdjekad  su  bile  u  privatnim  rukama. 

Ove  su  se  škole  nastojanjem  pojedinih  izvrstnih  huma- 
nista usavršile,  te  su  podavale  viši  uzgoj.  Za  uzgoj  djece  dviju 
kneževskih  obitelji  u  gornjoj  Italiji  bila  su  tada  dva  zavoda, 
koja  su  se  osobito  izticala.  Na  dvoru  Gonzaga  u  Mantovi  iz- 
taknu  se  vriedni  Vittorino  da  Feltre,  ili  kako  se  zapravo  zvao, 
Vittore  dai  Rambaldoni  (1397. — 1446.),  to  je  jedan  od  onih 
ljudi,  koji  vas  svoj  život  posvećuju  jednomu  cilju,    za   koji   su 

snagom  i  umom  osobito  nadareni.  Vittorino  nije  gotovo  ništa 
pisao,  mladenačke  stihove  svoje  uništi  sam ;  samo  jedno  od 
njegovih  pisama  Ambroziju  Traversariju  bi  štampano.  On  je 
veoma  marljivo  učio,  ali  nije  težio  za  čašću,  na  koju  je  iskreno 
mrzio,  a  živio  je  u  odanu  prijateljstvu  s  učiteljima,  drugovima 
i  učenicima.  Ali  je  bio  marljiv  i  u  tjelesnim  vježbama,  bio  je 
vrstan  jahač,  plesač  i  mačevalac,  zimi  bi  se  odievao  kao  i 
ljeti,  i  za  najljuće  zime  nosio  bi  samo  sandale,  te  je  živio 
tako  jednostavno  i  umjereno,  da  je  doživio  duboku  starost,  a 
nikad  nije  pobolievao.  Svoje  je  strasti  umio  tako  ukrotiti,  da 
je  proživio  život  u  čistoći  i  nikoga  da  nije  uvriedio.  On  je 
ponajprije  uzgajao  sinove  i  kćeri  kneževskoga  doma,  jednu  od 
njih  dapače  uzgoji  podpuno  učenom  ženom ;  ali  kad  je  njegova 
slava  prešla  medje  Italije  i  javili  se  za  učenike  sinovi  bogatih 
i  velikih  obitelji  ne  samo  iz  Italije  nego  i  Njemačke,  dopustio 
mu  je  Gonzaga,  da  i  njih  poučava,  jer  je  smatrao,  da  je  častno 
po  Mantovu,  što  se  ovdje  uzgaja  otmjeni  sviet.  Uza  to  su  pri- 
dolazili siromašni,  ali  daroviti  djaci,  kojih  je  Vittorino  oko  70 
u  svojoj  kući  hranio  i  uzgajao  Bogu  za  ljubav  (per  1'  amore 
di  Dio)  pored  one  otmjene  djece,  koja  su  zajedno  s  njima 
obitavala.  Sto  je  više  učenika  dolazilo,  to  je  više  trebalo  uči- 
telja, pa  je  Vittorino  bio  samo  upravitelj  idući  za  tim,  da  se 
svaki  učenik  izvježba  u  onom,  za  što  pokazuje  sposobnosti. 
Učili  su  se  veoma  mnogi  predmeti  izuzevši  pravo  i  medicinu, 
te  mu  je  škola  bila  nalik  na  sveučilište.  Čitali  su  se,  naizust 
učili  i  prevodili  grčki  i  rimski  klasici,  pjesnici,  govornici  i 
historici,  nadalje  filozofija  i  matematika,  koja  se  osobito  svi- 
djala  Vittorinu.  Ali  jednako  su  se  gojile  i  tjelesne  vještine. 
Uza  to  su  se  priredjivala  putovanja  i  šetnje,  Vittorinu  nije  bilo 
ništa  draže,  nego  s  učenicima  putovati.  Gonzaga  mu  je  plaćao 
240  zlatnih  forinta  svake  godine,  ali  mu  je  ujedno  sazdao 
prekrasnu  kuću  la  Giocosa,  u  kojoj  je  nastavao  učitelj  s  uče- 
nicima, pa  je  i  namirivao  trošak  za  siromašnije  učenike;  što 
mu  je  još  trebalo,  Vittorino  je  izmolio  u  knezova  i  bogataša, 
koji  ga  dašto  nisu  svaki  put  saslušali,  te  je  često  zapadao  u 
dugove.    Ali  u   obće   bio  je    dosta   imućan,    imao   je   kućicu  u 

gradu  i  imanje,  na  kojem  se  za  ferija  zabavljao  s  učenicima, 
te  glasovitu  knjižnicu,  iz  koje  je  rado  posudjivao.  U  jutro  bi 
čitao  svete  knjige,  zatim  bi  polazio  crkvu,  a  s  njime  i  učenici, 
koji  su  se  svaki  mjesec  izpoviedali  i  strogo  po  propisu  postili. 
Učenici  su  ga  poštovali,  ali  su  se  bojali  njegova  pogleda;  ako 
su  sto  sagriesili,  kaznio  bi  ih  odmah  iza  čina.  Ali  se  Vittorino 
nije  nikada  služio  batinom;  najstroža  je  kazna  bila,  da  dječak 
[klekne  i  na  zemlju  legne,  a  da  to  vide  svi  ostali  učenici. 
Štovali  su  ga  i  suvremenici ;  bilo  je  ljudi,  koji  su  išli  u  Man- 
tovu  samo,  da  njega  vide.  Na  suvremenoj  medalji  slave  ga  kao 
osobita  matematika  i  otca  humaniteta,  a  kao  simbol  (oznaka) 
prikazan  je  pelikan,  koji  krvlju  svoga  srca  hrani  mlade. 

Drugi  je  slavni  učitelj  išao  više  za  učenosti,  to  je  Guarino 
Veronac  (1370. — 1460.),  on  je  već  9  godina  u  Veroni  imao 
školu,  kad  ga  god.  1429.  Niccolo  Este  pozove  u  Ferraru,  da 
mu  uzgaja  vsina  Lionella,  a  od  god.  1436.,  kad  je  njegov  go- 
jenac  već  odrastao,  bio  je  i  profesor  rječitosti  i  klasičnih  jezika 
u  sveučilištu  ferrarskom.  Već  pored  Lionella  imao  je  mnogo- 
brojne druge  učenike  iz  raznih  krajeva,  a  u  svojoj  kući  izabran 
broj  siromašnih  djaka,  koje  je  uzdržavao  ;  u  večer  do  kasno  u 
noć  razpravljao  bi  s  djacima  i  opetovao.  I  on  je  strogo  pazio 
na  vjeru  i  moral.  Guarino  je  proučavao  bibliju  i  poštovao 
crkvene  naredbe.  Za  čudo  je,  kako  je  Guarino  dospio  pored 
velike  učiteljske  djelatnosti  napisati  bezbroj  spisa  svake  ruke; 
amo  idu  prievodi  grčkih  pisaca,  pogrebni  i  svečani  govori, 
uvodna  predavanja,  filologijske  kritičke  razprave  o  starinskim 
piscima,  biografije,  prigodni  spisi  i  pjesme,  od  tih  su  djela  samo 
neka  štampana,  a  preko  100  ih  ima  u  rukopisu;  a  bar  neka 
bi  vriedila,  da  se  priobće.  Nisu  svi  priznali  ovih  djela;  dok 
ih  Fazio  hvali,  Cortese  ih  osudjuje  veleći,  da  bi  bila  slava 
Guarinova  bez  njih  veća,  ali  obojica  složki  vele,  da  su  se  uče- 
njaci drugoga  pokoljenja  ponosili,  ako  su  mogli  reći,  da  su 
učenici  Guarinovi.  Guarino  i  Vittorino  bili  su  prijatelji,  suvre- 
menici ih  rado  oprečavaju,  te  tvrde,  da  je  Guarino  vredniji; 
na  tadašnjim  medaljama  zovu  ga  »izvorom  grčke  i  rimske 
učenosti«.   Ali  Guarino  ne  bijaše    onako    blag  i  suzdržljiv   kao 

Vittorino.  Premda  je  Često  ponavljao  poznatu  rieč  Ksenokratovu . 
Često  sam  se  pokajao,  što  sam  govorio,  ali  nikada,  što  sam 
mučao,  ipak  je  volio  govoriti  nego  šutjeti,  često  žešće,  nego 
je  kasnije  želio.  Na  taj  se  način  znao  uplesti  u  prepirke  o 
učenim  predmetima,  na  priliku  o  pitanju,  koje  je  tada  sve 
zanimalo,  je  li  veći  Cezar  ili  Scipion,  a  bilo  je  i  osobnih  za- 
djevica. Jedan  od  najvrlijih  i  najzahvalnijih  učenika  Guarinovih 
bijaše  slavni  latinist  pjesnik  Jan  Panonij  (Janus  Pannonius), 
biskup  u  Pečuhu,  Hrvat  rodom  iz  Kešinaca,  te  su  ga  po  rodnom 
mjestu  izkvareno  zvali:  Ivan  Cesinge. 

Na  većini  dvorova  talijanskih  uzgajali  su  vladarsku  djecu  ; 
humanisti,  koji  su  tako  koraknuli  dalje    u    dvorski   život.    Dok  ^ 
su  prije  bogoslovi  pisali  o  uzgoju  kneževske  djece,    sad   je   to  | 
posao  humanista.    Počevši   od  Vergerija  to  se  uobičaji  na  tali- 
janskim dvorovima,   a  ovaj  običaj  prenese  i  u  Njemačku  Eneja  j 
Silvije,  koji  je  za  dva  odvjetka  habsburžke  kuće  za  Sigismunda 
i  Ladislava  napisao  ovakove  spise  i    osobito    im   preporučivan 
da  njeguju  humanizam. 

Medju  podupiračima  humanizma   valja    na    prvom    mjestu  , 
napomenuti  one  gradjane  poimence  firentinske,  kojima  je   bila  \ 
glavna  životna  zadaća,  da  se  bave  oko  starine,  te  koji  su  sami  \ 
postali  veliki  naučnjaci  ili    veliki  diletanti,  štono  su  podupirali 
naučnjake.    Oni    su  poglavito    važni    za   prielazno    doba  u   pi 
četku  15.  stoljeća,  jer  je  u  njih  ponajprije  humanizam  praktično  { 
zahvatio  u  život.  Kasnije  su  se  dali  na  to  knezovi  i  pape.  Zna 
menita  su  dva  Firentinca:  Niccolo  Niccoli  i  Gianozzo  Mannetti. 
Vespasiano  nam  opisuje  Niccolija,  koji  ni  u  okolini  nije  trpio, 
što  se    nije   slagalo    sa   starinom.    Niccoli  je   bio   liep   čovjek 
ukusno  odjeven,  vedra  govora,  a  kuća  mu  bila  puna  prekrasnih  ^ 
starina;  u  svemu  bijaše  čist;  kad  je  jeo,  stajale  bi  pred   njim 
na  najboljem  platnu  starinske  posude  i  kristalni  vrčevi.  Osobito 
vješto    umio   je   mladiće    osvajati    za   svoje    ciljeve.    Tako    je 
obratio  i  Piera  de'  Pazzija,  sina  bogata  trgovca.  Piero  je  mislio 
samo  na  veseo    život.   Jednoga    dana,    kad   je   prolazio   pokraj 
palače,   u  kojoj  su   učenjaci   razpravljali,    pozove    ga   Niccoli  i 
upita,  čime  se  bavi.  Kad  mu  je  Piero  odgovorio,  da  bezbrižno 

vi,  reče  mu  Niccoli :  kao  sin  bogata  otca  i  tako  liep  treba  da 
stidiš,  što  ne  poznaješ  latinske  znanosti,  koja  bi  ti  bila  divan 
es;  ako  je  ne  izučiš,  ne  ćeš  ništa  vriediti,  pa  kad  ti  mine 
ladost,  bit  ćeš  čovjek  bez  ciene.  Piero  uvidje,  daje  to  istina, 
odvrati,  da  bi  to  rado  popravio,  kad  bi  našao  učitelja.  I 
Dista  Niccoli  mu  pribavi  učena  Čovjeka  za  latinski  i  grčki,  po 
lenu  Fontana,  koga  Piero  uze  u  kuću,  te  mu  plaćaše  na  godinu 
30  zlatnih  forinta.  Piero  se  dade  od  sada  vas  na  nauku  i 
DStade  prijatelj  svih  naobraženih  ljudi  i  dotjeran  državnik. 
vu  Enejidu  i  mnoge  govore  Livijeve  znao  je  naizust.  Niccoli 
:  radio  evo  ovako,  ali  pisati  nije  htio,  jer  se  kao  i  Vittorino 
ije  nadao,  da  bi  mogao  zadovoljiti.  U  ostalom  Niccoli  nije  bio 
idnako  strog  u  moralu.  Bratu  svojemu  preote  dragu  Benvenutu, 
oja  ga  je  huškala  na  mnoge  prijatelje;  ako  mu  je  tko  uzkratio 
njige,  silno  bi  se  razgnjevio,  pa  je  tako  zašao  u  kavgu  s 
marinom,  bio  je  i  inače  dosta  zavidan,  te  je  nastojao  Poggia, 
[rizoloru  i  Filelfa  ukloniti  iz  Firenze. 

DiČnije  se  bori  za   starinu   Mannetti    (1393. — 1459.).    On 

2  izučio  za  trgovca,  te  je  bio  poslovbdja   u    nekoga   bankira, 

li  mu   se    ovakav   posao  činio  tašt  i  prolazan,  želja  ga  vukla 

znanosti,  po  kojoj  bi  mogao  steći  bezsmrtno  ime.  On  je  jedan 

d  prvih    svjetovnjaka   u   Firenzi,  koji  se  udubao  u  knjige,  te 

ostade  jedan  od  najvećih  nauČnjaka    svoga   vremena.    Kad  je 

io  u  državnoj  službi,  ponio  se  upravo    idejalno;    utjerivao   je 

ajomraženije  poreze,  a  za  se  ništa  nije  tražio,  kao    upravitelj 

pokrajini  odklanjao  je  sve  darove  i  zazirao  od  mita,  silio  je 

.lodanike,    da   budu   poslušni    i    nekoristoljubivi,    brinuo   se    za 

iovoz    žita,    obuzdavao    strast    igranja,    neprestano    utaloživao 

trepirke  i  činio  sve,  da  dobrotom  ukroti  strasti.  Pistojani  su  ga 

jubili  i  poštovali  kao  svetca,  te  se   nije    moglo    vidjeti,    kojoj 

e  od  obiju  stranaka  skloniji ;  kad  je  prestao  služiti,  poslale  su 

bje  stranke  svoje  poslanike  u  Firenzu,  koji    su   molili,    da   bi 

u  napredak  ostao  u  Pistoji.  Za  simbol  zajedničke    sudbe   sa- 

.tavio  im  je  gradsku   povjest,    koju   su    gradjani    kao   svetinju 

|:uvali   u   gradskoj   palači.   Jednako   je   postupao    kao    poslanik 

firentinski  u  Mletcima  i  Rimu,  pa  i  u  Napulju  u  kralja  Alfonza 

braneći    korist    i    čast  svoje  države,    a   odklanjajući   sve   časti. 
Tako  steče  veliku  slavu,  te  su  mu  dali  pridjevak:  prorok. 

Ostale  nam  učene  gradjane    opisuje    Vespasiano,   koji   je 
prekrasno  opisao  njihovu  okolinu. 

Ako  ogledamo  potanje  čar,  kojim  su  Mediciji   15.  stoljeća, 
nada  sve  Cosimo  stariji  (7  1464.)  i  Lorenzo  Magnifico  (f  1492.) 
obajali  Firentince  i  suvremenike,  vidjet  ćemo,  da  su  to  postigli 
ne  samo  politikom  nego  i  naobrazbom.    Cosimo  je  bio  doduše 
trgovac,  ali  uza  sve  to  prvi   Firentinac    i    po    naobrazbi   jedan 
od    prvih    Talijana,    u   istinu    pravi    knez.    Njegova  je   osobita 
slava,  što  je  upoznao,  da  je  Platonova  filozofija  najljepši  cviet 
starinske  kulture,  ovo  je  u\jerenje    nametnuo    okolini   svojoj    i 
u  okviru  humanizma  potakao  drugi,  viši  preporod  starine.  Kad 
je  u  Firenzu  na  poziv  došao  Argiropul,   Cosimo  je  sam  najviše 
nastojao  oko  Platonove  filozofije,  te  se  Ficino  mogao  —  što  je 
do  Platonizma  —  nazvati  duševnim  sinom  Cosimovim.  Za  Pietra 
Medicija  bio  je  Ficino  već  glava  škole;  k  njemu  je  prešao  od 
peripatetika  i  Pietrov  sin,    Cosimov  unuk,  slavni  Lorenzo;  nje- 
govi  su    najčuveniji    suučenici    Valori,    Acciajuoli    i    Pandolfini. 
Zanosni  je  učitelj  na  više  mjesta  u  svojim  spisima  napisao,  da 
je  Lorenzo  izpitao  sve  dubine  platonizma  i  uvjerio  se,  da  je  bez 
njega  mučno   biti  dobar    gradjanin  i  kršćanin.    Slavnu    skupinu 
učenjaka,  koji  su  se  kupili  oko  Lorenza,  vezao  je  ovaj  viši  vez 
idejalistične  filozofije.  Samo  u  takovoj  družbi  mogao  se  sretan 
osjećati   Pico    della   Mirandola.    Osobita  je  slava,   što  je  porec 
svega  štovanja  starine  bilo  ovdje  posvećeno    mjesto    talijanski 
pojezije.  Možeš  prosu  dj  i  vati  Lorenza  kao  državnika  po  volji,  ali] 
mu  čini  krivo,  tko  ga  okrivljuje,  da  je  zaštićivao  samo  srednji 
duhove  i  zanemario  slikara  Lionarda,  matematika  fra  Luku  Pac-j 
ciola,  Toscanellija  i  Vespuccija.  Svakako  je  on  medju  svim  velikaj 
šima,  koji  su  podupirali  znanosti  i  umjetnosti,  jedan  od  najvećih^ 

I  naš  viek    hvali    naobrazbu   i    starinu,    ali    ne    nahodim( 
takova  zanosa,  kao  u  onih  Firentinaca   15.  stoljeća  i  u  početki 
16.  stoljeća.  Zato  imamo  nesumnjivih  dokaza:  inače  ne  bi  bilij 
i  svoje  kćeri  upućivali  u  starinu,  da  je  nisu  smatrali  najpleme- 
nitijim dobrom  zemaljskoga  života! 

Izvan  Firenze  bilo  je  još  i  drugih  gradova  u  Italiji,  gdje 
su  pojedinci  ili  skupine  kadšto  velikim  troškom  podupirale 
humanizam  i  naučnjake  svoje.  Iz  listova  ovoga  vremena  imamo 
za  to  obilate  potvrde. 

U  ostalom  su  humanistima    bili    kneževski    dvorovi    miliji 

'  od  slobodnih  gradova  već  poradi  plaće.  Kad  se  činilo,  da  će 
Alfonzo  Aragonac  postati  gospodarem  sve  Italije,  poveselio  se 
tomu  u  velike  Eneja  Silvije.  Neki  doduše  prigovaraju  huma- 
nistima, da  su  odviše  laskali  velikašima.  Ali  treba  sve  uvažiti. 

j  Nikola  V.  bijaše  miran  za  crkvu,  budući  da  je  uza  nju  tisuću 
učenih  ljudi,  koji  su  joj  u  pomoć.  Za  Pija  II.  nisu  žrtve  za 
nauku  tako  goleme,  njegov  je  pjesnički  krug  malen,  ali  je  on 
ipak  još  poglavica  učenjačke  republike.  Istom  Pavao  II.  počinje 
se  pribojavati  humanizma  svojih  tajnika,  a  njegovi  nasljednici 
Siksto,  Inocencije  i  Aleksandar  primaju  doduše  posvete,  ali  su 
odviše  zaokupljeni  na  drugim  poljima.  Uza  sve  to  je  slava 
grada  Rima,  što  je  postao  središtem  preporoda;  papinska  kurija 
bijaše  najzgodnije  mjesto  za  plemenite  i  učene  ljude.  Julije  II. 
okupi  pjesnike,  ali  se  nije  mnogo  brinuo  o  njima.  Za  njime 
dodje  Leon  X.  kao  za  Romulom  Numa;  iza  ratobornoga  ponti- 
fikata  javi  se  drugi,  koji  bijaše  posvećen  Muzama.  Užitak  liepe 
latinske  proze  i  zvučnih  stihova  bijaše  Leonu  životni  program, 
te  su  njegovi  latinski  pjesnici  u  bezbrojnim  elegijama,  odama, 
epigramima  i  poslanicama  na  slikovit  način  prikazali  onaj  veseli, 
vedri,  sjajni  duh  Leonova  vremena,  kojim  odiše  njegova  biografija 
u  Giovija.  Možda  na  svemu  Zapadu  nema  kneza,  koga  bi  toliko 
proslavili,  premda  nije  bilo  u  njegovu  životu  odviše  važnih 
dogadjaja.  K  njemu  su  mogli  pjesnici  o  podne,  kad  su  prestali 
guslači,  ali  Valeriano  priča,  da  su  ga  pjesnici  i  inače  pohadjali  u 
vrtu  i  u  palači.  Leon  nije  umio  štedjeti,  te  je  želio,  da  budu 
oko  njega  samo  vedra  lica,  zato  je  na  pune  pregršti  poklanjao 
novce,  tako  da  je  u  škrta  vremena  skore  budućnosti  njegova 
darežljivost  postala  pričom.  Ali  je  zato  Leon  i  zahtievao  zrele 
radnje;  nezgrapne  stolne  improvizatore  znao  bi  bičevati.  On 
je  onaj  papa,  koji  je  dopuštajući,  da  se  štampa  nadjeni  Tacit, 
smio    reći:    Veliki    su    pisci  pravilnik  života,  utjeha  u  nesreći; 

podupiranje  naučnjaka  i  stjecanje  dobrih  knjiga  bijahu  mi  najviši 
cilj,  pa  i  sada  hvalim  Bogu,  što  mogu  ovom  knjigom  (Tacitovom) 
poraditi  u  prilog  ljudi. 

Kad  je  opustošen  Rim  g.  1527.,  raztepli  su  se  umjetnici 
i  književnici,  koji  su  raznieli  slavu  velikoga  Mecenata  po  svim 
stranama  Italije. 

Od  svjetovnih  vladara  pokazuje  najveći  zanos  za  starinu 
Alfonzo  Veliki  Aragonac,  kralj  napuljski.  Čini  se,  da  je  on  bio 
podpuno  naivan  u  misli,  da  mu  je  dužnost  oživiti  starinski 
sviet,  koji  ga  se  dojmi  u  Italiji;  a  možda  ga  je  poticao  i  pri- 
mjer predhodnika  njegova  Roberta,  koji  je  zaštićivao  Petrarku 
i  kojega  je  htio  i  prestići.  Sasvim  lako  predade  svoj  Aragon 
bratu  svojemu,  da  se  vas  podade  novoj  tekovini.  Do  skora  su 
se  na  dvoru  njegovu  našli  znameniti  ljudi  (kao  n.  p.  budući  papa 
Kaliksto  III.).  U  njega  su  bili  Gjuro  iz  Trapezunta,  mladji  Hri- 
zolora,  Lorenzo  Valla,  Facio  i  Panormita,  koji  su  postali  nje- 
govi historiografi;  Panormita  mu  je  svaki  dan  tumačio  Livija, 
dapače  i  u  ratu.  Ovi  su  ga  ljudi  stajali  na  godinu  20.000 
zlatnih  forinta,  Panormiti  je  dao  za  njegovo  djelo  (o  Alfonzu 
samom)  1000  zlatnih  forinta,  Facio  je  dobio  za  »Alfonzovu  po- 
vjest«  preko  500  zlatnih  forinta  godišnje  nagrade,  a  na  koncu 
još  1500  zlatnih  forinta  preko  toga  s  dodatkom:  time  vas  ne 
plaćam,  jer  se  vaše  djelo  u  obće  platiti  ne  može,  sve  da  vam 
poklonim  koji  od  svojih  najboljih  gradova,  ali  s  vremenom  ću 
se  odužiti.  Kad  je  Giannozzo  Mannetti  postao  uz  sjajne  uvjete 
njegovim  tajnikom,  reče  mu  Alfonzo,  da  bi  bio  voljan  s  njime 
dieliti  i  zadnju  koricu  svoga  kruha.  Već  kao  čestitar  Firenze 
na  svadbi  princa  Ferranta  tako  se  duboko  dojmio  Mannetti  sa- 
moga kralja,  da  je  on  nepomičan  kao  kip  sjedio  na  priestolju, 
te  da  nije  htio  ni  otjerati  muhe,  koja  mu  je  u  početku  Man- 
nettijeva  govora  sjela  na  nos. 

Za  obnovu  dvora  kralj  uze  u  pomoć  Vitruvija;  stare  pisce 
uviek  je  nosio  sa  sobom;  Činio  mu  se  dan  izgubljenim,  ako 
nije  ništa  čitao;  dok  je  čitao,  nije  ga  mogla  zbuniti  ni  glazba  ni 
buka;  svoje  kneževske  drugove  preziraše,  ako  nisu  bili  zaštitnici 
nauke.  I  svoje  podanike  poticaše,  da  proučavaju  starinu,  mladiće 


Federigo  u    C/r  binu.  73 


bi  slao  u  Pariz,  a  za  jedinu  zahvalu  zahtievaše,  da  dobro  napre- 
duju. Najmilije  mu  boravište  bijaše  u  knjižnici  dvorskoj,  koju 
je  sam  otvarao,  ako  nije  bio  nazočan  nijedan  knjižničar;  ondje 
bi  sio  kod  prozora  gledajući  na  more  i  slušajući  mudre  ljude, 
koji  su  n.  pr.  razpravljali  o  Trojstvu.  On  je  na  ime  bio  reli- 
giozan, te  je  pored  Livija  i  Seneke  marljivo  čitao  bibliju,  koju 
je  pročitao  svu  14  puta  i  gotovo  naizust  znao.  Djevojkama,  koje 
su  htjele  poći  u  samostan,  da  budu  opatice,  podavaše  novac, 
koji  im  trebaše;  marljivo  je  polazio  crkvu  i  pomnjivo  slušao 
propoviedi.  Uza  sve  to  poštovaše  i  starinu.  Kad  su  mu  Mlet- 
Čani  na  veliku  molbu  dali  kost  od  ruke  Livijeve  iz  Padove, 
s  velikim  je  poštovanjem  primi  u  Napulju.  U  ratu  pokazaše 
mu. u  Abruzzima  udaljenu  Sulmonu,  zavičaj  Ovidijev,  a  on  po- 
zdravi grad  i  zahvali  mjestnomu  geniju.  Jedan  put  se  sam  javi 
na  starinski  način,  kad  je  na  ime  konačno  osvojio  Napulj 
(1443.)  i  svečano  uljezao  u  grad  na  zlatnim  kolima  kao  rimski 
triumfator.  Mramorni  slavoluk  (Castello  nuovo)  čuva  još  danas 
ovu  uspomenu.  Njegova  je  dinastija  slabo  nasliedila  njegov 
zanos  za  starinu  kao  i  ostale  njegove  vrline. 

Mnogo  učeniji  bijaše  Federigo  Urbinac,  veliki  učenik 
Vittorinov,  koji  je  imao  malo  ljudi  uza  se,  nije  razsipao,  te  je 
u  svemu  radio  po  osnovi.  Za  njega  i  Nikolu  V.  sastavljena  je 
većina  prievoda  grčkih  klasika  i  velik  broj  komentara.  Trošio 
je  napokon  dosta,  ali  po  osnovi  za  ljude,  koji  su  mu  trebali. 
Pjesničkoga  kruga  u  Urbinu  nema;  gospodar  sam  bijaše  naj- 
učeniji.  U  ostalom  starina  bijaše  samo  dio  njegove  naobrazbe; 
kao  savršen  knez,  vojskovodja  i  čovjek  znao  je  većinu  tadaš- 
njih znanosti  u  obće  iz  praktičnih  razloga.  Kao  bogoslov  n.  pr. 
izporedjivaše  Tomu  i  Skota,  poznavao  je  sve  crkvene  otce 
zapadne  i  iztočne  (u  latinskom  prievodu).  U  filozofiji  je  sasvim 
prepustio  Platona  svomu  suvremeniku  Cosimu,  ali  je  zato  dobro 
poznavao  Aristotelovu  etiku  i  politiku,  dapače  i  fiziku  i  ostala 
djela  njegova.  Inače  su  mu  se  osobito  svi dj ali  starinski  histo- 
rici, kud  i  kamo  više  nego  pjesnici. 

Sforze  su  takodjer  više  ili  manje  učeni,  te  se  pokazuju 
kao   Mecenati.    Vojvoda    Francesco    smatraše   u   uzgoju    svoje 

djece  humanističnu  naobrazbu  već  iz  političkih  razloga  nuždnom, 
jer  je  svakako  vladaru  u  prilog,  ako  se  može  razgovarati 
s  najučenijim  ljudima  svoga  vremena.  Lodovico  Moro,  sam  bu- 
dući dobar  latinist,  svraća  svoju  pažnju  na  sve  duševno  po- 
dručje i  izvan  starine. 

I  manji  vladari  nastojali  su  u  istom  pravcu,  pa  im  nanosi 
nepravdu,  tko  tvrdi,  da  su  svoje  dvorske  književnike  uzdržavali 
samo  radi  toga,  da  ih  oni  slave.  Xa  pr.  u  Borsa  Ferrarskoga 
odviše  je  razvito  Čuvstvo  vladarsko,  da  bi  bezsmrtno  ime  oče- 
kivao istom  od  pjesnika,  koji  su  mu  laskali  Borsejidom,  a  uza 
to  osobito  ljubi  talijanski  jezik,  te  se  srdi,  što  mu  njegov  dvo- 
ranin  i  astrolog  Carlo  da  San  Giorgio  predaje  na  latinskom 
jeziku  (a  ne  na  talijanskom)  povjest  urote,  koja  je,  vele,  bila 
zasnovana  protiv  njega.  Ali  on,  a  još  više  njegovi  nasljednici 
pokazuju,  da  su  tadašnji  vladari  osj?ćali  potrebu,  da  obće 
s  naučnjacima,  da  su  se  zanimali  za  starinu  i  da  im  je  bila 
upravo  nuždna  ukusna  latinska  epistolografija  (pisanje  listova). 
Cak  praktični  Alfonzo  upravo  se  tuži,  što  je  pobolievajući  u 
mladosti  tražio  odmor  samo  u  ručnoj  radnji. 

Dapače  najsilniji  tirani  u  Romagni  nisu  mogli  biti  bez 
jednoga  ili  više  kućnih  humanista;  kućni  učitelj  i  tajnik  često 
je  jedan  čovjek,  ali  je  taj  čovjek  gdjekad  bio  desna  ruka  dvora. 
Cesto  preziremo  ove  sitne  prilike,  ali  zaboravljamo,  da  se  du- 
ševna djelatnost  ne  mjeri  takovim  mjerilom.  Osobit  je  život 
bio  na  dvoru  drzovita  condottiera  Sigismonda  Malateste  (1417. 
do  1479.)  u  Riminiju.  On  je  okupio  dosta  filologa,  bili  su  to 
Porcellio,  Basinio  iz  Parme,  Trebanio,  te  je  neke  od  njih  bo- 
gato nadario  n.  pr.  imanjem,  dok  su  drugi  kao  častnici  pote- 
zali stalnu  plaću ;  tako  se  bar  rugao  Basinio,  da  on  ima  polja 
i  zaselak,  dok  njegovi  premci  moraju  još  u  starosti  kao  para- 
siti  igrati  se  soldata.  U  svojoj  kuli  (arx  Sigismundea)  Sigis- 
mondovi  su  filolozi  često  veoma  žuČljivo  razpravljali,  a  slušao 
ih  je  »rex«  (kralj),  kako  su  ga  oni  na  starinsku  zvali;  u  svojim 
latinskim  pjesmama  slavili  su  oni  dakako  njega  i  pjevali  nje- 
govu ljubav  k  liepoj  Isotti  degli  Atti,  za  koju  je  vladar  pregradio 
crkvu  sv.  Franje  u  Riminiju  kao  njen  grobni  spomenik  (Divae 

Isottae  Sacrum).  Kad  je  umro  koji  filolog,  položili  bi  ga  u  sar- 
kofag (grobnicu)  u  spoljasnjem  izdubku  crkvenom,  a  nadpis  bi 
kazivao,  da  je  ovdje  sahranjen  taj  i  taj  filolog  za  vlade  Sigis- 
monda,  sina  Pandulfova.  Danas  nam  je  i  težko  vjerovati,  da 
je  ovaj  vladar,  prava  neman,  ipak  osjećao  potrebu  naobrazbe 
i  učena  družtva,  a  on  je  doista  sakupio  oko  sebe  ne  samo 
izprazne  dvorske  pjesnike,  nego  i  čuvstvena,  nježna  lirika, 
kakov  bijaše  Giusto  de  Conti  (f  1447.),  i  učenjaka,  kakov  bješe 
Valturio ;  s  pomoću  njegovom  i  drugih  učenih  ljudi  izmislio  je 
iz  najskrivenijih  dubina  filozofije  slikovite  oblike  za  alegorije 
u  slikama  svoje  crkve,  kao  najvredniji  plien  iz  turskoga  rata 
ponio  je  sa  sobom  tjelesne  ostatke  velikoga  Pletona  »iz  velike 
ljubavi  k  učenjacima,  koja  mu  je  osvojila  srce  i  dušu«.  Dapače 
znamo  za  papu  Pija  11.,  koji  ga  je  izobćio  i  in  effigie  (u  prilici) 
spalio,  da  je  rekao  za  nj :  »Malatesta  je  poznavao  historiju  i  bio 
vješt  filozofiji,  za  sve,  čega  bi  se  latio,  činilo  se  da  je  rodjen«. 
Takovih  primjera  za  preporoda  imade  izobila:  razbojnik  i  ubilac 
Troccio,  najvjerniji  pristaša  Borgia,  revno  je  potraživao  tali- 
janske sonete,  a  Trivulzio,  surov  vojnik,  kad  je  zauzet  Milan, 
nijednoga  gubitka  nije  žalio  većma  nego  što  se  izgubio  pri- 
mjerak Kvinta  Kurcija. 

Republike  i  vladari  za  dvie  svrhe  nisu  mogli  biti  bez 
humanista,  na  ime  da  im  sastavlja  pisma  i  da  govori  svečane, 
javne  govore.  Samo  u  humanista  nalaze  oni  toliko  naobrazbe 
i  vještine  u  stilistici,  da  može  biti  dobar  tajnik.  Na  taj  su 
način  najznamenitiji  naučnjaci  15.  stoljeća  veći  dio  svoga  života 
služili  državu.  Nije  se  pitalo  ni  za  zavičaj  ni  za  porietlo ;  od 
četiriju  velikih  firentinskih  tajnika  od  god.  1427.  do  1465.  tri 
su  iz  podaničkoga  mjesta  Arezza,  na  ime  Lionardo  Bruni,  Carlo 
Marzuppini  i  Benedetto  Accolti ;  slavnomu  je  Poggiu  bila  Terra 
nuova  rodno  mjesto.  Već  su  odavna  načelno  najviše  državne 
časti  povjeravali  strancima,  ljudima  iz  drugih  država.  Lionardo, 
Poggio  i  Giannozzo  Mannetti  bijahu  takodjer  neko  vrieme  taj- 
nici u  papa,  a  Karlo  Aretino  trebalo  je  da  to  postane.  Biondo 
iz  Forlija,  pa  i  Lorenzo  Valla  zapremiše  ova  mjesta.  Papinska 
palača  počevši  od  Nikole  V.  i  Pija  II.  sve  više  i  više  privlači 

najznamenitije  ljude  u  kancelariju,  biva  to  dapače,  kad  zadnji 
pape  15.  stoljeća  i  nisu  bili  osobito  skloni  književnosti.  U  Pla- 
tininoj  po\jesti  papa  život  Pavla  II.  i  nije  drugo  nego  osveta 
humanista  papi,  jer  nije  on  jedini  umio  valjano  postupati  »s  onim 
kolom  pjesnika  i  govornika,  koji  su  kuriji  podavali  toliko  sjaja, 
koliko  su  ga  od  nje  primali«.  Valjalo  je  vidjeti  ove  ponosne,  bo- 
gate ljude,  kako  su  znali  planuti,  ako  su  n.  pr.  konsistorijski 
advokati  prisvajali  sebi  jednake  ili  možda  i  veće  časti.  Oni  odmah 
dozivlju  u  pomoć  evandjelista  Ivana,  koji  je  odkrio  »Secreta 
coelestia«  (nebeske  tajne),  pisara  Porsenina,  koga  je  Scevola 
držao  za  samoga  kralja,  nadbiskupe,  koji  se  u  Njemačkoj  zovu 
kancelari.  »Apostolski  pisari  imaju  u  rukama  prve  poslove  svieta, 
jer  tko  drugi  piše  i  odlučuje  u  poslovima  katoličke  vjere,  tko 
drugi  pobija  odmetnike,  uzpostavlja  mir,  obći  s  najvećim  mo- 
narsima? Zar  oni  ne  sastavljaju  statističkih  priegleda  svega 
kršćanstva?  Oni  zagone  u  čudo  kraljeve,  knezove  i  narode  onim, 
što  od  papa  dolazi;  oni  sastavljaju  naloge  i  upute  za  legate, 
a  sami  primaju  zapoviedi  samo  od  pape,  komu  su  na  posluhu 
u  svako  doba  dana  i  noći«.  Vrhunac  slave  postigoše  istom  oba 
slavna  tajnika  i  stilista  Leona  X.  Pietro  Bembo  i  Jacopo  Sadoleto. 
Nije  se  u  svim  kancelarijama  pisalo  ukusno,  živio  je  i 
drven  činovnički  slog  u  pokvarenu  latinskom  jeziku.  U  milan- 
skim spisima  pored  ovoga  stila  izbijaju  za  čudo  neki  liepi  listovi, 
koje  su  pisali  sami  vladari  upravo  krasnim  latinskim  jezikom. 
Dobri  ton  i  navika  zahtievahu,  da  se  pazi  na  ljepotu  sloga  i 
u  najvećim  nezgodama.  Pored  činovnika  pisali  su  dakako  i 
privatnici,  naučnjaci  svake  ruke.  Kad  je  tko  pisao  list,  nije  išao 
za  svrhom  modernom,  da  priobći  novine  o  sebi  i  o  drugima, 
nego  se  pisanje  listova  smatralo  književnom  radnjom,  u  kojoj 
je  pisac  nastojao  pokazati  svoju  učenost  ili  proslaviti  one, 
kojima  je  pisao.  Pismo  ponajprije  ovako  zapremaše  mjesto 
učene  razprave,  a  Petrarka  je  započeo  ovakovu  vrstu,  te  se 
može  nazvati  obnavljačem  staroga  listovnoga  sloga,  kad  je 
unio  u  pismo  klasično  »ti«.  Kasnije  su  pisma  zbirka  finih  ele- 
gantnih fraza,  kojima  se  nastoji,  da  se  podanici  podignu  ili 
ponize,  da  se    drugovi    proslave  ili    okleveću,    da  se  u  moguć- 

nika  izprosi  kakova  milost  ili  da  im  se  polaska.  Majstori  finoga 
listovnog  sloga  bjehu  u  15.  stoljeću  Poggio  i  Filelfo,  neki 
listovi  njihovi  bijahu  razšireni  u  mnogobrojnim  priepisima,  te 
su  im  pribavili  veliku  slavu;  obojica,  kao  i  sto  godina  prije  već 
Petrarka,  skupljali  su  svoje  listove,  da  i  potomci  znadu  za  njih. 

Za  takovu  svrhu  proučavali  su  u  ono  doba  korespondenciju 
(pisma)  Ciceronovu  i  Plinijevu.  Već  u  15.  stoljeću  nalazimo  veoma 
mnogo  uputa  i  uzornika  za  latinske  listove  pored  onih  velikih 
gramatičnih  i  leksikografijskih  radnja,  kojima  se  poradi  njihova 
obilja  u  knjižnicama  još  i  danas  divimo.  To  je  doduše  poticalo 
i  slabe  diletante,  ali  su  se  zato  vještaci  s  tim  više  trudili,  da 
pokažu  svoju  vještinu,  te  doista  listovi  Polizianovi  i  u  početku 
16.  stoljeća  listovi  Bembovi  prikazuju  nam  se  kao  nedostižni 
uzori  ne  samo  latinskoga  sloga  nego  i  epistolografije  same. 
Uza  to  se  u  16.  stoljeću  javlja  i  klasično  talijansko  pismo,  u 
kojem  je  opet  na  čelu  Bembo,  koji  ipak  drži  nuždnim,  da  se 
poradi  toga  opravdava.  To  je  sasvim  moderna  vrsta,  ali  ipak 
proniknuta  starinom.  Ovi  su  listovi  bar  neki  pisani  za  cielo 
povjerljivo,  ali  se  očito  vidi,  da'  su  pisani  i  za  ostali  sviet. 
Počevši  od  15.  stoljeća  počinju  se  već  i  štampati  zajedno  bilo 
listovi  raznih  pisaca  bilo  korespondencije  pojedinih  ljudi,  te  je 
Bembo  kao  epistolograf  (pisac  listova)  talijanski  jednako  slavan 
kao  i  latinski.    Prvi   je    štampani    list  Filelfov  iz  godine   1485. 

Mnogo  sjajnije  nego  epistolografi  izlaze  govornici  u  doba 
i  u  narodu,  komu  je  slušanje  naslada  prvoga  reda  i  u  koga 
je  živjela  uspomena  staroga  rimskoga  senata  i  njegovih  govor- 
nika. Rječitost  je  imala  u  srednjem  vieku  zaklonište  u  crkvi, 
sad  se  od  nje  rječitost  oslobodi,  te  je  nuždan  element  i  ponos 
višega  života.  Veoma  mnogi  svečani  časovi,  koji  se  danas  izpu- 
njavaju  glazbom,  pripadahu  tada  latinskomu  ili  talijanskomu 
govoru.  A  ipak  se  Bartolommeo  Fazio  tuži,  da  je  starinskomu 
govorniku  bilo  kud  i  kamo  bolje:  od  triju  vrsta  govorničtva, 
od  sudbenoga,  političkoga  (u  senatu  ili  skupštini)  i  svečanoga, 
preostala  je  samo  jedna  suvremenim  govornicima,  budući  da  na 
sudu  govore  pravnici,  a  u  vladarskom  vieću  govori  se  talijanski, 
dok  su  starinski  govornici  imali  sva  tri  područja. 

Nije  se  marilo  za  to,  kakova  je  staleža  ili  porietla  ta- 
dašnji govornik,  nego  se  nada  sve  tražio  dotjeran  humanistični 
talent.  Na  dvoru  Borsa  Ferrarskoga  morao  je  dvorski  liečnik 
Jeronim  da  Castello  pozdraviti  i  Fridrika  III.  i  Pija  IL,  oženjeni 
lajici  uzlazili  su  na  propoviedaonice  u  svakoj  radostnoj  ili  ža- 
lostnoj  zgodi,  dapače  i  na  svetke.  Basilejskim  gradjanima,  koji 
ne  poznavahu  još  talijanskih  navika,  bijaše  novo,  kad  je  mi- 
lanski nadbiskup  na  dan  sv.  Ambrozija  dopustio  Eneji  Silviju, 
tada  još  svjetovnjaku,  uzaći  na  propoviedaonicu ;  bogoslovi  su  u 
početku  mrmljali,  ali  su  ga  ljudi  ipak  slušali  s  velikom  nasladom. 

Poslanici,  koje  je  država  slala,  nisu  se  uzalud  zvali  orato- 
rima (govornicima) ;  pored  tajnih  viećanja  uviek  se  govorio  za 
paradu  i  svečan  govor  u  javnosti  uz  velike  naprave.  Poslaničtvo 
je  bilo  u  pravilu  mnogobrojno,  a  jedan  je  govorio,  to  je  bio 
orator,  koji  je  obično  malo  znao  i  mario,  koji  je  državni  posao 
po  sriedi ;  a  dogodilo  se  papi  Piju  II.,  pred  kojim  je  svak  želio 
govoriti,  da  su  mu  govorili  poslanici  redom  jedan  za  drugim. 
Zatim  su  govorili  sami  učeni  vladari,  koji  su  bili  vješti  besjedi, 
rado  i  dobro  bilo  talijanski  ili  latinski.  Djeca  kneževske  obitelji 
Sforza  bila  su  za  to  pripravljena,  —  budući  još  sasvim  mlad 
Galeazzo  Marijo  reče  već  1455.  dotjeran  govor  u  velikom  vieću 
u  Mletcima,  a  njegova  sestra  Ippolita  pozdravi  papu  Pija  II. 
na  kongresu  u  Mantovi  ukusnom  besjedom.  A  za  Pija  II.  znamo, 
da  je  bio  na  glasu  govornik;  kao  najveći  diplomat  kurije  i 
naučnjak  možda  i  ne  bi  postao  papom,  da  ga  nije  preporuči- 
vala i  slava  njegove  čarobne  rječitosti.  »Ništa  nije  uzvišenije 
nego  polet  njegova  govora«.  Jamačno  je  već  i  zato  većina 
držala,  da  je  najvredniji  tijare  (papinske  krune). 

Isto  su  tako  knezove,  kad  su  ih  svečano  primali,  pozdrav- 
ljali oracijama  (govorima),  koje  su  trajale  ure  i  ure.  Dakako  to 
je  bivalo  samo  onda,  ako  je  knez  bio  prijatelj  govoru  ili  se  bar 
gradio,  te  ako  je  bio  pri  ruci  vješt  govornik,  bio  on  dvorski  knji- 
ževnik, sveuČilištni  profesor,  liečnik  ili  duhovnik.  Malo  je  bilo  ta- 
kovih vladara,  koji  su  se  usudili  priznati  svoje  neznanje  kao  n. 
pr.  Karlo  V.,  koji  je  ne  razumievajući  kićene  besjede  latinskoga 
govornika  uzdahnuo,  da  gaje  čuo  Giovio:   »Pravo  je  nekoč  go- 

vorio  moj  učitelj  Hadrijan,  kad  mi  je  proricao,  da  ću  biti  kažnjen 
za  svoj  djetinji  nemar  prema  latinskomu  jeziku!«  —  Vladari 
bi  iza  toga  odgovarali  sami  ili  mjesto  njih  njihovi  oratori,  tako 
je  n.  pr.  za  Fridrika  III.  Mannettiju  odgovorio  Eneja  Silvije. 
Ali  i  druge  poličke  zgode  rado  su  se  prihvaćale,  te  kako  je 
govornik  više  ili  manje  slavan,  pridolaze  svi,  koji  poštuju  na- 
obrazbu, da  ga  slušaju.  Kad  su  se  svake  godine  imenovali  či- 
novnici ili  kad  su  se  uvodili  novi  biskupi,  uviek  izlazi  humanist, 
koji  gdjekad  govori  u  heksametrima  ili  sapfinskim  strofama; 
više  puta  je  i  nov  činovnik  prinudjen,  da  govori  o  svojoj 
struci,  n.  pr.  sudac  o  pravednosti;  blago  njemu,  ako  je  za 
to  pripravljen.  U  Firenzi  su  se  i  condottieri  pokorili  obćemu 
'Smjeru  i  zanosili  narod.  Čini  se,  daje  blizu  loggie  de'  Lanzi  ili 
u  njoj  samoj,  u  toj  svečanoj  otvorenoj  dvorani  na  Gospodskom 
trgu,  u  kojoj  je  vlada  izlazila  pred  narod,  bila  smještena  oso- 
bita govornička  tribuna.  »Aniverzari«  osobito  slave  govorima 
obljetnice  onih  dana,  na  koje  su  umrli  vladari.  I  pogrebni  go- 
vori poglavito  pripadaju  humanistu,  koji  ih  kazuje  u  crkvi  u 
svečanu  odielu  i  to  uz  lies  ne  samo  vladara  nego  i  činovnika 
njihovih  i  u  obće  znamenitih  ljudi.  Lionardo  Bruni  dapače 
izreče  govor  svojemu  psu,  kad  mu  poginu.  Isto  tako  ne  kazuju 
zaručnih  i  pirnih  govora  svećenici  nego  humanisti  dakako  u 
palači,  n.  pr.  Filelfo  je  govorio  u  milanskom  kaštelu,  kad  se 
Ana  Sforza  zaruči  s  Alfonzom  d'  Esteom.  I  ugledniji  privatnici 
zvali  su  ovakove  govornike  na  vjenčanja.  U  Ferrari  bi  naprosto 
molili  Guarina,  da  pošalje  kojega  od  svojih  učenika.  Crkva 
je  za  vjenčanja  i  pogreba  ovršivala  samo  puke  obrede.  Od 
akademijskih  besjeda  osobito  su  se  izticali  govori,  kad  bi  koji 
nov  profesor  došao  u  sveučilište  ili  kad  bi  profesori  započinjali 
svoja  redovna  predavanja.  A  i  obično  predavanje  bijaše  često 
nalik  na  pravi  govor.  Odvjetnici  su  priredjivali  svoje  govore 
već  prema  slušateljima  svojim,  te  su  ih  do  potrebe  opremali 
svom  napravom  filoložke  i  antikvarske  učenosti. 

Sasvim  su  odjeliti  talijanski  vojnički  govori  prije  boja  ili 
poslije  boja.  Federigo  Urbinski  bješe  u  tom  klasičan;  jednoj 
četi  za  drugom    pred  samim    bojem  umio  je  on  podati   ponosa 

i  zanosa.  Neki  govori  u  ratnih  spisatelja  15.  stoljeća  n.  pr.  u 
Porcella  možda  su  donekle  izmišljeni,  ali  su  drugi  jamačno 
osnovani  na  izrečenim  riečima.  Drugačiji  su  opet  bili  govori, 
koji  su  bili  namienjeni  firentinskoj  vojsci,  kad  bi  se  vršila 
smotra  ili  godišnja  slava,  a  koje  je  potakao  i  uredio  počevši 
od  god.  1506.  Machiavelli.  Ovi  su  govori  puni  rodoljublja, 
a  govorio  ih  je  u  crkvi  svakoga  kvartira  vojnicima  gradjanin 
s  prsnim  oklopom  i  u  ruci  s  mačem. 

Napokon  se  u  15.  stoljeću  prava  propovied  gdjekad  jedva 
i  može  razlikovati  od  govora,  budući  da  su  se  i  svećenici  pri- 
hvatili u  kolo  i  proučavali  starinu.  Dapače  pobožni  Bernardinu 
iz  Siene  nije  prezirao  retorične  upute  Guarinove,  premda  je 
govorio  samo  talijanski.  Jamačno  su  i  sami  ljudi  očekivali,  da  se 
i  propo\'jednik  drži  obće  mode,  jer  je  bilo  medju  slušateljima 
ljudi,  koji  su  mogli  mnogo  filozofije  podnieti  s  propoviedaonice, 
dapače  je  i  zahtievali.  U  ostalom  su  lajici  (svjetovnjaci)  sve- 
ćenicima oduzeli  neke  prigode  za  govorenje.  Govore  na  neke 
svetačke  dane,  pogrebne  i  svatbene  govore,  govore  za  uvod 
biskupa  i  dr.,  dapače  govor  kod  prve  sv.  mise  prijatelja-sve- 
ćenika  ili  svečan  govor  u  kaptolu  reda  prepuštali  su  svećenici 
Često  lajicima.  No  bar  na  papinskom  dvoru  u  15.  stoljeću  re- 
dovno propoviedahu  redovnici.  Za  pape  Siksta  IV.  spominje  i 
ocjenjuje  ove  propovjednike  Giacomo  da  Volterra  po  pravilima 
umjetnosti.  Inghirami,  čuven  govornik  za  Julija  II.,  imao  je  bar 
duhovne  redove;  u  ostalom  bilo  je  sada  i  medju  prelatima 
dosta  elegantnih  Latinaca.  U  16.  stoljeću  profani  humanisti 
ovdje  kao  i  u  drugim  područjima  gube  svoje  prevelike  povlastice. 

Kakovi  su  bili  ovi  govori  u  obćer  Talijani  su  jamačno 
već  i  u  srednjem  vieku  bili  nadareni  za  govor,  tako  zvana 
retorika  pripadaše  od  vajkada  medju  sedam  slobodnih  umjet- 
nosti ;  no  ako  pitamo  za  preporod  starinske  metode,  onda  valja 
ovu  zaslugu  odbiti  na  Firentinca  Bruna  Casinija,  koji  je  mlad 
god.  1348.  od  kuge  poginuo.  S  praktičnom  namjerom,  da  uputi 
Firentince  u  lako  i  okretno  vladanje  u  državnom  vieću  i  u 
ostalim  skupštinama,  on  je  po  načinu  starih  pisaca  u  savezu 
obradio    iznalaženje    (invenciju),    deklamaciju,    gest   (kretnju)  i 

držanje.  I  inače  rano  saznajemo,  da  se  u  uzgoju  mnogo  pazi 
na  retoriku,  te  se  ništa  nije  držalo  vrednijim,  nego  da  možeš 
iznenada  u  ukusnu  latinskom  jeziku  progovoriti  o  svemu  i 
svačemu.  Sad  su  se  počeli  dublje  proučavati  Ciceronovi  govori 
i  retorični  spisi,  Kvintilijan  i  carski  panegirici  (pohvalni  govor- 
nici), uzele  su  se  sastavljati  nove  knjige  o  govorničtvu,  na- 
predak filozofije  i  obilje  starinskih  ideja  obogati  znanje  ljudi, 
te  to  sve  zajedno  dotjera  novu  rječitost. 

Govori  su  pojedinih  govornika  prerazličiti.  Neki  govori 
odišu  pravom  rječitosti,  n.  p.  govori  pape  Pija  II.  Mannetti  je 
upravo  obajavao  svojim  govorima  ljude,  te  mu  je  u  tom  u  sva 
vremena  malo  premaca.  Njegovi  poslanički  govori  pred  Ni- 
kolom V.,  pred  duždom  i  viećem  mletačkim  bjehu  dogadjaji, 
koji  su  se  dugo  vremena  napominjali.  Neki  su  naprotiv  govor- 
nici običavali,  da  pored  nekoliko  laskavih  rieči  za  otmjene 
slušatelje  prospu  na  pune  pregršti  starinske  uspomene.  A  go- 
vorili su  po  više  ura  neprekidno,  a  da  su  ih  htjeli  ljudi  slušati, 
uzrok  je  u  tom,  što  je  interes  za  starinu  bio  upravo  silan  i 
što  još  nije  bilo  štampe,  s  pomoću  koje  bi  se  mogle  lakše 
razširiti  obradbe  starinskih  predmeta.  Mnogi  od  ovih  govora 
imaju  jamačno  još  uviek  cienu,  koju  prisvajamo  nekim  listo- 
vima pjesnika  Petrarke.  Slušajući  neki  govor  Lorenza  Valle  neki 
je  slušatelj,  finiji  Francuz  držao,  da  je  govornik  poludio.  Većina 
Filelfovih  oracija  (govora)  nije  drugo  nego  smjesa  klasičnih  i 
biblijskih  navoda  nanizanih  na  nizu  »obćih  mjesta«,  a  uza  to  se 
koji  velikaš  hvali  po  kakovoj  shemi  n.  pr.  po  glavnim  krepo- 
stima, pa  je  za  nas  slabo  gradje  za  poznavanje  suvremenih 
dogadjaja  i  prilika.  Govor  nekoga  profesora  i  literata  iz  Pia- 
cenze,  namienjen  dočeku  vojvode  Galeazza  Marije  god.  1467., 
počinje  s  Gajem  Julijem  Cezarom,  mieša  starinske  navode  s  na- 
vodima iz  govornikova  nekog  djela,  te  svršuje  s  veoma  ne- 
čednim poukama  vladaru.  Na  svu  sreću  već  se  bilo  zanoćalo, 
pa  se  govornik  morao  zadovoljiti,  da  svoj  panegirik  (pohvalni 
govor)  predade  na  pismu.  I  Filelfo  započe  neki  govor  na  zaru- 
kama :  Onaj  peripatetični  Aristotel ;  drugi  odmah  na  početku 
vele:  Publije  Kornelije  Scipion,  kao  da  ne  mogu   dočekati  na- 

Šrepel :  Preporod  u  Italiji.  " 


82  Propast  rječitosti. 


voda.  Na  svršetku  15.  stoljeća  očisti  se  najedanput  ukus,  na- 
vodi se  od  sada  upotrebljavaju  umjereno  već  poradi  toga,  jer 
su  kojekakva  priručna  djela  bila  češća  i  dostupnija,  u  kojima 
je  svatko  mogao  lako  naći  ono,  čime  su  do  tada  knezove  i 
narode    gonili  u  čudo  govornici. 

Većina  je  govora  izradjivana  za  pisaćim  stolom,  te  su  se 
njihovi  rukopisi  mogli  odmah  objelodanjivati  i  razširivati.  Na- 
protiv za  velikim  govornicima,  koji  su  govorili  bez  priprave, 
valjalo  je  bilježiti.  U  ostalom  sve  sačuvane  oracije  (govori)  nisu 
bile  namienjene,  da  se  doista  i  govore,  tako  je  n.  pr.  panegirik 
starijega  Beroalda  Lodoviku  Moru  samo  napisano  djelo.  Pa 
kako  su  sastavljali  pisma  s  izmišljenim  adresama  po  svim 
stranama  svieta  kao  formulare  ili  s  tendencijom  kakvom,  tako 
su  jamačno  sastavljali  i  govore  kao  formulare,  kako  ćeš  po- 
zdraviti velike  činovnike,  vladare,  biskupe.  Sa  smrću  Leona  X. 
(1521.)  propada  i  rječitost  od  prilike  u  isto  doba,  kad  je  opu- 
stošen Rim  (1527.).  Giovio  piše  o  tom  ovako:  »Prikazivanja 
Plautovih  i  Terencijevih  drama,  vježbalište  latinskoga  izraza 
za  otmjene  Rimljane,  iztisnule  su  talijanske  komedije.  Elegantni 
govornik  ne  nalazi  više  nagrade  i  priznanja  kao  prije.  Zato 
n.  pr.  konsistorijski  odvjetnici  u  svojim  predavanjima  izradjuju 
još  samo  uvod,  a  ostalo  iznose  kao  mješavinu  bez  pažnje  i 
reda.  I  prigodni  govori  i  propoviedi  duboko  su  pale.  Ako  za- 
treba pogreban  govor  kojemu  kardinalu  ili  svjetovnomu  velikašu, 
izvršivaoci  oporuke  ne  traže  više  najboljega  govornika  u  gradu, 
komu  bi  valjalo  dati  sto  zlatnih  forinta,  nego  naimaju  za  malu 
cienu  kakova  dotepena  drzka  cjepidlaku,  koji  želi  doći  na  glas 
ma  bilo  i  najgorim  priekorom.  Mrtvac,  misle  oni,  i  onako  ništai 
ne  osjeća,  ako  majmun  u  žalobnu  odielu  stane  na  govorničkoj 
mjesto,  te  započne  s  plačnim  glasnim  mrmljanjem,  a  svrši  maloj 
po  malo  s  očitim  lavežem.  I  svečane  propoviedi  za  papinskih] 
funkcija  ne  daju  prave  zaslužbe;  njih  su  se  dokopali  opet 
monasi  sviju  redova  i  propoviedaju  kao  za  najneobraženijej 
slušatelje.  Još  prije  malo  godina  mogla  je  propovied  za  mise, 
kod  koje  je  bio  nazočan  papa,  biti  put  do  biskupije.« 

Uz  pisanje  listova  i  govorničtvo  humanista  prislanjaju  se 

još  drugi  proizvodi  njihovi,  koji  su  više  ili  manje  obnove  sta- 
rine. Ovdje  nahodimo  prije  svega  razpravu  u  neposrednoj  ili 
dijaložkoj  formi,  dijalog  (razgovor)  su  preuzeli  od  Cicerona. 
Stoljeću,  koje  se  razvi  iz  srednjega  vieka,  trebaše,  da  u  mnogim 
pojedinim  pitanjima  moralnim  ili  filozofijskim  nadje  svezu  iz- 
medju  sebe  i  starine,  a  toga  su  se  posla  sada  latili  pisci 
razprava  i  dijaloga.  Danas  su  nam  mnogi  predmeti  njihovih 
spisa  prepoznati,  ali  za  njih  i  za  suvremenike  njihove  bijahu 
to  novi  pojmovi,  o  kojima  se  poslije  starine  nije  govorilo.  Ne 
pita  se,  jesu  li  pisani  ovi  spisi  latinski  ili  talijanski.  Slobodnije 
i  različitije  nego  u  historijskoj  pripoviesti  ili  u  poslanici  i  go- 
voru razvija  se  ovdje  njihov  slog,  te  se  od  talijanskih  spisa 
ove  struke  još  i  danas  mnogi  ciene  kao  uzori  talijanske  proze. 
Počevši  od  Petrarkinih  listova  i  razprava  sve  do  pod  kraj 
15.  stoljeća  i  ovdje  većina  prekuhava  starinsku  gradju,  no 
kasnije  se  ova  vrsta  sve  više  oslobadja  i  usavršuje  osobito  u 
talijanskom  jeziku,  te  se  u  Bembovu  dijalogu  o  ljubavi  »Asolani« 
i  u  Cornarovu  spisu  »Vita  sobria«  (Triezan  život)  primiče  pod- 
punoj  klasičnosti.  Mnogo  je  vriedilo,  što  se  medjutim  ona  sta- 
rinska gradja  počela  već  i  štampati,  pa  je  pisac  bio  slobodniji. 
Humanizam  se  lati  i  historiografije  (povjestničarstva).  Ako 
izporedimo  ove  historije  s  predjašnjim  kronikama,  poimence 
s  tako  živim,  krasnim  spisima,  kakov  je  rad  Villanijev,  ne  ćemo 
se  tomu  obradovati.  Pored  ovih  djela  pokazuju  nam  se  djela 
humanista  blieda  i  uobičajena,  kako  razabiramo,  ako  ogledamo 
prve  i  najčuvenije  nasljednike  Villanijeve  u  historiografiji  firen- 
tinskoj Lionarda  Aretina  i  Poggia.  Facio,  Sabellico  (pišući  o 
Napulju  i  Mletcima),  Folieta,  Senarega  (o  Genovi),  Platina  (o 
Mantovi),  Bembo  (o  Mletcima)  i  dapače  Giovio  (u  svojim  hi- 
storijama) preko  mjere  se  služe  frazama  Livijevim  i  Cezarovim, 
te  gube  najbolju  osobnu  i  mjestnu  boju.  Nije  u  prilog  bilo  ovoj 
historiografiji,  da  se  za  Livijem  povodila  u  tom,  što  je  Livije 
suhu  i  bezkrvnu  predaju  obavijao  dražešću  i  punoćom,  dapače 
ovi  historici  priznaju  povodeći  se  za  starinom,  da  je  historija 
razriešena  pjesma,  te  da  joj  je  svrha  čitatelje  slogom  poticati, 
dražiti,  potresati.  Pored  toga  mnogi    humanisti    slabo    doznaju, 

sto  se  dogadja  izvan  njihova  područja,  pa  i  ono  malo,  sto 
znaju,  često  prikazuju  i  prisiljeni  su  prikazivati  onako,  kako  \ 
je  u  prilog  njihovim  zaštitnicima.  Mnogo  smo  više  zahvalni 
onim  skromnim  latinskim  i  talijanskim  analistima,  koji  su  ostali 
vjerni  staroj  metodi,  kao  n.  pr.  bolognski  i  ferrarski,  a  još  više 
se  iztiču  bolji  od  talijanskih  kronista,  n.  pr.  Marin  Sanudo, 
Corio,  Infessura,  dok  se  u  početku  16.  stoljeća  ne  započe  nov 
sjajan  niz  velikih  talijanskih  historika  u  materinjem  jeziku.  Sva- 
kako je  za  novu  povjest  bolje  pristajao  talijanski  jezik  nego  la- 
tinski. Latinski  je  jezik  tada  bio  »lingua  franca«  (zapadno-europski 
jezik)  učenjaka  ne  samo  u  medjunarodnom  smislu,  n.  pr.  medju 
Englezima,  Francuzima  i  Talijanima,  nego  takodjer  u  interpro- 
vincijalnom  smislu,  —  Lombarda,  MletČanina,  Napulj ca  nije  pri- 
znavao Toskanac,  ako  su  pisali  svojim  narječjem  ili  dapače  to- 
skanskim  uz  neke  zavičajne  osobine.  To  bi  se  moglo  i  pregorjeti 
za  mjestnu  novu  povjest,  koja  je  ipak  u  svojem  mjestu  imala 
stalne  čitatelje,  ali  je  veća  nevolja  za  stariju  povjest,  za  koju 
se  hoće  širi  krug.  Ovdje  je  valjalo  mjestni  interes  pučki  žrtvo- 
vati obćemu  interesu  nauČnjačkomu.  Dokle  bi  n.  pr.  Biondo 
iz  Forlija  dopro,  da  je  svoja  velika  učena  djela  napisao  u  pola 
romagnolskom  talijanskom  jeziku?  Bila  bi  jamačno  već  poradi 
Firentinaca  zaboravljena,  dok  su  u  latinskom  jeziku  utjecala 
na  sav  uČenjački  sviet  na  Zapadu.  Pa  i  sami  Firentinci  pišu  u 
15.  stoljeću  latinski,  jedno  što  su  cienili  humanizam,  a  drugo 
što  su  tako  lakše  razširili  svoje  spise. 

Napokon  se  javljaju  i  latinska  djela  o  suvremenoj  po- 
vjesti,  koja  su  vriedna,  koliko  i  najbolja  talijanska.  Kad  su  se 
pisci  otresli  Livija,  rek  bi  da  su  se  sasvim  promienili.  Platina, 
Giovio,  koje  pratimo  u  velikim  njihovim  djelima  samo,  koliko 
nam  treba,  pokazuju  se  kao  vrstni  vjekopisci.  Takov  je  Facio 
u  svojem  biografijskom  spisu,  takov  Sabellico  u  mletačkom  mje- 
stopisu.  Kako  za  listove  i  govore,  rano  nastaje  i  za  historiogra- 
fiju teorija.  Povodeći  se  za  riečima  Ciceronovim  ona  ponosnim 
riečima  tumači  vriednost  i  dostojanstvo  povjesti,  te  ište  nada  sve 
podpunu  nepristranost  i  strogu  ljubav  k  istini.  Latinska  djela  o 
prošlosti  ticahu  se  dakako  prije  svega  same  starine.  Čudnije  je. 

što  nahodimo  i  pojedine  važne  radnje  o  obćoj  povjesti  sred- 
njega vieka.  Prvo  znatno  djelo  ove  ruke  bješe  kronika  Mateja 
Palmierija  (449. — 1449.)  počinjući  ondje,  gdje  je  Prosper  Akvitan 
prestao.  Tko  otvori  dekade  (skupine  10  knjiga)  Bionda  iz  Forlija, 
začudit  će  se,  što  on  počinje  svjetsku  poviest  s  propašću  rim- 
skoga carstva,  s  godinom  410.,  kad  je  Alarik  navalio  na  Rim, 
i  što  je  gradi  na  vrelima  svakoga  stoljeća;  prvih  300  velikih 
stranica  pripada  srednjemu  vieku  do  smrti  Fridrika  II.  Biondo 
je  pribrao  silnu  gradju  iz  rimskih  i  grčkih  vrela,  grčka  je  vrela 
i  preveo ;  upotrebio  je  mnogobrojne  pisce,  koji  su  nam  poznati, 
ali  i  takove  pisce  (Guida  Ravennskoga  i  Albanija),  od  kojih 
nam  je  on  sačuvao  ulomke.  Za  kasnije  periode  tražio  je  sa- 
vjeta u  talijanskih  kronista  n.  pr.  u  Villanija,  koješta  je  uzimao 
iz  života  papa  i  služio  se  takodjer  Danteom  i  Petrarkom.  On 
ne  bijaše  kritik,  ali  je  izporedjivao  svjedočanstva,  da  nadje 
istinu;  ne  bijaše  ni  stilist,  ali  je  ipak  gledao  sačuvati  svoj 
osobit  izraz. 

Već  poradi  ove  knjige  mogli  bismo  reći,  da  je  samo 
studija  starine  probila  put  studiji  srednjega  vieka,  jer  je  istom 
studija  starine  privikla  ljude  objektivnomu  shvaćanju  povjesti. 
Dašto  valja  dodati,  da  je  srednji  viek  za  Italiju  i  onako  već 
prestao,  te  se  mogaše  lašnje  proučavati  iz  daljine.  Ne  može  se 
reći,  da  su  ga  odmah  s  pravednošću  ili  čak  s  poštovanjem  pro- 
sudjivali;  umjetnost  zazire  od  sredovječnih  umjetnina,  a  huma- 
nizam drži,  da  se  s  njime  samim  započinje  novo  doba.  Počinjem 
se,  veli  Boccaccio,  nadati  i  vjerovati,  da  se  Bog  smilovao 
talijanskomu  imenu,  odkako  vidim,  da  opet  usadjuje  u  srce  Tali- 
jana svoja  bogata  dobra,  koja  su  nalik  na  dobra  starine,  na 
ime  što  Talijani  ne  traže  više  slave  otimačinom  i  silom,  nego 
na  putu  pojezije,  koja  podaje  bezsmrtnost.  Uza  sve  ovo  nepo- 
štovanje viši  talenti  ipak  su  mogli  izučavati  srednji  viek  u 
doba,  dok  o  tom  u  ostaloj  Europi  nema  ni  spomena;  stvorila 
se  za  srednji  viek  povjestnička  kritika,  jer  su  humanisti  u  obće 
sve  predmete  racionalno  (umno)  obradjivali.  I  ovdje  je  Petrarka 
prokrčio  put.  On  je  razabrao,  da  su  patvorene  povlastice,  koje 
su  tobože  Cezar  i  Neron    podali   kući    austrijskoj.    On   je  tako 

potakao  kritični  duh  u  suvremenika  i  potomaka.  U  15.  stoljeću 
proniče  već  i  kritika  gradske  povjesti,  te  nestaje  kojekakvih 
bajka  o  prapovjesti  gradova  Firenze,  Mletaka,  Milana,  dok  su 
sjeverne  kronike  još  uviek  pune  krcate  kojekakovih  izmišljotina 
iz  13.  stoljeća.  Sveza  mjestne  povjesti  sa  samom  slavom  grada 
bijaše  veoma  tiesna  n.  pr.  u  Firenzi.  Mletci  nisu  htjeli  zaostati, 
htjelo  se,  da  i  Mletci  imadu  svoju  povjest,  kako  je  imade 
Firenza  u  djelima  Lionarda  Aretina  i  slavnoga  Poggia.  Mletčani 
su  ugovarali  u  tom  poslu  s  Filelfom,  ali  bez  uspjeha,  istom 
Sabellico  u  15.  stoljeću  napisa  svoje  dekade,  a  Bembo  svoju 
mletačku  povjest;  obje  su  radnje  napisane  po  želji  same  repu- 
blike, Bembo  je  nastavio  Sabellica. 

Veliki  su  firentinski  historici  u  početku  16.  stoljeća  ljudi 
sasvim  drugačijega  kova  nego  Latinci  Giovio  i  Bembo.  Oni 
pišu  talijanski,  ne  samo  s  toga,  što  se  ne  mogu  natjecati 
s  izhitrenom  elegancijom  tadašnjih  Ciceronovaca,  nego  i  zato, 
što  oni  kao  ]\Iachiavelli  primaju  gradju  iz  živih  vrela  i  žele  ih 
u  živoj  formi  ponoviti,  te  što  je  njima,  kao  Guicciardiniju,  Var- 
chiju  i  drugima,  stalo  do  toga,  da  široko  i  duboko  djeluju.  Pa 
i  onda,  kad  pišu  za  malobrojne  prijatelje  kao  n.  pr.  Vettori, 
ostaju  tomu  vjerni.  Uza  sve  to,  što  imaju  svoj  jezik  i  svoj 
slog,  vidi  se  jak  utjecaj  starine,  dapače  se  bez  njega  ne  mogu 
ni  zamisliti.  Oni  nisu  više  humanisti,  ali  su  prošli  školu  huma- 
nizma, pa  su  prisvojili  više  duha  starinske  historiografije  nego 
većina  onih  latinista,  koji  pišu  prema  Liviju :  oni  su  gradjani, 
koji  pišu  za  gradjane,  kako  su  činili  i  stari. 

1  u  drugim  naukama  zapremaju  talijanski  humanisti  zna- 
menito mjesto,  poradi  svoje  tiesne  sveze  sa  starinom  oni  ovim 
naukama  udaraju  nove  moderne  temelje,  u  jednoj  struci  više, 
u  drugoj  opet  manje.  Utjecaj  starih  filozofa  na  talijansku  kulturu 
pokazuje  se  čas  velik,  čas  opet  podredjen.  Jak  utjecaj  vidimo  u 
tom,  što  je  Aristotelova  politika  i  etika  postala  obće  dobro  svih 
naobraženih  Talijana,  naprotiv  slabiji  utjecaj  razabiramo  u  tom, 
kako  se  stari  filozofi  doimlju  u  svojim  dogmama  (načelima)  i  kako 
su  zanosni  firetinski  Platonovci  malo  utjecali  na  duh  naroda 
samoga.    Dapače   i    mnogim    učenjacima   bila  je    starina   samo 

moda.  U  ostalom  nije  sve  prenavljanje,  što  se  nama  Čini.  Amo 
ide  običaj,  da  su  Talijani  za  krstna  imena  uzimali  rado  imena 
grčka  i  rimska.  Uza  sve  opomene  pobožnih  ljudi  plemići  su 
svojoj  djeci  nadievali  imena:  Agamemnom,  Ahilej,  Tidej,  slikar 
bi  nazvao  svoga  sina  Apelom,  a  kćerku  Minervom.  Zavičajno 
ime  takodjer  su  rado  zamjenjivali  starinskim,  jer  je  ono  zavi- 
:  čajno  ime  vriedilo  za  sve  sugradjane,  te  i  nije  bilo  pravo  pre- 
'zime;  tako  se  Filip  da  S.  Gemignano  nazvao  Kalimahom.  Koga 
je  zanemarila  obitelj,  te  se  iztaknuo  u  tudjin;  kao  učenjak, 
smio  se  prozvati  s  ponosom  Julius  Pomponius  Laetus,  ma  da 
se  zvao  Sanseverino.  Lako  je  zato  razumjeti,  da  su  mnogi 
svoja  prezimena  prevodili  na  grčki  ili  latinski,  bilo  je  to  u 
doba,  kad  su  ljudi  latinski  govorili  i  pisali,  pa  je  trebalo,  da 
budu  imena  zgodna  za  prozu  i  stih.  Gdjekad  su  ime  i  prezime 
samo  donekle  prilagodili  starinskomu  obliku,  tako  je  n.  pr. 
Giovanni  postao  Jovianus  ili  Janus,  Pietro  Pierius  ili  Petreius, 
Antonio  Aonius  i  dr.,  Sannazaro  postade  Syncerus,  Luka  Grasso 
Lucius  Crassus  i  t.  d.  Ariosto  se  tomu  rugao,  ali  je  sam  do- 
živio, da  su  ljudi  nazivali  svoju  djecu  po  njegovim  junacima 
i  junakinjama. 

Ne  smijemo  prestrogo  suditi,  što  latinski  pisci  na  starinsku 
zovu  mnoge  životne  prilike,  nazive  služba,  uredbe  i  obrede.  Dok 
su  se  pisci  zadovoljavali,  da  pišu  jednostavnim,  gladkim  latinskim 
jezikom,  kao  pisci  počevši  od  Petrarke  do  Eneje  Silvija,  bivalo 
je  to  umjereno,  no  kasnije  se  to  razbuja,  kad  su  se  pisci  stali 
ugledati  na  Ciceronov  jezik.  Tad  se  moderni  pojmovi  nisu  mogli 
prilagoditi  slogu,  ako  ih  nisu  umjetno  prekrstili.  Cjepidlake 
su  dakako  od  sada  uživali,  da  mogu  svakomu  gradskomu  vieću 

\  kazati  na  starinsku  patres  conscripti,  svakomu  opatičkomu 
samostanu  virgines  Vestales,  svakomu  svetcu  dius  ili  deus,  dok 
su  pisci  boljega  ukusa  kao  Giovio  po  svoj  prilici  primili  samo 
onoliko,    koliko  je  bilo  najnuždnije;    za   volju    zvučnih    fraza   i 

!    on  zove  kardinale  senatores,    njihova  dekana  princeps  senatus^ 

I    izobćenje  dirae. 

Puna  su  dva  stoljeća   postupali   humanisti   tako,   kao    da 

I   je  latinski  jezik   jedini    dostojan,    da    bude   i    ostane    književni 

jezik.  Godine  1529.  izišla  je  prva  gramatika  latinska  u  tali- 
janskom jeziku,  a  nepoznati  pisac  njezin  morade  se  braniti  od 
prigovora,  da  čini  nešto  neobično,  dapače  fantastično.  Poggio 
žali,  što  je  Dante  svoju  veliku  pjesan  spjevao  talijanski,  kao 
što  su  već  za  Danteova  vremena,  kako  veli  Boccaccio,  mnogi 
i  to  pametni  ljudi  pitali,  zašto  se  Dante  nije  služio  latinskim 
jezikom;  poznato  je,  da  je  Dante  doista  početak  »Pakla«  po- 
najprije napisao  u  latinskim  heksametrima.  Sva  je  sudba  tali- 
janske pojezije  u  svezi  s  time,  što  Dante  nije  ovako  nastavio,  ali 
je  još  Petrarka  više  cienio  svoje  latinske  pjesme  nego  talijanske 
svoje  sonete  i  kancone,  a  Bembo  je  htio,  da  Ariosto  pjeva 
latinski.  Većega  pritiska  u  književnim  poslovima  nije  bilo  nikada, 
ali  mu  se  pojezija  ponajviše  otela,  te  danas  možemo  jamačno 
bez  prevelika  optimizma  reći:  dobro  je,  što  je  talijanska  poje- 
zija imala  dva  jezika,  jer  je  u  oba  stvorila  krasnih  djela,  te  se 
vidi,  zašto  se  jedan  put  služila  jednim,  a  drugi  put  drugim. 
Možda  isto  vriedi  i  za  prozu;  svjetska  je  slava  talijanske 
naobrazbe  bila  u  tom,  što  je  neke  predmete  za  vas  sviet 
obradila  latinski,  dok  su  talijansku  prozu  najbolje  obradili  upravo 
oni,  koje  je  muke  stajalo,  da  ne  pišu  latinski.  Najčistijim  vrelom 
proze  počevši  od  15.  stoljeća  vriedio  je  nesumnjivo  Ciceron. 
Nije  to  samo  zato,  što  su  Talijani  bili  uvjereni  o  ljepoti  nje- 
gove dikcije  i  kompozicije,  nego  i  zato,  što  se  Ciceron  svidjao 
Talijanima  kao  ugodan  epistolograf,  sjajan  govornik  i  jasan 
prikazivač  filozofijskih  predmeta.  Već  je  Petrarka  upoznao  i 
slabosti  Ciceronove,  ali  ga  je  previše  poštovao,  da  bi  im  se 
radovao;  počevši  od  njega  epistolografija  ide  samo  tragom 
Ciceronovim,  a  idu  i  druge  vrste  izuzevši  pripoviest.  No  pravi 
ciceronijanizam,  koji  se  strogo  drži  samo  Ciceronovih  izraza, 
počinje  se  istom  pod  konac  15.  stoljeća,  pošto  su  izišla  grama- 
tička djela  Lorenza  Valle,  te  pošto  su  izjave  rimskih  književnih 
historika  ogledane  i  izporedjene.  Sad  je  istom  nakladnik  —  ujedno 
znamenit  humanist  Aldo  Manucije  odklonio  djelo,  jer  mu  nije 
bilo  pisano  dosta  elegantno.  Sad  se  istom  najtočnije  razlikuju 
slogovi  u  prozi  starinskoj,  te  se  vazda  s  utješljivom  sigurnošću 
uvjeravaju  humanisti,  da  je  Ciceron  jedini  uzor,  ili  ako  su  htjeli 

obuhvatiti  sve  vrste,  »ono  bezsmrtno  i  gotovo  nebesko  doba 
Ciceronovo«.  Sada  su  ljudi  kao  Bembo,  Valeriano  i  dr.  sa 
svim  silama  težili  za  ovim  ciljem,  pa  i  oni,  koji  su  se  dugo 
otimali  i  iz  najstarijih  pisaca  slagali  svoju  arhajističnu  dikciju, 
napokon  su  popustili  i  poklekli  pred  Ciceronom;  sada  je  Bembo 
nagovorio  Longolija,  da  pet  godina  čita  samo  Cicerona,  te  je 
ovaj  ujedno  obećao,  da  ne  će  upotrebiti  ni  jedne  rieči,  koje 
nema  u  Cicerona,  pa  se  uz  ove  prilike  zametnula  ona  učena  pre- 
pirka, u  kojoj  su  kolo  vodili  Erasmo  i  stariji  Scaliger.  Bilo  je  i 
medju  štovateljima  Ciceronovim  ljudi,  koji  nisu  samo  njega  sma- 
trali vrelom  za  jezik.  Naprotiv  u  sredini  15.  stoljeća  nastojali 
su  ozbiljni  nauČnjaci,  kao  n.  pr.  Biondo  i  Platina,  da  izadju  iz 
okvira  proste  imitacije  (nasljedovanja),  te  su  prisvajali  sebi 
pravo,  da  za  nove  pojmove  stvaraju  nove  rieči,  a  na  koncu  ovoga 
stoljeća  Poliziano  i  Barbaro  sviesno  su  gledali,  da  pišu  svojim, 
osobnim  latinskim  jezikom  dašto  na  osnovu  neobično  velike  uče- 
nosti, ali  u  učenika  svojih  nisu  mogli  potaknuti  ovakovu  težnju 
za  samostalnošću.  To  nam  javlja  Giovio,  koji  je  sam  išao  za  istim 
ciljem.  On  je  množinu  modernih  misli  osobito  estetičkih  s  velikim 
naporom  izrazio  latinski,  pa  ako  i  nije  bio  svagda  sretan,  ipak 
je  kadikad  pokazao  znamenitu  snagu  i  ukus.  Njegove  latinske 
značajke  tadašnjih  velikih  slikara  i  kipara  i  kratki  početak  ve- 
like zbirke  umjetničkih  biografija,  koju  je  Giovio  zamišljao,  a 
izveo  Vašari,  iznose  u  tom  poslu  pokušaje  najduhovitije  i  naj- 
nezgrapnije  uporedo.  1  Leon  X.  prianjaše  uz  liberalnu  (slobodo- 
umnu) struju,  njemu  dostajaše,  ako  je  ono,  što  je  slušao  i  čitao, 
bilo  napisano  u  istinu  latinski,  živo  i  ukusno.  Napokon  Ciceron 
nije  podavao  primjera  za  latinsku  konverzaciju,  te  je  valjalo 
potražiti  druge  uglednike.  Ovu  su  prazninu  u  Rimu  i  izvan  njega 
izpunjala  prikazivanja  Plautovih  i  Terencijevih  drama,  koja  su 
podavala  vježbu  za  latinski  razgovor.  Kad  su  nadjena  Plautova 
djela  u  rukopisu  Orsinijevu  (Cod.  Ursinianus)  i  ovaj  rukopis 
oko  g.  1428.  prenesen  u  Rim,  bilo  je  dosta  pobude,  da  se  ove 
drame  prikažu  i  da  se  prema  njima  stanu  graditi  samostalne 
latinske  drame.  Kako  se  Čini,  potakao  je  prikazivanje  Plautovih 
drama  kardinal  Forteguerra.  Pored  Plauta  iznesen  je  na  pozor- 

niču  takodjer  Seneka,  pa  i  grčke  drame  u  latinskom  prievodu. 
Pod  kraj  15.  stoljeća  lati  se  ovoga  posla  Pomponije  Let,  on 
je  bio  redatelj  Plautovih  drama  na  dvorovima  velikih  prelata. 
Oko  g.   1500.  prekrati  se  ovaj  običaj. 

Napokon  možemo  još  napomenuti  paralelu  ovoga  cicero- 
nijanizma  u  području  umjetnosti,  to  je  vitruvijanizam  graditelja. 
I  ovdje  se  pokazuje  pravilo  preporoda,  da  se  pokret  u  naobrazbi 
javlja  vazda  prije  srodna  pokreta  u  umjetnosti;  u  ovom  su 
dogadjaju  prošla  od  prilike  dva  stoljeća. 

Najveći  ponos  humanista  bijaše  u  ostalom  novolatinska 
pojezija.  A  nije  se  najdarovitiji  i  najrazvijeniji  narod  tadašnjega 
svieta  iz  ludosti  odrekao  u  pojeziji  talijanskoga  jezika.  Tadašnji 
su  se  Talijani  nada  sve  divili  starini,  a  to  radja  redovno  naslje- 
dovanjem. I  u  drugim  zemljama  nalazimo  podosta  osamljenih 
pokušaja  ove  ruke,  ali  samo  u  Italiji  nalazimo  oba  uvjeta  za 
trajanje  i  razvijanje  novolatinske  pojezije:  naobraženi  ljudi  na- 
roda svi  idu  u  susret  ovomu  nastojanju,  a  pored  toga  budi  se 
donekle  starinski  genij  u  samih  pjesnika,  kao  da  se  samo  na- 
stavlja, gdje  su  prestali  pradjedovi.  Najbolje  pjesme  ovoga  po- 
kreta nisu  više  nasljedovanje,  nego  vlastita  slobodna  tvorevina. 
Tko  u  umjetnostima  ne  podnosi  prenesenih  oblika,  tko  ne  cieni 
starine  ili  je  naprotiv  drži  magično  nepristupnom,  tko  napokon 
ne  zna  pjesnicima  praštati  pogrješke  u  prozodiji,  taj  se  nek  okani 
ove  književnosti.  Njihova  ljepša  djela  nisu  stvorena,  da  prkose 
absolutnoj  kritici,  nego  da  razvesele  pjesnika  samoga  i  hiljade 
njegovih  suvremenika. 

Najmanje  su  sreće  imali  ovi  pjesnici  u  epima,  koji  obra- 
djuju  povjest  i  priče  iz  starine.  Ima  danas  ljudi,  koji  starinskim 
latinskim  epicima  poriču  uvjete  žive  epske  pojezije,  dapače  i 
grčkim  izuzevši  samo  Homera ;  pa  tko  će  ih  tražiti  u  Latinaca 
preporoda?  Uza  sve  to  je  »Afrika«,  epsko  djelo  pjesnika  Pe- 
trarke,  našla  toliko  zanosnih  čitatelja  i  slušatelja,  koliko  ma  koje 
moderno  epsko  djelo.  S  podpuno  opravdanim  osjećajem  shvatilo 
je  14.  stoljeće,  da  je  doba  II.  punskoga  rata  vrhunac  rimske 
snage,  pa  se  Petrarka  zato  i  latio  ovoga  predmeta.  Da  je  već 
bio  nadjen  Silije  Italik,  bio   bi    Petrarka   možda   odabrao   koji 

drugi  predmet,  no  uz  ovakove  prilike  14.  stoljeću  nadavaše  se 
sama  po  sebi  slava  starijega  Scipiona  Afrikaiia  tako,  da  je  ovu 
zadaću  odabrao  već  i  drugi  pjesnik  —  Zanobi  della  Strada,  pa 
samo  iz  štovanja  prema  Petrarci  odloži  djelo,  koje  je  već  do- 
brano napisao.  Tada  i  kasnije  svakoga  je  zanimao  Scipion,  kao 
da  još  živi,  te  se  većini  ćinio  veći  nego  Aleksandar,  Pompej  i 
Cezar.  Koliko  modernih  epopeja  imade  za  svoje  doba  ovako 
popularnu  gradju?  Bogatija  i  izdašnija  bješe  obradba  starinske 
priče.  Ovdje  je  već  i  talijanska  pojezija  rano  zahvatila,  kako  po- 
kazuje Tezejida  Boccacciova,  njegovo  najbolje  djelo  u  stihovima. 
Za  Martina  V.  dopjeva  Maffeo  Vegio  Vergilijevoj  Enejidi  13. 
pjevanje;  zatim  nahodimo  manje  pokušaje  na  Klaudijanov  način 
(Meleagridu,  Hesperidu  i  dr.).  No  najčudniji  su  novo  smišljeni 
miti  (priče),  koji  najljepše  krajeve  Italije  napunjaju  prastarim  bo- 
govima, nimfama,  genijima,  pa  i  pastirima,  jer  se  ovdje  u  obće 
ne  može  odieliti  epika  od  bukoličnih  elementa.  Dašto  u  ovim 
eklogama,  bilo  da  su  u  obliku  pripoviesti  ili  dijaloga,  seljački  je 
život  počevši  od  Petrarke  obradjivan  gotovo  sasvim  uobičajeno. 
U  izmišljenim  novim  pričama  najjasnije  se  vidi,  da  starinski 
bogovi  za  preporoda  znače  dvoje;  u  jednu  ruku  nadomještaju 
obće  pojmove,  te  su  suvišne  alegorijske  figure,  no  ujedno  su 
i  slobodan,  samostalan  element  pojezije,  neka  vrsta  neutralne 
pojezije,  koja  se  može  upotrebiti  u  svakoj  pjesmi  i  na  razne 
načine  nanovo  slagati.  Premda  se  Boccaccio  drži  u  neke  Ovi- 
dijevih  Metamorfoza  i  kasnijih  grčkih  obradba  priče  o  Dafni, 
ipak  on  u  obće  smjelo  postupa  sa  svojim  izmišljenim  bogovima 
i  pastirima  u  talijanski  pisanim  pjesmama,  kojima  su  nadpisi : 
Ninfale  d'Ameto  i  Ninfale  Fiesolano.  Majstorsko  je  djelo  u 
ovom  području  Bembova  »Šarca«,  ovdje  bog  ove  rieke  snubi 
nimfu  Gardu,  opisuje  se  njihovo  vjenčanje  u  špilji  gore  Monte 
Balda;  Manta,  kći  Tirezijina,  veli,  da  će  se  roditi  diete  Mincije, 
proriče  osnutak  grada  Mantove  i  buduću  slavu  Vergilija,  koji  je 
sin  Mincijev  i  Maje,  nimfe  andske.  Za  ovaj  humanistični  rokoko 
našao  je  Bembo  prekrasnih  stihova,  a  govor,  kojim  na  kraju 
pozdravlja  Vergilija,  može  mu  zavidjeti  svaki  pjesnik.  Nadalje 
su  nastajale  ovelike  epske  pjesme  biblijske  i  crkvene  u  heksa- 

metrima.  Nije  pisac  uviek  išao  za  tim,  da  radi  u  prilog  crkvi 
ili  da  steče  milost  u  pape,  nego  se  u  najboljih,  pa  i  u  nekih 
slabijih  pisaca  vidi  oČita  težnja,  da  svojom  latinskom  pjesmom 
proslave  svetca.  U  Gvraldovu  popisu  nahodimo  mnogo  imena, 
od  kojih  se  ponajviše  iztiČe  Vida,  koji  je  napisao  Kristijadu  i 
za  kojom  se  poveo  Palmotić,  i  Sannazaro,  koji  je  u  tri  pje- 
vanja »De  partu  Virginis«  opjevao  porod  Bogorodičin.  Sanna- 
zaro (1458 — 1530.)  mieša  poganske  i  kršćanske  elemente  bez 
ikakva  straha,  prikazuje  veoma  plastično  prizore  u  svojoj  krasnoj 
radnji.  Nije  mu  se  bilo  bojati,  što  je  stihove  iz  četvrte  ekloge 
Vergilijeve  upleo  u  pjevanje  pastira  uz  jasle.  U  opisu  drugoga 
svieta  postupa  gdjekad  veoma  smjelo,  kad  n.  pr.  Bog  na  prie- 
stolju  ogrnut  u  mantiju,  koja  sjaje  slikama  svega  elementarnoga 
života,  govori  nebeskim  duhovima.  Drugda  opet  prepleće  bez 
zazora  staru  mitologiju,  kad  na  priliku  Megera  štrguće,  Cerber 
zavija,  a  Kocit  grozno  šumi,  dok  kralj  David  pjeva;  Sannazaru 
su  poganski  bogovi  samo  okvir.  Zasluga  je  Sannazarova  s  tim 
veća,  što  inače  mješavina  kršćanstva  i  poganstva  više  smeta 
u  pojeziji  nego  u  likovnoj  umjetnosti;  likovna  umjetnost  zabavlja 
trajno  naše  oko  kojom  odredjenom  ljepotom,  te  nije  toliko  o 
značenju  predmeta  zavisna,  koliko  je  pojezija,  jer  u  likovnoj 
umjetnosti  naša  mašta  više  nadovezuje  na  oblik,  a  u  pojeziji 
više  na  sadržaj.  Dobri  Mantovano  u  svojem  kalendaru  svečanih 
dana  (De  sacris  diebus)  potražio  je  drugačiji  izlaz;  u  njega 
bogovi  i  polubogovi  ne  služe  biblijskoj  povjesti,  nego  su  u 
opreci  s  njom,  kako  je  to  i  u  crkvenih  otaca;  dok  andjeo 
Gabrijel  u  Nazaretu  pozdravlja  Djevicu,  doleti  za  njim  Merkur 
i  prisluškuje  na  vratima,  te  onda  priča  bogovima,  što  je  čuo, 
i  tako  ih  potiče  na  odrješite  odluke.  Sannazara  su  mnogo 
slavili,  mnogi  su  se  poveli  za  njime,  najveći  su  mu  se  tadašnji 
ljudi  divili,  Bembo  mu  je  sastavio  nadgrobni  nadpis,  Tizijan 
je  naslikao  njegov  lik,  —  sve  to  pokazuje,  koliko  je  Sanna- 
zaro bio  svomu  stoljeću  nuždan  i  vriedan.  On  je  umio  pjevati 
u  isti  mah  podpuno  klasično  i  ujedno  kršćanski,  te  su  mu  za 
to  zahvalili  i  Leon  i  Klement. 

Napokon  su  pjesnici  u  heksametrima  ili  distisima  opjevali 

takodjer  povjest  svojih  vremena,  Čas  više  pripoviedajući,  čas  opet 
panegirično,  a  u  pravilu  za  čast  knezu  ili  kneževskomu  domu. 
Tako  su  nastale  pjesme  snadpisima:  Sforcias,  Borseis,  Borgias, 
Laurentias,  Triultias,  dašto  promašivši  cilj ;  jer  ako  je  tko  ostao 
bezsmrtan,  nije  ove  slave  stekao  djelom  ovakovih  pjesnika,  od 
kojega  je  sviet  zazirao,  ma  bili  i  vješti,  dobri  pjesnici.  Bolje  su 
se  dojmile  sitnije  bez  patetične  naprave  udešene  slike  iz  života 
pojedinih  slavnih  ljudi,  n.  pr.  liepa  pjesma  Leona  X.  o  »lovu 
kod  Pala«  ili  »Put  Julija  II.«  kardinala  Hadrijana  Cornetskoga. 
Sjajne  opise  lova  napisali  su  i  Ercole  Strozzi  i  napomenuti  već 
Hadrijan,  pa  je  šteta,  ako  moderna  čitatelja  od  ovih  pjesama 
odvrati  laskanje,  koje  se  u  njima  nahodi.  Svakako  historijska 
i  pjesnička  vriednost  ovih  djelca  nije  sasvim  neznatna.  U  svemu 
su  ove  pjesme  to  bolje,  što  su  manje  patetične  i  obćene.  Ima 
pojedinih  epskih  pjesama  znamenitih  majstora,  koje  baroknim 
upletanjem  mitologije  doista  preko  volje  sastavljača  izlaze 
smiešne.  Takova  je  tužbalica  Ercola  Strozzija  za  Cesarom  Bor- 
giom.  Tuži  se  ponajprije  Roma,  koja  se  podavala  liepim  nadama, 
kad  su  uzašli  na  papinsko  priestolje  Španjolci  Kaliksto  III.  i 
Aleksandar  IV.,  te  koja  je  onda  držala  Cezara  obećanim.  Zatim 
se  priča  njegova  povjest  do  katastrofe  godine  1503.  Nadalje 
pita  pjesnik  Muzu,  što  su  odlučili  bogovi,  a  Erata  pripovieda: 
na  Olimpu  je  Palada  za  Španjolce,  a  Venera  za  Talijane,  obje 
su  ogrlile  Jupitera  za  koljeno,  a  on  ih  poljubi  i  reče,  da  ne 
može  ništa  uraditi  preko  usuda  Parka,  ali  da  će  diete  iz  kuće 
Este-Borgia  izpuniti  božanska  obećanja;  zatim  izpripovjedi  pu- 
stolovnu povjest  obiju  obitelji  i  uvjerava,  da  ne  može  Cezaru 
podati  neprolaznost  kao  ni  nekoč  Memnonu  ni  Ahileju ;  napokon 
završuje  s  utjehom,  da  će  Cezar  još  prije  u  ratu  mnogo  ljudi 
potamaniti.  Tada  podje  Mars  u  Napulj  i  zametne  rat  i  kavgu, 
a  Palada  pohiti  u  Nepi  i  prikaže  se  ondje  bolestnu  Cezaru  u 
liku  Aleksandra  VI.,  opomene  ga,  da  se  poda  i  da  se  zado- 
volji slavom  svoga  imena,  te  onda  papinska  boginja  izčezne 
kao  ptica. 

Nije  pravo  odmah  zabaciti  svu    ovu   pojeziju,   jer   upleće 
dobro  i  zlo    starinsku   mitologiju;    gdjekad  je   umjetnost  ovaj 

uobičajeni  dio  u  pojeziji  isto  tako  oplemenila  kao  u  slikarstvu 
i  kiparstvu.  Ima  dapače  već  onda  i  početaka  parodije,  n. 
pr.  u  Makaronejidi,  kojoj  je  slična  komična  svečanost  bogova 
u  slikara  Bellinija. 

Neke  su  epske  pjesme  u  heksametrima  puke  vježbe  ili 
preradbe  prozajičnih  izvješća,  koja  su  danas  čitatelju  milija, 
ako  ih  nadje.  Napokon  su  opjevavali  sve,  svaku  prepirku  i 
svaku  ceremoniju.  Ne  bi  bilo  pravo  reći,  da  je  to  sve  djelo 
puke  dangube  i  prevelike  brzine  u  gradnji  stihova.  U  tadašnjih 
Talijana  upravo  se  vidi  pretek  u  čuvstvu  sloga,  kako  svjedoči 
suvremena  gomila  talijanskih  izvješća,  historijskih  prikazivanja 
i  dapače  pamfleta  u  terciijama.  Kako  je  Niccolo  da  Uzzano 
pretočio  u  ovu  težku  talijansku  vrstu  stiha  svoj  plakat  s  novim 
državnim  ustavom,  Machiavelli  svoj  priegled  novije  povjesti, 
treći  život  Savonarolin,  četvrti  Alfonzovo  podsjedanje  Piombina, 
da  se  življe  dojmi,  —  tako  su  mogli  mnogi  drugi  za  svoje 
čitatelje  upotrebljavati  heksametre,  da  u  njih  pobude  pažnju.  Sto 
se  sve  moglo  i  htjelo  podnieti  u  ovoj  formi,  najbolje  pokazuje 
didaktična  (poučna)  pojezija.  Ona  se  u  16.  stoljeću  silno  razma- 
hala tako,  da  su  i  najznamenitiji  humanisti  u  latinskim  heksa- 
metrima opjevali  sasvim  praktične,  smiešne  ili  odvratne  pred- 
mete, n.  pr.  pravljenje  zlata,  igru  škaka,  svilarstvo,  astrologiju, 
kožnu  bolest  i  dr.,  a  amo  se  još  prislanjaju  mnoge  talijanske 
pjesme.  Mnogi  danas  ove  pjesme  naprosto  osudjuju,  ali  je  istina, 
da  kasni  grčki  sviet,  onda  stari  Rim  i  napokon  preporod  nisu 
mogli  biti  i  bez  ovakove  pojezije;  bile  su  to  epohe,  koje  naš 
viek  znamenito  nadilaze  u  smislu  za  ljepotu.  Od  ovih  didak- 
tičnih  (poučnih)  pjesama  još  se  dandanas  jedno  djelo  rado 
štampava  i  čita,  a  to  je  »Suncopas  života«  (Zodiacus  vitae),  koji 
je  oko  godine  1528.  spjevao  Marcelo  Palingenije,  po  svoj  prilici 
Pier  Angelo  Manzolli,  ferrarski  potajan  protestant.  Ovaj  pjesnik, 
koji  poput  svojih  predhodnika  poganstvo  i  kršćanstvo  izprepleće, 
već  živi  u  doba,  kad  je  njegov  zaštitnik  Ercole  II.  u  Ferrari 
jedini  knez,  koji  još  ljubi  pjesničtvo.  Uz  najviša  pitanja  o 
Bogu,  kreposti  i  bezsmrtnosti  prislanja  pjesnik  svoja  razma- 
tranja 0  mnogim    prilikama   spoljašnjega    života,    te   je   u  tom 

vriedan  autoritet  za  sliku  tadašnjega  morala.  No  u  jezgri  nje- 
gova pjesma  ne  prelazi  okvira  preporoda,  premda  prema  svrsi 
pjesme  već  alegorija  otima  mjesto  mitologiji. 

Najviše  se  približava  pjesnik-filolog  starini  u  lirici,  i  to 
poglavito  u  elegiji,  a  osim  toga  još  u  epigramu.  U  lakšoj  vrsti 
Katulo  je  Talijane  upravo  začarao.  Pjesnici  iz  pukoga  nasljedo- 
vanja pišu  frivolne  i  sklizke  pjesmice,  ali  se  usudjuju  dodati,  da 
je  uza  to  njihov  život  čist  i  bezpriekoran.  Mnogi  elegantni  latinski 
madrigali,  mnoge  male  invektive  (navale),  mnogi  zlobni  biljeti 
samo  su  opis  prema  Katulu;  tada  se  opjevavaju  poginuli  psići 
i  papige,  da  se  i  ne  spomene  Lezbijin  vrabac,  a  ipak  su  sve  ove 
pjesme  u  svezi  s  čuvenom  Katulovom  pjesmom  o  vrabcu.  Ima 
'medju  ovim  pjesmama  i  tako  dotjeranih,  da  bi  i  vješta  pozna- 
vača  mogle  zavesti,  kad  ne  bi  bilo  pouzdano,  da  su  spjevane 
u  15.  ili  16.  stoljeću.  Naprotiv  ne  možeš  naći  nijedne  ode  spje- 
vane u  Alcejevu,  Sapfinu  ili  drugom  kojem  mjerilu,  da  ne  bi 
prepoznao  ma  kako  njezino  moderno  postanje.  To  dolazi  odatle, 
što  se  u  njih  javlja  retorična  govorljivost,  kakovu  u  starini 
nahodimo  istom  u  Stacija,  a  i  odatle,  što  nemaju  lirske  kon- 
centracije (okupa),  kakova  se  hoće  odi.  Pojedini  dielovi  koje 
ode,  2  ili  3  strofe  zajedno,  doista  se  pričinjaju,  da  su  starinski 
ulomak,  ali  veća  cjelina  gotovo  nikada  nema  takove  boje  do 
svoga  kraja.  Ako  je  koja  oda  doista  od  početka  do  kraja  izra- 
djena  na  starinsku,  kao  n.  p.  Navagerova  oda  Veneri,  može  se 
lako  prepoznati,  da  je  tek  opis  koje  starinske  ode.  Neki  pjesnici 
u  svojim  odama  poštuju  svetce,  te  grade  svoje  ukusne  pjesme 
sasvim  na  način  Horacijev  i  Katulov;  tako  n.  p.  pjeva  Navagero 
odu  arhandjelu  Gabrijelu,  pa  osobito  Sannazaro ;  on  slavi  pogla- 
vito sv.  Nazarija,  kapela  ovoga  svetca  pripada  pjesnikovoj  vili 
u  Posilipu ;  pjesnik  svake  godine  slavi  god  sv.  Nazarija,  lišće  i 
vienci,  kojima  se  na  taj  dan  kiti  mala  crkva,  pričinjaju  mu  se 
žrtvenim  darovima.  Pa  i  na  biegu  s  protjeranim  Federigom  Ara- 
goncem  u  St.  Nazaire-u  na  ušću  Loire  prinosi  pjesnik  svojemu 
svetcu  na  njegov  god  vience,  sjeća  se  predjašnjih  godina,  kad  bi 
mladež  svega  Posilipa  k  njegovoj  svečanosti  doplovila  na  okićenim 
ladjama,  te  se  moli  Bogu,  da  mu  uskori  povratak  u  domovinu. 

Za  Čudo  na  starinsku  zanose  pjesme  u  elegijskom  distihu 
ili  samo  u  heksametru,  njihov  sadržaj  seže  od  prave  elegije  do 
epigrama.  Kako  su  se  humanisti  ponajviše  bavili  oko  teksta 
rimskih  elegika  u  srednjem  vieku  gotovo  zaboravljenih,  tako 
su  osjećali,  da  će  najbolje  uspjeti,  ako  se  povedu  za  njima. 
Navagerova  elegija  noći  puna  je  misli  iz  onih  uglednika, 
kao  i  ostale  pjesme  ove  ruke  i  ovoga  vremena,  ali  ipak  pre- 
krasno zvuči  na  starinsku.  Navagero  se  u  obće  najprije  brine 
oko  pjesničkoga  sadržaja,  koji  ne  obradjuje  robski  nego  s  maj- 
storskom slobodom  u  stilu  antologije,  Ovidijevu,  Katulovu  i 
Vergilijevih  ekloga,  mitologiju  upotrebljava  sasma  umjereno, 
na  priliku  da  prikaže  sliku  najjednostavnijega  života  u  molitvi 
upravljenoj   Cereri  i  drugim  bogovima  prirode. 

Elegijska  ili  heksametarska  forma  postaje  posuda  za  svaki 
viši  patetičan  sadržaj,  te  najplemenitiji  patriotizam  i  najgiz- 
davija  slava  vladarska  nalazi  ovdje  izraz,  ali  i  najnježnija  me- 
lankolija (sjeta)  Tibulova.  Franjo  Marija  Molza,  koji  je  laskajući 
Klementu  VII.  i  Farnesima  takmac  Staciju  i  Marcijalu,  iznese 
u  svojoj  elegiji  »drugovima«  u  bolesti  tako  liepe  i  upravo  sta- 
rinske misli  o  smrti  i  grobu  kao  ma  koji  od  starih  pjesnika, 
premda  ih  nije  uzajmio  u  njih.  U  ostalom  je  najpodpunije 
shvatio  biće  i  obujam  rimske  elegije  Sannazaro,  te  jamačno 
nije  nitko  napisao  toliko  dobrih  i  raznih  pjesama  ove  vrste. 
Mnoge  su  od  njih  i  danas  priznate. 

Napokon  je  u  ona  vremena  latinski  epigram  bio  ozbiljna 
radnja,  budući  da  je  par  zgodnih  redaka,  koji  su  se  uklesali 
na  spomeniku  ili  sa  smiehom  pronosili  od  usta  do  usta,  moglo 
slavu  pojedinih  učenjaka  utvrditi  ili  oboriti.  Ovakovo  se  nasto- 
janje javlja  već  rano;  kad  se  pročulo,  da  Guido  della  Polenta 
želi  Danteov  grob  ukrasiti  spomenikom,  steklo  se  sa  sviju 
strana  nadgrobnih  nadpisa.  Xa  spomeniku  nadbiskupa  Ivana 
Viscontija  (f  1354.)  u  milanskoj  katedrali  čitamo  izpod  36 
heksametara:  »Ove  je  stihove  sastavio  Gabrije  de  Zamoreis  iz 
Parme,  doktor  prava«.  Pomalo  se  razvi  u  velike  književnost 
ove  struke  ponajpače  pod  utjecajem  Katulovim,  a  još  više 
Marcijalovim ,    premda   su    se    njegove   pjesme    dugo   vremena 

borile  za  priznanje,  dapače  premda  nisu  nikada  našle  obćega 
priznanja;  najviše  je  slava  bila,  ako  se  koji  epigram  držao  za 
starinski,  uzet  s  kojega  stara  spomenika,  ili  ako  se  činio  tako 
izvrstan,  da  ga  je  sva  Italija  znala  naizust,  kao  na  priliku 
neke  Bembove.  Država  je  mletačka  platila  Sannazaru  600  du- 
kata za  3  distiha,  u  kojima  je  pjesnik  proslavio  Mletke;  ovi 
stihovi  glase : 

Viderat  Adriacis  Venetam  Neptunus  in  undis 

Stare  urbem  et  toto  ponere  jura  mari. 

Nunc  mihi  Tarpejas  quantumvis,  Jupiter,  arces 

Objice  et  illa  tui  moenia  Martis,  ait, 

Si  pelago  Tybrim  praefers,  urbem  adspice  utramque, 

Illam  homines  dices,  hane  posuisse  deos.  * 

Vidi  se,  kako  su  Mletčani  cienili  epigram  i  držali  ga  za 
ono,  što  je  u  sva  vremena  vriedio  naobraženim  ljudima;  epi- 
gram je  naime  najzbijenija  forma  slave.  Nitko  opet  ne  bijaše 
tako  moćan,  da  mu  dosjetljiv  epigram  ne  bi  mogao  biti  ne- 
ugodan, pa  i  sami  velikaši  tražili  su  za  svaki  nadpis,  koji  su 
postavljali,  pomnjiva  i  učena  savjeta,  jer  su  n.  pr.  smiešni 
nadgrobni  nadpisi  bili  u  pogibelji,  da  će  ući  u  zbirke  i  na  smieh 
nagoniti  ljude.  Epigrafika  i  epigramatika  išle  su  rukom  izpod 
ruke,  a  epigrafika  bješe  osnovana  na  marljivu  proučavanju  sta- 
rinskih kamena. 

Grad  epigrama  i  nadpisa  bijaše  i  ostade  poglavito  Rim. 
U  ovoj  državi  bez  nasljedstva  trebalo  je  da  se  svak  sam  stara 
0  svojoj  budućoj  slavi,  a  ujedno  bijaše  kratka  podrugljiva 
pjesmica  oružje,  kojim  su  takmace  odbijali.  Već  za  Pija  II. 
znamo,  da  s  nasladom  nabraja  distihe,  koje  je  njegov  glavni 
pjesnik  Kampan  (Campanus)  složio  u  svim  zgodnim  prilikama 
njegove  vlade.  I  za  papa  poslije  Pija  cvao  je  satirični  epigram,  a 
dostiže  vrhunac  za  Aleksandra  VI.  Sannazaro  je  svoje  epigrame 


*  Vidio  je  Neptun  venetski  grad,  da  stoji  na  jadranskim  valovima 
i  da  svemu  moru  kroji  pravo,  pa  reče:  Sad  mi,  Jupitere,  koliko  te  volja, 
prebacuj  Tarpejinu  pećinu  i  one  zidine  svojega  Marsa;  ako  više  cieniš 
Tiber  nego  more,  ogledaj  oba  grada,  te  ćeš  reći,  da  su  onaj  (Rim)  sagra- 
dili ljudi,  a  ovaj  (Mletke)  bogovi. 

Srepel :  Preporod  u  Italiji.  •  ' 

pjevao  budući  dosta  osiguran,  ali  drugi  usudiše  se  u  blizini 
samoga  dvora  zapjevati  najpogibeljnije  epigrame.  Kad  je  netko 
napisao  8  distiha  punih  prietnje  na  vratima  knjižnice,  Aleksandar 
je  povećao  gardu  za  800  momaka;  lako  je  zamisliti,  kako  bi 
postupao  s  pjesnikom,  da  mu  je  ušao  u  trag.  Za  vlade  Leona  X. 
bijahu  latinski  epigrami  svakidašnji  kruh  i  nije  bilo  zgodnije 
forme,  da  se  proslavi  ili  okleveće  papa,  da  se  ukrote  imenovani 
i!i  neimenovani  protivnici,  da  se  izrazi  dosjetka,  zloba,  žalost, 
promatranje.  Tada  se  naprezalo  120  ljudi,  da  sastave  zgodne 
latinske  stihove  za  glasoviti  kip  Sansovinov  majke  Božje  sa 
sv.  Anom  i  Isusom,  Kip  je  naručio  Ivan  Goritz  iz  Luxemburga, 
papinski  izvjestitelj ;  on  je  na  dan  sv.  Ane  ne  samo  služio 
službu  Božju,  nego  i  u  svojim  vrtovima  podno  Kapitolija  sa- 
kupio književnike  oko  svoga  stola.  Tad  je  bilo  vriedno  sve 
pjesnike,  koji  su  se  kupili  oko  Leona  X.,  ogledati  u  velikoj 
pjesmi  »0  gradskim  pjesnicima«,  kako  je  to  učinio  Franjo 
Arsillo,  čovjek,  komu  nije  trebalo  Mecenata,  pa  je  mogao  pro- 
govoriti na  sva  usta.  Epigram  živi  još  i  iza  Pavla  III.,  ali 
samo  osamljeno,  dok  epigrafika  cvate  duže,  te  istom  u  17.  sto- 
ljeću ubija  je  prevelika  bujnost. 

I  u  Mletcima  imade  epigram  svoju  osobitu  povjest.  Stalna 
su  mu  zadaća  bile  pjesmice  na  slikama  dužda  u  duždevoj  pa- 
lači, to  su  obično  2  do  4  heksametra,  koji  u  kratko  označuju 
vladu  pojedinih  dužda.  Zatim  imadu  grobovi  dužda  u  14.  sto- 
ljeću sažete  nadpise  u  prozi,  koji  kazuju  samo  činjenice,  u  15. 
stoljeću  povećava  se  pomnja  oko  stila;  u  16.  stoljeću  nahodi  se 
ona  na  svojem  vrhuncu,  ali  i  prerano  počinje  se  suvišna  antiteza, 
prosopopeja,  patetičnost,  hvala,  u  kratko :  prevelika  bujnost. 
Cesto  se  pod  hvalom  pokojnika  krije  žalac  protiv  živih.  Sasvim 
kasno  dolaze  opet   neki    hotice  jednostavni   nadgrobni  nadpisi. 

Graditeljstvo  i  ornamentika  podpuno  su  udešene  prema 
tomu,  da  dobiju  nadpise,  dok  sjeverna  gotika  samo  s  mukom 
nalazi  zgodno  mjesto  za  nadpis,  te  im  na  grobnim  spomenicima 
rado  daje  mjesta  na  krajevima,  koji  su  izvrgnuti  pogibelji. 

Već  u  ono  doba  javlja  se  makaronska  pojezija,  u  kojoj 
je  glavno  djelo  »Opus  macaronicum«  (Makaronsko  djelo)  spjevao 

Folengo  (Merlinus  Coccaius),  ovdje  se  u  heksametrima  izmjenjuju 
rieči  latinske  i  talijanske  s  latinskim  doČetkom.  Ima  toga  i  u 
hrvatskoj  književnosti,  a  svrha  je  ovoj  pojeziji  komična. 

Pošto  je  više  sjajnih  naraštaja  pjesnika-filologa  od  po- 
četka 14.  stoljeća  Italiju  i  ostali  sviet  napunjalo  poštovanjem 
starine,  odredjivalo  naobrazbu  i  uzgoj,  često  vodilo  i  državu, 
te  obnavljalo  starinsku  književnost,  u  16.  stoljeću  sva  je  ova 
klasa  ljudi  izgubila  ugled,  u  doba,  dok  sviet  ipak  još  nije 
mogao  biti  bez  njihove  nauke  i  njihova  znanja.  Ljudi  još  govore, 
pišu  i  pjevaju  kao  i  oni,  ali  nitko  ne  će  da  pripada  njima. 
Ljudi  im  prebacuju  zlobnu  obiest  i  sramotan  pustopašan  život, 
a  javlja  se  i  treći  prigovor,  da  su  bezvjerci,  pa  je  to  znak,  da 
se  već  započinje  protureformacija.  Ovakovi  su  se  prigovori  čuli 
tamo  amo  već  i  prije,  ali  se  nisu  doimali,  jer  su  ljudi  starinu 
upoznavali  preko  književnika.  No  kad  su  izišla  štampana  izdanja 
starih  klasika  uz  stare  sholije  (tumačenja)  i  nove  komentare,  kad 
su  objelodanjena  dobra  priručna  djela  o  starini,  narod  se  već 
znatno  oslobodio  od  humanista,  jer  mu  ih  nije  toliko  trebalo, 
pa  se  onda  javljaju  jače  i  oni  prigovori.  Bez  razlike  trpjelo  je 
d-obro  i  zlo.  Začetnici  su  onih  obtužba  humanisti  sami.  Od  sviju, 
koji  su  članovi  jednoga  staleža,  oni  su  najslabije  osjećali  čuv- 
stvo zajednice  ili  ga  bar  poštovali.  Kad  su  uzeli  jedan  na  dru- 
goga navaljivati,  nisu  mnogo  birali  oružja.  Strelimke  prelaze  od 
naučnih  razloga  u  napadaj  i  najgoru  klevetu ;  oni  ne  žele  pro- 
tivnika tek  pobiti,  nego  upravo  smrviti.  Nešto  valja  odbiti  i  na 
samo  vrieme,  koje  bijaše  žestoko  zatalasano  valovima  slave  i 
poruge,  a  oni  su  najglasniji  vjestnici  svoga  vremena.  A  i  život 
im  je  bio  tako  udešen,  da  im  je  valjalo  neprestano  braniti 
eksistenciju  (obstanak).  Uz  takove  prilike  oni  pišu,  govore,  i 
jedan  drugoga  slika.  Već  Poggiova  djela  imaju  dosta  blata,  da 
I  su  mogla  izazvati  prigovor  svoj  klasi,  a  ipak  su  se  ova  djela 
Poggiova  najčešće  preštampavala  s  ove  strane  Alpa  i  s  one 
I  strane.  Kratka  nam  je  radost,  ako  nadjemo  u  15.  stoljeću  osobu, 
I  koja  se  činila  neranjiva;  jer  ako  duže  tražimo,  naći  ćemo  ka- 
ko vugod  klevetu,  koja  će  sliku  pomutiti,  sve  ako  klevete  i  ne 
vjerujemo.  Mnoge  nepristojne  latinske  pjesme  i  persiflaža  (pod- 

smievanje)  vlastite  obitelji,  kakovu  nahodimo  n.  p.  u  Pontanovu 
dijalogu  »Antoniju«,  povećavahu  ovaj  priezir.  Sva  je  ova  svje- 
dočanstva znalo  16.  stoljeće,  a  dodijali  su  mu  ovi  ljudi  i  onako. 
Oni  su  morali  okajati,  što  su  učinili,  i  skupo  platiti  preveliki 
ugled,  koji  su  nekoč  imali.  Zla  je  sudba  htjela,  da  se  i  najveći 
pjesnik  naroda  Ariosto  oborio  na  njih  u  7.  satiri.  Od  prigovora 
su  na  žalost  i  premnogi  bili  opravdani.  Mnogi  su  filolozi  doista 
pokazivali  moralnu  strogost  i  religioznost,  te  ne  bi  bilo  pravo, 
da  tko  osudi  vas  stalež;  ali  neki,  i  to  najglasniji  medju  njima 
bijahu  —  krivi. 

Tri  okolnosti  tumače  nam  i  možda  umanjuju  njihovu 
krivnju:  sreća  ih  je  odviše  razmazila,  život  im  je  bio  nesiguran, 
a  napokon  zavela  ih  je  nešto  i  starina.  Starina  je  pomući- 
vala  njihov  moral,  a  da  im  nije  dala  svoga  morala;  skepsom 
svojom  kvarila  im  je  religioznost.  Upravo  poradi  toga,  što  su 
starinu  shvaćali  dogmatiČno  —  kao  uzor  svega  mišljenja  i  rada, 
mnogi  su  od  njih  zabasali.  U  ostalom  nije  tek  do  njih  bilo, 
što  je  njihovo  doba  precjenjivalo  starinski  sviet  i  njegove 
pojave.  Na  tom  je  osnovu  osnovana  sva  dojakošnja  i  buduća 
naobrazba. 

Život  je  humanista  bio  redovno  takov,  da  su  ga  samo 
ljudi  najjačih  moralnih  načela  mogli  proći  bez  štete.  Prva  je 
pogibelj  kadšto  dolazila  već  od  samih  roditelja,  koji  su  pre- 
rano razvita  dječaka  uzgajali  za  čudovište  želeći  mu  namaknuti 
sjajno  mjesto,  koje  je  humanistu  moglo  dopasti  u  državi.  A 
ovakova  djeca  obično  zaostaju  na  nekom  stupnju  ili  im  se  valja 
težko  boriti  za  daljni  razvoj  i  napredak.  I  za  mladića  bijaše 
slava  i  sjajna  pojava  humanista  pogibeljna  zamama,  te  mu  se 
Činilo,  da  mu  se  poradi  prirodjena  talenta  ne  treba  više  oba- 
zirati na  proste  i  nizke  stvari.  Tako  bi  se  mladić  podao  pro- 
mjenljivu i  napornu  životu,  u  kojem  se  izmjenjivahu  mučne 
studije,  kućno  učiteljstvo,  tajničtvo,  profesura,  služba  u  knezova, 
ljuta  neprijateljstva  i  pogibelji,  zanosna  slava  i  ružna  pogrda, 
obilje  i  bieda.  Gdješto  je  najprazniji  diletantizam  mogao  pre- 
oteti mjesto  najtvrdjemu  znanju.  A  glavna  je  nevolja,  što  ovaj 
stalež  nije   trpio    stalna   boravišta,   bilo  da  je  humaniste  samo 

zvanje  sililo,  da  mienjaju  mjesta,  bilo  da  im  nije  godilo  dugo 
boraviti  u  jednom  gradu.  Kad  bi  se  humanist  zasitio  ljudi  u 
svojem  mjestu  i  kad  bi  se  zlo  osjećao  u  onom  vrtlogu  nepri- 
jateljstva, i  oni  su  ljudi  sami  zahtievali  promjenu.  Premda  nas 
to  donekle  podsjeća  sofista  grčkih  za  carskoga  vremena,  kako 
nam  ih  opisuje  Filostrat,  ipak  je  solistima  bilo  bolje,  jer  su 
ponajviše  bili  imućni  ili  su  pak  lakše  mogli  oskudievati  i  u 
obće  lakše  živjeti,  kako  nisu  bili  u  isti  mah  naučnjaci  i  praktični 
virtuozi  (vještaci)  govora.  Humanist  za  preporoda  naprotiv  treba 
da  je  veoma  učen  i  ujedno,  da  se  snadje  u  vrtlogu  raznih  za- 
nimanja. Uza  to  da  se  omami,  humanist  se  podaje  neurednu 
užitku,  pa  kako  ga  i  onako  drže  podobnim  za  najgore  zlo, 
tako  počinje  prezirati  moral,  koji  inače  vriedi  za  sve  druge 
ljude.  Bez  oholosti  gotovo  i  ne  možeš  zamisliti  ovakove  zna- 
čajeve,  s  pomoću  oholosti  uzdržavaju  se  na  površini,  u  oholosti 
ih  utvrdjuje  mržnja,  koja  se  izmjenjuje  s  velikom  slavom.  Oni 
su  najznatniji  primjeri  i  žrtve  razuzdane  subjektivnosti. 

Obtužbe   i    satirični    opisi    počinju    se    već    rano,   jer   je 
za   svaku  razvitu  osobnost,    za   svaku   vrstu   glasovitosti   bilo  i 
poruge,  koja  ju  je  šibala.  Uza  to  su   humanisti   sami    podavali 
gradju,    koje    se    valjalo    samo    prihvatiti.    Još   u    15.    stoljeću 
Mantovano  nabrajajući  sedam    nevolja    svoga    vremena   stavlja 
humaniste  s  mnogim  drugima  u  poglavlje  »Superbia«  (oholost), 
on  ih  prikazuje,   kako    sebe    drže    Apolonovim   sinovima,    kako 
omrzla   i    zlobna    lica    stupaju   s    nepravom    ozbiljnošću   slični 
ždralu,  koji   zrnje   kljucka,    promatrajući    čas   svoju    sjenu,  čas 
ljuto  zabrinuti   za  svoju   slavu.    Xo   16.  stoljeće  upravo  podiže 
parnicu   protiv   njih.    Pored   Ariosta    potvrdjuje    to     poimence 
'njihov   književni    historik    Gvraldo,    on    je    svoje    djelo    protiv 
književnika   sastavio   možda    već   u    doba   Leona  X.,  koje    na- 
jživlje  zlatnim   viekom.    Pisac    navodi    ovdje   veliko    obilje    pri- 
' mjera  o  nemoralnu  i  jadnu  životu  književnika,  te  im  prebacuje 
imnoge    pogrješke:    strastvenost,    taštinu,    tvrdoglavost,    oboža- 
'vanje  samoga  sebe,  neuredan  privatnički  život,  nečistoću  svake 
ruke,  razkolniČtvo,    bezbožnjačtvo,  —  zatim  rječitost  bez  uvje- 
Irenja,    poguban   utjecaj    na   kabinete,    cjepidlačarenje  u  jeziku, 

nezahvalnost  prema  učiteljima,  puzavu  laskavost  prema  kne- 
zovima, koji  najprije  hvataju  književnike  na  udicu,  a  onda 
im  ne  daju  jesti  itd.  Na  koncu  govori  o  zlatnom  vieku,  koji 
je  cvao,  dok  nije  bilo  znanosti.  Od  sviju  obtužba  do  skora 
jedna  postade  najpogibeljnija,  obtužba,  da  su  humanisti  raz- 
kolnici,  pa  i  sam  pisac  Gyraldo  preštampavajući  svoju  bezazlenu 
mladenačku  radnju  (Hercules)  morade  se  prisloniti  uz  vojvodu 
Ercola  II.  Ferrarskoga,  zadnjega  zaštitnika  učenjačkoga,  jer  su 
sada  već  digli  glavu  ljudi,  koji  su  držali,  da  je  pametnije  upo- 
trebljavati vrieme  za  kršćanske  predmete  nego  za  mitologijska 
izpitivanja.  On  naprotiv  misli,  da  su  mitologijska  izpitivanja  u 
ovo  vrieme  jedini  predmet,  koji  je  nedužan. 

Za  prosudjivanje  ovih  ljudi  nije  m.edjutim  nijedan  spis 
tako  važan  kao  djelo  Valeriano vo  »0  nesreći  učenjaka«  (De 
infelicitate  literatorum),  u  kojem  pored  obtužbe  nahodimo  i 
čovječje  milosrdje.  Pisac  je  napisao  svoje  djelo  iza  onoga 
groznog  dogadjaja,  kad  je  opustošen  Rim,  te  misli,  da  je 
time  sudba  kaznila  učenjake.  U  njegovu  djelu  upoznajemo 
ljude,  koji  za  nesigurnih  vremena  najprije  gube  svoje  do- 
hodke,  a  onda  i  svoja  mjesta,  ljude,  koji  izmedju  dva  namje- 
štaja ostaju  praznih  rukava,  mrznovoljaste  skupce,  koji  nose 
uza  se  ušiven  novac,  pa  kad  ih  orobe,  umiru  u  ludilu,  druge, 
koji  primaju  nadarbine,  pa  onda  sjetno  čeznu  za  zavičajem. 
Zatim  se  oplakuje  prerana  smrt  mnogih  učenjaka,  koji  su 
poginuli  od  groznice  ili  kuge,  pa  se  tada  spaljuju  zajedno 
s  posteljinom  i  odielom  njihovi  izradjeni  spisi;  drugi  živu  i  trpe 
od  drugova,  koji  im  se  groze  smrću;  ovoga  ili  onoga  ubi  lakom 
sluga  ili  ga  zlikovci  uhvatiše  na  putu  i  baciše  u  tamnicu,  jer 
ne  može  platiti  odkupnine.  Mnoge  je  ubila  tajna  bol  u  srcu, 
uvreda  ili  poniženje;  neki  Mletčanin  umrie  od  tuge,  što  mu  je 
poginuo  darovit  sin,  a  do  skora  podjoše  za  njime  majka  i  braća 
njegova,  kao  da  ih  diete  sve  za  sobom  privlači.  Mnogi  se  hu- 
manisti, poimence  Firentinci,  ubiše  sami,  a  mnoge  uništi  tajni 
sud  tiranski.  Tko  je  napokon  sretan  i  na  koji  naČin?  možda 
onaj,  tko  je  podpuno  otupio,  pa  i  ne  osjeća  više  ovakova  jada: 
Jedan  od  Članova  razgovora  u  djelu  umije  dati  savjeta  o  tom,  i  to 

krasni  Gasparo  Contarini ;  njemu  se  pričinja  sretnim  naiičnjakom 
Fra  Urbano  Valeriano  iz  Belluna,  koji  je  dugo  vremena  bio  u 
Mletcima  učitelj  grčkoga  jezika,  pohodio  Grčku  i  Iztok,  još  u 
dubokoj  starosti  putovao  po  svietu,  a  ipak  nije  nikada  uzjahao 
na  životinju,  nikada  imao  ni  probite  pare,  odbio  sve  časti  i 
odlike,  te  u  vedroj  starosti  umro  u  84.  godini,  a  da  nije  nikada 
bolovao,  osim  što  je  jedared  pao  s  Ijestava.  Po  Čemu  je  on  bio 
različan  od  humanista?  U  humanista  je  bilo  više  slobode,  više 
razvezane  subjektivnosti,  nego  je  bilo  u  prilog  sreći,  naprotiv 
prosjački  redovnik,  budući  od  najmladjih  godina  u  samostanu, 
nije  nikada  dapače  ni  jela  ni  sna  uživao  po  svojoj  volji,  te 
mu  se  sila  i  nije  činila  silom;  tako  se  svemu  tomu  privikao, 
da  je  kod  svih  neprilika  provodio  najmirniji  život,  pa  se  time 
više  doimao  svojih  učenika  nego  svojim  grčkim  jezikom ;  uče- 
nici su  bili  podpuno  uvjereni,  da  stoji  samo  do  nas  samih, 
hoćemo  li  u  nevolji  uzdisati  ili  se  tješiti.  Usred  biede  i  ne- 
volje on  bijaše  sretan,  jer  je  tako  htio,  jer  nije  bio  razmažen, 
fantastičan,  nepostojan  i  nezadovoljan,  nego  mu  je  dostajalo 
malo,  pa  i  ništa.  To  je  praktičan  filozof  u  sandalima.  Sličan 
značaj  nahodimo  i  u  Calvija  Ravenjanina,  koji  je  tumačio  Hi- 
pokrata.  Živio  je  u  dubokoj  starosti  u  Rimu  samo  od  bilja 
kao  nekoč  Pitagorinci,  a  obitavao  u  sobici,  koja  nije  bila  mnogo 
zgodnija  od  Diogenove  bačve;  od  penzije,  koju  mu  je  davao 
Leon,  pridržavao  je  samo  najnuždnije,  a  ostalo  je  poklanjao 
drugima.  On  nije  ostao  zdrav  kao  Urbano,  a  i  konac  mu  nije 
bio  onako  vedar  kao  Urbanu,  jer  su  90-godišnjega  starca  Špan- 
jolci pustošeći  Rim  odvukli,  da  ga  uciene,  —  te  je  umro  od  gladi 
u  bolnici.  Njegovo  je  ime  ostalo  bezsmrtno,  jer  ga  je  Rafael 
ljubio  kao  otca,  u  koga  je  tražio  savjeta;  po  svoj  prilici 
savjetovao  je  Calvi  Rafaela  i  u  starinarskoj  obnovi  staroga 
Rima.  U  ostalom  tko  može  znati,  koliko  je  Calvi  imao  diela 
u  Rafaelovoj  »Atenskoj  školi«  i  u  drugim  njegovim  slikama? 
Vedriju  nam  sliku  podaje  život  Pomponija  Leta;  bio  je  ba- 
stard (nezakonski  sin)  iz  kuće  napuljskih  Sanseverina,  knezova  sa- 
leranskih,  ali  ih  nije  htio  priznati;  kad  su  ga  jedared  pozvali,  da 
s  njima  živi,  odgovorio    im  je  glasovitim  biljetom:    Pomponius 

Laetus  cognatis  et  propinquis  suis  salutem.  Quod  petitis,  fieri  non 
potest.  Valete.  (Pomponije  Let  pozdravlja  svoje  rodjake  i  bližnje. 
Što  ištete,  ne  može  biti.  Zdravo!)  Bio  je  to  neugledan  čovje- 
čuljak malih  živahnih  očiju,  čudne  nošnje,  a  obitavao  je  zadnje 
decenije  (desetljeća)  15.  stoljeća  kao  učitelj  sveučilišta  rimskoga 
u  kućici  na  Eskvilinu  ili  na  zaseoku  na  Kvirinalu;  ondje  je  uz- 
gajao perad,  a  ovdje  je  obradjivao  svoje  polje  sasvim  po  upu- 
tama Katonovim,  Varonovim  i  Kolumelinim ;  na  svečane  je  dane 
lovio  ptice  i  ribao,  a  jamačno  i  priredjivao  gostbu  u  hladovini 
kod  vrela  ili  Tibera.  Bogatstvo  i  lagodan  život  preziraše.  U  njega 
nije  bilo  zavisti  ni  klevete,  pa  je  nije  trpio  ni  u  svojem  družtvu. 
Kad  je  papa  Pavao  II.  progonio  humaniste,  predali  su  ga  Mletci 
papi,  ali  ga  ništa  nije  moglo  prinuditi,  da  što  nedostojno  prizna; 
od  tada  su  ga  pozivali  i  podupirali  pape  i  prelati,  pa  kad  mu 
je  bila  kuća  za  nemira  za  vlade  Siksta  IV.  opljačkana,  dali  su 
mu  oni  više  nego  li  je  izgubio.  Kao  učitelj  bio  je  savjestan  ; 
već  prije  nego  je  dan  zabielio,  silazio  bi  sa  svojom  svjetiljkom 
s  Eskvilina,  ali  bi  već  našao  svoju  predavaonicu  prepunu,  jer 
su  već  0  ponoći  dolazili  mladići,  da  uhvate  sigurno  mjesto ; 
kako  je  u  govoru  nešto  mucao,  govorio  je  na  katedri  oprezno, 
ali  ipak  liepo  i  jednomjerno.  Starih  tekstova  nije  nitko  obra- 
djivao tako  pomnjivo,  on  je  u  obće  sve  ostatke  starine  u  istinu 
poštovao,  te  bi  ga  lako  uz  njih  i  suze  oblile.  Kako  je  ostavljao  i 
svoje  studije,  ako  je  mogao  drugima  biti  u  pomoć,  svi  su  ga  usrdno 
ljubili,  pa  kad  je  umro,  poslao  je  dapače  Aleksandar  VI.  svoje 
dvorane,  da  izprate  mrtvo  tielo,  koje  su  nosili  najotmjeniji 
slušatelji;  kad  se  u  aracelskoj  crkvi  na  Kapitoliju  služila  ža- 
lobna  misa,  našlo  se  ondje  40  biskupa  uz  sve  strane  poslanike. 
Let  je  uveo  prikazivanja  starinskih,  osobito  Plautovih 
drama  u  Rimu  i  ujedno  njima  upravljao.  Ujedno  je  slavio  ob- 
ljetnicu dana,  na  koji  je  osnovan  Rim,  svečanošću,  za  koje  su 
njegovi  prijatelji  i  učenici  kazivali  govore  i  pjesme.  Ovo  su 
bile  dvie  prilike,  da  se  sastanu  učeni  ljudi,  od  ovih  sastanaka 
razvi  se  rimska  akademija.  To  je  bilo  sasvim  slobodno  neve- 
zano družtvo ;  osim  onih  napomenutih  zgoda  sastajala  se  aka. 
demija,  ako  ju  je  pozvao  koji  zaštitnik  ili  ako  se  slavila  uspo- 

nena  kojega    pokojna    Člana    n.    pr.    Platine.    Izjutra  bi  prelat, 

1:lan  ovoga  kola,  čitao  misu,  zatim  bi  se  Pomponije  uzpeo  na 
propoviedaonicu  i  izrekao  govor,  a  za  njime  bi  došao  tko  drugi 
i  kazao  pjesmu  u  distisima.  Gostba  s  razpravama  i  kazi- 
vanjima završila  bi  žalobnu  ili  radostnu  svečanost,  te  su  akade- 
mici, n.  pr.  sam  Platina,  bili  skoro  na  glasu  kao  oblaporci. 
Drugi  put  bi  pojedini  gosti  prikazivali  i  lakrdije  u  slogu  starih 
atelanskih  drama.  Ovo  je  slobodno  družtvo  trajalo  sve,  dok 
nisu  Španjolci  opustošili  Rim.  Sadolet  broji  ovakove  sastanke 
u  najbolje  uspomene  svoje  mladosti. 

Do  skora  se  sav  niz  drugih  akademija  pojavi  i  izčeznu  u 
raznim  gradovima  prema  tomu,  koliko  je  bilo  humanista  u 
kojem  gradu  i  koliko  su  ih  podupirali  velikaši.  Tako  nastade 
akademija  u  Napulju,  koja  se  skupljaše  oko  Pontana.  Lodovico 
je  Moro  takodjer  okupio  učene  ljude.  Do  skora  se  svaka  udruga 
učenjaka  nazivala  akademijom,  makar  trajala  samo  koji  mjesec. 
U  sredini  16.  stoljeća  nastade  u  ovim  družtvima  preobrat.  Hu- 
manisti su  iztisnuti  sa  svojih  najuglednijih  mjesta  u  životu; 
kako  se  već  javlja  protureformacija,  o  njima  se  sumnja,  te  nije 
čudo,  što  oni  više  ne  vode  akademija  i  što  se  i  ovdje  namjesto 
latinske  pojezije  javlja  talijanska.  Do  skora  je  svaki  oveći  grad 
imao  svoju  osobitu  akademiju  s  kakovim  neobičnim  imenom  i 
s  osobitim  imutkom,  koji  je  nastao  prinosima,  darovima  i  zapi- 
sima. I  ovdje  se  kazuju  stihovi,  kao  i  u  predjašnje  doba,  dok 
je  gospodovala  latinska  pojezija,  a  isto  tako  prihvaća  se  običaj, 
da  se  redovno  priredjuje  gostba,  pa  pored  toga  da  se  iznose 
na  pozornicu  drame,  u  kojima  su  prikazivali  dielom  sami  aka- 
demici, a  dielom  pod  njihovom  pažnjom  mladići  i  do  skora 
naj mijeni  glumci.  Sudba  talijanskoga  glumišta,  a  kasnije  i 
opere  dugo  je  vremena  ostala  u  rukama  ovih  akademija. 

VI. 

Dante,  Petrarka  i  Boccaccio. 

Mussaiova  historijska  i  pjesnička  djela.  —  Latinijeva  djela.  — 
Dante  i  renaissanca.  —  Njegove  misli  o  politici.  —  Njegov  indi- 
vidualizam. —  Starina  u  Dantea.  —  Talijanski  i  latinski.  — 
Prirodne  nauke.  —  Opis  ljudi.  —  Dante  prema  crkvi.  —  Kršćan- 
stvo i  poganstvo.  —  Petrarka.  —  Upoznaja  samoga  sebe.  — 
Petrarkini  razgovori  sa  sv.  Augustino7n.  —  Petrarkina  težnja  za 
slavom,  acedija,  ljubav,  prijateljstvo,  pobožnost.  —  Naučno  nasto- 
janje. —  Pjesnička  krunitba  i  latinske  pjesme  Petrarkine.  — 
Afrika  i  historijski  spisi.  —  Filozojijske  razprave.  —  Polemika 
s  pravnicima  i  liečnicima.  —  Navala  na  astrologe.  —  Petrarkina 
politika.  —  Petrarka  nastoji,  da  pape  spasu  Rim.  —  Cola  di 
Rienzi  i  Karlo  IV.  —  Laura.  —  Petrarkina  smrt.  —  Boccacciova 
mladost.  —  Ljubav  prema  Fiammetti.  —  Prvi  spisi.  —  Filocopo, 
Ameto,  Tezejida,  Filostrato,  Fiammetta.  —  Boccacciova  politika.  — 
Boccaccio  prema  Petrarki.  —  Boccaccio  i  Dante.  —  Genealogija 
bogovd.  —  Geograjijska  i  historijska  djela.  —  Boccaccio  prema 
starini.  —  Dekamero7t.  —  Suvremenici  i  nasljednici  Petrarkini  i 
Boccacciovi.  —  Salutato,  Marsiglio,  Malpaghini.  —  Alberti  i 
Sacchetti.  —  Historik  Vitlani.   —   Zanobi  della  Strada.  —  Uberti. 

^|@Llbertino  Mussato  i  Brunetto  Latini  predhodnici  su  Danteovi  j 
U  književnosti  preporoda.  1 

Mussato  se  rodi  g.  1261.,  a  umrie  g.  1330.,  bio  je  po- 
litik  i  diplomat,  književnik  i  pjesnik.  Premda  je  u  velike  cienio 
Časti,  koje  mu  je  dao  car  Henrik  VII.  i  njegov  zavičajni  grad 
Padova  poradi  njegovih  političkih  zasluga,  ipak  mu  je  podavalo 
veći  ponos,  što  se  mogao  podpisivati :  historicus  et  poeta  Pa- 
dovanus  (historik  i  pjesnik  padovanski)  i  sto  su  mu  gradjani  i 
sveučilište  svake  godine  izražavali  časti,  koje  su  mu  pripadale 
kao  prvomu  o\jenčanu   pjesniku.   Već  nam    to    svjedoči,  da  su 

njegova  djela,  premda  su  napisana  latinski,  bila  razumljiva  ne 
samo  naučnjacima  nego  i  veliku  dielu  samoga  naroda ;  a  znamo 
i  to,  da  su  ga  notari  padovanski  zamolili,  neka  bi  svoje  histo- 
rijsko djelo  iz  proze  prenio  u  stihove.  Mussatova  tri  oveća 
djela  historijska  obradjuju  povjest  njegova  vremena  od  go- 
dine 1310.  do  1329.  obazirući  se  na  talijanske  prilike  i  na  rad 
cara  Henrika  VII.  i  Ljudevita  Bavarskoga.  Upravo  time  raz- 
likuje se  Mussato  od  sredovječnih  historika:  on  ne  počinje 
s  postanjem  svieta,  nego  s  rodjenjem  Henrikovim,  te  pripovieda, 
što  je  sam  doživio,  a  donekle  i  sam  učinio.  Kad  dozivlje  u 
pomoć  druge  svjedoke,  koleba  se  i  nije  točan  u  izrazima,  no 
dok  govori  ono,  što  sam  znade,  pouzdan  je  i  dostojan  vjere. 
On  pripovieda,  ali  i  prosudjuje.  Doduše  je  on  jedared  rekao 
nekomu  velikašu,  koji  nije  htio  dopustiti,  da  ga  nazove  izdaj- 
nikom, —  da  nije  sudac,  nego  svjedok,  a  da  će  suditi  potom- 
stvo; ipak  je  on  opisujući  ovoga  velikaša  Marsiglia  iz  Karrare 
prekoračio  granice,  pa  je  i  protiv  padovanskoga  naroda  napisao 
oštru  invektivu  (navalu),  poradi  koje  ga  je  iza  smrti  Henrikove 
i  stigao  progon,  te  je  u  progonu  i  jadno  poginuo.  On  se  na  ime 
kao  i  Dante  i  mnogi  drugi  nadao,  da  će  se  Italija  idejalno  spo- 
jiti sa  crkvom,  te  je  držao,  da  je  Henrik  podoban  ovo  djelo 
izvesti ;  zato  je  i  pristao  uza  nj  smijući  se  predsudama  svoga 
vremena  i  svojih  sugradjana,  koji  su  htjeli  podržati  zastarjeli 
razdor  izmedju  Guelfa  (papinaca)  i  Ghibellina  (carevaca).  Kao 
pjesnik  pokazao  se  Mussato  u  svojim  elegijama,  eklogama  i 
pjesničkim  poslanicama,  a  osobito  u  svoje  dvie  tragedije:  Achil- 
leis  i  Eccerinis.  Prva  obradjuje  predmet,  kako  je  Pariš  ubio 
Ahileja,  dosta  je  neznatna,  te  je  neki  i  poriču  Mussatu.  Druga 
je  osobito  važna.  Jezik  i  obradba  potječu  doduše  od  starine, 
vjestnik  pripovieda  bitne  dogadjaje,  samo  malo  osoba  nahodi 
se  u  isti  mah  na  pozornici,  zbor  dolazi  na  koncu  Činova  i  za- 
stupa mišljenje  onih,  koji  se  nalaze  i  koji  se  ne  nalaze  u  radnji, 
ali  uza  sve  to  sadržaj  je  crpen  iz  suvremenih  prilika,  pripo- 
vieda na  ime  povjest  okrutnoga  Ezzelina  Romana.  Ezzelino 
i  njegov  brat  Alberico  saznaju  od  svoje  majke  Adelejide,  da 
su  djeca  samoga  djavla,  pa  sad  gledaju,  da  se  pokažu  dostojni 

svoga  otca  i  da  mu  omile.  Ezzelino  osvoji  Padovu,  želi  podjar- 
miti svu  Italiju  i  razvaliti  sva  mjesta,  odakle  je  kršćanstvo  u 
triumfu  obišlo  sviet,  zalud  ga  redovnik  Luka  na  ime  religije 
moli,  da  bude  milosrdan,  on  se  grozi  redovniku,  da  će  biti 
sličan  Neronu  grozne  uspomene.  Ovu  rugobu  stigne  odmah 
kazna:  jedva  što  je  Ezzelino  saznao,  da  su  prognanici  opet 
osvojili  Padovu,  krene  ponovno  u  boj,  ali  i  pogine  na  gazu 
kassanskom  ne  možda  zato,  što  bi  ga  protivnici  svladali,  nego 
s  toga,  što  se  na  ovom  mjestu  sjeti  proročanstva  svoje  matere, 
koja  mu  je  rekla,  da  će  na  ovom  gazu  zaglaviti.  Tiran  umre 
ne  bojeći  se  Boga  ni  ljudi,  nego  tajne  moći  slutnja  i  strašne 
sile  sudbine.  Pojeziju  je  pisao  Mussato  ne  samo  za  se  nego  i 
za  druge,  te  je  pobijao  one  bogoslove,  koji  su  navaljivali  na 
pojeziju.  Mussato  je  prvi  branič  humanizma,  kako  je  njegov  pro- 
tivnik Giovannino  jedan  od  prvih  protivnika  humanizma.  Mussato 
je  dokazivao,  da  je  pojezija  zapravo  dio  teologije  i  božanska 
umjetnost  kao  i  ona,  te  su  kasniji  branitelji  humanizma  iste 
razloge  ponavljali  dakako  s  većim  znanjem  i  boljom  rječitošću. 
Latini  pripada  nešto  starijemu  naraštaju  nego  Mussato, 
on  je  živio  od  godine  1230.  do  1294.  On  je  bio,  kako  veli 
Villani,  mundano  huomo,  čovjek  novoga  svieta,  koji  se  usudi 
svoju  osobnost  razviti.  Villani  ga  liepo  opisuje,  te  veli,  da  je 
imao  sve  vrline:  ponajprije  je  uljudjivao  Firentince,  nadalje 
umio  je  liepo  govoriti  i  pisati,  te  napokon  bio  je  vješt  druge 
dobro  svjetovati  i  sam  mudro  postupati,  ako  bi  došao  na  pravo 
mjesto.  A  to  su  upravo  one  tri  vrline,  koje  su  značajne  po 
preporod.  Latini  bijaše  naučnjak  i  umio  je  dosta  latinski,  da 
stara  djela  čita  i  prevodi;  ipak  nije  ovoga  jezika  upotrebljavao 
u  svojim  djelima,  nego  se  u  prvom  svojem  djelu  poslužio  tali- 
janskim jezikom,  a  u  drugom  francuzkim.  Prvo  njegovo  starije 
djelo,  ujedno  manje,  pjesma  je  alegorijsko-didaktična  u  tali- 
janskom jeziku:  II  tesoretto  (Malo  blago).  To  je  u  neku  ruku 
enciklopedija,  ali  još  dosta  primitivna.  Vraćajući  se  iz  Špan- 
jolske, pripovieda  pjesnik,  žalostan  poradi  poraza  Guelfa  sastao 
je  hodajući  po  šumi  Prirodu,  koja  mu  je  protumačila  prirodne 
pojave,  a  za  tim  Krepost  s  četiri  kćeri :  s  Mudrošću,  Hrabrošću, 

Umjetnošću  i  Pravednošću,    koje   su   mu    govorile   o   moralnim 
pitanjima,  a  napokon  sastao  je  Amora  (Ljubav),  koji  ga  je  htio 
i  preko  njegove  volje  uputiti  u  svoje  umieće,  ali  ga  je  iz  nje- 
govih mreža  izvukao  Ovidije;  zatim  je  pošao  u  Montpellier,  da 
izpovjedi  svoje  griehe;  onda  gaje  opet  u  šumi  stigao  Ptolemej, 
koji  ga  je  uputio  u  novo  znanje,  ali  nemamo  upravo  ove  upute, 
koja  bi  prvi  put  spojila   nauku  o  prirodi  i  nauku  o  kreposti.  I 
iz    ove   krnje    slike   razabira   se   spoljašnji    uzor   Danteove  Ko- 
medije ne  samo  u  formi,  nego  i  u  tom,  što  oba  imadu  starinske 
vodje,  Latini  Ovidija,  a  Dante  Vergilija,  napokon  i  u  tom,  što 
se  oba  iz  političkoga  meteža  zaklanjaju  u  mirno  razmatranje.  Od 
»tesoretta«   ne  razlikuje  se  mnogo   »tesoro«   (blago)  u  sadržaju, 
nego  više  u  obliku :  nije  alegorijski,  nije  zaodjeven  u  oblik  pri- 
poviesti,  nego  se  zadovoljava  prostom  prozom,  a  mjesto  talijan- 
skoga jezika  služi  se  francuzkim.  Prozajično  je  ovo  djelo  enciklo- 
pedija, nacrt  kozmologije  (nauke  o  svietu),  prirodne  nauke,  po- 
vjesti  i  geografije,  morala,  retorike  i  politike,  djelo,  kakovih  je 
bilo  dosta,    ali  se    odlikovaše   time,  što  je  pribralo   sve  znanje 
tadašnjega  vremena.  U  ostalom  djelo  se  znamenito  prislanja  uz 
djelo  učenoga  kralja  kastilijskoga  Alfonza  X.  Uza  sve  to  Latinijev 
spis    ostaje    znamenit   pojav,  jedno   što   je  pisan  u  francuzkom 
jeziku  (pisac  veli,  da  je  to  jezik  najdelikatniji  i  najpoznatiji),  da 
ga  i  ljudi  neučeni  mogu  razumjeti,  a  drugo  što  uz  druge  nauke 
daje  mnogo  mjesta  i  dnevnoj  nauci  —  politici.  Upravo  u  tom 
se  vidi  najjasnija  opreka  prema   srednjemu  vieku;    Latini  veli, 
da  je  politika  najplemenitija   i  najviša  nauka,  te  da  ona  ujedi- 
njuje sve  ostale  vještine  i  nauke.  On  ne  iznosi  samo  abstraktnih 
(obćih)  misli  o  tom  predmetu,  nego  ujedno  izporedjuje  Francuzku 
i  Italiju,  premda  se  ne  može  razabrati,  kojoj  je  formi  skloniji, 
da  li  monarhiji    ili    republici,    on    zahtieva,    da   knez  bude  ne 
samo  mudar  i  moralan,    nego    i  duševno    naobražen,    da  umije 
dobro  govoriti,    bolje    od  svojih  podanika,  a  to  je  veoma  zna- 
čajno po  njegovo  doba;    napokon   izriče   misao,    da  je   plemić 
dužan   ne   samo   radom   nego   i   vrlinom    i   plemenitim    djelima 
posvjedočiti,  da  je  bolji  od  drugih.  Uz  ovako  zdrava  zrna  imade 
u   njega   dakako   i   pljeve,    tako    n.   pr.    on    »veliku    knjigu  o 

Troji«  drži  vrelom  za  trojanski  rat,  pomišlja  neprekidan  niz 
grčkih  kraljeva,  koji  se  napokon  zovu  i  carevi,  od  Nimroda  do 
Filipa  i  Aleksandra,  latinsko  ime  Forum  izvodi  od  grčkoga 
kralja  Foroneja.  U  tom  grieši  kao  i  njegovo  vrieme,  a  vidi  se 
to  i  u  njegovu  neodlučnu  postupku  s  astrologijom.  Uza  sve 
ove  nedostatke  dopade  mu  slava,  da  je  učitelj  Danteov;  to 
mu  priznaje  u  liepim  stihovima  Ugolino  Verino,  pa  i  sam  Dante 
ne  uzkraćuje  mu  hvale,  premda  mu  poradi  njegovih  mana 
daje  mjesto  u  paklu  (Pakao  XV,  82  d.). 

Dante  je  gradjanin  dvaju  svieta:  jednom  je  još  nogom 
u  starom  vremenu,  ali  ipak  stupa  kao  vodja  djeci  novoga  vre- 
mena. Ovakova  prilika  lako  radja  polovičnošću :  vrieme  je  kao 
i  ljuba,  ono  hoće  čovjeka  svega.  Kolikogod  nam  se  divan 
ukazuje  Dante,  bio  njegov  duh  ma  koliko  obsežan,  njegovo 
znanje  golemo,  njegov  jezični  genij  snažan,  njegova  pjesnička 
sila  duboka  i  bogata,  ipak  nije  napisao  nijednoga  djela,  koje 
bi  potomci  mogli  uživati  s  nepomućenom  radošću,  s  neokr- 
njenim užitkom.  Njegova  su  latinska  djela  napisana  dosta  ne- 
razumljivo, misao  se  bori  s  izrazom,  dokazivanje  je  u  njih 
skolastično,  pa  i  njegova  velika  pjesma,  koja  mu  je  osigurala 
slavu,  ima  doduše  veličanstvenu  koncepciju  (zamisao),  misli  joj 
lieću  visoko,  jezik  joj  je  divan,  pa  ipak  tko  hoće  da  je  uživa, 
treba  da  je  u  njega  pijeteta  (poštovanja)  i  historijskoga  shva- 
ćanja. Danteova  se  Komedija  ne  može  čitati  bez  komentara, 
jer  se  inače  može  pričiniti  nerazumljivim  metežem  imena  i  po- 
dataka; ova  je  potežkoća  strancu  još  i  veća,  Talijana  zanosi 
pjesma  već  sladkim  zvukovima  jezika  i  čarobnim  skladom  sti- 
hova. Uza  sve  to  je  Dante  vodja  i  glava  preporodne  književ- 
nosti. Gotovo  u  svim  područjima  preporoda,  koja  smo  ogledali, 
Dante  je  vodja  ili  bar  suradnik. 

Već  Dante  shvaća,  da  je  država  organizam,  koji  treba 
da  se  prilagodjuje  potrebama  života  i  zahtjevima  gradjana. 
Dante  ljubi  svoju  domovinu,  te  nastoji  oko  takova  ustava,  koji 
bi  pristajao  osobinama  njezinih  državljana,  ali  osudjuje  sugra- 
djane,  ako  uviek  teže  samo  za  novostima  i  zanemaruju  starinu, 
jer  im  je  dodijala.  On  je  ljubio  svoju  domovinu  (Firenzu),  ali  se 

ipak  žali  na  njezinu  nepostojanost  i  nezahvalnost,  ne  će  da  se 
vise  u  nju  povrati,  jer  ga  je  jednoć  prognala,  pa  zatomljuje  svoje 
čeznuće  za  domovinom  lakom  utjehom,  da  može  i  drugdje  naći 
hljeba  ili  da  može  svjetlo  zviezda  svagdje  gledati  i  da  je  široki 
sviet  njegova  domovina.  On  ljubi  svoju  domovinu  i  htio  bi, 
da  »najljepši  kraj,  što  ga  ima  na  zemlji«,  učini  dostojnim 
mjestom  u  svietu,  o  kojem  sanja.  Svoju  je  politiku  Dante  iz- 
ložio u  spisu  »de  monarchia«  (o  monarhiji),  u  kojem  se  do- 
duše bori  na  naČin  sredovječni,  ali  se  već  služi  biblijom  i  kla- 
sičnim piscima,  a  uza  to  propovieda  i  svjetovnu  moć  pored 
duhovne.  Njegova  se  politika  može  zbiti  u  tri  točke;  prva  je 
točka,  da  je  monarhija  svakako  nuždna  za  spas  svieta,  to  ga 
dovodi  do  toga,  da  brani  svjetsku  monarhiju,  te  da  on  republi- 
kanac firentinski  prizna,  da  takodjer  pravednost  i  blagostanje  u 
monarhiji  najbolje  uspieva;  druga  je  točka:  rimski  narod,  naj- 
stariji i  najplemenitiji,  treba  da  bude  na  čelu  ove  monarhije; 
a  treća  je  točka:  rimski  car,  kao  živ  izraz  monarhijske  misli, 
dobiva  svoju  vlast  neposredno  od  Boga,  te  je  podpuno  rav- 
nopravan s  papom.  To  nije  bila  samo  teorija,  nego  prak- 
tičan zahtjev  Danteov.  Bio  je  tada  papom  Bonifacije  VIIL,  a 
carem  Henrik  VII.  U  ovom  spisu  kao  i  u  svojim  poslanicama, 
gotovo  najstarijim  publicističnim  proizvodima  lajičkim,  —  uprav- 
ljenim narodu  firentinskomu,  knezovima  i  plemenima  talijan- 
skim, pobija  svoje  protivnike,  medju  kojima  razlikuje  papine 
pristaše,  političke  Guelfe  i  dekretaliste ;  oštro  navaljuje  na 
protivnike  carstva  i  na  svoj  rodni  grad,  koji  zove  zmijom 
na  materinim  prsima;  naprotiv  Henrik  mu  se  ukazuje  u  ide- 
jalnu  svjetlu :  on  mu  je  najbolji  i  najblaži  vladar,  poslanik 
Božji,  nepobiedjen  gospodar  knezova  i  gradova.  Dante  nadalje 
ide  za  tim,  da  podpuno  razvije  svoju  osobnost,  te  traži,  da  mu 
se  zasluge  i  priznadu.  Nagradu  ište  u  slavi,  a  znak  mu  je 
slave  krunitba  lovorovim  viencem.  Takov  je  vienac  dobio  za 
znatno  manja  djela  Mussato,  i  Dante  je  težio  za  njim  znajući, 
da  je  prokrčio  nove  putove,  kako  veli  u  početku  svojih  latinskih 
djela.  Ne  može  se  nikako  reći,  da  radi  iz  zavisti.  Dante  je  u 
isti  mah  bio  dosta  oštrouman,  da  razabere  svu  prolaznost  ova- 

kovih  časti,  pa  tako  se  u  njega  zametnu  dugačka  borba  iz- 
medju  težnje  za  slavom  i  priezira  svih  svjetskih  naprava,  ali 
se  ova  borba  nikada  ne  smiri  u  njega;  sladki  je  otrov  slave 
uviek  prolazio  njegovim  žilama.  Pored  toga  je  Dante,  kako  smo 
već  spomenuli,  jedan  od  prvih  i  najvažnijih  ljudi,  koji  su  po- 
takli studiju  starine.  Kako  se  svaka  rieč  Danteova  pretražuje, 
kako  ga  ljudi  u  velike  ciene,  nije  čudo,  što  neki  njegove  za- 
sluge i  precjenjuju;  ima  ljudi,  koji  drže,  da  je  Dante  umio  ne 
samo  grčki,  nego  i  hebrejski,  —  a  opet  je  prirodno,  da  je  za 
precjenjivanjem  došla  i  druga  struja,  koja  ga  toliko  ne  poštuje, 
te  ga  dapače  briše  iz  reda  preporodnih  spisatelja.  Tko  mirno 
prouči  i  ocieni  Danteov  rad,  jamačno  će  priznati,  da  je  Dante 
mnogo  privriedio  za  preporod  starine.  On  možda  i  nije  mnogo 
bolje  nego  Latini  umio  latinski,  ali  je  njegova  zasluga,  što  je 
pobudu  Latinijevu  namienjenu  samo  odabranim  ljudima  proširio 
u  dalje  krugove.  Latini  još  govori  o  starini  kao  učitelj,  koji 
odkriva  nepoznate  pojave,  naprotiv  Dante  govori  o  ljudima  i 
ženama  starinskim  kao  o  znancima,  koje  svatko  poznaje,  kao 
0  dragim  i  slavnim  predjima,  kojih  se  svatko  rado  i  nehotice 
sjeća;  Latinija  vodi  Ovidije,  budući  da  se  Latini  upire  više  na 
učenost,  a  Dantea  vodi  Vergilije,  najveći  pjesnik,  koji  je  kao 
Rimljanin  opjevao  rimsku  gradju,  prikazivač  razvoja  ljudskoga, 
filozofijski  mislitelj,  koji  je  od  sviju  rimskih  pjesnika  najbliži 
idejama  kršćanskim.  Osim  ovoga  »mudroga  junaka,  koji  sve 
znade«,  osim  ovoga  »mora  duha«  Dante  poznaje  i  druge  starinske 
pisce,  dapače  se  povodi  za  njima  uzimajuć  od  njih  rieči  i  fraze 
s  podpunom  naivnošću.  Ali  ne  poznaje  on  samo  pisaca,  nego 
umije  i  ocieniti  vrieme,  kad  su  živjeli  i  o  kojem  pišu,  te  su 
i  pozniji  ljudi  još  cienili  Danteovo  mišljenje  o  rimskoj  povjesti. 
Rimsku  je  državu,  mišljaše  Dante,  osnovao  Bog,  Bog  je  odredio 
pojedine  njene  dogadjaje;  zanosno  veli  Dante:  »Živo  sam 
uvjeren,  da  zidine  grada  Rima  zaslužuju  poštu  i  da  je  mjesto, 
na  kojem  stoje,  vrednije  nego  sve,  što  ljudi  hvale  i  slave.« 
Dakako  ova  hvala  ide  samo  staromu  Rimu,  novi  mu  se  Rim 
ne  svidja,  njegovi  su  novi  gradjani  poradi  jezika  i  odiela,  a 
osobito    poradi   morala  i  značaja    nedostojni    potomci    staroga 

Rima;  ovo  poštovanje  pripada  starinskomu  jeziku,  mjesto  kojega 
treba  da  sada  zavlada  talijanski  govor.  U  svojem  djelu  »De 
vulgari  eloquio«  (o  prostonarodnoj  rječitosti)  uza  sve  štovanje 
latinskoga  jezika  brani  opravdanost  i  dostojanstvo  talijanskoga 
jezika.  Djelo  je  ostalo  nedovršeno,  nema  3.  i  4.  knjige,  u 
kojoj  je  htio  obraditi  sonet  i  baladu,  komičnu  i  elegijsku  po- 
jeziju.  U  sačuvanim  dielovima  govori  Dante  o  postanju  jezika 
tvrdeći,  da  je  već  prvi  čovjek  bio  obdaren  govorom,  i  o  pro- 
diranju raznih  idioma  (govora)  u  Europi.  Osobito  je  vriedna  nje- 
gova kritika  pojedinih  dijalekata  talijanskih,  u  kojoj  osudjuje  sve, 
dapače  i  toskanski.  Toskanski  je  dijalekat  u  ostalom  i  za  Dantea 
i  za  svu  pozniju  književnost  postao  temeljem.  Prestrogi  sud 
Danteov  odbio  je  Machiavelli  na  zavist,  ali  je  postao  odatle, 
što  se  Dante  upravo  bio  razljutio  na  Firenzu,  koja  ga  je  pro- 
gnala, te  je  uzdahnuo:  »Budući  da  smo  ljubili  grad,  stiže  nas 
progon«  ;  a  pored  toga  osjećaše  Dante,  da  književnoga  je- 
zika ne  mogu  podati  stanovnici  kojega  grada  ili  kraja,  nego 
znameniti  pjesnici  i  poznavaoci  jezika.  Ovaj  jezik  mogu  upo- 
trebljavati samo  znameniti  pjesnici,  da  opjevaju  ratnu  slavu, 
ljubav,  krepost  i  vječno  spasenje,  častno  ime  »poeta«  (pjesnik) 
pripada  samo  onim  pjesnicima,  koji  pjevaju  latinski,  a  pjesnicima 
vulgarnoga  jezika  dostaje  ime  :  rimatore  ili  dicitore  per  rima  (koji 
slaže  rime).  Nije  čudo,  što  je  Dante  svoje  djelo  htio  prepjevati 
u  latinskim  stihovima,  jer  ga  valjda  i  nije  odviše  veselilo,  što 
ga  čitaju  i  najniži  ljudi,  premda  pjeva  najuzvišenije  predmete. 
Napokon  Dante  zahtieva,  da  je  pjesnik  —  učen,  a  to  će  reći : 
da  poznaje  starinu. 

Dante  je  bio  takodjer  velik  prijatelj  prirodnih  nauka,  po- 
svjedočuju  nam  to  mnogi  primjeri  uzeti  iz  prirode  u  Dante- 
ovim djelima,  a  pisao  je  Dante  i  osobito  djelo:  >Quaestio  de 
aqua  et  terra«  (Izpitivanje  o  vodi  i  zemlji)  i  to  pod  kraj  svoga 
života;  u  tom  se  djelu  bavi  oko  tadašnjega  priepornoga  pitanja, 
da  li  je  morska  površina  u  svojoj  sferi  igdje  viša  od  zemlje,  koja 
iz  vode  izlazi.  Latini  je  to  tvrdio,  a  Dante  pobijao.  Dante  još 
obradjuje  ovo  pitanje  na  sholastičan  način,  ali  već  probijaju 
svietle  zrake  genijalna    duha,   koji    ne  mareći  za  sitnice   gleda 

na  obće  pojave.  S  osobitom  ljubavlju  proučavao  je  Dante  astro- 
nomiju, pa  nije  tek  slučaj,  što  sva  tri  diela  Komedije  svršuje 
s  riečju  »zviezde«  (stelle),  te  što  u  Komediji  i  drugdje  rado 
govori  0  zvjezdama.  Astrolozima  se  naprotiv  ruga,  pa  je  jamačno 
slabo  vjerovao,  kad  mu  je  Latini  iz  zviezda  čitao  sudbu.  Dante 
se  podao  prirodnoj  nauci,  jer  je  ljubio  prirodu,  jer  se  radovao 
okolišnoj  ljepoti;  on  upoznaje  neživu  prirodu,  ali  i  živa  bića, 
koja  je  oživljavaju.  Veliki  je  mislitelj  umio  opažati  i  sitne  sva-  i 
kidašnje  pojave  i  upotrebljavati  ih  za  slike  i  poredbe.  To  je  ' 
osobito  pokazao  u  Paklu,  koji  je  tako  jasno  opisao,  da  su  po 
ovom  opisu  sastavljali  karte  Pakla,  pa  i  u  opisu  tolikih  osoba.  \ 
Ali  nije  Dante  zaboravio  ni  sebe  opisati.  Takav  nam  opis  daje 
»Vita  nuova«  (Novi  život),  djelo,  koje  je  prvi  primjer  vlastitih 
vjekopisa  u  kasnijim  stoljećima  uza  sve  to,  što  Dante  dosta 
oporo  veže  prozu  i  pojeziju,  što  se  poigrava  brojevima,  po-  j 
imence  brojem  9.  To  je  djelo  komentar  njegove  ljubavi  i  strasti, 
te  je  program  nova  vremena.  U  poglavlju  13.  veli  Dante,  da 
mu  je  sve  blaženstvo  i  sada,  kad  je  nesretan,  u  riečima,  koje 
hvale  njegovu  gospodaricu.  To  je  program  ukupne  ljubavne  po- 
jezije  preporodne,  tu  je  čuvstvo  očišćeno,  koje  ne  čezne  za 
putenom  nasladom,  ženi  se  priznaje  više  mjesto,  nju  poštuje 
ljubavnik  kao  molitelj  Boga. 

Već  se  odavle  vidi,  da  Dante  nastoji  u  novoj  organizaciji 
družtvenoj  svakomu  odrediti  mjesto,  koje  mu  pripada.  Dante  pri- 
pravlja već  negaciju  (poricanje)  plemstva,  Dante  ide  dalje  nego 
Latini,  jer  veli,  da  se  plemstvo  ne  nasljedjuje  nego  ga  svak  sam 
stječe.  Zato  već  u  kanconi,  koju  tumači  4.  knjiga  »Gostbe« 
(Convito),  veli,  da  je  plemstvo  samo  ondje,  gdje  je  krepost, 
ali  da  nije  vazda  krepost,  gdje  je  i  plemstvo,  te  završuje,  da 
svatko  sam  stječe  plemstvo. 

Dante  je  oštro  prekoravao  pogrješke  drugih  ljudi,  koji  su 
se  ogriešili  o  moral,  pa  bi  bila  njegova  pravednost  rdjava,  da 
je  dopuštao  sebi,  što  je  kratio  drugima.  Idejalna  njegova  ljubav, 
ozbiljna  njegova  politika  i  onako  ga  je  uzdizala  nad  obične 
užitke.  To  se  ne  obara  time,  što  je  iza  Beatrice  ljubio  još 
jednu  ženu,  ni  time,  što    se    za  mladih    dana    stolnim  užitcima 

podavao  više,  nego  pristaje  mudracu.  Ovakovi  ga  griesi  nisu 
smućivali,  nego  to,  što  se  bavi  oko  filozofije,  oko  profanih 
nauka,  oko  poganstva,  koje  je  u  opreci  sa  kršćanstvom.  Dante 
doduše  nije  bio  poganin,  osudjivao  je  Epikurovce  i  druge,  koji 
su  poricali  religijska  načela,  ali  je  ipak  sumnjao,  te  .sam  veli, 
da  se  mučio  pitanjem,  je  li  materija  (tvar)  vječna  ili  stvorena,  te  da 
se  nije  mogao  riešiti.  Ovo  pitanje  bijaše  samo  jedno  od  pitanja 

(filozofijskih,  0  kojima  je  Dante  mudrovao;  filozofija  mu  poslije 
smrti  Beatričine  postaje  Ijubovca,  koja  doduše  ne  može  uništiti 
uspomenu  Beatričinu,  ali  je  bar  zatomljuje  za  čas.  »Novi  život« 
slavi  pokojnu  dragu,  za  ovim  spisom  napisao  je  »Gostbu«, 
koja  je  most  izmedju  »Novoga  života«  i  »Komedije«.  U  ovom 
djelu  donna  gentile,  plemenita,  liepa,  savršena  žena  nije  više 
svjetska  žena,  nego  filozofija,  koja  mu  je  uzvišenija  nego  onaj 
idejal.  Svoje  veliko  •  čeznuće  za  filozofijom  izkazuje  Dante  na 
talijanskom  jeziku,  da  bude  pristupan  i  neukima. 

Dante  sastavlja  poganske  i  crkvene  primjere  uporedo, 
sudbi  daje  veliku  moć  nad  svietom,  te  tako  donekle  dolazi  u 
opreku  s  naukom  o  dobroti  i  pravednosti  Božjoj.  Sve  to  još 
ne  potvrdjuje,  da  se  Dante  odpadio  od  kršćanstva,  nego  tek 
da  se  udaljio  od  crkvene  nauke.  A  to  mu  je  ojadilo  starije 
dane.  Dante  bijaše  mislitelj,  ne  bijaše  bezobziran  borac,  nego 
oprezan  izpitivač,  koji  je  htio  živjeti  u  miru  sa  svietom  i  višim 
vlastima.  Da  postigne  ovu  svrhu,  pod  kraj  Očistilišta  izvodi  onu 
veličanstvenu  mističnu  procesiju,  u  kojoj  mu  se  prikazuje  Isus 
s  biblijom,  crkva  sa  svojim  simbolima,  a  za  njima  Beatrica. 
Očevidno  je  Dante  držao,  da  je  izmedju  crkve  i  nauke  sukob, 
te  je  mislio,  da  bi  podavši  se  nauci  mogao  izgubiti  blagoslov 
crkve,  zato  joj  se  i  vraća.  Dante  je  bezsmrtan  pjesnik,  velik 
duh,  ali  još  nije  podpun  predstavnik  preporoda. 

Danteovo  su  ime  odmah  iza  smrti  njegove  ljudi  u  velike 
štovali,  pjesnici  i  pjesničići  proslavili  ga  pjesmama,  a  ponaj- 
Ijepšom  Franjo  Petrarka,  koji  ga  nazva  prvakom  pjesnika  i 
ponosom  svega  svieta. 

Izmedju  obojice  imade  dubok  jaz.  Tko  bi  ih  htio  omje- 
riti,  lako  će  reći,  da  je  Petrarka  mnogo  manji  pjesnik;  ali  ako 

ih  ogledamo,    kako   su    prema   preporodu,    vidjet  ćemo,  da  mu 
je  Dante  samo  predhodnik,  a  Petrarka  upravo  osnivač. 

Petrarka  se  rodi  20.  jula  g.  1304.  u  Arezzu,  gdje  su 
tada  živjeli  roditelji  njegovi  prognani  iz  Firenze.  Petrarku  rado 
zovu  prvim  modernim  čovjekom.  On  to  doista  i  zaslužuje,  jer 
je  više  nego  mnogi  prije  njega  i  poslije  njega  nastojao  sebe 
samoga  upoznati  i  svoju  upoznaju  drugima  priobćiti.  Ova  se 
težnja  provlači  Čitavim  njegovim  životom,  ako  se  i  nije  zato  oslo- 
bodio pogubnih  svojih  mana.  0  sebi  govori  Petrarka  u  svojim 
listovima,  koje  dieli  u  listove  prijateljske,  staračke  i  beznadpisne 
(epistolae  familiares,  seniles,  sine  titulo),  i  to  u  40  knjiga,  u 
kojima  ne  govori  toliko  o  svojim  spoljašnjim  dogadjajima  koliko 
0  unutrašnjim  doživljajima,  u  svojem  listu  potomčadi  (epistola 
ad  posteros),  u  ovoj  kratkoj  autobiografiji,  koja  obuhvaća  prve 
dvie  trećine  života  njegova,  pa  poglavito  u  djelima:  Tajna,  0 
preziranju  svieta,  0  sukobu  briga  svojih  (Secretum,  De  con- 
temptu  mundi,  De  conflictu  curarum  suarum),  u  kojima  se  osvrće 
na  prošlost  i  zagleda  u  budućnost,  premda  nije  svagda  objek- 
tivan ;  jer  i  za  Petrarku  vriedi,  što  i  za  mnoge  druge  pisce 
dnevnika  i  izpoviedi,  da  se  pisac  gleda  u  zrcalo,  dok  piše. 
Uza  sve  to  njegove  izpoviedi  ostaju  divan  spomenik  vremena 
i  dragocjeno  pomagalo  za  poznavanje  čovjeka;  uzu  svu  taštinu 
i  napravu  nahodimo  mnogo  neoličenih  crta.  U  jednom  listu  pri- 
povieda  Petrarka,  da  se  uzpeo  s  bratom  na  Mont  Ventoux,  i 
to  ga  potače  na  razmišljanje  o  sebi.  U  tom  mu  je  bio  učitelj, 
kako  sam  veli,  sv.  Augustin.  Prva  je  najvažnija  izpovied,  do 
koje  dovede  sv.  Augustin  mladoga  prijatelja,  da  teži  za  slavom. 
Ova  je  težnja  mučila  Petrarku,  kao  i  sve  znamenite  ljude  za 
preporoda,  ali  ga  je  ova  bolest  ujedno  poticala,  da  razvije 
svoje  duševne  moći,  a  nije  ga  se  ostavila  ni  onda,  kad  je  upo- 
znao, kako  je  pogubna.  Premda  je  Augustin  pokazivao  na  pro- 
laznost i  nestalnost  ljudske  slave  kao  i  na  smrt,  koja  uništuje 
sva  zemaljska  blaga,  ipak  nije  mogao  ovim  liekom  izliečiti 
bolest  svega  naraštaja.  I  Petrarka  je  do  kraja  svoga  života 
čeznuo  za  slavom  i  krunitbom,  koju  je  i  postigao.  Zato  je  Pe- 
trarka više  cienio  one    svoje    spise,  koji  su  mu  mogli  pribaviti 

slavu  u  naučnjaka  i  preko  njih  u  potomčadi,  n.  p.  Afriku, 
rimsku  povjest,  filozofijske  spise,  nego  one,  u  kojima  je  govorio 
za  čuvstvo  svojih  suvremenika,  u  kojima  je  opisivao  svoju 
ljubav  i  mržnju,  te  ih  razpaljivao  i  u  drugih,  u  kojima  je  jad- 
nike tješio  i  veselima  podavao  rieči.  On  nije  mogao  vidjeti 
orošeno  oko  zaljubljenika,  koji  je  sa  zahvalnošću  promatrao 
njegovu  sliku,  ali  ga  je  veselilo,  kad  je  primao  darove  od  ve- 
likaša i  pohvalne  listove  od  ljudi,  koji  su  mu  bili  ravni,  kad  su 
ga  dekretima  (odlukama)  slavili  gradovi  i  knezovi  se  za  nj  otimali, 
ikad  su  Firentinci  nastojali  popraviti  nepravdu,  koju  su  nanieli 
[otcu  njegovu,  i  njega  pozdravili  kao  svoga  sugradjanina,  kad 
Isu  mu  Aretinci  priredili  triumf. 

Druga  je  bolest  acedija,  od  koje  se  želi  izliečiti  Petrarka. 
Rieč  potječe  od  grčkoga  filozofa  i  pjesnika  Apolonija  Rodja- 
nina  (oko  g.  250 — 200.  pr.  L),  a  preko  Cicerona  priedje  u 
srednji  viek.  Sam  je  pojam  prastar,  znači  ravnodušnost  za 
svjetske  brige,  koju  je  katolička  moralna  teologija  osudila,  jer 
ju  je  držala  nebrigom  za  duševno  dobro,  koje  je  božanski  dar. 
U  srednjem  vieku  bijaše  acedija  samostanska  bolest,  koja  bi 
znala  podilaziti  gdjekoje  redovnike,  ali  se  ona  razširila  i  izvan 
zidina  manastirskih,  te  je  počevši  od  Dantea,  osnivača  nove 
epohe,  postala  svjetovnom  bolešću,  pa  koga  zahvati,  taj  je  nujan, 
ne  vesele  ga  radosti,  te  ne  mari  ni  za  dobro.  U  Petrarke  ulazi 
ova  bolest  u  treću  najvišu  fazu.  Sad  ona  nije  više  duhovni  grieh, 
ni  svjetovnjačka  sjeta,  nego  postaje  pravom  čovječjom  boli, 
koja  snalazi  ponajbolje  ljude,  to  je  sad  borba  obsjene  i  istine, 
težnja  izpuniti  pustinju  svakidašnjega  života  filozofijskim  mi- 
šljenjem, nesretno  stanje,  u  kojem  se  ukrštavaju  prošle  boli 
patnjama  novih  boli,  očaj,  koji  nastaje,  kad  tko  svoj  nemir 
izporedjuje  s  mirom  većine  ljudi,  sviest,  da  težnje  i  djela  nisu 
u  skladu,  napokon  upoznaja,  da  je  ljudski  viek  nedostojan  i 
zamršen  krug,  u  kojem  rdjavac  pretječe  dobra  Čovjeka.  Mi  smo 
danas  ovu  bolest  nazvali  pesimizmom  ili  melanholijom  (sjetom), 
ali  acedija  je  još  više,  jer  je  težnja,  da  se  čovjek  usavrši,  a 
ipak  od  ljudi  udalji. 

Ima  u  Petrarke  i  drugih  nedostataka:  pouzdava  se  u  svoj 

duh,  ponosi  se  svojom  rjeČitošću,  cieni  snagu  i  ljepotu,  teži 
za  zemaljskim  dobrima,  ali  mu  se  čine  neznatna;  nenavisti, 
srčbe  i  razbludnosti  u  njega  nema,  kako  sam  veli.  Naprotiv 
ima  još  jedna  bolest,  koja  ga  tišti  kao  slava  i  acedija,  a  to 
je  —  ljubav.  Acedija  se  prikazuje  modernom  bolešću,  težnja 
za  slavom  značajna  je  po  preporod,  a  ljubav,  inače  obće  čuvstvo, 
ne  može  se  razumjeti  bez  srednjega  vieka  i  trubadura.  Kako  kult 
(štovanje)  Bogorodičin  i  poštovanje  udate  žene  označuju  ljubavnu 
pojeziju  trubadursku,  tako  nisu  bez  utjecaja  i  na  Petrarku.  Sla- 
vičnost  i  acedija  pridolaze,  da  ljubavi  u  Petrarke  podadu  osobito 
obilježje.  Ona  ga  nuka,  da  Lauru  učini  bezsmrtnom,  i  podaje 
mu  nadu,  da  će  sam  nježnošću  i  vjernošću  steći  ime,  a  ova 
ga  sili,  da  i  u  ljubavi  traži  bol,  gotovo  radujući  se  jadiko- 
vanju  i  ugušujući  kao  grieh  i  pomisao  na  radostan  užitak  lju- 
bavni. Uza  sve  to  njegova  ljubav  nije  samo  pomišljana,  nego 
istinska,  pa  je  nepravo  tvrditi,  da  Laura  znači  l'aura  (vazduh) 
ili  lauro  (lovor),  te  da  je  sva  njegova  ljubav  samo  pjesnička 
igrarija.  Mnogi  su  naime  sudili,  da  je  Laura  samo  izmišljena. 
Laura  nije  bila  djevica,  nego  udata  žena,  koja  je,  kako  pri^o- 
vieda  sam  Petrarka,  svome  mužu  rodila  dosta  djece,  te  u  Pe- 
trarke godinama  sasma  izčezavaju  putene  misli.  Ljubav  posve- 
ćena ženi  gubi  svoje  zemaljsko  ruho,  kad  se  tiče  osobe,  koja 
preko  20  godina  počiva  u  grobu,  ali  je  ipak  Petrarka  istinski 
osjećao  i  odbio  prigovor  nekoga  prijatelja,  da  je  ime  Laurino 
samo  izmislio. 

Ove  pogrješke,  s  kojih  se  Petrarka  obtužuje,  dio  su  nje-; 
gova  bića,  ali  ga  ne  izcrpljuju.  Tko  hoće  da  ga  podpuno  shvati, 
treba  da  ga  upozna  i  kao  prijatelja.  Petrarka  je  svojim  dru- 
govima i  učenicima  bio  pravi  prijatelj,  njemu  je  prijateljstvo 
sveto  kao  i  starini.  Kad  je  skupljao  svoje  prijateljske  listove, 
jamačno  mu  je  bio  pred  očima  Ciceron  sa  svojim  listovima, 
koje  je  pisao  Atiku.  Bilo  je  mnogo  ljudi  nizkih  slojeva  medju 
prijateljima  njegovim,  pa  valja  odbiti  misao,  da  je  tražio  pri- 
jatelje samo  medju  imućnijim  ljudima,  od  kojih  je  mogao  pri- 
mati darove;  a  znamo  i  to,  da  je  Petrarka  mnogo  uradio  iz 
prijateljstva.  Zato  se  nije  žacao  kuditi,   što   je   ružno,  kako  je 

umio  dobrotu  hvaliti,  osudjivao  je  sumnju  kao  smrtan  otrov, 
te  je  ostavljao  druga,  ako  se  okaljao  nedostojnim  činom.  U 
ostalom  umio  je  osjećati  i  mržnju,  nije  se  bojao  ni  neprijatelj- 
stva. Nijedno  vrieme  nije  manje  izgubljeno  —  veli  Petrarka 
—  od  onoga,  koje  smo  posvetili  Bogu  i  prijateljima.  Bog 
je  nad  čovjekom,  pa  je  zato  služba  Božja  preča  od  službe  ljud- 
ske. Petrarka  je  uživao  duhovničke  dohodke  i  bio  je  svećenik, 
oštro  napada  na  one  svećenike,  koji  se  nisu  držali  propisa,  sam 
vrši  sve,  što  je  naloženo,  poštuje  crkvene  pisce,  goji  duhovnu 
pjesmu,  piše  religiozne  razprave  u  prozi.  Petrarka  je  želio,  da 
se  crkva  i  nauka  podudaraju,  te  je  umio  uza  sve  bure  ostati 
vjeran  jednoj  i  drugoj. 

Petrarka  je  humanist,  štovalac  Rima  i  zanosan  prijatelj 
latinskoga  jezika.  Ova  gaje  ljubav  zavodila,  daje  manje  bio  sklon 
Grcima,  te  premda  više  puta  iztiče  svoju  ljubav  prema  grčkomu 
jeziku  i  književnosti,  ipak  se  nije  nikada  naučio  grčkomu  jeziku. 
Nešto  su  krivi  bili  i  učitelji  njegovi,  doseljenici  Grci.  Primjerak 
Homerovih  izvornih  pjesama,  koje  mu  je  dala  prijateljska  ruka, 
ostade  mu  do  vieka  zatvorena  knjiga.  No  latinski  je  rado  pisao 
i  govorio.  Petrarka  u  svojem  jeziku  nije  klasik,  nije  uzor 
prema  kasnijim  latinistima,  koji  su  se  točno  držali  klasičnoga 
izraza,  ali  je  on  više,  jer  je  Latinac,  koji  svojom  glavom  misli 
i  po  svoju  piše.  Zato  se  u  njegovim  djelima  vidi  samostalan 
slog.  Njegova  se  književnička  osobina  vidi  u  četiri  vrste  la- 
tinskih spisa:  u  pjesmama,  u  historijskim  djelima,  u  filozofijskim 
izpitivanjima  i  u  polemičkim  razpravama. 

Petrarka  mnogo  cieni  pojeziju,  pjesnici  su  mu  proroci,  te 
zahtieva,  da  uklone  svu  taštinu  i  ništetnost,  te  da  teže  za 
istinom,  ali  želi  po  ukusu  svoga  vremena,  da  je  sakriju  pod 
alegoriju.  Za  onoga,  tko  bi  podpuno  zadovoljio,  zahtievaše  Pe- 
trarka lovorov  vienac.  Sam  ga  je  primio  u  Rimu  8.  aprila 
1341.  Svečanost  se  započela  s  govorom,  u  kojem  je  Petrarka 
nadovezujući  na  neki  stih  Vergilijev  i  miešajući  poganstvo 
s  kršćanstvom  govorio  o  velikim  zadaćama  pjesnika  i  njihovim 
zaprekama,  te  zatim  o  velikim  pobudama,  koje  je  našao  u  sta- 
rini i  u  domovinskoj    ljubavi ;    zatim    se    ovršila   krunitba,    go- 

vorili  su  u  čast  Petrarci  Orso  di  Anguillara  i  Stefano  Colonna ; 
onda  je  krenula  povorka  s  Kapitolija  u  crkvu  sv.  Petra,  gdjeno 
je  Peirarka  objesio  vience,  a  napokon  je  bila  gostba  u  Colonne. 
Krunitba  pjesnika  Petrarke  otvori  u  istinu  vrata  novu  stoljeću 
kulture.  Usred  stranačkih  bojeva,  u  jadnoj  zapuštenosti  Rima 
sjaše  pjesnikov  dan  čistim  svjetlom  čovječanstva.  On  je  s  Ka- 
pitolija mržnjom  i  sujevjerjem  obuzetu  svietu  dozvao  u  pamet, 
da  mu  je  duševna  radnja  najviši  zadatak  i  najljepši  triumf. 
Ali  samoga  Petrarke  ne  dojmi  se  osobito  ova  slava,  kao  ni 
predjašnja  izpovied  slabosti;  kao  i  prije  uzalud  se  borio  s  nena- 
višću  svojih  suvremenika,  cieneći  svoj  talent  gdjekad  previše, 
a  gdjekad  premalo. 

Petrarki  su  pribavile  vienac  samo  latinske  njegove  pjesme  i 
pjesničke  poslanice,  bukolične  pjesme  i  Afrika.  Najznatnije  su 
svakako  poslanice,  ima  ih  na  broj  77 ;  one  su  pjesnički  ko- 
mentar njegovu  životu,  te  se  u  njima  opisuju  razni  dogadjaji, 
hvale  se  prijatelji,  slavi  se  Italija  i  njezini  vladari.  Ali  uza  to  mnogo 
se  bavi  Petrarka  oko  pojezije  goneći  nedostojne  i  nesposobne 
iz  njenih  svetih  gajeva,  a  nije  se  žacao  i  ljudima,  koje  je  inače 
poštovao,  kao  n.  pr.  Cicerona  i  Rienzija,  uzkratiti  dični  naziv 
pjesnički  razlikujući  stihotvorstvo  od  prave  pojezije.  Gledajući 
razsulo  u  književnosti  i  metež  u  zemlji  pjesnik  se  smućuje, 
podilazi  ga  strava,  te  uzalud  želi,  da  se  otme  svome  vremenu, 
pa  da  bi  živio  prije  ili  poslije. 

Takove  misli  i  osjećaji  nalaze  se  i  u  njegovu  bukoličnom 
djelu,   ekloga  imade  u  svemu   12,  koje  je  tad  neki  štovatelj  u 

V 

1 1  dana  naučio  naizust.  Sto  je  onda  užitak  povećavalo,  sad 
ga  umanjuje:  pastirsko  zaledje  pjesme,  razne  uspomene  i  na- 
tucanja.  Ovdje  se  razgovaraju  pastiri,  jedan  je  od  njih  redovno 
pjesnik  sam,  a  drugi  je  kralj  francuzki,  englezki,  papa,  crkva, 
kardinal  Colonna,  Cola  di  Rienzi  ili  tko  drugi ;  njihov  je  govor 
taman  i  zagonetan,  te  su  već  suvremenici  tražili  komentar,  a 
mi  danas  uza  sva  pisma  Petrarkina  i  obilata  tumačenja  drugih 
ljudi  nalazimo  još  mnogo  nejasnoće.  Sadržaj  je  djela  političan 
i  moralan,  obći  i  osoban:  pjesnik  ubistvo  kralja  napuljskoga 
Andrije    obradjuje   jednako    kao  i  težnju    za    krepošću,    borbu 

Francuzke  s  Englezkom  jednako  kao  i  prepirku  svoju  s  kućom 
Colonna;  ljubav  i  prijateljstvo  napominju  se  često,  te  probi- 
jaju i  kroz  alegoriju. 

Ljubavi  je  podao  pjesnik  jedno  od  najljepših  mjesta  u 
epu  »Africi« ;  tu  se  na  ime  opisuje  ljubavni  par  Masinisa  i 
Sofonisba,  pa  to  pripada  medju  najljepše  tvorine  pjesnikove, 
1  osobito  je  divno  opisana  ljepota  numidijske  princese,  čini  se, 
kao  da  Čuješ  zvukove  najljepših  njegovih  soneta.  I  patriotizam  je 
probio  u  ovoj  čudnovatoj  epskoj  pjesmi:  pripoviedajući  pjesnik 
Scipionovu  borbu  s  Kartagom  želi  prikazati  sjajnu  periodu  sta- 
roga Rima,  te  pokazuje,  kako  je  divan  bio  Rim  još  prije  Sci- 
;  piona  i  kako  je  poslije  punskih  ratova  Rim  zagospodovao 
svietom;  na  taj  je  način  Rim  postao  središte  svieta,  Rim 
I  drži  pjesnik  svojom  pravom  domovinom.  Ljubav  i  patriotizam 
I  samo  sa  epizode  u  epu,  sam  ep  pripovieda.  Ali  sama  priča  po- 
!  radi  mnogih  govora  i  umetaka  slabo  nas  zanima,  nije  tomu  kriva 
gradja,  koja  je  zgodna  za  ep,  nego  obradba.  U  ostalom  ako 
su  ljudi  kao  Salutato  i  Boccaccio  cienili  Afriku,  valja  to  više 
odbiti  na  ugled  pjesnikov,  nego  na  djelo  samo,  koje  je  pjesnik 
nekoč  sam  cienio,  ali  ga  je  kasnije  osudjivao,  osujećivao  iz- 
davanje, dapače  se  ljutio  na  prijatelja,  koji  je  objelodanio  ne- 
koliko stihova,  te  je  Petrarka  ozbiljno  namjeravao  svu  radnju 
uništiti.  Afrika  je  mješavina  historije  i  pjesničke  invencije  (iz- 
mišljaja),  te  je  prielaz  k  historijskim  radnjama,  u  kojima  se 
Petrarka  pokazuje  kao  triezan,  gdjekad  kritičan  glasnik  ne  pu- 
štajući maha  pjesničkoj  mašti. 

U  ovom  djelu  navodi  Petrarka  i  značajne  crte  svojih 
suvremenika,  tako  n.  pr.  pripovieda  anekdote  o  Dante-u  i  o 
napuljskom  kralju  Robertu.  Viesti  ove  ruke  nahode  se  u  nedo- 
vršenu djelu  »0  znamenitim  stvarima«  (De  rebus  memorandis), 
u  kojem  slaže  rečenice  i  anekdote,  da  podade  sliku  pojedinih 
ljudi;  ovdje  je  Petrarka  dokazao,  da  poznaje  i  oštroumno  upo- 
trebljava historike  rimske,  te  je  tako  podao  dobro  djelo  i  ne- 
ukima i  učenima.  Pored  toga  ima  ovdje  mjesta,  gdje  Petrarka 
govori  0  sebi  i  pokazuje,  da  je  prost  od  predsuda.  Ovdje  pri- 
povieda, kako  su  ga  roditelji  prisilili,  da  se  dade  na  pravo,  ali 

ga  je  priroda  silila,  da  se  i  preko  volje  počne  baviti  oko  hu- 
maniteta;  a  uza  to  pobija  čudesa,  slutnje  i  znakove,  samo 
štedi  proročanstva  možda  iz  poštovanja  prema  starini.  Starinu 
poštuje  Petrarka  sa  svetim  strahom,  njoj  je  namienjen  glavni 
dio  knjige:  Romani  i  externi  (Rimljani,  Grci  i  barbari)  zapre- 
maju najveći  dio  knjige,  kud  i  kamo  veći  nego  recentiores 
(noviji).  Samo  starinu  obradjuje  drugo  njegovo  djelo  »De  viriš 
illustribus«  (0  slavnim  ljudima).  Tu  se  opisuju  slavni  Rimljani, 
od  31  biografije  tek  se  jedna  tiče  Hanibala,  a  druga  Alek- 
sandra Velikoga.  Aleksandra  je  upleo  Petrarka  prislanjajući  ga 
uz  Papirija  Kurzora,  koji  bi,  veli  Petrarka,  jedini  mogao  biti 
učitelj  Aleksandru,  da  je  htio  doći  u  Italiju.  Petrarka  se  ne 
divi  Aleksandru,  dapače  kudi  pisce,  koji  ga  slave  i  uzdižu^ 
premda  nije  savladao  ni  Rima  ni  Njemačke  ni  drugih  zemalja. 
Hanibala  je  opet  uveo,  jer  je  u  svezi  sa  sjajnom  epohom  dru- 
goga punskoga  rata.  Ovo  mu  je  doba  idejalno,  zato  ga  po- 
tanko opisuje,  dok  o  gradjanskim  ratovima  govori  oskudno; 
Sule  u  obće  nema,  samo  Cezara  prikazuje  nešto  obilnije.  U 
ovoj  se  biografiji  drži  poglavito  Suetonija,  on  doduše  nije  kri- 
tički obradio  gradje,  ali  je  vješto  i  živo  izpripovjedio  doga- 
djaje  Cezara,  komu  se  divi,  a  uz  put  je  ljuto  ošinuo  astrologiju. 
U  predgovoru  svoga  djela  veli  Petrarka,  da  ne  izmiruje  histo- 
rika nego  da  se  povodi  za  onima,  koji  mu  se  čine  vjerojatniji, 
da  ne  pripovieda  sve,  nego  samo  navodi  znamenite  primjere 
kreposti  ili  opačine.  Ovdje  se  vidi  težnja:  on  želi  poučiti  i 
osokoliti  sugradjane  primjerima  starinske  mudrosti,  patriotizma, 
neporočnosti  i  hrabrosti. 

Filozofijska  djela  njegova  u  mnogo  su  užoj  svezi  s  histo- 
rijskima, nego  bi  se  komu  u  prvi  mah  pričinilo :  historijska 
djela  nastoje  utvrditi  neke  nauke,  a  filozofijska  idu  za  tim,  da 
njihova  načela  primjerima  objasne.  Manja  su  neznatnija  dva 
djela:  De  otio  religiosorum  (0  dokolici  redovnika)  i  De  vera 
sapientia  (0  pravoj  mudrosti);  mnogo  su  važnija  dva  druga 
veća  djela:  De  vita  solitaria  (0  životu  u  samoći)  i  De  remediis 
utriusque  fortunae  (0  liekovima  u  sreći  i  nesreći). 

Djelo  0  samoći  izradjivao  je  Petrarka  dvadeset  godina,  te  je 

U  njemu  objavio  načela  svega  svojega  života:  Njega  velikoga 
samca  gonila  je  nekoč  želja  za  nečim  osobitim,  ali  je  kasnije 
potražio  samoću,  te  mu  je  mir  u  romantičnom  Vauclauseu 
draži  nego  sve  ljepote  svjetske,  zato  hoće  da  pokaže,  kako  je 
samoća  nuždna  uviek  za  sreću  bilo  ma  koga.  Ponajprije  podaje 
pisac  teoriju  o  samoći :  na  samoću  nas  nuka  ne  mržnja  na 
ljude,  nego  uvjerenje,  da  je  vlastito  usavršavanje  prva  i  pogla- 
vita  dužnost;  no  samo  naučnjak  može  oćutjeti  njenu  slast, 
neuku  je  ona  smrt;  samoća  ne  znači,  da  se  sasvim  otudjiš 
ljudima,  i  samotniku  je  prijateljstvo  potreba  i  naslada.  Za  te- 
orijom dolazi  praktična  primjena,  pa  se  navodi  »oblak  svje- 
doka« ;  klasična  starina,  sva  biblija,  kršćanski  srednji  viek 
podaju  obilatu  dokaznu  gradju  u  prilog  samoći.  Kako  Petrarka 
u  historijskim  radnjama  upleće  suvremene  refleksije,  tako  po- 
stupa i  u  filozofijskim.  U  ovakove  zastranke  pripada  poredba 
starijih  i  novijih  vladara,  od  kojih  Petrarka  više  cieni  pre- 
djašnje.  Zato  i  navaljuje  na  Njemačku,  na  Karla  IV.,  a  spočitava 
koješta  i  papi  Klementu  VI.  Ako  je  ovdje  Petrarka  patriot, 
drugda  je  kozmopolit,  koji  upravo  odvraća  od  prevelike  privr- 
ženosti prema  domovini  i  vojuje  za  nebesku  domovinu. 

Ovakove  se  misli  osobito  nahode  u  drugoj  filozofijskoj 
radnji  (0  liekovima  u  sreći  i  nesreći).  Ovdje  se  u  dva  dija- 
loga (II,  67  i  124)  razpravlja  prognanstvo  i  ljubav  k  domovini. 
U  obje  česti  ovoga  djela  izmiruje  prepirku  razbor  (ratio),  pro- 
tivnici su  mu  u  prvoj  Česti  radost  i  nada,  a  u  drugoj  bol  i 
strah.  Govoreći  o  prognanstvu  veli  Petrarka,  da  nije  nikada 
nepravedno,  —  ako  ga  izazove  kralj,  nije  to  znak  njegove  ne- 
pravde, ako  li  tiran,  onda  je  to  čast  po  prognanika,  pa  i  ako 
koga  protjera  nestalni  i  promjenljivi  narod,  opet  je  to  samo 
dobro,  jer  će  se  on  tako  udaljiti  od  rdjavih  ljudi.  Zanimljive 
su  druge  političke  primjetbe,  tako  n.  pr.  veli  Petrarka,  da  je 
sin  izvrstna  čovjeka  riedko  sličan  otcu,  ili  da  se  pravi  plemić 
ne  radja,  nego  da  postaje.  Ali  imade  i  drugih  literarnih  i  kul- 
turnih opažanja:  jedan  put  veli,  da  su  Francuzi  bolji  lovci  od 
Talijana,  drugi  put  sa  žalošću  pripovieda,  kako  je  neki  bo- 
gataš bio  voljan  žrtvovati  mnogo  novaca,  samo  da    »literatus« 

(književnik)  ne  dodje  u  grad.  Ovi  zastranci  doduše  i  ne  pripadaju 
biću  same  razprave,  ali  su  veoma  zanimljivi.  U  samoj  razpravi  go- 
vori pisac  0  bolima  i  radostima  ljudi,  te  izpituje,  što  je  kojoj 
uzrok.  Dašto  preduboke  psihologije  ne  treba  tražiti  u  njegovu 
razlaganju,  razbor  i  odviše  lako  triumfira,  da  su  sve  ljudske  boli 
i  radosti  samo  umišljene,  te  radost  i  nada,  bol  i  strah  prebrzo 
priznaju,  da  su  pobiedjeni. 

Ovo  je  djelo  steklo  veliku  slavu,  možda  najveću  od  nje- 
govih latinskih  djela,  te  se  veoma  razširilo  ne  toliko  poradi 
izvornosti,  koliko  poradi  lake  forme.  Mnogo  je  izvorniji  Petrarka 
u  svojim  polemičkim  spisima,  u  njima  često  prvi  odkriva  zna- 
menite štete  i  nastoji,  da  se  uklone.  Ali  je  pogibelj,  da  polemik 
(prepirač)  ne  udara  samo  na  nedostatke,  kakovi  su  zbilja,  nego 
da  ih  u  revnosti  povećava  ili  da  izmišlja  i  takove  nedostatke, 
kojih  nema.  Tako  postupa  Petrarka  s  Averroistima  u  Mletcima, 
pjesnikova  je  mašta  jamačno  zlo  prikazala  gorim  nego  je  bilo. 
Naprotiv  nahodimo  tri  zla,  koja  je  Petrarka  u  pravom  obliku 
prikazao. 

Petrarka  ponajprije  navaljuje  na  pravnike.  Petrarki  kao  i 
mnogim  humanistima  pravna  se  nauka  čini  nesrećom,  jer  se 
formalna  škola  mišljenja  protivi  njihovoj  idejalnosti,  jer  se 
krute  norme  zakona  ne  slažu  vazda  s  njihovim  nejasnim  pojmom 
prava  i  pravice,  te  jer  ih  vriedja  neklasični  barbarski  jezik 
pravnika,  A  gdjekad,  kao  i  u  Petrarke,  pridošla  je  i  osobna 
mržnja.  Pravna  je  nauka  bila  studija  za  kruh,  te  su  praktični 
otci  silili  sinove,  da  se  dadu  na  nju  i  preko  svoje  volje,  a 
mladi  su  se  humanisti  nastojali  od  toga  pritiska  osloboditi, 
prihvatili  su  se  mile  starine  i  udarili  s  mržnjom  na  nauku, 
koja  im  je  otela  mnogo  vremena.  Mnogi  bivši  pravnici  pisali  su 
oštre  invektive  (navale)  protiv  pravne  nauke,  Petrarka  se  zado- 
voljio, da  iztakne,  kako  se  njegova  priroda  ne  sudara  s  pravo- 
sudjem,  kako  su  pravni  pojmovi  razciepani,  kako  je  mnogi  čovjek 
nevješt  razlikovati  pravo  od  neprava.  On  nije  tako  zabrazdio, 
da  bi  zakone  proglasio  nepravednima,  a  protivnike  ludovima, 
ali  suvremenih  pravnika  nije  osobito  cienio,  te  je  držao,  da  se 
zlom  upotrebom  i  najboljih  zakona  može  dobro  pretvoriti  u  zlo. 

Jos  odrješitije  pobija  Petrarka  liečnike.  Kad  bi  ga  stigla 
bolest,  nije  ih  zvao,  te  je  i  prijatelje  odvraćao  od  njih ;  on  je 
mrzio  na  liečnike  ne  iz  nejasne  protivnosti,  nego  poslije  duga 
izpitivanja,  mrzio  je  na  njih,  jer  je  bio  uvjeren,  da  ljekovitu 
moć  prirode  premalo  ciene,  da  ljude  lieče  samo  po  obćem  po- 
znavanju ljudskoga  tiela,  a  riedko  po  tjelesnoj  individualnosti 
pojedinaca,  da  se  nikad  ne  obaziru  na  duševne  moći,  da 
precjenjujući  sebe  same  zabacuju  nauku  starinsku,  da  misle 
receptima  pribaviti  ljudima  zdravlje,  koje  bi  se  moglo  povratiti 
jednostavnošću  i  umjerenošću.  Petrarka  nije  poricao  same  me- 
dicine, nego  je  pobijao  suvremenike,  kako  je  shvaćaju.  Kako 
je  sam  bio  živa  duha,  a  predmet  važan,  nije  samo  svojih  misli 
priobćivao  svojim  prijateljima,  nego  je  nastojao  steći  i  drugih 
saveznika.  S  toga  udje  u  boj  s  vještacima  samim  nastojeći  po- 
kazati, da  je  njihov  postupak  poguban.  I  ovdje  nahodimo  osobne 
momente.  Na  pravnike  je  navalio,  jer  nije  mogao  zaboraviti, 
da  su  ga  u  mladosti  silili  na  pravnu  nauku,  protiv  liečnika 
ustade  kao  zreliji  čovjek,  komu  nije  bilo  pravo,  što  su  mnogi 
suvremeni  liečnici  bili  protivnici  humanizma  i  što  su  velikaše 
odvraćali  od  pjesnika  kao  od  lažnih  proroka  Zato  u  nekom 
polemičkom  spisu  (Invectivarum  libri  quatuor  contra  medicum 
objurgantem)  više  brani  pojeziju  nego  udara  na  medicinu,  premda 
je  spis  napisao,  da  papu  Klementa  VI.  u  bolesti  njegovoj  od- 
vrati od  liečnika.  Odmah  valja  dodati,  da  su  tadašnji  liečnici 
ponajviše  bili  i  astrolozi,  koji  su  se  liečeći  služili  i  utjecajem 
zviezda,  a  Petrarka  je  dobro  znao,  da  su  astrolozi  lude  ili  va- 
ralice. Bila  je  velika  smjelost  udarati  na  astrologe,  kojima  su 
se  ljudi  rado  povjeravali.  Premda  su  već  Ciceron  i  Augustin  osu- 
djivali  astrologiju,  tko  je  tako  neustrašivo,  tako  pouzdano  grmio 
protiv  astrologa  kao  Petrarka? 

Petrarkin  duh  pripada  znanosti,  on  živi  više  u  prošlosti 
nego  u  sadašnosti.  S  toga  i  ne  nalazimo  u  Petrarke  političkoga 
sistema,  političke  teorije,  dapače  ni  sigurnih  odgovora  na  po- 
jedina pitanja.  Kako  ga  u  polemici  često  vodi  i  zavodi  čuvstvo, 

I    tako  i  u  politici  ne  ide  uviek  za  načelima  nego  za  dispozicijom, 
'  .  ... 

te  se  on,  premda  je  republikanac,    dobro    osjeća   u  monarhiji, 

kao  što  uživa  na  bučnom  kneževskom  dvoru,  premda  je  propo- 
vjednik samoće.  Azzo  u  Correggiu,  Giovanni  Visconti  u  Milanu 
bijahu  knezovi,  koje  je  Petrarka  služio,  za  koje  je  govorio  i 
pisao,  ali  su  i  ovi  govori  i  ove  poslanice  više  retoriČna  i  epi- 
stolografijska  djela  nego  službeni  spisi;  po  njihovu  je  nalogu 
i  putovao,  ali  je  tek  pravomu  poslovodji  bio  dragocjen  sa- 
vjetnik, kako  se  uz  poslovni  stol  postavlja  stol  za  paradu;  bio 
je  sto  po  svojoj  volji  što  po  tudjoj  želji  i  miritelj  n.  p.  izmedju 
Mletaka  i  Genove,  te  je  bio  dosta  tašt,  da  sebi  prisvoji  zaslugu, 
što  su  se  države  pomirile,  premda  je  to  izazvao  triumf  jedne 
države  i  sustalost  druge.  Sva  ova  nastojanja  nisu  političke 
radnje.  Samo  u  jednom  bijaše  Petrarka  politik,  doduše  idejalan, 
na  ime  u  tom  nastojanju,  da  bi  Rim  podigao  i  trajno  utvrdio 
njegovu  veličinu. 

Tri  su  moći  bile  podobne  klonulu  veličinu  Rima  opet 
podići :  pape,  rimski  narod,  koji  se  rado  vladao  poput  starih 
Rimljana,  ali  je  sačuvao  malo  njihovih  vrlina,  te  napokon  carevi, 
koji  su  tako  malo  sličili  starim  Cezarima,  kao  i  moderni  Rim- 
ljani starinskim. 

Malo  godina  iza  toga,  što  se  Petrarka  rodio,  na  ime 
god.  1309.  prenio  je  Klement  V.  sielo  papinstva  iz  Rima  u 
Avignon ;  istom  nekoliko  godina  iza  njegove  smrti  (g.  1378.) 
učini  Urban  VI.  Rim  opet  priestolnicom  papinskom.  Jamačno 
su  političke  prilike  izazvale  selitbu  i  povratak;  Petrarka  je 
često  opominjao  na  povratak,  ali  bez  uspjeha.  Petrarka  je  mrzio 
na  Avignon,  koji  je  dobro  poznavao,  jer  je  dosta  mlad  s  ro- 
diteljima došao  onamo  i  jedno  15  godina  uz  prekide  obitavao 
ondje.  Ova  mržnja  na  Avignon  nije  ga  priečila,  da  prima  do- 
bročinstva od  pojedinih  papa,  da  druguje  s  duhovnim  dosto- 
janstvenicima, da  hvali  ovoga  ili  onoga  papu,  ali  je  uviek  na 
novo  poticao  i  upućivao  na  Rim,  koji  je  pravo  sielo  papinstva 
i  koji  imade  idejalnu  zadaću.  Nastojeći  oko  povratka  u  Rim  i 
snujući  križarsku  vojnu  Ivan  XXII.  (g.  1316 — 1334.)  steče  ljubav 
u  Petrarke,  a  kad  se  papa  svega  toga  odrekao,  pjesnik  planu 
gnjevom.  Oba  nasljednika  Benedikt  XII.  (g.  1334 — 1342.)  i 
Klement  VI.  (1342 — 1352.)  nisu  marili  za  ovakove  osnove.  Oni 

su  se  sasvim  odomaćili  u  Avignonu,  te  nisu  ni  mislili  na  po- 
vratak; Petrarka  ih  je  u  latinskim  pjesmama  na  svoje  ime  i 
na  ime  grada  Rima  nagovarao,  da  sele,  oni  su  doduše  prijazno 
slušali  pjesme,  ali  nisu  mienjali  svoje  odluke.  Strogi  Benedikt 
nije  ljubio  sjaja,  naprotiv  Klement  štovaše  znanost  tako,  da  je 
bio  sklon  Petrarki  već  zato,  što  je  jedan  od  najznatnijih  uče- 
njaka. Inocencije  VI.  (1352 — 1362.)  nije  bio  prijatelj  ni  zna- 
nosti, pa  ni  Petrarki;  njemu  je  bio  Petrarka  kao  i  Petrarkin  lju- 
bimac Vergilije  čarobnjak.  Urban  V.  (g.  1362 — 1370.)  bio  je 
doduše  Francuz,  ali  je  bio  Talijanima  ugodan,  pa  i  Petrarki, 
te  ga  zato  i  nagovara  Petrarka,  da  se  preseli  u  Rim ;  čak  mu 
iz  imena  Urban  izvodi,  da  mu  valja  poći  u  Rim  (Urbs).  Kako 
se  drugdje  Petrarka  služio  primjerima  iz  klasične  starine, 
tako  sada  poseže  za  biblijom.  I  doista  Urban  podje  u  Rim 
g.  1367.,  ali  na  žalost  pjesnikovu  ostavi  doskora  Italiju  videći 
prevelike  potežkoće.  Ove  boli  pjesnikove  nije  mogao  uma- 
njiti ni  zadnji  papa,  koji  je  bio  još  za  života  pjesnikova,  Gre- 
gorije  XI.  (g.  1370 — 1378.),  nego  je  dapače  poveća  time,  što 
je  dopustio,  da  se  protiv  poziva  Petrarkina  objelodani  spis,  u 
kojem  je  ruglu  izvrgnut  ne  samo  neumorni  poslaničar  nego  i 
sam  Rim. 

Petrarki  nije  pošlo  za  rukom,  da  Rimu  povratkom  papinim 
povrati  predjašnji  sjaj ;  trebalo  je  pokušati  što  drugo.  Petrarka 
pokuša,  ali  bez  uzpjeha.  Petrarka  nije  potakao  smjele  osnove 
Rienzijeve,  da  uzkrsne  republiku  u  Rimu,  ali  njegova  hvala 
starorimskoga  sjaja  mogaše  poticati  njegova  istomišljenika,  da 
pokuša  oživiti  divnu  prošlost.  Pjesmama,  govorima  i  poslanicama 
poticao  je  narod  rimski,  da  se  nastoji  osloboditi,  opominjao  je 
tribuna  Rienzija  na  umjerenost  u  pobjedi,  odvraćao  je  vladare 
po  Italiji  i  u  tudjini  od  odpora.  Svi  spisi,  koji  su  nastali  u  ono 
doba  republikanske  sanje,  n.  pr.  pismo  Rienziju  i  narodu  rim- 
skomu, talijanska  kancona  i  latinska  ekloga  tribunu,  poslanica 
Rimljanima,  da  oslobode  tribuna,  koji  je  dopao  papinskoga 
robstva,  odaju  nam  politika,  koji  ne  kliče  samo  uspjehu,  nego 
radi  po  značaju;  jer  Petrarka  ne  zakraćuje  milosrdja  nesret- 
niku, premda  je  njegove  opomene  zabacio,  ne  odriče  se  nade, 


128  Karlo   IV. 

da  će  republika  opet  oživjeti,  premda  se  sada  sramotno  razbila. 
Dašto  praktične  politike  u  svem  tom  radu  pjesnikovu  nema. 
Samo  jednom  bješe  Petrarka  pozvan,  da  u  rimskim  poslovima 
iznese  politički  priedlog,  te  se  u  toj  zgodi  pokaza  boljim  re- 
torom  nego  praktikom.  U  ono  vrieme  (g.  1351.)  izmedju  prvoga 
i  drugoga  pojava  Rienzijeva  javila  se  u  Rimu  želja  nova 
ustava;  s  voljom  papinom  sastavi  se  za  to  odbor,  a  jedan  član 
zamoli  i  Petrarku,  da  mu  dade  savjeta.  Petrarka  je  odgovorio  od 
prilike  ovako  :  Slava  i  uzvišenost  Rima,  koja  je  u  svezi  s  carstvom 
i  papinstvom  neprolazna,  nuka  svakoga,  da  se  brine  oko  spasa 
njegova.  Sada  razdire  Rim  prepirka  dvaju  plemićkih  obitelji, 
od  kojih  jednu  (Colonna)  najnježnije  ljubi,  a  na  drugu  (Orsini) 
ne  mrzi.  Ali  Rim  nije  za  to,  da  se  obogaćuju  dvie  obitelji, 
ma  kako  ugledne.  No  kako  se  razdor  plemstva,  koje  je  bar- 
barskoga postanja,  ne  može  utaložiti  slabim  pomagalima,  nema 
druge,  nego  sve  plemiće  ukloniti  od  vlade  i  same  prave  rimske 
gradjane  učiniti  senatorima.  Protiv  toga  neki  navode  svu  silu 
uzroka,  ali  nijedan  ne  dokazuje  ništa,  a  to  je  moć  plemića,  jer 
je  do  sada  samo  razdor  izazivala,  nadalje  njihovo  bogatstvo, 
jer  je  ono  najveći  neprijatelj  kreposti,  i  napokon  plemstvo  nji- 
hovo, jer  je  to  samo  izprazna  rieč  i  jedino  razvaljuje  jaz  u 
unutrašnjosti   države. 

U  ovom  se  spisu  ne  divimo  državničkoj  mudrosti,  nego 
demokratizmu;  kako  u  starom  Rimu,  tako  i  sada  treba  da  su 
gradjani  jedini  i  pravi  gospodari  grada.  Samo  jednoga  gospo- 
dara priznaje  republikanac  nad  sobom,  a  to  je  car,  koji  bi 
zavladao  svim  svietom  i  bio  dostojan,  da  gospoduje  Rimom. 

Tadašnji  car  bješe  Karlo  IV.  (g.  1347 — 1378.),  triezan 
vladar,  koji  se  držao  samo  onoga,  što  je  mogao  izvesti.  Carstvo 
je  držao  praznom  titulom,  a  ne  najljepšim  uresom  krune ;  Italija 
mu  je  bila  zemlja,  u  kojoj  je  dielio  časti  i  titule,  da  steče  no- 
vaca za  druge  svrhe,  a  nije  je  smatrao  pravom  domovinom, 
za  koju  je  rodjen  vladati;  Rim  mu  je  bio  starinski  grad  za-J 
nimljiv  poradi  davnih  uspomena,  ali  mu  nije  bio  sveto  mjesto 
po  slavi  i  nesreći;  papa  mu  je  kao  pobožnu  katoliku  bio 
duhovni  poglavica,  komu  se   klanjaše  ne  samo,    da   steče  kru- 

nitbu,  nego  i  iz  uvjerenja,  da  papa  imade  pravo  to  zahtievati, 
te  da  mu  iz  njegovih  ruku  valja  primiti  svjetovni  maČ. 

Njemu  je  Petrarka  neumorno  18  godina  od  1350.  do  1368. 

pošiljao  dugačke  poslanice,  u  kojima  uzu  svu  stilističnu    dotje- 

ranost  ne  osjećamo  živa  osjećaja,  a  nastojao  je  i  naustice,  da  ga 

zagrije  za  svoje  idejale.  Petrarka  mu  je  uviek  u  novim  frazama 

j  pokazivao   na   Italiju,    tužnu,    ostavljenu,  čekajući  svoga  zaruČ- 

I  nika   —   njega;    sjećao   ga   je    njegova   predka    cara   Henrika, 

koga  je  Dante   hvalio,    koji  se  nadao    osloboditi    Italiju,  ali  je 

i  samo  smrt  svoju    našao;    opisivao   mu  je   nekoć    sjajni,  a  sada 

jadni    Rim;    propoviedao   mu   je    o    idejalnim    zadaćama,    koje 

treba  da  izvrši  pored  sviju  zapreka.  Petrarka  se  uzalud  mučio, 

sustao  nije  nikada,  te   je    to   na   čast  njegovoj    idejalnosti,  ali 

ne    pokazuje    osobite   političke    oštrine,    kad    se    nada,    da    će 

stranac,  kojega  i  sam  gdjekad  s  barbarstva  kori,  izvesti  osnove, 

za  koje  se  htjelo  talijanskoga  patriotizma,    smjela    idejalizma  i 

osjećaja  za  uzvišenu  starinu. 

Kako  su  pape  gotovo  svi  bili  štovatelji  pjesnikovi,  a 
Rienzi  prijatelj,  tako  ga  je  i  car  poštovao,  te  je  pjesnik  pri- 
poviedao,  da  je  boraveći  više  dana  u  njega  u  Mantovi  češće 
ulazio  s  njime  u  duži  razgovor.  Medjutim  je  priča  voljela  iz- 
kititi  drugu  gradju,  kako  se  kralj  Karlo  g.  1346.  sreo  s  opje- 
vanom Laurom  i  kako  je  moćni  kralj  podao  čast  ženi,  koju  je 
Petrarka  proslavio. 

»Laura,  čuvena  po  svojim  krepostima,  a  po  mojim  pjes- 
mama proslavljena,  ukaza  se  prvi  put  očima  mojim  u  Klarinoj 
crkvi  u  Avignonu  u  jutro  6.  aprila  g.  1327.«  Tako  je  upisao 
Petrarka  u  svoj  rukopis  Vergilijevih  pjesama,  koji  se  još  danas 
čuva  u  Ambrozijanskoj  knjižnici  u  Milanu.  Laura  umrie  u  Avi- 
gnonu 6.  aprila  g.  1348.  0  tom  dogadjaju  piše  Petrarka  u 
onom  rukopisu  :  »Bijah  na  dan  smrti  njezine  u  Veroni,  ali  nisam 
slutio  svojega  jada.  Tužnu  sam  viest  saznao  istom  iz  lista 
svoga  prijatelja  Sokrata,  koji  mi  stiže  u  Parmi  19.  maja.  Liepo 
tielo  ljubljene  moje  bi  u  večer  dana,  kad  je  umrla,  pokopano 
u  franjevačkoj  crkvi,  a  njen  duh,  kako  sam  tvrdo  uvjeren,  po- 
vrati se  u  nebo,  odakle  je  bio  i  došao.  Ovaj  sam  dogadjaj  za 

tužnu  uspomenu  sa  sladkim  i  gorkim  čuvstvom  zapisao  upravo 
na  ovom  mjestu,  koje  mi  često  dolazi  pred  oči,  da  me  ne  bi 
ništa  više  na  svietu  veselilo  i  da  bi  me,  kad  je  i  ova  najjača 
veza  raztrgana,  ova  uspomena  i  pomisao  na  prolazni  život  ze- 
maljski opominjala,  nek  pobjegnem  iz  Babilona  (Avignona). 
*To  će  mi  s  pomoću  Božje  milosti  biti  utjeha,  kad  pomislim 
ozbiljno  i  strogo  na  suvišne  brige,  ništave  nade  i  neočekivane 
posljedice,  c; 

Ove  su  dvie  bilježke  jedine,  no  za  historijsku  ujamčenost 
dovoljne  statistično-hronologijske  viesti  o  ljubavi  izmedju  Laure 
i  Petrarke.  Ali  svjedočanstva  o  ljubavi  ne  treba  da  budu  sta- 
tistično-hronologijska;  kako  o  drugim  čuvstvima,  pisac  govori  i 
o  svojoj  ljubavi ;  Petrarka  dosta  govori  o  njoj  u  razpravama 
i  poslanicama,  u  latinskim  i  talijanskim  pjesmama.  Osobito  obi- 
lato govori  0  njoj  u  latinskim  ozbiljnim  djelima,  pa  je  to  dokaz 
(ako  ga  komu  još  treba),  da  pjesnikova  ljubav  nije  tek  izmiš- 
ljena, nego  osjećana.  Pravo,  duboko  osjećanje  prodire  još  jače 
u  talijanskim  pjesmama  ljubavnim.  To  su  soneti,  kojih  imade  u 
svemu  317,  a  od  kojih  je  većina  —  227  —  spjevana  za  Laurina 
života,  nadalje  kancone,  šestine,  balade  i  triumfi,  od  kojih  je 
najvažniji  triumf  ljubavi,  to  su  pjesme,  u  kojima  pored  ljubavi 
pjesnik  slavi  prijateljstvo  i  prirodu,  iznosi  političke  i  vjerske 
pouke,  vatrene  opomene  i  sjetne  tužbe,  ali  se  uviek  povraća 
ka  glavnomu  predmetu  —  k  ljubavi.  Takovo  jedinstvo  lako 
postaje  jednostrano,  s  tim  većma,  što  Laura  i  Petrarka  u  lju- 
bavi ne  živu  zajedno,  nego  jedno  pored  drugoga  čeznu  bez 
nade.  Tako  nas  ovi  stihovi  mogu  umarati,  kako  je  neprestano 
jadikovanje  izmučilo  i  samoga  pjesnika.  Uza  sve  to  u  njegovim 
pjesmama  ključa  osjećaj,  vri  ljubav.  To  se  ne  može  dokazati 
ni  nabrajajući  tisuću  stihova,  koji  su  puni  čuvstva,  ni  oboriti 
iztičući  mnoge  izhitrene  fraze.  Tko  kao  strog  kritik  pročita  na 
dušak  sve  pjesme,  toga  će  lako  podići  zlovolja,  što  neprestano 
čuje  isti  predmet  u  istim  tonovima,  ali  koga  veseli  estetično 
promatranje,  tko  samo  lista  po  knjizi  i  bira  stihove,  nasladjivat 
će  se  neprolaznom  ljepotom  zvuka  kao  sladkim  i  opojnim  mi- 
risom. Ali  kritik  i  estetik  ne  smiju  biti  jedini  sudci   ljubavnim 

pjesnicima,  nego  i  ljubavnici.  A  sretan  i  nesretan  ljubavnik  naći 
će  u  ovim  pjesmama  bezbroj  mjesta,  koja  se  slažu  s  njegovim 
Čuvstvom.  Iz  ovoga  mirisnoga  i  sjajnog  vienca  izvadit  ćemo 
samo  jedan  cviet,  da  se  vidi,  kako  ljubi  Petrarka  i  kako  pri- 
kazuje ljubav  (sonet  88) : 

S'  Amor  non  e;  che  dunque  e  quel,  eh'  i'  sento? 

Ma  s'  egli  e  Amor;  per  Dio,  che  cosa,  e  quale? 

Se  buona;  ond'  e  l'effetto  aspro  raortale? 

Se  ria;  ond'  e  si  dolce  ogni  tormento  ? 

S'  a  mia  voglia  ardo;  ond'  e  '1  pianto,  e  '1  lamento  ? 

S'  a  mal  mio  građo;  il  lamentar  che  vale? 

0  viva  morte,  o  dilettoso  male, 

Come  puoi  tanto  in  me,  s'  io  nol  consento? 

E  s' io  'i  consento;  a  gran  torto  mi  doglio. 

Fra  si  contrarj  venti  in  frale  barca 

Mi  trovo  in  alto  mar  senza  governo, 

Si  lieve  di  saver,  d'  error  si  carca, 

Ch'  i'  medesmo  non  so  quel,  eh'  io  mi  voglio; 

E  tremo  a  mezza  state,  ardendo  il  verno.* 

Od  drugih  ljub*avnih  pjesnika  razlikuje  se  Petrarka,  što 
su  mu  pjesme  proste  od  ćutilnosti  i  žestoke  strasti,  što  lju- 
bavno čuvstvo  i  duh  uzvisuju.  Petrarka  se  nije  hvastao,  da  je 
bio  bez  pogrješke,  ali  priznaje,  da  ga  je  upravo  ljubav  uzdigla 
i  pokazala  mu  put  do  kreposti  i  neba.  Laura  umrie.  Petrarka 
je  ljubi  i  poslije  njezine  smrti,  pa  su  odatle,  neki  izvodili,  da 
Petrarka  ne  pjeva  po  pravom  osjećaju,  ali  to  upravo  pokazuje 
svu  jakost  njegove  idejalne  ljubavi.  Dok  je  živjela  Laura,  želio 
je  Petrarka,  da  bude  njegova  ili  da  je  bar  pozdravi;  sad  kad 
je  umrla,  želi  joj  se  svojom  smrti   približiti    ili  bar   postati  joj 


*  Ako  nije  ljubav,  pa  što  je,  što  osjećam?  Ali  ako  je  ljubav;  po 
Bogu,  što  je  i  kakova  je?  Ako  je  dobra,  zašto  joj  je  učinak  trpak,  smrtan; 
ako  li  je  opaka,  zašto  je  tako  sladka  svaka  muka?  Ako  gorim  od  svoje 
volje,  zašto  plac  i  tužba?  Ako  li  preko  moje  volje,  što  vriedi  tužiti? 
O  živa  smrti,  o  prijatna  nevoljo,  kako  si  toliko  jaka  nada  mnom,  kad  te 
ne  ću?  Ako  li  te  hoću,  velik  je  grieh,  što  se  pečalim.  Sred  ovako  pro- 
tivnih vjetrova  nahodim  se  u  lomnoj  barci  na  pučini  morskoj  bez  krmila, 
tako  lagan  u  mudrosti,  a  obsjenom  tako  obterećen,  da  sam  ne  znam,  što 
hoću,  te  dršćem  usred  ljeta,  a  gorim  zimi. 

sličan  posvetivši  život  Bogu.  Pomisao  na  dragu  pokojnicu  njemu 
je  raj  na  zemlji,  ona  ga  nuka,  da  ide  za  istinom,  da  promiče 
dobrotu  i  da  ljubi  ljepotu. 

Godine  1374.  na  dan  18.  jula  umrie  Petrarka,  osnivač 
nove  kulture,  koji  se  neprestano  usavršavao  zamećući  boj  s  moćnim 
silama  opačine,  i  ako  ga  je  ova  borba  izmučila.  Pored  toga, 
što  Petrarka  neprestano  dotjeruje  svoju  osobnost,  on  u  velike 
cieni  patriotske  ideje,  te  zato  radi,  da  podigne  i  proslavi  narod, 
kojemu  pripada;  nadalje  revno  nastoji  oko  nauke,  te  se  poimence 
trudi,  da  s  dragocjenim  dobrima  starine  upoznade  i  druge 
ljude ;  a  napokon  iztiče  se  time,  što  slavi  i  uzdiže  svoju  dragu, 
za  kojom  živo  čezne.  Petrarka  je  na  taj  način  proslavio  kao 
malo  tko :  domovinu,  nauku  i  ljubav ! 

Danteu  se  dive,  Petrarku  hvale,  a  Boccaccia  čitaju.  To 
je  nejednaka  sudba,  koja  je  dopala  triumvirima,  trima  junacima 
talijanske  književnosti  po  njihovoj  smrti,  dok  im  je  sudba  za 
života  bila  dosta  slična.  Sva-  trojica  zovu  Firenzu  zavičajem 
svojim,  sva  trojica  ljube  svoj  grad,  ali  ga  ostavljaju  drago- 
voljno ili  silom,  ciene  Italiju  više  nego  rodni  kraj,  te  se  žale 
na  jadne  prilike  domovinske. 

Sva  su  trojica  prekoračila  misaoni  krug  srednjega  vieka 
time,  što  su  se  trudili,  da  slobodnoj  osobnosti  pribave  pravo. 
Svakoga  je  od  njih  za  velike  česti  života  obuzimala  ljubav 
k  ženi,  ljubav,  koja  se  u  svakoga  drugačije  izrazila,  u  Dantea 
u  uzvišenu  zanosu,  u  Petrarke  u  nježnoj  srdačnosti,  u  Boccaccia 
u  strastvenu  žaru,  ali  je  svu  trojicu  ljubav  vazda  vodila  u  nji- 
hovu pjevanju  i  mišljenju.  Sva  trojica  bijahu  pjesnici,  ali  takodjer 
ljudi  javnoga  života  radeći  za  vladare  i  gradove  u  službama  i 
poslaničtvima.  Služeći  pojedince  oni  su  svoje  oči  svraćali  uviek 
na  svu  domovinu,  s  težkom  boli  uzdisali  poradi  njezine  ne- 
sreće i  razkomadanosti,  te  tražili  njezin  spas  iz  ove  nevolje. 
Svak  je  od  njih  bio  gradjanin  svoga  vremena,  prost  od  sla- 
bežljiva  čeznuća,  da  mu  se  ukloni,  ali  uza  sve  to  svak  od 
njih  upoznaje,  da  je  osnov  njegove  naobrazbe  u  starini.  Štujući  d 
kršćanstvo  i  njegove  religiozne  misli  oni  se  ne  žacaju  svoje 
najmilije  ure  provoditi  u  družtvu  s  poganskim  piscima  starine; 

ciene  doduše  i  domovinski  jezik,  kojemu  su  upravo  oni  izma- 
mili najsladje  zvukove,  ali  se  s  osobitom  ljubavi  služe  latinskim 
jezikom,  te  drže,  da  će  latinskim  djelima  zaslužiti  lovor-vienac. 

U  nizu  velikih  ovih  pisaca  talijanskih  Boccaccio  nije  samo 
po  vremenu  posljednji,  nego  i  po  značaju  najslabiji,  ali  je  on 
čovjek  tako  sjajna  talenta,  tako  neobično  svestran,  da  mu  još 
i  danas  pripada  slava,  kojom  su  ga  suvremenici  na  pune  pre- 
gršti obasipavali.  Giovanni  Boccaccio  rodi  se  godine  1313.  u 
Parizu.  Njegov  otac,  revan  i  ugledan  firentinski  trgovac,  bješe 
za  poslom  došao  u  francuzki  glavni  grad  i  zaljubio  se  ovdje  u 
neku  udovicu,  koja  mu  rodi  ovoga  sinčića.  No  bilo  da  su  ga 
poslovi  odveli  ili  se  pak  zasitio  ove  lakoumne  ljubavi,  otac 
ostavi  Pariz  i  povede  sina  u  Certaldo,  kako  nam  priča  sam 
Boccaccio,  koji  je  kasnije  u  »Ametu«  pod  prozirnom  koprenom 
alegorije  izpripovjedio  tužnu  povjest  matere  svoje.  Tako  je 
Boccaccio  postao  Certaldjanin,  ali  je  jamačno  mnogo  sačuvao 
materinje  krvi,  te  i  prerano  osjetio,  da  nema  majke.  Otac  je 
na  ime  na  svu  silu  htio  ne  mareći  za  sinovu  ćud,  da  mu  bude 
sin  trgovac,  te  ga  prisilio,  da  probavi  šest  godina  u  mjenjač- 
nici, premda  je  Boccaccio  već  kao  jedanaestgodišnji  dječak 
stekavši  prve  početke  latinske  nastave  više  ljubavi  osjećao 
k  stihovima  i  knjigama  nego  li  k  trgovačkim  poslovima.  No 
videći  otac  kasnije,  da  mu  vas  pritisak  ništa  ne  pomaže,  posije 
sina  u  Napulj,  da  se  ondje  uči  pravu. 

Tako  je  Boccaccio  već  za  mlada  bio  prisiljen  zametnuti 
boj,  u  koji  su  zašli  toliki  slobodniji  duhovi  preporodnoga  vre- 
mena s  pravnom  naukom,  ali  mu  je  taj  boj  bio  lagan,  bila  mu 
je  već  takva  ćud,  pa  i  samo  mjesto,  kamo  ga  je  otac  poslao. 
Napulj  ne  bijaše  tada  ni  za  mirnije  duhove  zgodno  mjesto  na- 
uke. Unutrašnji  bojevi  najopasnije  vrste  zabavljahu  i  uništavahu 
jake  ljude,  a  zabave  i  razbludnosti  izkvarivahu  slabe.  Za  Ro- 
bertom,  zaštitnikom  Petrarkinim,  dodje  mlada,  liepa,  razbludna 
Ivana,  ona  se  nezadovoljna  u  svojem  braku  zasitila  isto  tako  mla- 
doga, ali  surovoga  i  tromog  Andrije  Ugarskoga,  te  je  težila  za 
novim  slastima,  povjerila  se  prostim  ljudima,  ponajpače  svojoj  do- 
jilji Filipi,  zaljubila  se  u  liepoga  princa  Ljudevita  Tarentskoga  i  u 

toj  grješnoj  strasti  dopustila  bez  ikakova  odpora,  da  joj  usmrte 
muža  (1345.).  Ona  je  bila  doduše  nevinom  proglašena,  dapače 
je  naložila  ubojice  usmrtiti,  ali  se  sama  osudi,  što  se  udala  za 
svoga  ljubavnika  i  što  je  sramotno  s  njime  ostavila  Napulj, 
kad  je  osvetnik  usmrćenoga  muža  Ljudevit  Ugarski  poput  ra- 
zorne bujice  došao  u  Napulj.  Istina  ona  nije  ostavila  u  miru 
provalnika,  ona  se  najzad  povrati  u  Napulj,  kad  je  kralj  ugarski 
ostavio  grad,  povrati  se  zajedno  sa  svojim  mužem,  koga  je 
laskatelj  pjesnik  nazvao  Alcestom,  a  to  će  reći:  Krepostnim! 
No  prilike  su  se  tako  izkvarile  u  Napulju,  da  su  sudci  i  raz- 
bojnici počinjali  najveće  okrutnosti  i  da  su  razkošne  svečanosti 
učestale  jedna  za  drugom.  U  taj  život  udje  Boccaccio,  ponaj- 
prije kao  zastupnik  firentinske  trgovačke  tvrdke,  a  zatim  kao 
djak,  mlad,  svjež,  željan  života,  dosjetljiv  i  zabavan.  Bio  je  velik 
i  jak,  usta  su  mu  bila  liepa,  premda  su  mu  ustnice  bile  nešto 
odebele,  imao  je  jamicu  na  bradi,  koja  mu  je  osobito  dobro 
pristajala,  kad  bi  se  smijao,  lica  bijaše  okrugla,  a  nosa  nešto 
utisnuta.  Spoljašnjost  njegova  i  otmjeni  zaštitnici  uvedu  ga  na 
dvor,  svojom  dosjetljivošću  i  duševnim  sposobnostima  steče 
ugled,  a  Ijubežljivošću  svojom  naklonost  u  naravne  kćeri  kralja 
Roberta  —  Marije. 

Marija  Fiammetta,  kako  je  Boccaccio  obično  zove,  bijaše 
mlada,  krasna,  umiljata  žena,  udata  već  nekoliko  godina  za 
nekoga  otmjena  Napulj ca,  s  kojim  je  nesretno  živjela,  kadno 
je  na  veliku  subotu  27.  marta  god.  1334.  opazi  Boccaccio  u 
crkvi  sv.  Lovrinca  (St.  Lorenzo  Maggiore).  Dante  i  Petrarka  prvi 
su  svoj  susret  Često  napominjali,  a  i  Boccaccio  govori  o  njemu. 
Marija  se  nije  odmah  podala  svome  ljubavniku,  otimala  se  dugo, 
ali  napokon  ga  usliša  povedavši  se  za  glasom  nagnuća,  te  njega 
učini  sretnim,  a  sebi  pribavi  pjesničku  bezsmrtnost.  Jer  da  ga 
nije  uslišala,  Boccaccio  jamačno  ne  bi  je  bio  onako  proslavio, 
budući  da  je  bio  ćutilan  čovjek,  koji  se  ne  bi  poveo  za  ide- 
jalnim  čeznućem  svojih  dvaju  predhodnika;  tako  postade  ona  ■ 
predmet  njegove  pojezije,  kadikad  dašto  u  čudnoj  metamorfozi. 

Ponajprije  je    slavio    dragu    u   svojim    sonetima,   koji    se 
istina   i   prečesto    prislanjaju    uz    Dantea  i  Petrarku,    u    njima 

opisuje  zadovoljstvo  sretna  ljubavnika  i  očaj  nesretna,  čas  pri- 
kazuje s  podpunim  zanosom  pohod  mjesta  kojega  ljubavlju  po- 
svećena i  opisuje  s  ćutilnim  žarom  ljepotu  svoje  odane  drage, 
čas  opet  proklinje  nevjernicu,  grozi  joj  se,  da  će  izgubiti  čar, 
kojim  ga  je  obajala,  ili  se  tuži  na  njezinu  okrutnost  i  zle  pri- 
like, koje  mu  ne  daju  do  nje,  te  napokon,  kao  ljubavni  pje- 
snici sviju  vremena,  želi  sebi  smrt,  ako  mu  je  sudjeno,  da 
je  se  odreČe.  Ali  Boccaccio  uradi  više  nego  obični  sonetisti 
talijanski.  Drugi  su  sonetisti  izkovali  dovoljan  broj  soneta  — 
više  puta  nekoliko  stotina,  —  pa  se  onda  dali  na  koju  drugu 
gradju,  jer  su  se  i  onako  opisujući  ljubav  više  povodili  za 
modom  nego  za  unutrašnjom  potrebom,  naprotiv  Boccaccio  ob- 
radi svoju  ljubav  i  u  drugim  djelima.  Petnaest  mu  je  godina 
Fiammetta  božica,  kojoj  se  klanja,  a  toliko  mu  vremena  i  ljubav 
kazuju  djela.  On  na  ime  ili  u  mladenačkim  pjesmama,  koje  je 
napisao  talijanski,  da  ih  razumiju  i  nenaobraženi  ljudi,  obra- 
djuje  ljubav,  ili  uzima  historijsku  i  pričajnu  gradju  po  želji 
svoje  drage. 

Prvo  je  pjesnikovo  djelo  »Filocopo«  (Trudoljubac),  možda 
najveće  njegovo  djelo,  ali  i  najslabije.  Ovdje  pjesnik  po  fran- 
cuzkim  vrelima  obradjuje  povjest  Florijevu  i  Biancafiorinu  (u 
francuzkom  glase  imena:  Floire  i  Blanceflor).  Nije  pogrješka  u 
tudjim  izvorima,  nego  u  nedostatku  tehničke  obradbe,  u  mla- 
denačkoj nevještini,  koja  još  ne  poznaje  ni  svoje  snage  ni  važ- 
nosti predmeta. 

Florije  je  sin  španjolskoga  kralja  Feliksa,  a  Biancafiore 
kći  rimskoga  bračnoga  para,  koji  je  došao  u  Španjolsku  na 
proštenje.  Djeca  su  se  rodila  isti  dan,  te  se  i  zajedno  uzgajaju, 
osjete  ljubav  jedno  prema  drugome,  te  time  izazovu  u  kralja 
srčbu.  Kralj  izradi,  da  Florije  podje  u  sveučilište,  a  da  ne  po- 
nese sa  sobom  prstena  dragina,  s  pomoću  kojega  bi  mogao 
svagda  saznati,  kako  joj  je.  Dok  sin  izbiva,  nastoji  kralj  dje- 
vojku pokvariti.  Ali  mu  prva  osnova  ne  podje  za  rukom :  on 
okrivi  djevojku,  da  je  jednom  htjela  trovati,  ali  to  saznade  njezin 
ljubavnik,  dodje  kući  i  pobiedi  njena  obtužitelja.  Florije  se 
opet    vrati   u  sveučilište,    ali  ga    stane    izjedati    Ijubomornost, 

ubije  čovjeka,  za  koga  misli,  da  mu  je  sretan  takmac,  te  po- 
bjegne u  Italiju.  Dotle  kralj  prodade  djevojku  gusarima,  te 
misli,  da  je  izliečio  sina  izpripovjedši  mu  smrt  djevojčinu.  Ali 
sin  sazna  pravu  istinu,  te  stane  lutati  zemljama,  da  nadje  dragu. 
Napokon  iza  mnogih  doživljaja  i  pustolovina  stigne  u  Alek- 
sandriju,  gdje  ona  u  robstvu  čami.  Sad  upre  sve  sile,  da  bi  je 
spasao ;  već  misli,  da  je  s  prievarom  i  smionošću  došao  do 
cilja,  no  u  to  dopane  i  sam  robstva,  te  budu  oboje  osudjeni 
na  smrt.  Ali  se  još  jedanput  s  pomoću  bogova  spasu,  dapače 
nadju,  da  je  stražar,  koga  su  držali  din-dušmaninom,  njihov 
rodjak,  vjenčaju  se,  vrate  se  u  domovinu,  te  uzadju  do  skora 
i  na  priestol,  kad  umre  otac  Feliks.  Ova  pripoviest  imade  ne- 
koliko ganutljivih  momenata,  ali  ipak  Boccaccio  nije  umio  iz- 
kresati  prave  iskre  :  pripoviedanje  mu  teče  tromo,  budući  da 
radnju  prekida  predugačkim  govorima  i  zabavama,  pustolovine 
su  nepojmljive,  a  značajevi  su  nevjerojatni.  Ali  se  vidi  .pjesnik, 
opažaju  se  osobine,  koje  će  se  kasnije  sjajno  razviti.  Prije 
svega  nahodimo  prvi  trag  »Dekameronu« :  ljudi  se  i  žene  udru- 
žuju ,  da  pripoviedaju  vesele  pripoviesti ;  zatim  iztiče  Boc- 
caccio uspomenu  svojega  života:  Florije  dodje  u  Napulj,  pa 
se  tamo  sastane  s  Fiammettom  i  Galeonom,  —  ovim  imenom 
ili  imenom  »Panfilo«  označivao  se  Boccaccio  kao  ljubavnik; 
napokon  vidimo  utjecaj  starine:  pjesnik  upotrebljava  veličan-  ; 
stveni  mitologijski  aparat,  u  kojem  bogove  i  božice  upleće  u 
radnju  ne  razlikujući  ih  točno  od  kršćanskih  svetaca  i  kršćanskih 
kreposti;  vidi  se,  da  se  povodi  za  Ovidijevom  knjigom,  koju 
jedanput  zove  upravo   »svetom«. 

Drugo  je  njegovo  djelo  »Ameto«,  u  kojoj  najviše  mjesta 
daje  alegoriji.  Ovdje  se  junak  od  ćutilne  ljubavi  obraća  k  du- 
hovnoj, a  ponuka  ga  na  to  šest  djevica  nimfa,  medju  kojima 
Fiammetta  (Nada)  zaprema  prvo  mjesto.  Ali  uza  to  se  prepleću 
napomene  suvremenih  dogadjaja,  opisuje  se  povjest  Napulja  i  ' 
Rima,  pripovieda  se  tužna  sudba  pjesnikove  majke,  ima  napa- 
daja na  monahe,  ali  još  prekrivenih.  Premda  se  glavna  ale- 
gorija djela  na  razne  načine  tumači,  ipak  i  ovo  djelo  kazuje 
ljubav,    te   je    riedko    kada    uznosna    snaga   ljubavi    tako  liepo 

prikazana,  kao  ovdje  u  pjevanju  jednoga  pastira  poslije  Vene- 
rine svečanosti. 

I  druga  su  mladenačka  djela  pjesnikova  nastala,  dok  je 
boravio  u  Napulju,  te  uživao  slasti  i  boli.  Od  njih  je  osobita 
pomena  vriedna  Tezejida,  i  to  iz  tri  uzroka.  Prije  svega  vriedi 
iztaknuti  povod.  Fiammetta  se  jedared  naljutila  na  ljubavnika, 
te  se  nije  htjela  prije  pomiriti,  nego  što  dobije  opet  jednu  od 
onih  ljubavnih  pripoviesti,  u  kojima  joj  se  njezin  Panfilo  činio 
nedostižan.  I  sadržaj  je  važan,  obradjuje  na  ime  starinsku  priču 
o  Tezeju,  ali  je  pisac  pridodao  neobične  epizode,  te  starinsku 
priču  prepleo  novom  gradjom,  u  kojoj  se  natječu  Palemon  i 
Arcit  za  liepu  Emiliju,  te  u  kojoj  Palemon  svlada  Arcita,  pa 
onda  poslije  njegove  smrti  dobije  Emiliju.  Ovdje  Boccaccio 
starinske  misli,  starinska  božanstva  i  starinske  rimske  pjesnike 
upotrebljava  mnogo  više  nego  u  predjašnjim  svojim  djelima, 
pa  se  odatle  razabira  znamenit  napredak  u  poznavanju  starine. 
Napokon  je  znatno  ovo  djelo  i  po  mjestu,  koje  mu  pripada  u 
talijanskoj  književnosti.  Tu  nahodimo  ne  samo  prvi  veći  po- 
kušaj Boccacciov  u  vezanom  slogu,  nego  u  obće  prvi  tali- 
janski ep,  prvo  djelo,  koje  je  stanci  (kitici)  od  8  stihova  pri- 
bavilo klasičnu  formu  i  osnovalo  joj  gospodstvo  u  talijanskom 
epskom  pjesni čtvu. 

Mnogo  su  znatnija  dva  djela,  koja  su  takodjer  nastala  iz 
drugovanja  s  Fiammettom,  a  od  kojih  jedno  ima  naziv  po  njoj,  a 
drugo  se  zove  »Filostrato«.  Oba  djela  idu  uporedo,  premda 
im  je  razan  oblik  i  sadržaj,  oba  su  kao  dva  velika  monologa 
u  ljubavnoj  tragediji,  te  bi  se  jedno  moglo  označiti:  »Lju- 
bavnik slavi  triumf«,  a  drugo:   »Ostavljenica  jadikuje«. 

Nepojmljivo  je,  da  je  ovakov  divan  biser  najbolje  poje- 
zije  kao  Boccacciov  Filostrat  mogao  biti  zaboravljen.  Ime  Fi- 
lostrat  sastavljeno  je  od  grčke  i  latinske  rieči,  te  znači  čovjeka 
od  ljubavi  sharana.  Sadržaj  je  uzet  iz  velike  latinske  pjesme, 
koju  je  sastavio  Benoit  de  St.  More  prema  dva  poznija  latinska 
djela  0  propasti  grada  Troje.  To  je  po  vješt  ljubavi  izmedju 
trojanskoga  princa  Troila  i  grčke  svećeničke  kćeri  Hrizejide 
(Kreside).    Ocjenjujući    ovu  pjesmu  ne  smijemo  se  obazirati  na 

Shakespeara,  koji  je  u  drami  obradio  ovu  gradju  parodirajući 
trojansku  priču,  premda  je  dokazano,  da  se  prvi  izvor  Shakes- 
peareov  Chaucer  služio  Boccacciom.  Shakespeare  i  Boccaccia 
sasvim  različito  gledaju  na  starinu;  dok  je  Shakespeare  slo- 
bodan prema  starini,  Boccaccio  osjeća  poštovanje;  englezki 
pisac  više  uzgredno  opisuje,  kako  je  čestita  čovjeka  prelivena 
djevojka  prevarila,  talijanskomu  je  pjesniku  ova  zgoda  glavni 
predmet,  te  sa  sretnim  slavlje  slavi,  a  s  nesretnim  udara  u 
jadikovke.  Princa  Troila,  koji  je  do  sada  svim  strjelicama  Amo- 
rovim  pobjednički  odolievao,  napokon  Amor  obrani  i  razpali 
u  njega  ljubav  k  liepoj  mladoj  udovici  Hrizejidi,  koju  je  njezin 
otac  Kalhant  prebjegavši  ka  Grcima  ostavio  u  Troji.  Troilo  ne 
može  svojih  čuvstava  zatomiti,  ali  je  dosta  jak,  da  se  zado- 
volji samim  gledanjem,  a  za  tu  se  svrhu  služi  prijateljem  svojim 
Pandarom,  rodjakom  Hrizejidinim,  koji  kao  i  u  Shakespearea  po- 
staje svodnik.  Xo  sjedinjenje  s  dragom  nije  za  Troila  konac  lju- 
bavi, nego  vrelo  nove  sreće ;  Troilo,  nepokvaren  mladić,  fanta- 
stičan je  sanjalac,  koji  uza  svu  ćutilnu  omamu  ostaje  vjeran 
idejalnomu  shvaćanju,  te  i  zanesen  ljepotom  svoje  drage  vjeruje 
njenoj  kreposti  i  vjernosti.  No  Hrizejida  je  više  pokvarena  cura, 
njoj  se  svidja  krasni  kraljević,  pa  se  samo  na  oko  nećka,  u 
ljubavi  ne  nalazi  ona  pravoga  duševnoga  zadovoljstva ,  te 
premda  baš  ne  krši  vjere,  ipak  je  u  svojim  ljubavnim  izjavama 
više  himbena  jeka  drugih  ljudi  nego  što  izrazuje  pravi  glas 
svoga  srca.  Ljubavna  se  sreća  mladoga  para  naglo  prekida  time, 
što  Kalhant  želi  opet  vidjeti  kćerku  i  izhodi,  da  se  za  izmjene 
zarobljenika  i  ona  preda  Grcima.  Ova  pogibelj,  da  će  se  raz- 
stati,  zadaje  ljubavnicima  najveće  boli,  bojeći  se  gubitka  oni 
još  žešće  čeznu  jedno  za  drugim;  braća  i  roditelji,  koji  su 
protivni  njihovu  savezu,  pričinjaju  im  se  najvećim  neprijateljima, 
te  zato  udare  u  ljute  kletve.  Pored  sve  žarke  strasti  Troilo 
ostaje  nepokvaren,  poslušan  sin,  koji  se  ne  usudjuje  Hrizejide 
odvratiti  od  otca,  niti  preko  volje  svojih  rodjaka  dragu  na- 
prosto ugrabiti.  Zato  nije  druge,  nego  da  se  razstanu :  još 
jedanput  sastanu  se  oni,  prisegnu  jedno  drugome  vječnu  vjeru, 
potvrde  ovu  zavjeru  cjelovima  i  darovima,  pa  se  onda  razidju, 

posto  je  Hrizejida  obećala  deseti  dan  opet  doći.  Troilo  je  sam 
i  ostade  sam.  Jer  Hrizejida  skoro  zaboravi  za  nj,  odreče  se  Iju- 
Ibavi,  koja  se  osnivala  samo  na  ćutilnu  užitku,  pa  kad  ga  više 
ne  vidi,  bude  mu  nevjerna  —  što  je  već  prije  bila  u  misli,  — 
tek  što  sagleda  Diomeda,  »velikoga  i  liepoga,  mladoga  i  jakoga 
junaka«,  koji  ju  je  po  otČevu  nalogu  poveo  u  grčki  tabor,  te 
se  uvjeri ,  da  bi  joj  on  mogao  biti  zamjenikom  Troilovim. 
Troilo  i  ne  sluti,  da  bi  se  ona  mogla  pokolebati.  Kad  se  našao 
sam,  udari  on  u  jadikovke,  koje  samo  gdjekad  zatomljuje 
sladkim  uspomenama,  to  ga  i  kriepi,  da  ne  sustane,  te  posve 
pouzdano  očekuje,  da  će  se  draga  njegova  povratiti,  a  kad  mu 
se  ova  nada  izjalovi,  traži  utjehu  u  pismima,  koja  mu  ona 
iievjernica  piše  i  kojima  ga  obsjenjuje.  Njega  u  njegovu  uvje- 
renju ne  mogu  potresti  ni  govorkanja  ni  znakovi,  dok  se  na- 
pokon ne  uvjeri,  da  je  prevaren  i  da  mu  valja  žrtvovati  sreću. 
On  na  ime  u  narukvici,  koju  Deifob  donese  Diomedu,  prepozna 
dar,  koji  je  nekoć  dao  svojoj  miljenici,  sad  je  na  čistacu,  te 
u  divljem  očaju  odluči,  da  se  sretnomu  takmacu  osveti.  Ali  i  u 
ovoj  odluci  on  je  nesretan,  jer  ne  nadje  smrti  u  dvoboju  s  Dio- 
medom,  nego  ga  sramotno  ubije  Ahilej.  Tako  je  on  u  istinu 
Filostrat,  sharala  ga  ljubav.  »Filostrat«  nije  pripoviest,  koju  je 
pjesnik  obradio  tek  zato,  što  bi  mu  se  gradja  svidjala;  nije 
u  njoj  prikazao  živih  osoba  i  doživljaja  pod  tudjom  krinkom, 
jer  niti  je  on  ljubio  poput  Troila,  niti  se  Fiammetta  može 
koriti  s  nevjere;  nego  je  to  sanjarija,  kojoj  se  pjesnik  podao 
u  očajnim,  a  ipak  tako  blaženim  momentima,  pjesnik  se 
htio  njome  opravdati,  ako  bi  njegovu  dragu  sumnje  podišle. 
A  ove  sumnje  mogle  su  biti  opravdane.  Boccaccio  doduše  nije 
bio  razbludnik;  razbludnik  bi  bio  ostavio  dragu,  koje  bi  se  za- 
sitio, pa  bi  možda  zanemarenu  dragu  još  i  izvrgao  javnomu 
ruglu;  no  Boccaccio  bio  je  godinama  vjeran  Fiammetti,  pa  tek 
kad  je  osjetio,  da  je  ljubav  u  njega  ohladnjela,  ostavi  dragu, 
koja  je  već  počela  starjeti,  a  bio  je  toliko  iskren,  da  je  dragoj 
i  pisao,  da  je  za  nju  umro,  kako  joj  je  prije  mnogo  pisao 
o-  svojoj  ljubavi.  Samo  tako  može  se  razumjeti  »Elegija  go- 
spodje   Fiammette   posvećena  svim  zaljubljenim  ženama«,  pro- 

zajično  djelce,  dnevničke  izpoviedi,  koje  pjesnik  stavlja  u  usta 
ostavljenoj  ženi,  da  se  sam  s  tim  više  obtuži,  a  možda  da  se  i 
prevelikom  mjerom  Čuvstva  u  ovom  djelu  s  tim  sigurnije  opravda. 

U  ovom  djelcu,  koje  prikazuje  samo  čuvstva,  ne  možemo 
tražiti  radnje.  Evo  od  prilike,  što  se  nalazi  u  djelu:  Panfilojej 
Fiammettu  vidio,  zaljubio  i  ostavio,  te  joj  na  ganutljivu  razstanku 
obećao,  da  će  se  nakon  četiri  mjeseca  vratiti,  kad  ovrsi  posao, 
koji  mu  je  povjerio  otac.  Dani  lagano  prolaze,  ostavljenica 
dršćući  od  uzrujanosti  čeka,  da  joj  se  vrati  dragi;  vrieme; 
prodje,  a  mjesto  dragoga  stigne  glas,  da  se  Panfilo  oženio 
nekom  Firentinkom.  Ova  viest  obori  siroticu  u  očaj  i  ona  jauče 
i  nariče,  razdire  listove,  proklinje  njegovu  uspomenu,  ali  ga 
se  ne  može  odreći,  izpituje,  zašto  ga  nema,  i  izmišlja  uzroke, 
zašto  je  onaj  glas  nemoguć.  Ali  od  ovoga  razmišljanja  postaje 
sjetna,  zdravlja  joj  nestaje  i  ona  vene  tako,  da  je  muž,  komu 
se  iznevjerila  za  ljubav  onomu  nevjerniku,  nagovori,  neka  podje 
u  Baje,  da  se  kupanjem  i  morskim  zrakom  osvježi.  Ali  uzalud 
sva  nada:  pored  čeznuća  muči  je  savjest,  pa  i  neugodno  čuv- 
stvo, koje  snalazi  nesretnika,  kad  gleda  sretne  ljude.  Od  ove 
grozne  muke  može  je  osloboditi  samo  smrt,  pa  se  i  rieši,  da 
sama  sebi  zadade  smrt,  ali  je  zaprieče  u  tom  njeni  rodjaci. 
—  Neprirodno  je,  što  ovakova  velika  nesretnica  u  obće  piše, 
pa  i  to,  što  u  knjižici  imade  velikih  deklamacija,  učenih  zastra- 
naka  i  napomena,  koje  su  tudje  pravoj  boli.  Ali  se  ipak  divimo 
istinitosti  i  nježnosti  čuvstva,  kao  i  jezičnoj  snazi.  Riedko  je  kad 
očajna  bol  ostavljene  žene  izražena  s  tolikom  vjernošću  i  ujedno 
s  tako  ganutljivim  priegorom,  kao  u  ovoj  knjizi,  koja  je  u  tom 
predhodnica  Goetheovu  »\Vertheru«  i  svakako  neprolazne  ciene. 

I  roman  »Fiammetta«  nije  sasvim  osnovan  na  historijskoj 
osnovi.  U  ostalom  je  ujamčeno,  da  je  Boccaccio  nakon  15-go- 
dišnjega  boravka  u  Napulju  ostavio  ovaj  grad  (1341.)  i  po 
želji  svoga  otca  otišao  u  Firenzu.  Boravak  u  Napulju  bijaše 
znatan  ne  samo  za  razvoj  njegova  čuvstva,  nego  i  za  duševni 
napredak.  On  se  doduše  nije  mnogo  mučio  oko  prava,  kako 
bi  želio  otac,  ali  je  zato  ozbiljno  proučavao  rimsku  književ- 
nost i  latinski  jezik,  te  je  o  tom  znanju  u  svojim  djelima  podao 

nesumnjivih  dokaza.  Sada  je  ove  svoje  studije  nastavio  doduše  ne, 

kako  je  želio,  u  neprekinutoj  dokolici,  ali  ipak  tako,  da  su  bile 

njegovo  glavno  zanimanje.   Još  jedan  put  došao  je  istina  Boc- 

caccio  u  Napulj  (1345. — 1348.),  te  je  možda  koje  od  prije  nave- 

idenih  djela  do  kraja  izradio  i  možda  se  nije  sasvim  odrekao  ni 

.ljubavi,  koja  mu  je  predjašnji  život  zasladjivala;  no  kasnije  nje- 

(gove  godine  pripadaju  poglavito  državi,  prijateljstvu  i  znanosti. 

Po  nalogu  republike  firentinske  bio  je  Boccaccio  više  puta 
na  putu  poslaničkom  vršeći  što  književne,  što  političke  poslove. 
Ova  su  ga  putovanja  dovela  u  Tirol  k  markgrofu  Ljudevitu 
Brandenburžkomu,  u  razne  krajeve  talijanske,  u  Francuzku 
k  papi,  koji  je  boravio  u  Avignonu.  Njegova  su  putovanja  obično 
urodila  dobrim  uspjehom,  osobito  na  papinskom  dvoru,  koji  je 
dva  puta  pohodio,  na  ime  godine  1354.  i  1365.  Sam  se  Boc- 
caccio nije  odviše  rado  laćao  ovakovih  zadaća  ponajviše  s  toga, 
jer  često  nije  odobravao  misli  i  postupka  svoga  rodnoga  grada; 
ali  u  Firenzi  nije  bilo  odviše  mnogo  ljudi  podpuno  vještih  latin- 
skomu jeziku,  pa  tako  je  Boccaccio  vršio  ovu  zadaću  i  češće 
nego  je  želio.  Nek  se  nitko  ne  čudi,  što  je  Boccaccio,  koji  je 
ruglu  izvrgavao  redovnike,  ipak  bio  liepo  priman  na  papinskom 
dvoru;  Boccaccio  je  uza  sve  to  bio  pobožan  čovjek  i  odan  papi. 

Boccaccio  ne  bijaše  politik.  Bilo  je  istina  u  njega  odre- 
djenih  ideja  o  vjernosti  i  postojanosti,  ljubio  je  svoju  republiku, 
sanjao  o  ujedinjenoj  Italiji,  pouzdavao  se  u  carsku  visinu  i  pre- 
porod starorimske  veličine,  ali  sve  to  nije  bilo  odviše  živo  u 
njega,  jedva  ga  je  poticalo  na  neke  gromke  deklamacije,  ali  ga 
nije  potaklo  na  samostalnu  djelatnost.  Samo  pripadom  spomi- 
njući činjenice  izriče  svoje  priznanje  ili  nepriznanje;  izjavljuje, 
da  je  odrješit  pristaša  Anjou-a,  koji  su  vladali  u  Napulju,  a 
ljut  protivnik  Hohenstaufena ;  Manfreda,  koga  je  Dante  slavio, 
nazivlje  sramotnim  tlačiteljem  crkve.  Henrik  VIL,  za  koga  je 
Dante  mislio,  da  će  uzkrsnuti  carsku  moć,  bijaše  mu  razbojnik, 
koji  pustoši  tudje  zemlje,  a  Karlu  IV.,  za  koga  je  Petrarka 
držao,  da  će  biti  spasitelj  Italije,  želi,  da  bi  se  što  prije  vratio 
u  rajnske  šume  i  ondje  našao  grob  za  svoje  prazne  titule  i 
za  svoje  ogavno  tielo. 

Jedared  je  Boccaccio  (1351.)  kao  poslanik  pošao  i  u  Pa- 
dovu, da  pozove  Petrarku,  neka  se  primi  profesure  u  sveuči- 
lištu firentinskom.  Zelja  ostade  bez  uspjeha,  ali  urodi  ipak  još 
ljepšim   rodom,   jer  su  se  oba  velika  pisca  prisno    oprijateljila. 

Boccaccio  je  prijatelja  9  godina  starijega  po  svoj  prilici 
prvi  put  vidio  godine  1341.  u  Napulju,  možda  je  već  tada 
s  njime  utvrdio  književničku  svezu,  ali  istom  poslije  1350.  udje 
u  tvrdje  prijateljstvo,  kad  je  Petrarka  putujući  u  Rim  pohodio 
svoj  zavičajni  grad  Firenzu.  Od  onda  su  oni  uzeli  živo  dopisi- 
vati na  latinskom  jeziku,  te  još  imamo  30  listova  Petrarkinih, 
a  4  Boccacciova;  u  ovim  se  listovima  prikazuje  Petrarka,  da 
daje,  a  Boccaccio,  da  prima;  Petrarka  je  viši,  koji  prijatelja 
prima  i  gosti,  a  Boccaccio  je  niži,  »protivnik  sudbe«,  kako  se 
sam  zove,  siromah,  koji  se  raduje  svome  siromaštvu.  U  svojoj 
plemenitoj  čednosti  gleda  Boccaccio  bez  nenavisti  na  prijatelja, 
gotov  je  za  nj  učiniti,  što  zaželi,  pribavlja  mu  priepise  riedkih 
spisa,  te  ne  piše  djela,  u  kojem  ne  bi  majstora  pozivao  za 
svjedoka  svojih  tvrdnja  i  u  kojem  ga  ne  bi  nazivao  podupi- 
rateljem  svojih  studija.  U  svojem  poštovanju  ide  dotle,  da  ga 
jedared  slavi  kao  korablju  istine,  uzor  svetosti,  slavu  pjesnika, 
sladka  govornika,  koji  duhom  i  znanjem  nadmašuje  sve  ljude, 
te  se  nada,  da  će  mu  poznu  slavu  osigurati  listovi,  koje  mu 
je  pisao  Petrarka.  On  je  osokolio  pjesnika,  da  objelodani  svoja 
djela,  pisao  mu  je  javne  preporučne  stihove,  pa  ga  je  razve- 
seljivao  i  osobnim  službama,  za  koje  mu  je  Petrarka  veoma 
zahvalan.  U  riedkim  pismima  Boccacciovim  ima  jedno  iz  Mle- 
taka, u  kojemu  opisuje  kućanstvo  Petrarkine  kćeri  i  ganutljivo 
prikazuje  malu  njegovu  unuku.  Takove  bi  dokaze  srdačna  po- 
štovanja priznavao  Petrarka,  da  ih  je  primao  i  od  manjega 
Čovjeka,  a  nekmo  li  od  prijatelja,  koga  je  sam  u  velike  po- 
štovao. Zato  je  Petrarka  rado  prijatelju  odavao  svoju  poštu, 
opisivao  mu  je  svoj  mirni  kućni  naučnjaČki  život,  slao  mu 
pjesme  svoje  i  dodavao  komentar,  da  ih  izpravi,  molio  ga,  da 
mu  vrši  neprestanu  kritiku,  zvao  prijatelja  uza  svu  njegovu 
čednost  pjesnikom  dokazujući  njemu  neovjenčanu,  da  lovor 
sam  po  sebi  još  nije  dokaz,    da  je   tko   pjesnik  i  da  Muze  ne 

bi  šutjele,  sve  da  i  lovora  sa  svieta  nestane,  te  ga  je  nukao, 
da  zajedno  s  njime  živi,  da  oba  zaboravivsi  vas  ostali  sviet 
posvete  svoj  život  samo  naukama  i  prijateljstvu.  Uza  sve  to 
obojica  bijahu  dosta  iskreni,  da  jedan  drugome  i  pokude,  što 
nije  bilo  pravo.  Zato  Petrarka  prekorava  Boccaccia  poradi 
lakoumna  života,  na  koji  odbija  njegove  bolesti  u  poznijim  go- 
dinama; Boccaccio  opet  (doduše  pod  izmišljenim  imenom)  od- 
vraća Petrarku  od  Viscontija  i  u  obće  od  svih  knezova,  te  ga 
moli,  da  na  takov  način  posvjedoči  svoj  republikanski  značaj.  U 
tom  se  oni  dakako  nisu  mogli  složiti,  jer  je  Boccaccio  svaku 
službu  držao  gubitkom  vremena  i  slobode,  dok  je  Petrarka  bio 
dosta  jak,  da  spoji  službu  s  književničkom  samostalnošću.  Javna 
je  kudnja  malih  pogrješaka  velika  prijateljska  usluga,  ali  je 
još  veći  spas  od  pogibelji,  u  kojoj  bi  moglo  nastradati  tielo 
ili  duh.  A  takov  spas  zahvaljuje  Boccaccio  svomu  prijatelju; 
jer  je  on  bio  slab  čovjek,  lako  pristupan  tudjim  utjecajima. 
Godine  1361.  dodje  k  Boccacciu  neki  monah  Gioachino  Ciani, 
da  mu  na  ime  svoga  pokojnoga  druga  Pietra  Petronija  javi, 
da  mu  se  ukazao  Isus  i  rekao,  da  je  Boccacciu,  Petrarki  i  dru- 
gima sudjeno  živjeti  samo  još  nekoliko  godina,  pa  zato  treba 
da  se  odreku  nauka  i  posvete  pobožnosti.  Boccaccio  se  poko- 
leba i  obaviesti  Petrarku,  koji  mu  odgovori  28.  maja  go- 
dine 1362.  Petrarka  doduše  dopušta,  da  čovjek  umirući  može 
proricati,  ali  poriče,  da  bi  viest  monahova  bila  strašna,  jer 
je  život  čovječji  i  onako  kratak,  pa  ga  valja  tako  udesiti, 
da  si  uviek  spreman  umrieti.  Zato  treba  da  mudrac,  koji  je 
odabrao  duševni  smjer,  bude  i  uvjeren,  da  je  ovaj  smjer 
opravdan,  te  ga  ne  smije  ništa  zastrašiti.  »Zar  nam  je  možda 
dužnost  uklanjati  se  poganskim  pjesnicima  i  piscima,  koji  ne 
znaju  ništa  o  Isusu,  dok  bez  straha  smijemo  čitati  djela  raz- 
kolnika,  koji  Isusa  upravo  poriču?«  Zatim  pokazuje,  da  su  se 
veliki  ljudi  u  starini  do  najdublje  starosti  bavili  oko  nauke, 
pa  nadovezuje:  »Znam,  da  su  mnogi  i  bez  naobrazbe  postali 
sveti,  ali  jednako  znam,  da  se  nikomu  poradi  naobrazbe  ne 
uzkraćuje  svetost  .  .  .  Put  do  kreposti  s  pomoću  neznanja  do- 
duše  je   ravan,    ali   je   prieziran.    Svi   dobri    ljudi   imaju  samo 

jedan  cilj,  ali  su  im  putovi  razni,  pa  i  sami  se  putnici  medju 
sobom  razlikuju.  Jedan  ide  brzo,  a  drugi  polagano;  ovaj  je 
svima  vidan,  a  netko  ponizno  pognut  .  .  .  Nitko  od  prostaka, 
koji  su  ušli  u  raj,  ne  stoji  tako  visoko  kao  umnik,  koji  je  po- 
stigao krunu  blaženstva«.  Ovaj  list  osokoli  Boccaccia,  te  se  on 
povrati  k  nauci.  Pa  kad  je  Boccaccio  za  12  godina  opla- 
kivao smrt  svoga  vodje  i  rekao,  da  je  on  sada  kao  brod  bez 
krmila  i  krmilara  na  udarcu  vjetrova,  kazao  je  više  nego 
običnu  frazu. 

Godine  1359.  pokuša  i  Boccaccio  Petrarku  osloboditi 
ljage,  za  koju  je  mislio,  da  ga  se  drži.  On  je  na  ime  znao,  da 
Petrarka  riedko  napominje  Danteovo  ime,  a  nikada  ne  navodi 
njegovih  pjesama,  pa  je  držao,  da  je  tomu  krivo  neznanje  ili 
zavist;  zato  posije  prijatelju  priepis  »Komedije«  s  latinskom 
pjesmom,  u  kojoj  slavi  divnu  pjesan  i  moli  prijatelja,  da  je 
prouči.  Petrarka  se  pozivu  odazove.  Petrarka  mu  odgovori  u 
pismu,  da  do  sada  nije  čitao  Danteova  djela,  a  nema  razloga, 
da  mu  ne  vjerujemo,  a  činio  je  to  poradi  toga,  da  se  ne  bi  ima- 
jući Danteova  djela  pred  očima  odviše  za  njima  povodio.  Sad 
je  toga  straha  nestalo,  pročitao  je  njegova  djela,  te  priznaje, 
da  Danteu  medju  majstorima  talijanskoga  jezika  pripada  bez 
prigovora  prvo  mjesto.  Svomu  prijatelju  daje  drugo  mjesto,  a 
sebi  pridržava  treće.  »Da  je  Dante  duže  poživio,  nastavlja 
Petrarka,  bio  bih  mu  jamačno  postao  najbolji  prijatelj  i  ja- 
mačno bolji  prosudjivač  nego  nerazborita  velika  svjetina.  Kako 
ne  mogu  s  njime  obćiti,  rado  navješćujem  slavu  Danteovu,  te 
samo  žalim,  što  je  pjevao  samo  talijanski,  te  se  tako  udaljio 
od  izabranoga  kruga  naobraženih  ljudi  i  svoje  ime  i  slavu  pre- 
dao svjetini,  koje  pohvala,  ma  kako  zanosna,  nije  priznanje, 
kakvo  dolikuje  kojemu  velikašu«.  U  ostalom  Petrarka  nije  ni 
kasnije  ludovao  za  Danteom.  Opreka  medju  njihovim  prirodama 
bješe  prevelika,  te  ne  bi  bilo  pravo  Petrarku  naprosto  koriti  s  ne- 
navisti,  što  više  decenija  nije  mario  za  Dantea.  Petrarka  je  u 
ostalom  kasnije  češće  na  najdostojniji  način  spomenuo  Dantea; 
pa  i  ako  nije,  kako  su  neki  mislili,  svojom  rukom  prepisao  svu 
Komediju   i   iztumačio    Očistilište,    ni    napisao   neke   pjesme   u 

hvalu  Danteovu  (već  ju  je  napisao  Benvenuto  da  Imola),  ipak 
je  on  sastavio  nadgrobni  nadpis  Danteu,  po  kojem  pripada 
medju  najzanosnije  slavitelje  njegove. 

Boccacciu  to  ne  bijaše  dosta,  on  je  držao,  da  je  zadatak 
njegova  života  tumačiti  Dantea  i  njegovu  uspomenu  podržavati 
TI  suvremenika.  Da  to  postigne,  napisao  je  za  mladih  godina  pje- 
snički sadržaj  Komedije,  kao  odrastao  čovjek  od  g.  1354. — 1355. 
sastavio  je  životopis  Danteov,  a  pod  kraj  svojega  života  započe 
i  komentar  Danteovoj  velikoj  pjesmi  (1373.).  Pjesnički  onaj 
sadržaj  nema  osobite  vriednosti ;  kratka  poglavlja,  od  kojih  se 
svako  počinje  s  početnim  stihom  Danteova  pjevanja,  posvje- 
dočuju  tek,  da  se  Boccaccio  umio  sretno  povoditi  za  velikim 
piscem.  Naprotiv  je  mnogo  vriedna  biografija;  to  je  prvi  živo- 
topis moderne  ruke.  Nije  taj  životopis  u  svemu  sustavan,  dieli 
život  od  djela,  unosi  neobična  razmatranja  usred  pripoviedanja, 
dosta  se  kiti  oratorskom  napravom,  ali  pored  svega  toga  svojom 
svježom  talijanskom  dikcijom  i  svojom  neprisiljenom  prirodnošću 
nadilazi  većinu  biografijskih  pokušaja  stoljeća,  koja  su  zatim 
došla.  Premda  je  Boccacciov  izraz  pretjeran,  da  bi  Dante  bio 
postao  bog  na  zemlji,  da  je  bio  prost  od  zapreka  i  briga,  ipak 
je  svjedočanstvo  pravoga  uvjerenja.  Danteovi  su  protivnici 
ujedno  i  njegovi,  te  rječitom  kudnjom  udara  na  Firentince, 
koji  su  prognali  Dantea;  Danteovo  je  čeznuće  i  njegovo,  te 
živo  braneći  pojeziju  od  prigovora,  da  je  lažna  i  pogubna,  do- 
kazuje, da  je  dostojna  stati  o  bok  teologiji.  Napokon  je  Boc- 
caccio na  poziv  svojih  zemljaka  u  60  predavanja  tumačio 
Danteova  djela  u  Firenzi,  ali  je  samo  16  prvih  pjevanja  Pakla 
iztumačio.  Ovaj  komentar  zaprema  medju  bezbrojnim  radnjama 
ove  vrste  častno  mjesto,  koje  mu  ne  pripada  samo  po  starini; 
vidi  se,  da  pjesnik  tumači  pjesnika.  Ovo  djelo  drže  još  i  danas 
jednim  od  najdotjeranijih  proznih  djela   talijanskih;    divimo  se 

1  učenosti  za  ono  doba  veoma  znamenitoj,  koja  se  riedko  kad 
nečedno  narivava;  ono  nas  obavješćuje  obilato  o  suvremenicima, 

I  veseli  nas  poradi  blaga  suda,  —  to  u  ostalom  pisca  ne  zavodi, 
da  poljepšava  nepravdu,  dapače  on  osudjuje  razkošnost  i  pijan- 
čovanje,  nezavist  i  lakomost  i  druge  suvremene  mane,  nego  ga 

to  nuka,  da  one  Firentince,  koje  na  drugim  mjestima  oštro 
kori,  u  dobroj  prigodi  i  pohvali  kao  ljude  razborite  i  oštro- 
umne;  ovo  je  djelo  za  čudo  puno  takovih  političkih  misli,  da 
uza  svu  ljubav  prema  domovini  pisac  i  drugim  zemljama  pri- 
znaje ravnopravnost;  čudno  nam  je  u  djelu,  što  pisac  iztiče 
važnost  astrologije,  ali  nam  to  pisac  ublažuje  nehinjenim  pošto- 
vanjem pjesnika  Dantea  i  odlučnom  obranom  pojezije.  Pojezija 
znači  Boccacciu  i  njegovim  suvremenicima  studiju  starine. 

To  je  Boccacciu  predmet,  oko  kojega  se  najradije  za- 
nimao. Već  u  ranoj  mladosti  naučio  se  latinskomu  jeziku,  te 
se  služio  njime  u  svojim  listovima,  pjesmama  i  naučnim  raz- 
pravama,  ali  se  htjelo  Boccacciu  poći  i  dalje,  te  pokuša,  da 
se  nauči  grčkomu  jeziku.  Bio  mu  je  u  pomoć  Grk  Leontije 
Pilat,  kojega  je  oko  1360.  negdje  na  svojem  putovanju  sastao, 
te  ga  poveo  sa  sobom  u  Firenzu,  pa  ga  mnogo  godina  ne  mareći 
za  velike  žrtve  i  neugodnosti  uzdržavao  u  svojoj  kući.  Od  svoga 
učitelja  primio  je  prievod  Ilijade  i  Odiseje  Homerove,  a  ujedno 
i  uputu  u  arheologiju  i  mitologiju,  pa  je  onda  Boccaccio  do 
skora  svoje  znanje  priobćio  u  velikim  djelima  i  drugim  ljudima. 

Od  ovih  je  djela  najgolemije  i  najznamenitije,  koje  je  u 
ovo  doba  posvetio  kralju  ciparskomu  Hugu  IV.,  a  zove  se  »De 
genealogija  Deorum«  (0  rodoslovlju  bogova).  Kralj,  koji  je  pri- 
mio posvetu  (1324 — 1361.),  bio  je  već  s  Boccacciovim  otcem 
u  trgovačkoj  svezi,  drugovao  je  sa  znamenitim  talijanskim  na- 
učnjacima,  te  je  želeći  svoje  znanje  razširiti  ponukao  pisca,  da 
sastavi  svoja  iztraživanja.  Djelo  imade  15  knjiga;  izuzevši  dvie 
posljednje  sve  knjige  pričaju  ratne  i  ljubavne  zgode  bogova, 
koji  su  poredjani  po  plemenima  i  obiteljima,  ujedno  se  tumače 
starinski  miti  (priče)  prema  fizikalno-astronomijskim  pojavama  ili 
alegorijski.  Kako  su  u  grčkoj  i  rimskoj  mitologiji  bogovi  u  uzkoj 
svezi  s  ljudima,  razumljivo  je,  da  se  ovakovo  djelo  osvrće  na 
najstariju  povjest  svemira  i  na  prva  herojična  (junačka)  vre- 
mena ljudskoga  pokoljenja,  te  je  tako  djelo  postalo  priručnom 
knjigom  za  mitologiju  i  arheologiju.  To  je  mogao  napisati  Boc- 
caccio samo  s  obilatom  pomoću  starinskih  pisaca,  kako  to  i 
sam  Boccaccio  s  ponosom  iztiče ;  ali  uza  sve  to  piše  bojažljivo 

i  čedno,  te  pobijajući  kojega  starinskog  pisca  odmah  dodaje, 
da  mu  to  ne  krnji  ugleda,  ili  pak  iskreno  priznaje  svoje  ne- 
znanje. Pored  starinskih  pisaca  poimence  navodi  i  hvali  Pe- 
trarku,  za  koga  veli,  da  je  najviše  kršćanski,  da  je  nadaren 
svetim  duhom,  nevaravim  pamćenjem  i  divnom  rječitosti,  a  nje- 
gova djela  da  ne  izostaju  za  Ciceronovim.  Ovo  djelo,  u  obće 
dosta  tromo  i  gdješto  nejasno  napisano,  provijava  tako  sveta 
ozbiljnost,  da  se  i  ne  možemo  nasmijati  kojekakovim  tvrdnjama 
historijskim.  Tako  n.  pr.  priznaje  Boccaccio  Francuzima,  da 
potječu  od  Trojanaca,  a  poriče  to  Englezima,  koji  to  sebi 
svojataju,  da  malko  oplemene  svoje  barbarstvo ;  na  drugom 
mjestu  opet  priČa,  da  je  nedavno  nadjeno  mrtvo  tielo  nekoga 
•  diva,  koje  je  bilo  200  lakata  dugačko.  Sve  su  to  zablude  više 
vremena,  nego  Boccacciove,  te  ne  mogu  umanjiti  ili  čak  uni- 
štiti važnost  djelu,  koje  je  više  stoljeća  poučavalo  gotovo  svu 
Europu  0  mitologiji  i  simbolici  starih  naroda.  Ono  svakako  za- 
služuje, da  ga  s  poštovanjem  spominjemo. 

Iza  prvih  13  knjiga  nahode  se  još  dvie,  to  su  dodatci 
razne  vrste,  programske  obrane  pojezije  i  djela  samoga,  u  ko- 
jima Boccaccio  nastoji  suzbiti  sve  prigovore,  koje  je  teologija 
bila  izniela  protiv  starinarske  nauke,  i  u  kojima  poriče,  da  bi 
one  mogle  nauditi  pobožnosti.  U  tom  se  Boccaccio  u  neke  po- 
vodi za  Petrarkom.  Boccacciova  je  obrana  tako  obsežna,  kakove 
još  nije  bilo,  a  ide  korak  dalje  nego  dojakošnje  obrane  od  sre- 
dovječnih napadaja.  Boccaccio  na  ime  hoće  da  »pojeziju«  izvadi 
iz  ukupnoga  okvira  moralne  filozofije,  te  nastoji  dokazati,  da  je 
ona  samostalna  umjetnost.  On  možda  ide  i  predaleko,  ali  je  to 
lako  oprostiti  prerevnu  pregaocu,  koji  se  bori  za  novu  ideju ;  ako 
grdi  pravnike,  povodi  se  samo  za  uvjerenjem  svojih  prijatelja 
humanista.  Inače  u  djelu  pokazuje  veliku  pobožnost,  izpovieda 
ovdje  kao  i  u  drugim  spisima  svoje  katoličanstvo,  te  u  početku 
9.  knjige  nuka  suvjernike,  da  se  dignu  osloboditi  svetu  zemlju. 
U  većini  izdanja  dolazi  iza  ove  genealogije  manje  djelo 
»0  bregovima,  šumama,  vrelima,  jezerima,  riekama,  močvarama, 
i  imenima  morskim«,  to  je  alfabetskim  redom  složen  geografijski 
rječnik  za  shvaćanje  starinskih  pisaca.  Jedina  je  svrha  Boccacciu 

bila,  da  ih  izcrpe;  ali  su  mu  se  podkrale  neke  pogrješke,  bilo 
što  nije  točno  razumio  pisaca,  bilo  što  je  imao  uza  se  netočne 
rukopise.  Kako  se  medju  upotrebljenim  piscima  nahodi  i  Vibije 
Sekvestar,  koji  je  napisao  slično  djelo,  htjeli  su  neki  dokazati, 
da  je  Boccaccio  plagijator;  ali  se  Boccaccio  u  svojem  djelu 
drži  jednako  Plinija  i  Pomponija  Mele  (dapače  Melin  opis  svieta 
»de  situ  orbis«  neko  su  vrieme  držali  falsifikatom  Boccacciovim). 
U  ostalom  u  ono  doba  pojam  plagijata  i  nije  bio,  kakov  je 
danas.  Boccaccio  se  služi  i  suvremenicima,  a  to  su  Andalone 
di  Negro ,  komu  priznaje  u  astronomiji  toliki  ugled  koliki 
Ciceronu  u  rječitosti,  a  Vergiliju  u  pojeziji,  pa  onda  geo- 
metar Paolo  de'  Dagomari,  kojega  navodi  Boccaccio  već  i 
u  predjašnjem  ogromnom  djelu  svojem.  Kod  svega  toga  djelo 
je  nesamostalno,  ponavljaju  se  stare  bajke  i  nove  ludorije,  ali 
gdjekad  nahodimo  prekrasnih  opisa  n.  pr.  kupališta  bajskoga, 
Petrarkina  omiljelog  boravišta  Vauclusea,  a  ima  u  djelu  i 
krepkih  političkih  pripomena  n.  p.  o  okrutnosti  Mletčana. 

Napokon  se  tiču  starine  još  dva  djela  historijska,  koja  su 
nastala  poslije  g.  1360.,  oba  su  napisana  s  velikim  trudom,  ali 
pokazuju  veoma  slabu  historičku  vještinu.  Jedno  se  od  njih 
zove:  De  claris  mulieribus  (0  znamenitim  ženama),  a  drugo: 
De  casibus  virorum  illustrium  (0  nezgodama  slavnih  ljudi). 

Prvo  djelo  (0  ženama)  počinje  se  s  Evom,  te  prikazuje 
97  žena  iz  starine,  a  7  iz  srednjega  vieka,  završujući  s  kra- 
ljicom napuljskom  Ivanom.  Ova  kraljica,  koja  nije  bila  bez 
utjecaja  i  na  Boccaccio v  život,  još  je  onda  živjela,  te  uza  sve, 
što  joj  se  može  prigovoriti,  suvremenici  su  je  povoljno  prosu- 
djivali;  tako  se  i  tumači,  što  je  Boccaccio  u  velike  hvali,  bilo 
da  je  djelo  pisano  u  Napulju  ili  se  bar  nadao,  da  će  se  ovdje 
njegova  knjiga  mnogo  čitati.  Htio  je  dapače  da  posveti  svoje 
djelo  njoj,  najsvjetlijemu  sjaju  Italije,  osobitoj  slavi  ne  samo 
kraljeva,  nego  i  žena,  jednako  Čuvenoj  s  kreposti  pradjedova 
kao  i  s  lovora,  koje  je  sama  stekla.  Ali  se  bojao  to  učiniti 
držeći,  da  njegova  knjiga  ne  bi  podniela  ovoga  sjaja.  Zato  je 
u  biografiji,  u  kojoj  je  dovodi  u  svezu  s  Jupiterovim  sinom 
Dardanom,  slavi  kao  najveću  kraljicu,  koja   svojim  umom  i  sr- 

čanošću  sama  upravlja  velikom  državom,  koja  je  u  državi  uz- 
postavila  sigurnost  i  slobodu,  koja  je  s  pomoću  svoje  jakosti 
lošima  strah,  a  s  pomoću  svoje  ljepote  i  dostojanstva  dobrima 
naslada.  Inače  Boccaccio  u  svojem  djelu  nije  baš  revan  hva- 
litelj krasnoga  spola,  nego  dapače  oštro  kudi  njegove  mane, 
nije  on  sklizav  pripovjedač,  nego  strog  moralist.  Samo  gdjekad 
upleće  pripoviesti,  koje  bi  mogle  biti  i  u  Dekameronu;  ponajviše 
ponavlja  na  široko  i  daleko,  što  je  našao  u  bibliji  ili  u  rimskim 
svojim  vrelima.  Samo  jedanput  oslobodjuje  se,  da  im  se  protivi; 
na  ime  u  biografiji  Didoninoj  dolazi  u  opreku  s  Vergilijem  tvrdeći, 
daje  Didona  poslije  smrti  svoga  muža  sačuvala  svoje  poštenje. 
Još  se  manje  osvrće  na  suvremene  prilike  ono  drugo 
djelo  (0  nezgodama  slavnih  ljudi);  ovdje  se  od  suvremenika 
prikazuju  samo  troje  ljudi;  a  to  je  Jakob  Molay,  predstojnik 
templarskoga  reda,  koji  je  godine  1314.  poginuo  na  lomači  u 
Parizu,  —  Boccacciov  je  otac  gledao  taj  prizor;  nadalje  je 
opisan  Valter  Brienne,  »vojvoda  Atenski«,  njegovu  strašnu 
vladu  (u  Firenzi  g.  1342.  i  1343.)  doživio  je  sam  pisac;  a 
napokon  se  opisuje  već  napomenuta  Filipa  Katanijka,  dojilja 
Ivane,  napuljske  kraljice,  —  Boccaccio  je  jamačno  boraveći  u 
Napulju  više  saznao,  nego  je  htio  priobćiti,  Filipina  svršetka 
nije  vidio  sam,  nego  su  mu  ga  izpripovjedili  prijatelji  Marino 
Bulgaro  i  Konstantin  della  Rocca.  U  ostalom  ova  je  Filipa 
jedina  od  riedkih  žena  i  jedina  plebejka,  koja  je  našla  mjesta 
u  njegovoj  knjizi,  inače  se  izvode  samo  vladari  i  velika  go- 
spoda, te  njihov  primjer  treba  da  pokaže,  u  kakvu  biedu  mogu 
zabasati  i  velikaši,  ako  ostave  krepost  i  podadu  se  opačini. 
Iz  ove  se  težnje  već  lako  razabira,  da  Boccaccio  u  ovom 
djelu  ne  hvali  prošlih  vremena  i  ne  laska  vladarima.  Dapače 
u  pojedinim  uzklicima  i  u  cielim  deklamacijama  skuplja  se  sav 
jad  i  žuč  staroga  republikanca,  koji  je  učenik  starine  protivne 
silnicima,  koji  je  u  svojih  omiljelih  starinskih  pisaca  naj volio 
čitati  ona  mjesta,  u  kojima  se  hvale  spasitelji  domovine  i  oprav- 
dava umorstvo  tirana,  te  koji  vjeran  svojoj  nauci  izriče  slavne 
rieči :  Cum  nulla  fere  Deo  sit  acceptior  hostia  tyranni  sanguine 
(kad  Bogu  gotovo  nijedna  žrtva  nije  milija  nego  krv  tiranska). 


1 50  Boccaccio  prema  starini. 

U  ovom  djelu  rešeta  svjetovne  i  duhovne  poglavice,  šiba 
grješnu  svjetinu,  grdi  pravnike  i  osudjuje  žene,  jer  veli,  da  je 
malo  dobrih  izmedju  njih.  Krepost  je  njegova  prva  i  posljednja 
rieč,  nju  toliko  preporučuje,  da  mu  jedva  dostaje  vremena 
kazati  koju  u  čast  Danteu  i  Petrarki  i  u  obranu  pjesnika, 
kojim  prebacuju,  da  su  laživci. 

Razumljivo  je,  što  pisac,  koji  se  kao  Boccaccio  mnogo 
bavi  oko  starinskih  pisaca,  nastoji  takodjer,  da  im  se  pokaže 
zahvalan.  Imamo  dva  takova  spisa,  koja  se  pripisuju  Boccacciu, 
ali  nije  sasvim  ujamčeno,  da  su  njegovi.  To  je  kratka  bio- 
grafija Livijeva,  radnja  je  slaba,  ali  je  važna,  što  je  kao 
jedna  od  prvih  takovih  humanističnih  radnja  pobudila  mnoge, 
da  pišu  ovakove  spise;  a  drugo  je  djelo:  talijanski  prievod 
4,  dekade  Livijeve,  koji  je  veoma  često  preštampavan. 

Boccaccio  poznaje  mnoga  djela  Ciceronova,  ali  samo  po- 
vršno ;  mnoga  od  njih  i  navodi,  ali  na  takov  način,  kao  da 
ih  i  nije  čitao  izuzevši  nadpis.  Naprotiv  je  Petrarka  u  takovu 
poslu  gotovo  religiozno  savjestan.  Glavni  zastupnici  preporoda 
na  razne  načine  prosudjuju  Cicerona :  Boccaccio  traži  u  Cice- 
ronovim  djelima  samo  učene  bilježke  ili  ujamčene  sudove,  dok 
Petrarka  seže  za  moralnim  naukama,  za  koje  bi  htio,  da  oba- 
vezuju ne  samo  njega  nego  i  sve  viekove.  Boccaccio  traži  u 
njega  potvrdu  svojih  sujevjerja,  dok  ga  Petrarka  hvali,  što  je 
prezirač  sanja,  dapače  misli,  da  je  Ciceron  u  neku  ruku  na- 
go\'ješćivao  kršćanstvo. 

Boccaccio  upotrebljava  latinski  je^ik  samo  za  učena  djela  o 
starini,  tek  jedanput  posluži  se  njime  i  u  djelu,  u  kojem  govori  o 
suvremenim  prilikama,  a  to  su  njegove  ekloge  (pastirske  pjesme). 
U  ovim  se  eklogama  razgovaraju  pastiri  i  pastirice,  ali  tako,  da 
obradjuju  pjesnikove  i  suvremene  prilike;  Boccaccio  je  ekloge  sam 
tumačio,  bar  njihova  tamnija  mjesta,  ali  su  još  uviek  nejasne,  te 
nam  podaju  slab  užitak.  U  ostalom  njegove  su  nam  političke 
misli  poznate  i  iz  drugih  spisa,  pa  nam  i  ne  treba  ekloga,  da  sa- 
znamo, kako  pjesnik  pripada  Guelfima,  kako  hvali  napuljske  pri-j 
like,  kako  mrzi  na  »pijanoga«  Karla  IV.,  kako  sudi  o  Firentincima. 

Iz  ovih  prisiljenih  stihova  ne  će  nitko  sastaviti  suvremene 

slike,  dok  je  svatko  može  uhvatiti  iz  onih  lakih,  slobodnih  pri- 
poviesti,  koje  su  Boccacciu  pribavile  slavu,  da  je  otac  talijanske 
proze.  Čudne  li  sudbe  knjiga !  Boccaccio  se  nadao,  da  će  mu 
upravo  latinske  pjesme  i  latinske  razprave  ujamčiti  slavu  u 
potomstva,  a  sada  ih  čitaju  samo  nauČnjaci  i  to  iz  naučnih 
svrha;  naprotiv  ono  talijansko  djelo  zajedno  s  talijanskim  so- 
netima svojim  bio  bi  on  najvolio  predati  plamenu,  a  ipak,  tko 

j  danas    govori  o  Boccacciu,   hvali   ili    kudi   njegov    Dekameron. 

i  Petrarka  je  4.  juna  godine  1373.  poslao  svome  mnogogodišnjemu 
prijatelju  zadnju  novelu  njegova  Dekamerona  u  latinskom  prie- 

\  vodu,  pa  u  pismu  veli,  da  je  djelo  njegovo  od  nekoga  primio, 
ali  ne  zna  od  koga,  te  dodaje:  »Lagao  bih,  kad  bih  rekao,  da 
sam  sve  djelo  pročitao;  omašnost  knjige,  talijanski  jezik  i  po- 

j  pularna  svrha  bijahu  mi  dovoljni  razlozi,  da  se  poradi  nje  ne  od- 
vratim od  svojih  ozbiljnijih  i  važnijih  zanimanja«.  Ali  ne  mišljahu 
I  i  ne  misle   svi   tako,   kako    je    mislio   Petrarka   i  kako    se  bar 
preČinjao,  da  misli  Boccaccio. 

U  »Dekameronu«  (knjizi  10  dana)  nahodimo  100  pripo- 
viesti,  koje  u  deset  dana  uzamance  pripovieda  7  djevojaka  i 
3  mladića.  Oni  su  došli,  kako  veli  pisac,  uklonivši  se  sretno  kuži, 
koja  je  godine  1348.  u  Firenzi  bjesnjela,  na  neko  imanje  ne- 
daleko od  grada,  odakle  se  i  grad  mogao  vidjeti,  pa  su  pro- 
vodili ovo  vrieme  čekanja  igrama  i  veselim  pripoviestima. 
Takovih  je  sastanaka,  kako  smo  vidjeli,  u  ono  doba  bilo  mnogo, 
ali  inače  je  sve  sam  Boccaccio  smislio,  i  mjesto  sastanka  i 
pojedine  osobe,  te  i  ne  marimo  znati,  znači  li  Fiammetta  u 
romanu  doista  njegovu  Napuljku,  a  njen  ljubavnik  Dioneo 
samoga  pjesnika,  ili  je  htio  sebe  prikazati  u  slici  onoga  djaka, 
komu  se  iznevjeri  draga,  pa  je  onda  upravo  nečovječno  kazni. 
Boccaccio  nije  izmislio  sviju  pripoviesti,  nego  je  jamačno 
upotrebio  mnogobrojna  vrela,  ali  mu  to  ne  umanjuje  pjesničke 
slave,  kako  ljepote  ne  otima  opisu  kuge  na  početku  Deka- 
merona, što  je  ovaj  opis  udešen  po  slavnom  opisu  atenske 
kuge  u  Tucidida  i  što  se  u  njemu  nahodi  izraza  po  stiho- 
vima Ovidijevim.  Uza  sve  to  Boccaccio  daje  svojinu,  iznosi 
nam  vjernu  sliku  života  poimence  tadašnjega  družtva  u  Napulju 

i  Firenzi.  I  ako  se  neke  pripoviesti  dogadjaju  u  stranim  zem- 
ljama, u  Francuzkoj  i  Englezkoj,  dapače  na  Iztoku,  ipak  je 
pravo  pozorište  Italija,  poimence  ona  dva  grada  i  to  tako,  da 
je  Napulj  rodno  mjesto  vitezova  i  junaka,  koji  se  iztiču  svojim 
pletkama  i  smjelim  činima,  svojim  lutanjima  i  ljubavnim  pusto- 
lovinama, a  Firenza  i  okolica  da  je  zavičaj  bedaka,  seljaka, 
ludova  i  saljčina;  riedko  kad  izmedju  Firentinaca  izbijaju  na 
površinu  znameniti  ljudi  (kao  n.  pr.  Cavalcanti),  koji  su  sa 
svojih  dosjetaka  i  ludorija,  sa  svojih  bojeva  bilo  jezikom  bilo 
oružjem  na  glasu  i  izvan  zavičaja.  Ovo  družtvo,  koje  se  ovdje 
ogleda  u  zrcalu  gdješto  i  odviše  vjernu,  bijaše  razbludno  i  raz- 
košno,  pilo  je  do  dna  iz  pehara  naslade,  nije  priznavalo  gra- 
nica morala  i  zakona,  javno  je  vriedjalo  brak  i  razbijalo  svete 
veze  obiteljske,  dopuštalo,  da  opačina  doduše  ne  drzka,  već  umi- 
ljata i  lukava  slavi  slavlje  nad  krepošću.  Ovo  je  družtvo  izišlo 
iz  srednjega  vieka,  kušalo  je  raztepsti  verige  straha,  na  mjesto 
groze  postavilo  je  smieh  i  porugu,  a  na  mjesto  poštovanja  skep- 
ticizam, nije  to  bio  skepticizam  učena  izpitivača  nego  prostoga 
naroda.  Ove  prilike,  i  ako  su  bile  izazvane  prilikama  histo- 
rijskim, ostaju  pogrješke  i  mane,  a  ostaju  i  u  opisu  Boccacciovu. 
On  je  često  frivolan  (bezstidan),  ne  s  toga,  što  priča  mnoge  nepri- 
stojne pripoviesti,  nego  jer  ih  prikazuje  s  veseljem  i  nasladom;  u 
ostalom  on  ne  čini  više,  nego  što  su  radili  stariji  i  suvremeni 
trubaduri.  Tadašnje  je  družtvo  podnosilo  više  nego  sadašnje, 
jer  je  bilo  naivnije.  U  ostalom  Boccaccio  i  nije  pisao  za  djecu. 
Osobito  se  prebacuje  Boccacciovu  »Dekameronu«  nereligioznost, 
ali  je  taj  prigovor  nastao  ponajviše  odatle,  što  Boccaccio  riše 
i  pokvarene  primjere  iz  krugova  svećeničkih.  Medjutim  Boc- 
caccio je  često  izpovjedio  svoju  vjeru  i  priznao,  da  papa 
imade  prava  nebeska  i  zemaljska  nad  svima,  ali  se  nije  žacao 
osuditi,  ako  je  što  trulo  nalazio  i  u  zastupnika  crkve.  U  ostalom 
da  se  i  oba  prigovora  priznadu  sasvim  opravdanima,  jos  imade 
u  njegovu  djelu  divnih  bezsmrtnih  stranica,  koje  prikazuju  čistu 
ljubav,  vjerno  prijateljstvo,  požrtvovnu  odanost  i  nezasluženu 
nesreću!  Prvi  se  dan  počinje  sa  sumnjom,  a  zadnji  se  svršuje 
s  vjerom  u  krepost,  te  nije  tek  slučaj,  da  na  koncu  pripovieda 

1  mladić,  koji  se  prije  samo  rugao  ženama,  divnu  povjest  o  vjernoj 
Grizeldi,  koja  je  sve  nepravde  i  kušnje  podniela  s  nebeskom 
strpljivošću  i  napokon  stekla  dostojnu  nagradu  za  svu  svoju 
krepost.  Još  i  danas  nakon  više  od  500  godina  malo  je  Boc- 
cacciovih  izraza  zastarjelo;  još  je  sada  njegov  jezik  uzoran, 
i  ako  mu  se  slog  gdjekad  i  odviše  povodi  za  Ciceronom,  te 
postaje  tamo  amo  nejasan  i  prisiljen.  Dekameron  će  poradi 
'svojih  vrlina  ostati  vriedan  dragulj  svjetske  književnosti;  nje- 
gova je  ljepota  ljepota  Aspazije,  koja  je  mudrovala  o  mudrosti  i 
koju  su  s  čudom  slušali  Periklo  i  Sokrat. 

Boccacciov  izvorni  rukopis  Dekamerona  nije  se  sačuvao, 
imademo  samo  tri  priepisa  iz  14.  stoljeća,  ali  već  g.  1471.  izidje 
djelo  štampom.  Od  onda  se  preštampavalo  nebrojeno  puta,  često  u 
»očištenu«  izdanju,  prevedeno  je  gotovo  na  sve  kulturne  jezike, 
našlo  je  po  svim  zemljama  ljudi,  koji  su  se  za  njime  poveli,  a  naš 
zemljak  Suppe  učinio  ga  čak  predmetom  svoje  operette  »Boc- 
caccia«.  Boccaccio  je  napisao  djelo  od  godine  1348.  do   1358. 

Svršivši  ovo  djelo  proveo  je  pisac  veći  dio  života  svoga 
u  Firenzi.  Dakako  nije  ovdje  živio  bez  prekida:  kao  poslanik 
došao  je  u  razne  krajeve,  jedanput  bi  i  protjeran,  ali  na  kratko 
vrieme,  više  puta  je  pohodio  Mletke  i  Napulj,  da  obidje  pri- 
jatelje i  da  nadje  obskrbu  za  stare  dane  svoje.  Ali  uza  svu 
svoju  slavu  ne  nadje  ništa,  te  se  god.  1371.  vrati  iz  Napulja 
praznih  rukava.  Ovdje  je  saznao  za  nekoga  velika  činovnika 
Jakoba  Pizinghea,  koji  se  revno  bavio  oko  nauke,  pa  kako  su  se 
u  ono  doba  dostojanstvenici  još  slabo  brinuli  za  nauke,  napisa 
mu  veselo  pismo,  u  kojem  hvali  nauku  i  pokazuje  slavu, 
koju  su  stekli  učenici  nauke  Dante,  Petrarka  i  Zanobi  della 
Strada.  A  završuje  ovako:  »Rim  i  Italija  duboko  su  pali,  izčez- 
nula  je  naša  vojna  slava,  ugled  naših  zakona,  naši  dobri  običaji, 
po  kojima  su  se  nekoć  upravljali  drugi  narodi ;  zato  nam  valja 
nastojati,  da  očuvamo  svoju  književnu  slavu,  pa  da  tako  Rim 
medju   barbarskim   narodima   bar  nešto   sačuva  svojega  sjaja«. 

Napokon  dočeka,  što  je  želio.  Zemljaci  su  ga  njegovi 
25.  augusta  1373.  pozvali,  da  »knjigu  Danteovu«  javno  tumači, 
on  se  primi  toga  posla  i  uze  tumačiti  Pakao.    Tako  mu  se  iz- 

puni  bar  jedna  želja,  ali  zadnje  godine  njegova  života  nisu 
bile  proste  od  neugodnosti :  pomućivale  su  ih  bolesti  i  tuge. 
Da  ozdravi,  dugo  se  vremena  nije  htio  povjeriti  lieČnicima,  bu- 
dući da  ga  je  Petrarka  napunio  mržnjom  na  liečnike,  ali  im  se 
napokon  poda  i  do  skora  se  izlieči;  nezacjeljivu  mu  pak  bol 
zadade  smrt  njegova  učitelja  i  prijatelja  Petrarke.  Budući  po- 
tresen ovom  viešću  napisao  je  njegovu  zetu  list  pun  tuge  i  boli, 
zadahnut  poštovanjem  prema  pokojniku,  a  srčbom  na  suvreme- 
nike, koji  ga  nisu  umjeli  dosta  cieniti. 

Zadnje  je  mjesece  svoga  života  probavio  Boccaccio  u 
Certaldu,  koji  je  zvao  svojim  zavičajem;  živio  je  osamljen,  jer 
mu  je  troje  djece  rano  umrlo:  Olimpija  (Violanta),  Marko  i 
Julije ;  kako  se  zvala  njihova  mati,  nije  nam  poznato.  Sam 
pjesnik  umrie  21.  decembra  1375.  Dugačak  je  put,  koji  je^ 
prevalio  Boccaccio,  i  na  kojem  se  od  nenaobražena  dječarca 
razvio  do  ugledna  starca,  ali  je  to  bio  put,  na  kojem  su  po- 
jedine postaje  vidne,  pa  kad  bi  ovaj  put  imao  svoj  putokaz^ 
na  njemu  bi  se  čitao  nadpis :  Studium  fuit  alma  poesis  (Na- 
stojanje mu  je  bila  blaga  pojezija) !  To  bijaše  geslo  njegova 
života,  to  bijaše  ratna  lozinka  pokoljenja,  koje  je  došlo  za  njime. 

Rad  triju  slavnih  kolovodja  nastavlja  CoUuccio  Salutato, 
on  je  počeo  Danteovu  Komediju  prevoditi  u  latinske  stihove, 
snovao  je  opisati  život  Petrarkin  i  Boccacciov,  ali  još  više  se 
razabira  ova  sveza  s  osnivačima  preporoda,  što  je  hrabro  i 
okretno  nastavio,  što  su  oni  započeli.  Do  tada  se  uČena  na- 
obrazba držala  samo  uzana  kruga.  Pojedini  znameniti  ljudi 
odali  su  se  učenim  studijama,  u  gradovima  su  im  se  divili, 
knezovi  su  im  bili  skloni,  ali  je  to  bila  u  prvi  kraj  samo  rado- 
znalost, a  kad  je  minula  radoznalost,  onda  je  ugled  pripadao 
samo  osobi,  a  nije  pripadao  i  nauci.  Tako  bi  bila  starinska 
studija  ostala  u  uzanu  okviru;  zasluga  je  novoga  pokoljenja,  što 
ju  je  učinila  svojinom  svega  naroda,  tako  da  su  svi  vjerovali,  da 
se  u  starini  kriju  dragocjena  blaga,  koja  mogu  preobraziti  život. 

Colluccio  je  iz  listova  i  službenih  spisa  iztisnuo  sredovječni 
latinski  jezik  i  zamienio  ga  klasičnim  Ciceronovim.  Kad  je 
Petrarka  smiešeći  se  tumačio,  da  ne  vriedja  nikakova  velikaša, 

ako  mu  govori  po  starinsku  »tu«  (ti)  mjesto  »vos«  (vi),  učinio 
je  uzkrsnuću  starine  više  nego  praktičnu  uslugu;  on  je  time 
uzpostavio  jednakost  u  republici  nauka.  Još  više  učini  Salutato, 
koji  je  1375.  godine  postao  firentinski  kancelar,  bilo  mu  je 
onda  45  godina.  On  je  prisvojio  klasični  listovni  slog  i  tako 
starinsku  mudrost  uveo  u  državnički  život.  U  srednjem  je  vieku 
pisao  državne  spise  duhovnik,  sad  se  toga  mjesta  prima  lajik. 
Od  sada  je  kancelar  čovjek,  koji  je  samosviestan,  te  znade,  što 
vriedi  i  što  mu  je  zadaća;  nije  to  više  rob  vladarev,  nego 
slobodan  Čovjek,  u  koga  živi  sviest  republikanska. 

Salutato  je  zanosno  branio  slobodu  firentinsku  od  svakoga, 
bio  ma  tko.  Gospodar  milanski  Visconti  reče,  da  mu  je  Salu- 
tato svojim  perom  više  naudio  nego  hiljada  firentinskih  konja- 
nika. A  umio  je  Salutato  ne  samo,  da  se  grozi,  nego  i  da 
laska;  sve  su  to  postala  pomagala  kasnijega  državničkoga 
umieća.  Iz  ovoga  vrtloga  javnih  posala  Salutato  se  rado  za- 
klanjao u  tišinu  svojih  nauka,  te  je  čovjek,  koji  je  propoviedao 
slobodu,  u  isti  mah  s  prijateljem  razpravljao  o  gramatici.  Lju- 
beći studije  pazio  je  na  sitnice  i  na  velike  misli,  rado  je 
upletao  grčke  fraze  u  latinske  poslovice  poričući  medjutim 
tvrdnju  mnogih  humanista,  da  je  grčka  naobrazba  vrednija  od 
latinske,  zanosno  je  branio  rječitost  i  pojeziju.  Ipak  ove  studije 
nisu  mu  pokvarile  pobožnosti,  koju  rado  pokazuje  braneći 
kršćanske  dogme  i  dokazujući  bezsmrtnost  duše.  Zato  nije  čudo, 
što  mu  je  Fra  Giovanni  Dominici,  prezirač  starine,  posvetio 
svoje  omašno  djelo,  napereno  protiv  starinske  studije. 

Salutato  je  prvi  sebi  pribavio  priepis  Ciceronovih  pisama, 
koji  se  danas  Čuva  u  Laurencijanskoj  knjižnici  u  Firenzi,  a  za 
koji  su  neki  nepravo  držali,  da  je  autograf  Petrarkin.  Vriedne 
su  i  bilježke  Salutatove  uz  pojedina  mjesta. 

Pored  Salutata  mogu  se  učenicima  Petrarkinim  nazvati 
takodjer  Luigi  Marsiglio  i  Giovanni  Malpaghini  da  Ravenna. 
Marsiglio  (1342. — 1394.)  glavar  je  prve  slobodne  akademije, 
koja  se  sastajaše  u  samostanu  sv.  Duha  (San  Spirito)  izučava- 
jući stare  pisce  i  starinsku  filozofiju.  Marsiglio  sam  bijaše  član 
Augustinova    reda,    na   glasu   propovjednik   i    pobožan  čovjek. 

Petrarka  mu  je  bio  poslao  Augustinove  »Izpoviedi«  odabravši 
ga  za  boj  s  oholim  Averroistima,  koji  su  poricali  Boga.  Tako 
Marsiglio  postade  učen  teolog,  komu  su  se  učenici  divili,  a 
njegovi  su  sugradjani  željeli,  da  postane  biskup  firentinski. 
Teologija  ga  ne  odvrati  od  starine,  ljubav  k  latinskomu  jeziku 
ne  iztisnu  u  njega  ljubavi  k  talijanskomu.  Oko  Marsiglia,  koji 
ostade  u  Firenzi,  zgrtala  se  firentinska  mladež ;  Giovanni  Mal- 
paghini Ravenjanin,  zanesen  starom  naukom,  morao  je  sebi 
izvojevati  područje  rada.  Bio  je  ponajprije  pisar  u  Petrarke 
(oko  godine  1365.),  a  1404.  godine  vidimo  ga  kao  ugledna  i 
važna  učitelja  u  Firenzi,  oko  koga  se  skupljaju  najotmjeniji 
sinovi  firentinski,  od  kojih  su  neki  i  sam^i  izišli  kasnije  na  glas, 
ali  je  bilo  učenika  i  sa  strane,  medju  kojima  su  najslavniji  Vit- 
torino  da  Feltre  i  Guarino  Veronac.  U  vrieme  izmedju  g.  1365. 
i  1404.  putovao  je  po  svoj  Italiji,  bio  je  u  Rimu,  steče  čast 
magistarsku,  prikupi  bogato  znanje,  premda  ne  nauči  grčki, 
vršio  je  službe,  koje  su  bile  još  gore  nego  pisarsko  mjesto  u 
Petrarke,  postade  učitelj  u  Udini  i  više  puta  profesor  u  Padovi, 
boravio  je  nekoliko  godina  u  knezova  Karrarskih,  te  se  napo- 
kon smiri  u  Firenzi.   On  bijaše  samo  učitelj,  nije  pisao. 

U  San  Špiritu  i  u  predavanjima  Malpaghinijevim  govorilo 
se  samo  o  starinskoj  književnosti,  naprotiv  u  vrtovima  i  u  villi 
»Paradizu«  Antonija  degli  Albertija,  bogata  i  otmjena  Firen- 
tinca, razpravljaše  se  takodjer  o  talijanskoj  književnosti.  Na  sreću 
nam  podaj e  djelo  »Paradiz  Albertija«  (1389.)  viesti  o  ovim 
razpravama.  Sam  domaćin  (1358. — 1415.)  bijaše  veoma  radin  i 
naobražen  čovjek,  bio  je  trgovac  i  učenjak,  mistik  i  praktičan 
politik,  pokajnik  u  Rimu,  profesor  u  Bologni,  pjesnik,  službenik, 
često  prognan,  ali  nije  ni  u  prognanstvu  mirovao,  nego  je 
snovao  kojekakve  urote,  poradi  kojih  mu  je  valjalo  plaćati  ve- 
like globe.  U  njegovoj  kući  sastajaše  se  vesela  družba,  koja 
je  umjela  spajati  šalu  i  zbilju,  veselu  zabavu  i  učenu  razpravu, 
a  razpravljala  je  o  moralu  i  politici,  o  filozofiji  i  književnosti. 
Ovdje  su  izpitivali,  je  li  bolje,  da  vlada  jedan  ili  više  njih,  je  li 
bolja  ljudima  vlada  dobra  kralja  ili  vlada  mudrih  zakona,  na 
koji  se  način  smije  stjecati    bogatstvo    i  je  li  lihvarstvo  dopu- 

šteno,  imadu  li  životinje  razum;  tvrdili  su,  da  je  muž  sa- 
vršeniji nego  žena,  dok  je  to  ostali  preporod  poricao;  u  opreci 
su  s  ostalim  preporodom  držali,  da  se  i  u  firentinskom  jeziku 
mogu  izražavati  abstraktni  pojmovi  i  najveća  mudrost.  Pored 
domaćina  bili  su  u  ovoj  družbi  Salutato  i  Marsiglio,  glave  fi- 
rentinskoga književnoga  pokreta,  ali  su  bili  i  drugi,  n.  pr. 
Guido  Tommaso  di  Neri  di  Lippo,  dobar  čovjek  i  vrstan  politik, 
Francesco  Landini,  od  mladosti  sliep,  vješt  pjevač  i  orguljaš, 
pjesnik  latinski  i  talijanski,  a  i  drugačije  naobražen,  kao  i  Biagio 
Sernelli,  šaljčina  u  družtvu,  vrstan  oponašalac,  da  je  Često  za- 
varao ljude.  Ovomu  je  družtvu  pripadao  ili  bar  bio  u  svezi 
s  njime  još  znatniji  humanist,  koji  je  umio  sliku  vremena  hu- 
morom i  satirom  oživiti,  Franco  Sacchetti.  On  je  živio  od 
prilike  od  godine  1335.  do  1405,,  bio  je  činovnik  firentinske 
republike,  onda  podesta  u  Bibbieni,  ugledan  čovjek  i  plodan 
pisac,  književnike  je  veoma  cienio,  te  je  smrt  Petrarkinu  i  Boc- 
cacciovu  oplakao  u  krasnim  stihovima;  ali  mu  je  bilo  još  draže 
pjevati  radosti  života  kao  n.  pr.  u  šaljivoj  pjesmi  »Boj  mladih 
i  starih  žena«  ili  se  povoditi  za  Petrarkom  pišući  sonete,  a  za 
Boccacciom  sastavljajući  novele.  Od  njegovih  300  novela  sa- 
čuvale su  nam  se  223,  a  sam  veli,  da  ih  je  napisao  poradi 
toga,  da  Ijudim^a  poda  što  novo  i  da  razvedri  zemljake  ratovima 
i  bolestima  raztužene.  Da  postigne  prvo,  govorio  je  o  suvre- 
menicima, 0  slavnim  ljudima  i  o  kojekakvim  skandalima,  a  da 
postigne  drugo,  pisao  je  dosjetke,  šale  i  anekdote.  Osobito  mu 
se  svidjala  hotimična  surovost  i  grubost,  te  nema  naivnosti 
Boccacciove  u  njega-;  dosta  nezgrapno  u  svoje  krupne  šale 
upleće  moral;  dok  je  Boccaccio  tolerantan,  on  udara  na  Zidove 
i  na  papu.  Mila  mu  je  poruga,  najradije  se  ruga  zemljacima 
svojim  Firentincima,  osobito  ludim  gradjanima,  koji  gramze  za 
Častima  i  zabavama.  Estetička  je  vriednost  njegove  zbirke  ma- 
lena, a  nije  veća  ni  jezična,  no  za  kulturnu  povjest  ipak  vriedi, 
jer  nam  podaj e  vjernu  sliku  firentinskoga  života  na  svršetku 
14.  stoljeća.  Ove  su  se  novele  duboko  dojmile  i  drugih  naroda 
naustičnim  predavanjima  i  štampom. 

Novelist   prikazuje   prilike,    koje    doživljava  i  vidi,   samo 

kao  zaledje  svojih  pripoviesti ;  tko  želi  točne  i  podpune  viesti, 
treba  da  traži  historika;  preporod  na  sreću  imade  takovih 
vjestnika  mnogo.  Prva  su  u  tom  poslu  tri  Villanija,  stariji  Ivan, 
koji  je  umro  1348.  i  ostavio  12  knjiga  povjesti,  njegov  brat 
Matej,  koji  je  dodao  još  10  knjiga  i  umro  1368.,  ostavivši 
svome  sinu  Filipu,  da  dovrši  jedanaestu  već  započetu  knjigu. 
0  njihovu  životu  znademo  dosta  malo,  jer  su  bili  prečedni, 
da  mnogo  o  sebi  govore.  Najznamenitiji  je  Ivan.  Tri  momenta 
podaju  važnost  njegovu  djelu. 

Svoje  je  djelo  započeo  za  papinskoga  jubileja  god.  1300. 
On  je  sam  bio  u  Rimu  i  upoznao  prilike  vječnoga  grada, 
koji  je  već  počeo  gubiti  svoj  sjaj,  premda  su  još  pape  obita- 
vali ondje.  Zato  i  piše:  »Rim  propada,  a  moj  rodni  grad  na- 
preduje, te  se  priprema  za  velike  zadaće,  s  toga  sam  i  nakanio 
napisati  svu  njegovu  prošlost  i  nastaviti  sve  do  sadašnjosti  i 
koliko  još  sam  doživim«.  Villani  je  u\jeren,  da  je  Firenza 
pozvana  zauzeti  znamenito  mjesto  u  povjesti  svjetskoj,  te  su  i 
njegovi  suvremenici  njegovo  djelo  nazivali  čas  »firentinskom 
kronikom«,  čas  opet  »obćom  svjetskom  povješću«  ;  zato  pisac 
iztiče  svaku  sitnicu,  koja  bi  mogla  biti  častna  po  Firenzu, 
premda  nije  sliep  i  za  tudju  veličinu. 

Villani  je  nadalje  čovjek  preporoda.  On  poznaje  historike 
i  pjesnike  rimske  starine,  poštuje  ih  i  služi  se  njima,  i  ako  ne 
piše  njihovim  jezikom,  jer  mu  je  milija  unutrašnja  sveza  sa 
starinom  nego  spoljašnja,  slavi  stari  Rim  i  iztiče  mu  važnost, 
koju  poriče  modernomu  Rimu,  dapače  za  nj  je  pojedino  mjesto 
važnije,  ako  mu  može  dokazati  nekadašnju  svezu  sa  starim  Rimom. 

Uza  sve  to  Villani  nije  naučnjak,  nego  trgovac,  koji  znade, 
da  piše  za  trgovce,  pa  već  poradi  toga  rado  govori  o  trgo- 
vačkim poslovima.  Mila  mu  je  zato  statistika,  govori  o  cienama 
i  životnim  potrebama,  te  se  kako  u  njegovu  životu,  tako  i  u 
njegovoj  povjesti  iztiče  trgovina  i  financije.  Tako  on  govori  o 
velikom  zajmu  englezkoga  kralja  u  bankira  Peruzzija  i  Bardija 
u  Firenzi,  ne  samo  zato,  jer  je  sam  za  bankrota  ovih  bankira 
izgubio  novac  i  dopao  tamnice,  nego  i  s  toga,  što  ovu  svezu 
novčane  i  državne  vlasti  drži  veoma  važnim    dogadjajem;    po- 

daje  bilježke  o  državnim  dohodcima,  o  župničkom  popisu  gra- 
djana,  dapače  prosjaka,  ne  prikazuje  poput  novelista  i  moralista, 
kako  je  velika  kuga  1348.  g.  utjecala  na  moral  i  život  družtva, 
nego   voli    iztaknuti,    kako  je   utjecala  na  ekonomijske  prilike. 

Osobito  je  dakako  zanimljiv  onaj  dio  povjesti,  koji  je 
Villani  sam  doživio,  od  prilike  od  g.  1286.,  za  ovo  vrieme  po- 
daj e  obilatu  svjetsku  kroniku,  govori  ne  samo  o  svom  gradu, 
nego  i  0  carevima  i  papama.  On  nije  elegantan  historik,  nego 
ugodan  čavrljavac,  ali  premda  na  oko  pripovieda  površno,  ipak 
je  veoma  točan  i  pomnjiv  u  svojim  viestima;  n.  pr.  rieči 
Karla  I.  Anjou-a,  koje  je  izrekao  čuvši  za  sicilijansku  večer, 
podaj e  na  polufrancuzkom  jeziku.  Villanija  zanima  sve  :  teologija 
i  astrologija,  kojoj  u  obće  vjeruje.  Kao  politik  misli  mirno, 
više  je  Guelf  nego  Ghibellin,  riedko  je  strastan,  preporučuje 
umjerenost,  poštuje  papu,  svomu  gradu  želi,  da  potraje  vlada 
mudrih  gradjana  i  trgovaca,  te  ga  boli,  što  se  prosti  narod 
buni  protiv  bogataša,  što  se  priorima  grozi  smrću,  što  nastoji 
ukloniti  poreze  i  hoće  pod  svu  silu  da  udje  u  gradsku  palaču. 

U  Mateja  se  ova  bol  promeće  u  srčbu,  on  udara  žestoko 
na  nedostojnike,  koji  se  turaju  k  častima;  jadikuje,  što  pogubne 
bolesti,  kazne  Božje,  nisu  obratile  prostoga  naroda  i  ponukale 
ga  na  kršćansku  poniznost,  a  u  posebnu  poglavlju  dokazuje, 
da  su  sada  ljudi  gori  nego  su  bili  prije. 

Filipov  je  dio  u  povjesti  sasvim  neznatan,  većih  je  za- 
sluga stekao  svojom  zbirkom  biografija.  Filipu  bješe  draga  sa- 
moća i  nauka,  manje  su  ga  zanimali  suvremeni  dogadjaji  nego 
političke  zgode  u  prošlosti,  štovao  je  uspomenu  duševnih  rad- 
nika, te  je  napisao  biografije  ljudi  razne  ruke  :  pjesnika,  prav- 
nika, liečnika,  filologa,  teploga,  astrologa,  umjetnika,  pojedinih 
vojnika  tadašnjega  i  predjašnjega  vremena;  to  nisu  podpune 
biografije  nego  više  karakteristike  njihova  bića  zajedno  s  bi- 
Iježkama  o  njihovoj  spoljašnosti.  Ljubio  je  pojeziju,  osobito 
Dantea,  te  je  poslije  Boccaccia  od  prilike  g.  1401.  postao  u  Fi- 
renzi  tumač  Danteove  pojezije;  zato  i  nije  pjesničke  slave 
priznavao  svakomu,  u  svojem  biografijskom  djelu  ima  poseban 
odio  za   »polupjesnike«   (de  semipoetis). 

Medju  pjesnicima,  koji  su  pjevali  talijanski,  a  hvali  ih 
Filipo,  nahodi  se  i  Zanobi  della  Strada  (1312. — 1361.),  koji  je 
ovjenčan  kao  i  Petrarka,  ali  su  ga  smatrali  razkolnikom,  što ' 
se  usudio  primiti  lovor  iz  ruku  inostran ca  Karla  IV.  Prije  je 
prijateljovao  sPetrarkom,  ali  ga  sada  nije  moglo  više  ništa  oslo- 
boditi od  ove  osude,  premda  je  bio  vjeran  pristaša  humanizma 
i  stekao  zasluga  prevodeći  profane  i  crkvene  pisce  n.  pr.  pored 
»Scipionova  sna  <  moralne  spise  sv.  Gregorija.  U  ostalom  njegova 
nam  pojezija  nije  sačuvana.  Mnogo  je  više  sačuvana  pojezija 
drugoga  pjesnika,  koji  se  zove  Fazio  degli  Uberti.  Njegovo 
glavno  djelo  »Dittamondo«  (Opis  svieta)  nasljeduje  Danteovu 
pjesmu:  putovanje  po  vidljivom  svietu,  kako  Dante  putuje  po 
nevidljivom;  Dantea  vodi  Vergilije,  tako  njega  vodi  i  upućuje 
Solin.  Uberti  nije  samo  učenjak  kao  ni  Dante,  ne  želi  samo 
poučavati  o  onom,  što  je  nepoznato,  nego  i  u  njega  preteže 
moralna  tendencija:  on  želi  sviet  odvratiti  od  mana  i  ponukati 
na  krepost.  U  svojem  djelu  govori  Uberti  o  geografiji  i  histo- 
riji, ali  upleće  moralna  opažanja  i  opomene  osobito  ondje,  gdje 
ga  izdade  znanje;  n.  pr.  kad  zapita  Solina,  gdje  je  ležao  raj, 
Solin  mu  opisuje  sreću  i  nevinost  prvoga  čovjeka  ne  znajući 
mu  odgovoriti  na  pitanje.  Ali  imade  i  pouke.  Pisac  počinje 
s  Azijom,  prelazi  u  Europu,  osobito  rado  boravi  u  mjestima, 
koja  su  slavna  u  starini;  govori  o  Parizu  i  pokazuje,  da  sam 
umije  francuzki  i  proven^alski,  napominje  Njemačku  i  oštro 
udara  na  rdjavi  život  onih  barbara,  ali  ih  u  prigodi  i  hvali, 
n.  pr.  za  Bavarce  veli,  da  su  vjerni  podanici  i  \'ješti  oružju; 
0  sporu  izmedju  papinstva  i  carstva  i  ne  govori.  Uberti  kao 
pobožan  čovjek  rado  polazi  crkve  i  kapele,  te  ih  i  rado  opisuje. 
A  kako  je  odan  crkvi,  tako  poštuje  i  starinu,  on  potanko  opi- 
suje starinske  uspomene  grada  Rima,  pa  kako  je  on  još  ko- 
ješta vidio,  čega  je  kasnije  do  skora  nestalo,  njegov  je  opis 
rimskih  starina  za  arheologa  još  uviek  vriedan. 


Cosimova  mladost.  161 


VII. 

Cosimo  de'  Medici. 

Cosimova  mladost  i  politika.  —  Unutrašnja  uprava.  —  Znanost 
za  Cosima.  —  Cosimova  pobožnost.  —  Niccoli  i  Mannetti.  — 
Monah  Traversari.  —  Bruni  nastoji  oko  grčkoga  jezika.  —  Bru- 
nijevi  listovi,  njegova  jirentinska  povjest  i  opis  suvremenih  doga- 
djaja.  —  Poggio  kao  historik.  —  Poggiova  učenost.  —  Koncil 
za  uniju  u  Firenzi.  —  Gemisto  Pleton.  —  Bessarion :  njegova 
knjižnica  i  akademija.  —  Platonov ska  akademija  u  Firenzi.  — 
Ficitio.  —  Njegova  pobohiost  i  jilozojija.  —  Ficinova  manja  djela. 

—  Landino. 

Bedju  firentinske  gradjane,  koji  su  nastojali,  da  se  u  grad 
uvede  preporodna  kultura,  prije  svega  pripada  Cosimo  de' 
Medici.  On  je  sin  Ivana  Averardija  s  pridjevkom  Biccija,  veoma 
bogata  firentinskoga  gradjanina,  koji  je  s  pomoću  svoga  bogatstva 
zapremao  kneževsko  mjesto  u  trgovačkom  gradu,  kojemu  je 
po  rodu  pripadao,  i  svomu  plemenu  u  nasljedje  ostavio  kne- 
ževski  i  trgovački  ugled,  kakov  su  samo  u  Firenzi  jedini  Medi- 
ciji  imali.  Cosimo  se  rodio  g.  1389.  na  dan  sv.  Kozma  i  Damjana. 
Zato  je  i  dobio  ime  Kozmo  (Cosimo),  koje  je  glasilo  starinsko, 
a  bilo  kršćansko,  kako  je  on  sam  i  njegovo  vrieme  bilo  mje- 
šavina starine  i  kršćanstva.  Njegov  je  uzgoj  bio  dobar,  te  bi 
bio  mogao  postati  naučnjak,  da  nije  bio  rodjen  za  trgovca  i 
vladara.  Otac  ga  je  kao  mladića  poveo  sa  sobom  na  sabor  u 
Kostnicu,  ondje  je  Cosimo,  gdje  su  se  sastali  zastupnici  sve 
Europe,  upoznao  metež  svieta,  te  se  sprijateljio  s  papom 
Ivanom  XXII.,  koji  je  već  kao  Baldassare  Cossa  bio  u  svezi 
s  njegovom  obitelju  i  kasnije,  kad  je  bio  svrgnut,  u  njih  provo- 
dio i  dovršio  svoje  dane  u  Firenzi.  Zatim  je  Cosimo  pošao  na 
putovanja,  koja  je  iziskivao  trgovački  posao  njegove  kuće,  oženio 
se  groficom  od  plemena  Bardija,  te  g.  1429.  po  otčevoj  smrti 
stao  na  čelo  posala,  a  s  time  u  svezi  i  na  čelo  vlade.  Ali  po- 

četak  vlade  nije  ostao  bez  oluje;  zametnu  se  duga  i  pogibeljna 
prepirka  s  vodjom  protivne  stranke,  s  Rinaldom  degli  Albizzi, 
u  kojoj  bi  Cosimo  uapšen,  ali  se  on  iz  tamnice  izkopa  i  ostavi 
Firenzu.  Pet  godina  za  tim,  godine  1434.  vrati  se  Cosimo  u 
Firenzu,  te  je  od  sada  30  godina  bez  protivničkoga  prigovora 
upravljao  sudbom  Firenze.  Bilo  mu  je  voditi  grad  u  kojekakve 
pogibelji  u  ratovima  s  Filipom  Viscontijem  Milancem  i  Alfon- 
zom  Aragoncem,  pa  kako  se  nije  mogao  osloniti  na  najmlje- 
ničku  vojsku,  premda  ju  je  dobro  plaćao,  valjalo  mu  se  često 
više  pouzdati  u  državničku  svoju  okretnost  nego  u  snagu  svoga 
oružja.  A  i  na  svoje  sugradjane  nije  se  mogao  oslanjati,  jer 
su  oni  pristajali  uz  Mletke  ili  vjerni  trgovačkoj  predaji  svojih 
predja  živjeli  daleko  od  politike,  dok  je  on  više  kao  računar 
nego  republikanac  ili  talijanski  patriot  ne  mareći  za  priznanje 
svojih  zemljaka  išao  za  svojim  odredjenim  ciljem,  na  ime  da 
sklopi  savez  s  talijanskom  susjednom  državom  i  da  steČe  na- 
klonost u  francuzkih  kraljeva.  Susjedna  država  podupirana 
mnogim  novcem  bijaše  vojvodina  Franje  Sforze,  a  francuzki 
kraljevi,  s  kojima  je  ušao  u  savez,  bijahu  Karlo  VII.  i  Lju- 
devit XI.  Cosimo  se  znao  prema  francuzkim  kraljevima  zna- 
menito poniziti,  ali  to  ne  osudjuje  njegove  politike,  jer  diplo- 
matski spisi  tadašnjega  vremena  ne  odaju  pravoga  mišljenja, 
a  u  drugu  ruku  svjedoče,  kako  su  pojedine  talijanske  države 
sklapale  saveze  sa  spoljašnjim  vlastima,  koji  bi  im  mogli  biti 
na  nesreću.  Cosimo  je  osjećao  takovu  pogibelj,  pa  je  odbijao 
prave  dokaze  francuzke  prijazni,  te  i  nije  htio  prihvatiti  grba 
s  3  zlatna  ljiljana  na  ažurnu  polju;  prihvatio  ga  je  istom  Lo- 
renzo  g.  1465.  U  samoj  je  državi  vladao  Cosimo  onako,  kako  su 
vladali  mnogi  tirani  tadašnje  Italije.  Nije  bio  popularan.  Nije 
se  plašio  umorstva,  upotrebljavao  je  nasilje,  pritiskivao  je  bo- 
gate i  ugledne  ljude  porezima,  kako  veli  Guicciardini,  bili  su 
porezi  mjesto  bodeža,  te  su  mnogi  bogataši  (n.  pr.  Mannetti) 
pali  na  prosjački  štap.  Podupirao  je  svoje  pristaše  i  prijatelje, 
medju  kojima  se  iztiču  Luka  Pitti  i  Neron  Capponi,  ali  je  na- 
stojao, da  se  ne  uzobieste,  podržavao  je  spoljašnju  formu  re- 
publike time,    da   je  sam    narod    birao  činovnike,   ali  je  davao 

Časti  malenim  ljudima,  za  koje  je  znao,  da  su  mu  podpuno 
odani;  umio  se  služiti  porugom  i  grdnjom  kao  pravi  Firentinac, 
ali  je  bio  u  jezgri  ozbiljan,  nisu  mu  bile  drage  igre  i  tašte 
zabave,  jedino  ako  se  igrao  škaka,  no  lakrdijaša  nije  trpio 
na  svojem  dvoru. 

U  prilog  naobrazbe  radio  je  sa  zanosom;  u  njega  bijaše 
strast,  da  gradi :  Michelozzo  i  Brunelleschi  bijahu  njegovi  glavni 
graditelji,  posagradio  je  velike  palače,  potrošio  silne  novce  za 
umjetnine,  svoju  villu  (Careggi)  učinio  zabavištem,  koje  je  sjalo 
svim  nakitom.  Bio  je  on  učen,  poznavao  je  izvrstno  latinske 
pisce  kršćanske  i  poganske.  Najveća  mu  je  i  najotmjenija  zasluga 
za  nauku,  što  je  osnovao  knjižnicu,  koju  je  sastavio  priepisima. 
Pored  toga  je  svojim  primjerom  više  nego  humanisti  svojim 
grdnjama  oborio  i  ono  malo  opozicije,  koja  se  u  otmjenih  ljudi 
još  javljala  protiv  starinske  nauke.  Njegov  protivnik  Rinaldo 
degli  Albizzi  nastojao  ga  je  nadkriliti  i  u  naučnoj  revnosti,  ali 
mu  i  nauditi  u  književnosti  kao  i  u  životu  prepisavši  sam 
Filelfov  pogrdni  spis  protiv  Cosima.  Napokon  je  Cosimu  bilo 
milo,  da  obći  s  učenim  ljudima  ne  kao  nadut  zaštitnik,  koji  lako 
uživa  težak  tudji  trud,  nego  kao  drug,  koji  se  ponosi,  što  je 
naučnjacima  par. 

Ipak  ovaj  duševni  rad,  ova  starina  ne  odvrati  ga  od  kršćan- 
stva; dapače  je  rado  pokazivao,  daje  kršćanin.  Sandro  Botticelli 
naslikao  ga  je  na  slici,  koja  prikazuje  poklon  sv.  triju  kralja, 
kako  se  pobožno  klanja  Bogorodici;  Cosimo  je  rado  upotreb- 
ljavao biblijske  fraze.  Osjećao  je  upravo  potrebu,  da  bude  odan 
vjernik,  priznavao  je,  da  Bog  utječe  u  tečaj  svieta.  Dokazujući, 
da  Bog  kazni  grješne  i  prevarljive  ljudi,  Cosimo  dozivlje  u 
pomoć  Salustija  i  Cezara,  a  to  je  značajno  za  čovjeka  prepo- 
roda. Da  se  oduži  Bogu,  o  veliku  je  trošku  zidao  crkve,  samo- 
stane, duhovne  i  dobrotvorne  zavode  ne  samo  u  Firenzi,  nego 
i  drugdje,  n.  pr.  u  Parizu  i  Jerusolimu.  Kako  je  pobožno  živio, 
tako  je  i  vedro  umro  1,  augusta  god.  1464.  Po  državnoj 
odluci  dobio  je  poslije  smrti  častan  pridjevak  »otac  domovine«. 
Prekrasno  ga  slavi  Marsilio  Ficino  u  pismu,  koje  je  upravio 
Lorenzu. 

Ficino  je  tek  jedan  od  najznamenitijih  ljudi,  koji  su  se 
kupili  oko  Cosima;  pored  njega  su  još  Niccoli  i  Mannetti,  Tra- 
versari  i  Marsuppini,  Bruni  i  Poggio. 

Niccoli  se  rodi  godine  1364.,  a  umrie  godine  1437.  Tre- 
balo je  da  postane  trgovac,  kao  i  njegov  otac,  te  istom  poslije 
smrti  njegove  mogaše  prionuti  za  učene  studije.  Nasliedjeno 
bogatstvo  upotrebljavaše  zadruge:  podupirao  je  mladiće,  raza- 
šiljao  je  putnike,  da  kupe  rukopise  i  starine,  te  je  poslije  smrti 
ostavio  800  rukopisa  namienivši  ih  javnoj  porabi.  Niccoli  nije 
ništa  pri  držao  za  se,  ali  nije  ni  sam  pisao.  Stranci  su  go- 
vorili, da  nije  bio  u  Firenzi,  tko  nije  bio  s  Niccolijem.  Uviek 
je  Niccoli  imao  uza  se  po  10  do  12  učenika,  koje  je  poučavao 
on  sam  i  drugi  znameniti  učitelji  njegovim  nastojanjem  pozvani 
u  Firenzu.  Ali  on  nije  čekao,  dok  dodju  k  njemu,  nego  ih  je 
svuda  tražio.  On  je  cienio  samo  starorimske  pjesnike,  historike 
i  govornike,  već  mladje  rimske  pisce  n.  pr.  Avita  i  Kasiodora 
preziraše  kao  i  novije  književnike.  Donekle  od  njega  potječe 
mržnja  na  prostonarodni  govor,  od  njega  ona  po  firentinske 
humaniste  XV.  stoljeća  značajna  nenaklonost  prema  Danteu, 
Petrarki  i  Boccacciu,  jer  su  oni  pisali  i  talijanski.  Sam  Niccoli 
ne  će  ni  da  čuje  za  njih.  Ipak  se  u  nečemu  slaže  s  Petrarkom, 
na  ime  u  tom,  da  se  naučno  izpitivanje  i  religiozno  osjećanje 
ne  smiju  podnipošto  kositi.  Dok  je  bolovao,  Cosimo  je  dao,  da 
mu  u  sobi  podignu  oltar,  na  kojem  je  svaki  dan  služio  službu 
Božju  Fra  Ambrogio. 

Niccoli  je  primjer  gradjanina,  koji  je  živio  samo  za  nauku, 
a  Mannetti,  njegov  biograf  (1393 — 1459.),  idejal  je  vjerna 
činovnika,  u  koga  se  spaja  učenost  i  pobožnost.  Bio  je  uzamance 
u  raznim  mjestima  namjestnik  grada  Firenze,  te  su  ga  svi 
štovali  poradi  velike  pravednosti  i  dobrote.  On  je  bio  vrstan 
govornik  latinski  i  talijanski,  te  nije  poput  Niccolija  bio  protivnik 
talijanskoga  jezika  i  pjesničkoga  triumvirata,  nego  je  dapače  i  na- 
pisao njihove  pohvalne  biografije.  Bio  je  pobožan,  crkvena 
nauka  bila  mu  je  istinita  kao  matematička  formula.  Da  bolje 
shvati  kršćansku  vjeru,  učio  se  hebrejski  i  mnogo  je  prevodio 
s  hebrejskoga. 

U  ovom  kolu  bijaše  i  Ambrogio  Traversari  (1386 — 1439.), 
monah  i  kasnije  general  kamaldolijskoga  reda.  On  je  umio 
grčki,  te  je  sakupio  mnogo  grčkih  rukopisa,  u  samim  Mletcima 
našao  ih  je  238,  naučio  se  i  hebrejski  možda  prvi  medju  mo- 
nasima novijega  vremena.  On  je  ujedno  preveo  grčko  svjetov- 
njačko djelo  Diogena  Laertija  (iz  Laerte),  viesti  o  znamenitim 
filozofima,  na  latinski  jezik. 

Dok  je  Ambrogio  Traversari  bio  pobožan,  Carlo  Marsuppini 
iz  Arezza  bijaše  očit  neznabožac,  a  ipak  oba  pripadaju  istomu 
kolu.  Marsuppinija  su  po  rodnom  gradu  nazivali  takodjer  Are- 
tinom,  rodio  se  oko  g.  1399.,  a  umro  je  24.  aprila  g.  1463. 
bez  izpoviedi  i  pričesti.  Poznavao  je  samo  grčke  i  latinske 
pisce,  umio  ih  je  naizust  citirati,  da  su  se  svi  čudili,  kao  učitelj 
i  kancelar  grada  Firenze  bio  je  tako  na  glasu,  da  ga  je  papa 
Nikola  V.  pozvao  u  Rim,  neka  bi  preveo  Homera.  Ali  se  on 
nije  odazvao,  te  je  izradio  samo  ulomke  prievoda.  On  je  oso- 
bito cienio  Niccolija,  a  Medicijima  bješe  jedan  od  najvjernijih 
pristaša,  te  je  pratio  braću  u  prognanstvo. 

On  je  govorio  pogrebnu  besjedu  drugomu  isto  tako  slavnu 
zemljaku  svojemu  Leonardu  Bruniju  (1369 — 1444.).  Leonardo 
je  kao  diete  vidio  najslavnijega  sina  Arezza  —  Petrarku,  pa  je 
kasnije  zanosno  pronosio  njegovu  slavu.  U  nečemu  ga  je  ipak 
pretekao;  dok  je  Petrarka  uzalud  čeznuo,  da  se  nauči  grčki, 
Leonardo  je  već  za  mlada  imao  sreću,  da  sluša  Manojla  Hri- 
soloru,  kad  je  ovaj  Grk  1396.  godine  pozvan  u  Firenzu.  Danas 
nam  je  gotovo  nemoguće  shvatiti  i  opisati  zanos,  koji  je  po- 
budio ovaj  glasnik  nove  svjetske  duševne  vlasti.  700  godina 
čamila  je  Italija  bez  znanja  grčkoga  jezika,  pa  tad  dodje  Hri- 
solora  i  osvoji  sve  duhove.  U  ostalom  nije  Bruniju  pribavilo 
slave  samo  poznavanje  grčkoga  jezika,  nego  i  njegova  politička 
i  književnička  djelatnost.  Slava  mu  bijaše  tolika,  da  je  u  svakom 
mjestu,  kamo  bi  došao,  nalazio  ljude,  koji  su  prepisivali  za  se 
spise  njegove,  te  da  su  ga  pohadjali  ljudi  iz  Španjolske  i  Fran- 
cuzke,  koji  su  došli,  da  mu  poklečke  podadu  čast.  Mnogo  go- 
dina bijaše  papinski  tajnik,  dosta  dugo  državni  kancelar  u 
Firenzi,  češće   je    bio    poslanik.    Njegova  je  radinost  na   knji- 

ževnom   polju   velika:    listovi,  govori,  historijska    djela,  filozo- 
fijske razprave,  prievodi  pribavljaju  mu  još    danas    poštovanje. 

Njegovi  su  listovi  osobni,  pričaju  o  životnim  zgodama 
i  spisima,  opisuju  razna  mjesta,  kud  je  prolazio  pisac.  Mnogo 
govori  Bruni  u  pismima  o  svojim  naukama,  zato  upleće  mnoge 
učene  bilježke,  hvali  stare  jezike  izuzevši  hebrejski,  govori 
o  raznim  jezičnim  pitanjima,  tumači  postanje  i  razvoj  tali- 
janskoga jezika  iz  latinskoga,  te  hvalom  obasipava  starinske 
pisce.  Leonardo  je  pobožan,  srdi  se  poradi  razkola,  čezne  za 
jedinstvom  crkvenim,  hvali  samostanski  život,  premda  sam  nije 
monah,  preporučuje  svete  studije,  koje  su  najsladje  od  svih 
sladkih  muka. 

Već  u  listovima  Brunijevim  izbija  patriotizam :  on  hvali 
Italiju,  a  ova  ljubav  još  se  jasnije  očituje  u  historijskim 
djelima.  Od  njih  su  manje  radnje  posvećene  Firenzi,  a  od 
većih  jedna  u  12  knjiga  obradjuje  firentinsku  povjest  do  go- 
dine 1404.,  a  druga  u  2  knjige  povjest  vremena  od  g.  1378. 
do   1440. 

Firentinska  povjest  često,  a  više  puta  i  na  nezgodnu 
mjestu  propovieda  patriotizam,  hvali  Italiju,  slavi  Firenzu,  nje- 
zinu moć,  ljepotu  i  bogatstvo,  uznosi  Arezzo,  jer  je  rodno 
mjesto  piščevo.  Uza  sve  to  pisac  je  u  obće  pravedan  i  nepristran. 
Zato  je  i  prema  samoj  omiljeloj  starini  slobodan  i  samostalan 
suzbijajući  kojekakove  bajke.  Slobodno  misli  i  u  politici,  ne 
živi  on  samo  u  republikanskoj  državi,  nego  i  osjeća  republi- 
kanski. Ništa  nije  veli  za  gradjane  (ne  govoreći  nikada  o  »poda- 
nicima«) gore  nego  robstvo,  brani  jednakost  sviju  gradjana,  te 
osudjuje  plemiće  poradi  njihove  oholosti.  Ipak  nije  samostalan, 
dok  veli,  da  su  n.  p.  repatice  znakovi  skorih  nesreća.  A 

U  svojoj  novijoj  povjesti  drži  se  samo  gradje;  počinje 
s  razkolom,  koji  iskreno  žali,  a  završuje  s  pobjedom  Firen- 
tinaca  g.  1440.  kod  Anghiarija  veleći  iz  patriotskih  razloga  na 
koncu,  da  se  tako  poslije  silnih  oluja  rodio  viek  sreće  i  na- 
predka  na  slavu  i  radost  grada  Firenze.  Pisac  se  tuži  na  to, 
što  mu  je  doba  Demostenovo  i  Ciceronovo  bolje  poznato  nego 
prilike    domovinske   prije    60  godina    poradi    nedostatnih  bilje- 

žaka  o  14.  stoljeću.  Sam  veli,  da  će  prikazivati  znamenite  ljude, 
znamenite  dogadjaje,  razvoj  nauka,  ali  mu  djelo  nije  dostiglo 
programa;  djelo  doduše  imade  stranica,  koje  su  obradjene 
s  pravom  umjetnošću,  ali  ipak  u  jezgri  nije  mnogo  više  nego 
kronika.  Od  manjih  historijskih  djela  vriedi  iztaknuti  samo  dva, 
i  to  djelo  0  povjesti  grčkoj,  u  kojem  mu  je  tendencija,  da 
tudje  pogibelji  budu  pouka  čitateljima,  i  biografija  Dan- 
teova i  Petrarkina,  u  kojima  obojicu  doduše  cieni,  ali  ih  pre- 
korava,  što  su  preobilnim  suzama  i  uzdisajima  oštetili  muževno 
dostojanstvo. 

Tko  bi  Bruniju  sudio  po  ostalim  djelima  uklonivši  histo- 
rijska, ne  bi  mogao  razumjeti  poštovanje,  koje  su  mu  suvre- 
menici podavali,  naprotiv  o  Franji  Poggiu  imali  bismo  podpunu 
sliku,  da  se  i  ne  osvrnemo  na  njegovu  firentinsku  povjest.  Ovo 
djelo  ide  za  tim,  da  prikaže  povjest  firentinsku  od  početka  do 
godine  1455.,  ali  u  istinu  prikazuje  stoljeće  počevši  od  g.  1350.; 
djelo  je  nedotjerano,  ali  je  napisano  liepim  slogom  i  odiše  firen- 
tinskim patriotizmom.  Poggio  se  povodi  za  Livijevim  slogom,  ali 
mu  u  biću  nije  srodan.  Sannazaro  je  rekao,  da  je  Poggio  u  svojoj 
povjesti  doduše  dobar  gradjanin,  ali  loš  historik.  Poggio  je  pri- 
stran, a  i  ne  shvaća  politike.  Njemu  je  povjest  nabrajanje  bojeva, 
hvala  znamenitih  ljudi,  a  nije  prikazivanje,  kako  su  se  borile 
razne  stranke  u  Firenzi.  Prešućujući  sve  to  nije  ni  mogao  po- 
dati vjerne  slike.  Poggio  se  rodio  g.  1380.  u  Terra-nuovi  kraj 
Arezza,  rano  je  obukao  duhovniČko  odielo  ne  primivši  redova, 
postade  papinskim  tajnikom  za  Martina  V.,  dugo  je  živio  u 
Firenzi,  pa  onda  za  Nikole  V.  u  Rimu,  a  kad  su  mu  bile  72  go- 
dine, pozove  ga  Firenza,  da  joj  bude  državni  kancelar,  te 
umrie  do  skora  godine  1459.  Bio  je  on  čovjek  neobične  životne 
snage.  Poggio  je  veoma  plodan  i  ugledan  pisac  preporoda. 
Dobro  je  poznavao  starinu,  pisao  je  okretno  i  ukusno,  a  bio 
je  slobodan  u  svemu.  Značajna  je  po  njega  neobuzdana  po- 
ruga i  pravdaštvo,  kao  i  zanosna  ljubav  prema  starini. 

Njegove  su  »Facetiae«  (Dosjetke)  pune  pogrda.  Riedko 
je  tko  s  tolikom  nasladom  opažao  i  žigosao,  što  je  vidio 
smiešno,  ludo   i    poročno    u   svojih    suvremenika,  -kao   Poggio. 

Najviše  udara  na  Rimljane  i  na  Firentince,  Osobito  žestoko 
udara  Poggio  na  monahe,  ne  samo  ovdje,  nego  i  u  listovima, 
govorima  i  razpravama,  gdje  i  nije  mjesto;  tako  n.  pr.  radi  u 
dijalogu  »0  lakomosti«  (De  avaritia),  koju  osudjuje,  i  u  dija- 
logu »0  razkošnosti«  (De  luxuria),  kojoj  sudi  blaže,  a  isto 
tako  u  dijalogu  »0  ljudskoj  biedi«  (De  miseria  humanae  con- 
ditionis),  u  kojem  je  jedan  od  govornika  Cosimo  de'  Medici, 
kao  i  u  većinih  dijaloga  Poggiovih  i  tudjih  u  isto  vrieme. 
Oštro  navaljuje  na  redovnike  i  u  pismu,  koje  je  pisao  Bruniju 
0  smrti  Jeronima  Pražanina  (1416.). 

S  jednakom  žestinom  navaljuje  Poggio  na  politička  ne- 
djela; zato  šiba  knezove  i  plemiće,  koji  se  uzvisuju  nad  gra- 
djane.  U  njegovu  dijalogu  ^^0  nesreći  knezova«  (De  infelicitate 
principum)  razgovaraju  se  Cosimo,  Niccoli  i  papa  Eugenije  IV., 
koji  je  svojom  nesrećom  podao  povod  dijalogu,  pa  pisac  udara 
na  neograničenu  tiraniju,  a  to  je  biće  tadašnjih  kneževina,  osu- 
djuje misao,  da  bi  knez,  jer  je  knez,  smio  bez  kazne  raditi, 
što  ga  je  volja,  te  zahtieva,  da  se  dostojanstvenici  krepošću  i  nje- 
govanjem nauke  pokažu  vriedni  svojih  časti.  Još  odrješitije  udara 
Poggio  na  plemiće  u  dijalogu  »0  plemstvu«  (De  nobilitate),  u 
kojem  Lorenzo,  Cosimov  brat,  doduše  brani  plemstvo,  ali  ne 
iztiče  njegove  unutrašnje  vriednosti,  nego  s  pomoću  starih  pi- 
saca ujamčuje,  da  je  plemstvo  opravdano.  Poggio  poznaje  samo 
plemstvo  po  osobnoj   zasluzi,  a  prezire  plemstvo  po  krvi. 

Cesto  Poggio  navaljuje  na  protivnike,  da  obrani  sebe,  a 
postupa  u  tom  sasvim  bezobzirno.  On  je  od  sviju  polemika  za 
preporoda  najgori,  jer  se  i  za  najsitnije  uvrede  osvećuje  naj- 
ljućim ognjilom.  Zato  nam  ne  podaju  ugodne  slike  njegove 
invektive  (navale)  protiv  Feliksa,  protivnika  pape  Eugenija, 
protiv  Filelfa  i  Valle,  jer  je  tužno  gledati,  kako  se  znameniti 
ljudi  glože  poradi  sitnica.  A  isto  tako  je  Poggio  nastojao  obo- 
riti ugled  i  knezovima  i  dostojanstvenicima,  u  kojih  je  možda 
prije  tražio  milosti. 

U  svim  ovim  djelima  pokazuje  Poggio,  da  dobro  poznaje 
i  u  velike  poštuje  starinu;  ali  je  to  potvrdio  i  drugim  djelima, 
koja  su  mu  pribavila  veću  slavu  nego   njegovi  polemički  spisi. 

Ponajprije  nahodimo  prievode  pojedinih  djela  grčkih  pisaca 
(n.  p.  Lucijana,  Diodora  Sikula,  Ksenofonta),  a  uz  prievode  na- 
hode  se  oštroumne  bilježke  o  piscima;  on  je  nadalje  skupljao 
i  opisivao  ostatke  staroga  Rima:  sabirao  je  nadpise  i  tumačio 
ih,  kupio  je  poprsja  i  medalje,  te  je  sastavio  opis  ruševina 
rimskih  u  dijalogu  »0  različnosti  sreće«  (De  varietate  fortunae). 
A  osobito  se  iztakao  Poggio  iznalazkom  rukopisa.  On  je  obišao 
Francuzku,  Njemačku  i  Englezku  samo  za  tu  svrhu,  te  je  sam 
prepisao  Kvintilijana,  isto  je  tako  prvi  prepisao  Lukrecija,  Si- 
lija  Italika,  Amijana  Marcelina  ili  bar  nabavio  priepis,  a  sva  je 
prilika,  da  je  on  ušao  u  trag  prvim  knjigama  Tacitovih  Anala. 
Poggio  je  zalazio  kojekuda  i  nalazio  bezbrižne  ljude,  koji  nisu 
marili  za  stare  rukopise,  osobito  mu  se  to  desilo  u  St.  Gallenu 
i  Kostnici,  gdje  je  bio  u  vrieme  koncila  i  gdje  se  po  svoj 
prilici  našao  s  mladim  Cosimom  i  s  njime  utvrdio  prijateljstvo, 
koje  je  trajalo  mnogo  godina.  Medicijima  je  Poggio  ostao  vjeran 
do  groba. 

Za  mladosti  je  Cosimo  s  papom  Ivanom  XXIII.  podržavao 
važne  sveze,  u  muževno  doba  živio  je  s  papom  Eugenijem  IV. 
u  zajednici.  Ovaj  je  papa  koncil,  koji  se  do  tad  sastajao  u  Fer- 
rari, s  važnih  razloga  10.  januara  1439.  prenio  u  Firenzu,  sam 
vodio  razprave  i  četiri  godine  boravio  uživajući  papinsko  do- 
stojanstvo, premda  ga  je  25.  juna  1439.  basilejski  koncil  svrgao. 
Osobito  se  on  ponosio  time,  što  su  6.  aprila  na  koncilu  Grci 
izjavili ,  da  priznaju  primat  (prvenstvo)  papinske  stolice.  Od 
Grka  su  bili  na  koncilu  dva  čovjeka,  koji  su  bili  znameniti  u 
kasnije  doba  kao  učitelji:  Gemisto  Pleton  i  kardinal  Bessarion. 

Gemisto  (1355 — 1450),  koji  se  istom  u  Italiji  nazvao  Pleton 
prema  Platonu,  radio  je  prije  poglavito  u  Sparti  kao  politik, 
teolog  i  filozof,  te  je  s  carem  došao  1439.  u  Firenzu  na  koncil 
braneći  uniju.  Ali  je  Pleton  ovdje  još  nastojao  oko  toga,  da 
protumači  Platonovu  filozofiju,  te  je  izazvao  silan  zanos  u  slu- 
šatelja, medju  kojima  bijahu  Cosimo  i  čuveni  Pomponije  Let. 
Pleton  je  i  pisao,  sastavio  je  djelo  »Zakone«  (oE  vop.ot),  koje 
je  doduše  njegov  protivnik  Genadije  kao  razkolničko  sažegao, 
ali  su  ga  suvremenici  revno    čitali.    Djelo    ide  za  tim,  da   pre- 

vrati  vas  državni,  moralni  i  \jerski  život.  Pisac  se  vraća  k  po- 
ganstvu, Zeus  je  opet  prvi  bog,  uz  kojega  se  nižu  božanstva 
drugoga  i  trećega  reda.  Čovjek  doduše  nije  jednak  s  bogom, 
ali  mu  se  nastoji  približiti  s  pomoću  bezsmrtne  duše,  koja  me- 
djutim  ne  ulazi  u  božje  carstvo,  nego  budući  vezana  za  tielo  pre- 
lazi iz  jednoga  tiela  u  drugo.  Braneći  svoju  nauku  —  bezsmrtnost 
i  seobu  duše  —  Pleton  žestoko  udara  na  kršćane,  koji  su  mu 
tek  solisti.  U  svojoj  nauci  o  državi  nadovezuje  na  same  prilike, 
kakove  su  bile,  te  drži  svojom  glavnom  zadaćom  urediti  metež 
u  grčkoj  državi.  Monarhija  mu  se  čini  najboljom  državnom 
formom,  jer  drži,  da  je  država  odraz  božjega  idejalnog  svieta, 
monarh  treba  da  vlada  s  pomoću  državnoga  vieća,  u  kojem 
nema  mjesta  trgovcu,  a  monarh  nije  dužan  dopuštati  stalno  za- 
stupstvo. Narod  dieli  u  tri  klase :  ratare,  zanatnike,  pa  vladare 
i  vojnike ;  u  treću  klasu  pripadaju  i  svećenici,  dok  monahe 
osudjuje;  svaka  klasa  treba  da  plaća  trećinu  poreza.  U  vojsku 
treba  da  idu  domaća  djeca,  a  ne  najmljenici;  nije  dopušteno 
osakaćivati.  čovjeka,  ali  je  dopuštena  smrtna  kazna.  Čudne  su 
mu  misli  o  trgovini  i  obrtu,  zabacuje  kovani  novac,  te  želi,  da 
se  plaća  prirodninama,  otegoćuje  izvoz,  a  dopušta  uvoz  samo 
takove  robe,  koje  nema  u  zemlji. 

Drugi  Grk  bijaše  kardinal  Bessarion  (1403 — 1472),  koji 
je  govorio  Pletonu  pogrebnu  besjedu  i  stavio  ga  o  bok  naj- 
većim ljudima  starine.  Počevši  od  godine  1440.  živi  Bessarion 
stalno  u  Italiji,  te  je  svojim  velikim  utjecajem  stekao  častno 
mjesto  u  povjesti  talijanskoga  preporoda.  Bilo  mu  je  u  prilog, 
što  je  bio  Grk  i  što  je  umio  jezik,  kojemu  su  se  i  najučeniji  Tali- 
jani težko  učili,  a  pored  toga  što  je  braneći  Platona  s  naučnom 
revnošću  spajao  narodnu  Ijubomornost.  Zato  je  i  branio  ponaj- 
više Platona,  jer  su  djela  njegova  ostala  jedino  svojina  Grka, 
dok  su  djela  Aristotelova  na  raznim  jezicima  utjecala  na  sredo- 
\'ječnu  kulturu,  pa  je  zato  s  još  većom  revnosti  u  svojem  ve-! 
likom  djelu  »Protiv  opadača  Platonova«  (In  calumniatorem  Pla^ 
tonis  libri  I\')  pobijao  Grka  Georgija  iz  Trapezunta,  koji  je 
»Poredbi  izmedju  Aristotela  i  Platona«  (Comparatio  Aristotelis  etj 
Platonis)  uzdizao  Aristotela  na  štetu  Platonovu.  Bessarion  pobiji 

tvrdnju,  da  je  Platon  pisao  bez  metode,  da  je  sramotno  živio 
i  da  je  u  neprestanoj  opreci  s  naukom  kršćanske  crkve,  ali  zato 
ne  udara  u  psovke,  nego  i  Aristotelu  priznaje  velike  zasluge 
za  fiziku  i  prirodne  znanosti ;  u  ostalom  iztiče,  da  valja  grčke 
filozofe  proučavati  iz  izvornika.  U  toj  borbi  brani  metodu  Pla- 
tonovu, dokazuje,  da  je  Platon  bio  moralan,  te  pokazuje,  kako 
je  neopravdan  prigovor,  da  je  Platon  dušmanin  kršćanstva.  On 
sam  ne  pripoznaje  ideje  poganskoga  filozofa  o  preeksistenciji 
(predbiću)  duše,  o  mnogobožtvu,  o  životu  u  nebu  i  na  zvjezdama, 
ali  ipak  tvrdi ,  da  se  u  tom  krije  klica  budućoj  crkvenoj  nauci, 
te  drži,  da  je  Platon  upravo  most  izmedju  poganstva  i  kršćan- 
,  stva,  kako  su  to  osjećali  i  zanosni  štovatelji  Platonovi  —  Basi- 
lije,  Gregorije,  Cirilo  i  Augustin.  Da  uzpostavi  ovu  svezu,  iz- 
tiČe  Platonovu  misao,  da  je  bog  od  ničega  stvorio  sviet,  hvali 
Platona,  što  je  bio  uvjeren,  da  je  duša  bezsmrtna,  te  ne  dopušta, 
da  ga  je  zavodila  astrologija.  Dojam  njegova  djela  bijaše  silan, 
te  se  sve  klanjalo  Platonu.  Pobjeda  grčkoga  filozofa  bijaše  sada 
utvrdjena;  kako  se  zlato  kuša  u  vatri,  tako  je  Platon  čist 
prošao  ovu  polemiku. 

Ovom  hvalom  Platonovom  steČe  Bessarion  velikih  zasluga 
za  duševnu  kulturu  u  Italiji,  vriedna  mu  je  i  ta  zasluga,  što  je 
zasnovao  knjižnicu  vriednih  rukopisa,  koju  je  za  života  poklonio 
Mletcima,  i  akademiju,  s  pomoću  koje  je  u  Mletke  privukao 
Alda  Manucija.  Njegova  akademija  bijaše  slobodno  družtvo  onih, 
koji  su  se  bavili  oko  nauke.  Zasnovana  je  u  Rimu,  ali  je  pri- 
mala u  svoje  kolo  i  ljude  sa  strane.  Bez  ikakove  osobne  ko- 
risti natjecali  su  se  ovi  članovi  naučne  republike  u  nauci  hvaleći 
nada  sve  bezsmrtnoga  svoga  majstora  Platona.  Ali  i  u  Firenzi, 
odakle  je  Bessarion  počeo  raditi,  bilo  je  sielo  Platonova  kulta. 
Kako  su  u  Firenzu  došli  mnogi  Grci  i  kako  je  opet  uzpostavljen 
ugled  Platonov  protiv  Aristotelova,  razvi  se  u  Firenzi  Plato- 
nova akademija.  Ne  znamo,  kad  je  upravo  osnovana,  ni  koliko 
je  imala  članova,  no  obje  akademije  pripadaju  istomu  vremenu, 
u  rimskoj  su  bili  okupljeni  svi  rimski  prvaci,  a  u  firentinskoj 
opet  svi  najznamenitiji  gradjani  ovoga  mjesta. 

Na  7.  novembra,  na  dan,  kad  se   slavilo  rodjenje  i  smrt 

majstorova,  sastalo  bi  se  više  ljudi  —  obično  9,  kako  imade 
9  Muza  —  u  kojoj  gradskoj  palači  ili  u  villi  Careggi,  te  bi  se 
oni  nasladjivali  čitanjem  Platonove  »Gostbe«  i  razgovorom,  koji 
bi  čitanje  potaklo.  Drugi  put  su  opet  bili  dugotrajniji  sastanci, 
kakov  je  bio  n.  p.  godine  1468.,  kadno  je  Leon  Battista  Al- 
berti  bio  glavni  govornik,  te  se  prvi  dan  razpravljalo  o  kon- 
templativnom (misaonom)  i  radinom  životu,  drugi  dan  o  najvišem 
dobru,  a  treći  i  Četvrti  dan  o  tom,  da  se  u  Vergilijevoj  Enejidi 
nahode  sve  Platonove  ideje.  Glavni  govornik  i  većina  članova  ne 
bijahu  po  struci  filozofi,  nego  tek  diletanti,  i  Alberti  i  gospo- 
dari vrtova  Mediciji  i  ostali  ugledni  Firentinci  Naldo  Naldi, 
Alamanno  Rinuccini  i  Giovanni  Cavalcanti.  Naldi  je  biograf, 
koji  je  liepo  opisao  Mannettija  i  pisao  pismo  o  znamenitoj  knjiž- 
nici Matije  Korvina  hvaleći  starinsku  nauku.  Rinuccini  je  gre- 
cist  (1426 — 1504),  koji  je  preveo  Plutarha  i  Filostratov  spis  o 
filozofu  Apoloniju  iz  Tijane  na  latinski  jezik.  Cavalcanti  je  hi- 
storik, koji  je  napisao  firentinsku  povjest  od  godine  1420.  do 
1454.  na  talijanskom  jeziku,  premda  je  bio  revan  humanist; 
premda  je  protivnik  tiranije,  Cosima  ipakcieni;  premda  dobro 
shvaća  moderne  prilike,  ipak  se  služi  starinskom  metodom  i 
upleće  dugačke,  gdjekad  bombastične  govore;  uza  svu  ljubav 
k  slobodi  protivnik  je  »zvjerske«  svjetine,  koja  ubija  slobodu, 
kad  je  brani ;  pored  svega  siromaštva,  koje  mu  pribavlja  tam- 
nicu, jer  ne  može  plaćati  poreza,  ponosi  se  svojim  plemstvom. 
Iz  njegove  povjesti  težko  ćeš  prepoznati  filozofijskoga  mislitelja, 
ali  iz  njegovih  političkih  vizija,  koje  upleće  u  svoje  pripoviedanje, 
razabira  se  fino  uzgojen  učenik  Ficinov.  Dva  na  ime  Člana  ove 
akademije  bijahu  pravi  filozofi  i  Platonici ,  na  ime :  Marsilio 
Ficino  i  Cristoforo  Landino. 

»Drugi  ljudi  jedva  poznaju  svojega  otca,  ja  sam  imao  i 
imadem  dva  otca:  svoga  tjelesnoga,  komu  zahvaljujem  život,  i 
Cosima,  komu  zahvaljujem  svoj  preporod,  onaj  me  htjede  pri- 
vesti Galenu,  a  ovaj  me  posveti  božanskomu  Platonu«  govori 
sam  Ficino.  Cosimo  je  na  ime  staromu  Ficinu  oduzeo  sina,  pa 
mu  rekao:  »Ti  si  mi  dan  za  liečenje  tjelesa,  ali  ovaj  je  od 
neba  primio  dar,  da  lieči  dušu«.  Ficino  se  rodi  g.  1433.  u  Figlinu, 

a  umro  je  g.  1499.  u  Firenzi.  S  Cosimom  je  živio  12  godina, 
pratio  je  Lorenza,  dok  je  vladao,  te  je  preživio  za  nekoliko 
godina  pad  Medicija. 

Ficino  se  dobro  naučio  grčkomu  jeziku,  g.  1473.  postade 
svećenik,  rado  je  vršio  dužnosti  svoga  zvanja,  te  je  stekao  zna- 
menitu slavu  kao  propovjednik.  Baveći  se  oko  grčkoga  jezika 
približi  se  k  starini,  teologija  ga  prisili,  da  brani  crkvenu  nauku, 
pa  se  tako  u  njega  rodi  žestoka  borba ,  u  kojoj  spali  svoj 
komentar  o  Lukreciju.  Bio  je  siromašan,  bolešljiv  čovjek,  sam 
se  sebi  rugao,  što  je  malen  i  potreban;  kako  su  ga  sluge  krali, 
a  rodjaci  mu  sve  odnosili,  uviek  je  trpio  biedu,  ali  je  uza  sve 
to  revno  radio,  te  je  svoj  rad  prekidao  jedino  muzikom,  seo- 
skim boravkom  i  prijateljskim  družtvom.  Živio  je  samo  za  prija- 
telje, te  ako  bi  se  upleo  u  svjetski  metež,  bilo  je  samo  radi 
prijatelja,  n.  p.  kad  je  pisao  papi  Sikstu  IV.,  koji  je  Lorenza 
izobćio,  i  nukao  ga  na  blagost.  Ficino  bijaše  filozof,  on  je  oz- 
biljno shvaćao  svoju  nauku,  te  ju  je  i  u  velike  cienio.  On  je 
zahtievao,  da  je  pravi  filozof  čiste  duše,  da  se  uklanja  neistini, 
da  prezire  sviet,  da  je  velikodušan,  srčan,  umjeren,  pravedan 
i  prost  od  težnje  za  slavom.  Svoje  je  filozofijske  misli  izložio 
u  svoja  dva  glavna  djela,  na  ime  u  svojih  38  poglavlja  »0 
kršćanskoj  vjeri«  (De  religione  christiana)  i  u  svojih  18  knjiga 
»Platonovske  teologije  ili  o  bezsmrtnosti  duše«  (Theologia  pla- 
tonica  de  immortalitate  animarum).  On  priznaje,  da  je  kršćanska 
vjera  jedina  istinita,  te  pobija  četiri  vrste  njezinih  protivnika: 
koji  poriču  Boga,  koji  pobijaju  Božju  providnost,  koji  misle, 
da  se  srčba  Božja  može  utaložiti  darovima,  i  koji  poštuju  manja 
bića  poput  Boga. 

Ficino  je  Platonik  i  kršćanin,  ali  zato  ne  traži  u  Plato- 
novim djelima  kršćanske  dogme,  te  tvrdi,  da  ni  na  jednom 
mjestu  Platonovih  spisa  nije  našao  tajne  kršćanskoga  trojstva. 
Budući  dobar  kršćanin  i  ozbiljan  naučnjak  pobija  astrologe,  za 
koje  veli,  da  toliko  lažu,  koliko  astronomi  mjere  (Quantum 
astronomi  metiuntur,  tantum  astrologi  mentiuntur).  Ali  je  ipak 
sam  vjerovao  sanjama  i  proricao  budućnost  drugima.  Jednom 
je  u  pismu  papi  prorekao,  da  će  potonje  dvie  godine  biti  nesretne 

poradi  rata,  kuge,  gladi,  smrti  mnogih  vladara,  nova  razkola  i 
lažna  proroka.  Proročanstvo  se  ne  obistini,  pa  to  ozlovolji  papu. 
Uza  to  je  objelodanio  Ficino  djelo  »0  stjecanju  nebeskoga 
života«  (De  vita  coelitus  comparanda),  koja  mu  navali  na  vrat 
obtužbu,  da  je  Čarobnjak.  No  Ficino  nije  samo  sebi  nego  u 
obće  ljudima  pripisivao  veliku  srodnost  s  Bogom.  Naš  je  duh 
samo  iskra  višega  duha,  veli  on.  Bezsmrtnost  mu  je  duše  za 
to  prvi  i  najviši  aksiom  filozofije,  pa  je  nastoji  dokazati  s  po- 
moću 15  dokaza,  koji  svi  upućuju  na  veliko  srodstvo  izmedju 
duše  i  Boga.  Čovjek  znajući,  da  imade  dušu  bezsmrtnu,  treba 
da  se  uviek  usavršuje;  čovječja  je  priroda  po  sebi  dobra,  te 
uza  sve  mane  ljudske  ona  se  vječnim  višim  poletom  podiže 
k  dobru  kao  k  svojoj  domovini.  Osim  ljudske  duše  ima  još 
zemaljska  duša;  njoj  su  slične  duše  dvanaest  slika  suncopasa 
(zodijaka),  ne  jedine,  koje  su  u  svietu  —  jer  je  sviet  pun  ge- 
nija —  nego  najglavnije,  tako  da  svjetska  duša  imade  12  glavnih 
duša,  a  svaka  od  njih  opet  nebrojeno  mnogo  sporednih  duša. 
U  svakom  zvieždju  ima  zviezda,  koja  poput  ljudske  duše  od- 
redjuje  život,  u  biku  vlada  Venera,  u  ovnu  Palada,  u  blizan- 
cima Apolon  i  dr. 

Ovih  12  zvieždja  zaprema  važno  mjesto  i  u  njegovu  djelu 
»0  suncu«  (De  sole);  ona  odgovaraju  istomu  broju  »nebeskih 
kuća«,  po  šest  ih  je  podvrgnuto  suncu  i  mjesecu,  te  svako 
imade  svoj  osobit  sadržaj,  koji  onda  dobiva  čovječanstvo  slu- 
čajem ili  zaslugom,  to  su  život,  bogatstvo,  zdravlje,  rodbinstvo, 
časti,  vjera,  prijateljstvo  i  neprijateljstvo;  ona  djeluju  na  plod- 
nost i  neplodnost  ljudi  i  zemlje,  odredjuju  svojim  namještajem 
sudbu  ljudi.  Sunce  je  srce  neba,  a  samo  je  160  puta  veće 
nego  zemlja. 

Uza  sve  ove  nedostatke  Ficino  je  mislitelj,  koji  se  uz- 
diže do  čiste  duševne  visine.  Ficino  upotrebljava  svoju  nauku 
ne  samo  zato,  da  dokaže  čovječju  srodnost  s  Bogom,  nego  i  da; 
odredi  njegove  dužnosti  prema  bližnjemu.  Zato  daje  propise, 
kako  se  valja  vladati  pojedinim  staležima,  spolovima  i  dobima, 
govori  0  djelatnosti  trgovaca,  seljaka,  koje  upućuje,  da  budu 
čestiti  i  jednostavni,  pjesnika,  kojima  preporučuje  moralnu  gradju 

i  istinito  prikazivanje.  Razmatra  Ficino  i  državni  život  i  dr- 
žavnu upravu:  nada  sve  preporučuje  gradjansku  krepost  kao 
temelj  svake  države,  te  drži,  da  nije  opravdana  samo  monar- 
hija prema  idejalu  Platonovu,  nego  i  aristokracija,  ako  se 
čuva  oligarhije,  i  demokracija,  ako  ne  razuzda  strasti  u  svjetine. 

Ficino  je  silno  utjecao  na  svoje  suvremenike,  ne  samo  sa- 
držaj nego  i  metoda  ostavi  dubokih  tragova  još  dugo  vremena, 
a  to  je  s  tim  Čudnije,  što  Ficino  nije  nikada  u  javnosti  pre- 
davao, nego  se  služio  samo  perom.  Pored  svojih  razprava  na- 
pisao je  i  12  knjiga  listova  od  godine  1474.  do  1494.,  te  je 
došao  u  doticaj  i  s  inostranim  ljudima.  Već  dojakošnjim  radom 
stvorio  je  Ficino  mnogo,  ali  mu  se  još  više  divimo,  kad  se 
sjetimo,  da  se  latio  orijaškoga  posla  prevesti  sve  Platonove 
spise  i  da  je  taj  posao  sretno  dovršio  (1463.  do  1477.),  te  kad 
dozovemo  u  pamet,  da  je  još  preveo  pojedina  djela  Plotinova, 
Jamblihova  i  Dionizija  Areopagite.  A  pisao  je  i  o  svojoj  mi- 
ljenici glazbi,  priobćio  je  medicinsko  djelo  o  kuži,  koje  se  često 
preštampavalo  kao  priručna  knjiga,  proslavio  je  uspomenu  ve- 
likih ljudi  iz  prošlosti,  napisavši  elogij  Danteu,  preveo  je  njegovu 
političku  razpravu  »0  monarhiji«  i  pristao  uz  ovu  nauku,  te  na- 
pokon je  s  velikom  radošću  pozdravio  komentar  o  Danteu,  koji 
je  napisao  njegov  učenik  i  prijatelj  Landino,  kao  dostojnu  pro- 
slavu majstorove  uspomene. 

I  Landino  (1434.  do  1504.)  napisao  je  nekoliko  djela,  do- 
duše manjih,  ali  ne  neznatnijih,  nego  njegov  predhodnik  i  majstor. 
Bio  je  učenik  Marsuppinijev,  njega  doduše  slavi,  ali  ne  odo- 
brava njegovih  religioznih  misli;  bio  je  štićenik  Cosima,  koga 
rado  hvali  u  prozi  i  stihu  kao  i  ostale  članove  ove  kuće.  Bio 
je  učitelj  retorike  i  poj  etike  u  velikoj  školi  firentinskoj,  uza  to 
politik,  koji  je  do  starosti  vršio  tajničku  službu  republike  firen- 
tinske, te  je  dokazao  ne  samo  stilističnu  vještinu,  nego  i  živ 
interes  oko  razvoja  političkih  dogadjaja.  Tako  je  i  nastalo  njegovo 
filozofijsko  djelo  g.  1472.  posvećeno  Federigu  Urbinskomu,  na 
ime  4  knjige  »Camaldolijskih  zabava«  ;  ovdje  nadovezuje  na  ne- 
riešeno  prieporno  pitanje  o  kontemplaciji  (misaonosti)  i  aktivnosti 
(radinosti),  pa  premda  s  ljubavlju  brani  Platonovu  misao,  da  se 

Čovjek  može  najbolje  usavršiti,  ako  se  uzdrži  od  svjetskih  po- 
slova, ipak  daje  i  protivniku  prilike,  da  proslavi  vršenje  gra- 
djanskih  dužnosti,  te  da  preporuči  spoj  aktivnosti  i  kontemplacije. 

Praktična  se  crta  još  jasnije  razabira  u  drugom  književ- 
ničkom radu  Landinovu  ;  jer  ako  se  u  prigodi  i  suviše  klanja 
starini,  radi  to  više  iz  mode,  nego  iz  unutrašnje  potrebe.  On 
ipak  ostaje  Talijan,  te  zato  podaje  talijanski  prievod  Simo- 
nettine  povjesti  Franje  Sforze,  koja  je  izišla  g.  1490.,  i  tali- 
janski listovni  formular.  Već  po  ovoj  nastavnoj  knjižici  on  je 
praktičan  novotar,  a  još  se  više  to  razabra  onda,  kad  je  pr- 
koseći naučnjačkomu  prieziru  talijanske  pojezije  godine  1460. 
počeo  čitati  predavanja  o  Petrarki,  a  godine  1481.  priobćio 
komentar  o  Danteu. 

Upravo  ovaj  komentar  osigura  Landinu  važnost  za  sva 
vremena.  Njegovo  golemo  djelo  nije  izvrstno  poradi  kritične 
oštroumnosti,  ni  poradi  izpravka  pogrješnih  mjesta,  ni  poradi 
fina  tumačenja  pjesničkih  ljepota,  nego  je  važno  poradi  stroga 
provedena  alegorijskoga  shvaćanja.  Tražeći  Platonove  ideje  u 
Vergilijevoj  Enejidi  već  je  Ficino  uhvatio  ovu  žicu,  pa  je  u 
Eneje  nalazio  sliku  čovjeka,  koji  dugo  luta,  dok  dodje  do 
spasa,  Troja  mu  je  slika  ćutilne  naslade,  koja  se  više  ne  može 
podići  u  više  sfere,  te  zato  i  propada,  a  Italija  mu  je  slika 
kreposti  i  sreće,  koju  je  Eneja  našao  s  pomoću  svoje  matere 
Venere,  božanske  ljubavi.  Na  sličan  način,  ali  dakako  poga- 
djajući  više  misli  kršćansko-filozofijskoga  pjesnika  nego  ideje 
poganskoga  pripovjedača,  tumači  Ficino  Danteovu  Komediju  od 
zablude  u  šumi  (što  će  reći,  da  je  tielo  zarobilo  dušu)  sve  do 
susreta  s  Božanstvom  (što  znači :  promatranje  najvišega  dobra 
u  prilici  Božjega  trojstva).  Životinje,  koje  se  protive  ovomu 
susretu,  sve  su  same  ljudske  mane:  panter  je  ćutilna  strast, 
vučica  lakomost,  lav  častoljubnost ;  vodja  Vergilije  znači  mo- 
ralnu filozofiju  i  pogansku  nauku,  spasitelj  hrt  znači  Isukrsta, 
osloboditelja  Italije  i  sudca  svjetskoga.  No  Ficino  ne  zado-J 
voljava  se  samo  time,  već  goni  alegoriju  i  dalje,  tri  ždriela 
Cerberova  znače  tri  tjelesne  potrebe:  jela,  pila  i  sna;  u  tri 
raznobojna  lica   Luciferova   vidi    tumač  tri  ljudska  grieha,  i  to 

u  rumenom  srčbu,  u  bielom  lakomost  ili  zavist,  a  u  crnom 
lienost;  u  zlatu  i  srebru,  koje  su  Zidovi  ponieli  sa  sobom  iz 
Egipta  po  nalogu  Božjem,  vidi  Ficino  zlato  mudrosti  i  srebro 
rječitosti.  Uza  sve  ove  igrarije  Ficino  odredjeno  misli  o  svietu, 
on  je  protiv  Dantea  Guelf,  te  brani  papinstvo,  a  isto  se  tako 
on  protivi  ugledu  Danteovu,  kad  Cezara,  osnivača  svjetskoga 
carstva,  osudjuje  i  nazivlje  okrutnom  zvieri.  Ficino  se  ne  oba- 
zire samo  na  suvremene  prilike,  nego  i  proriče  promjene  u 
budućnosti,  tako  n.  p.  tvrdi,  da  će  se  25.  novembra  god.  1484. 
poradi  konstelacije  Saturna  i  Jupitera  u  škorpionu  dogoditi  na- 
predak kršćanske  republike  k  boljemu  životu  i  boljoj  vladi. 
»Kršćanska  republika«  po  svoj  prilici  nije  Ficinu  idejalna  sveza 
vjernika,  koja  nije  vezana  o  mjesto  i  vrieme,  nego  sasvim 
realna  država,  na  ime  država  papinskoga  Rima. 


VIIl. 

Papinsko  Mecenatstvo  do  konca  XV.  vieka. 

Nikola  V.  —  Urota  Porcarova.  —  Nikola  kao  Mecenat.  — 
Pr tepisi  i  prievodi.  —  Knjižnica,  —  Umjetnički  drugovi.  — 
Alberti.  —  Valla  kao  gramatik.  —  Valla  kao  filozof.  —  Valla 
kao  kritik.  —  Vegio.  —  Biondo  kao  filolog  i  historik.  —  Eneja 
Silvije  [Pije  II.)  kao  pripovjedač.  —  Opreka  prema  Nikoli  V. 
—  Eneja  Silvije  kao  historik  i  geograf.  —  Enejini  književnički 
drugovi.  —  Kampan.  —  Sacchi,  nazvan  Platina.  —  Pavao  II. 
i  renaissanca.  —  Siksto  IV.  —  Papinski  i  rimski  kronisti.  — 
Inocencije    VIII.  —  Aleksandar    VI.   —   Pomponije  Let. 

||S]  firentinskom  unijskom  koncilu  bio  je  nazočan  i  Toma  Pa- 
rentucelli,  sin  nekoga  ranara,  rodjen  u  Piši  godine  1398. 
Bio  je  učitelj,  tajnik,  knjižničar,  siromašan  i  bez  zahtjeva,  pravi 
naučnjak,  koji  je  u  nauci  i  u  podupiranju  svojih  istomišljenika 
nalazio  najveću  radost  života.  On   postade   svećenik  i  dodje  u 

pratnji  svoga  zaštitnika  kardinala  i  nadbiskupa  Nikole  Alber- 
gatija  u  Firenzu,  gdje  je  u  krugu  Medicija  našao  prijatelja  i 
drugova,  koji  su  se  divili  njegovu  neobičnu  pamćenju.  No  još 
više  napredova,  kad  se  poslije  smrti  svoga  zaštitnika  preseli 
u  Rim ;  već  godine  1444.  postade  kardinal  i  nadbiskup  u  Bo- 
logni,  gdje  je  i  njegov  bivši  zaštitnik  bio  prvi  duhovni  dosto- 
janstvenik, a  već  godine  1447.  postade  neočekivano  papa. 
Primio  je  ime  Nikole  V.  (1447. — 1455.)  sjećajući  se  zahvalno 
svoga  zaštitnika. 

Jedni  su  držali,  da  je  postigao  ovu  čast  slavom,  koju  je 
stekao  govoreći  pogrebnu  besjedu  svomu  predhodniku  papi  Euge- 
niju,  drugi  su  opet  njegov  izbor  držali  pobjedom  humanizma, 
a  neki  poštovač  novoga  pape  držao  je  po  rieČima  Platonovim 
sretnim  sviet,  u  kojem  su  počeli  mudraci  vladati  ili  kraljevi 
postajati  mudri.  Novi  je  papa  svoj  predjašnji  život  proveo  samo  u 
nauci,  pa  je  od  sada  naumio  vas  imutak  i  ugled  upotrebiti  za 
nauku,  kojoj  je  do  sada  mogao  žrtvovati  samo  vrieme  i  zdravlje. 

Pontifikat  (vladanje)  Nikole  V.  bješe  u  svemu  sretan:  zadnji 
se  protupapa  Feliks  V.    odrekao,    razišao   se   basilejski   koncil, 
pogibeljni    protivnik    papin,  u  Rimu  i    izvan    Rima   bijaše   sve 
mirno,  Rimu  je  povraćena  redovna  uprava,  a  spoljašnji  gradovi, 
koji  nisu  bili  skloni  papinskoj  vladi,  kao  n.  pr.  Bologna,  blagim 
su  nagovorom    opet   privedeni    k  papinskoj    vlasti.    Osobit   sjaj 
steče  ovaj    pontifikat   veličanstvenim    jubilejem    godine    1450., 
koji  pripada  medju  najdivnije  dane  papinske   vlade,    uza  to  je 
i  okrunjen    car  Fridrik   III.,  te  je   ova   zadnja  u  Rimu  ovršena 
carska  krunitba  povećala  sjaj  i  ugled  papinskoga  priestola.  Je- 
dino pad  Carigrada   bijaše    tamna   točka  u  tom  sjaju,  ali  je  u 
neke  i  on  bio  na  uhar,  jer  su  talijanske  države  sklopile  ligu  (savez)] 
u  Lodiju  protiv  Turaka,  a  papa  bijaše  na  čelu  lige.  U  Rimuje 
vitez  rimski  Stefano  Porcaro  pokušao  oboriti  Nikolu  V.  iz  repu- 
blikanskih razloga,  ali  je  ova  buna  do  skora   ugušena,    kad  je 
usmrćen  Porcaro    (1453.);  papa   se   zadovoljio  smrću  glavnoga 
urotnika  puštajući  na  miru  njegove  mnogobrojne  sukrivce.  Bu-| 
dući  da  su  neki  slavili  Porcara  kao  mučenika  za  dobro  narodnje, 
napisao  je  po  želji    papinoj    Petar   de    Godes  spis,  u  kojem  je 

izpripovjedio  razvoj  i  svršetak  urote  i  odrješito  branio  svje- 
tovnu papinsku  vlast.  S  pomoću  ove  vlasti  mogao  je  papa 
umiriti  svoje  protivnike,  te  se  jedino  dogadjalo,  da  bi  se  koji 
saljivac  usudio  učiniti  kakovu  dosjetku.  Nikola  sam  označuje 
svoju  vladu  ovako  u  govoru,  koji  je  izrekao  prije  svoje  smrti 
kardinalima :  »Ja  sam  svetu  rimsku  crkvu,  koju  sam  našao  ra- 
tovima razvaljenu  i  dugovima  pritisnutu,  tako  reformirao  i  utvrdio, 
da  sam  utamanio  njen  razkol  i  njene  utvrde  i  gradove  opet 
stekao.  Nisam  je  samo  oslobodio  dugova,  nego  i  za  njezinu 
obranu  podigao  krasne  utvrde,  kao  u  Gualdu,  Assisiju,  Fabri- 
anu,  Civita  Castellanu,  u  Narniju,  Orvietu,  Spoletu  i  Viterbu, 
uresio  sam  je  divnim  gradjevinama,  najljepšim  formama  umjet- 
nosti, koja  sjaje  biserima  i  draguljima,  obogatio  je  obilato 
knjigama  i  sagovima,  zlatnim  i  srebrnim  posudama,  dragocjenim 
odielima  za  bogoslužje.  A  sva  ova  blaga  nisam  prikupio  lako- 
mošću,  simonijom  (svetotržtvom),  darovima  i  škrtošću,  nego  sam 
bio  u  svakom  smjeru  veoma  darežljiv,  gradeći  zgrade,  kupujući 
mnogobrojne  knjige,  neprestano  nabavljajući  priepise  latinskih 
i  grčkih  rukopisa  i  plaćajući  učene  ljude.  Po  milosti  Božjoj  i 
poradi  stalnoga  mira  u  crkvi  za  moga  pontifikata  sve  mi  je 
to  pritjecalo«. 

Rim   postade    sielo   preporoda,    spremao    se,    da   postane 
njegovim  glavnim  gradom.  Za  Nikole  bijaše  Rim  sličan  veliku 
gradilištu,  golemoj  radionici,  a  u  isti  mah  bijaše  i  ogromna  pi- 
sarnica; jer  kako  je  papi  bilo  veselje  graditi,  tako  je  s  velikom 
'   ljubavlju  podupirao  pisanje,  prevodjenje  i  sastavljanje  knjižnice. 
Osam  godina  bijaše  Nikola  papa,  osam  godina  bijaše  mu  dvor 
,   pun  kopista,  običnih  pisara,  i  skritora,  učenih  i  grčkomu  jeziku 
I   vještih    pisara,    koji    su    ga   uviek   pratili    na  putovanjima,    da 
prepisuju  stare  rukopise.  Gradja  se  za  ove  priepise  tako  pove- 
ćavala, da  je  Filelfo  uzkliknuo:    »Grčka  nije  propala,  nego  se 
čini,    da   se   po    darežljivosti   samoga   ovoga   pape   preselila   u 
I   Italiju,    kojoj  se  jedan  dio    i    onako   u  starini  nazivao  Velikom 
I   Grčkom    (Magna    Graecia)«.    Ali    gradja    rimskih    i    talijanskih 
knjižnica   ne   bijaše    dovoljna,    nego  je    trebalo    obići  i   strane 
knjižnice.  Valjalo  je  razaslati  putnike,  koji  su  vješti  ući  u  trag 

zakopanu  blagu,  pa  ga  i  prisvojiti  iz  ruku  neznalica.  Takov 
skupljač  bijaše  Alberto  Enoche  iz  Ascolija,  koji  je  s  papinom 
preporukom  obišao  Njemačku.  Ali  nije  izpunio  nade,  da  će  naći 
podpun  rukopis  Livijevih  dekada,  te  je  u  obće  malo  donio 
kući.  Bisticci  i  Perotto  bijahu  papi  glavni  pomagači  u  prepisi- 
vanju rukopisa.  Perotto  se  rodi  godine  1430.  u  Sassoferratu,  a 
umrie  god.  1480.  kao  nadbiskup  u  Sipontu  u  Manfredoniji,  a 
bio  je  ne  samo  vješt  prepisivač,  nego  i  učen  čovjek,  koji  je 
za  latinski  jezik  stekao  zasluga  tumačenjem  Marcijalovih  pje- 
sama. Svoje  znanje  grčkoga  jezika  posvjedoči  mnogim  prievo- 
dima,  tako  je  preveo  prvih  pet  knjiga  Polibijevih,  više  manjih 
radova  Aristotelovih,  Plutarhovih,  Epiktetovih  i  Basilijevih,  a 
kako  cieni  grčku  književnost  i  jezik,  pokazao  je  u  biografiji  gre- 
cista  Bessariona.  Pisao  je  i  polemičke  spise,  kao  pravi  humanist. 

Mnogi  su  stalni  prepisivači  i  prevodili,  ali  riedki  prevodi- 
ditelji  bijahu  ujedno  prepisivači,  jer  se  prepisivanje  ipak  nije 
mnogo  cienilo,  dok  su  i  najznatniji  ljudi  prevodjenje  držali 
dostojnom  književnom  radnjom.  Zato  ne  valja  s  priezirom  go- 
voriti 0  grozničavom  prevodjenju,  koje  je  Nikola  V.  pobudjivao, 
jer  medju  prevoditeljima  nahodimo  prve  suvremene  ljude :  Pe- 
rotta,  Poggia,  Guarina,  Decembrija,  Vallu,  Filelfa,  a  papa  je 
ovaj  njihov  rad  upravo  kraljevski  nagradjivao.  Uza  sve  to  nije 
mogao  papa  dobiti  podpun  prievod  Homerovih  pjesama,  za 
prievod  Polibija  platio  je  500  dukata,  za  Strabona  1000  škuda, 
a  za  Homera  je  uzalud  nudjao  10.000  zlatnih  forinta.  Marsup- 
pini  je  na  ime  preveo  samo  2  pjevanja,  a  Rimljanin  Oracije 
podade  samo  ulomke,  pa  su  se  s  toga  ljudi  zadovoljavali  revi- 
zijom izvadka  iz  Ilijade,  koji  je  Pindar  iz  Tebe  podao  u  prvim 
kršćanskim  stoljećima,  i  prozajičnom  parafrazom  (opisom)  prvih 
16  pjevanja,  koju  je  priredio  u  početku  četrdesetih  godina  Valla. 

Sretniji  bijaše  papa,  kad  je  osnivao  knjižnicu,  jer  se 
s  pravom  može  reći,  da  je  on  pravi  osnivač  vatikanske  knjiž- 
nice. Kako  je  on  prije  uredio  medicejsku  knjižnicu,  nije  htio 
biti  gori  od  firentinskoga  kneza  i  trgovca,  te  je  pribrao  5000 
rukopisa  jednako  slavnih  po  opremi  i  sadržaju.  U  pomoć  mu 
je  bio  prijatelj    knjižničar  Giovanni  Tortello    (f   1466.).  Bio  je 

to  učen  čovjek,  koji  je  živio  samo  medju  knjigama,  marljivo 
prevodio  i  revno  izpitivao,  uza  sve  službene  poslove  dospio, 
da  napiše  pojedine  medicinske  i  teologijske  razprave.  Najvaž- 
nije je  djelo  njegovo  popis  i  tumačenje  iz  grčkoga  pozajmlje- 
nih rieči  (De  orthographia  dictionum  e  Graecis  tractarum, 
štampano  prvi  put  g.  1471.),  a  to  je  djelo  bilo  za  veliku  korist 
tadašnjim  izdavačima  i  prevoditeljima  grčkih  pisaca.  Uza  svu 
Čednost  nije  umakao  poruzi,  te  mu  je  Filelfo  prebacio,  da  se 
doduše  hvasta  znanjem  grčkoga  i  latinskoga  jezika,  ali  da  je 
grdna  neznalica. 

»Papi  su  mile  liepe  knjige  i  pozlaćena  odiela«,  tako 
označuje  Eneja  Silvije  svoga  predhodnika,  ali  bi  valjalo  dodati: 
ljubio  je  sjaj  i  ures  u  svim  stvarima.  On  je  nastojao,  da  pre- 
obrazi Rim,  da  ga  novim  gradnjama  i  veličanstvenim  uredbama 
učini  prvim  gradom  na  svietu.  Premda  je  bio  ljubitelj  starine, 
ipak  je  upotrebljavao  gradju  ruševina  za  nove  zgrade,  srušio 
je  staru  baziliku  u  Vatikanu,  razvalio  je  hram  Probov.  No 
drugda  je  pomnjivo  štedio  starinu  i  uzdržavao  je  starinski 
pločnik  i  staro-kršćanske  grobove;  njegovo  je  djelo  izgradnja 
Kapitolija.  Uza  to  se  mnogo  brinuo,  da  popravi  i  uresi  mnoge 
crkve,  premda  neki  suvremenici  tvrde,  da  je  kod  sve  dobre 
volje  više  naudio  nego  koristio  popravljajući  mnoge  crkve,  od 
kojih  se  iztiču :  S.  Celso,  S.  Stefano  rotondo,  S.  Eusebio,  S. 
Giovanni  Laterano,  S.  Maria  Maggiore,  Panteon,  S.  Teodoro. 
Mješavina  starine  i  kršćanstva  pokazuje  se  u  radu  ovoga  pape. 
Njegove  radionice,  premda  je  ljubio  starinu,  ne  rese  ni  alego- 
rijski likovi  pojezije  i  retorike,  ni  slike  iz  starinskoga  života, 
nego  dvie  slike  slavnoga  slikara  Fra  Angelika,  slika  sv.  Lov- 
rinca  i  slika  sv.  Sebastijana. 

Medju  umjetničke  drugove  i  savjetnike  papine  pripada 
ponajprije  Leon  Battista  Alberti.  Ujamčeno  je,  da  je  Alberti 
svoje  djelo  »0  graditeljstvu«  (De  re  aedificatoria)  posvetio 
papi,  a  vjerojatno  je,  da  je  po  njegovu  nalogu  podigao  krov 
nad  andjeoskim  mostom.  Nije  Alberti  bio  jedini  njegov  umjet- 
nik, ali  je  on  umio  divno  spajati  umjetničko  i  književničko 
djelovanje,  te  je  tako  i  u  književnika  umio  steći   priznanja  ne 

samo  za  se  nego  i  za  umjetnike  u  obće.  Dok  Eneja  Silvije 
govori  0  Rosselinu,  veli,  da  je  medju  graditeljima  svoga  vre- 
mena vriedan  osobite  časti,  naprotiv  za  Albertija  veli,  da  je 
učen  čovjek,  izvrstan  izpitivač  starina,  pisac  izvrstnih  djela. 
Sad  počinju  pisci  umjetnike  slaviti:  Fra  Angeliko  im  je  Apel, 
Guazalottija  stavljaju  o  bok  Pirgotelu,  majstori,  koji  su  kipo- 
vima uresili  stolnu  crkvu  u  Orvietu,  takmaci  su  Fidiji  i  Prak- 
sitelu.  »Sto  je  u  obće  ostalo  tajno  ovome  čovjeku?«  pita  Po- 
liziano,  »koja  je  nauka  tako  skrovita,  koja  li  umjetnost  tako 
udaljena,  da  je  Alberti  ne  bi  dostigao  i  proučio?«  Važnost 
bismo  njegovu  izcrpli  tek  onda,  kad  bismo  prikazali  sve  nje- 
gove spise,  ocienili  njegove  gradnje,  od  kojih  je  najznatnija 
crkva  sv.  Franje  u  Riminiju  i  pročelje  firentinske  crkve  sv.  Ma- 
rije (Sta  Maria  Novella),  kad  bismo  točno  opisali  njegov  čuv- 
stveni život.  Alberti  je  zadnje  decenije  svoga  života  često  bo- 
ravio u  Rimu  i  preživio   pontifikat   Nikole    V.    Umro   je  1477. 

Alberti  nije  samo  književnik,  samo  ovom  slavom  ponose 
se  u  kolu  Nikole  V.  Lorenzo  Valla  (1407. — 1457.),  Maffeo 
Vegio  (1406.  — 1458.)  i  Flavio  Biondo  (1388.— 1463.). 

Lorenzo  Valla  nije  doduše  života  proveo  u  Rimu,  ali  se 
ondje  rodi  i  umrie.  Kako  nije  mogao  postići  tajniČko  mjesto  na 
papinskom  dvoru,  za  kojim  je  težio,  podje  u  25.  godini  u  Pia- 
cenzu,  onda  je  kojekuda  lutao,  dok  nije  našao  ugodna  zaklo- 
ništa  na  napuljskom  dvoru,  odakle  ga  je  god.  1447.  pozvao  u 
Rim  papa  Nikola  V.,  te  je  ondje  i  dovršio  svoj  život.  Papa  ga 
je  pozvao,  jer  je  bio  izvrstan  filolog,  pa  ga  je  nukao,  da  pre- 
daje; htio  je,  da  bude  drug  Tortellov.  Zato  je  Valla  i  posvetio 
Tortellu  svoje  glavno  djelo  »Elegancije  latinskoga  jezika« 
(Elegantiae  linguae  Latinae).  U  tom  djelu  skuplja  Valla  jezično 
blago  i  uzorne  primjere  za  klasičan  napredak  latinskoga  jezika, 
to  nije  kakova  početna  gramatika,  nego  više  vještacima  namie- 
njena  stilistika.  Ova  je  gradja  golema,  a  pribrana  je  iz  prve 
ruke,  djelo  se  odlikuje  finim  jezičnim  opažanjem,  iznosi  na  vi- 
djelo umjetnost  i  sklad  rečeničnoga  zgloba,  pa  je  još  i  danas 
vriedno,  a  bilo  je  stoljećima  riznica  za  naučnjake.  Manje  je 
vriedna  metoda.  Za  suvremenike  bijaše  svakako  najvažnije  ono 

čuvstvo  triumfa,  koje  oživljava  knjigu,  onaj  pobjednički  osjećaj 
Rimljanina  i  gradjanina  novoga  vremena.  »Mi  smo  Rimljani  — 
piše  Valla  —  izgubili  svjetsku  vlast,  ali  s  pomoću  sjajne  vlade 
jezika  upravljamo  još  i  danas  velikim  dielom  zemlje:  naša  je 
Italija,  naša  Francuzka,  Germanija  i  mnogi  drugi  narodi,  jer 
gdje  vlada  rimski  jezik,  ondje  je  rimska  država«.  Valla  je  pro- 
glasio svoje  djelo  prvim,  u  kojem  je  prikazan  pravi  latinitet, 
njemu  je  bezobrazan,  tko  ne  poznaje  elegancije,  a  lud,  koji  je 
prezire,  udara  na  teologe,  koji  preziru  klasične  pisce,  navaljuje 
na  pravnike,  koji  podržavaju  jezično  barbarstvo.  Razumljivo 
i  je,  što  su  se  protivnici  branili,  te  su  Valli,  gramatiku,  doka- 
,  zivali  njegove  gramatičke  pogrješke.  Valla  je  izrekao  načelo, 
da  je  sramotno  prepirati  se,  ali  još  sramotnije  u  prepirci  uz- 
maknuti, no  radije  se  držao  drugoga  diela  nego  prvoga,  te  je 
sipao  pogrde  i  psovke  na  pune  pregršti  u  polemičnim  spisima 
ovoga  vremena.  Nije  Čudo,  što  je  navaljujući  tako  oštro  u 
svojim  polemikama  na  osobe  zaboravio  predmet,  te  se  sam 
samo  tamjanom  kadio.  U  6.  knjizi . svojih  »Elegancija«  tumači 
Valla  takodjer  rieč  »persona«  (osoba)  i  protiv  Boetija,  koji  je 
označuje  kao  substanciju  (biće),  tvrdi,  da  je  kvalitet,  duševno 
ili  tjelesno  svojstvo,  s  pomoću  kojega  se  jedan  čovjek  razlikuje 
od  drugoga.  Substancija,  kvalitet  i  akcija  (djelatnost)  tri  su 
kategorije,  koje  Valla  u  svojem  djelu  o  dijalektici  (Dialecticarum 
disputationum  libri  tres)  postavlja  na  mjesto  Aristotelovih  10 
kategorija.  Pozitivni  su  posij edci  ovoga  djela  maleni,  glavna 
mu  je  vriednost  u  negaciji  (poricanju),  u  opreci  sa  sredovječnim 
filozofima.  Prije  nego  je  napisao  svoje  djelo  o  gramatici  i  dija- 
lektici, prikazao  je  Valla  svoju  filozofiju  u  spisu  »0  nasladi  i 
o  pravom  dobru«  (De  voluptate  et  de  vero  bono).  Spis  se  dieli 
u  tri  dijaloga,  u  kojima  Beccadelli  propovieda  Epikurovu  nauku, 
Bruni  stoičku,  a  Niccoli  brani  »pravo  dobro«.  Beccadelli  (za- 
pravo Valla)  stavlja  u  isti  red  stvorenje  sa  stvoriteljem,  ne- 
sviestni  proizvod  sa  sviestnim  upravljačem  svieta,  te  tako  po- 
tresa temeljima  kršćanstva,  on  hvali  nasladu  očiju,  ušiju,  usta, 
muziku,  vino,  ženu,  čak  opravdava  prieljub,  udara  na  svećenički 
celibat  (neženjstvo)  i  na  skolastiku. 

Valla  ne  priznaje  auktoriteta,  ni  Aristotelova  ni  drugoga ; 
ne  priznaje  papi  svjetovne  vlasti,  te  pozivlje  Rimljane,  da 
ostave  papu  Eugenija  IV.,  koji  mu  je  bio  mrzak.  U  ostalom 
on  udara  na  osobe  i  stvari,  na  srednji  viek  i  starinu,  na  ono, 
što  je  sveto  i  što  je  profano. 

Čitajući  i  tumačeći  Alfonzu  Napuljskomu  Livija  izpravio 
je  mnoga  mjesta,  te  se  i  danas  njegovi  izpravci  prihvaćaju. 
Ali  je  izpravljao  i  bibliju,  a  to  su  mu  \jernici  zamjerali.  On 
je  u  to  doba  napisao  i  djelo  »Bilježke  uz  novi  zavjet«  (Adno- 
tationes  in  Novum  Testamentum),  te  je  nastojao  pokazati  po- 
grješke u  latinskom  prievodu  prema  grčkomu  izvorniku.  Mnogi 
su  svećenici  udarili  na  nj  poradi  toga. 

Kasnije  je  Valla  u  napomenutom  djelu  »0  nasladi  i  o 
pravom  dobru«,  kad  ga  je  preradio,  mjesto  predjašnjih  osoba 
uveo  druge,  od  kojih  se  iztiču  Mafifeo  Vegio  i  Candido  De- 
cembrio. 

Vegio  je  rodom  iz  Lodija,  bio  je  učitelj  poježije  i  prava 
u  Paviji,  za  Eugenija  IV.  dodje  u  Rim,  udje  u  red  sv.  Augu- 
stina,  te  je  u  Rimu  i  umro.  On  se  u  smionosti  misli  i  u  bez- 
obzirnosti govora  ne  može  izporediti  s  Vallom,  ali  da  pripada 
istoj  duševnoj  atmosferi,  pokazuje  i  u  njega  mješavina  starine 
i  kršćanstva.  On  je  pisao  veliko  djelo  o  životu  svetoga  Anto- 
nija  u  4  knjige  i  ujedno  napisao  13.  knjigu  Vergilijevoj  Ene- 
jidi.  Prvo  djelo  posvećuje  papi  uvjeravajući,  da  ovdje  ne  će 
naći  laži  starih  pjesnika,  a  u  drugom  djelu  prikazuje,  kako  su  se 
Rutuli  poslije  Turnove  smrti  pokorili  Eneji,  kako  Latin  i  Dauno 
nariču  poradi  ove  smrti,  kako  se  ženi  Eneja  i  nalazi  sreću  u 
braku ;  sve  to  obradjuje  pisac  na  sasvim  starinski  način  sa  svim 
aparatom  poganskih  bogova  i  boginja.  Ova  se  mješavina  i  ova 
opreka  opaža  i  u  drugim  djelima  njegovim.  On  ljubi  mitolo- 
gijsku  gradju,  ne  samo  Enejinu  priČu,  koja  mu  je  bila  kao  Tali- 
janu draga,  nego  i  herojske  priče,  od  kojih  je  smrt  Astijanaksa, 
Hektorova  sina,  i  pohod  Argonauta  (Velleris  aurei  libri  quatuor) 
opjevao  u  dvie  samostalne  pjesme;  u  njima  se  opet  javljaju 
poganski  bogovi,  poimence  Palada  Atena.  Ali  obradjuje  i  svetu 
povjest,  pobožno  i  učeno  opisuje  staru  crkvu  sv.  Petra,  a  ovaj 

nam  opis  vriedi,  jer  je  do  skora  mjesto  stare  crkve  sazidana 
nova,  priča  život  velikoga  propovjednika  Bernardina  iz  Siene, 
prevodi  neke  psalme  u  latinske  stihove  i  slavi  Augustinovu 
mater  Moniku.  Ove  pobožne  pjesme  pribavile  su  mu  častno 
mjesto  medju  crkvenim  piscima,  a  još  više  njegove  pobožne 
razprave  n.  p.  o  četiri  posljednje  stvari  ljudskoga  života  —  o 
smrti,  sudnjem  danu,  paklu  i  raju,  pa  onda  o  vjerskoj  postojanosti, 
po  kojoj  valja  voljno  podnositi  kazne  Božje  i  ljudske  nepravde. 
Uza  sve  to  je  Vegio  moderan  čovjek,  koji  shvaća  pitanja  svoga 
vremena.  To  nam  pokazuje  razprava  »0  uzgoju  djece«  (De 
liberorum  educatione),  u  kojoj  brani  uzgojni  idejal  svoga  vre- 
mena ;  pored  moralnoga  uzgoja  zahtieva  uzgoj  naučni  i  tjelesni, 
razlikuje  mužki  uzgoj  od  ženskoga ,  zahtieva  naobrazbu  i  u 
žena,  a  za  dječake  ište  nastavu  u  rječitosti  i  pojeziji,  prepo- 
ručuje lektiru  Vergilijevih  pjesama,  zahtieva  klasičan  izraz, 
zabacuje  zastarjele  fraze  i  neprave  etimologije. 

Svi  pisci  preporoda  ciene  u  velike  izpravnost  latinskoga 
izraza,  u  tom  se  od  njih  razlikuje  Flavio  Biondo;  on  se  u  go- 
voru i  u  pisanju  služi  doduše  izpravnim  latinskim  jezikom,  ali 
ne  dopušta,  da  to  bude  na  uštrb  jasnoći  i  točnosti.  Zato  on 
ne  će,  da  vodju  kakove  vojske  odmah  nazove  starorimskim  iz- 
razom »imperator«,  te  za  novo  oružje  upotrebljava  sasvim  slo- 
bodno neklasičnu  rieč  »bombardae«.  Kakov  je  u  filozofiji,  takov 
je  i  u  shvaćanju  povjesti,  te  premda  poštuje  stari  Rim,  iztiče 
moderni.  To  je  jasno  iztakao  na  kraju  svoga  već  napomenutoga 
djela  »Roma  instaurata«  (1447),  za  kojim  je  objelodanio  još  dva 
djela  ove  ruke:  Italia  illustrata  (1459)  i  Roma  triumphans  (oko 
1460).  U  prvoj  knjizi  opisuje  stari  i  novi  Rim,  u  drugoj  Italiju 
po  14  starih  regija,  a  u  trećoj  državne  starine,  religiju  i  obi- 
čaje starih  Rimljana,  te  sam  veli,  da  je  ovo  zadnje  djelo  na- 
pisao s  velikim  naporom  i  trudom  (multarum  lucubrationum  opus). 

Medjutim  glavno  njegovo  djelo,  po  kojem  je  stekao  oso- 
bitu književničku  slavu,  obradjuje  ukupnu  povjest  srednjega 
vieka.  To  su  »Historiarum  decades  tres  ab  inclinatione  imperii 
Romani«,  svjetska  povjest  od  godine  412.,  kad  su  Goti  zauzeli 
Rim,  do  godine   1440.  U  izboru  gradje  —  sredovječne  —  naj- 

veća  je  zasluga  djela,  jer  su  same  viesti  dosta  nepouzdane; 
prikazivanje  nije  sjajno  ni  u  jeziku  ni  poredku,  jezik  nije  ele- 
gantan, a  poredak  umara  poradi  prevelike  strogosti  u  krono- 
logiji, te  je  za  to  pisac  više  sličan  kronistu,  koji  nabraja,  nego 
historiku,  koji  razsudjuje.  U  obće  on  ne  pokazuje  kritična  si- 
stema, povodi  se  za  piscima  više  iz  ljubavi  nego  iz  unutrašnjih 
razloga,  te  premda  mu  je  u  obće  draga  istina,  prihvaća  bez 
kritike  kojekakove  bajke  i  tendenciozne  viesti  u  svojem  djelu. 
0  znamenitim  književnicima  Biondo  slabo  i  govori ;  samo  Pe- 
trarku  više  puta  napominje,  navodi  njegovu  pjesničku  krunitbu 
usred  političkih  dogadjaja,  a  njegovim  se  listovima  služi  kao 
historijskim  vrelima.  »Sve  to  —  veli  jedared  —  ne  bismo  tvr- 
dili, da  nije  potvrdio  Francesko  Petrarka,  koji  je  bio  nazočan.« 

Biondo  se  rodi  u  Forliju,  dugo  je  vremena  živio  u  Mi- 
lanu i  u  Bergamu  kao  tajnik  uglednoga  Franceska  Barbara, 
za  Eugenija  IV.  zapremao  je  znamenito  mjesto,  s  njime  se  i 
oprijateljio  tako,  da  ga  je  pratio  u  prognanstvo,  a  poslije  smrti 
njegove  da  je  ostavio  Rim.  U  novoga  pape  bar  za  prvih  go- 
dina njegova  pontifikata  nije  mogao  steći  naklonosti.  Možda 
nije  našao  priznanja  u  Nikole  V.  upravo  zato,  što  je  bio  u 
preveliku  prijateljstvu  s  njegovim  predhodnikom,  ili  možda  zato, 
što  nije  umio  grčki  ili  je  umio  sasvim  slabo;  istom  za  kasnijih 
papa,  osobito  za  Pija  II.,  steče  ugled  ovaj  skromni  naučnjak, 
koji  se  ne  iztiče  samo  svojim  uzornim  obiteljskim  životom,  nego 
i  svojom  učenosti  prostom  od  svake  težnje  za  sjajem. 

Kaliksto  III.  (1455. — 1458.),  nasljednik  pape  Nikole  V., 
manje  je  važan  u  povjesti  preporoda.  Kud  i  kamo  znatnije 
mjesto  pripada  Piju  II.  (1458. — 1464.),  koji  se  prije  zvao  Eneja 
Silvije  Piccolomini.  Rodio  se  u  Corsignanu  blizu  Siene  18.  ok- 
tobra 1405.  godine,  uzgojen  je  što  u  Sieni,  što  u  Firenzi,  te 
je  rano  primio  službe,  s  pomoću  kojih  je  prehranjivao  sebe  i 
svoje.  Kao  biskupski  tajnik  u  Fermu  bio  je  i  u  basilejskom  kon- 
cilu, ušao  je  u  svezu  s  Feliksom  V.,  te  je  kao  njegov  poslanik 
pošao  u  Beč  k  Fridriku  III.  Istom  1446.  godine  postade  sve- 
ćenik, 1447.  biskup  u  Sieni,  zatim  papinski  legat  u  Fridrika, 
a   1456.  kardinal.  Kad  je  1458.  postao  papa,  brinuo  se  jednako 

za  političke  i  crkvene  poslove.  Politika  njegova  bijaše  slavna, 
ali  bezuspješna:  njegova  osnova  vojne  na  Turke  odgovaraše 
idejalima  onoga  vremena  možda  isto  toliko,  koliko  njegov  po- 
kušaj, da  pismom  sultana  Muhameda  obrati  na  kršćanstvo,  ali 
veliki  vladarski  kongres  u  Mantovi  (1459.)  sa  svojim  mnogim 
dugim  govorima  i  sa  malobrojnim  odlukama  bijaše  jedina  vid- 
ljiva posljedica  svih  nastojanja;  od  svih  saveznih  država  gotovo 
jedini  papa  mišljaše  na  to,  da  i  izvede,  što  je  odlučeno;  on 
je  pošao  u  Jakin,  da  stane  na  čelo  europskoj  vojsci,  ali  ga 
ovdje  zateče  smrt  15.  augusta  1464.  On  bijaše  jedan  od  naj- 
naobraženijih  i  najučenijih  vladara  sviju  vremena,  uza  to  bijaše 
jedan  od  pravih  gojenaca  preporoda.  Premda  sam  nije  bio 
sretan  praktičan  politik,  ipak  je  dobro  razabirao  politički  razvoj 
vremena:  on  je  donekle  naslutio  preokret,  koji  će  izazvati  con- 
dottieri  onoga  vremena,  te  priznaje  novo  jako  kraljevstvo,  koje 
nastaje.  On  čezne  za  slavom,  rado  sluša  pjesme,  koje  mu  pjes- 
nici posvećuju,  dapače  ih  upleće  u  svoja  djela,  želi,  da  mu  ime 
ostane  čuveno.  Revnuje  za  rimsku  starinu,  grčkoj  nije  sklon, 
govornik  je  i  pjesnik.  On  je  poštovao  starinu  ne  samo  u  nje- 
zinu jeziku,  nego  i  u  njenim  ostatcima.  Godine  1462.  objelo- 
dani bullu,  u  kojoj  je  strogo  zabranio  razvaljivati  stare  zgrade 
u  Rimu,  no  u  Ostiji  i  u  Tivoliju  sam  je  stare  stupove  i  ka- 
menje upotrebljavao  za  nove  zgrade.  On  opisuje  ljude  i  zemlju, 
okoliš  promatra  s  okom  pravoga  umjetnika,  a  s  dušom  živahna 
djeteta.  U  mladje  dane  nije  sasvim  prost  od  frivolnosti,  kako 
se  vidi  iz  pjesama  i  listova  njegovih.  No  medju  ljubavnim  dje- 
lima nahodi  se  biser  pripovjedačke  književnosti,  roman  o  Euri- 
jalu  i  Lukreciji,  u  kojem,  se  s  pravim  čuvstvom  opisuje  ljubav 
izmedju  mlada  čovjeka  i  udate  žene.  Radnja  se  dogadja  u  Sieni, 
koju  Eneja  Silvije  smatra  svojim  zavičajem.,  te  je  zato  i  pre- 
cjenjuje. Dok  je  poljepšavao  trgove,  crkve  i  palače  u  Sieni, 
nije  nikomu  naudio,  ali  je  previše  podupirao  svoje  zemljake, 
pa  su  mu  to  Rimljani  zamjerali.  Nikola  V.  ljubljaše  umjetnost 
i  sjaj,  umio  je  i  druge  zanieti  svojim  zanosom,  Eneja  Silvije 
naprotiv  radovao  se  umjetninama  ne  želeći  ipak,  da  ih  i  do- 
bavi,   bio    je  kritičan    duh    bez   zanosa,    premda   je    gdjekad 


188  Eneja  kao  geograf. 


umio  i  trošiti.  No  samo  u  istinu  darežljivi  ljudi  mogu  biti 
Mecenati  književnosti  i  umjetnosti.  Uza  to  nahodimo  u  Pija  II. 
preveliku  jednostavnost  u  potrebama  i  navikama.  On  je  bio  u 
Tiburu  ili  gdje  drugdje  zadovoljan  u  kolibici,  koja  ga  je  jedva 
štitila  od  kiše,  pa  je  za  270  osoba  na  dan  trošio  u  svemu  jedno 
7  dukata.  Nikola  V.  doduše  nije  pisao,  ali  se  nasladjivao  tudjim 
književnim  djelima,  a  Eneja  Silvije  pisaše  sam  neprekidno  za 
nasladu  i  pouku  drugih  ljudi.  Njegovi  listovi  nisu  bili  poćudni 
najstrožim  humanistima,  jer  nisu  odviše  pazili  na  izraz,  ali  su 
nama  upravo  poradi  ove  prirodnosti  vrelo  bogate  pouke,  da- 
kako više  0  drugima  nego  o  Eneji  samom,  jer  je  on  radije 
govorio  0  književnim  i  političkim  novostima,  nego  o  sebi ;  kao 
papa,  pa  već  i  prije  prezire  učenjačku  težnju  za  jednakošću, 
te  0  sebi  govori  »mi«,  a  drugima  kaže  »vi«,  nije  mu  drago 
naklapanje  o  ništavim  predmetima,  te  nastoji  više  sadržajem 
nego  obradbom  svojih  listova  doimati  se  svojih  čitatelja.  Zato 
u  svoja  pisma  upleće  teologijska  razmatranja,  pa  osobito  geo- 
grafijske  i  historijske  razprave.  Upravo  geografijske  i  historijske 
razprave  njegove  za  nas  su  najvažnije,  n.  p.  opis  Škotske,  Ba- 
sileje,  Beča,  jer  je  u  pisca  oštro  oko  za  promatranje  i  prika- 
zivanje razvoja.  Zato  je  pragmatičan  u  svojim  historijskim  raz- 
pravama,  koje  prepleće  geografijskim  bilježkama.  Već  sam  nadpis 
njegovih  obaju  geografijskih  djela  pokazuje  ovu  mješavinu: 
Kozmografija  ili  obća  svjetska  povjest  (Cosmographia  vel  de 
mundo  universo  historiarum  liber  I)  i  Europa  ili  povjest  Europe 
(Historia  Europae).  Ni  jedno  ni  drugo  djelo  ne  odgovara  svo- 
jemu nadpisu,  prvo  se  bavi  gotovo  samo  oko  Azije,  a  drugo 
za  čudo  više  obradjuje  iztočne  zemlje  nego  zapadne.  U  prvom 
djelu  opisuje  sve  dielove  Azije  izuzevši  za  čudo  Palestinu, 
mnogo  se  obazire  na  kršćanstvo,  navodi  stare  priČe  iz  davnine 
ne  vjerujući  im  mnogo.  U  predgovoru  se  brani  od  prigovora, 
što  se  on  kao  papa  bavi  oko  ovakovih  studija,  pa  veli,  da  u 
povjesti  traži  zbilju  i  istinu,  a  zabavu  u  bajkama.  Tražeći  istinu 
ništa  mu  nije  preneznatno.  Ali  prikazivanje  onoga,  što  je  zbilja, 
nije  mu  jednako  sa  suhoparnim  nabrajanjem,  nego  pojedine 
opise  rado  prekida  obćim  razmatranjima  političnim,  religioznim 

i  moralnim  često  u  tonu  priegora ;  videći,  kako  nestaje  jela 
na  gori  Idi,  uzdiše,  da  i  drveće  imade  svoju  smrt  i  da  je  sve 
na  zemlji  prolazno. 

Manje  je  geografijsko  djelo  o  Europi,  koje  se  počinje 
ondje,  gdje  se  drugo  djelo  svršuje,  na  ime  s  Turcima.  U  ovom 
djelu  0  Europi  govori  o  djevici  Orleanskoj,  o  Malatesti  i  o 
svoja  tri  zadnja  predhodnika. 

Od  historijskih  djela  njegovih  ne  zanimaju  nas  spisi  o 
starini,  ma  kako  pomnjivo  izradjeni,  ni  njegova  povjest  gotska 
ni  izpitivanje  o  postanju  Bohema,  nego  djela,  u  kojima  opisuje 
svoje  doba,  na  ime    povjest   Fridrika   III.  i  vlastite   uspomene. 

Oba  su  djela  srodna  u  izboru  vrela,  oba  su  crpena  iz 
pisama  i  izvješća  suvremeničkih  i  piščevih  bilježaka;  oba  su 
slična  i  u  tendenciji,  jer  im  je  više  do  toga,  da  zabavljaju 
nego  da  poučavaju;  ali  se  razlikuju  u  obradbi:  djelo  o  aus- 
trijskoj povjesti  (De  vita  et  rebus  gestis  Friderici  III.  sive  historia 
Austriaca)  knjiga  je  dobro  stilizirana,  metodski  uredjena,  ppd- 
puno  izradjena;  naprotiv  uspomene  (Commentarii  rerum  memo- 
rabilium  quae  temporibus  suis  contigerunt)  podaju  samo  neiz- 
igladjenu,  slabo  uredjenu  i  nedovršenu  gradju.  U  ostalom  i  prvo 
jdjelo  donekle  je  nalik  na  memoire.  Dakako  djelo  ne  može  biti 
jpodpuna  povjest  Fridrika  III.,  jer  je  pisac  umro  trideset  godina 
Iprije  nego  car,  pa  zato  pisac  najpaČe  pripovieda  dogadjaje, 
koje  je  sam  vidio  ili  u  kojima  je  bio  dionik,  te  neriedko  pre- 
cjenjuje važnost  svoga  rada.  Uza  sve  to  djelo  nije  puki 
panegirik  (pohvala),  dapače  pisac  se  počešće  služi  i  ironijom 
(podsmiehom),  koja  je  dosta  prozirna. 

Ako  se  u  povjesti  javlja  piščeva  osoba  više  nego  je  pravo, 
^asvim  je  opravdano,  da  u  uspomenama  zaprema  prvo  mjesto. 
(Samo  bi  trebalo,  da  to  bude  uviek  u  prirodnoj  svezi  s  dogadjajima. 
Tko  piše  memoire,  a  želi,  da  mu  djelo  bude  vriedno  za  histo- 
iju,  treba  ili  da  svoj  život  prikaže  kao  nuždan  dio  cjeline 
1  svezi  sa  suvremenošću  ili  da  sasvim  vjerno  i  pouzdano  za- 
bilježi i  najsitnije  zgode  svoga  života  ili  pak  da  bez  obzira  na 
)rvi  i  drugi  zahtjev  podade  istinitu  i  duhovitu  značajku  samoga 
iebe.  Ali  to  ne  nahodimo  u  njegovim  uspomenama,  nije  prikazana 

sveza  s  povješćii  vremena,  podatci  nisu  vjerni,  tek  nahodimo 
prvi  početak  za  značajku  samoga  sebe.  Premda  njegova  histo- 
rijska djela  nisu  idejalno  savršena,  ipak  su  zanimljiva  i  važna, 
jer  prikazuju  sliku  znamenita  čovjeka  i  drugih  ljudi,  koji  su 
s  njime  živjeli  u  isto  vrieme. 

Kao  što  Federigo  Urbinski  ni  drugi  koji  u  istinu  učen 
vladar  nije  sakupljao  oko  sebe  književnika,  tako  ni  oko  Pija  II. 
ne  nahodimo  kola  govornika  i  pjesnika.  On  je  slabo  poklanjao 
i  nerado  ulazio  u  razgovor  sa  svojim  drugovima  pjesnicima  i 
govornicima.  Koji  su  se  čemu  od  njega  nadali,  slabo  su  što  mogli 
postići,  te  su  udarali  u  psovke,  kako  je  učinio  i  Filelfo,  koji  je 
dugo  laskao  papi,  ali  napokon  nedostojno  navalio  na  nj.  Tko 
bi  drznika  za  ovakova  opadanja  kaznio,  nije  zato  još  bio  drug 
ili  štićenik  papin,  no  za  Jeronima  Agliottija  ipak  možemo  reći, 
da  ga  je  papa  podupirao.  Agliotti  se  rodio  g.  1412.  u  Arezzu, 
bio  je  5  godina  zajedno  s  Enejom  Silvijem  u  školi,  g.  1430. 
postade  svećenik,  dugo  je  živio  u  Rimu,  g.  1445.  postade  opat 
u  Arezzu,  gdje  je  i  umro  godine  1480.  On  ne  pripada  medju 
prvake  svoga  vremena,  9  knjiga  njegovih  listova,  koje  je 
upravio  papama,  kardinalima  i  književnicima  rimskim,  a  napunio 
prosjačenjem,  laskanjem  i  udvornim  frazama,  mogaše  i  tko 
drugi  napisati,  ali  su  ova  pisma  zanimljiva  poradi  osobite  mje- 
šavine humanizma  i  svećeničkoga  zvanja;  jer  premda  se  ne  žaca 
jednoga  prijatelja  poradi  ozbiljnosti  izporediti  s  Platonom,  dru- 
goga poradi  oštroumnosti  s  Aristotelom,  trećega  poradi  znanja 
s  Varonom,  a  četvrtoga  poradi  rječitosti  s  Ciceronom,  ipak  ne 
zaboravlja  nikada,  da  je  svećenik.  Zato  u  pismima  i  razpravama 
brani  redovničtvo,  ali  ište,  da  čovjek  naobrazbu  spoji  s  pobož- 
nošću.  Doduše  ne  dopušta  sve  monasima,  ime  »poeta«  (pjesnik) 
ne  pristaje  duhovniku,  ali  dopušta,  da  se  ljudi  bave  oko  pjes- 
nika prošlih  vremena,  svećenicima  to  upravo  nalaže,  te  drži, 
da  će  to  podići  ugled  duhovničkoga  staleža  i  crkve.  U  ostalom 
ne  podaje  se  vedrim  nadama,  nego  dapače  drži,  da  je  istinito 
proročanstvo  karmelita  Cirila,  da  će  crkvu  stići  velika  nesreća. 

Medju  korespondente  (dopisnike)  njegove  pripada  takodjer 
Ivan  Ant.  Kampan  (Campanus),  jedini  pravi  dvorski  pjesnik  papin. 


Kampan.  1 9 1 

Bio  je  to  čovjek  neobično  ružan,  ali  duhovit  i  dosjetljiv  iz 
nižega  staleža,  koji  se  do  skora  podao  tonu  boljega  družtva. 
Bar  onda,  kad  je  kao  poslanik  Pavla  II.  bio  u  saboru  u  Regens- 
burgu,  nitko  ne  bi  bio  rekao,  da  je  on  kao  sin  kampanijskoga 
sluge  u  mladosti  čuvao  ovce.  Bilo  je  to  godine  1471.,  prije 
toga  stekavši  naobrazbu  u  Napulju,  bijaše  profesor  u  Perugii, 
a  s  pomoću  Pljevom  postade  biskup  u  Teramu.  Umro  je  go- 
dine 1477. 

On  je  napisao  život  papin,  to  je  djelo  više  puta  preštam- 
pano,  više  je  pohvala  nego  nepristrana  značajka,  prije  zbirka 
anekdota  nego  historijska  slika  vremena  važna  za  književnost, 
politiku  i  crkvu.  Kasniji  su  nauČnjaci  ovo  djelo  na  razne  načine 
ocienili:  Voigt  veli,  da  je  napisana  sa  zanosnom  umjetnošću,  dok 
Gregorovius  drži,  da  je  bez  saveza,  topline  i  prirode;  sam 
Kampan  ju  je  cienio  u  velike.  Prijazan  prema  papi  izbija  i  u 
Kampanovim  listovima,  ima  ih  9  knjiga,  a  objelodanjeni  su  istom 
iza  Pljeve  smrti,  u  ostalom  ova  zbirka  nema  velike  važnosti  za 
suvremenu  povjest.  Mnoge  pohvale,  koje  izriče  pisac  Bessarionu, 
ne  podaju  nikakove  značajke,  pa  i  poziv  upravljen  kralju  Ferdi- 
nandu, da  pokrene  vojnu  na  Turke,  nije  nimalo  značajan.  Vriedi 
iztaknuti,  da  mu  se  ne  mili  seoski  život,  za  kojim  su  ljudi  u  ono 
doba  uzdisali;  on  se,  veli,  zasitio  te  krasote  u  mladosti  svojoj,  pa 
mu  se  takav  život  ogadio.  Samo  je  nešto  značajno  u  ovim  listo- 
vima, a  to  je  mržnja  na  Niemce.  I  drugi  su  Talijani  držali  Niemce 
barbarima,  ali  su  ipak  čuvali  mjeru.  Kampan  ne  poznaje  gra- 
nica u  svojoj  mržnji.  Iz  Njemačke  zaklinje  papu,  da  ga  pozove 
natrag,  u  Njemačkoj  se  ne  može  živjeti,  gotovo  ni  disati,  tako 
mu  je  odurna  njemačka  nečistoća,  studen,  siromaštvo,  rdjavo 
vino  i  loše  jelo,  žali  svoj  nos,  što  mu  valja  vas  taj  smrad  udi- 
sati,   a  sretnima  drži  samo   uši  svoje,    koje    ništa  ne  razumiju. 

Kako  u  pismima,  tako  i  u  sedam  knjiga  svojih  pjesama 
obradjuje  svoju  omiljelu  temu,  ali  mržnja  na  Niemce  nije  je- 
dini sadržaj  pjesama  njegovih,  on  hvali  papu  i  rimske  naučnjake, 
slavi  učenost,  a  nada  sve  pojeziju.  Kroz  ovu  hvalu  probija 
gdjekad  i  glas  nezadovoljstva,  pa  se  tuži  na  nesreću  pjesnika : 
»Slikar  živi  od  ciene  svoje  slike,  glazbenik  od  glasa  svoga  in- 

strumenta,  svaka  umjetnost  hrani  svoga  učenika,    samo  je  pje- 
sniku Muza  za  nesreću«. 

Uz  Kampana  možemo  pripomenuti  Bartolomeja  Sacchija, 
koga  su  zvali  Platina,  i  on  je  donekle  bio  u  papinoj  milosti,  ''■ 
a  pisao  je  takodjer  papinske  biografije.  Platina,  nazvan  tako 
po  rodnom  mjestu  Piadeni,  bijaše  učenik  glasovitoga  Vittorina 
iz  Feltra,  s  pomoću  kardinala  Gonzage  dodje  u  Rim,  gdje  je 
u  Pija  II.  postao  papinski  abrevijator  i  umro  godine  1481. 
On  je  bio  povjestničar  po  službenu  nalogu,  bilo  mu  je  po 
Sikstovim  instrukcijama  (uputama)  skupljati  izprave  o  svjetov- 
noj vlasti  svete  stolice  i  pisati  povjest  papinstva.  Ona  je 
zbirka  sačuvana  u  vatikanskom  rukopisu,  povjest  je  pak  više 
puta  štampana,  a  obradjuje  dogadjaje  i  djela  papa  do  g.  1471. 
Za  starija  se  vremena  po  svoj  prilici  nije  služio  vrelima  prve 
ruke,  nego  se  zadovoljio,  da  papinske  kronike  raznih  pisaca 
latinizira  i  da  donekle  svete  povjesti  sekularizira,  oslabio  bi 
po  koji  izraz,  koji  je  našao  u  svojem  izvoru,  ali  je  ipak  pri- 
držao  živahne  često  nepravedne  izraze.  Povjest  papa  pod  nje- 
govom rukom  često  gubi  duhovni  značaj,  što  je  moderno,  to 
je  sasvim  modernizirao  kud  i  kamo  više  nego  Biondo,  te  je 
sebi  i  svomu  vieku  prisvajao  zaslugu,  da  je  za  nove  starini  ne- 
poznate pojmove  dao  nove  latinske  rieči.  Platina  je  filozof 
prema  izrazu  svoga  vremena,  što  će  reći  elegantan  stilist,  koji 
piše  0  raznim  običnim  pitanjima.  Nešto  izvan  ovoga  okvira  na- 
lazi se  samo  njegova  razprava  »0  kuharstvu«,  poradi  koje  su 
ga  kasnije  korili  s  plagijata,  no  sasvim  su  u  ovom  okviru  nje- 
gove razprave  »0  pravom  i  nepravom  dobru«,  »Protiv  ljubavi«, 
»0  pravom  plemstvu«  i  »0  vrstnu  gradjaninu«.  Prva  ponavlja 
borbu  izmedju  kreposti  i  opačine,  te  se  rješava  za  stoički  i 
moral  protiv  nemorala  Epikurova.  Druga  govori  o  dopuštenoj 
ljubavi  u  braku  i  o  nedopuštenoj,  koja  ide  samo  za  nasladom,  ■ 
te  navodi  primjere  iz  historije,  kako  su  razni  ljudi  poradi  ne- 
dopuštene ljubavi  ljuto  nastradali.  Treća  pobija  obično  mnienje 
o  prečim  pravima  plemstva,  te  pobija  misao  Aristotelovu,  da 
vrlina  predja  ujamčuje  plemstvo,  dapače  ne  dopušta,  da  je  bo- 
gatstvo nuždan  uvjet  plemstvu,  nego  brani  misao,  da  i  siromah 

može  biti  plemenit.  Četvrta  je  napokon  razprava  elementarna 
poučna  knjižica  za  vladare,  da  budu  moralni  i  darežljivi,  da 
traže  dobre  savjetnike  i  da  se  klone  laskavaca. 

Platinin  se  život  i  rad  ne  može  pravo  razumjeti,  ako  se 
ne  sjetimo  njegova  moćna  protivnika  Pavla  II.,  koji  je  postao 
papom  iza  Pija  II.  i  progonio  humaniste. 

Na  karnevalu  (pokladama)  g.  1468.  bi  20  naučnjaka  uapšeno, 
a  medju  njima  i  Platina.  Svi  su  oni  pripadali  jednoj  od  tadašnjih 
slobodnih  akademija,  kojoj  je  bio  na  ćelu  Pomponije  Let.  Ova 
se  akademija  razlikovala  od  drugih,  što  su  se  članovi  nizali  po 
svećeničkom  redu,  običan  se  član  zvao  svećenik  (sacerdos),  a 
poglavica  njihov  papa  (pontifex  maximus).  To  je  bila  povreda 
papinske  časti,  pa  je  papa  držao  nuždnim,  da  pripazi  na  aka- 
demike. Papa  ih  je  obtužio  s  poganstva  i  urote.  Članovi  nisu 
htjeli  priznati  svoje  krivnje;  Let  se  u  spisu,  koji  je  sačuvan, 
nastojao  opravdati  dokazujući,  da  nije  nikad  zlo  govorio  na 
papu,  da  je  uviek  vršio  sve  propise  crkvene,  da  je  branio  bez- 
smrtnost  duše  i  distisima  slavio  svetce.  I  doista  Letu  podje  za 
rukom,  da  se  oslobodi,  ali  Platina  ostade  godinu  dana  u  tamnici. 

Platina  se  odluči  osvetiti,  pa  napisati  pogrdnu  biografiju 
papinu,  u  kojoj  će  ga  prikazati  kao  barbara.  Pavlu  je,  veli 
biograf,  bilo  namienjeno,  da  postane  trgovac,  pa  bi  jamačno 
bio  bolji  trgovac  nego  što  je  vladar;  zatim  obtužuje  papu,  da 
je  prostim  laskanjem  za  Nikole  V.  sebi  pribavio  časti,  a  kao 
papa  da  je  nadkrilio  najgoru  bojazan  svojih  protivnika.  Pavao 
jamačno  nije  bio  tako  rdjav,  kako  ga  biograf  prikazuje,  ali 
nije  bio  vladar  po  ćudi  humanistima.  On  je  slabo  umio  latinski 
i  nije  mario  za  humanizam.  Ako  je  humanizam  ipak  napredovao 
za  njegova  pontifikata  u  Rimu,  tako  da  je  neki  kardinal  čak 
naredio,  da  se  njegovim  kuhačima  predaje  Aristotelova  etika, 
valja  to  odbiti  na  životnu  snagu  novoga  duševnog  pokreta.  Za 
njegova  je  pontifikata  uvedena  u  Rimu  i  štampa,  ali  se  ne  zna, 
koliko  je  pripomogao  sam  papa.  U  ostalom  je  ujamčeno,  da  ga 
je  zanimala  starinska  umjetnost.  Njemu  zahvaljujemo  restaura- 
ciju (obnovu)  Titova  slavoluka  kao  i  slavoluka  Septimija  Severa, 
konjaničkoga  kipa  Marka  Aurelija,    prienos  velika   porfirna  sar- 

kofaga  na  trg  sv.  Marka;  on  je  izveo  osnovu  jednoga  od  svojih 
predhodnika  i  postavio  obeliske  na  trgu  sv.  Petra.  Uza  to  je 
bio  strastan  sakupljač,  a  u  tom  ga  je  podupirao  njegov  rodjak 
papa  Eugenije  IV.,  te  se  Pavao,  jos  prije  nego  je  postao  papa, 
natjecao  u  sakupljanju  s  Medicijima.  Xa  taj  je  način  njegova 
zbirka  silno  porasla,  te  se  divimo  njenu  obilju.  No  Pavao  je 
bio  ne  samo  sakupljač  nego  i  znalac;  kako  je  bio  divne  pameti, 
pamtio  je  za  uviek  imena  osoba  i  stvari,  te  je  na  prvi  mah 
umio  na  staru  novcu  odrediti  njegovo  porietlo  i  ime  prikazana 
vladara.  Prosti  je  puk  u  svezi  s  ovom  zbirkom  čak  izmislio, 
da  je  papa  umro  nenaravnom  smrću,  da  su  ga  na  ime  zadavili 
demoni,  koje  je  držao    zatvorene  u  draguljima   svojih   prstena. 

Težko  je  reći,  koliko  je  papa  ovim  sabiranjem  koristio 
umjetnosti;  za  čudo  je,  sto  ga  umjetnici  nekako  pravo  ne  slave 
i  sto  je  njegov  zanos  za  umjetnost  bio  tako  pretežan,  da  nije 
mario  za  književnost. 

Siksto  IV.  (1471. — 1484.),  nasljednik  Pavla  II.,  važniji  je 
u  povjesti  crkvene  države  i  u  političkom  razvoju  Italije,  nego 
u  povjesti  preporodne  književnosti  i  kulture.  On  se  borio  kao 
pravi  vojnik,  te  je  crkvenoj  državi  pribavio  mir  i  sjaj.  Uza  to 
je  ipak  podupirao  i  umjetnost.  Svoje  dostojanstvo  umio  je  sa- 
čuvati i  onda,  kad  je  našao  odpor;  kad  je  n.  pr.  čuo,  da  je 
redovnik  Toscanella  propoviedao  protiv  njega,  samo  se  nasmieši 
i  ne  osjeti  želje,  da  krivca  kazni.  Siksto  IV.  ne  bijaše  naučnjak, 
ni  poznavač  klasičnih  pisaca,  ni  štovatelj  sredovječnih  teologa. 
Svoj  interes  za  duševna  nastojanja  nije  pokazivao  velikim  da- 
rovima (Teodoru  Gazi  dade  za  prievod  i  tumačenje  nekoga 
Aristotdova  djela  50  zlatnih  forinta),  nego  ga  posvjedoči  svojom 
brigom  oko  arhiva  i  knjižnice;  on  knjižnicu  smjesti  u  4  nove 
dvorane,  pribavi  novih  rukopisa,  namjesti  vješte  knjižničare : 
Ivana  Andriju  de  Bussija  i  onda  Platinu,  a  uza  to  pridoda  či- 
novnicima knjižnice  nekoliko  učenih  prepisivača  za  razne  jezike. 
U  sobama  ove  knjižnice  spremi  papa  i  arhiv,  koji  su  započeli 
već  prijašnji  pape,  ali  istom  za  njega  bijaše  zbirka  izprava 
uredjena  i  pomnožana,  pa  onda  povjerena  Platini. 

Papa  Siksto  IV.  steče   većih   zasluga   izvan   književnosti. 

on  je  sagradio  u  Rimu  most,  koji  se  zove  Sikstov,  potaraca 
ulice,  posagradi  neke  nove  crkve,  a  obnovi  neke  stare  ne  žaleći 
nikakova  troška.  Njegovo  doba  znaci  vrhunac  rimske  umjetničke 
djelatnosti  u  obće  u  15.  stoljeću.  Nije  samo  on  gradio  s  pomoću 
svoga  arhitekta  Pontellija,  nego  i  njegovi  rodjaci,  duhovni  do- 
stojanstvenici i  privatni  ljudi  poveli  su  se  za  njime  ponukani 
povlasticama,  koje  je  papa  dao  svima,  koji  su  gradili.  Papa  je 
uresio  Rim  veličanstvenim  gradnjama,  on  je  sazidao  veliku  bolnicu 
i  t.  ZV.  Sikstinsku  kapelu,  koja  je  na  glasu  poradi  Michelange- 
love  slike  »Sudnjega  dana«;  ove  su  gradnje  po  sriedi  izmedju 
gotike  i  klasiČnosti,  kako  je  i  latinskomu  shvaćanju  kiparstva  još 
uviek  sredovječno  biće  zaledjem.  Papa  je  više  želio  graditi  nego 
je  štovao  starinu,  te  je  zato  i  dopuštao,  da  se  starinski  mramor 
upotrebljava  za  nove  gradnje;  uza  sve  to  bješe  sklon  i  starim 
spomenicima:  on  je  uzpostavio  mjedni  kip  Marka  Aurelija. 

0  djelima  pape  Siksta  govori  Jakob  iz  Volterre  u  svojim 
dnevnicima  (1472.  do  1484.).  Premda  je  postao  papinski  tajnik 
istom  godine  1479.  iza  Ammanatija,  ipak  je  znao  mnogo,  što 
se  dogadjalo  u  kuriji,  te  premda  veli,  da  piše  samo  za  zabavu, 
ipak  piše  jednostavno  i  vjerno.  Istine  ne  vriedja,  premda  je 
sklon  Sikstu ;  dapače  veli,  da  je  razvoj  znanosti  dostigao  već 
vrhunac  svoj,  s  kojega  za  pape  Siksta  IV.  počinje  silaziti. 
Njegove  dnevnike  nastavljaju  dnevnici  Ivana  Burkharda  (1483. 
do   1506.  uz  neke  nedostatke). 

Burkhard  bijaše  Niemac,  god.  1479.  bijaše  još  svećenik  u 
Strassburgu,  a  već  god.  1483.  papinski  je  meštar  ceremonija  u 
Rimu,  gdje  je  i  umro  g.  1506.  Njegov  se  autograf  (izvorni  rukopis) 
nalazi  u  Vatikanu,  te  iz  drugih  priepisa  potječe  ono,  što  se  pripo- 
vieda  o  Aleksandru  VI.  Pored  historijskih  bilježaka  pisac  najviše 
opisuje  obrede  za  raznih  svečanosti.  On  je  prost  od  humanizma. 

A  takov  je  i  Stefano  Infessura,  koji  je  htio  prikazati 
rimsku  povjest  od  konca  13.  stoljeća  do  konca  15.,  ali  je  pri- 
kazao samo  početak  15.  stoljeća.  On  je  republikanac,  gradjanin 
rimski,  te  mu  je  neprijatna  papinska  vlast.  Infessura  i  njegovi 
nasljednici  pričaju  povjest  Inocencija  VIII.  (1484. — 1492.)  i 
Aleksandra  VI.  (1492. — 1503.).    U   to  se  doba  iztaČe  zloglasni 

Cesare  Borgia.  Aleksandar  VI.  bijaše  Španjolac,  koji  nije  mario 
za  starinu,  on  je  Hadrijanovu  grobnicu  pregradio  u  andjeosku 
tvrdju  (Castello  St.  Angelo).  U  to  je  doba  Rim  postao  grad  epi- 
grama, ali  je  izgubio  svoje  prvenstvo  preporoda,  koje  je  pre- 
uzeo Lorenzo  de'  Medici. 

Za  Aleksandra  VI.  osobitom  se  ljubavlju  k  starini  iztiče 
Pomponije  Let  (Giulio  Pomponio  Leto),  koji  je  umro  g.  1498. 
On  je  putovao  daleko  na  Iztok,  da  upozna  mjesta  stare  po- 
vjesti,  u  Siciliju,  da  izpita  viesti  Vergilijeve,  kasnije  i  u  Nje- 
mačku po  svoj  prilici  po  nalogu  Siksta  IV.,  a  najradije  je  boravio 
u  Rimu,  gdje  je  bio  učenik  Vallin,  pa  kasnije  njegov  nasljednik. 
Dok  je  učitelj  rado  boravio  u  sjajnim  palačama,  učenik  je  živio 
na  selu  ne  mareći  za  sjaj  i  napravu.  Pomponije  Let  bijaše 
revan  učitelj,  zanosan  izpitivač  rimskih  starina,  osobito  se  iztakao 
priredjivanjem  rimskih  drama,  a  skupljao  je  rado  i  stare  novce. 
U  religioznom  mišljenju  bijaše  veoma  slobodan,  te  ga  je  zato 
Pavao  II.  i  progonio.  Njegova  se  akademija  poslije  vlade  ovoga 
pape  opet  oporavi,  te  je  u  sielu  starorimske  kulture  i  papinske 
vlasti  propoviedala  nauku  starine.  Filelfo  veli  za  nju,  da  je  u 
njoj  neka  nevjerojatna  sloboda  (incredibilis  quaedam  hic  est 
libertas). 

IX. 

Preporod  u  Milanu,  Mantovi,  Veroni  i  Bologni. 

Viscontiji  i  Sforze  u  Milanu.  —  Loschi.  —  Barzizza.  —  A?ttonije 

da  Rho,    —    Dece?nbno.    —  Filelfo.    —    Mantova.    —    Vittorino. 

—  Go?izage  u  Mantovi.  —  Isabella.   —  Mantovano.    —  Folengova 

makaronska  djela.   —  Njegova  ostala  djela.   —   Verona.   —    Gua- 

rino.  —  Bologna.  —   Sveučilište.   —    Codro    Urceo. 

/7Wl  ilanski  knezovi  (Visconti)  pripadaju  medju  prve  knezove  u 

'^^  Italiji,  koji   su  podupirali    znanosti  i  na  dvoru   imali  kolo 

učenih  ljudi.  Nije  to  bila  uviek  čista  ljubav  k  znanosti,  često  je 

naučnjak  bio  tek  drug  lakrdijasu  i  astrologu,  a  više  puta  su 
vladari  podupirali  naučnjake  poradi  svoje  slave.  To  je  dašto 
slabije  ljude  medju  humanistima  zavodilo  na  laskanje. 

Za  Ivanom  Viscontijem,  koji  je  štovao  Petrarku  (f  1354.) 
došli  su  na  priestol  njegovi  rodjaci  Galeazzo  i  Barnabo,  koji 
su  poradi  svoje  okrutnosti  bili  narodu  neugodni.  Kad  je  umro 
Galeazzo  (1378.),  njegov  sin  Giangaleazzo  nastojaše  blagošću 
svojom  popraviti  okrutnost  svoga  strica,  ali  se  ne  mogaše 
s  njim  nikako  složiti,  te  medju  njima  puče  razdor;  svladavši  i 
ubivši  Barnaba  i  oba  sina  njegova  postade  sam  gospodarem 
Milana.  On  je  sada  (1395.)  izposlovao,  da  je  car  Vaclav  nje- 
govu grofiju  pretvorio  u  kneževinu,  ali  se  i  on  sam  promieni, 
te  se  razgoropadi.  Snovao  je,  da  postane  i  kralj,  dapače  car. 
Smrt  (1402.)  uništi  sve  njegove  nade.  Sretniji  nego  u  politici 
bijaše  u  umjetničkim  i  književnim  nastojanjima;  on  je  zasnovao 
divnu  Certosu  di  Pavia,  koju  je  odabrao  za  svoju  grobnicu, 
ijedan  od  suvremenika  nazivlje  je  najljepšim  samostanom  na 
svietu;  Giangaleazzo  sazda  veličanstvenu  stolnu  crkvu  u  Mi- 
lanu, jednu  od  najljepših  kršćanskih  crkvi.  On  je  potakao,  da 
se  kaštel  u  Paviji  uresi  slikama  i  kipovima  i  da  se  osnuje 
knjižnica,  u  kojoj  su  bili  smješteni  spisi  najboljih  Grka  i  Latina. 
S  jednakom  je  revnošću  skupljao  i  svete  moći. 

Od  njegovih  sinova,  koji  su  bili  još  maloljetni,  kad  im  je 
otac  umro,  Ivan  Marija  nakon  kratke  vlade  bi  umoren  u  crkvi 
(1412.),  a  Filip  Marija  vladaše  dugo  na  strah  i  trepet  Milana, 
kao  i  na  pogibelj  sve  Italije  do  1447.  Njegove  su  se  ratne 
osnove,  medju  kojima  nahodimo  i  osvojenje  grada  Firenze,  iz- 
jalovile, premda  je  imao  na  čelu  vojske  jednoga  od  najgeni- 
jalnijih  vojsko vodja  onoga  vremena  —  Franju  Sforzu.  Njemu 
je  za  nagradu  dao  svoju  kćer  za  ženu,  te  je  ovom  ženitbom 
condottieru  prokrčio  put  do  priestola.  Filip  Marija  nije  mnogo 
mario  za  duševna  nastojanja.  Nekoliko  godina  iza  njegove 
vlade  trajaše  metež,  koji  je  pomalo  ustupao  mjesto  republi- 
kanskoj upravi.  Godine  1450.  uzadje  na  kneževski  priestol 
Franjo  Sforza,  te  je  vladao  do  1466.  On  je  bio  okretan  i 
sretan  vojskovodja,  koji  je  umio  svojoj  obitelji  namaknuti  velikih 

dobara.  No  Filelfo,  koji  ga  inače  hvali,  veli,  da  je  bio  podpuno 
nevješt  književnosti.  On  je  u  ostalom  sam  to  uvidjao,  pa  je 
zato  nastojao,  da  mu  se  djeca  dobro  uzgoje,  te  je  rado  gledao 
uza  se  umjetnike  i  pjesnike,  kako  je  zahtievala  tadašnja  moda. 
Pjesnici  su  mu  bili  zahvalni,  pa  su  pisali  ogromne  pjesme 
Sforzijade,  od  kojih  dakako  nijedna  nije  štampana,  jer  Filelfo, 
koji  je  mjesto  obećanih  12.800  stihova  dovršio  samo  6400,  bio 
je  tek  stihotvorac,  komu  se  poznalo,  da  je  plaćen,  a  Decem- 
brio  pored  sve  dobre  volje  nije  imao  pjesničkoga  talenta. 

Sin  Franje  Sforze,  Galeazzo  Marija  (1466. — 1476.)  ne  bi- 
jaše veći  tiran  nego  mnogi  drugi  suvremeni  vladari,  ali  je  bio 
svomu  narodu  nepoćudan  i  činio  se  pogibeljan.  Cola  de'  Mon- 
tani  skupljao  je  mladiće  u  urotu,  te  je  trojicu  odredio,  da  ga 
ubiju.  To  su  bili  Lampugnani,  Olgiati  i  Visconti,  oni  ne  bijahu 
politici,  nego  vjerni  učenici  svoga  učitelja  i  zato  pristaše  idejalne 
republike,  držeći,  da  nije  zločin  nego  plemenito  djelo  maknuti 
tirana  s  puta  i  dati  narodu  slobodu.  Oni  su  junački  umrli, 
jedan  je  od  njih  budući  već  u  krvničkim  rukama  rekao  dru- 
gomu :  »Dugo  će  te  spominjati,  smrt  je  grka,  ali  je  slava  vječna!« 

Galeazzo  Marija,  žrtva  humanista,  bio  je  doduše  vješt 
latinskomu  govoru,  kojemu  se  naučio  od  svoga  učitelja  Barzizze, 
ali  su  mu  u  obće  bile  tudje  starinske  Muze.  Nakon  4  godine 
osvoji  priestol  Galeazzov  brat  Ludovico  Moro  mimoišavši  svoga 
sinovca,  koji  je  imao  pravo  na  priestol.  On  je  sretno  ugušio 
urotu,  koja  je  bila  zasnovana  protiv  njega.  Sam  je  bio  dosta 
učen,  ali  s  naučnjacima  i  umjetnicima  ne  postupaše  kao  drug 
nego  kao  vladar.  U  akademiji  Bessarionovoj  i  Letovoj  bijahu 
Članovi  ravnopravni,  u  Firenzi  pretezaše  odviše  duh  Platonov, 
da  bi  se  vladar  odviše  izticao ;  u  Milanu  naprotiv  bijaše  aka- 
demija skup  naučnjaka,  koji  su  držali  glavnom  svojom  zadaćom 
slaviti  kneza.  Na  sličan  način  brinuo  se  Moro  i  za  sveučilište  u 
Paviji,  ali  je  imenovao  i  majstore  za  kupolu  milanske  crkve.  On  je 
štovao  umjetnost,  Bramante  i  Lionardo  da  Vinci  dugo  su  živjeli 
na  dvoru  njegovu.  Pravih  milanskih  naučnjaka  nema  mnogo,  a  to 
su  Antonio  Loschi,  Gasparino  da  Barzizza  i  njegov  sin  Guiniforte* 
Antonio  da  Rlio,  Pier  Candido  Decembrio  i  Francesco  Filelfo. 

Loschi  je  živio  u  zadnjoj  trećini  14.  vieka,  a  rodio  se 
možda  još  za  života  Petrarkina.  Otac  je  želio,  da  bude  pravnik, 
ali  se  on  dade  na  liepe  znanosti,  te  je  za  rana  započeo  puto- 
vati od  mjesta  do  mjesta,  u  Milanu  je  boravio  od  g.  1390.  do 
1406.,  zatim  ga  nahodimo  u  Veroni,  u  Napulju,  pa  u  Rimu, 
gdje  je  u  dubokoj  starosti  umro  g.  1450.  Čini  se,  da  je  bio  sve- 
ćenik; bio  je  odan  pristaša  papin.  U  obće  bijaše  dosjetljiv,  te 
je  izmislio  po  koju  šalu,  koja  je  našla  mjesta  u  Poggiovim 
»Dosjetkama«.  No  to  bijaše  samo  puka  zabava;  njegovo  nasto- 
janje bijaše  ozbiljno,  posvećeno  domovini  i  znanosti.  On  se 
tuži,  što  je  Italija  razkomadana  i  što  joj  priete  tudjinci.  Uza 
sve  to  branjaše  milanske  interese  od  Firenze.  Njegovo  je  glavno 
naučno  djelo  tumačenje  11  govora  Ciceronovih,  koje  je  do- 
živjelo veliku  slavu.  Uza  to  je  napisao  bilježke  uz  Ilijadu  i 
formular  za  porabu  papinske  kurije,  u  kojem  je  Ciceronov  jezik 
udesio  za  praktične  svrhe  kurije. 

Vješto  je  umio  latinski  pisati  i  drugi  milanski  pisac  Ga- 
sparino  da  Barzizza  (1370. — 1431.),  nazvan  tako  po  rodnom 
mjestu,  on  je  od  g.  1418.  boravio  u  Milanu,  pošto  je  prije 
dugo  radio  u  Padovi  i  Mletcima.  Njegov  sin  Guinif^rte  (1406. 
do  1459.)  takodjer  je  radio  u  nauci.  Njihova  samostalna  djela  ne 
vriede  mnogo,  njihovi  komentari  nekih  Ciceronovih  spisa  nisu 
sačuvani,  a  razprave  o  latinskoj  ortografiji  i  etimologiji  ne  po- 
daju više  nego  tadašnje  školske  knjige;  oni  su  slavu  stekli 
svojim  pismima  i  govorima.  Govori  njihovi  puni  su  laskanja, 
ali  su  za  čudo  kratki  i  osobni,  u  njima  se  u  prigodi  iztiče 
slava  i  domovina,  priezir  pravnih  nauka,  ali  se  slavi  medicina, 
što  u  humanista  nije  obično.  Listovi  su  više  važni  poradi  oblika 
nego  sadržaja.  Guiniforte  je  poučavao  Galeazza  Mariju,  ali  uza 
sve  to  nije  postigao  profesure,  nego  je  Antonio  da  Rho  došao 
na  mjesto  Gasparinovo. 

Rho  bijaše  učen  i  oštrouman  čovjek,  koji  je  po  nalogu 
Filipa  Marije  koješta  preveo  s  latinskoga  na  talijanski,  a  sam 
napisao  po  svojoj  volji  dugačku  invektivu  (navalu)  protiv  Bec- 
cadellijeva  Hermafrodita.  Kao  samostalan  pisac  izadje  u  dva 
djela,  od  kojih  je  malo  došlo  do  potomstva.  Jedno  se  djelo :  De 

imitatione  elegantiae  (0  nasljedovanju  elegancije)  navodi  samo 
u  Vallinim  invektivama,  a  išlo  je  od  prilike  za  istom  svrhom, 
kao  Vallino  djelo  o  elegancijama.  Drugo  djelo  (Tri  dijaloga  o 
pogrješkama  Laktancijevim  g.  1443.)  sačuvano  je  samo  u  ruko- 
pisu; ovo  se  djelo  zamjerilo  jednako  i  teologu  i  humanistu, 
monah  Adam  iz  Genove  i  Filelfo  jednako  ga  osudiše.  Pisac  drži, 
da  je  našao  53  pogrješke  moralne,  historijske  i  religiozne,  a 
osobito  Laktanciju  prigovara  sve,  u  čemu  se  ne  slaže  s  Pla- 
tonom. Rho  je  htio  pored  staroga  i  novoga  puta  poći  trećim 
putem,  pa  se  tako  dogodilo,  da  je  n.  p.  Decembrio  mnogo 
slabijega  talenta  stekao  kud  i  kamo  veću  slavu. 

Pier  Candido  Decembrio  (1399.— 1477.)  bio  je  g.  1447. 
predsjednik  milanske  republike,  te  ga  suvremena  medalja  gla- 
sovitoga Vittorija  Pisana  prikazuje  u  toj  časti  s  nadpisom :  P. 
Candidus  studiorum  humanitatis  decus  (dika  humanitetskih  stu- 
dija). Ovdje  se  »humanitas«  prvi  put  upotrebljava  za  oznaku 
preporodnih  studija.  On  potječe  od  učene  obitelji.  Njegov  otac 
Uberto  bijaše  učen,  vješt  grčkomu  jeziku,  s  kojega  je  preveo 
mnoga  djela,  svojoj  djeci  dade  latinska  imena,  te  je  jednomu 
sinu  Modestu  posvetio  djelo  »De  modestia«  (0  umjerenosti),  a 
drugomu  sinu  Candidu  spis  »De  candore«  (0  sjaju);  putujući 
po  Sjeveru  zapisao  je  zanimljivih  bilježaka  n.  p.  o  Pragu.  Sin 
se  povede  za  otcem  i  nadkrili  ga  prevodeći  s  grčkoga  na  latinski, 
pa  s  latinskoga  na  talijanski ;  napisa  bezbroj  pisama  i  razprava 
0  rimskoj  državnoj  upravi,  o  kozmografiji  i  povjesti,  o  grama- 
tici i  retorici.  Osobito  ga  proslaviše  3  biografije,  od  njih  ži- 
votopis Franje  Sforze  ostade  nedovršen,  Petrarkin  je  neznatan,  a 
Filipa  Marije  dovršen  i  važan.  Ovo  djelo  nije  važno  poradi 
podpunosti  ili  objektivnosti,  nego'  poradi  načina,  kako  je  vješto 
obradjena  slika  jednoga  od  najrjedjih  vladara.  U  toj  se  biografiji 
povodi  pisac  za  Suetonijem,  te  bi  nam  slika  15.  vieka  bila  bez  ove 
biografije  nepodpuna,  tako  je  puna  najfinijih  minijaturnih  točaka. 

Decembrio  je  živio  dugo,  možda  i  predugo  za  svoju  slavu, 
ali  je  bio  vazda  čedan,  te  je  živio  u  miru  sa  svima,  tek  nije 
mogao  obastati  s  Filelfom,  koji  možda  nikomu  nije  bio  trajno 
sklon.  Filelfo  je  slika  i  prilika  neprijazna  humanista,  on  se  ne- 

prestane  sam  hvali,  u  pjesmama  prosjaci,  vazda  zameće  kavgu. 
i  Nije  on  bio  ni  osobit  pjesnik    ni  osobit    naučnjak,  ali  se  umio 
I  lako  služiti  stihom  i  govoriti  o  svemu,  te  su  mnogi  držali,  što 
I  je  i  sam    tvrdio,    da  je    najučeniji ,    najveći   čovjek   svoga  vre- 
mena. U  nekoj  se  pjesmi  izporedjuje  s  Vergilijem  i  Ciceronom, 
'■  ali  veli,  da  ih  obojicu  nadkriljuje,  jer  je  vješt  pisati  u  prozi  i 
u  stihu,  i  jer  umije    pisati  i  talijanski.    Na  koncu  onda  dodaje 
pitanje:  Ima  li  tko  meni  par? 

Francesco  Filelfo  rodi  se  g.  1398.  u  Tolentinu,  nauke 
svrši  u  Padovi,  postade  profesor  u  Mletcima,  g.  1420.  podje 
kao  tajnik  poslaničtva  u  Carigrad  i  boraveći  više  godina  ondje 
i  nauči  se  grčkomu  jeziku,  g.  1427.  vrati  se  u  Italiju,  te  je  više 
I  godina  živio  u  Firenzi  (do  g.  1434.).  Firenzu  ostavi,  jer  se  po- 
,  pravdao  sa  svim  znatnijim  ljudima,  te  je  i  na  Cosima  riečju  i 
činom  navalio.  Aretina  je  progonio  u  satirama  pod  imenom 
Kodrovim,  Niccoliju  je  prišio  ime  »Nichilus  cognomine  Lallus« 
(Ništa  s  pridievkom  Brblješa),  Poggio  jedared  veli  (sat.  2,  3),  da 
bi  mu  valjalo  iztrgati  jezik,  kojim  kleveće  dobre  ljude.  G.  1439. 
podje  u  Milan,  oženi  se  po  drugi  put,  kasnije  i  po  treći  put, 
te  je  imao  24  djece  zakonske  i  još  nekoliko  nezakonske.  Živio 
je  kao  velikaš,  a  prosjačio  kao  prostak.  Dva  puta  je  bio  u 
Rimu  —  za  Nikole  V.  i  Siksta  IV.,  mislio  je,  da  postane  sve- 
ćenik, nadao  se  papinskoj  časti,  ali  u  Rimu  ne  steče,  što  je 
želio.  Medjutim  je  opet  neko  vrieme  probavio  u  Milanu  i  pjevao 
Sforzijadu,  kojom  je  mislio  napuniti  žepove,  zatim  podje  u  Fi- 
renzu, gdje  je  napokon  31.  jula  god.  1481.  umro.  Popis  sviju 
njegovih  djela  napunjava  mnogo  stranica,  no  ni  u  kojoj  vrsti 
nije  osnivač  ni  izvoran  mislitelj.  Pisao  je,  listove  i  govore, 
pjesme,  uzgojne  razprave,  listovne  formulare  i  basne  za  djecu, 
historijsko-biografijske  spise  o  papi  Nikoli  V.  i  Federigu  Ur- 
binskom  još  za  njihova  života,  grčku  gramatiku,  mnoge  prie- 
vode  s  grčkoga  i  napokon  t.  zv.  filozofijske  razprave.  Pisao  je 
dakako  latinski,  a  talijanskim  se  jezikom  služio  samo  u  djelima, 
za  koja  i  nije  htio,  da  ih  potomstvo  znade.  Zato  mu  i  nije  bilo 
drago,  što  mu  je  valjalo  talijanski  predavati  o  Petrarki,  te  se 
u  komentaru,  koji  je    često    štampan,   osveti    svojoj  žrtvi  time, 

da  ga  je  prikazao  kao  pokvarena  erotika  (ljubavnika).  I  inače  mu 
je  bila  draga  kontradikcija  (protuslovlje).  Hvalio  je  svakoga 
kneza  i  velikaša,  ali  je  ipak  tvrdio,  da  samo  krepost  podaje 
plemićku  čast.  Ljubio  je  nasladu,  ali  ipak  propoviedao  neženj- 
stvo.  Uza  sve  to  Filelfo  je  bio  zanesen  za  starinom,  bio  je  ne- 
obično radin,  kako  je  dopuštala  tek  njegova  Herkulovska  priroda. 

Medju  knezove,  koje  je  služio  Filelfo,  pripada  i  Ludovico 
Gonzaga.  Giovan  Francesco  I. ,  za  njime  Ludovico ,  a  onda 
Giovan  Francesco  IL  upravljaju  Mantovom,  dok  cvate  renais- 
sanca.  Kasnije  vlada  Federigo  (1519. — 1540.).  Kako  je  Man- 
tova  zavičajno  mjesto  Vergilijevo,  držala  je  već  rano,  da  ima 
pravo  i  dužnost  gojiti  novu  kulturu;  već  godine  1257.  imadu 
Mantovanci  novac  s  likom  Vergilijevim,  a  kasnije  su  podigli 
pjesniku  stup  s  kipom,  koji  su  u  velike  štovali.  Godine  1397. 
baci  ovaj  stup  u  Mincio  vladar  Mantove  Carlo  Malatesta  nešto 
iz  zavisti,  a  nešto  iz  straha,  da  ne  bi  odatle  nastalo  sujevjerje 
pogibeljno  vjeri  i  politici.  Književnici  se  silno  razljutiše  na 
Malatestu,  ali  on  nije  mario  za  njihovu  viku.  Istom  sto  godina 
kasnije  pokuša  kneginja  Isabella,  da  opet  izvadi  kip  iz  rieke, 
ali  se  čini,  da  ga  više  nisu  mogli   naći. 

Giovanni  Francesco  L  (1407. — 1448.),  koji  se  oženio  Faulom 
iz  obitelji  Malatesta,  bijaše  zaštitnik  znanosti,  pa  kako  nije  sam 
bio  dosta  naobražen,  nastojaše,  da  svojoj  djeci  dade  dobar 
uzgoj.  Zato  pozove  u  Mantovu  slavnoga  učitelja  Vittorina  iz 
Feltra,  po  kojem  je  Mantova  izišla  na  glas.  Vittorinov  učenik 
bijaše  i  Giovanni  Francesco  IL  (r.  1466.,  u.  1519.),  komu  je 
bila  žena  Isabella  d'  Este.  On  je  prijatelj  naslada,  rat  mu  bi- 
jaše miliji  nego  mirovanje.  Bio  je  naobražen  čovjek,  te  se  Čini, 
da  je  pisao  talijanski.  Njegova  žena  štovaše  svoje  dužnosti, 
kako  se  vidi  iz  njezinih  listova.  Za  latinski  jezik  nije  mnogo 
marila,  ali  je  zato  s  ljubavlju  prigrlila  talijansku  književnost.  Aldo 
Manuzio  (Manucci),  koji  joj  je  po  nalogu  svako  svoje  izdanje  slao 
na  liepu  papiru  i  u  krasnu  uvezu,  posvećivao  joj  je  spise;  Ariosto 
je  ponajprije  njoj  razložio  osnovu  svoje  bezsmrtne  pjesme,  a 
pored  njega  pošiljali  su  joj  svoja  djela  Bembo,  Bandello  i  Ber- 
nardo  Tasso.  Još  više  ju  je  zanimala  umjetnost,  koju  je   obilato 

podupirala,  njezini  su  sudovi  još  i  danas  zanimljivi.  Umjetnici 
i  pjesnici  bijahu  joj  zato  zahvalni,  Lionardo  ju  je  naslikao,  ali 
slika  nije  sačuvana,  Tizian  ju  je  dva  puta  naslikao,  te  imamo 
bar  kopije,  Cellini  je  izradio  medalju  s  njezinim  portretom. 

U  Mantovi  je  živio  pjesnik  Battista  Mantovano  (1448.  do 
1516.).  On  je  rano  stupio  u  karmelitski  red,  u  kojem  je  postao 
i  generalom.  Počevši  od  g.  1478.  stalno  je  boravio  u  Mantovi, 
gdje  je  i  uzgojio  Sigismunda,  Isabellina  sina.  Njegovo  nasto- 
janje ne  bijaše  izmiriti  kršćanstvo  i  poganstvo,  kako  su  htjeli 
mnogi  pjesnici  i  filozofi  onoga  vremena,  nego  poganstvo  po- 
koriti kršćanstvu.  Za  tu  se  svrhu  bori  osobito  u  dva  djela: 
»Parthenice«  i  »De  sacris  diebus«  (0  svetkovinama).  U  prvom 
djelu  hvali  svete  žene,  poimence  Bogorodicu,  pa  onda  svetice 
Katarinu,  Agatu,  Luciju,  Apoloniju  i  Ceciliju.  Uza  sve  to  se 
vidi,  da  je  pjesnik  u  srodstvu  sa  starinom.  Olimp  se  upotreb- 
ljava u  značenju  neba,  Boga  otca  zove  Jupiterom  tonansom  (Jupiter 
gromovnik),  upleće  mnogobrojne  govore,  koji  više  govore  o 
starinskoj  povjesti  nego  o  svetim  .obredima.  Drugo  je  djelo 
kalendar  svetaka,  opisuje  se  postanje  njihovo  i  ujedno  prika- 
zuje, kako  je  kršćanstvo  pobiedilo  pogansku  vjeru.  U  svojoj 
poučnoj  pjesmi  »De  calamitatibus  temporum«  (0  nevoljama  vre- 
mena) govori  i  0  suvremenim  prilikama,  o  turskom  ratu  i  o  ma- 
nama humanista.  A  još  više  suvremenih  bilježaka  imadu  4  knjige 
prigodnih  pjesama  (Sylvae).  Pored  toga  je  pisao  mnoga  djela  u 
prozi  i  dijaloge:  o  strpljivosti,  o  blaženu  životu,  u  kojima  pre- 
poručuje krepost,  hvali  monaški  život  i  slavi  sv.  Ivana  Krstitelja. 

U  opreci  prema  njemu  ostavio  je  samostan  Teofilo  Folengo, 
koji  se  u  spisima  zove  Limerno  Pitocco  ili  Merlino  Coccajo. 
Rodio  se  u  Mantovi  g.  1491.,  a  umro  je  blizu  Padove  g.  1544. 
Bio  je  Benediktovac,  ali  je  g.  1515.  ostavio  manastir,  pa  se 
poslije  raznih  burnih  zgoda  opet  povrati  u  nj  g.  1526.  nasto- 
jeći okajati  svoje  griehe  strogim  životom.  On  je  dotjerao 
makaronsku  pojeziju.  Glavno  mu  je  djelo  »Maccaronicum  opus« 
(Makaronsko  djelo),  u  kojem  opisuje  pustolovine  Mantovanca 
Balda.  Pjesnik  ide  za  tim,  da  ožigoše  suvremeni  nemoral;  ruga 
se  vitežtvu,  koje  prikazuje  Baldo,  osudjuje  astrologe,  kao  i  filo- 

zofe  i  pjesnike,  koji  izmišljaju  nove  povjesti.  Drugo  je  njegovo 
djelo  »Orlandino«,  parodija  Ariostova  »Orlanda« ;  to  je  talijanska 
pjesma  u  8  poglavlja,  u  kojoj  se  dosta  neobično  upleću  latinski 
stihovi,  te  je  srodna  s  makaronskim  djelom.  Orlandino,  sin  Mi- 
lonov  i  Bertin,  takov  je  bezposličar,  koji  se  mnogo  ne  razlikuje 
od  zločinca  i  koji  provodi  život  u  bojevima  i  pustolovinama.  Orlan- 
dino se  ruga  učenosti  i  vjeri.  Druga  djela  njegova  nisu  osobita, 
»Zanitonella«  opisuje  život  Tonellov  i  Zaninin,  a  tri  knjige  »Muha« 
(Moscheis  ili  Moscheae)  pričaju  boj  muha  s  mravima  i  pobjedu 
muha.  I  ovdje  se  razbira  parodija,  u  prvom  djelu  ruga  se  pjesnik 
tadašnjoj  bukoličnoj  i  ljubavnoj  pojeziji,  a  u  drugom  Homeru.  Ka- 
snije je  Folengo  pokajno  opisao  svoj  životu  tamnom  djelu  »Chaos 
del  Triperuno«  (Kaos  Triperunov,  t.  j.  čovjeka,  koji  je  imao  3  razna 
imena  —  Folengo,  Pitocco  i  Coccajo),  sastavio  je  život  Isusov 
i  dramu  o  postanju  svietu  i  o  opućenju  rieči,  atto  della  Pinta, 
te  je  ova  drama  prikazana  u  staroj  crkvi  sv.  Marije  della  Pinta- 

Premda  se  Poggio  tuži,  da  književnicima  daju  u  Milanu  sve,  a 
u  Veroni  ništa,  ipak  i  Verona  pripada  medju  gradove  preporoda.  U 
njoj  se  goji  samo  latinski  jezik,  a  talijanski  se  zanemaruje.  Valja 
to  odbiti  na  mjestni  patriotizam.  Do  konca  15.  stoljeća  držalo  se, 
da  su  oba  Plinija  iz  Verone.  S  ponosom  se  nazivlje  Veroncem  Bat- 
tista  Guarino  (1370. — 1460.),  koji  je  slavan  učitelj  kao  i  Vittorino. 

U  Bologni  bijaše  najstarije  sveučilište,  tamo  je  vladala 
obitelj  Bentivoglia.  Medju  bolognskim  naučnjacima  vriedi,  da 
se  iztakne  Codro  Urceo.  On  se  rodi  u  Rubieri  g.  1446.,  a  1482. 
dodje  u  Bolognu,  te  je  ondje  bio  učitelj  grčkoga  jezika  do  svoje 
smrti  g.  1500.  Njegova  je  slava  bila  velika,  te  su  ga  dolazili  slu- 
šati i  učenici  izvan  Italije.  Bio  je  i  vješt  latinist:  njegove  latinske 
pjesme  (pohvalne  i  prigodne)  pokazuju  talenat  i  ukus,  njegovi 
prievodi  i  komentari  (n.  p.  Plautove  Aulularije,  koju  je  i  dopunio) 
posvjedočuju  veliku  učenost,  a  njegovi  govori  odlikuju  se  krat- 
koćom. Njegova  je  osobnost  značajna,  živio  je  mirno  ne  mareći 
za  slavu  drugih  ljudi,  ali  je  ipak  bio  i  ponosan,  te  je  želio,  da  mu 
na  grobu  metnu  nadpis :  Codrus  eram  (Bio  sam  Kodro),  učenicima 
i  sirotama  bijaše  dobar  otac,   ali  prema   strancima   bijaše  škrt. 

Lorenzovi  mladi  dani.  —  Obdulje^  ljubavna  poj ezij a ^  vjenčanje.  — 
Lorenzova  vlada  i  politika.  —  Lorenzo  prema  Italiji.  —  Urota 
protiv  Lorenza.  —  Podupiranje  slikarstva,  kiparstva  i  pjesničtva. 
—  Lorenzo  kao  pjesnik.  - — -  Poliziano.  —  Poliziano  kao  latinist  i 
polemik.  —  Pulcijev  „  Veliki  Morgant^ .  —  Pico  della  Mirandola. 
—   Savonarola  t  renaissanca.   —   Lorenzo  i  Savonarola. 

Ji^orenzo  bijaše  sin  Pierov,  ali  je  nasliedio  sposobnosti  više 
svoga  djeda  Cosima  nego  svoga  otca.  Njegova  majka  Lu- 
krecija  Tornabuoni  bijaše  liepa  žena,  imala  je  sedmero  djece, 
koju  je  pomnjivo  uzgajala,  a  bijaše  prijateljica  pojezije.  Sama 
je  pjevala  pjesme  o  Bogorodici  i  Mesiji,  pjesnički  obradjivala 
mjesta  iz  biblije  i  kumovala  Pulcijevoj  velikoj  epskoj  pjesmi. 
Lorenzo  se  rodi  1.  januara  g.  1449.  Njegov  otac  imao  je  ve- 
likih neprilika  s  protivnicima.  Diotisalvi  se  sjedini  s  nekim 
uglednim  gradjanima,  da  obori  tiraniju  njegove  obitelji  i  da 
Piera  usmrti.  Ovi  su  se  urotnici  hvatali  rieČi  slobode,  g.  1434. 
ova  je  rieč  narod  digla  za  Medicije,  g.  1494.  uz  ovu  rieč 
narod  ih  ostavi.  No  urota  g.  1466.  bi  odmah  u  prvoj  klici 
ugušena.  Lorenzo  je  nekoga  dana  krenuo  s  ville  Careggi,  da 
podje  u  grad,  na  putu  sretne  sumnjivce,  koji  ga  upitaše  za 
otca.  Lorenzo  projaha  mirno  dalje,  ali  odmah  posije  sluge  u 
villu,  da  otca  odvrati  od  puta,  kojim  je  obično  išao.  Tako 
spase  otca. 

Lorenzo  bi  dobro  uzgojen,  duh,  srce  i  tielo  bijahu  mu 
skladno  uzgajani,  kako  je  zahtievalo  vrieme.  Jedan  od  prija- 
telja njegovih  priredi  g.  1467.  obdulju,  u  kojoj  je  sudjelovao 
i  Lorenzo,  pa  se  i  proslavio,  te  je  prijateljima,  a  osobito  Lu- 
kreciji  Donati,  koja  mu  je  predala  pobjedničku  nagradu,  obećao 
sam  prirediti  sličnu  obdulju.  Za  dvie  godine  1469.  priredi  Lo- 
renzo obdulju,  koja  pripadaše  medju  najljepše  dotadašnje   sve- 

čanosti  u  Firenzi.  Lorenzo  i  ovaj  put  ostade  pobjednik.  No  još 
slavnija  postade  ova  obdulja  po  gospodji,  kojoj  je  u  čast  pri- 
redjena.  Lukrecija  ostade  idejalna  prilika,  kojoj  je  Lorenzo  za 
svega  života  ostao  vjeran.  Njoj  je  posvetio  niz  krasnih  soneta, 
u  kojima  opisuje  sitne  zgode  svoga  ljubavnoga  života.  Neki  od 
njih  podsjećaju  nas  Petrarke.  I  ovdje  izbija  na  vidjelo  naslada  u 
boli  i  priegoru,  koja  je  značajna  po  sonetske  pjesnike  14.  i 
15.  stoljeća.  Iste  godine,  kad  se  u  Lorenza  javila  ljubav,  dobi 
i  drugaricu  života.  Godine  1468.  podje  majka  Lorenzova  u  Rim 
i  odabra  mu  ženu  i  ne  pitajući  sina,  a  Lorenzo  se  njenu  izboru 
pokori.  Clarice  Orsini  postade  njegova  žena,  bila  je  to  liepa  i 
bogata  djevojka,  koja  je  vjerno  uztrajala  uz  njega  do  g.  1488. 
Lorenzo  riedko  govori  o  njoj.  Ona  mu  je  rodila  tri  sina  (Piera, 
Giovannija  i  Giuliana),  ali  mu  nije  bilo  drago  mnogo  govo- 
riti 0  svojim  kućnim  prilikama,  te  nikada  ne  spomenu  ženina 
imena  u  pjesmama,  u  kojima  slavi  dražest  i  milotu  Lukrecijinu. 
Ipak  svoju  ženu  napominje  u  listovima,  te  u  diplomatskom  spisu 
papi  Inocenciju  VIII.  daje  oduška  svojoj  boli  poradi  ženine  smrti. 
Piero  je  umro  g.  1469.,  pošto  je  samo  5  godina  vladao, 
ali  nije  svladao  svojih  protivnika.  U  taj  metež  udje  Lorenzo 
kao  vladar.  Bio  je  on  ovisok  čovjek,  crne  kose,  blieda  lica, 
dosta  hrapava  glasa,  Ijubezan,  duhovit  i  rječit.  Bio  je  dosjetljiv, 
a  mogaše  biti  i  zloban,  te  od  njega  potječu  mnoge  dosjetke, 
koje  su  Firentinci  u  15.  stoljeću  skupljali.  Kad  mu  je  jedanput 
neki  kratkovidan  Sienjanin  rekao,  da  firentinski  vazduh  škodi 
očima,  odvrati  mu  Lorenzo :  a  sienski  moždanima.  Lorenzo  se 
rado  podavao  zabavama  života,  ali  je  znao  naći  mjeru;  bio  je 
odviše  skladno  uzgojen.  Samo  u  ljubakanju  znao  bi  poći  i  pre-  i. 
daleko,  te  ga  strogi  Machiavelli  kori.  Bio  je  u  besjedi  kratak,  : 
a  brz  u  činu.  Nije  bio  tiran,  ali  mu  se  miljelo  vladati ;  neki  \ 
mletački  poslanik  reče,  da  oČi  njegove  govore  prije  nego  što  i  ' 
usta  progovore.  Bio  je  prirodan  i  iskren,  u  svemu  plemenit;  a 
uza  to  srčan  i  smion  ne  bojeći  se  pogibelji.  Takov  podje  u  susret 
pogibeljima  svoga  vremena.  Valjalo  mu  urediti  Firenzu,  osvojiti 
ugled  u  Italiji,  boriti  se  s  tudjinom.  Prigovaraju  mu,  da  je 
Firenzi   bio    tiran,    da  je   pritiskujući    Firenzu   Italiji  naudio,  a 

strancima  otvorio  put  u  Italiju.  Ali  ovi  prigovori  nisu  podpuno 
opravdani.  On  nije  pokušao  ni  okrnjiti  republikanskih  uredaba  ni 
sebi  pribaviti  kneževske  časti.  A  nije  ni  ponizio  Italije,  jer  ako 
je  za  njega  Firenza  donekle  sašla  s  visokoga  stupnja,  više  su 
drugi  krivi.  Njegovi  su  protivnici  bili  papa  Siksto  IV.  i  napuljski 
kralj  Ferrante,  s  kojima  mu  je  počevši  od  g.  1478.  valjalo  boj 
biti.  No  njegova  vojska  ne  bijaše  vješta,  te  ga  potuku  papine  i 
napuljske  čete.  Videći,  da  ne  može  ništa  postići  oružjem,  podje 
sam  u  Napulj  g.  1479.,  da  uglavi  mir.  I  doista  g.  1480.  bi 
sklopljen  mir,  ali  mu  je  valjalo  pustiti  u  slobodu  sve  zarobljenike 
i  Ferrantu  plaćati  danak.  Valjalo  je  još  umiriti  papu,  koji  ga 
je  izobćio.  Istom  kad  su  Turci  zauzeli  Otranto,  oprosti  Lorenzu 
g.  1481.  Sto  godina  kasnije  htjeli  su  obiediti  Lorenza,  da  je  kriv 
turskoj  provali,  ali  je  ova  sumnja  neosnovana.  Isto  tako  nije  pod- 
puno opravdan  prigovor,  da  je  Francuze  dovukao  u  Italiju.  Već 
davno  prije  Lorenza  ugovarahu  talijanski  knezovi  s  francuzkim  kra- 
ljevima. Lorenzo  je  uza  to  bio  trgovac,  komu  je  Francuzka 
bila  glavno  mjesto  za  trgovinu,  ali  se  on  ipak  nije  nikada  po- 
nizio, da  bude  rob  Ljudevita  XI. 

Već  djed  Lorenzov  bi  protjeran  i  opet  natrag  pozvan, 
otac  jedva  umače  smrtnoj  pogibelji,  a  i  sam  Lorenzo  doživje, 
daje  bio  na  nj  trgnut  bodež.  To  se  dogodi  g.  1478.  u  glavnoj 
crkvi  firentinskoj.  Lorenzo  je  sa  svojim  bratom  Giulianom  došao 
u  crkvu  s  velikom  pratnjom,  usred  službe  zaori  se  krik,  do- 
govoreni znak  za  umorstvo :  neki  vojnik  ubi  slaboga  Giuliana, 
Lorenzo  dopade  samo  lake  rane  na  ledjima  i  pobježe  iz  crkve. 
Urota  je  potekla  od  Pazzija,  koji  su  doduše  bili  u  svojti  s  Me- 
dicijima,  ali  su  mrzili  na  njih  poradi  politike  i  bogatstva.  Ova 
je  urota  medjutim  samo  utvrdila  ugled  Lorenzu  i  njegovoj  obi- 
telji. Kad  se  utvrdi  mir,  mogao  se  knez  dati  na  to,  da  podu- 
pire znanosti  i  umjetnosti,  te  do  mala  hrle  k  njemu  pjevači  i 
plesači,  umjetnici  i  pjesnici.  On  se  od  djeda  naučio,  kako  valja 
štovati  velike  ljude  prošlosti,  te  je  pokojnomu  slikaru  Lippiju 
podigao  spomenik. 

Slikarstvo  tada  poče  cvjetati  u  Firenzi,  te  već  na  dvoru 
Lorenzovu  nahodimo  znamenitih  slikara,  kao  što  su  n.  pr.  Pol- 

lajuolo,  Baldovinetti,  Ghirlandajo,  a  jos  više  svidjaše  se  Lo- 
renzu  kiparstvo,  u  kojem  je  mogao  lakše  poći  stopama  starine. 
Cosimo  i  Pietro  već  su  mnogo  trošili  za  starine,  a  Lorenzo  ne 
žali  ni  truda  ni  troška,  da  ovu  zbirku  popuni ;  pa  da  podade 
galeriji  života,  osnova  akademiju  u  vrtovima  svoje  palače,  a  na 
Čelo  joj  postavi  Donatellova  učenika  Bertolda.  U  ovoj  su  se 
akademiji  usavršavali  mladi  umjetnici,  koji  su  obitavali  u  Lo- 
renzovoj  kući;  iz  ove  je  akademije  proizišao  najveći  kipar  mo- 
derni Michelangelo.  S  njime  je  često  govorio  Lorenzo  i  usavr-  ; 
šavao  njegov  ukus.  Kasnije  je  zahvalni  Michelangelo  nastojao 
proslaviti  svoga  zaštitnika,  pa  kad  mu  je  bilo  nakon  decenija 
povjereno,  da  grobove  Medicija  umjetnički  ukrasi,  htio  je  i  lik 
Lorenzo V  izraditi,  ali  mu  nije  dana  prilika,  da  svoju  osnovu  izvede,  i 

Još  više  podupiraše  Lorenzo  nauku  i  pojeziju.  Zato  su  se 
umjetnici  i  pjesnici  natjecali,  da  ga  kao  Mecenata  proslave,  a 
možda  je  to  najljepše  uradio  njegov  prijatelj  Poliziano  u  pjesmi 
i  Pico  della  Mirandola  u  pismu.  Lorenzo  je  bio  pravi  pjesnik, 
kako  to  svjedoče  njegove  pjesme  same  još  i  danas.  Prijatelj- 
stvo je  šaljivo  proslavio  u  »Gostbi«,  a  proslavi  ga  i  ozbiljno. 
Osobito  divno  slavi  seoski  život.  U  svojim  religioznim  pjesmama 
pokazao  je  takodjer  veliku  vještinu. 

Od  književnika  njegova  dvora  najvažniji  je  Angelo  Poli- 
ziano (1454. — 1494),  koji  je  prijatelja  kneza  preživio  za  dvie 
godine.  Rodio  se  u  Montepulcianu,  pa  se  po  njemu  i  prozva 
Poliziano,  dok  mu  se  otac  zvao  Ambrogini ;  dječakom  dodje  u 
Firenzu  i  steče  prijateljstvo  u  Lorenza.  Ovo  je  prijateljstvo  bilo 
pravo,  te  je  Poliziano  skoro  legao  u  grob  za  svojim  prijateljem. 
Njemu  je  Lorenzo  povjerio  uzgoj  svojih  sinova.  Kasnije  je  Po- 
liziano bio  javan  učitelj  u  Firenzi  i  marljiv  pisac.  Poučavao  je 
mladež  u  latinskom  i  grčkom  jeziku,  osobito  su  mu  bili  dragi 
pisci  srebrnoga  vieka  Kvintilijan,  Stacije,  Perzije,  a  medju  Gr- 
cima Aristotel  i  Stoici.  Premda  je  radio  i  oko  filozofije  i  oko 
prava,  bijaše  u  prvom  redu  filolog,  izdavao  je  i  tumačio  stare 
pisce  bez  ikakva  cjepidlačarenja,  ali  oštroumno.  Mnogo  se  bavio 
oko  Homera  i  Cicerona.  U  opreci  sa  svojim  vremenom  cieni 
Homera  više  nego  Vergilija,    te   je   i    pokušao   prevesti  4  pje- 

vanja  Homerova.  Cicerona  štuje,  ali  ne  drži,  da  je  on  jedini 
pisac,  koga  valja  proučavati  poradi  sloga.  Još  samostalnije  sudi 
0  suvremenicima.  Portugalskomu  kralju  piša  jedared,  da  će 
portugizkim  putnim  izvješćima  svojim  prievodom  podati  vječnu 
slavu,  a  Matiji  Korvinu  reče,  da  već  1000  godina  nije  nitko 
tako  razširio  znanje  grčkoga  jezika  kao  on.  Takov  je  bio  i  u 
svojim  polemikama,  u  kojima  znade  nemilo  grditi.  Na  sreću 
njegove  latinske  pjesme  obradjuju  i  druge  predmete,  on  slavi 
ljubav,  hvali  pojeziju  i  pokojne  pjesnike,  uzdiže  umjetnost  n.  p. 
Giottovu,  zahvaljuje  svome  zaštitniku  Lorenzu.  Njegovu  vojnu 
na  Volterru  htjede  opjevati  u  ovećoj  pjesmi,  ali  je  pjesnik  ne 
spjeva,  nego  mu  zato  posveti  gotovo  sva  svoja  samostalna 
djela  (prievod  Ilijade,  Giostru,  Orfeja).  »Giostra<'  (ili  stanze) 
nedovršena  je  pjesma  o  ob dulji  Giulianovoj,  to  je  zbirka  krasnih, 
ali  dosta  praznih  stihova,  u  kojima  se  pravi  sadržaj  slabo  spo- 
minje, nego  se  mjesto  toga  prepleće  mitologija  i  alegorija, 
kršćanstvo  i  poganstvo,  slava  plemena  medicejskoga  i  grada 
Firenze.  »Orfeo«  je  drama,  sačuvana  u  kraćem  i  većem  obliku, 
a  spjevana,  kad  je  kardinal  mantovanski  ulazio  u  Bolognu  go- 
dine 1472.,  to  je  melodrama  u  dijalogu,  prvi  pokušaj,  da  se 
drama  učini  svjetskom.  U  njoj  pjesnik  upleće  prizore  iz  pastir- 
skoga života,  a  da  ublaži  groznu  sudbu,  umetnuo  je  napola 
komična  satira.  U  sličnu  su  krugu  i  druge  njegove  manje 
pjesme,  koje  opisuju  seoski  život,  a  to  su  »Rusticus«  (seljak), 
u  kojem  prikazuje  jesen  i  berbu,  i  »Canzone  zingaresca«,  pučka 
pjesma  mlada  cigančeta. 

Uz  Poliziana  se  prislanja  Luigi  Puki,  koji  je  polatinio 
svoje  ime:  Aloysius  Pulcher.  On  živi  od  g.  1432.  do  1484. 
Bio  je  Činovnik  i  pjesnik  rado  vidjen  na  kneževskom  dvoru, 
prijatelj  Lorenza,  koji  ga  upotrebio  više  puta  u  poslaničtvima. 
Pulci  je  slobodan  mislitelj  i  rugalac.  Ovo  se  podrugivanje  jasno 
vidi  već  u  njegovim  sonetima  i  u  pismima.  U  ostalom  je  pjesnik 
u  svom  djelu  »La  confessione«  (Izpovied)  pokušao,  da  se  po- 
kaže pobožnim  kršćaninom  i  da  izmoli  u  Bogorodice  oproštenje 
svojih  grieha. 

Slobodoumnošću  diše  njegova  velika  epska  komična  pjesma : 

Šrepel :  Preporod  u  Italiji.  14: 

II  Morgante  maggiore  (Veliki  Morgant) ;  ovaj  je  ep  spjevao 
Pulci  za  kolo  Medicijevo.  Lukrecija  Tornabuoni  zaštitnica  je 
djela,  no  umrla  je  prije,  nego  je  pjesnik  djelo  dovršio,  pa  je 
pjesnik  u  28.  pjevanju  kuje  u  zviezde;  u  ovom  finom  družtvu 
čitala  su  se  pojedina  pjevanja,  ali  su  se  uviek  prije  toga  mo- 
lile molitve,  jedno  isto  je  Lukrecija  bila  veoma  pobožna,  a 
drugo,  što  je  bio  takav  običaj.  Najznamenitiji  ljudi  ovoga  kola 
sa  zanimanjem  su  pratili  ovo  djelo,  ponajpače  Ficino,  u  Ber- 
narda Bellincionija  i  u  Antonija  Alamannija  tražio  je  Pulci  sa- 
vjeta, kako  sam  priznaje,  pa  i  Polizianu  je  zahvalan,  što  ga  je 
uputio  na  neka  vrela.  A  upotrebljavao  je  Pulci  vrela  veoma 
obilato,  dapače  i  previše  tako,  da  se  povodi  za  nekom  vitežkom 
pjesmom  15.  stoljeća  ne  samo  u  jezgri,  nego  i  u  pojedinim 
kiticama.  Dakako  imade  i  posve  izvornih  domišljaj  a  Pulcijevih 
(n.  pr.  poluorijaš  Margutte  i  njegov  sastanak  s  Morgantom). 

Ep  imade  28  pjevanja  u  »ottavi  rimi«  (u  stanci  od  osam 
stihova),  a  radnja  mu  je  ova:  Karla  Velikoga,  koji  se  u  pjesmi 
prikazuje  kao  slabouman  starac,  tako  presvoji  zli  Gano  di 
Maganza  (Ganelon),  da  ga  zato  Orlando,  pravi  junak  pjesme, 
razljućen  ostavi,  da  se  daleko  od  dvora  dade  na  pustolovine. 
On  sustretne  tri  orijaša,  koji  napastuju  pobožnu  opatiju,  od 
njih  dva  ubije,  a  preobrati  trećega,  Morganta,  koji  ga  sada 
oboružan  ogromnim  zvečkom  kao  momak  prati.  Uba  doživlja- 
vaju najrjedje  pustolovine,  ubijaju  orijaše  i  nemani  svake  ruke, 
osvajaju  gradove  i  kraljevstva.  Kako  se  Orlando  ne  vraća, 
podju  Rinaldo,  Oliver,  Dudo  i  drugi  paladini  (carski  vitezovi), 
da  ga  traže.  Pošto  i  oni  dozive  kojekakve  pustolovine,  na-  I 
pokon  ga  nadju.  Radnja  biva  čas  u  Babilonu,  čas  u  Parizu. 
Medjutim  je  Ganelon  svojim  pletkama  navrkao  na  cara  sara- 
censko-danskoga  kralja  Herminiona.  No  paladini  još  stignu  u 
pravi  čas,  oslobode  cara  i  protjeraju  Ganelona.  Izdajnik  još 
i  iz  daljine  utječe  na  slaboumnoga  cara.  Orlando  podje  raz- 
ljućen opet  na  Iztok;  iz  države  protjerani  Rinaldo  dokopa 
se  priestola,  svrgne  Karla,  ali  mu  nakon  opomena  opet  vrati 
državu,  jer  želi  pohoditi  Orlanda  u  Aziji.  Orlando  je  medjutim 
bio    dopao    robstva   u   Babilonu,    stekao    opet   slobodu,    postao 

sultan  babilonski,  te  se  vrati  u  Francuzku.  Medjutim  je  i  Oliver 
saracensku  princesu  Meridijanu,  koja  ga  ljubi,  obratio  na  kr- 
šćansku vjeru.  Morgante  traži  svoga  gospodara,  te  u  tom  nadje 
u  Francuzkoj  poluorijaša  Margutta  i  povede  ga  sa  sobom.  Iz 
Španjolske  podje  Rinaldo  u  Perziju,  zaljubi  se  u  Anteju,  kćer 
babilonskoga  kralja,  svlada  »gorskoga  starca«  i  učini  ga  svojim 
prijateljem.  Tri  puta  idu  junaci  iz  Azije  u  Pariz,  koji  je  tri  puta 
podsjednut.  U  to  ponuka  zlobni  Ganelon  saracenskoga  kralja 
Marsilija,  da  navali  na  kršćane,  koji  su  se  pod  zapovjedničtvom 
Orlandovim  utaborili  kod  Roncevala.  Čarobnjak  Malagigi  zna- 
jući pogibelj  zovne  vraga  Astarota  i  posije  ga  s  Farfarellom  u 
Egipat,  da  Rinalda  i  Riciardetta  vazduhom  prenese  u  Ronceval. 
-Oni  dodju  prekasno.  Orlando  pretrpje  poraz  kod  Roncevala,  ali 
Karlo  i  Rinaldo  osvete  njegovu  smrt.  Sarogossa  bi  osvojena  i 
spaljena,  Marsilija  nadbiskup  Turpin  sam  objesi  na  drvo  rogač, 
a  izdajnik  Ganelon  bi  u  Parizu  razsječen  na  komade.  Karlo  se 
pokaje  za  svoju  zabludu,  te  u  miru  umre,  posto  je  47  g.  vladao. 

Ova  je  pjesan  parodija  vitežtva.  Firentincima,  praktičnim 
trgovcima,  koji  su  mnogo  putovali,  i  fino  naobraženim  naučnja- 
cima  i  umjetnicima  bijaše  vitežtvo  sa  svojim  idejalizmom  i 
s  prevelikom  surovošću  smiešno.  Puki  je  samo  pošao  stopama 
Sacchettijevim  i  drugih  novelista  14.  stoljeća,  koji  su  se  rugali 
firentinskim  obduljama,  ali  Pulci  ne  izvrgava  ruglu  samo  poje- 
dinosti, nego  cielo  biće.  On  se  ruga  svemu,  dapače  Danteu  i 
Petrarki,  pa  i  starini.  A  možda  je  Margutte,  pijanica  i  izješa, 
pravi  nitkov,  samo  parodija  nadutih  Grka,  koji  su  dolazili  u  Italiju. 

Pulci  nije  htio  da  s  ovim  epom  dovrši  svoju  djelatnost: 
on  je  opisao  takodjer  vitežke  borbe  iz  vremena  francuzkoga 
kralja  Ljudevita  d'  Outremer-a  od  921.  do  954.  god.  u  djelu 
»Ciriffo  Calvaneo«,  a  napisao  je  prema  Lorenzovoj  pjesmi  ta- 
kodjer djelo  »Beča  da  Dicomano«,  u  kojoj  na  veseo  način  opi- 
suje seoski  život. 

U  Lorenzovu  krugu  bilo  je  šale  i  zabave,  ali  je  bilo  i 
ozbiljnosti.  Sam  knez  revnuje  za  Platonovu  filozofiju ;  u  ovo  kolo 
'pripadaju  takodjer  Ficino  i  Lan  dino,  no  sve  nadkrili  mladi,  ali 
slavni  Giovanni  Pico  della   Mirandola   (1462. — 1494.).    U  mla- 

dosti  je  on  uživao  slasti  života,  no  kasnije  vas  se  dade  na  to^ 
da  traži  istinu.  Poliziano  veli,  da  je  bio  rječit  i  krepostan,  više 
heroj  (junak)  nego  čovjek,  a  njegov  biograf  iztiče.  da  je  bio 
neobično  krasan,  mio  i  blag.  To  potvrdjuju  i  njegovi  spisi, 
ponajpače  tri :  900  zasada  i  njihova  apologija  (obrana),  djela 
protiv  astrologa  i  spis  o  dostojanstvu  čovječjem. 

U  prvom  djelu  nastoji  upoznati  uzajmični  utjecaj  grčkoga 
i  židovskoga  svieta  i  ujediniti  ove  dvie  svjetske  moći.  Pico  nije 
žalio  truda,  da  se  nauči  hebrejskomu  jeziku,  te  je  smjelo  prkosio 
predsudi,  da  Zidovi  ne  mogu  učiti  i  da  nisu  vriedni  družtva. 
On  je  proučio  bibliju,  talmudske  spise,  kabalu  (tajnu  nauku  ži- 
dovsku) s  pomoću  filozofa  Ilije  del  Mediga.  Od  njega  i  drugih 
Zidova  steče  znanje  o  upotrebi  prekonaravnih  sila,  te  je  na- 
stojao iz  kabale  i  drugih  židovskih  spisa  dokazati  čistoću  i  istinu 
kršćanske  nauke  o  trojstvu,  o  opućenju  rieči,  o  dolazku  Mesi- 
jinu,  0  iztočnom  griehu. 

Još  je  važniji  spis  protiv  astrologije,  obasut  u  ono  doba 
velikom  hvalom.  Već  su  i  drugi  pokušali  oboriti  ovu  lažnu 
nauku,  ali  još  nitko  nije  to  uradio  tako  obsežno,  jasno  i  odrje- 
šito kao  Pico.  On  tvrdi,  da  je  astrologija  izvor  bezbožnosti  i 
nemorala,  te  da  oni,  koji  vjeruju  zvjezdama,  ubijaju  u  čovjeka 
sve  kreposti,  pa  u  opreci  s  astrologijskom  naukom  sastavlja 
teoriju  kršćanske  svjetske  vlade  i  slobodne  volje. 

A  bezsmrtan  bi  bio  Pico,  da  nije  drugo  ništa  napisao  nego 
djelo  »0  dostojanstvu  čovječjem«  (De  dignitate  hominis),  u 
kojem  razlaže,  što  je  čovjek  i  kako  je  čovjek  prema  Bogu. 

Crkveni  su  ljudi  ipak  njegovih  900  zasada  proglasili  sum- 
njivima, a  od  njih  13  osudiše  s  razkolničtva.  Posebno  povje- 
renstvo izpita  zasade  i  izreče,  da  su  zasade  samo  radi  disputacije 
(razprave)  postavljene,  te  da  ne  izražavaju  mišljenja  kršćanskoga 
mislitelja.  Papa  Inocencije  VIII.  zabrani  zasade,  ali  pohvali  duh 
i  značaj  Picov.  Istom  Aleksandar  VI.  (1493.)  dokinu  zabranu,  te 
oslobodi  od  nemila  tereta  pisca,  koji  je  bio  pobožan  i  papi  odan. 

Ali  njegova  uspomena  ne  nadje  mira  od  papina  protivnika 
Savonarole,  koji  je  s  njime  bio  dobro  poznat.  Savonarola  je 
sam  dovršio  svoj  život  na   lomači.  Budući    da  je  grmio  protiv 

papinstva,  prisvajahu  protestanti  Savonarolu,  ali  nepravo.  Isto 
tako,  premda  je  Savonarola  pjevao  latinske  pjesme,  ne  može 
se  reći,  da  je  čovjek  preporoda.  Savonarola  je  vojevao  protiv 
pojedinačkoga  smjera,  a  preporod  ga  je  branio.  Nema  veće  opreke 
nego  je  izmedju  mrkoga  Savonarole  i  vedroga  Lorenza,  to  je 
opreka  dviju  ideja  —  skolastične  i  preporodne  ! 


XI. 

Preporod  u  Urbinu,  Ferrari  i  Napulju. 

J^ederigo  Urbinski  kao  ratnik.  —  Malatesta  kao  ratnik,  prezirač 
-vjere  i  Mecena t.  —  Malatesta  i  njegova  Isotta.  —  Federigova 
J)alača  i  dvor,  —  Federigo  kao  sakupljač  i  naučnjak.  —  Nasljed- 
nici Federigovi.  —  Flisabetin  dvor,  , —  Castiglione.  —  „Corte- 
^iano''.  —  Bembo.  —  Kasnija  vremena  u  Urbinu.  —  Ferrara.  — 
Frcole  I.  i  Alfonzo  I.  —  Lukrecija  Borgia.  —  Tito  Vespasiano 
Strozzi  i  Frcole  Strozzi.  —  Calcagnini  i  Gyraldo.  —  Bojardove 
J)jesme  i  drama   ^.^Timon'^ .  —  Bojardov  ep   y, Zaljubljeni   Orlando'^ . 

—  Ariosto.  —  Njegova  ljubavna  pojezija.   —  Ariostove  komedije. 

—  Ariostov  ep  j^Biesni  Orlando''^ .  —  Ariosto  prema  Bojardu.  — 
Ariosto  prema  starini  i  suvremenim  prilikama.  —  Vriednost  Ari- 
ostov a  epa.  —  Napulj.  —  Alfonzo  Aragonac.  —  Triumf.  — 
Značajka.  —  Ferrante  i  njegovi  nasljednici.  —  Beccadellt.  —  Pon- 
tano.  —  Fontanova  misao  o  patriotizmu  —  Njegova  astrologija 
i  filozofija.  —  Fontano  kao  pjesnik.  —  Sanna  žaro.  —  Njegova 
ljubav.    —    Sannazarova  pastirska  pojezija.   —    Njegove   duhovne 

pjesme.   —  Masucciove  novele.  —    Tansillo. 

|1<Sj   Urbinu   radi   za   preporod   vojvoda  Federigo    Montefeltro. 

j  ^~^  Bile  su  mu  22  godine,  kad  je  zavladao.  Uzgajao  ga  je  slavni 

Vittorino  da  Feltre,  za  mlada  je  bio  Federigo  talac  u  Mletcima,  a 

povrativši  se  kući  odlikovao  se  u  ratu  i  spase  život  otcu.  Nije 

mu  bilo  ni  15  godina,  kad  se  oženi  bogatom,  ali  neliepom 
Gentilom  Brancaleoni,  brak  ostade  bez  djece,  te  neljubljena 
žena  podje  u  samostan.  22  godine  kasnije  uzme  za  ženu  kćer 
Alessandra  Sforze,  koja  mu  rodi  djece.  Federigo  bijaše  ratnik,, 
upućen  u  bojnu  nauku  Franceska  Sforze  i  Jakoba  Piccinina  ;  Sforza. 
je  bio  oprezan  vojskovodja,  te  su  ga  zvali  Fabijem  Kunkta- 
torom (Krzmalom),  a  Piccinino  bijaše  smion  i  često  neoprezan 
vojskovodja,  te  su  ga  zvali  Scipionom.  Federigo  je  umio,  da  se 
nauči  od  obojice.  Umio  je  vojsku  voditi  i  sam  se  boriti,  te  mu  je 
bilo  drago  izazivati  na  dvoboj,  borio  se  uviek  na  čelu  vojske,  pa 
je  tako  znao  ohrabriti  vojnike.  Ljubio  je  svoje  vojnike  i  brinuo- 
se  za  njih  u  svojoj  zemlji,  a  jos  radije  u  protivničkoj  ;  štedeći 
vojnike  bio  je  nepravedan  prema  njihovim  dužiteljima.  Ovih 
ratova  nije  uviek  vodio  kao  samostalan  vodja,  nego  često  kao  con- 
dottier  u  službi  drugih,  na  priliku  najmljen  od  Sforze  ili  od 
Ferranta  Napuljskoga  ili  pape  Pija  II.,  koji  ga  je  milovao,  dok 
ga  je  Eugenije  IV.  bio  izobćio,  a  Nikola  V.  opet  oslobodio.  Naj- 
radije je  dizao  mač  na  Sigismonda  Malatestu.  Gismondo  Mala- 
testa  jedan  je  najstrašnijih  vladara  sviju  vremena,  vladao  je  u 
Riminiju,  a  ujedinjivao  je  sposobnosti  lisičje  i  lavlje.  Pošto  je 
20  godina  bio  strah  i  trepet  vladara,  g.  1463.  ostade  sam  i 
bi  prisiljen  plaćati  Piju  II.  danak,  te  pridrža  samo  Rimini.  On 
je  bio  zlikovac  najgore  vrste,  komu  ništa  ne  bijaše  sveto.  Pu- 
tena strast  i  krvoločnost  zavadjahu  ga  na  najgroznija  djela. 
Bio  je  hulitelj  Boga,  pa  se  samo  smijao  izobćenju  pitajući,  pri- 
državaju li  izobćenici  apetit  za  dobra  jela  i  izvrstna  vina.  Mala- 
testa  bijaše  gotovo  učen,  usred  vojne  mirno  je  slušao  disputacije 
(razprave)  svojih  naučnjaka,  koji  suše  natjecali  hvaleći  njega  i  nje- 
govu Isottu.  Još  danas  imademo  »Djelca  triju  pjesnika«  (Trium 
poetarum  opuscula),  u  kojima  je  sabrano  sve,  što  može  učiniti 
dvorsko  laskanje  i  stihotvorstvo  srednje  ruke.  Jedan  je  od  njih 
Porcellio,  koji  je  bio  na  raznim  dvorovima  i  koji  je  opisao  u 
jadnim  heksametrima  ratove  izmedju  Franceska  Sforze  i  Picci- 
nina; drugi  je  Basinije  iz  Parme  (1425. — 1452.),  marljiv  pisac, 
dostojan  učenik  Vittorinov,  znalac  grčkoga  jezika,  čovjek  čedan; 
napokon  treći  je  Trebanio,  koji   nam   nije   pobliže  poznat.  Ovi 

pjesnici,  kao  i  neki  drugi,  koji  nisu  živjeli  u  Riminiju,  bijahu 
uvjereni,  da  oni  podaju  knezu  slavu,  te  se  nadkriljuju  u 
laskanju:  u  njihovim  stihovima  Gismondo  je  bog  pjesnika,  a 
njegova  draga  Isotta  odabranica  Jupiterova,  kruna  nevinosti.  A 
jednako  ih  slave  i  umjetnici.  Čudno  je,  što  je  ovakov  pokvaren 
knez  umio  okupiti  uza  se  i  takove  ljude,  koji  pripadaju  medju 
najplemenitije  u  ovom  stoljeću.  Već  ratni  mjernik  njegov  Val- 
turio  bijaše  poštovan  čovjek,  a  L.  B.  Alberti,  koji  je  5  godina 
bio  na  njegovu  dvoru,  bijaše  genijalan  i  energičan  Čovjek,  te 
njegov   boravak  podaje    mrkomu    dvoru  Gismondovu  neki  sjaj. 

Federigo  i  Malatesta  bijahu  krvni  neprijatelji.  Već  u  prvom 
boju,  u  kojem  je  mogao  biti  u  pomoć  otcu,  bijaše  Federigu 
protivnik  Malatesta  ;  još  20  godina  iza  toga  stajahu  jedan  protiv 
drugoga  kao  ratnici.  U  tim  su  se  bojevima  dogadjali  najrjedji 
prizori :  obojica  su  se  izazivala  na  dvoboj,  da  sami  rieše  sudbu 
svoje  vojske.  Dva  puta  su  sklapali  mir,  ali  bez  uspjeha,  jer 
kad  bi  se  sastali,  redovno  su  se  izgrdili.  Tako  se  samo  zao- 
štravalo neprijateljstvo  medju  njima,  te  je  napokon  Federigo 
Malatesti  oteo  neke  posjede.  Malatesta  smisli  osnovu,  da  oženi 
svoga  sina  Roberta  jednom  od  kćeri  Federigovih,  ali  Federigo 
odbije  ponudu,  posluži  se  silom  i  varkom,  preotme  jedan  od  nje- 
govih gradova  i  zadade  mu  velike  štete.  Ovim  ratovima  steče 
Federigo  ratnu  slavu,  poveća  svoju  zemlju,  te  je  mogao  olakšati 
terete  svojim  podanicima,  ali  je  neprestanim  ratovima  umanjio 
njihov  broj,  te  je  često  izazvao  nezadovoljstvo  i  tužbe  njihove. 

Pored  svega  toga  Federigo  je  osjećao  potrebu,  da  podu- 
pire znanost  i  umjetnost.  Ponajprije  odluči  sazdati  palaču,  koja 
je  u  istinu  tako  krasno  bila  izgradjena,  te  su  je  slavili  kao 
pravo  čudo;  najznamenitijim  graditeljima  stoljeća,  dapače  i 
onima,  koji  su  već  bili  umrli  kao  n.  p,  Brunellesco  i  Alberti, 
pripisivaše  se  gradnja  ove  palače.  No  ova  slava  pripada  na- 
šemu zemljaku  Lucijanu  iz  Lovrane  u  Istri,  kojega  je  pozvao 
Federigo,  da  zajedno  s  Franjom  da  Giorgiom  iz  Siene  i  Bac- 
ciom  Pintellijem  iz  Firenze  izgradi  ovu  palaču.  Još  prije  nego 
je  palača  dogradjena,  svi  su  joj  se  divili,  a  Federigo  veseleći 
se  hvali  rado  je  Lorenzu  Mediciju  poslao  nacrte  njezine.  Palača 

bijaše  znak  njegove  veličine,  te  su  dva  nadpisa  slavila  Fede- 
riga.  Počevši  od  g.  1606.  resi  kip  njegov  stubište  palače.  U 
ovoj  palači  skupljaše  se  dvorska  družba,  u  kojoj  je  bilo  500 
članova,  a  medju  njima  45  grofova;  za  nju  je  sastavio  Federigo 
propise,  koji  su  još  danas  u  rukopisu  sačuvani,  a  počinju  se 
s  podpunim  posluhom. 

Federigo  je  bio  zaštitnik  znanosti  i  umjetnosti  :*  Lazzaru, 
koji  ga  je  naučio  grČki,  pribavi  biskupiju  urbinsku,  a  naučnja- 
cima,  koji  su  ga  slavili,  plaćao  je  mnogo  novaca.  Sam  bijaše 
dobro  upućen,  bio  je  na  glasu  kao  dobar  govornik,  koji  je 
umio  liepo  govoriti  vojnicima  prije  boja,  poznavao  je  pisce  po- 
ganske i  kršćanske,  grčke  i  latinske,  ali  su  mu  bili  draži  histo- 
rici i  filozofi,  poimence  Aristotel,  nego  pjesnici.  Sabrane  ruko- 
pise Čuvao  je  u  dobro  uredjenoj  knjižnici.  Bio  je  pobožan,  te 
je  gledao,  da  i  njegovi  podanici  budu  odani  Bogu  i  crkvi;  ne- 
milosrdno bi  kaznio  one,  koji  bi  kleli,  dok  je  u  velike  poštovao 
pobožne  ljude  n.  p.  Francesku  Ugolini,  nastojnicu  urbinskoga 
samostana  sv.  Agate.  Draga  mu  bijaše  umjetnost,  osobito  gradi- 
teljska, a  naručivao  je  tkalce  i  slikare  iz  Flandrije. 

Federigo  bijaše  plemenit,  prijazan  i  ljubazan,  te  su  ga 
svi  ljubili  i  štovali.  On  nema  književničkoga  kola  uza  se,  ali  mu 
i  nije  trebalo  ovakovih  službenih  laskatelja,  kad  je  Vespasiano 
da  Bisticci  i  onako  rječito  opisao  njegove  zasluge.  To  je  bio 
knjižar  i  pisar,  ne  toliko  učen  koliko  bistrouman,  koji  je  na- 
pisao životopise  znamenitih  suvremenika  i  medju  njima  dao 
mjesta  Federigu.  Ove  su  biografije  mnogo  A'riedne,  premda 
se  opaža  staračka  ruka,  koja  ih  piše;  Vespasiano  ne  shvaća 
mladjih,  te  zato  i  precjenjuje  starije. 

Federigo  g.  1474.  dobi  od  pape  Siksta  IV.  pravo,  da  se 
nazove  vojvodom  Urbinskim,  dok  je  prije  bio  samo  grof  od 
Montefeltra,  a  umrie  g.  1482.  Ostavi  od  druge  žene  8  kćeri 
i  sina  Guidobalda,  koji  je  nasliedio  otca  (1482. — 1508.),  te  je  kao 
i  on  bio  condottier.  Xo  dok  je  otac  bio  dosljedan  u  svojoj  po- 
litici, sin  se  čas  borio  za  papu,  čas  protiv  njega,  čas  za  Firen- 
tince, čas  protiv  njih;  dok  se  otac  ponosio,  da  je  svaki  put 
pobiedio,  sin  dopade  jedan  put  robstva,  a  dva  puta  pobježe  iz 

zemlje;  Federigo  je  živio  u  Italiji,  na  koju  su  stranci  tek  po- 
žudno pogledavali,  a  sin  doživje  provalu  Francuza.  Guidobaldo 
nije  bio  vještak  u  ratnom  umieću,  kao  otac,  koji  je  s  Pijem  II. 
mogao  učeno  razpravljati  o  starinskoj  taktici,  nego  je  ratovao 
više  od  nužde,  a  nije  bio  ni  naučnjak.  Njega  je  doduše  uzgajao 
Ludovico  Odasio,  odličan  Padovanac,  i  rodjak  Ottaviano  Ubal- 
<iini,  koji  je  bio  prijatelj  slikarstvu  i  pojeziji,  magiji  i  —  plet- 
kama,  ali  njihov  učenik  nije  mnogo  mario  za  nauku,  a  i  vre- 
mena bijahu  za  to  odviše  nemirna.  Budući  neznatniji  od  otca 
osjećaše  još  veću  potrebu  nego  otac,  da  se  prisloni  uz  druge, 
koji  su  ga  onda  vodili,  a  medju  njima  bijaše  poglavito  njegova 
žena  plemenita  Elisabeta  iz  obitelji  Gonzaga,  koja  je  učinila 
dvor  sielom  plemenitih  običaja  i  fina  družtva.  Elisabeta  (1475. 
do  1526.)  bijaše  glavni  član  ovoga  kola.  Ona  je  umjela  talente 
iznalaziti  i  prisvajati,  osjećala  je  ljubav  k  umjetnosti  i  osvajaše 
umjetnike,  te  vladaše  svim  družtvom  bez  nakane.  Ona  je  što- 
vala Ivana  Santija,  otca  slavnoga  Rafaela ,  iza  smrti  slikara 
Andrije  Mantegne,  koga  je  štovala,  poštovaše  njegova  manje 
slavnoga  sina  Franceska.  Ona  bijaše  idejalan  lik,  kojemu  se  svi 
klanjahu,  a  dva  čovjeka,  koji  su  boravili  na  njenu  dvoru,  Bembo 
i  Castiglione,  proslavili  su  za  viekove  ime  njezino. 

Baldassare  Castiglione  (1478 — 1529.)  bješe  pisac,  državnik 
i  ratnik.  Rodio  se  u  Mantovi,  ali  rano  dodje  u  Urbino,  te  se 
otudji  zavičaju  tako,  da  ga  vojvoda  Mantovanski  ne  htjede 
primiti  kao  urbinskoga  poslanika  ili  uzeti  u  službu.  Ono  stade 
vjeran  Urbinu,  premda  se  često  tužio  na  slabu  plaću,  vojevao 
je  s  Guidobaldom,  po  njegovu  je  nalogu  pošao  u  Englezku, 
služio  je  njegova  nasljednika  Franceska  Mariju  della  Roverea, 
te  dopanuvši  bolesti  u  službi  doživje  sreću,  da  su  ga  njegovale 
dvorske  dame.  Zatim  je  dugo  živio  kao  mantovanski  poslanik 
u  Rimu  i  umrie  na  putu  u  Španjolsku,  kamo  ga  je  poslao  papa 
Klement  VII.  Castiglione  piše  jednako  latinski  i  talijanski.  La- 
tinski je  pisao  pjesme  prijateljima  i  rodjacima,  znatne  priloge 
2a  suvremeno  doba,  a  talijanski  poslanička  izvješća  svojim  vla- 
darima, list  svojoj  ženi  i  materi,  pa  djelo  »II  cortigiano«,  po 
kojem  izadje  slavan.    U   »Cortigianu«   se    razgovaraju    Giuliano 

Medici  (1478. — 1516.),  treći  sin  Lorenzov,  Cesare  Gonzaga 
(t  1512.),  koji  je  mlad  umro,  dva  brata  Genovca  Ottaviano  i 
Federigo  Fregoso ,  pa  pored  nekih  neznatnijih  lica  kardinal 
Bibbiena  i  Bembo. 

Pietro  Bembo  ne  može  se  zapravo  zvati  članom  urbin- 
♦skoga  kola,  on  pripada  svoj  Italiji.  Bio  je  po  rodu  republi- 
kanac, rodio  se  u  Mletcima  g.  1470.,  neko  je  vrieme  služia 
vojvodi  urbinskomu  Guidobaldu  i  njegovoj  ženi  Elisabeti,  te  ih 
je  i  proslavio  latinskom  pohvalnom  pjesmom,  za  Leona  X.  po- 
stade papinski  činovnik  i  umrie  g.  1547.  u  dubokoj  starosti 
kao  kardinal.  On  u  svojim  pjesmama  slavi  svoju  dragu,  neku 
liepu  Rimljanku,  koja  mu  rodi  troje  djece,  te  je  napisao  mnogo 
latinskih  elegija;  uza  to  sastavi  idejalističan  dijalog  o  ljubavi 
(Gli  Asolani).  Ovi  su  razgovori  posvećeni  Lukreciji  Borgia,  a 
prozvani  po  mjestancu  Asolu  kod  Trevisa,  obradjuju  ljubav  tako,, 
da  se  prvi  dan  hvali  ljubav  kao  najveća  ljudska  sreća,  drugi 
dan  se  osudjuje  kao  izvor  ljudske  nesreće,  a  treći  dan  se  pri- 
kazuje kao  roditeljica  dobra  i  zla,  kao  stupanj,  koji  dovodi  da 
»božanske  ljubavi«  (amor  divino).  Bembo  bijaše  pjesnik  i  pro- 
zajik,  latinski  i  talijanski  pisac,  filolog  i  historik.  On  je  pri- 
redio kritično  izdanje  Danteovih  djela  (1502.),  izdao  je  pod 
nadpisom  »Prose  toscane«  g.  1522.  pravila  o  talijanskom  je- 
ziku; u  tom  ga  je  pretekao  Hrvat  Franjo  Fortunio  (Srića)^ 
koji  je  već  g.  1516.  objelodanio  prvu  znanstvenu  gramatiku 
talijanskoga  jezika  na  osnovu  Danteovih,  Petrarkinih  i  Boccac- 
ciovih  djela.  Bembo  je  bio  g.  1531.  predsjednik  kongresa,  komu 
je  bilo  povjereno,  da  dokrajči  borbu  Toskanaca  i  Lombarda  o 
književnom  jeziku.  Premda  mu  je  talijanski  jezik  bio  drag,  ipak 
se  rado  služio  i  latinskim  jezikom,  postade  po  ukusu  vremena 
Ciceronovac,  te  je  u  službenim  i  privatnim  listovima  podao 
upravo  uzore  listovnoga  sloga.  U  mletačkoj  historiji,  koju  je 
napisao  po  nalogu  same  vlade,  upleće  starinske  poganske  izraze, 
ali  u  samoj  obradbi  nije  dostigao   starinskih  svojih  uzora. 

Poslije  smrti  Guidobaldove  izčezava  s  pozornice  preporoda 
Urbino,  premda  je  još  sto  godina  održao  svoju  samostalnost. 
S  Montefeltrima  srodna  obitelj  della  Rovere,  od  koje  su  potekli  ' 

papa  Siksto  IV.  i  Julije  II.,  podavaše  još  vriednih  vladara,  ali 
se  oni  nisu  mogli  više  iztaknuti,  jer  su  nastala  druga  vremena, 
te  se  Urbino  sada  morao  zadovoljiti  time,  da  je  lopta  velike 
politike.  Slavu  mu  pribaviše  znameniti  sinovi,  a  medju  njima 
je  najslavniji  Urbinac  Rafael. 

Duže  nego  Urbino  uzdrža  Ferrara  svoju  slavu,  da  je  sielo 
znanosti  i  umjetnosti.  »Ferrara  postade  velika  po  svojim  vla- 
darima«, čuje  se  Često,  ali  to  nije  sasvim  opravdano.  U  istinu 
veliki  ljudi  nisu  proizišli  iz  vladarskoga  doma  ferrarskoga,  ali 
je  bilo  nekoliko  valjanih  vladara,  koji  su  umjeli  upotrebiti  struju 
vremena  i  prekriti  unutrašnju  prazninu  spoljašnjim  sjajem.  Ovi 
Članovi  obitelji  Este  imali  su  sreću,  da  nadju  spisatelja,  koji 
su  rado  bili  glasnici  njihove  slave,  te  su  po  ovim  hvalama  izišli 
na  glas,  da  su  miroljubivi  vladari,  premda  su  oni  kao  i  drugi 
talijanski  tirani  okaljali  svoj  dom  i  zemlju  krvlju  i  zločinom, 
stekli  su  slavu  Mecenatsku,  premda  su  svoje  pjesnike  i  govor- 
nike, najglasnije  vjestnike  svoje  vrline,  više  častili  liepim  rie- 
čima  nego  bogatim  darovima. 

Knezovi  u  Ferrari  za  cvata  preporoda  bijahu  Ercole  I. 
(1471.— 1505.)  i  Alfonzo  I.  (1505.— 1534.) ;  mučitelj  Tassov 
Alfonzo  II.,  koji  je  stekao  slavu  po  pjesniku,  koga  je  mučio, 
pripada  već  kasnijemu  vremenu. 

Ercole  I.  je  snažan,  djelatan  čovjek.  Kao  zakonit  sin 
markgrofa  Nikole  III.  s  pomoću  nasilja  povrati  vladu  opet  za- 
konitomu pokoljenju,  te  se  oženi  Lianorom  Aragonskom,  kćerju 
Alfonza  Napuljskoga,  proslavivši  vjenčanje  velikom  svečanošću 
(1473.).  Ali  sreća  ovoga  braka  ne  bijaše  velika :  Lianora  umrie 
g.  1493.,  kako  se  veli,  od  otrova,  koji  joj  podade  Ercole,  pošto 
je  ona  i  njega  pokušala  otrovati ;  uza  sve  to  su  službeno  žalili 
za  njom  i  pjesmama  je  hvalili,  medju  kojima  je  najvažnija 
pjesma  mladoga  Ariosta.  Ercole  je  upravljao  državom  uz  koje- 
kakove  pogibelji,  nešto  je  i  izgubio,  ali  je  ipak  dobrano  očuvao 
njenu  cjelinu,  vojničku  srčanost  i  diplomatsku  vještinu  posvjedoči 
u  veliku  ratu,  koji  su  protiv  njega  pokrenuli  Mletci  i  papa  go- 
dine 1482.,  te  je  od  sada  nastojao,  da  predobije  za  se  papin- 
stvo, svoga   najvećega    neprijatelja,  i   da   bude  u  dobroj  svezi 

s  Francuzkom,  koja  je  sve  više  upletala  prste  u  talijanske  po- 
slove. Xa  taj  način  zasluži  pridjevak  kramara  (mercatante),  koji 
mu  priši  u  Ijutini  papa  Aleksandar  VI.  U  svojoj  državi  vla- 
daše Ercole  kao  tiran :  svaki  je  dan  pregledavao  popis  stra- 
naca, koji  dolaze  u  Ferraru,  monopolizirao  je  trgovinu,  dopuštao 
je  nepravednomu  ravnatelju  redarstva  Gregoriju  Zampantu,  da 
radi  po  volji,  a  Zampante  je  primao  mito  od  velikih  zlikovaca, 
male  pak  progonio  nemilo  tako,  da  se  narod  pobunio;  Ercole  je 
prodavao  službe,  te  je  na  takovu  sramotnu  trgovinu  silio  i  pri- 
stojne ljude  kao  n.  p.  pjesnika  Tita  Strozzija,  koji  je  doduše 
pjevao,  da  su  mu  prsti  čisti,  ali  je  narod  na  nj  mrzio  gore 
nego  na  djavla;  svake  je  godine  obljetnicu  svoje  vlade  slavio 
prohodom,  te  je  vitezove  reda,  kojima  je  davao  osobita  prava 
i  dohodke,  učinio  zatvorenom  kastom  s  odredjenim  dužnostima; 
sam  je  češće  naredjivao  pokajnost  svoj  državi  nalažući  prohode 
i  izdavao  stroge  naloge  o  pobožnosti.  Za  njegove  je  vlade 
procvala  Ferrara :  grad  se  razširio  i  ukrasio  sjajnim  palačama, 
narod  se  pomnožao,  te  godine  1497.  nije  bilo  kuće,  koja  bi  se 
mogla  iznajmiti;  ali  je  s\;jetina  uzdisala  pod  teretom  težkih 
nameta,  te  je  uza  sve  uhode  znala  dati  oduška  svojoj  zlovolji, 
premda  i  nije  po  savjetu  pjesnika  L.  Carbona  htjela  sve  činov- 
nike poubijati. 

Ercole  ne  bijaše  naučnjak,  ali  ne  bijaše  nenaobražen,  za- 
nimala ga  je  umjetnost,  poglavito  glazba,  povećao  je  sveučilište 
i  odredio  plaće  profesorima;  uveo  je  prve  štamparije  u  zemlji ; 
veselio  se,  kad  su  pjesnici  i  naučnjaci  tražili  njegov  dvor,  te 
ga  onda  slavili. 

Nije  tako  mislio  i  osjećao  njegov  nasljednik  Alfonzo,  on 
je  bio  bez  interesa  za  nauku,  bilo  da  se  u  mladosti  poradi 
boležljivosti  nije  mogao  naobraziti,  bilo  da  u  obće  nije  trpio 
knjige  ;  njega  nisu  veselile  zvonke  fraze,  kojima  ga  je  obasuo 
Filelfo  za  njegova  vjenčanja  s  Anom  Sforzom,  kao  ni  svečana 
prikazivanja  Plautovih  komedija,  koje  mu  je  valjalo  gledati 
u  Ferrari.  I  umjetnost  nije  mu  se  osobito  svidjala,  premda  je 
u  kasnijim  godinama  u  svojim  gradinama  (Belriguardo  i  Belfiore) 
davao  posla   najboljim    majstorima   ferrarskim,  a  u  prigodi  na- 

ruČivao  koješta  u  Tiziana  i  Rafaela,  možda  ga  je  još  najviše 
veselila  glazba.  No  zato  mu  je  bilo  drago  raditi  u  tokarnici, 
koju  je  sam  uredio.  Putujući  po  Francuzkoj  i  Englezkoj  najviše 
je  pazio  na  to,  da  prouči  političke  i  obrtne  prilike  tudjih  ze- 
malja. Osobito  je  bio  vješt  ratnomu  umieću,  te  je  imao  dosta 
prilike,  da  ga  povjedoči.  Poslije  smrti  pape  Aleksandra  VI^ 
započe  se  na  novo  samo  prekinuti  rat.  U  tom  ratu  ne  mogaše 
Alfonzo  uza  svu  hrabrost,  koja  je  n.  pr.  riešila  pobjedu  kod 
Ravenne  g.  1512.,  očuvati  cjelinu  svoje  države,  nego  morade 
papi  Juliju  II.,  koji  ga  je  izobćio  i  oiida  opet  pomilovao,  pre- 
dati Modenu  i  Reggio,  te  je  opet  stekao  obje  pokrajine  go- 
dine 1528.,  kadno  ga  je  podupirao  Karlo  V.  krećući  protiv 
Rima.  Tako  je  mogao  svoju  državu  cielu  predati  svomu  zako- 
nitomu nasljedniku  i  podavati  se  varavoj  nadi,  da  je  svoju 
državu  utvrdio  i  za  budućnost. 

Alfonzo  bijaše  jednostavan  u  biću  i  u  odielu,  doduše 
uživalac,  ali  bez  razornih  strasti.  Mnogo  se  htjelo  nagovaranja, 
dok  se  odlučio  uzeti  za  ženu  Lukreciju,  ali  kad  ju  je  uzeo, 
poštovao  ju  je  onako,  kako  je  zaslužila. 

Lukrecija  Borgia  prije,  nego  dodje  u  Ferraru,  bijaše 
grješnica,  u  malo  što  nebijaše  zločinka.  Nju  je  putena  strast 
zavodila  na  kojekakve  izgrede,  a  njena  moralna  tromost  izazva 
grozna  djela.  Danas  je  težko  razabrati,  koliko  je  ona  svemu 
tomu  kriva.  Tko  bi  znao,  je  li  ona  odobravala  umorstvo  svoga 
muža,  je  li  znala  za  griehe  svoga  otca  i  brata,  je  li  se  doista 
neprirodnim  griehom  okaljala,  kako  joj  mnogi  prebacuju? 
Kad  bi  bila  kriva,  onda  bi  lagala  svaka  crta  liepoga  i  milog 
lica  njezina,  bezobraznost  i  pokvarenost  njezinih  štovatelja  pre- 
lazila bi  sve  granice.  Bi  li  bila  ona,  okaljana  onim  grozotama, 
koje  joj  kasniji  historici  prebacuju,  mogla  ući  u  jednu  od  naj- 
uglednijih obitelji  talijanskih?  Toliko  je  ujamčeno,  da  je  Lu- 
krecija, dok  je  boravila  u  Ferrari,  bila  jedna  od  najštovanijih 
žena,  kako  je  uviek  bila  jedna  od  najljepših;  ona  je  mogla 
govoriti  0  sreći,  što  se  skoro  oslobodila  od  svoga  groznoga 
otca  i  još  groznijega  brata;  ona  je  živjela  kao  sretna  žena, 
kao    nastojnica   slobodna    dvora,    koji    se    odlikovao   više   zna- 

menitim  ljudima  nego  obilatim  sjajem,  kao  majka  djece,  koja, 
su  imenu  obiteljskomu  u  kasnijim  decenijima  bili  na  čast  i 
diku.  Od  lakoumne  žene  postade  ozbiljna  gospodja,  pa  kad 
joj  se  približavala  smrt,  pisala  je  22.  juna  g.  1519.  ovaj  list 
Leonu  X.:  »Sa  svim  počitanjem  ljubim  Vašu  svetost  u  noge 
i  ponizno  se  preporučujem  Vašoj  svetoj  milosti.  Pošto  sam  po- 
radi težke  trudnoće  više  nego  dva  mjeseca  mnogo  pretrpjela, 
rodila  sam,  kako  je  Bog  htio,  14.  juna  u  zoru  kćer,  pa  sam  se 
nadala,  da  ću  se  poslije  ovoga  poroda  osloboditi  i  od  svojih  boli ; 
ali  se  dogodi  upravo  protivno,  tako  da  mi  valja  platiti  danak 
prirodi.  I  tako  je  velika  milost,  koju  mi  daje  naš  premilostivi 
Stvoritelj,  da  razabiram  kraj  svoga  života  i  osjećam,  da  ću  mu 
za  malo  ura  biti  oduzeta,  pošto  sam  prije  sve  svete  sakramente 
crkvene  primila.  I  došavši  dotle  sjećam  se  kao  kršćanka,  premda 
sam  grješnica,  da  zamolim  Vašu  svetost,  da  mi  milostivo  iz| 
duhovnoga  blaga  podadete  podporu,  na  ime  da  mojoj  dusi  iz- 
rečete  sveti  blagoslov :  i  tako  Vas  to  molim  u  poniznosti  i  pre- 
poručujem Vašoj  svetoj  milosti  svoga  gospodara  muža  i  svoju | 
djecu,  koji  su  svi  sluge  Vaše  svetosti«.  Lukrecija  je  živjela 
samo  39  godina.  Nije  bila  učena,  kao  mnoge  njezine  suvre- 
menice, nije  dapače  bila  ni  duhovita.  Ali  je  bila  razumna, 
brzo  je  shvaćala,  dobro  je  govorila  španjolski,  talijanski  i  fran- 
cuzki,  španjolski  i  talijanski  umjela  je  lako  pisati  u  stihu  i 
prozi,  možda  se  i  ona,  kao  većina  djevojaka  otmjenih  obitelji, 
učila  latinskomu  jeziku,  ali  nije  daleko  dotjerala.  U  popisu  nje- 
zinih knjiga  oko  g.  1502.  nalaze  se  španjolske  knjige,  sveto 
pismo,  Dante,  Petrarka  i  Donat,  dosta  malo,  ali  ipak  dovoljno, 
da  je  mogla  razborito  čitati  nova  djela  i  zaštićivati  književnička 
nastojanja.  Kako  je  Alfonzo  slabo  mario  za  knjigu,  svu  je  brigu 
oko  književnosti  prepustio  njoj.  Mecenatstvo  liepe  žene  iza- 
zivlje nježnije  sveze  nego  Mecenatstvo  mužko,  vladaru  je  dosta 
laskati,  vladarica  se  može  i  ljubiti.  A  to  se  dogodi  i  na  dvoru 
ferrarskom. 

Već  onda,  kad  je  Lukrecija  ulazila  u  grad,  pozdraviše 
je  pjesnici:  Nikola  Marija  Paniciat  sastavi  svoje  latinske  epi- 
grame u  zbirci  »Borgias'^  i  izreče,  da  Lukrecija  nadilazi  Helenu, 

jer  je  ne  samo  liepa  nego  i  moralna;  Celio  Calcagnini  obje- 
lodani svatbenu  pjesmu  (epitalamij),  u  kojoj  Lukrecija  izlazi 
11  pratnji  Venerinoj,  a  pozdravljaju  je  Mnemozina  i  njene  kćeri, 
Ariosto  sastavi  sličnu  pjesmu,  u  kojoj  slavi  najljepšu  djevicu, 
izporedjuje  nju  i  starinsku  Lukreciju  i  žali  Rim,  što  je  izgubio 
•ovaj  dragulj.  Ali  se  pjesnici  nisu  ovaj  put  izcrpli.  Ariosto  ju 
je  proslavio  i  u  »Biesnom  Orlandu«. 

Medju  strancima,  koji  su  gdjekad  boravili  u  Ferrari,  oso- 
bito slavi  liepu  gospodju  Bembo,  te  kako  svjedoče  njeni  i  nje- 
govi listovi,  bijaše  s  njom  u  tiesnoj  svezi;  a  medju  domaćima 
slave  je  Tito  Strozzi  i  njegov  sin  Ercole  Strozzi. 

Strozzii  poetae,  pater  et  filius  (Pjesnici  Strozziji,  otac  i 
•sin)  —  tako  glasi  nadpis  latinskih  pjesama,  koje  su  važne  za 
povjest  ferrarskoga  dvora  i  za  književnost  preporoda.  Pjesnici 
pripadaju  odličnoj  obitelji  u  Firenzi,  koja  je  još  u  16.  stoljeću 
bila  moćna;  odvjetak  ove  obitelji  —  Nannes  —  bješe  u  po- 
četku 15.  stoljeća  došao  u  Ferraru,  odlikovao  se  u  ratu  i  umro 
g.  1424.  Čini  se,  da  se  iste  godine  rodio  njegov  sin  Tito  Ve- 
spasiano,  koji  je  do  svoje  smrti  g.  1505.  ostao  vjeran  Ferrari; 
on  je  bio  vrstan  vojnik  i  lovac,  a  zanimala  ga  je  i  književnost. 
On  bijaše  jedan  od  najviših  dvorskih  činovnika,  bio  je  u  raznim 
poslaniČtvima,  bio  je  namjestnik  u  Rovigu,  kasnije  sudac,  ali 
je  morao  ostaviti  Ferraru  i  poći  u  prognanstvo  poradi  slobodnih 
svojih  govora.  Bio  je  naučnjak  i  pjesnik,  koji  je  počevši  od 
13.  godine  opjevao  prerazličite  predmete,  slavio  svoje  prijatelje 
Guarina,  Tribraha,  Filelfa,  grdio  svoje  protivnike  n.  p.  filozofa 
Cambija,  uznosio  znanosti,  osudjivao  alkimiju,  slavio  ferrarske 
vladare  počevši  od  Lionella  i  Borsa  sve  do  Alfonza,  kao  i  njegovu 
prvu  ženu  Anu  i  drugu  ženu  Lukreciju.  Dogadjaji  vremena  inače 
ga  slabo  zanimaju,  jedino  ga  zanosi  ulazak  Pija  II.  u  Ferraru, 
te  ga  slavi  u  posebnoj  pjesmi,  on  je  zabavljen  sam  sobom,  te 
opisuje  sve  sitnice  svoga  života,  osobito  svoje  ljubavi;  govori 
I  o  svojoj  ženi  Domicilli,  s  kojom  je  živio  17  godina  u  sretnu 
I  braku,  a  još  više  o  svojoj  ljubavi  k  Antiji  i  Silviji.  On  se 
raduje  razvoju  svoga  sina,  koga  je  iz  zahvalnosti  prema  vla- 
daru nazvao  Ercolom,  te  pjeva  sinu  slavnu  prošlost  svoje  obi- 

telji,  upućuje  ga  u  nauku  i  odvraća  ga  od  svjetskih  zabava. 
Sin  je  poslušao  otčeve  savjete,  te  je  otca  poslije  smrti 
njegove  proslavio  pjesmom,  u  kojoj  ga  hvali  kao  činovnika 
i  pjesnika. 

Ercoie  se  rodi  g.  1471.,  a  živio  je  samo  37  godina.  Bio 
je  duhovit  čovjek  i  okretan  pjesnik.  Malo  je  sačuvano  njegovih 
pjesama.  Medju  njima  nahodimo  i  nekoliko  duhovnih  za  crkvene 
svečanosti,  namienjenih  svetcima,  poimence  Bogorodici,  u  ko- 
jima se  prepleće  starina  i  kršćanstvo^  nahodimo  pjesme  Ludoviku 
Moru  i  caru  Maksimilijanu,  pohvalne  pjesme  prijateljima  i  zna- 
menitim suvremenicima,  šaljive  pjesme  i  ljubavne  uzdisaje.  Ne 
može  se  ujamčiti,  da  je  mislio  na  Lukreciju,  kad  poziva  Ćeliju, 
da  mu  uzvrati  ljubav.  Uza  sve  to,  što  u  pjesmama,  posvećenim 
Lukreciji,  vladaricu  u  zviezde  kuje,  slavi  njenu  magičnu  snagu  i 
izporedjuje  je  s  boginjama,  ne  može  se  reći,  da  je  zato  ljubio 
Lukreciju.  Pjesnik  se  g.  1508.  u  maju  vjenčao  s  liepom  udo- 
vicom Barbarom  Torelli,  a  već  6.  juna  bi  on  nadjen  umoren 
na  ulici.  Lukrecija  nije  poradi  toga  ni  malo  sumnjiva,  prije  bi 
se  smjelo  posumnjati  na  Alfonza.  Čini  se,  da  je  Ercoie  naslu- 
ćivao svoju  naglu  smrt.  Ova  je  smrt  njegovu  slavu  povećala  i 
obavila  njegov  život  kojekakvim  pričama,  a  Ariosto  se  po- 
brinuo ,  da  Ercoie  postane  bezsmrtan  kao  glasnik  Lukreci- 
jinih  vrlina.  | 

Oba  su   Strozziji    pjesnici,  njihovi   prijatelji   Celio   Calca-    i 
gnini  i  Lil.  Greg.  Gyraldo  doduše  u  prigodi  pjevaju  pjesme,  ali 
su  naučnjaci,  koje  sve  zanima,  naučnjaci,  kakovih  poznaje  pre- 
porod   izobila.    Prvi    (1478. — 1541.)   bijaše    za   Maksimilijana  i 
Julija  II.  vojnik,  kasnije  je  mač  zamienio  diplomatskim    perom,  ^ 
da  se  napokon  smiri  u  tihoj    učenosti  i  priegornoj    pobožnosti.   '• 
Pristajao  je  uz  Luteranstvo,  ali  se  opet  udalji  od  njega;  bavio 
se  ne  samo    oko   teologije,    nego  i  astronomije,  te  je  —  prije 
Kopernika  —  objelodanio    spis,  u   kojem   je    dokazivao,    da  je 
nebo  nepomično,  a  zemlja  da  se  kreće.  Ali  astronomija  ne  bi- 
jaše jedina  struka  njegova,  on  je  bio  ujedno   pravnik  i  huma- 
nist, koji  je  sakupio  velik  broj  rukopisa  i  u  izpitivanju  starina 
zapremao  odlično  mjesto.    Revnujući    za   svoju    omiljelu   nauku 


Calcagnini.  —    Gyraldo.  225 

htio  je,  da  talijanski  jezik  bude  izobćen,  ali  se  ipak  nije  kla- 
njao kumiru,  te  se  usudio  pokolebati  ugledom  Ciceronovim,  pa 
je  napisao  kritiku  njegova  djela  »0  dužnostima«.  Ovu  slobodu 
pokaza  i  u  tom,  što  je  bez  zavisti  priznavao  nastojanja  drugih 
naroda,  cienio  je  i  njemačke  naučnjake,  koje  su  njegovi  zem- 
ljaci prezirali  kao  barbare,  dapače  jednoga  od  njih  Jakoba 
Zieglera  pozvao  je  u  Ferraru,  dapače  bio  je  toliko  smion,  da 
je  nekomu  Židovu  Rubenu,  kad  je  dobivao  doktorsku  čast, 
rekao:  U  naučnim  poslovima  ne  razlikuje  se  Židov  od  kršća- 
nina, niti  se  pita,  je  li  tko  poganin  ili  upućen  u  kršćanske  tajne. 
U  svojim  naučnim  nastojanjima  steče  Calcagnini  dostojna  druga, 
a  to  je  Lil.  Greg.  Gyraldo  Ferrarac,  koji  je  najprije  mnogo 
godina  probavio  kao  apostolski  protonotar  u  triju  papa,  te 
istom  zadnja  dva  decenija  svojega  života  proživio  u  Ferrari.  On 
je  jednako  znamenit  sa  svojih  starinarskih  studija,  kao  i  s  onih 
radnja,  koje  podaju  znatne  priloge  za  poznavanje  onoga  vre- 
mena. U  prvim  radnjama  izpitivao  je  život  Herkulov,  poradi 
kojega  su  ga  kasnije  obtužili,  da  je  razkolnik,  te  mu  je  valjalo 
dokazati,  da  je  ipak  dobar  kršćanin,  premda  se  bavi  oko  sta- 
rine; u  svojem  golemom  djelu  (Syntagmata  de  diis,  Sastavci 
0  bogovima)  izučavao  je  mitologiju  starinsku,  pisao  je  o  starin- 
skom mornarstvu  i  pogrebima;  ove  arheologijske  radnje  više  su 
znamenite  poradi  obilna  sadržaja,  nego  poradi  novih  i  oštro- 
umnih izpitivanja,  ali  su  kao  bogati  i  točni  kompendiji  dugo  bili 
cienjeni.  Medju  radnje  druge  ruke  pripada  povjest  suvremene 
književnosti :  De  poetis  suorum  temporum  (0  suvremenim  pje- 
snicima), od  koje  je  prvi  dio  napisao  za  Leona  X.,  a  drugi 
g.  1548.;  amo  idu  nadalje  dijalozi,  u  kojima  se  razgovaraju  sam 
pisac,  Alessandro  Rangone  i  Guilio  Sadoleto,  brat  poznatoga 
kardinala,  te  nam  podaju  vriednih  bilježaka  o  svojem  vremenu, 
o  estetičkom  ukusu  i  o  načinu,  kako  su  u  ono  doba  prosudjivali 
književna  djela.  Uz  ovo  znamenito  vrelo  književne  povjesti, 
ikoje  nam  podaj e  svietlu  sliku  krasne  periode,  prislanja  se  kao 
grozna  tamna  slika  druga  radnja  već  g.  1533.  dovršena,  ali 
istom  godine  1541.  objelodanjena:  Progymnasmata  adversus 
literas    et   literatos    (Vježbe   protiv   književnosti   i  književnika), 

u  kojoj  iznosi  težke  obtužbe  protiv  suvremenih  književnika, 
prebacuje  im  strastvenost  i  taštinu,  tvrdoglavost  i  neznabožtvo, 
nemoral  i  vlastito  precjenjivanje.  Na  svaki  je  način  obtužba 
pretjerana,  i  ako  ima  opravdanih  prigovora;  čini  se,  da  su 
se  prvi  pokreti  katoličke  reakcije  dojmili  Gvralda.  Prošlo 
je  sto  godina,  što  je  Guarino  bio  pozvan  u  Ferraru,  da  utre 
put  humanizmu  i  naučnoj  naobrazbi ;  brzo  su  se  vremena  pro- 
mienila,  nade  su  se  pretvorile  u  bojazan. 

Svi  ovi  ljudi,  ma  kolika  bila  njihova  tadašnja  slava  i 
njihove  zasluge,  ne  bi  bili  mogli  pribaviti  Ferrari  onaj  vedri 
sjaj,  koji  još  i  danas  sjaje  očima  onoga,  koji  poznaje  knji- 
ževnu prošlost;  ovaj  su  sjaj  pribavila  dva  pjesnika,  kojima  se 
s  pravom  ponosi  Ferrara  i  Italija:  grof  Matteo  Bojardo  i 
Ludovico  Ariosto. 

Bojardo  se  obično  ne  cieni,  koliko  bi  zaslužio,  to  je 
obično  sudba  onih,  koji  prokrčuju  nove  putove,  ali  ih  na  njima 
kasnije  drugi  nadkrile.  Bojardo  je  osnivač  umjetnoga  vitežkoga 
epa  u  Italiji.  On  bijaše  potomak  odlične  obitelji,  rodio  se  g.  1434., 
rano  je  ušao  u  službu  ferrarsku,  u  kojoj  je  postigao  velike 
časti,  bio  je  i  namjestnik  u  Reggiu,  a  umro  je  g.  1494.  Bio 
je  slavan  i  kao  činovnik,  ali  u  potomstva  osigura  sebi  slavu 
pjesničkim  radom.  Pisao  je  djela  lirska,  dramatična  i  epska. 
Njegove  ljubavne  pjesme,  nekoj  Ruži  posvećene,  nisu  ni  bolje 
ni  gore  nego  toliki  soneti  onoga  vremena,  pune  su  pretjeri- 
vanja, tako  n.  pr.  silaze  andjeli  s  neba,  da  se  dive  njegovoj 
gospodji.  a  tko  ne  poznaje  njegove  Ruže,  ne  smije  ni  govoriti 
0  ženskoj  dražesti ;  no  uza  sve  to  odišu  pjesme  pravom  srdač- 
nošću,  a  izbija  iz  njih  načelo,  koje  je  napisano  i  na  meda- 
ljama pjesniku  posvećenim :  Amor  vincit  omnia  (Ljubav  po- 
bjedjuje  sve). 

U  svojoj  drami  »Timonu«  povodi  se  pisac  za  Lucijanom, 
gdjekad  i  u  pojedinim  riečima;  pisac  je  prevodeći  i  izdajući 
klasične  spise  posvjedočio  svoju  humanističnu  naobrazbu.  Ova 
je  drama  osobita  poradi  obradbe  gradje,  koja  se  razlikuje  od 
načina,  kako  ju  je  grčki  pjesnik  obradio.  U  Bojarda  na  ime 
Timon   svojim    postupkom    pobudjuje   pozornost   u   bogova,    te 

Jupiter  šalje  Bogatstvo  u  pratnji  Merkurijevoj  na  zemlju  s  na- 
logom, da  dade  opet  blago  Timonu,  koji  je  po  svojoj  krivnji 
osiromašio.  Timon  se  dugo  nećka,  jer  se  drži  siromaštva,  koje 
hvali,  da  ga  je  istom  učinilo  čovjekom.  Napokon  pristane  na 
to,  da  se  siromaštvo  udalji,  te  onda  primi  blago,  ali  ga  ono 
ne  vrati  više  k  ljudima,  kojima  se  već  stao  uklanjati,  nego 
ga  još  više  otudji. 

Za  svoju  epsku  radnju  odabrao  je  Bojardo  gradju  iz  sre- 
dovječnih priča  0  junacima  Karla  Velikoga,  koje  su  u  Fran- 
cuzkoj  nikle  i  ondje  najprije  bile  obradjene,  pa  se  onda  raz- 
širile  po  Italiji.  Ljubimac  iz  onih  karolinžkih  priča  bijaše  u 
Italiji  Orlando  (Roland),  kojega  su  skoro  potalijanili  i  opremili 
sposobnostima,  koje  su  se  svidjale  suvremenicima.  Orlando 
nije  smio  postati  idejalan,  nego  mu  je  valjalo  ostati  čovjekom 
sa  svim  vrlinama  i  manama  ljudskim,  on  je  doduše  pobožan, 
požrtvovan,  hrabar,  ali  priprost,  koga  može  lako  svak  progle- 
dati i  prevariti,  on  je  nagao  u  srčbi  i  ljubavi.  Upravo  Orlandova 
ljubav  jezgra  je  Bojardova  epa,  koji  je  započet  godine  1472., 
ali  ostade  nedovršen.  Nadpis  mu  je  »Orlando  innamorato«  (Za- 
ljubljeni Orlando). 

Bojardova  pjesan  imade  69  pjevanja  u  3  knjige,  s  9. 
pjevanjem  treće  knjige  pjesan  se  naglo  prekida;  kako  veli 
sam  pjesnik,  prekinu  ga  u  radnji  provala  Karla  VIII.,  fran- 
cuzkoga  kralja,  u  Italiju  godine  1494.  Iste  je  godine'  i  Bo- 
jardo umro. 

Mjesto  se  radnje  pomiče  od  Španjolske  do  Kitaja,  koji 
se  u  »Orlandu«  i   u  suvremenoj  geografiji  nazivlje  Catai. 

Karlo  Veliki  priredjuje  na  Duhove  veliku  obdulju  svojim 
paladinima  i  gostima,  medju  kojima  se  nalaze  i  španjolski 
Saraceni.  Ovdje  se  nenadano  pojavi  praćena  svojim  bratom 
Argalijom  i  nekim  strašnim  orijašima  prekrasna  princeza  Ange- 
lika,  kćerka  katajskoga  kralja  Galafrona,  koju  je  otac  poslao  na 
propast  kršćanskoga  vitežtva.  Ona  obeća  svoju  ruku  onomu, 
tko  svlada  njezina  brata,  koji  je  oboružan  začaranim  oružjem.' 
Svi  se  vitezovi,  a  nada  sve  Orlando,  svom  dušom  zaljube  u 
liepu  Angeliku.  Dapače  starca  Naimesa    (Nama)  i  kralja    Karla 


228  Sadržaj  Bojardova  epa. 

začaraju  njeni  čari.  S  raznom  srećom  bije  se  boj.  Angelika 
pobjegne  u  Ardensku  šumu.  Rinaldo,  odurni  Ferragut  i  Orlando 
podju  za  njom.  Rinaldo  pije  iz  Čarobna  vrela,  od  kojega  zabo- 
ravlja ljubav,  a  Angelika  iz  drugoga  vrela,  koja  izazivlje  ljubav. 
Ona  opazi  spavaćiva  Rinalda  i  plane  ljubavlju  prema  njemu, 
ali  Rinaldo  bježi  od  nje.  Orlando  traži  Angeliku,  nadje  je  i 
zametne  s  Ferragutom  žestok  boj,  koji  Angelika  upotrebi,  da 
pobjegne.  Orlando  podje  za  njom  na  Iztok. 

Ferragut  saznade  od  liepe  Fiordispine  (Fleurd'epine),  da 
njegovoj  domovini  prieti  kralj  serikanski  Gradasso,  te  on  po- 
hrli, da  bude  domovini  na  pomoć.  Sad  učestaju  borbe,  pusto- 
lovine, čarobije.  Kralj  tatarski  Agrikan,  takodjer  zaljubljen  u 
Angeliku,  podsjedne  Albraccu,  mjesto,  gdje  se  ona  nahodi.  Sad 
izbavi  Angelika  Orlanda,  koji  je  bio  zajedno  s  drugim  pala- 
dinima  pridržan  u  začaranu  dvoru  Dragontini.  Osam  paladina 
navali  na  Agrikanovu  vojsku  kod  Albracce.  Kralj  pogine 
u  boju  s  Orlandom.  U  pomoć  Albracci  bio  je  došao  kralj 
Galafron  s  Marfisom;  Marfisa  se  najprije  bori  s  Rinaldom,  po- 
stane njegova  prijateljica,  a  neprijateljica  Angeliki,  poradi  koje 
Orlando  i  Rinaldo  opet  zameću  žestoku  borbu.  Da  obrani  Ri- 
nalda, posije  Angelika  Orlanda  u  čarobni  vrt  Falerine,  podanice! 
moćne  zle  vile  Morgane,  s  nalogom,  da  ga  razori,  a  Orlandu] 
to  i  podje  sretno  za  rukom. 

Medjutim  priete  pogibelju  Karlu  Agramant  i  kralj  algirskij 
Rodomont  i  Marsilio.  Zato  Karlo  zovne  Orlanda,  koji  sklopi  mir! 
s  Rinaldom,  te  zajedno  s  njime  i  s  Angelikom  podje  u  Fran- 
cuzku.  U  Ardenskoj  šumi  pije  Rinaldo  iz  ljubavnoga  vrela  i 
zaljubi  se  u  Angeliku  isto  tako  žestoko,  kako  je  prije  na  nju 
mrzio,  dok  se  naprotiv  ona  napila  iz  drugoga  vrela,  te  ne 
osjeća  više  ljubavi  prema  njemu.  Nanovo  se  stanu  biti  poradi 
Angelike  Orlando  i  Rinaldo.  Njihovoj  prepirci  uČini  kraj  car 
Karlo  obećavši  Angeliku  onome,  tko  se  u  boju  sa  Saracenima 
najbolje  iztakne. 

Ariosto  počinje  ovdje  radnju   svoga  »Biesnoga  Orlanda«. 

Agramant,  Mandrikardo,  Agrikanov   sin,  i  Gradasso   ljuto 
pritiskuju   Francuzku.    U   velikoj    bitci   budu   kršćani   poraženi. 

Orlando  je  zatvoren  u  čarobnoj  gradini,  a  Rinaldo  luta  po 
šumi.  Karlo  je  prisiljen  povratiti  se  u  Pariz,  te  ga  ovdje  pod- 
sjedaju  Agramant,  Ruggiero,  Marsilio,  Rodomont,  Ferragut, 
Mandrikardo  i  Gradasso. 

Ovdje  se  pjesan  prekida. 

Glavnomu  se  junaku  Orlandu  oprečava  glavna  junakinja 
Angelika,  za  kojom  Orlando  neprestano  uzdiše,  ali  uzalud. 
Sasvim  su  nepravo  mislili  oni,  koji  su  pjesniku  Bojardu  htjeli 
podmetnuti  namjeru,  da  u  ova  dva  glavna  lica  podaj e  perso- 
nifikaciju Europe  i  Azije,  a  u  njihovoj  ljubavi  da  prikazuje  žarko 
Čeznuće  Zapada  za  Iztokom.  Pored  Orlanda  pjesnik  nam  pri- 
kazuje Rinalda,  koji  je  srčan  samo  u  boju,  dok  je  za  mira 
'  bojažljiv  kao  djevojka;  Astolfo  je  vragolan,  komu  je  samo 
šala  na  pameti,  te  se  umije  lukavo  izvući  iz  sviju  pogibelji; 
Ruggiero  je  hrabar,  on  je  ujedno  osnivač  obitelji  Estea;  ne- 
ustrašiv je  Rodomonte,  doduše  kralju  vjeran,  ali  inače  pust; 
sićušan  je  Brunelo,  koji  krade;  uz  Angeliku  prikazuju  se  opet 
druge  žene,  koje  se  po  ukusu  tadašnjega  vremena  odlikuju 
mužkim  vrlinama,  najpače  junačtvom :  Fiordispina  je  mlada, 
liepa  i  neobično  umna,  Bradamanta  je  nevina  i  jaka,  Marfisa 
je  oštra,  nepobjediva. 

Pjesnik  dakako  ne  vjeruje  u  svoje  junake,  već  znade,  da 
je  nešto  crpao  iz  vrela,  u  kojima  je  slobodna  mašta  gospo- 
darila, a  nešto  opet  sam  izmislio;  no  pjesnik  nije  izabrao  ove 
gradje,  da  se  možda  ruga,  nego  budući  uvjeren,  da  je  to  u 
istinu  dostojna  gradja  i  da  će  vitežtvo  opet  oživjeti.  Možda 
su  mu  bile  pred  oČima,  kao  i  mnogim  drugim  ljudima, 
ideje  o  novoj  borbi  kršćanstva  s  nevjernicima;  jer  jedva  dva- 
desetak godina  prije,  nego  je  započeo  svoju  radnju,  Turci  su 
pobjednički  uljezli  u  Carigrad,  te  dok  je  on  radio  svoje  djelo, 
Turci  su  već  kucali  na  vratima  Italije.  Možda  je  pjesnik  spomi- 
njući smione  borbe  sredovječne  htio  pobuditi  u  novoga  po- 
koljenja staru  vjersku  srčanost  i  predjašnje  vitežtvo. 

Bojardo  se  nije  sasvim  udaljio  od  srednjega  vieka,  u 
njega  sujevjerje  imade  svoje  mjesto:  Čarobna  voda,  koja  pro- 
izvodi ljubav  ili  mržnju,    prsteni,    od  kojih  ljudi    postaju  nevi- 

dovni,  zlatan  mač,  koji  će  i  najhrabrijega  junaka  maknuti  sa 
sedla,  lavlje  žile,  koje  podaju  snagu,  zmajevi  i  čarobnici,  u 
kojih  je  nadzemaljska  vlast,  znamenito  se  javljaju  u  pjesmi 
njegovoj.  Znatno  je,  što  Bojardo  osudjuje  astrologiju,  koja  je 
na  dvoru  ferrarskom  nalazila  svojih  zaštitnika.  Jednako  se  pri- 
bližava slobodnijim  umovima  svoga  vremena  i  u  tom,  što  cieni 
starinu:  jamačno  Cirka,  Sfinga  i  Polifem  ne  pripadaju  u  pjesmu, 
koja  opisuje  sredovječnu  priču,  ali  ih  je  ipak  Bojardo  tako 
upleo,  da  njihov  pojav  nije  neprirodan.  Bojardo  nije  savršen 
pjesnik  i  umjetnik:  njegove  su  značajke  nedostatne,  njegove 
se  pripoviesti  često  prekidaju;  on  ne  ide  za  tim,  da  čitatelja, 
koji  već  znade  sadržaj,  razveseli  umjetnom  obradbom,  nego 
tek,  da  neupućena,  radoznala  čitatelja  zabavi  bogatom  gradjom  ; 
on  se  više  odlikuje  prirodjenim  pjesničkim  osjećanjem  nego 
vještinom  laka  i  okretna  pjesničkoga  izraza. 

Kako  je  Ruggiero  osnivač  kneževske  kuće,  kojoj  je  Bo- 
jardo bio  odano  vjeran,  samo  se  po  sebi  razumije,  da  pjesnik 
ovu  obitelj  u  zviezde  kuje.  Poimence  hvali  pjesnik  nada  sve 
Ercola  I. 

Bojardovo  je  djelo  do  skora  zastarjelo  poradi  starinskih 
izraza,  te  je  satirik  Francesko  Berni  preradio  ovo  djelo  tako, 
da  je  preradba  sasvim  potisnula  izvor;  a  još  većma  mu  naudi 
Ariostovo  djelo,  koje  je  svu  pažnju  svratilo  na  se. 

I  Ariosto  kao  i  Bojardo  pripada  ferrarskomu  kneževskomu 
dvoru,  i  on  je  kao  i  Bojardo  pokušao  svoju  snagu  u  lirici, 
drami  i  epu,  ali  je  Bojarda  znamenito  nadkrilio,  on  je  prema 
njemu  kao  majstor  prema  početniku.  U  Ariosta  dobiva  lirika 
života  i  istine,  drama  mu  je  dosjetljiva  i  pokretna,  a  ep  mu 
se  odlikuje  umjetnički  savršenim  oblikom  i  sadržajem,  koji  ne 
može  nikada  zastarjeti. 

Ludovico  Ariosto  rodi  se  8.  septembra  g.  1474.  u  Reggiu, 
a  umrie  6.  juna  g.  1533.  u  Ferrari.  Otac  ga  je  silio,  da  se 
dade  na  pravne  nauke,  ali  se  on  do  mala  otrese  ove  mrzke 
nauke,  te  skoro  dodje  na  dvor  ferrarski;  ovdje  se  najprije 
iztaknu  žalostnom  pjesmom  u  smrt  Leonore,  žene  Ercola  I., 
zatim   dobi    privatno   mjesto   u    kardinala   Ippolita,    člana   kne- 

ževske  obitelji,  koji  se  gradio,  da  je  zaštitnik  naučnjaka,  ali  ih 
je  zapravo  prezirao ;  po  tom  je  Ariosto  za  Alfonza  upoznao 
sve  časti  i  povlastice,  ali  i  sva  poniženja  i  terete  dvorskoga 
i  Činovničkoga  života.  Za  ove  neugodnosti  i  nepravde,  koje  su 
ga  snašle  bilo  od  pojedinih  ljudi  bilo  od  sudbe,  osvećivaše  se 
pjesnik  u  svojim  satirama,  ali  u  njima  pravim  svojim  zaštit- 
nicima i  istinitim  prijateljima  odaje  svu  hvalu,  te  ponosno 
zahvaljuje  Muzi,  što  mu  daje  unutrašnje  zadovoljstvo  i  što  ga 
nauči  prezirati  spoljašnja  blaga. 

Njegove  lirske  pjesme  glasna  su  svjedočanstva  bogata 
života.  Latinske  pjesme  prikazuju  nam  uživaoca,  koji  se  svagdje 
nasladjuje;  on  sam  govoreći  o  sebi  meće  pjesmi  nadpis  »0 
raznim  ljubavima«  (De  diversis  amoribus) ;  to  su  tek  prolazna 
ljubakanja,  a  samo  zato  zanimljiva,  što  on  ovdje  ne  pita  toliko 
za  ljepotu  i  duhovitost,  koliko  za  dobrotu.  Naprotiv  talijanske 
pjesme  prikazuju  ljubav  njegovu  prema  Alessandri  Strozzi, 
s  kojom  je  počevši  od  godine  1513.  potajno  u  braku  živio. 
Ona  ga  je  poticala  na  rad,  ako  možda  i  nije  istinita  anekdota, 
da  je  tražila,  da  svaki  mjesec  spjeva  novo  pjevanje  svoga  epa 
ili  da  koje  staro  dotjera;  on  ju  je  ljubio  poradi  njene  iskrene 
i  slobodne  duše,  poradi  njezine  plemenitosti  i  njene  umne  rje- 
čitosti. Pišući  njezinoj  uglednoj  porodici  podpisivao  se  kao  njezin 
»kancelar«  ;  uviek  joj  je  spreman  na  službu,  pa  kad  može  javiti, 
da  mu  se  rodila  kći,  kliče  od  radosti  i  hvali  se  svojom  srećom. 

Ovakovom  blaženom  srećom  odišu  njegove  ljubavne  pjesme, 
medju  kojima  imade  soneta,  elegija,  kancona,  madrigala,  te  su 
mu  pjesme  pune  bujne  mašte  i  žarka  čuvstva.  Vidi  se  odmah,  da 
ih  pjesnik  nije  mučno  izvještačio,  nego  da  ih  je  igrajući  pisao 
prema  doživljajima,  u  njima  se  čuje  jasna  jeka  uživane  sreće. 
Ovo  je  podpuno  zadovoljstvo, uzrokom,  što  je  Ariosto  uza  svu 
strogost  i  prigodne  neke  napadaje  u  obće  blag  prema  ženama, 
te  ne  dopušta,  da  budu  robinje  mužkaraca,  nego  ište,  da  im 
budu  jednake  drugarice;  on  je  rekao  onu  liepu  rieč :  »Svaku 
vrlinu  vidiš  u  žene,  koja  ti  se  svidja«. 

Ali  pjesnik  ljubavi  i  žena  nije  vazda  vedar,  on  uzdiše  za 
slobodom,    koje   ne  može   postići,    tuži    se,    što    ga  neprestano 

prati  siromaštvo  i  nevolja,  te  s  priegorom  češće  upotrebljava 
rečenicu :  Pro  bono  malum  (Za  dobro  primio  sam  zlo).  Neiskrene 
prijatelje  šiba  u  svojim  satirama,  koji  su  mu  mnogo  obećavali, 
a  činili  samo  zlo;  u  svojim  komedijama  pobija  mnoge  pogrješke, 
koje  je  u  životu  opažao. 

Od  četiriju  komedija,  koje  su  nam  se  sačuvale,  vriedi  iz- 
taknuti  dvie,  kojima  su  nadpisi :  La  cassaria  (Kasa)  i  II  negro- 
mante  (Čarobnjak). 

U  prvoj  se  javlja  kasa  napunjena  zlatnim  žicama;  to  je 
mladenačko  djelo  pjesnikovo,  u  koje  je  umetnuo  govor  svoga 
otca,  u  kojem  ga  je  prekorio,  što  se  bavi  oko  tričava  posla. 
To  je  vesela  pletkarska  komedija,  sastavljena  od  raznih  po- 
znatih motiva.  Krisobolo  je  primio  kasetu  od  poslovnih  prija- 
telja u  pohranu,  te  je  odputovao.  Ovo  putovanje  upotrebi  Kri- 
sobolov  sin  Erofilo  i  njegov  prefrigani  sluga  Volpino,  da  sta- 
romu vjernomu  pazikući  Nebbiji  silom  otmu  kasetu,  pa  sada 
nastoje  s  pomoću  ovoga  blaga  odkupiti  dvie  djevojke  Eulaliju 
i  Korisku,  Ijubovce,  koje  ljube  mladić  i  njegov  prijatelj,  sin 
vrhovnoga  sudca,  od  Lukrama,  koji  trguje  robljem.  Da  to  po- 
stignu, obuku  nitkova  Trappolu  u  odielo  Krisobolovo  i  pošalju 
ga  s  kasetom  Lukramu ;  on  doista  dobije  Eulaliju,  ali  je  mora 
predati  pijanim  slugama,  koji  poznaju  djevojku  kao  Ijubovcu 
mladoga  gospodina,  pa  sada  staroga  njena  vodiča  drže  za  otmi- 
čara i  tako  s  njime  postupaju.  Dok  još  Trappola  sluzi  pripo- 
vieda  tužan  konac  svoga  poslaničtva,  vrati  se  Krisobolo  s  puta 
kući,  traži  kasetu,  ali  ga  uvjere,  da  je  stari  Nebbija  bio  ne- 
hajan, te  da  mu  je  Lukramo  oteo  blago ;  Krisobolo  našavši  blago 
u  Lukrama  stane  zahtievati,  da  mu  dade,  što  je  njegovo.  Do- 
bivši blago  vrati  se  doma,  te  nadje  Trappolu  u  svojem  odielu, 
ali  ne  može  ni  rieči  iztisnuti  od  Trappole,  koji  se  pričinja  niem; 
Volpino  i  opet  svaljuje  krivnju  na  Nebbiju,  što  se  Trappola 
obukao  u  njegovo  odielo,  ali  se  Krisobolo  time  ne  zadovoljava, 
nego  zagrozivši  se  obojici  sudom  i  zatvorom  saznade  napokon 
svu  istinu.  Ali  se  ipak  sve  mirno  rieši.  Stari  se  na  ime  Kriso- 
bolo zadovolji  time,  da  slugama  zadade  straha,  a  svomu  lako- 
umnomu  sinu   izreče    prodiku    !;kakovu  je    nekoć   stari  Ariosto 

rekao  svomu  sinu),  dapače  kako  je  Krisobolo  dobra  srca  do- 
pusti za  obje  djevojke  odkupninu,  od  koje  se  Volpino  nada 
lihvaru  još  i  oteti  ovelik  dio.  Ako  se  izuzmu  neki  predugački 
govori,  komedija  je  napisana  lako  i  dražestno,  poimence  su  ko- 
mični prizori,  u  kojima  se  javlja  Trappola,  koji  nije  neprestano 
niem.  Sva  je  komedija  krasna  slika  družtvenoga  života  puna 
neporečne  istine.  Lihvar,  varalica  sluga,  strogi,  ali  dobroćudni 
otac  tipovi  su  takovi,  koji  se  nahode  u  komediji  sviju  vremena; 
no  astrolog  je  tip,  koji  je  značajan  upravo  za  ono  doba,  pa  se 
htjelo  mnogo  smjelosti,  da  ga  koji  pjesnik  prikaže  kao  vara- 
licu, koga  i  drugi  varaju. 

To  je  učinio  Ariosto  u  drugoj  komediji :  II  negromante, 
ali  dosta  surovo.  Osobito  su  vrstno  prikazane  sluge,  poimence 
Nibbio  i  Temolo.  Kad  Temolu  gospodar  veli,  da  astrolog  može 
mužkarce  i  žene  preobraziti  u  životinje,  odvrati  mu  sluga,  da 
to  biva  svaki  dan  i  bez  astrologije,  jer  »kad  tko  postane  na- 
čelnik, vladin  povjerenik,  poreznik,  sudac  ili  bilježnik,  odmah 
se  pretvara  u  vuka,  lisicu,  jastrieba;  a  ako  tko  od  rodjena 
nitkova  postane  savjetnik  ili  tajnik,  zar  se  nije  pretvorio  u  osla«  ? 

Ariostove  komedije  nisu  ni  u  Italiji  našle  pravoga  priznanja. 
Kad  je  Riccoboni  jedared  u  Mletcima  jednu  od  ovih  komedija  iznio 
na  pozornicu,  primamio  je  pozivima  svu  silu  gledatelja  u  glu- 
mište, ali  kako  su  gledatelji  očekivali  epizodu  iz  »Orlanda«  u 
dramatičnom  ruhu,  bijahu  nezadovoljni,  te  je  zastor  spušten  prije 
svršetka  komedije.  Slava  »Biesnoga  Orlanda«  (Orlando  furioso) 
nije  prijala  ni  drugim  radnjama  pjesnikovim. 

Kad  je  Ariosto  svojemu  prijatelju  Pietru  Bembu  javio,  da 
sastavlja  talijanski  junački  ep,  savjetova  ga  Bembo,  da  se  za 
ovakovo  znamenito  djelo  posluži  latinskim  jezikom,  a  kad  je 
prva  pjevanja  predao  svomu  gospodaru  kardinalu  Ippolitu,  upita 
ga  kardinal :  »Messer  Ludovico,  kako  ste  se  dali  na  ovakove 
ludorije?«   Bembo  je  medjutim  promienio  doskora  svoju  misao. 

»Biesni  Orlando«  u  prvom  nepodpunom  izdanju  godine 
1516.  imadijaše  40  pjevanja,  u  znatno  promienjenom  i  nado- 
punjenom izdanju  godine  1532.  ima  ih  46.  Ova  pjesan  nado- 
vezuje  se  na  Bojardovu,  s  njom  je  u  svezi,  te  se  bez  nje  i  ne 

može  pravo  razumjeti.  Zato  i  ne  možemo  priznati  poznatoga 
prigovora,  da  Ariostovo  djelo  nema  početka  ni  kraja.  Njegov 
je  početak  u  Bojardovu  djelu,  a  svršetak  mu  je  u  konačnom 
triumfu  Ruggiera,  koji  je  kao  osnivač  ferrarske  vladarske  po- 
rodice jednomu  i  drugomu  dvorskomu  pjesniku  glavna  osoba. 
Ako  Ariosto  i  nastavlja  Bojarda,  čini  to  on  kao  pravi  umjetnik. 
On  preuzima  gradju  i  osobe,  ali  ih  obradjuje  slobodno  i  samo- 
stalno. Bojardo  se  gotovo  robski  drži  svojih  osoba,  dok  je 
Ariosto  s  vedrim  mirom  nad  njima  ;  dok  je  Bojardu  do  prave 
ozbiljnosti,  Ariostu  je  do  hotomične  šale.  Sudeći  bar  po  prvom 
pjevanju,  u  kojem  se  gotovo  ludo  izmjenjuje  pozorište  i  nago- 
milavaju pustolovine,  čini  se,  da  je  Ariosto  namjeravao  izvrći 
ruglu  sredovječne  vitežke  knjige  i  njihove  tašte  bajke.  Uza  sve 
to  djelo  nije  komična  junačka  pjesan,  dapače  je  po  svojim 
idejama  ozbiljnija  nego  Bojardovo  ogromnije  i  tromije  djelo. 
Bojardo  se  zadovoljava,  da  izmjenjuje  vitežka  djela  svake  ruke, 
u  Ariosta  nahodimo  ideju  kao  osnovu:  povjest  dvaju  glavnih 
para  kršćanina  Orlanda  i  liepe  poganke  zA.ngelike,  pa  hrabroga 
poganina  Ruggiera  i  junačke  kršćanke  Bradamante  divno  se 
prepleće,  ali  se  razliko  svršuje:  Orlando  zapane  u  ludilo,  ali 
se  ne  pokori  svojoj  protivnici,  naprotiv  Ruggiero  ostane  zdrav, 
ali  se  odriče  predjašnje  vjere,  prima  kršćansku  vjeru  i  poko- 
rava se  Bradamanti.  Tako  se  u  borbi  pojedinaca  pokazuje  misao 
pjesnikova  o  velikoj  opreci,  koja  se  javlja  u  ono  doba,  vidi  se 
njegova  želja,  da  bi  nanovo  nastala  borba  europskoga  vitežtva 
s  iztočnim  junacima,  ali  da  bi  vitežtvo  pobiedilo,  razabira  se 
njegova  nada,  da  će  kršćanstvo  pored  svih  zabluda  pojedinih 
kršćana  održati  pobjedu. 

Već  je  Bojardo  crpao  iz  starine,  ali  ne  poznajući  dosta 
starine  mnogu  je  priču  izkvario;  naprotiv  Ariosto,  budući  upućen 
u  humanizam,  umio  je  bolje  i  obsežnije  upotrebiti  starinsku 
gradju.  Nije  on  tako  postupao,  da  bi  svoje  junake  prikazivao 
po  starinskom  uzoru,  ne  valja  pomišljati,  daje  njegov  Ruggiero 
samo  kopija  hrabroga  Ahileja,  ali  ipak,  kako  veli  Ranke,  u 
Ariosta  održa  pobjedu  starina.  Žene  su  krasne,  kao  da  ih  je 
Fidija  prikazao,  ili  su  vješte  umjetnu  radu  kao  Palada,  ili  nas 

svojom  starošću  sjećaju  Hekube.  Ako  hoće  da  hvali  mužkarca, 
Nerej  mu  ne  bijaše  tako  liep,  ni  Ahilej  tako  hrabar,  ni  Ulikso 
tako  smion,  ni  Nestor  tako  mudar.  Okrutno  stoljeće,  klice  jeda- 
red,  puno  Tijesta,  Tantala  i  Atreja! 

U  Bojarda  zaprema  srednji  viek  mnogo  znatnije  mjesto 
nego  starina,  u  Ariosta  se  srednji  viek  povlači  više  u  zaledje. 
I  Ariosto  uzimajući  iz  starine  samo  epizode,  poredbe  i  nazive 
upotrebljava  srednji  viek,  budući  da  je  veoma  malo  osoba  i 
pustolovina  sam  slobodno  izmislio,  ali  ipak  postupa  samostalno. 
Uza  sve  to  nalazi  se  u  njega  mnoga  bajna  i  čudna  crta, 
koja  je  važna  u  vitežkim  epima;  i  u  njega  se  nahode  dva  vrela, 
koja  pobudjuju  ljubav  ili  mržnju,  i  on  upotrebljava  začarane 
životinje;  i  u  njega  ima  mjesta  raznim  čarobijama,  n.  p.  prste- 
nima, štitovima;  i  u  njega  se  javlja  čarobnjak,  koji  iz  svoje 
knjige  izazivlje  duhove,  kojima  vlada. 

I  Bojardo  i  Ariosto,  premda  pjevaju  prošle  dogadjaje, 
sjećaju  se  takodjer  svojih  vremena,  samo  što  je  Ariosto  u  tom 
pretežniji.  Ariosto  hvali  svoje  ferrarske  zaštitnike,  kardinala 
Ippolita,  koji  u  ostalom  nije  zaslužio,  da  ga  nazove  Augustom, 
koga  slavi  njegov  Maron,  hvali  Alfonza  i  medju  ženama  Isa- 
bellu,  Lukreciju  i  Renatu,  on  dapače  nagovješćuje,  da  je  sreća 
promjenljiva,  da  ima  u  prošlosti  slavne  obitelji,  što  će  pripasti 
zaboravu,  a  i  u  budućnosti  da  će  se  još  koješta  dogoditi,  što 
će  valjati  prekriti  koprenom. 

Ariosto  ne  krije  očiju  svojih  od  sadašnjosti,  već  pomnjivo 
promatra  političke  dogadjaje  svoje  domovine  i  razabira,  da  su 
Francuzi,  u  obće  stranci  (Španjolci)  njezini  neprijatelji,  njezina 
nesreća.  Jednom  se  doduše  (u  pjevanju  33.)  tješi  proročanstvom, 
da  će  Italija  biti  grob  svakoj  francuzkoj  vojsci,  jer  Bog  ne  do- 
pušta, da  ljiljan  uhvati  korien  u  Italiji,  ali  bi  mu  bilo  draže,  da 
i  ljudi  maknu  ruke  svoje  za  slobodu.  Zato  revno  potiče  Tali- 
jane, da  protjeraju  Francuze,  ali  uzalud  ogleda  talijanske  kne- 
zove, ne  bi  li  medju  njima  koga  našao,  tko  će  se  ovoga  posla 
latiti.  Sami  knezovi  i  narodi  vrše  svoju  zadaću  samo  nedo- 
statno, pa  u  tom  probija  njegov  čisti  patriotizam;  knezovi  nisu 
pastiri  svojemu  stadu,  nego  vukovi,  oni    ne  shvaćaju  svoje  za- 

daće,  svoje  dužnosti  osobito  protiv  Turaka.  »Težko  tebi,  Italijo, 
—  veli  na  jednom  mjestu,  —  ti  si  postala  kloaka,  lieno  si  se 
izvalila  i  ne  osjećaš,  da  si  ponižena  postala  služkinjom,  dapače 
robinjom  naroda«. 

Kolikogod  mu  je  jada  zadavalo  političko  stanje  domovine, 
ipak  ga  je  veselilo  pogledati  na  duševni  napredak.  Zato  rado 
napominje  pjesnike  i  književnike,  koji  su  dika  i  slava  svoj 
Italiji;  navodeći  u  pjevanju  44.  sve  prijatelje  i  znance,  koji  su 
s  priznanjem  primili  djelo  njegovo,  podaj e  nam  gotovo  podpun 
popis  sviju  tadašnjih  slavnih  muževa  i  žena;  većinu  tek  napo- 
minje, a  neke  opet  kratkim  riečima  vrstno  označuje:  Vidu, 
Bibbienu,  Bemba,   Sannazara. 

Sve  je  to  samo  pripadom  rečeno,  te  se  i  ne  tiče  glavne 
jezgre,  koja  se  tiče  bojeva  i  ljubavnih  pustolovina  paladina 
Karla  Velikoga.  Orlando,  koji  je  dao  ime  pjesmi,  u  polovini 
se  pjevanja  ili  nikako  ne  napominje  ili  se  tek  pripadom  navodi; 
postanje  njegova  ludila  ne  zaprema  svega  djela,  nego  samo 
pjevanje  23. 

Već  smo  napomenuli,  da  Ariosto  započinje  svoju  radnju 
ondje,  gdjeno  Karlo  razstavi  paladine  Orlanda  i  Rinalda,  koji 
se  bore  poradi  Angelike. 

Pošto  je  Orlando  kao  i  drugi  junaci  i  junakinje  doživio 
Čitav  niz  najčudnijih  pustolovina,  te  uzalud  tražio  Angeliku, 
koja  bježi  od  njega  nevidljiva  s  pomoću  čarobna  prstena,  dodje 
progoneći  Mandrikarda  poslije  bitke  sa  Saracenima  pred  Pa- 
rizom (u  32.  pjevanju)  u  seoski  okoliš  i  izmučen  počine  kod 
nekoga  vrela.  Na  svoje  veliko  čudo  nadje  ovdje  svagdje,  u  kori 
drveća,  na  ulazu  špilje  imena:  Angelika  i  Medoro.  Od  nekoga 
pastira  saznade,  daje  Angelika  težko  ranjena  saracenskoga 
mladića  Medora  na  bojnom  polju  (u  18.  i  19.  pjevanju)  našla, 
spasla  i  izlieČila,  pa  se  u  nj  zaljubila  i  s  njime  se  vjenčala; 
da  je  sretni  par  boravio  u  pastirevoj  kolibi,  dok  se  nije  An- 
gelika s  dragim  uputila  u  Španjolsku,  odakle  je  naumila  poći 
u  daleki  Catai  (Kitaj),  da  bude  uz  Medora  vladarica  one  zemlje. 

Kad  Orlando  saznade,  da  je  za  uviek  izgubio  Angeliku, 
poludi  od  boli,    podade   se   bjesnilu,    te   gradeći   zlo  i   nevolju 

prodje  Francuzku,  Španjolsku  i  sjevernu  Afriku.  On  se  izlieči 
od  ludila  tako,  da  njegov  rodjak  Astolfo,  pošto  je  moćnoga 
kralja  Etiopije  Senapa  oslobodio  od  Harpija,  na  krilatom  konju, 
koji  je  umakao  Ruggieru,  odleti  na  vrhunac  Atlasa,  ondje  od 
Ivana  Krstitelja  saznade  za  ludilo  Orlandovo  i  s  njime  se  na 
llijinim  kolima  poveze  na  mjesec,  da  natrag  donese  razum  svo- 
jemu rodjaku,  koji  ga  je  izgubio  po  odluci  Božjoj  poradi  svoje 
ljubavi  prema  poganskoj  Angelici.  Opis  raznih  dragocjenih  pred- 
meta na  mjesecu  pravi  je  biser  najfinije  ironije  i  divna  humora. 
Orlandov  je  razum  kao  liker  spravljen  u  bočicu,  s  kojom  se 
Astolfo  vrati  na  zemlju,  pošto  je  još  pohodio  dvor  Parka. 

Astolfo  je  upravo  namjeran  vojsku,  koju  mu  je  zahvalni 
izliečeni  kralj  Senap  poklonio,  ukrcati  na  ladje,  koje  su  čarob- 
nom silom  postale  od  lišća,  kad  on  i  franački  vitezovi  izbav- 
Ijeni  od  Rodomontova  robstva  nenadano  sretnu  Orlanda  na- 
pola gola  i  oboružana  samo  kijačom,  gdje  udara  na  vojsku. 
Jedva  jedvice  biesna  Orlanda  uhvate  i  šapnu.  Kad  mu  Astolfo 
primakne  bočicu  pod  nos,  Orlando  se  odmah  izlieči  od  ludila 
i  ujedno  od  svoje  ljubavi  prema  Angelici.  Poslije  toga  podje 
s  junacima  u  Provencu,  gdjeno  Astolfo  podsjedne  Bisertu,  glavni 
grad  kralja  Agramanta.  Pjesma  se  završuju  s  time,  da  se 
Ruggiero  pokrsti  i  vjenča  s  Bradamantom ;  to  su  osnivači  fer- 
rarske  vladarske  obitelji,  koje  je  izmislio  Bojardo. 

Moderni  čitatelji  težko  shvaćaju  svu  vriednost  Ariostova 
djela,  jer  ne  bi  bilo  pravo  izporedjivati  ga  s  Danteom  ili  Mil- 
tonom.  Ali  je  zato  Talijan,  osobito  16.  stoljeća,  umio  cieniti 
neopisivu  vještinu  pripoviedanja,  zanimljivo  napominjanje  razno- 
likih pustolovina,  krasne  slike  iz  prirode  i  starine,  živo  opi- 
sivanje ljubavi,  pa  osobito  zvonki  romon  talijanske  ottave. 
Settembrini  tvrdi,  da  je  Talijanu  »Biesni  Orlando«  najdraža 
pjesan,  jer  prija  najbolje  talijanskomu  ukusu.  — 

Od  nemira,  koji  su  za  vlade  kraljice  Ivane  potresali  kra- 
ljevinom, poče  se  Napulj  oporavljati  za  krepke  vlade  kralja 
Ladislava,  ali  jedva  što  je  on  uzpostavio  mir,  a  prijatelji  se 
počeli  nadati,  da  će  on  težiti  za  tim,  da  osnuje  kraljevstvo 
Italije,  nagla  smrt   njegova    godine    1414.  učini   kraj  svim  na- 

dama.  Kraljevstvo  Anjou-a  primicaše  se  svome  kraju.  Već  je 
prošao  ljudski  viek,  što  su  izrodjeni  zadnji  odvjetci  ove  obitelji 
bili  igračka  moćnijih  talijanskih  vladara  i  Aragonaca,  koje  je 
priznavala  sama  Ivana  II.  Za  vlade  Aragonaca  nastade  za  Napulj 
i  njegov  preporod  nova  epoha. 

2.  juna  g.  1442.  uljeze  Alfonzo  Aragonski  u  Napulj.  Već 
sam  triumfski  ulaz,  koji  je  tada  pobudio  veliku  pozornost  i  u 
obširnu  opisu  proslavljen,  nagovješćivaše  novu  epohu:  nije  to 
bio  prkos  inostrana  vladara,  nego  poklonstvo  netalijanskoga 
vladara  duhu  starine  i  alegoriji  omiljeloj  u  ono  doba  u  Italiji. 
Jedva  što  je  Alfonzo  postao  vladar,  nisu  ga  više  smatrali 
strancem,  nego  čovjekom,  koji  je  upućen  u  talijanske  poslove. 
Njegov  dvor  postade  do  skora  sabiralište,  iz  kojega  su  izišli 
najugledniji  ljudi,  n.  pr.  papa  Kaliksto  III. ;  bilo  je  to  mjesto, 
na  kojem  su  najviše  častili  rodjene  Napuljce  ne  samo  novcem 
i  častima,  nego  pravim  priznanjem;  podpora  znanosti  ne  bijaše 
dvoru  tek  moda,  nego  upravo  posao  časti  i  srca.  Alfonzo  doduše 
ne  bijaše  naučnjak  kao  Federigo  Urbinski,  ali  je  bio  ljubitelj 
učenosti ;  kako  se  Federigo  služio  propisima  starih  arhitekta 
(graditelja)  gradeći  svoju  palaču,  tako  Alfonzo  popravljajući  svoj 
dvor,  kao  on  ljubio  je  Alfonzo  starinske  historike,  poput  njega 
umio  je  sjedinjivati  ljubav  k  poganskim  pjesnicima  s  poštovanjem 
crkvenih  pisaca.  Bijaše  pobožan,  mrzio  je  na  astrologiju,  za 
koju  je  držao,  da  se  kosi  s  vjerom,  a  bibliju  je  znao  rek  bi 
naizust,  pošto  ju  je  14  puta  pročitao.  Prema  svojim  učiteljima  i 
dvorskim  naučnjacima  bješe  tako  darežljiv,  da  je  u  stoljeću,  koje 
je  rado  grdilo,  tek  jednomu,  na  ime  Poggiu  dao  prilike,  da  ga 
malo  ugrize;  svoje  je  podanike  poticao  na  studije,  a  mlade  je 
ljude  slao  u  Pariz.  Osobito  je  cienio  humaniste  i  starinu.  U 
tom  je  zaboravio  ostale  interese  svoje  zemlje,  svoje  je  ljubimce 
učinio  teretom  svoje  zemlje,  bogataše  i  siromahe  pritiskivaše 
golemim  porezima,  trošio  je  silne  novce  za  svoje  gradnje,  te  je 
svojim  ljubakanjem  davao  rdjav  primjer  podanicima.  Uza  sve  to 
bio  je  popularan  vladar,  jer  je  bio  veoma  ljubazan  i  uviek  vedar. 

Njegov  prirodni  sin  i  nasljednik  Ferrante  (1458. — 1494.) 
nije  naličio  na  svojega  otca,    a   najmanje   u    podupiranju   knji- 

ževnosti.  Za  prvih  godina  valjalo  mu  je  boj  biti  sa  barunima, 
koje  je  potakao  Kaliksto  III.,  a  kad  ih  je  savladao,  upo- 
trebio  je  posljednje  godine  svoje  vlade,  da  se  s  nečuvenom 
i  izhitrenom  okrutnošću  osveti  svojim  protivnicima,  bilo  da  ih 
je  žive  ili  mrtve  dobio  u  ruke;  pod  kraj  vlade  (1485.)  valjalo 
mu  je  zapodjenuti  jos  jedared  strašnu  borbu  s  barunima,  kud  i 
kamo  grozniju  nego  je  bila  ona  prva,  te  se  sad  pokazalo,  kako 
je  sva  njegova  moć  bila  tek  bezobzirnom  energijom  nametnuta 
preplašenim  podanicima.  Ferrante  bijaše  tiran,  koji  je  umio 
prisilnim  zajmovima,  globežima  i  monopolom,  kao  i  drugim 
pomagalima  svoga  duhovitog  blagajnika  Coppole  puniti  svoje 
kase,  a  spretnim  depešama  svojih  državnih  tajnika  Antonella 
Petruccija  i  Gioviana  Fontana  održati  svoj  ugled  u  Italiji  i  u 
tudjini.  Ali  uza  sve  to  ne  mogaše  ništa  trajno  stvoriti.  On  je 
kao  i  njegov  ministar  Fontano  naslućivao  pogibelji,  koje  Na- 
pulju priete  s  dolazka  Francuza,  mrkim  je  proročkim  glasom 
talijanskim  vladarima  prikazivao  svoje  bojazni,  tražio  je  dapače 
savjeta  i  pomoći  u  provalnika  i  u  Španjolske,  ali  ipak  ne  mo- 
gaše suzbiti  nesreće.  Jedva  što  je  Ferrante  umro  i  na  prie- 
stolje  došao  njegov  najstariji  sin  Alfonzo,  vojvoda  kalabrijski, 
pustopašan  Čovjek,  koji  je  bio  suvladar  još  za  otčeva  života, 
unidje  Karlo  VIII.  22.  februara  g.  1495.  u  Napulj  svladavši 
napuljsku  vojsku  kopnenu  i  pomorsku.  Alfonzo  pobjegne,  te 
umrie  iste  godine  u  Siciliji;  njegov  je  sin  Ferrante  II.  nekoliko 
mjeseca  kasnije  uz  klicanje  istoga  puka,  štono  je  malo  prije 
pozdravio  Francuze,  uljezao  opet  u  Napulj,  ali  je  mlad  umro 
g.  1496.,  bilo  mu  je  tek  27  godina,  a  umrie  od  prevelika 
užitka  iztrošen.  Kuća  se  Aragonaca  iztroši.  Federigo,  nasljednik 
Ferranta  II.,  bijaše  nešto  bolji  od  drugih  članova  porodice,  ali 
ne  bijaše  dosta  jak,  da  svoje  osnove  izvede.  On  se  neprestano 
kolebao  ne  budući  dosta  jak,  da  nadvlada  zapreke.  Foslije  ne- 
koliko godina  protjeraju  ga  (1501.)  Francuzi,  koji  su  opet 
provalili  u  Napulj,  te  ostali  dio  života  svoga  provede  kao 
izagnanik  u  Francuzkoj.  Napulj  postade  lopta  u  borbama  iz- 
medju  Španjolske  i  Francuzke,  te  kako  je  napokon  pripao 
monarhiji  Španjolskoj,  izadje  iz  reda  talijanskih  država. 

Usred  ovih  grozota,  usred  ovih  političkih  nemira  evala  je 
u  Napulju  književnost.  Ovaj  cvat  ne  bijaše  umjetan,  izazvan 
time,  da  bi  dvor  napuljski  bio  pozvao  znamenite  ljude,  nego 
prirodan,  jer  su  ga  potakli  domaći  ljudi,  koji  su  bili  u  svezi 
s  dvorom,  a  to  su :  Antonio  Beccadelli,  Giovanni  Fontano  i 
Jacopo  Sannazaro. 

Antonio  Beccadelli  više  je  poznat  pod  imenom  Panor- 
mita,  nazvan  tako  po  svojem  rodnom  mjestu  Palermu.  Živio 
je  od  godine  1394.  do  1471.,  a  na  glasu  je  sa  svoga  djela 
»Hermafrodita«  (Hermaphroditus).  On  sam  opominje  u  pred- 
govoru svoga  djela  čitatelja,  da  ga  čita  u  samoći,  moli  u  njega 
oproštenje,  te  ga  zaklinje,  nek  ne  misli,  da  je  zato  njegov 
život  sramotan  i  nečist;  a  i  drugi  nam  svjedoče,  da  je  on 
krepost  držao  najsjajnijim  uresom  i  da  je  za  njom  revno  težio. 
Pisac  je  svoje  djelo  posvetio  ozbiljnomu  Cosimu,  ali  su  na 
djelo  žestoko  navaljivali  propovjednici,  a  osudio  ga  je  i  papa 
Eugenije  IV.  U  dvie  knjige  ovoga  djela  nahodimo  81  latinsku 
pjesmu,  to  je  lakoumna  knjiga,  koja  je  nastala  uz  veselu  gostbu, 
pa  je  i  bila  namienjena  veseljacima  i  prijateljima  vina.  Pjesnik 
propovieda  radost  i  užitak,  ali  strogo  žigoše  neprirodne  opa- 
čine, s  mnogo  duha  izvrgava  ruglu  smiešne  neznalice  i  nadute 
naučnjake,  hvali  prijatelje  (n.  pr.  Aurispu  i  Albertija),  brani 
pojeziju,  a  da  proslavi  i  krepost,  krasnim  stihovima  opisuje 
dvie  liepe  djevice  iz  Siene,  koje  su  mlade  poginule.  Beccadelli 
je  želio  svoga  Hermafrodita  potisnuti  u  zaborav  drugim  sti- 
hovima svojim,  ali  on  nije  ništa  napisao,  što  bi  to  bilo  moglo 
učiniti.  On  je  napisao  bogatu  zbirku  anekdota  o  Alfonzu  u 
djelu  »De  dictis  et  factis  Alphonsi«  (0  rečenicama  i  djelima 
Alfonzovim),  no  premda  je  to  prva  moderna  anekdotsko-biogra- 
fijska  radnja,  ipak  mu  ne  bi  pribavila  bezsmrtnosti ;  njegovi  go- 
vori nisu  važniji  nego  govori  drugih  suvremenika,  a  ostala  djela 
njegova  nisu  nam  sačuvana.  Beccadelli  je  bio  u  prijateljstvu 
s  književnicima  u  Napulju,  te  se  s  njima  združio  u  akademiji, 
koja  se  po  svojem  osnivaču  prozva  »Academia  Pontaniana«, 
pa  je  ova  akademija  odoljela  svim  nezgodama  i  održala  se  do 
naših  vremena.  Medju    članove    ove  akademije  pripada  Tristan 

Caracciolo  (1439. — 1517.),  prvi  Pontanov  biograf,  koji  je  na- 
pisao djelo  0  svojoj  suvremenosti :  De  varietate  fortunae  (0 
promjeni  sreće). 

Giovanni  Gioviano  Fontano  rodi  se  g.  1426.  u  Ceretu  u 
Umbriji,  a  umrie  u  Napulju  g.  1503.  On  bijaše  vjeran  sluga 
svojih  gospodara,  te  je  njihove  osnove  i  misli,  nade  i  razoča- 
ranja liepo  prikazao  u  službenim  spisima,  ali  je  bio  odviše 
miran  i  lagodan,  da  bi  gospodara  pratio  u  prognanstvo  ili  se  pro- 
tivio provalnicima.  On  je  liepo  pozdravio  Karla  VIII.  na  ulazu, 
pa  ako  nije  primio  mjesta  u  Francuzkoj,  kojim  ga  je  nudio 
Ljudevit  XII.,  nije  to  učinio  iz  mržnje  na  Francuze  nego  iz 
želje,  da  ne  mienja  boravišta.  U  svojem  djelu  »0  napuljskom 
ratu«  obradjuje  dogadjaje  počevši  od  g.  1460.,  ostala  djela 
njegova  mogao  bi  napisati,  i  tko  nije  Napuljac.  Ako  je  on  koje 
djelo  posvetio  Alfonzu  i  Ferrantu,  nije  to  učinio  toliko  iz  pa- 
triotizma, koliko  iz  lične  zahvalnosti,  ali  uz  hvalu  upleće  i 
kudnju,  kad  n.  pr.  veli,  da  su  Aragonci  u  Napulj,  koji  baš 
ne  štedi  ljudskoga  života,  donieli  i  bodež.  Fontano  bijaše 
kozmopolit;  on  je  rekao,  da  je  naučnjacima  prava  domovina  — 
nauka,  koja  nije  vezana  ni  o  mjesto  ni  o  vri  em  e. 

Glavna  mu  je  zadaća  bila,  da  služi  nauci,  a  osobito  astro- 
logiji, koju  je  razlagao  u  svojim  mnogobrojnim  i  velikim  dje- 
lima matematičkim  i  astronomijskim.  U  tim  djelima  nalazimo 
gotovo  podpuno  blago  tadašnjega  znanja;  astronomi  tvrde,  da 
je  Fontano  prvi  obnovio  misao  Demokritovu,  da  svjetlo  mliečne 
staze  potječe  od  nebrojenih  malenih  zviezda.  Astrologiju  je  pak 
hvalio  u  svakoj  prigodi  vjerujući,  da  zviezde  utječu  na  opačine 
i  bolesti,  te  da  je  netko  samo  onda  pjesnik,  ako  se  za  ro- 
djenja  njegova  sastanu  Merkurije  i  Venera.  Kad  je  Fico  pobio 
astrologiju,  nešto  je  malo  popustio,  te  je  astrologe  ponajviše 
s  toga  korio,  što  se  s  premalo  truda  bave  oko  svoje  znanosti. 
Astronomija  i  matematika  bijahu  mu  samo  ogranak  filozofije, 
koja  mu  je  bila  osobito  mila.  Većina  njegovih  djela  obradjuje 
moralne  predmete  praktične  vrste.  Razpravljajući  o  hrabrosti, 
mudrosti,  darežljivosti  i  velikodušnosti  navodi  mnogo  starinskih 
i  suvremenih  primjera.  Najmanje  to  radi  u  spisu   »0   vladaru«. 

Šrepel :  Preporod  u  Italiji.  lO 

Još  veću  slavu  steče  Fontano  svojim  dijalozima  i  pjesmama.  U 
dijalozima  nahodimo  lak  i  prirodan  izraz,  opis  ljubavnih  prizora, 
narodnih  svečanosti,  časovitih  slika,  deklamacije  protiv  neznanja 
narodnoga,  moralnih  pogrješaka  i  cjepidlačarskih  prepiraka  uče- 
njačkih.  U  svojim  dijalozima:  Charon,  Antonius,  Asinus  (Magarac) 
podaj e  Fontano  svoje  misli  o  bezsmrtnosti  duše,  nagovješćuje, 
da  će  se  Italija  ujediniti,  odvraća  svoje  zemljake  od  Francuza 
i  Niemaca,  slavi  učenost,  hvali  prošla  vremena  i  kori  suvremenu 
pokvarenost.  Da  to  pokaže,  izmišlja  put  po  Italiji,  na  kojem 
traži  bar  jednoga  mudraca  i  krepostnika,  ali  ga  ne  nadje  nigdje, 
tek  u  Napulju  i  Mletcima  donekle  mu  se  bar  ponadao. 

Već  u  svoje  dijaloge  umetnuo  je  Fontano  pjesme,  mnogo 
više  sakupi  ih  u  posebnim  zbirkama.  Osobito  su  mu  liepe  lirske 
pjesme,  koje  podaju  vjerno  zrcalo  prirode  i  života;  a  pisane 
su  s  tolikom  lakoćom,  kakovoj  se  ne  bi  čitatelj  nadao  u  mrtvu 
jeziku.  U  njima  prikazuje  male  zgode  i  običaje  napuljskoga 
života,  hvali  vladare  i  prijatelje,  članove  akademije,  pjeva  slavu 
svojemu  sinu  Luciju,  koji  je  mlad  umro,  uznosi  pored  Becca- 
dellija  i  Masuccia  takodjer  Leta  i  Sabellika,  navaljuje  na  Lukre- 
ciju,  slavi  pobjedu  kod  Otranta.  U  proznim  je  djelima  Fontano 
ozbiljan,  u  pjesmi  je  drzak  i  lakouman,  pjeva  ljubav,  prirodu 
i  ljepote  njezine.  Jedna  je  od  tih  pjesama:  Lepidina,  tu  se  slavi 
vjenčanje  Makrovo  s  Lepidinom,  a  dolaze  fantastična  bića,  da 
proslave  njihovo  vjenčanje;  ova  su  bića  gradovi  i  sela,  izvori 
i  brda  oko  Napulja;  Vezuv  dolazi  kao  starac  na  oslu  s  gore, 
te  svakomu  daje  dar.  Amo  idu  zbirke :  Amores  (Ljubavi)  i  Bajae 
(morsko  kupalište  kod  Napulja).  Ovdje  sve  odiše  zrakom  kupa- 
lišta, u  koje  su  se  navraćali  velikaši  napuljski;  ove  pjesme 
slave  ljubav;  u  njima  nahodimo  dražestan  izraz,  zvučan  ton, 
neposredno  osjećanje  kao  u  prostonarodnoj  pojeziji. 

Treći  je  znameniti  napuljski  književnik  Jacopo  Sannazaro 
(rodjen  u  Napulju  g.  1458.,  a  umro  u  istom  mjestu  g.  1530.). 
On  je  bio  prijatelj  i  drug  Fontanov,  poslije  smrti  njegove  objelo- 
danio je  njegova  djela.  Vladarskoj  obitelji  bio  je  i  ostao  je 
vjeran,  te  kad  je  kralj  Federigo  bio  prisiljen,  da  ostavi  zavičaj 
i  ode  u    Francuzku,    podje    Sannazaro    s   njime  i    dugo    ostade 

uza  nj;  poslije  njegove  smrti  svake  je  godine  po  više  puta 
udesio,  da  se  za  njegovu  dušu  čita  misa  u  villi,  koju  mu  je 
pokojni  knez  poklonio.  Mnogi  su  drugi  tadašnji  pjesnici  o  lju- 
bavi samo  govorili,  Sannazaro  ju  je  osjećao.  Već  u  ranoj  mla- 
dosti, kako  vele,  kad  mu  je  bilo  8  godina,  osjeti  žarku  ljubav 
prema  liepoj  Karmosini  Bonifacio  i  ostade  joj  vjeran  do  njene 
smrti;  s  njezinom  smrću  prestade  i  njegova  ljubav,  te  od  sada 
osjeća  samo  prijateljsko  čuvstvo,  koje  ga  vezaše  sa  starijom 
gospodjom  Kasandrom  Marchese.  Prva  je  junakinja  njegova  djela 
»Arkadije«  (za  kojim  se  poveo  hrvatski  pjesnik  Zoranić  u  »Plani- 
nama«), a  druga  slavljenica  njegovih  manjih  pjesama  (Rime).  U 
eklogama  i  elegijama,  u  sonetima  i  epigramima  govori  o  svojoj 
ljubavi,  njegovo  je  osjećanje  pravo,  premda  se  tamo  amo  po- 
vodi za  Petrarkom.  Arkadija  (1504.)  je  djelo  prave  pjesničke 
ljepote  i  za  književnost  veoma  važno.  Već  u  16.  stoljeću  bi- 
jaše 60  puta  preštampana,  te  je  bila  uzorom  mnogim  pjesni- 
cima. Arkadija  je  skup  pastirskih  pjesama  (ekloga),  koje  veže 
proza;  pjesnik  doduše  crpe  i  iz  tudjih  vrela  (n.  p.  iz  Ponta- 
nove  ekloge  i  iz  »Ameta«  Boccacciova),  ali  osjeća  samostalno. 
Djelo  je  tužbalica  za  pokojnom  Karmosinom,  koja  je  umrla, 
kad  se  Sannazaro  vrati  iz  Francuzke ;  sam  se  javlja  kao  Er- 
gasto  i  Sincero,  te  putuje  u  Arkadiju,  da  oplače  dragu,  zajedno 
s  drugim  pastirima  slavi  njenu  ljepotu  i  vrline,  zalazi  i  u  podzemni 
sviet,  kamo  ga  vodi  Najada,  te  se  napokon  bez  utjehe  vraća 
u  zavičaj.  Nije  svagdje  pogodjena  pastirska  žica,  vidi  se  umjetan 
pjesnik,  ali  opis  prirode  potječe  u  njega  od  pravoga  osjećanja. 
Njegovi  pastiri  izpoviedaju  vjeru  Teokritovu  i  Vergilijevu,  ali 
sam  ne  pristaje  za  njom.  Sannazaro  u  djelu  ujedno  hvali  svoje 
prijatelje,  svoju  nježno  ljubljenu  majku,  koju  je  rano  izgubio, 
i  protjerane  Aragonske  knezove.  On  je  protivnik  francuzko- 
španjolske  vlade,  te  izražava  svoju  mržnju  na  Francuze.  Sanna- 
zaro nije  se  pravo  radovao  slavi,  koju  mu  je  dobavila  »Ar- 
kadija«, on  bi  volio  steći  slavu  latinskim  pjesmama,  nego  tali- 
janskim, kako  je  mislila  i  većina  tadašnjih  pjesnika,  ali  i  po- 
božnim pjesmama,  nego  svjetskim,  u  čemu  se  razlikovaše  od 
tadašnjih  pjesnika. 

Zato  je  napisao  latinsku  pjesmu  »De  partu  Virginis«  (0 
porodu  Bogorodičinu),  ovu  veliku  pjesmu  izradjivao  je  20  godina, 
te  mu  je  ona  pribavila  slavu,  da  je  kršćanski  Vergilije,  koji  je 
prvi  pjesnički  proslavio  kršćanstvo.  Sadržaj  se  pjesme  dosta 
vjerno  drži  predaje.  Sva  je  zasluga  Sannazarova  u  obradbi,  u 
umjetnički  dotjeranu  obliku;  njegov  je  opis  pojava  Božjega  pla- 
stičan, a  njegova  pobožnost  istinska.  Tomu  ne  smeta  čudna  mje- 
šavina kršćanstva  i  poganstva,  jer  se  to  slagalo  s  ukusom  tadaš- 
njega vremena,  te  nitko  nije  zazirao  od  toga,  što  on  upleće  sti- 
hove iz  Vergilijeve  4.  ekloge.  Na  koncu  pjesme  veli,  da  ga  sada 
očekuju  Tritoni  i  Nerejide  i  njegova  Mergellina,  to  je  imanje, 
koje  mu  pokloni  kralj  Federigo.  U  manjim  pjesmama  slavi  svoga 
patrona  i  ljepotu  mora  i  sela,  a  napominje  i  suvremene  dogadjaje, 

U  ovo  kolo  pjesnika  pripada  i  Masuccio,  Sannazarov  zem- 
ljak i  suvremenik.  On  se  rodio  i  umro  u  Salernu,  a  živio  je 
izmedju  g.  1420.  i  1480.,  bio  je  tajnik  vladara  Sanseverinskih. 
Masuccio  je  napisao  knjigu  novela  (Novellino),  koja  je  prvi  put 
štampana  g.  1476.  On  nije  naučnjak,  ali  živi  medju  učenim 
ljudima.  Piše  talijanski,  a  ne  zazire  od  toga,  da  uplete  na- 
puljske  fraze,  te  nam  podaje  vjernu  sliku  svojih  zemljaka.  Zato 
da  bude  vjeran,  govori  neustrašivo  o  svoj  moralnoj  pokvare- 
nosti  u  Napulju.  A  navaljuje  i  na  neke  pokvarene  svećenike. 
Muhamedovce  slavi  poradi  njihove  plemenitosti  i  zahvalnosti. 
On  je  gotovo  u  svemu  različit  od  Sannazara.  Ovakovih  opreka 
nahodimo  u  Italiji  za  preporoda  mnogo,  to  je  utjecaj  renais- 
sance  same  i  kršćanskih  načela,  a  u  Napulju  pridolazi  još  utjecaj 
stranaca.  Već  su  Aragonci  bili  stranci,  Španjolci  se  bore  za 
crkvu,  ali  zaziru  od  talijanske  kulture  i  književnosti.  To  se  da- 
kako odrazilo  i  u  književnosti,  te  su  kasnije  i  Španjolci  našli 
svojih  hvalitelja,  medju  kojima  je  najdarovitiji  Luigi  Tansillo 
(g.  1510. — 1568.),  koji  se  sretno  poveo  za  Sannazarovom  pa- 
stirskom pojezijom  i  u  svojim  poučnim  pjesmama  prikazao  kul- 
turno stanje  svoje  domovine.  No  književnost  je  prestala  cvasti, 
kako  je  ono  evala  za  Alfonza  i  Ferranta. 


M lete  i  i  preporod,  245 


XIL 

Mletci  i  Julije  II. 

Mletci  i  preporod.   —    Colleoni.   —    Ženo  i  oba    Giustimanija.   — 
Barbaro.  —  Navagero,  —  Aldo  Manucije.   —  Papa  Julije  II.  — 
Julije  II.   i  preporod.   —  Michelangelo. 

B letcima  u  preporodnoj  književnosti  ne  pripada  jedno  od 
prvih  mjesta.  Petrarka  im  je  doduše  ostavio  svoju  knjiž- 
nicu, ali  ona  bi  zanemarena  i  raztresena;  sto  godina  kasnije 
dade  im  svoju  rukopisnu  zbirku  Bessarion  s  nešto  boljim  uspje- 
hom. Svakako  valja  iztaknuti,  da  su  u  Mletcima  bile  prve  zbirke 
starinskih  predmeta.  Već  u  polovini  14.  stoljeća  nahodimo  tomu 
traga,  bogati  Mletci  mogahu  lako  skupljati  blago. 

Ponosno  i  moćno  podigoše  se  palače,  koje  pokazuju  ukus 
velikaša  i  umjetnika,  crkve  se  napuniše  slika,  znameniti  ljudi 
dobiše  krasne  spomenike.  ]\Iedju  najznačajnije  gradjevine  mle- 
tačke pripada  Scuola  di  S.  Marco,  sagradjena  godine  1485.  U 
to  doba  javljaju  se  u  Mletcima  i  znameniti  portraiti,  kakov  je 
n.  p.  portrait  dužda  Leonarda  Loredana,  koji  izradi  Bellini. 
Giovanni  Bellini  (g.  1426. — 1516.)  bijaše  jedan  od  najvećih  ta- 
dašnjih slikara,  Isabella  Mantovanska  u  velike  ga  je  štovala,  a 
slavili  su  ga  Ariosto  i  Bembo.  Loredano  je  s  plemenitim  shva- 
ćanjem podupirao  znanosti  i  umjetnosti.  Njega  je  za  tu  zaslugu 
slavio  u  pogrebnu  govoru  humanist  Navagero. 

Jamačno  je  bilo  i  u  tadašnjim  Mletcima  težnje  za  slavom. 
Politici  i  vojnici  nadahu  se  steći  je  djelima,  a  naučnjaci  se  na- 
dahu, da  će  je  utvrditi  i  razširiti  svojim  spisima.  Mnogi  su  od 
njih  slavljeni  za  života,  a  po  smrti  dobili  su  spomenike.  Tako 
je  divnim  grobnim  spomenikom  proslavljen  dužd  Pietro  Moce- 
nigo  i  dužd  Vendramin.  Još  je  jasniji  primjer  ove  težnje  konja- 
nički kip  Colleonija,  koji  se  proslavi  najprije  kao  condottier, 
a  kasnije  je  radio  u  Mletcima  i  za  njih.  Sam  je  htio,  da  ga 
umjetnost  proslavi,  ali  nije    doživio    spomenika;    grad  mletački 

Ženo.  —    Giustiniani. 


Barbara. 


povjeri    izradnju    Andriji  Verrochiju    i  A.    Leopardiju,    te  steče 
konjanički  spomenik,  komu  nema  premca  u  svietu. 

Podupiranje  umjetnosti  počinje  se  u  Mletcima  dosta  rano; 
Mietčanin  papa  Pavao  II.  već  oko  polovine  15.  stoljeća  pre- 
nese ovaj  mletački  zanos  u  Rim.  Ali  upravo  on  posvjedoči,  da 
umjetnički  zanos  nije  redovno  spojen  s  podporom  književnosti. 
Mletčani  su  bili  previše  praktični  za  duboku  nauku.  Bilo  je 
i  tamo  škola,  u  kojima  su  se  predavale  starinske  nauke,  ali 
godine  1446.  nahodimo  odredbu,  da  se  mladići  uče  samo  ta- 
kove predmete,  koji  pristaju  mletačkim  običajima.  Uza  to  su 
drugi  gradovi  gojili  književnost  iz  same  ljubavi,  a  Mletci  više 
iz  težnje  za  slavom  i  iz  uvjerenja,  da  možeš  za  novac  sve  imati; 
tako  su  Mletčani  zavideći  Firenzi  postavili  plaćene  historio- 
grafe, da  se  natječu  s  firentinskima. 

Uza  sve  to  se  može  govoriti  o  preporodnoj  književnosti  u 
Mletcima.  Prvi  je  njezin  zastupnik  Karlo  Ženo  (t  1418.);  znat- 
nija su  oba  Giustinianija.  Otac  Leonardo  {1388. — 1446.)  govorio 
je  pogrebni  govor  Ženu,  bio  je  kao  i  on  činovnik  mletački  (umro 
je  kao  prokurator),  ali  ga  nadkrili  svojim  znanjem,  umio  je  grčki, 
a  gojio  je  muziku  i  latinsku  književnost.  Pod  kraj  života  dade 
se  na  teologiju.  Njegov  sin  Bernardo  (1408. — 1489.)  bijaše  od 
početka  do  kraja  samo  humanist.  I  on  je  bio  prokurator,  doče- 
kivao je  kao  govornik  careve  i  kraljeve,  kao  poslanik  pohadjao 
talijanske  države  i  tudje  dvorove,  ali  mu  je  bilo  draže  boraviti  u 
starini,  gojio  je  latinski  govor  i  latinsku  poslanicu,  poštovao  je 
starinske  ostatke  i  izučavao  staru  po  vješt  kako  rimsku  tako  i 
mletačku.  Uviek  je  sačuvao  svoju  ljubav  k  otačbini. 

Suvremenik  starijega  Giustinianija  bijaše  Franjo  Barbaro 
(od  prilike  od  1398.^ — 1454.).  Više  nego  u  kojega  drugog  Mlet- 
čanina  javlja  se  u  njega  mješavina  političkoga  i  književnoga 
interesa.  On  je  bio  činovnik  i  poslanik,  a  u  isti  mah  pisac 
učenih  razprava,  znalac  grčkoga  jezika  i  jedan  od  riedkih  pošto- 
vača  Grčke  priznajući,  da  je  rimska  kultura  tek  nastavak  grčke. 
Kao  naučnjak  bijaše  čedan,  a  kao  politik  samosviestan,  te  želi,  da 
naobrazba  služi  politici.  On  je  osudjivao  književničke  prepirke, 
koje   su  u  ono    doba    bile  u  modi.    On  je    bio    pravi    Mecenat, 

a  sam  je  napisao  samo  jedno  veće  djelo,  na  ime  »De  re  uxoria« 
(0  braku),  u  kojem  je  pribrao  izjave  starih  pisaca  o  tom  predmetu. 

Mladjemu  naraštaju  mletačkih  humanista  pripada  Andrija 
Navagero.  Bio  je  Mletčanin,  ali  se  osjećaše  Rimljaninom.  Njegov 
je  prijatelj  bio  Rafael,  koji  je  i  izradio  sliku  Navagerovu ;  danas 
imademo  kopiju  ove  slike.  Navagero  se  rodio  g.  1483.  (iste 
godine,  kad  i  Rafael)  u  Mletcima.  Ondje  mu  je  bio  učitelj  \\ 
višoj  nauci  Sabelliko,  grčki  se  nauči  u  Padovi  u  Musura,  koji 
probudi  u  njega  zanos  za  Pindarove  pjesme,  slobodoumnosti  se 
priviknu  u  Pomponazza.  Strogost  i  ozbiljnost  ovoga  uzgoja  po- 
kaza se  kasnije  i  u  njegovu  biću.  Bio  je  otvoren  i  iskren,  a 
'  da  nije  bio  surov,  —  bilo  mu  je  drago,  da  se  svidja,  ali  ipak 
bijaše  daleko  od  proste  koketnosti.  Navagero  postade  pjesnik, 
ali,  kako  reče  neki  suvremenik,  htio  je  da  mu  Muze  ostanu 
čiste;  Katula  je  još  nekako  podnosio,  ali  je  na  Marcijala  mrzio 
i  svake  bi  godine  sažegao  primjerak  njegovih  razuzdanih  pje- 
sama. U  svojim  pjesmama,  koje  pripadaju  medju  najljepše 
pjesme  preporodne  književnosti,  n.  pr.  u  odama  Veneri  i  noći, 
u  pozdravu  zavičaju,  iznosi  moderne  misli  u  starinskom  obliku 
upotrebljavajući  što  manje  mitologiju,  a  iztičući  što  više  svoju 
pobožnost  i  svoj  patriotizam.  Govorio  je  govore  duždima  i  zna- 
menitim naučnjacima  svoga  vremena,  skupljao  je  rukopise  i 
izdavao  pojedine  spise  n.  pr.  Ciceronove,  pisao  je  razborita  iz- 
vješća 0  starinama,  koje  je  s  prijateljima  revno  proučavao,  te  se 
trudio,  da  nastavi  historijsko  djelo  o  Mletcima,  koje  je  započeo 
njegov  učitelj  Sabelliko.  Napokon  bijaše  i  politik.  On  je  spjevao 
pjesmu  Juliju  II.,  kad  je  utvrdio  savez  s  Mletcima,  govorio  je 
govore  u  prilog  Leonovoj  osnovi,  da  se  pokrene  vojna  na 
Turke,  putovao  je  kao  poslanik  svojega  zavičaja  u  Španjolsku 
i  u  Francuzku,  u  kojoj  je  i  umro,  jedva  što  je  svoj  posao 
svršio  g.  1529.  Navagero  je  bio  u  svezi  s  naučnjacima  svo- 
jega zavičaja,  pa  i  s  onima,  koji  su  tek  na  mahove  boravili  u 
Mletcima,  sa  Sabellikom,  koji  je  bio  njegov  učitelj  i  majstor 
u  historijskom  prikazivanju,  a  prije  njega  i  upravitelj  mletačke 
knjižnice,  pa  osobito  s  Aldom  Manucijem  (Manuccio,  Manuzio). 

Latinski   je    pisao    njegov    prijatelj    Aldus   Pius  Manutius 

Romanus  ili  Bassianus,  koji  se  rodi  od  prilike  godine  1449., 
a  umrie  god.  1515.  Pisao  se  Romanus,  jer  je  bio  rodom  Rim- 
ljanin. Aldo  se  izobrazio  u  Rimu  i  Ferrari,  za  rata  g.  1485. 
živio  je  u  glasovitoga  Pića,  s  njegovim  rodjakom  Pijem,  knezom 
Carpijskim,  ostao  je  kasnije  u  prisnu  prijateljstvu  pišući  mu 
pisma  puna  mudrih  misli  i  posvećujući  mu  svoja  dragocjena 
izdanja.  On  se  mnogo  bavio  oko  grčke  književnosti,  poimence 
oko  Platonove  filozofije,  astrologije  nije  priznavao,  a  kršćanskoj 
vjeri  ostade  vjeran.  Grčkih  je  knjiga  do  tada  bilo  samo  malo 
štampano  u  Milanu,  Vicenzi  i  Firenzi,  pa  ga  to  ponuka,  da 
druge  sam  štampa,  počeo  je  to  g.  1490.  u  Mletcima.  Početak 
bijaše  veoma  mučan,  jer  mu  je  bilo  težko  naći  slagare  i  ko- 
rektore (popravljače),  ali  Aldo  ne  susta,  te  do  skora  steče  svjetski 
glas.  Dakako  uz  taj  posao  nije  obogatio,  nego  umrie  u  siro- 
maštvu. A  nije  mu  ni  grad  bio  zahvalan:  njega  su  do  skora  u 
gradu  zaboravili,  a  od  njegove  kuće  ne  ostade  ni  traga. 

Aldo  ne  bijaše  običan  štampar,  nego  okretan  trgovac, 
čovjek  uman,  pun  ukusa  i  učen.  Kao  trgovac  umio  je  poći  ne- 
prokrčenim  putem,  kao  vještak  uredi  svoja  izdanja  praktično  i 
ukusno,  kao  naučnjakje  pazio  ne  samo  na  spoljašnjost  izdanja, 
nego  i  na  sadržaj.  Sam  je  i  pisao  male  poučne  knjige  o 
latinskom,  grčkom  i  hebrejskom  jeziku  ili  ih  je  izdavao  pod 
svojim  imenom,  da  se  lakše  razpačaju:  ove  su  knjige  postale 
veoma  popularne,  te  je  jedna  od  njih  bila  uzorom  i  Kašicu, 
koji  je  napisao  prvu  gramatiku  hrvatskoga  jezika. 

Aldo  bijaše  humanist  i  pobožan  kršćanin,  pa  je  u  pred- 
govoru izdanja  Lukrecijeve  pjesme  preporučio,  da  se  zabaci 
sve,  što  se  protivi  teologiji.  Bio  je  humanist,  pa  s  toga  osobito 
ljubljaše  stare  pjesnike,  historike  i  filozofe,  ali  uza  sve  to  nije 
htio  zanemariti  domaćih  književnika.  On  je  u  12.  godini  svoje 
štamparske  djelatnosti  izdao  Dantea,  snovao  je  objelodaniti 
Boccaccia,  a  g.  1501.  objelodani  talijanska  djela  Petrarkina  po 
izvornom  rukopisu  pjesnikovu  s  pomoću  Pietra  Bemba.  Time  je 
posvjedočio  za  ono  doba  znamenitu  duševnu  samostalnost,  no  kao 
dobar  katolik  izostavi  sonete  naperene  protiv  papinskoga  dvora. 
Snovao  je  velike  osnove,   htio  je  objelodaniti  na  tri  jezika  za- 

jedno  bibliju  (na  grčkom,  latinskom  i  hebrejskom  jeziku),  to  je 
bila  onda  sasvim  nova  misao,  ali  je  Aldo  nije  izveo.  Aldo  je 
nastojao  i  oko  toga,  da  bi  car  Maksimilijan  I.  bio  pokrovitelj 
akademije,  koju  je  Aldo  osnovao,  da  njeguje  grčki  jezik. 
Reuchlin  mu  je  u  tom  pomagao,  ali  kad  su  se  nade  izjalovile, 
piša  Reuchlin  Aldu:  »Poznaješ  našu  Njemačku,  ona  nije  pre- 
stala biti  nenaobražena.  Mi  nismo  tebe  vriedni«. 

U  početku  16.  stoljeća  valjalo  je  Mletcima  proći  težku 
borbu.  Car  Maksimilijan  I.  mrzio  je  na  Mletke,  koji  su  mu  se 
protivili,  te  i  navali  na  Mletke,  ali  mu  Mletci  odolješe.  Teže  im 
je  bilo,  kad  je  papa  zasnovao  savez  protiv  njih,  te  kad  su  nji- 
hove najmeničke  čete  bile  razpršene.  Samo  s  pomoću  meteža  u 
Europi  mogli  su  se  Mletci  i  ovaj  put  spasti.  Ovaj  papa  bijaše 
Julije  II.  (1503. — 1513.),  utvrditelj  papinske  države.  Bio  je  to 
moćan  vladar,  koji  je  radio  u  prilog  Italije  s  geslom:  Napolje 
s  tudjincima!  Njegov  nam  je  lik  poznat  po  Rafaelovoj  slici, 
s  koje  se  razabira  njegova  odlučnost  i  ratobornost.  Kad  gaje 
jedared  upitao  Michelangelo,  bi  li  ga  prikazao  s  knjigom  u  ruci, 
odgovori  mu:  »Sto  mi  govoriš  za  knjige,  podaj  mi  mač  u  ruku, 
ja  ne  razumijem  knjiga«.  Ipak  je  bio  dosta  mudar,  da  podupire  i 
književnike.  Zato  je  imenovao  Scipiona  Fortiguerru  uzgojiteljem 
svoga  rodjaka,  Fedra  Inghiramija  upraviteljem  vatikanske  knjiž- 
nice, a  Bembu  dade  mnoge  povlastice.  Kao  i  Bembo  bio  je  za- 
nesen za  umjetnost.  Umjetnost  bijaše  postala  obilježje  vremena  i 
talijanskoga  narodnog  značaja;  Julije  je  ljubio  umjetnost  ne  kao 
zanesen  štovatelj  ljepote  nego  kao  velik  značaj,  koji  je  težio  za 
plastikom.  On  je  ukrasio  Rim  prekrasnim  zgradama,  bio  je  sretan 
naći  genijalne  pomagače,  a  živio  je  u  doba,  koje  je  nanovo  obrelo 
divne  ostatke  starine.  On  je  počeo  pregradjivati  crkvu  sv.  Petra, 
za  njega  je  nadjen  Laokoont  i  Apolon  belvederski,  njegovi  poma- 
gači bijahu  bogataš  Chigi  i  umjetnici  Bramante  i  Michelangelo. 
Najveći  je  dakako  od  sviju  umjetnika  njegova  kola  Michel- 
angelo. Godine  1505.  bi  pozvan  u  Rim,  gdje  mu  je  valjalo 
papi  još  za  života  papina  izraditi  nadgroban  spomenik.  No  kako 
se  crkva  sv.  Petra  počela  pregradjivati,  sam  je  papa  odgodio 
izgradnju  svoga  spomenika,  no  Michelangelo  se  vas  viek  bavio 

oko  svoje  osnove.  Istom  iza  30  godina  izveli  su  učenici  njegovi 
ovaj  spomenik,  ali  se  ovaj  spomenik  znatno  udaljio  od  izprvične 
osnove  majstorove.  Ipak  je  Michelangelo  dovršio  jedan  kip  kao 
značajan  tribut  (danak)  papi  i  njegovu  vremenu,  a  to  je  kip 
Mojsijin.  U  njemu  je  izražen  tip  pape,  ne  zakonodavca  i  pastira, 
nego  vojskovodje.  Namjesto  nadgrobnoga  spomenika  naloži  papa 
Michelangelu,  da  izslika  strop  i  zidove  sikstinske  kapele ;  Miche- 
langelo se  u  početku  doduše  protivio  veleći,  da  nije  slikar,  ali 
je  ipak  zadaću  izveo  na  čudo  svega  svieta.  Više  nego  četiri 
godine  izradjivao  je  Michelangelo  svoje  veličanstveno  djelo.  No 
Michelangelo  se  proslavi  i  kao  književnik.  Njegovi  su  talijanski 
soneti  takovi,  da  se  upravo  čudiš,  kako  je  pjesnik  umio  u  ove 
okove  sapeti  žarko  čuvstvo  i  neobično  jake  izraze.  U  njima 
ne  slavi  pape,  nego  ga  dapače  prekorava,  što  je  umjetnika 
zanemarivao,  pa  govori  ponajpaČe  o  prijateljstvu,  ljubavi  i  vjeri. 
Nije  nimalo  opravdano  koriti  Michelangela,  da  nije  bio  religiozan; 
štovanje  sina  Božjega  i  majke  Božje  izpunjava  mu  svu  dušu. 
Kolikegod  bile  zasluge  Julijeve,  ipak  je  za  preporod  važ- 
niji njegov  nasljednik  Leon  N.,  koji  je  usavršio  preporodnu 
naobrazbu. 

NIII. 

Leon  X. 

Leonova  mladost  i  značajka .  —  Bibbiena  i  7ijegova  komedija.  — 
Pompofiazzo.  —  Njegovanje  grčkoga  i  latinskoga  jezika.  —  Knji- 
ževne povjesti.  —  Lati?iski  pjesnici.  —  Talijanski  pjesnici'.  Tris- 
sino  i  Rucellai.  —  Vit  tor  ij a  Colonna.  —  Michelangelo.  —  Ra- 
faelove  glavne  slike.  —  Leofi  prema  učenjacima.  —  Hvala  i  kudnja 
hijizevnikd.  —  Leotiova  politika.  —    Vjerske  borbe.  —  Reformacija. 

lll^eon  N.  bijaše  treći  sin  Lorenza  Medicija.  Za  svoja  tri  sina : 
■  Giuliana,  Pietra  i  Giovannija  govorio  je  firentinski  vladar: 
prvi  je  dobar,  drugi  je  budala,  a  treći  mudar.  Ovu  je  mudrost 
Giovanni  posvjedočio  kao  papa. 

Rodio  se  11.  decembra  ^.  1475.  u  Firenzi,  poučavali  su 
ga  pored  otca  najznamenitiji  naučnjaci  firentinski,  te  su  ga  već 
za  mlada  odredili  za  svećenički  stalež.  Zato  je  bilo  otcu  drago, 
sto  je  francuzki  kralj  Ljudevit  sinu,  komu  još  nije  bilo  osam 
godina,  g.  1483.  dao  neku  opatiju  i  namienio  nadbiskupiju 
Aix-en-Provence-sku,  te  stoje  papa  proglasio,  daje  diete  sposobno 
primiti  duhovne  beneficije  (nadarbe),  i  ujedno  ga  imenovao  pro- 
tonatorom ;  dapače  je  otac  mjesece  i  mjesece  nagovarao  papu, 
da  mladoga  Ivana  učini  kardinalom,  pa  i  doista  g.  1489.  po- 
stane mu  sin  kardinal.  Sinu  je  bilo  tek  trinaest  godina,  imenovanje 
se  samo  neko  vrieme  tajilo;  do  skora  bi  Ivan  poslan  u  Rim,  da 
ovdje  praćen  iz  daleka  budnim  okom  otčevim  započne  svoju 
karijeru.  Četvrt  stoljeća  izmedju  toga,  što  je  postigao  kardi- 
nalsku čast  i  što  je  postao  papom,  bila  je  po  mladića  pogi- 
beljna, jer  mu  se  istom  valjalo  učiti,  da  razlikuje  dobro  od 
zla.  On  naobrazi  svoj  duh  tako  osobito  i  bogato,  da  je  svomu 
pontifikatu  (vladi)  podao  sjaj,  koji  je  preživio  stoljeća  i  nje- 
govu vremenu  pribavio  slavno  ime   »zlatnoga  vieka«. 

4.  marta  1513.  započe  se  konklav  (papinsko  biranje),  iz 
kojega  Giovanni  de'  Medici  izadje  kao  papa  s  imenom  Leon  X. 
Novoga  su  papu  još  slabo  poznavali;  skoro  iza  toga,  stoje  uzasao 
na  priestolje,  pisao  je  carski  poslanik:  »Papa  će  biti  prije  blag 
kao  ovca  nego  divlji  kao  lav  (leo),  bit  će  čovjek  mira«.  I  drugi 
su  se  mnogo  nadali :  politici  su  mislili,  da  će  im  se  lako  podavati, 
književnici  i  pjesnici,  naučnjaci  i  umjetnici  videći  na  priestolu 
papinskom  pravoga  Medicija  pouzdano  su  držali,  da  će  podu- 
pirati njihova  duševna  nastojanja  i  darežljivo  ih  pomagati  u 
materijalnim  potrebama,  bogoslovi  su  se  nadali,  da  će  nerato- 
boran  papa  radije  prionuti  uz  crkvene  reforme  i  pobožne  navike, 
a  salonski  su  opet  junaci  mislili,  da  će  novi  papa  svoj  dvor 
učiniti  sielom  družtvenoga  veselja  i  užitka. 

Možda  nije  spoljašnji  lik  nijednoga  pape  tako  poznat  po- 
tomstvu kao  Leonov  po  Rafaelovoj  slici,  koja  se  čuva  u  Fi- 
renzi (palazzo  Pitti).  On  nije  liep  čovjek:  tusto  lice  s  izbuljenim 
očima  izviruje  izpod  uzke  kape,  koja  mu  pokriva  glavu;  tromo 
tielo  nesigurno    mu    se    držalo    na    tankih  nogu,   bio  je  spor  u 

kretnjama,  a  okolini  je  bilo  neugodno  gledati,  kako  se  nepre- 
stano muči,  da  osuši  pot  na  glavi  i  ruku.  Ali  ovoga  neugod- 
noga dojma  nestajaše  odmah,  kad  bi  progovorio  ili  se  nasmijao, 
kad  bi  podigao  liepu,  bielu  ruku,  u  kojoj  je  ponajviše  nosio 
povećalo,  s  pomoću  kojega  je  običavao  milo  i  prijazno  proma- 
trati ljude  i  predmete. 

»Uživajmo  papinstvo,  koje  nam  je  Bog  dao«,  vele,  da  je 
uzkliknuo  Leon,  kad  je  postigao  najvišu  duhovnu  čast.  Njemu 
bijaše  drag  užitak,  kao  i  život.  Sam  nije  pretjerano  uživao,  ali 
je  rado  drugima  priredjivao  obilate  gostbe;  premda  je  bio  inače 
lagodan,  rado  je  polazio  u  lov,  dapače  bio  smioniji  nego  drugi; 
ljubio  je  mir,  ali  je  ipak  polazio  prohode,  natjecanja  bivola  i 
borbe  bikova,  kojima  je  sam  zabavljao  veseli  puk  rimski  za 
karnevala  (poklada)  ili  za  drugih  zgoda.  On  je  bio  uviek  vedar, 
dapače  i  uz  nezgode  i  tužne  prilike  nije  dao  maha  žalosti.  Rado 
se  šalio  i  druge  nagonio  na  smieh,  a  i  sam  se  rado  smijao  do- 
sjetkama fine  komedije  kao  i  slobodnim  rieČima  svojih  lakrdi- 
jaša  i  smiešnim  licima  svojih  izjelica.  Bio  je  majstor  u  karikaturi 
(nagrdi):  svoga  je  improvizatora  Barabellu,  rdjava  stihotvorca, 
od  šale  dražio  dotle,  dok  se  nije  ozbiljno  stao  natjecati,  da  bude 
ovjenčan  kao  pjesnik  na  Kapitoliju;  tada  naloži,  da  ga  obuku 
u  zlato  i  purpur  i  da  ga  posade  na  urešena  slona,  pa  ga  ovako 
predade  ruglu  svjetine.  Bio  je  dobroćudan  i  darežljiv,  htio  je  da 
i  drugi  budu  vedri  kao  on,  zato  nije  svojim  rodjacima  i  zemlja- 
cima, kao  ni  drugim  mnogobrojnim  moliteljima  odbijao  nikakve 
molbe,  nego  ih  je  sokolio  prijaznom  riečju  i  onda,  kad  im  nije 
mogao  ili  htio  izpuniti  želje.  Dobivao  je  na  godinu  500.000 
dukata  dohodka,  ali  je  sve  to  brzo  prolazilo.  U  tom  je  bio 
upravo  velik,  a  nije  nikada  mislio  i  želio  svojom  darežljivošću 
sjati.  Bio  je  čovjek  medju  ljudima,  osobito  blag  i  dobar  prema 
nižima,  dapače  i  prema  životinjama  pokazivaše  svu  dobrotu 
svoga  srca.  Ako  je  vidio,  da  je  tko  vriedan,  u  velike  ga  je 
cienio.  Takav  je  bio  već  kao  kardinal,  takav  ostade  i  kao  papa, 
te  se  rado  pokoravaše  onima,  koji  su  što  vriedili,  poimence  u 
znanosti  i  umjetnosti.  Bio  je  u  velike  sposoban  za  naobrazbu, 
a  za  duševnim  je  užitcima  upravo  čeznuo.  Zato  je  njegovo  ime 

bezsmrtno,  njegov  viek  tako  slavan,  jer  mu  je  najviši  duševni 
užitak  bio  životna  potreba,  jer  je  držao,  da  mu  je  to  zadaća 
zvanja,  a  ne  tek  razbibriga  za  dokolice.  Ako  je  i  bilo  većih 
ljudi  nego  što  je  bio  on,  ako  je  i  bilo  većih  pjesnika,  nego  što 
su  živjeli  za  njega,  ipak  nema  vremena,  koje  bi  bilo  obasjano 
sunčanim  svjetlom  vedrine  kao  njegovo,  nijedno  ime  ne  sjaje 
tolikom  srećom  kao  njegovo. 

Da  je  tko  zapitao  Leona,  što  je  sreća  njegovih  dana,  on 
bi  jamačno  pokazao  na  pjesnike  i  umjetnike,  koji  su  živjeli  oko 
njega,  a  da  ga  je  tko  još  dalje  izpitivao,  neka  reče  neko  ime, 
on  bi  napomenuo  Bibbienu. 

Bernardo  Dovizi,  koji  se  nazva  po  rodnom  gradu  Bib- 
biena, rodi  se  4.  augusta  1470.,  a  umrie  u  Rimu  9.  no- 
vembra 1520.  On  je  bio  poslanik  Piera  Medicija  u  Ludovika 
Mora,  zatim  se  dugo  vremena  bavio  na  urbinskom  dvoru,  te  je 
ondje  i  u  drugim  mjestima  svojom  lukavošću  pribavio  sebi  zna- 
menita mjesta,  a  po  svojoj  dosjetljivosti  i  veseloj  ćudi  svima 
omilio,  —  u  Castiglionovu  »Cortigianu«  on  govori  o  šali  i 
dosjetci.  U  Rimu  bijaše  šaljivac  Leonov,  te  ga  Leon  g.  1513. 
učini  kardinalom.  Kao  šaljivac  pjevao  je  vesele  pjesme,  a  kao 
kardinal  polazio  je  na  diplomatska  putovanja.  Bibbiena  je  veselo 
živio,  rado  se  bavio  u  ženskom  družtvu,  te  se  obradova,  kad 
je  čuo,  da  će  Giuliano  Medici  sa  svojom  ženom  Filibertom  Sa- 
vojskom  doći  u  Rim  k  papi.  Ali  Bibbiena  nije  bio  samo  družtven 
veseljak.  Njegova  je  kuća  bila  stjecalište  umjetnika  i  naučnjaka, 
a  medju  njima  se  izticaše  Rafael,  koji  je  izradio  četiri  kartona, 
po  kojima  je  izslikana  kupaonica  kardinalova;  kardinalovom 
sinovicom  Marijom  trebaše  da  se  vjenča  Rafael.  Bibbiena  se 
radovao  razpravama  svojih  štićenika,  podupiraše  darežljivo  nji- 
hova nastojanja,  te  je  jamačno  tako  stekao  većih  zasluga  nego 
svojim  književnim  radom. 

Njegova  komedija  »La  Calandra«  pripada  medju  najsta- 
rije umjetne  komedije  talijanske,  prikazana  je  prvi  put  u  Rimu 
pred  Leonom  X.  godine  1514.  Ona  se  prislanja  uz  Plautove 
»Menehme«  jedino  s  tom  razlikom,  što  u  modernoj  drami  nisu 
dva  brata,  nego  brat  i  sestra:   Lidije  i  Santilla,    oni  su  jedno 

na  drugo  veoma  nalik,  žive  u  istom  mjestu,  ali  jedno  ne  zna 
za  drugo,  pa  tako  nastaje  zaplet.  Lidije,  preodjeven  u  žensko 
odielo,  zaljubi  se  u  Fulviju,  ženu  bedaka  Kalandra,  a  ona  mu 
uzvrati  ljubav;  Santilla  u  mužkom  odielu  steče  prijateljstvo  u 
trgovca  Perilla,  koji  je  odabere  za  zeta.  Sad  se  svidi  Kalandni 
liepi  Lidije,  koga  on  drži  za  žensko  biće,  dok  Fulvija  primami 
k  sebi  Santillu  držeći  je  za  Lidija.  Xo  kad  ona  razabere,  da 
je  to  ženska  glava,  bojeći  se  demonske  preobrazbe  posije  je 
k  čarobnjaku  Ruffu.  ali  se  do  skora  umiri,  kad  Santilla  lukavo 
izidje  iz  škripca,  te  mjesto  sebe  posije  k  njoj  slugu  Fanija, 
kojega  opet  do  skora  izmieni  pravi  Lidije.  Sve  to  saznade  Ka- 
landro,  koji  je  nesretan  u  svojim  ljubavnim  pustolovinama,  te 
zato  želi,  da  i  drugima  smeta :  on  zateče  krivce  i  zahtieva  pred 
rodjacima,  da  se  spase  okaljana  čast.  Xo  krivci  su  lukaviji  od 
njega:  braća  se  napokon  upoznadu,  izmiene  odiela  i  mjesta 
tako,  da  prizvani  svjedoci  u  zatvorenoj  sobi  nadju  samo  dvie 
žene.  Tako  Kalandrova  žena  slavi  slavlje.  Xa  koncu  polazi  San- 
tilla za  odrasloga  sina  Kalandrova,  a  Lidije  treba  da  uzme 
Perillovu  kćer.  Drama  je  puna  drastične  komike,  osobito  u  pri- 
zorima, u  kojima  se  javlja  Kalandro  sa  svojim  slugom.  Medjutim 
nije  ova  komedija  po  tom  važna,  nego  po  načinu,  kako  pisac 
prikazuje  pobjedu  lukavosti  nad  moralom. 

Pored  Bibbiene  valja  nam  napomenuti  Pietra  Bemba,  koji 
je  bio  prijatelj  i  tajnik  papin,  a  po  svojoj  naobrazbi  jedan  od 
najznamenitijih  ljudi  talijanskoga  preporoda. 

Od  Bemba  se  ne  može  dieliti  Jacopo  Sadoleto  (1477.  do 
1547.)  ne  samo  zato,  stoje  bio  takodjer  papinski  tajnik,  biskup 
i  kardinal,  nego  i  s  toga,  što  je  takodjer  ujedinjivao  talijansku 
i  latinsku  kulturu.  Bio  je  majstor  listovnoga  sloga,  tako  da  je 
i  službene  spise  zaodievao  u  klasičnu  formu;  bio  je  i  pjesnički 
nadaren;  kad  je  nadjena  skupina  Laokontova  g.  1506.,  spjevao 
je  stihove,  koje  Lessing  drži  dostojnima  starinskoga  kojeg  pisca, 
te  je  šteta,  što  je  prestao  pjevati.  Bio  je  vrstan  filozof  i  pe- 
dagog, on  je  istina  u  filozofiji  i  stilistici  išao  tragom  Cicero- 
novim  i  nastojao  nadoknaditi  njegove  izgubljene  spise  >-Hor- 
tenzija«  ili   ^De  laudibus  philosophiae«   (0   pohvali  filozofije)  i 

»De  gloria«  (0  slavi)  svojima,  ali  je  uza  sve  štovanje  starinske 
nauke  tražio,  da  značajnost  bude  cilj  uzgoja,  a  sam  uzgajač  da 
bude  izvrstan  ,  moralno  čist  i  dobar.  Uza  to  ostade  pobožan 
teolog,  ali  nije  zazirao  od  toga,  da  druguje  i  s  protivnicima, 
a  kako  je  bio  uzoran  i  čist,   nije  ga  nitko  poradi  toga  sumnjičio. 

Pietru  je  Bembu  Leon  naložio,  da  pročita  djelo,  koje  je 
onda  u  vjernika  izazvalo  neugodne  osjećaje,  ali  on  ne  nadje 
ništa  zla.  Bilo  je  to  djelo  Pietra  Pomponazza  »De  immortali- 
tate  animae«   (0  bezsmrtnosti  duše). 

Pomponazzo  se  rodi  14.  septembra  1462.  u  Mantovi,  bio 
je  učitelj  u  Padovi  i  Bologni,  a  umro  je  u  Bologni  g.  1525. 
Bio  je  malen,  rek  bi  patuljak,  vazda  boležljiv,  ali  vazda  voljan 
iztraživati  i  proučavati.  On  je  svršio  svoju  glasovitu  razpravu 
24.  septembra  1516.,  u  4.  godini  Leonova  pontifikata  (vlade). 
Pisac  je  samo  na  oko  branič  kršćanske  vjere,  on  se  utječe  pod 
okrilje  velikoga  crkvenoga  otca  Tome  Akvinca,  te  s  njime  pobija 
zajedničkoga  protivnika  Averroesa,  ali  izvodi  koješta  čudno  iz 
njegovih  rečenica,  poriče  Pitagorinu  seobu  duša  i  crkvenu  nauku 
0  uzkrsnuću.  Njegova  je  glavna  misao,  da  su  duša  i  tielo  ne- 
razdružna  cjelina,  te  da  je  poradi  toga  duša  tvarna,  prolazna, 
smrtna.  On  to  izvodi  odatle,  što  čovjek  stoji  nizko,  ako  ga  iz- 
poredimo  s  višim  bićima;  očekivanje  nagrade  i  strah  od  kazni 
protivi  se  kreposti;  za  smrt  veli,  daje  valja  prezirati,  bila  ne 
bila  duša  bezsmrtna,  te  nas  ništa  ne  smije  odvratiti  od  kre- 
posti, ma  što  se  dogodilo  poslije  smrti.  Još  dalje  podje  Pom- 
ponazzo u  drugoj  svojoj  radnji :  De  incantationibus  (0  začara- 
vanjima),  u  kojoj  nastoji  pokazati  prave  uzroke  čudnih  pri- 
rodnih dogadjaja;  u  ovom  djelu  prikazuje  pisac  i  samu  vjeru 
kao  prolaznu  pojavu. 

Leon  je  blago  postupao  s  piscem,  poslije  Bembova  iz- 
vješća tek  je  pisca  pozvao,  da  opozove  svoju  nauku.  Premda 
Pomponazzo  možda  i  nije  živio  u  Rimu,  ipak  pripada  Leo- 
novu  kolu. 

S  Bibbienom,  Bembom  i  Pomponazzom  ne  svršuje  se  niz 
ljudi,  koji  su  živjeli  oko  Leona.  Leon  je  pobudio  živu  naučnu  dje- 
latnost u  Rimu,  on  je  svojom  konstitucijom  (ustavom)  4.  novembra 

g.  1513.  reformirao  rimsko  sveučilište,  u  koje  je  uveo  i  iztoČne 
jezike.  I  grčki  jezik  nadje  podpore:  Alda  Manucija,  koji  je 
medju  vladarima  nalazio  dragovoljnih  kupaca  i  revnih  čitatelja 
svojih  liepih  i  ukusnih  izdanja  grčkih  klasika,  podupiraše  i  Leon, 
te  su  se  njegova  izdanja  održala,  premda  je  i  Rim  imao  štam- 
pariju grčkih  knjiga,  koju  je  papa  podupirao;  Grk  Marko  Musur, 
koji  je  s  mnogim  drugim  svojim  zemljacima  došao  u  Rim,  nadje 
u  pape  i  njegova  kola  veliko  priznanje. 

Uza  svu  ovu  njegu  helenski  viek  ne  procvate;  učenjački 
jezik  ostade  i  u  napredak  latinski.  Naučna  se  revnost  laćaše  rimske 
starine :  kupilo  se  i  redjalo,  spomenici  starine  vjerno  su  se  po- 
pisivali i  pomnjivo  čuvali ,  stari  rukopisi  sahranjivali  su  se  u 
vatikansku  knjižnicu,  o  kojoj  se  mnogo  brinuo  Leon.  Knjižni- 
čari ove  bogate  zbirke  bijahu  sami  po  sebi  zastupnici  naučnoga 
rada,  medju  njima  je  najznamenitiji  Inghirami,  koji  se  više  iz- 
takao  govorničkim  talentom  nego  učenim  djelima.  U  ostalom 
se  nauka  nije  brinula  samo  za  starinu,  nego  i  za  novi  viek, 
kako  nam  to  svjedoči  Paolo  Giovio  (1483. — 1552.),  koji  boravi 
u  Rimu  od  godine  1516.,  te  već  za  Leona  poče  pisati  »Eiogia 
illustrium  virorum«  (Pohvale  slavnih  ljudi).  Ovi  opisi  doduše 
nisu  uviek  prosti  od  cifrarije,  ali  ipak  teže  za  istinom  i  histo- 
rijskom pravednošću,  te  se  od  sličnih  djela  odlikuju  time,  što 
ne  hvale  sviju  ljudi,  nego  nastoje  individualno  karakterizirati; 
vidi  se,  da  pisac  ne  drži  svojom  zadaćom  popisivati  pojedine 
dogadjaje,  nego  prikazati  razvoj  duha  i  značaja,  pa  se  osvrnuti 
i  na  znamenite  spoljašnje  crte. 

Ako  je  latinska  pojezija  osobita  značajka  preporodne 
književnosti,  nije  čudo,  što  je  imade  dosta  i  na  Leonovu  dvoru. 
Dapače  imademo  dva  kataloga  (popisa)  ovih  latinskih  pjesnika 
Leonova  kola.  Jedan  je  katalog  pjesnička  poslanica  Arsillova  »De 
poetis  urbanis«  (0  gradskim  pjesnicima),  upravljena  Paolu  Gio- 
viju,  ali  pisac  ne  pazi  mnogo,  nego  uporedo  napominje  važne  i 
neznatne  pisce ;  drugi  je  katalog  Pierija  Valeriana,  vrstna  lati- 
nista Leonova,  koji  je  napisao  književnu  povjest  dosta  plačljivo 
u  djelu    »De   infelicitate   literatorum«   (0    nesreći   književnika). 

Medju  sretnim  pjesnicima  onoga  vremena  možemo    napo- 

menuti  M.  A.  Flaminija  (1498. — 1550.)  a  medju  nesretnima 
Ivana  Corycija.  Flaminije  bijaše  pjesnik  vješt  obliku  i  duhovit, 
maštao  je  o  ujedinjenoj  Italiji,  te  je  pozivao  papu,  da  pridigne 
potisnutu  domovinu,  pojezija  mu  je  puna  starinskih  uspomena, 
pokojnu  prijatelju  pjeva  pjesmu  i  opisuje  njegov  ulazak  u 
pogansko  nebo,  poradi  svojih  protestanskih  aluzija  (natucanja) 
imao  je  okapanja  sa  cenzurom.  Corycije  je  i  sam* mogao  sastaviti 
I  po  koju  pjesmu,  ali  je  izišao  na  glas  tim,  što  je  prikupio 
pjesme  svojih  drugova,  koje  je  kasnije  Član  njegove  družbe 
BI.  Palladio  g.  1524.  objelodanio  pod  nadpisom:  »Coryciana«. 
Kad  je  kipar  Šanso  vino  u  crkvi  sv.  Augustina  izradio  skupinu 
sv.  Ane,  Marije  i  Isusa,  ponuka  Corycije  prijatelje  pjesnike,  da 
proslave  umjetnika  i  njegovu  umjetninu.  Tako  se  oko  ove 
jezgre  nanizaše  svakojake  pjesme,  koje  su  zrcalo  tadašnjega 
duševnog  života  i  Leonova  kola.  Sam  je  Corycije  jadno  svršio, 
kad  je  godine   1527.  zauzet  Rim. 

Slične  zbirke  talijanskih  pjesama  iz  istoga  vremena  ne- 
mamo, ali  je  Leon  podupirao  i  talijansku  književnost.  Mnogi 
od  pjesnika  talijanskih,  koje  je  on  podupirao,  nisu  se  mogli 
proslaviti,  a  neki  su  i  sasvim  zaboravljeni.  Ipak  su  neki  stekli 
slavu,  medju  kojima  se  iztiču  Trissino  i  Rucellai. 

G.  G.  Trissino  (1478. — 1550.)  više  je  čestit,  ugledan 
čovjek,  nego  vrstan  pjesnik.  On  je  ozbiljno  shvaćao  pojeziju 
kao  i  poslaničke  poslove,  koje  mu  je  povjeravao  papa  Leon,  ali 
nije  bio  sretan  ni  u  jednom  ni  u  drugom.  Bio  je  izvrstan  pa- 
triot, koji  se  radovao  slavnoj  prošlosti  domovine  i  suvremenomu 
cvatu  kulture,  koji  je  poštovao  jezik  talijanski  kao  izraz  mo- 
derne kulture,  a  latinski  kao  jezik  pradjedova.  Da  ovu  dvojaku 
ljubav  pokaže,  opjevao  je  gradju,  koja  pripada  koncu  staroga 
vieka  ili  početku  srednjega,  u  svojem  velikom  epu  »L'  Italia 
liberata  dai  Gothi«  (Italija  oslobodjena  od  Gota);  ali  ni  gradja, 
ni  obradba,  ni  silne  borbe  naroda,  ni  ljubav  Justinijanova,  ni 
govori  Belisarovi,  ni  mitologijski  upletci  ne  mogahu  ugoditi 
čitateljima,  te  je  Trissino  požalio,  što  se  latio  pera  i  što  nije 
radije  pjevao  o  Orlandu.  Ljubav  k  starini  pokaza  Trissino  i  u 
drugim  djelima,  od  kojih  ćemo  spomenuti  tragediju  »Sofonisbu«. 

To  je  jedna  od  prvih  tragedija,  koja  starinsku  gradju  obra- 
djuje  na  starinski  način;  tu  nahodimo  zbor  i  glasnika,  koji  priča, 
što  se  medjutim  dogodilo.  U  tragediji  imade  zvučnih  patriot- 
skih rieči  i  uspomena  starine.  Ali  uza  sve  to  nije  ova  drama 
tek  rimska  junačka  tragedija,  a  još  manje  poklon  starinskim 
bogovima,  nego  je  ljubavna  drama  i  uza  sva  starinska  imena 
u  neku  ruku  kršćansko  djelo.  Ljubav  i  prijateljstvo  Sofonisbino 
prema  Masinissi  i  Erminiji  slavi  se  prekrasnim  riečima,  u  tadašnjoj 
talijanskoj  književnosti  nema  mnogo  takovih  tužbalica,  kakova 
je  ona,  koju  govori  Erminija  svojoj  pokojnoj  prijateljici.  Svoje 
pak  kršćanstvo  pokazuje  pjesnik  u  zborovima,  koji  ne  govore 
0  bogovima  i  o  sudbi,  nego  samo  o  Bogu. 

Trissinu  je  posvetio  svoju  poučnu  pjesmu  o  pčelama 
Giov.  Rucellai,  rodjak  Leona  X.  (1475. — 1526.);  to  je  veliko 
pjesničko  djelo,  koje  je  ugodilo  suvremeničkomu  ukusu;  ono 
je  plod  marljivih  studija,  pjesnik  s  velikom  ljubavlju  ulazi  u 
sitni  život  pčela.  Uzorom  mu  bijaše  Vergilije,  koga  u  prigodi 
slavi,  pa  se  rado  povodi  za  majstorom  i  u  tom,  što  upleće  i  suvre- 
mene dogadjaje.  Didaktični  (poučni)  ep  činio  se  pjesniku  samo 
odmorom,  te  na  koncu  pjesme  veli  pjesnik,  da  mu  se  valja  opet 
povratiti  k  tužnomu  Orestu.  On  je  na  ime  kao  i  prijatelj  njegov 
Trissino  bio  i  tragik;  »Orest«  izadje  g.  1524.,  no  »Rosmunda«, 
koja  mu  pribavi  najveću  slavu,  izadje  već  g.  1515.,  te  se  po 
svoj  prilici  skoro  prikazivala  u  glumištu  kapitolijskom.  U  ovoj 
tragediji  priča  nam  pjesnik  povjest  longobardske  princese ; 
premda  je  tiranski  nasljednik  njena  otca  od  lubanje  njegove  iz- 
radio kupu  za  piće,  ipak  ona  podje  za  nj,  ali  mu  radi  o  glavi, 
te  se  obraduje,  kad  se  namjesto  nje  druga  ruka  osvetnički 
digne  na  silnika.  U  zborovima  i  u  obće  u  lirskim  dielovima 
ima  poleta,  ima  jezične  melodije.  Ali  uza  sve  to  tragedija  nije 
izvrstna.  Pisac  se  drži  priče,  kako  je  priobćuje  Pavao  Djakon, 
ali  ju  je  preinačio  na  način,  koji  ne  ide  u  prilog  psiholo-  ' 
gijskoj  istini. 

Da  su  tadašnji  dramatici  tražili  primjer  požrtvovne  i  dje- 
lotvorne ljubavi,  bila  bi  im  ga  podala  krasna  i  umna  pjesni- 
kinja Vittorija    Colonna    (1490. — 1547.).    Malo   je  koja   pjesni- 

kinja  tako  žarko  slavila  ljubav,  a  možda  nijedna  Talijanka  nije 
tako  usrdno  slavila  bračne  vjernosti.  Dok  joj  je  živio  junački  muž 
Francesco  d'  Avalos,  kasnije  marchese  di  Pescara,  a  i  poslije 
njegove  smrti,  koja  ga  stiže  u  bitci  kod  Pavije  godine  1525., 
ona  mu  bijaše  vazda  vjerna  veleći,  da  je  samo  u  njegovu 
životu  nalazila  života.  Drugima  je  samo  prijateljica,  ljubi  pri- 
rodu, odlikuje  se  pobožnošću,  te  osobito  slavi  Isusa,  u  smrti 
vidi  početak  nova  života,  u  kojem  se  ne  će  samo  sastati  s  mužem 
nego  će  i  gledati  čistije  svjetlo;  za  slavu  ljudsku  ne  mari. 

Ipak  je  ona  stekla  veliko  priznanje,  premda  je  prezirala 
slavu,  živeći  skromno  ipak  je  pobudjivala  radoznalost  i  čeznuće. 
Kako  pjesme  onoga  vremena  mnogo  slave  Leonove  vrline  i 
njegovu  milost,  tako  uznose  i  ljepotu  i  čistu  dušu  Vittorijinu; 
osobito  krasne  sonete  spjevao  joj  je  Michelangelo. 

Michelangelo  pjeva^še  pjesme,  a  Rafael  bijaše  izpitivač 
starine.  Ali  su  obojica  bezsmrtno  ime  ponajviše  stekli  svojim 
umjetninama.  Leon  nije  prema  njima  bio  predarežljiv,  kako 
mnogi  misle,  ali  je  istina,  da  je  Leon  umio  umjetnike  slaviti  i 
poučavati,  prosudjivati  i  upotrebljavati.  Nisu  Michelangelo  i 
Rafael  jedini  umjetnici,  koji  su  živjeli  oko  Leona  u  Rimu,  ali 
su  naj znatniji. 

Michelangelo  bijaše  u  Rimu,  kad  je  Leon  izabran ;  u  svojim 
listovima  pomnjivo  nastoji  dokazati,  da  nije  nikada  govorio 
protiv  Medicija.  Od  pape  je  primio  nekolike  naručbe,  n.  pr.  da 
izvede  pročelje  na  crkvi  sv.  Lovrinca  u  Firenzi ;  tako  i  ode 
Michelangelo  iz  Rima;  on  u  ostalom  nije  bio  prijatelj  veseloj 
buci  papinskoga  dvora  i  rimskoga  života,  te  podje  u  Firenzu, 
odakle  je  pisao  papi,  da  bi  trebalo  podići  spomenik  Danteu. 
Nijedno  djelo  Michelangelovo  nije  u  tješnjoj  svezi  s  papom 
Leonom,  naprotiv  Rafaelova  djelatnost  podpuno  se  podudara 
s  viekom  Leonovim. 

G.  1508.  dodje  Rafael  na  poziv  pape  Julija  II.  u  Rim  i 
ostade  ovdje  do  svoje  smrti.  Istom  za  Leonova  pontifikata  razvi 
se  Rafael  podpuno ;  on  je  sam  slikao,  risao  po  starinskim  spo- 
menicima, izradjivao  plastična  djela  i  osnove  za  palače,  te  i 
druge  umjetnike  vodio  i  upućivao  po  želji  papinoj  tako,  da  je 

već  g.  1518.  ferrarski  poslanik  mogao  napisati:  »Sve,  što  se 
tiče  umjetnosti,  povjerava  papa  Rafaelu«.  Rafael  je  ljubio  sa- 
dašnjost, veselio  se  prijateljstvu  velikih  ljudi,  pa  je  i  naslikao 
mnogo  portraita  svojih  suvremenika,  medju  kojima  su  papa 
Leon,  kardinal  Bibbiena,  Castiglione,  Inghirami  i  Tebaldeo, 
MletČani  Beazzano  i  Navagero.  Dapače  i  u  historijske  slike 
usudi  se  Rafael  unieti  suvremene  osobe,  tako  je  n.  pr.  u  iz- 
gonu Heliodorovu  iz  hrama  sprieda  postavio  skupinu  s  Ju- 
lijem  II.  Ali  umjetnika  nije  zanimala  samo  sadašnjost.  Leona  je 
i  predaja  obitelji  njegove  i  broj  uz  ime  njegovo  i  čast  sama 
podsjećala  prošlosti,  pa  je  prema  tomu  i  Rafael  odabirao  prošlu 
gradju,  poimence  iz  pontifikata  Leona  III.  i  IV.  To  su  slike  u 
stancama,  koje  nazivlju  Leonovim  ciklom:  pobjeda  nad  Sara- 
cenima kod  Ostije,  požar  Borga,  krunitba  Karla  Velikoga  i 
zakletva  Leona  IV.;  u  ovim  slikama  poimence  su  divni  prizori 
boli  i  očaja,  sućuti  i  pomoći;  na  glasuje  t.  zv.  Enejina  sku- 
pina, mlad  čovjek  nosi  na  ledjima  otca,  a  diete  drži  na  ruci, 
te  nastoji  umaći  pogibelji.  Rafael  uzima  gradju  iz  dva  po- 
dručja: iz  starine  i  iz  kršćanskoga  svieta,  osobito  iz  biblije;  to 
svjedoče  n.  pr.  njegove  četiri  Sibile  i  sikstinska  Madona  i 
transfiguracija  (preobraženje),  slike  u  villi  Farnesini  i  Galateja  i 
niz  slika:  Amor  i  Psiha.  Rafael  je  umro  6.  aprila  g.  1520.  Vašari 
veli  0  njemu,  daje  zabavljao  oveći  broj  umjetnika,  pa  kad  se  iz 
Vatikana  vraćao  kući,  pratilo  bi  ga  do  50  slikara.  On  je  živio, 
veli  Vašari,  kao  knez,  a  ne  kao  umjetnik.  Papa  je  proplakao, 
kad  je  čuo,  da  je  Rafael  umro.  Bolovao  je  jedno  14  dana  od 
groznice.  Castiglione  je  rekao:  Rim  je  prazan  i  izumro  za  me, 
odkako  nema  više  Rafaela. 

Leon  je  priznavao  plemstvo  duha,  te  je  zato  poštovao 
umjetnike  i  nauČnjake.  Osobito  su  ga  veselili  spisi  predjašnjih 
vremena.  Bijaše  mu  dan  radosti,  ako  je  dobio  koju  knjigu 
svoga  Lorenza  opet  u  ruke  iz  knjižnice  Medicija,  koja  je  po 
nezgodi  bila  razpršena;  tada  bi  listao  knjigu  najvjernije.  Ali  on 
je  štovao  i  sadržaj  knjiga.  Štovao  je  latinski  jezik,  bilo  mu  je 
drago  u  talijanske  listove  upletati  latinske  fraze,  a  poštovao  je 
i  grčki  jezik.  On  ne  bijaše  naučnjak,  ne  bijaše  ni  umjetnik,  samo 

U  muzici  bijaše  teoretski  naobražen  i  praktično  izvježban,  ali  je 
shvaćao  tudja  nastojanja  i  radovao  se  tudjim  djelima.  Ipak  nje- 
gova podpora  ne  bijaše  tako  golema  ili  bar  ne  bijaše  tako 
obća,  kako  su  mnogi  željeli.  No  pojedini  nadarenici  udarali  su 
u  silne  hvale,  te  su  se  prave  bajke  pričale  o  njegovu  Mece- 
natstvu. I  oni,  koji  su  bili  odbiti,  u  obće  nisu  mogli  nego 
hvaliti.  Takova  je  bila  struja.  Kako  je  lav  kralj  medju  životi- 
njama, tako  je  Leon  gospodar  nad  vladarima  i  ljudima  svega 
svieta;  on  je  sunce,  koje  zemlju  obasjava,  on  je  Apolon,  koji 
daje  svjetla;  neki  pjesnik  u  svom  zanosu  zove  Leona  svetcem, 
te  moli  Boga,  da  bi  ga  ostavio  ljudima,  budući  da  ih  imade 
dosta  na  nebu.  Ali  nisu  upravo  svi  udarali  u  talambase,  čulo 
se  i  prigovora,  kako  je  to  učinio  Ariosto  u  satiri  doduše  pri- 
kriveno. Pored  sjajnih  crta  imade  u  Leona  i  sjene.  Leon  je 
pravi  politički  virtuoz,  dapače  i  medju  Medicijima  slabo  je  koji 
umio  tako  vješto  druge  nadmudrivati. 

Italiju  je  Julije  II.  oslobodio  od  Francuza,  ali  ona  bijaše 
još  u  ruku  Španjolaca  i  Svajcara,  dapače  za  Leona  postade 
Italija  igralište  naroda.  Velika  opreka  izmedju  Valoisa  i  Habs- 
burga,  izmedju  Franje  I.,  francuzkoga  kralja,  i  cara  Maksi- 
milijana  i  kasnije  Karla  V.  odrazi  se  i  u  politici  Leonovoj. 

Franju  I.  dočekaše  u  Italiji  usrdno  i  svečano  kao  spasi- 
telja; bila  mu  je  onda,  kad  je  došao  u  Italiju,  21  godina. 
Premda  ga  je  većina  s  radošću  pozdravila,  neki  su  ga  dočekali 
s  nepouzdanjem,  a  u  tom  kolu  bijaše  i  Leon.  Kad  je  Franjo  I.  kod 
Marignana  porazio  Svajcare,  postade  gospodar  Italije,  a  papa  mu  se 
odmah  pridruži,  te  utanači  s  njime  mir  u  Bologni.  Ovaj  savez  ne 
potraj  a  dugo :  car  Karlo  V.  iztisnu  kralja  Franju  I.  Boreći  se  oni 
za  svjetsko  gospodstvo  otimali  su  se  i  za  to,  uz  koga  će  pristati 
papa.  Nakon  5  godina  održi  pobjedu  car  Karlo,  te  papa  s  njime 
sklopi  savez  1521.  godine,  koji  je  bio  naperen  protiv  Francuzke. 

Isti  dan,  kad  je  papa  Leon  sklopio  savez  s  Karlom  V., 
izdan  je  carski  proglas  protiv  Luthera.  Leon  je  imao  neprilika 
i  u  crkvi ;  valjalo  mu  je  odbijati  navale  Reuchlinove  i  Luthe- 
rove.  Leon  je  umro   1.  decembra  1521. 

XIV. 

Posljednje  doba  talijanskoga  preporoda. 

Papa  Hadrijan    VI.  i  Kleirient    VII.   —   Machiavelli.   —   Njegova 

jirentinska  povjest.   —    Machiavellijevi  politički   spisi.    —   Njegova 

komedija   ^^Mandragora'^ .  —  Njegova  književna  djelatnost.  —  Are- 

tinovi  listovi.  —    Cellini.  —  Rim  bi  opustošen,  renaissanca  prestaje 

u   Italiji.   ■ —  Renaissanca  se  nastavlja  it  ostaloj  Europi. 

;^a  Leonom  dodje  na  papinsko  priestolje  Hadrijan  \'I.,  koji 
'^^^^  bijaše  u  svemu  priprost,  te  nije  mnogo  mario  za  talijansku 
narodnu  kulturu,  već  je  cienio  tudjince.  Sam  Hadrijan  bijaše  Ni- 
zozemac (rodjen  u  Utrechtu  2.  marta  god.  1459.),  te  su  ga 
Talijani  smatrali  Niemcem,  t.  j.  barbarom.  Premda  je  bio  za- 
visan 0  caru,  ipak  je  nastojao  papinstvu  osigurati  samostalnost, 
pa  ga  je  boljelo,  kad  je  vidio,  kako  su  tudjinske  čete  sve  više 
pogibeljne  Italiji;  još  veću  pogibelj  vidio  je  papa  u  njemačkom 
razkolu.  On  je  sam  priznavao,  da  je  crkvi  potrebna  reforma; 
već  u  Španjolskoj  reče,  da  će  crkve  oskrbiti  ljudima,  a  ne 
ljude  crkvama.  Kad  je  Hadrijan  g.  1523.  umro,  Rimljani  su  se 
tomu  veselili.  Satirik  je  Berni  žestoko  navaljivao  na  Hadrijana, 
te  mu  reče,  da  bi  učinio  najveće  dobro  Italiji,  da  ode  opet  što 
prije  u  Flandriju.  Bio  je  to  duh  humanizma.  Humanisti  mu  nisu 
zamjerali  pobožnosti,  jer  se  humanizam  i  vjera  slagahu,  ali  im 
nije  bilo  pravo,  što  ne  mari  za  nauku,  za  starine,  za  umjetnost. 
Za  Hadrijanom  dodje  na  papinsko  priestolje  opet  Medici  — 
i  to  Julijan,  koji  se  kao  papa  zvao  Klement  VII.  I  on  je  bio 
odan  caru,  kao  i  Hadrijan,  ali  inače  bijaše  ljubitelj  znanosti.  Sto 
se  nade  nisu  izpunile,  krive  su  bile  prilike.  Kad  je  papa  pokušao, 
da  Rimu  pribavi  samostalnost,  poslije  bitke  kod  Pavije  odluči  se 
car  osvetiti  papi,  navali  na  Rim  i  opustoši  ga  g.  1527.  (sacco  di 
Roma).  Papa  se  doduše  opet  povrati  u  Rim  iz  Orvieta,  kamo  se 
bio  zaklonio,  ali  za  naobrazbu  nastadoše  crni  dani,  g.  1527.  raz- 
tepla  se  skupina  umjetnika  i  naučnjaka,  koji  su  do  tada  živjeli 
u  Rimu,  surova  sila  tudjinska  utamani  cviet  preporoda. 

Ovdje  nam  valja  još  napomenuti  samo  tri  čovjeka,  koji  su 
bili  u  svezi  s  Klementom,  a  to  su  Machiavelli,  Aretino  i  Cellini. 

Niccolo  Machiavelli  (1469. — 1527.)  jedan  je  od  najznat- 
nijih  književnika  za  preporoda.  On  preporuči  Klementu  poslije 
bitke  kod  Pavije,  da  osnuje  narodnu  vojsku  i  da  podupre  nove 
utvrde  firentinske  za  obranu  od  tudjinaca,  ali  ga  papa  tek  napola 
sasluša.  Papa  ga  je  podupirao,  dao  mu  je  100  dukata  go- 
dišnje podpore,  da  može  dovršiti  firentinsku  povjest,  koju  pisac 
i  posveti  papi. 

Ovo  djelo  (Le  istorie  firentine)  Čini  novu  epohu  u  histo- 
riografiji. Prije  imademo  samo  neumjetne  kronike  i  humani- 
stične  historije  doduše  elegantne,  ali  bez  pravoga  kolorita.  Istom 
Machiavelli  piše  rječitu  povjest,  osnovanu  na  uzrocima  doga- 
djaja,  u  kojoj  izpituje  razvoj  značajeva  i  političkih  stranaka. 
Njegovo  je  djelo  trebalo  da  se  počne  s  povratkom  Cosimovim 
iz  prognanstva  i  da  obuhvati  dogadjaje,  koje  je  pisac  sam 
doživio,  ali  u  istinu  u  8  knjiga  opisuje  firentinske  i  spoljašnje 
dogadjaje  samo  do  godine  1492.  U  uvodu  razpravlja  o  povjesti 
talijanskoj  do  15.  stoljeća  tako,  da  se  od  tada  i  drugi  pisci 
povode  za  njime;  u  drugom  dielu  (u  knjizi  2.  do  4.)  govori  o 
razvoju  ustava  u  Firenzi,  a  u  ostalim  knjigama  prikazuje  povjest 
spoljašnjih  ratova.  Machiavelli  govori  ponajviše  o  Medicijima, 
ali  ipak  nije  njihov  sliep  pristaša.  Snaga  ovoga  djela  nije  u 
porabi  vrela,  jer  kako  je  dokazao  Villani,  pisac  se  obilato 
služi  za  novije  dogadjaje  Villanijem,  Biondom  i  Cavalcantijem. 
Točnost,  podpunost,  jasan  poredak  takodjer  nisu  vrline  ovoga 
djela,  već  mu  je  glavna  snaga  u  dotjeranu  slogu,  koji  izvire 
iz  piščeve  osobnosti,  u  umjetnu  prikazivanju,  kako  su  se  razvijali 
dogadjaji  i  u  kakovoj  su  svezi,  i  napokon  u  političkom  uvje- 
renju. Pisac  je  zanosan  štovatelj  političke  slobode,  te  u  svemu 
djelu  pokazuje,  da  bi  spas  od  svih  zala  u  Italiji  bila  narodna 
vojska  pod  upravom  valjana  vodja. 

Tako  je  »Firentinska  povjest«  u  neku  ruku  nastavak  nje- 
govih predjašnjih  političkih  spisa,  kojima  su  nadpisi  »Principe« 
(Vladar)  i  »Discorsi  sopra  la  prima  deca  di  Tito  Livio«  (Raz- 
prave  o  prvoj  dekadi  Tita   Livija).  Oba  djela  pripadaju  ponaj- 

pače  godini  1513.  Oba  su  djela  političke  teorije  s  osobitom 
političkom  svrhom,  a  napisao  ih  je  pisac  osvrćući  se  na  suvre- 
mene prilike  u  Italiji.  »Discorsi«  obradjuju  u  3  knjige  postanje 
i  unutrašnju  uredbu  država,  zapravo  republika,  pomagala  nji- 
hova napredka,  njihov  rast  i  padanje,  neprestane  promjene 
njihove.  Machiavelli  razlikuje  3  vrste  postanja:  način  Etruščana, 
pravo  ujedinjivanje  razstavljenih  obćina,  način  Rimljana,  koji 
su  podjarmljenike  podizali  do  saveznika,  ali  pridržavali  upravu, 
države,  i  napokon  način  Grka,  koji  su  podjarmljenike  pretva- 
rali u  podanike.  Da  se  osnuje  država,  hoće  se  jedan  čovjek, 
koji  je  mudar  i  uman,  ali  ujedno  jak  i  silan,  da  odredi  biće 
buduće  države.  Zatim  govori  pisac  o  uredbi  države,  poimence 
o  vojsci.  Mnogo  su  važnija  obća  načela,  kojima  je  vrelo  u 
piščevu  humanizmu  i  republikanstvu.  Humanizam  ga  je  uputio, 
da  se  povede  za  starima,  ali  zato  još  nije  plagijator  Aristotelov, 
kako  su  ga  neki  prekoravali.  Njemu  moral  nije  stalno  utvrdjen, 
nego  promjenljiv,  ujedno  mu  moral  nije  zahtjev  politike;  sve 
zamjenjuje  uspjeh,  cilj  posvećuje  i  stranputice.  Zato  ne  poznaje 
kreposti,  krepost  (virtu)  je  piscu  —  snaga,  srčanost  kako  za 
dobro  tako  i  za  zlo.  Dvie  su  mu  želje  nepokolebive,  na  ime  da 
bi  se  ujedinila   Italija  i  da  bi  se  podigla   sloboda  i  jednakost. 

U  sličnu  se  okviru  misli  kreće  »Principe« ;  to  nije  samo 
teorija,  nego  prigodna  knjiga  napisana  prema  tadašnjim  prili- 
kama, a  povod  joj  je  dala  osnova,  da.  bi  se  za  Giuliana  Me- 
dicija  stvorila  posebna  država  u  Modeni  ili  Parmi.  Dok  »Dis- 
corsi« crpu  primjere  iz  starine,  »Principe«  ih  traži  u  novom 
vieku  medju  Francuzima  i  Talijanima;  ono  djelo  govori  o  re- 
publikama, a  ovo  0  kneževinama.  Takav  vladar,  kakova  opisuje 
Machiavelli,  nije  izmišljen,  već  je  prikazan  prema  osobi  Cesara 
Borgie,  bio  je  to  nasilan  čovjek,  koji  je  u  Romagni  stvorio  pri- 
mjer moderne  države.  On  bijaše  vuk  i  lisica  u  isti  mah,  prečinjao 
se,  da  čuva  krepost,  oslanjao  se  o  narod,  s  pomoću  kojega  je 
stekao  vlast,  bio  je  sklon  novim  duševnim  i  umjetničkim  idejama, 
bio  je  protivnik   tudjinaca  i  branič  ideje,  da  se  ujedini  Italija. 

Poslanička  izvješća  Machiavellijeva  znatna  su  za  osnutak 
diplomatske  vještine,  osim  toga  napisao  je  još  mnogo  drugih  bio- 

grafijskih  i  strategijskih  (vojskovodnih)  djela,  no  ovdje  ćemo  još 
napomenuti  samo  njegovu  komediju,  kojoj  je  nadpis  »La  Mandra- 
gora«  (Pokrin,  trava).  Djelo  je  napisao  Machiavelli  daleko  od  po- 
litike u  prognanstvu,  da  zabavi  prijatelje.  To  je  djelo  skroz  i  skroz 
razkalašeno,  putenost  i  zloća  slave  slavlje.  Vidi  se  iz  svega,  da 
je  Machiavelli  bio  cinik,  bio  je  to  po  temperamentu  i  po  životu. 
Vardi,  jedan  od  mladjih  suvremenika  njegovih,  reČe  za  nj,  da  bi 
se  Machiavelli  mogao  izporediti  s  genijem  starine,  da  je  sa  svojim 
dubokim    znanjem    spajao    ozbiljnost   života   i  strogost   morala. 

Iz  Machiavellijeve  komedije  već  vije  duh  Pietra  Aretina 
(1492. — 1552.),  koji  je  izišao  na  glas  ne  samo  po  svojim  kome- 
dijama, u  kojima  riše  proste  žene,  nego  i  po  svojim  novelama  i 
dijalozima,  a  nada  sve  po  svojim  poslanicama. 

Aretino  veli  sam  o  sebi:  »Ne  tražeći  službe,  ne  polazeći 
dvorova,  ne  mičući  ni  nogom  sve  sam  vojvode,  knezove  i  kra- 
ljeve prisilio,  da  plaćaju  danak  kreposti,  preko  mene  se  stječe 
slava  po  svemu  svietu,  u  Perziji  i  Indiji  poznaju  moj  lik  i  ciene 
ime  moje«.  Sve  je  to  istina,  tek  bi  još  mogao  dodati:  umjet- 
nike, pjesnike  i  naučnjake,  —  ali  jamačno  govori  neistinu,  kad 
napominje  krepost,  a  misli  sebe  i  svoju  korist.  Prisiliti  druge, 
da  mu  plaćaju  danak,  bijaše  zadaća  njegova  života,  a  da  se 
klanja  najvišim  ljudima,  bijaše  tajna  njegova  pera.  Aretino  je 
bio  neobično  darovit,  umio  je  o  svemu  pisati,  lako  mu  je  bilo 
upoznati  ljude;  a  treba  još  iztaknuti,  da  je  upravo  smiešno, 
kako  su  se  ljudi  u  ono  doba  bojali  poruge  i  satire.  Tako  je 
Aretino  u  istinu  postao  »bič  knezova«.  On  je  bio  čovjek  bez 
načela,  bez  morala,  bez  osobita  pjesničkoga  talenta,  bez  ide- 
jala,  pa  ipak  se  usudjivao  suditi  narodima,  najplemenitijim 
ljudima,  pjesnicima  i  umjetnicima.  Za  novac  bi  sve  učinio.  Rado 
se  sam  nazivao  božanskim,  a  svijao  se  nedostojno,  da  steče 
nagradu,  a  ako  je  nije  dobio,  udarao  bi  u  najgore  psovke. 
Mnogi  su  mu  se  pokorno  odazivali,  ali  ih  je  ipak  bilo,  koji  se 
nisu  htjeli  pokoriti,  te  su  mu  vraćali  šilo  za  ognjilo,  pa  je 
Aretino  imao  veliku  zbirku  batina,  bodeža  i  satira,  koje  su  mu 
poslali  protivnici;  dapače  u  Mletcima,  gdjeno  je  probavio  po- 
sljednjih   trideset   godina   svoga   života,    smio   je   izlaziti  samo 

noću  i  to  oboružan.  Aretino  je  pribrao  i  objelodanio  listove, 
koje  su  mu  razni  ljudi  pisali.  Ima  tu  laskanja  upravo  nevjero- 
jatnih, Xa  jednom  mjestu  čitamo  :  »Velim  Vam,  Vi  ste  sin  Božji, 
Bog  je  najviša  istina  na  nebu,  a  Vi  na  zemlji.  Samo  Mletci 
mogu,  da  Vam  budu  boravište,  jer  ste  Vi  ures  zemaljski,  blago 
morsko,  dika  nebeska.  Vi  ste  zlatna  kupa  s  draguljima,  koju  bi 
na  najsvetiji  oltar  Markove  crkve  na  Spasovo  valjalo  postaviti.« 

Medju  mladje  drugove  na  dvoru  Klementa  VII.  pripada  i 
svestrani  Cellini  (1500. — 1571.);  ni  on  nije  idejalan  čovjek, 
ali  je  ipak  bio  sposoban,  da  se  zanese  za  višim  ciljem.  Goethe 
je  preveo  autobiografiju  Benvenuta  Cellinija,  iz  koje  se  vidi, 
da  je  Cellini  bio  odan  Bogu,  te  da  je  u  najoštrijoj  opreci 
s  Aretinom,  za  koga  vele,  da  je  sebi  sastavio  nadgrobni  nadpis, 
u  kojem  veli,  da  je  svakoga  klevetao  izuzevši  Boga,  jer  ga  — 
ne  poznaje.  Aretino  živi  za  čas  i  piše  za  čas,  a  Cellini  je  bio 
savjestan  radnik  u  prerazličitim  područjima,  Aretino  je  nava- 
ljivao iz  sigurne  zasjede,  a  Cellini  upravo  traži  pogibelj,  kako 
je  posvjedočio  za  podsjedanja  Rima. 

Kad  je  iza  podsjedanja  Rim  bio  zauzet  i  razoren,  bio  je 
prisiljen  ne  samo  Cellini,  nego  i  vas  krug  umjetnika  i  knji- 
ževnika, koji  se  kupio  oko  papinskoga  priestolja,  ostaviti  Rim. 
Vojnici  su  upravo  nemilosrdno  robili  i  palili,  ubijali  ljude  ne 
pazeći  na  dob,  stalež  i  spol.  Surovi  su  vojnici  najžešće  udarali 
na  svećenike,  medju  kojima  je  bilo  mnogo  književnika.  Mnogi 
su  izgubili  imutak,  a  neriedki  i  život.  Tko  je  mogao,  pobjegao 
je  iz  mjesta  ovih  nečuvenih  grozota. 

S  vremenom  je  jenjala  uspomena  ovih  krvnih  prizora,  ali 
je  bio  ovim  nedjelima  uništen  duh,  te  se  nije  više  povratio; 
težki  politički  zapleti,  gospodstvo  tudjinaca  osujeti  veseli  razvoj 
kulture,  a  do  skora  se  javi  i  crkvena  reakcija,  koja  nije  više 
prijala  tomu,  da  se  bujno  razvija  književnost. 

Rim  bijaše  razoren,  a  cvat  preporoda  u  Italiji  prestade. 
To  je  bila  nesreća,  koju  su  bolno  osjećali  ne  samo  Rimljani 
nego  svi  naobraženi  ljudi.  Erasmo  Rotterdamac  napisa  u  žalosti : 
»Grozna  je  sudba  stigla  sve  narode,  jer  Rim  ne  bijaše  samo 
tvrdja  kršćanske  vjere,  hranitelj  plemenitih  duhova  i  najmirnije 

zaklonište  Muza,  nego  i  otac  svih  naroda  ...  U  istinu  to  je 
propast  ne  grada,  nego  svieta«. 

Uzalud  se  Jovije  na  koncu  svojih  »Elogija«  (Pohvala)  tješio, 
da  je  Rim  još  tvrdja  rječitosti.   1  ove  slave  nestade  do  skora. 

No  preporod  talijanski  ne  ostade  bez  utjecaja.  IModerna 
naobrazba,  koju  je  utvrdio  talijanski  preporod,  priedje  granice 
talijanske  i  zahvati  sve  zemlje  europske,  a  živa  odziva  nadje 
i  u  hrvatskim  zemljama.  Preporodni  smjer  održa  pobjedu  u 
pjesničtvu,  u  književnosti  i  u  umjetnosti  sviju  naroda  europskih. 
Sva  moderna  kultura  samo  je  nastavak  talijanske  renaissance, 
koja  je  divno  nadovezala  ondje,  gdje  je  starina  prestala.  Sta- 
rinski humanitet  probudi  talijanski  preporod  i  prokrči  put  velikoj 
francuzkoj    revoluciji,    koja  je  nastavak  talijanskoga  preporoda. 

Prije  nego  svršimo,  ogledat  ćemo  jošte  sudbinu  starinskoga 
humaniteta  u  obće  u  svjetskoj  povjesti. 


XV. 

Starinski  humanitet. 

Humanitet  i  Ciceron.  —  Pisci  o  Ciceronu.  —  Zielinski.  —  Hu- 
manitet u  obće.  —  Teor etična  osnova  starinskoga  huma fii teta.  — 
Svrha  ljudi.  —  Uzgoj.  —  Družtveni  način.  —  Zadaća  države. 
—  Tri  religije.  —  Pravo  i  pravosudje.  —  Huma?iitet  prema  zna- 
nosti. —  Herojizam  i  humanitet.  —  Ciceron  zastavnik  humaniteta . 
Druga  stogodišnja  obljetnica  Ciceronova  rodjenja.  —  Treća  sto- 
godišnja obljetnica  Ciceronova  rodjenja.  —  Pobjeda  kršćanstva.  — 
Ciceron  i  srednji  viek.  —  Ciceron  i  renaissanca.  —  Ciceron  za 
re formacije  i  pr o tur ef orma ciJe .  —  Ciceron  za  ^,prosvJete^\  —  Pred- 
hodnici  revolucije.  —    Ciceron  i   revolucija.   —    Porota  po    Ci  cer o- 

novu  uzoru. 


igdje  se  nije    starinski   humanitet   prikazao  na  širem  tlu  i 
u  bogatijem    svjetlu   nego  u   djelima   Ciceronovim,    te  je 
ponajpače  njegova  zasluga,  što  je  humanitet  postao  obćim  do- 

brom  sviju  kulturnih  naroda.  Ciceron  doduše  nije  stvarao  novih 
ideja  u  području  filozofije,  ali  je  umio  kao  malo  tko  tudje  misli 
razgovietno  prikazati  narodu.  Ciceronova  su  djela  odgajala  poz- 
niji  humanitet;  iz  njegovih  spisa  upoznao  se  Zapad  s  grčkom 
filozofijom  i  s  grčkim  humanitetom.  Priznata  je  istina,  da  su 
Rimljani  bili  vješti  abstraktnim  idejama  grčkim  podati  prosto- 
narodan  oblik,  njihova  je  praktična  ćud  išla  za  stvarnom  ten- 
dencijom, pa  se  tako  grčka  filozofijska  naobrazba  prožela  novim 
duhom,  koji  ide  za  životnom  svrhom.  Tako  od  prilike  i  mo- 
derni Francuzi  ne  stvaraju  velikih  novih  reformatorskih  ideja, 
ali  umiju  tudjim  idejama  podati  života,  zaodjenuti  ih  u  takav 
oblik,  da  ih  shvaća  i  srednji  um;  pa  onda  ove  preodjevene 
ideje  osvajaju  s\'jetinu,  kojoj  su  prije  bile  nepristupne. 

Nije  čudo,  što  su  se  Ciceronova  djela  pored  biblije  i  Ver- 
gilijaviekovima  najvećma  čitala,  prepisivala  i  štampavala.  Smjelo 
se  zato  može  reći,  da  braneći  Cicerona  branimo  ideju  starin- 
skoga humaniteta,  jer  zgodno  veli  Renan,  da  su  sve  renais- 
sance,  koje  su  bile  i  koje  će  još  biti,  samo  promjene  osnovne 
gradje  —  starinskoga  humaniteta. 

U  XIX.  su  stoljeću  poimence  Niemci  stali  žestoko  nava- 
ljivati na  Cicerona.  Od  Drumannovih  i  Mommsenovih  navala 
branili  su  Cicerona  Boissier  i  Messina,  a  u  njihovo  kolo  pri- 
stali su  u  novije  doba  i  drugi  naučnjaci.  Napomenut  ćemo  samo 
glavnije  pisce.  S  pomoću  listova,  koji  odaju  najpouzdanije  osje- 
ćaje i  misli,  brani  Cicerona  Schmidt ;  veliku  uzgojnu  vriednost 
Ciceronovih  filozofijskih  djela  dokazuje  Weissenfels  u  krasnoj 
svojoj  knjizi  »Ciceron  kao  školski  pisac«  (g.  1892.),  u  kojoj 
s  pravom  veli,  da  se  u  školi  previše  ciene  njegovi  govori,  a 
premalo  njegove  filozofijske  radnje;  od  Niemaca  je  još  u  novije 
doba  objelodanio  Aly  oveliku  biografiju  Ciceronovu  (g.  1891.), 
koju  je  napisao  s  velikom  ljubavlju  za  šire  slojeve.  No  sve  ove 
radnike  nadilazi  Rus  Zielinski,  profesor  petrogradski,  koji  je 
s  najboljega  gledišta  uhvatio  važnost  Ciceronova  književnoga 
rada;  potrudio  se  na  ime  pokazati  njegov  utjecaj  na  kasnije 
viekove.  Zadaća  je  bila  golema,  htjelo  se  ne  samo  mnogo 
marljivosti  u  skupljanju  gradje,  nego  i  bogate   učenosti,  da  se 

točno  naslika  i  ocieni  utjecaj  Ciceronov  na  poznije  viekove. 
Zielinski  je  svoju  razpravu  najprije  priobćio  u  »Vjestniku  Eu- 
rope« godine  1896.,  a  godine  1897.  izidje  njegova  razprava  na 
njemačkom  jeziku  s  veoma  dragocjenim  bilježkama.  U  njemačkom 
je  izdanju  pridržao  Zielinski  (tako  se  sam  piše  u  latinici)  iz- 
prvični  oblik  predavanja,  koje  je  bio  pročitao  u  historijskom 
družtvu  petrogradskoga  sveučilišta  godine  1895.  za  uspomenu. 
•  što  se  prije  2000  godina  rodio  Ciceron.  Razprava  je  Zielin- 
skoga  izvrstna,  te  joj  je  kritika  priznala  veliku  cienu. 

Prije  svega  Čini  se  zgodno,  da  se  pozabavimo  oko  pi- 
tanja, što  je  starinski  humanitet.  0  njemu  se  mnogo  govori, 
no  do  sada  se  slabo  marilo  pokazati,  što  je  upravo  jezgra  sta- 
rinskoga humaniteta.  Ovo  je  pitanje  pretresao  u  novije  doba 
njemački  filozof  Hartmannove  škole  M.  Schneidewin  u  knjizi 
»Starinski  humanitet«  (g.  1897.).  I  Schneidewin  s  pravom  upo- 
redo  govori  o  humanitetu  i  o  Ciceronu,  no  uza  sve  to  njegova 
je  knjiga  više  našastar,  nego  sustav  starinskoga  humaniteta. 
Budući  potaknut  Schneidewinovom  knjigom  Zielinski  je  u  »Vjest- 
niku Europe«  g.  1898.  (I.,  p.  195.)  priobćio  članak  o  starin- 
skom humanitetu;  u  tom  »pokušaju«  podaje  pisac  glavne  crte 
starinskoga  humaniteta  dosta  izcrpno,  premda  se  ne  može  reći, 
da  je  i  sam  sustav  podpuno  prikazan. 

Starinski  je  humanitet  (humanitas) ,  kad  Homer  završuje 
pjesan  s  idejom  o  ništetnosti  takove  sreće,  koja  se  gradi  na 
tudjoj  nesreći,  o  taštini  takove  slave,  koja  u  nas  zatomljuje 
glas  ljubavi;  humanitet  u  djelima  Eshilovim  propovieda  vjeru 
slobodne  volje  i  opraštanja;  on  je  pobudio  Sofokla,  da  u  su- 
kobu zakona  s  pravom  pristane  uz  pravo;  on  je  naveo  Hero- 
dota,  da  osjeća  simpatiju  za  pobiedjena  i  ponižena  neprijatelja, 
on  je  Tucididu  podao  idejal  humane  (čovječne)  države,  koja 
razvija  sve  najljepše  sile  u  čovjeka,  kako  to  u  njega  razlaže 
Periklo;  on  je  sazdao  nauku  Platonovu,  stoičku,  Epikurovu  — 
doduše  na  razne  načine,  ali  idući  vazda  za  tim,  da  prokrči  put 
humanu  životu  spajajući  sreću  i  krepost. 

Kako  se  vidi,  to  je  sustav  ne  čiste,  nego  praktične  etike 
(nauke  o    dobru).   Htjelo  se   viekova,  dok  se   sustav  ove  etike 

dogradio;  pa  kad  je  zgrada  bila  dovršena,  u  Grčkoj  je  nestalo 
velikih  zadaća.  Drugi  narod  izmieni  sustalu  Heladu  (Grčku)  na 
svjetskoj  areni,  narod  doduše  manje  vrstan  u  umjetnosti,  ali  zato 
žilav  i  praktičan.  U  II.  stoljeću  prije  Isusa  helenski  humanitet 
proze  rimske  stanovnike,  ponajpače  Scipionov  krug.  Premda  je 
rimski  narod  bio  konzervativan,  prijatelj  utvrdjenih  običaja,  ovaj 
krug  nije  izumro,  nego  je  živio  i  onda,  kad  je  Scipiona  nestalo. 
U  I.  stoljeću  prije  Isusa  glavni  mu  je  zastavnik  Ciceron.  Cice- 
ronov  humanitet  javlja  se  u  povjesti  po  drugi  put  za  prepo- 
roda, a  treći  put  u  XVIII.  stoljeću. 

Ako  se  osvrnemo  na  teoretičnu  osnovu  starinskoga  hu- 
maniteta,  opažamo  prije  svega,  da  priznaje  jedinstvo,  poredak 
i  sklad  svemira,  kojemu  je  zemlja  središte  (t.  z.  Ptolemejev 
sustav).  A  kako  je  zemlja  središte  svieta,  tako  je  najviše  ze- 
maljsko biće  čovjek.  Odatle  su  se  razvila  dva  uvjerenja:  da 
svietom  vlada  razum  i  da  je  priroda  čovječja  savršena.  Ovo 
drugo  uvjerenje  prihvatili  su  u  XVIII.  stoljeću  francuzki  »pro- 
svjetitelji«. To  je  dovelo  do  toga,  da  se  osobnost  priznala  mo- 
ralnim faktorom  (činbenikom) ;  uporedo  s  obćim  ljudskim  ide- 
jalom  dobra  (honestum)  ide  osobni  idejal  (decorum).  Uzvisujući 
ovako  individualnost  (osobnost),  posve  je  prirodno,  što  su  vje- 
rovali, da  je  čovjek  bezsmrtan.  Bezsmrtnost  duše  nije  im 
bila  dogma,  nego  naučna  istina,  koju  je  dokazao  Platon. 
Duše  su  svih  ljudi  bezsmrtne ,  no  duše  dobrih  ljudi  —  bo- 
žanstvene. 

A  kako  znamo  iz  Ciceronova  djela  »Scipionova  sna«, 
dobri  nisu  pravednici,  nego  oni,  koji  su  se  žrtvovali  za  dru- 
gove, za  otačbinu,  za  čovječanstvo.  U  ostalom  ova  je  teoretična 
osnova  bila  samo  upokoj  Ijubopitne  misli;  stari  je  humanitet 
inače  pretežito  praktičan.  Povjest  umne  kulture  pokazuje,  da 
se  um  čovječji  lako  izmiruje  i  s  nevjerojatnostima,  samo  ako 
mu  spašavaju  idejale. 

Čemu  su  ljudi?  Starinski  humanitet  odgovara:  jedan  za 
drugoga.  »Homo  homini  deus  est«  (Čovjek  je  čovjeku  bog).  Mi 
svi  zavisimo  o  ljudima,  no  i  oni  o  nama.  Rimska  država  (li- 
bera  respublica)  tumači  nam  sve.   Zato  i  ne  vriedi  pitati,  je  li 

bio  moral  starinskoga  humaniteta  egoističan  (samoljubiv)  ili 
altruističan  (drugoljubiv),  —  bio  je  individualističan  (osoban). 
Mi  služimo  druge,  da  i  oni  nas  služe.  Takovo  bijaše  pravilo, 
ali  se  dašto  na  razne  načine  primjenjuje,  jer  je  razlika,  da  li 
je  tko  u  Rimu  pripadao  odabranoj  manjini  ili  pak  svjetini,  koja 
se  povodi  za  svojim  nagonima.  Glavna  ideja  starinskoga  hu- 
maniteta bijaše  vjera  u  plemenitost  ljudske  prirode  u  obće;  a 
odatle  proizlazi  nuždno,  da  medju  ljudima  u  tom  nema  razlike. 
Ali  starinski  humanitet  nije  do  toga  došao,  nije  došao  ni  hu- 
manitet preporoda,  nego  istom  francuzka  »prosvjeta«  i  fran- 
cuzka  revolucija.  Ipak  je  starinski  humanitet  nastojao  ublažiti 
stanje  robova;  o  napredku  u  tom  području  saznajemo  viesti 
iz  pisama  Plinija  Mladjega,  koji  za  Trajana  nastavlja  Cicero- 
nove  predaje.  Filantropi  (čovjekoljubi)  XVIII.  vieka  nadovezuju 
ondje,  gdje  je  staro  zakonodavstvo  pod  utjecajem  humaniteta 
započelo  popravljati  sudbinu  robova. 

A  što  je  manjina  učinila  za  druge  dvie  česti  družtva  — 
za  žene  i  djecu?  U  Grčkoj  je  potakao  žensko  pitanje  Platon 
zahtievajući  za  djevojke  od  prilike  jednak  uzgoj  kao  i  za  dje- 
čake;  zgodnije  tlo  bijaše  za  to  u  Rimu.  U  Scipionovu  krugu 
javlja  se  već  umna  Kornelija,  njezini  listovi  slavili  su  se  kao 
biseri  rimske  književnosti.  Nešto  kasnije  susrećemo  se  s  Le- 
lijom,  ženom  Scevolinom,  i  s  Licinijom,  ženom  govornika  Krasa, 
koje  Ciceron  hvali  poradi  umne  naobrazbe.  U  Ciceronovo  doba 
imade  takovih  žena  mnogo ;  iztičemo  Katonovu  kćer,  a  Brutovu 
ženu  Porciju,  koja  je  simpatična  kao  Vittorija  Colonna  i  koju 
je  po  Plutarhu  opjevao  Shakespeare;  napominjemo  i  čuvenu 
Klodiju,  koju  je  opjevao  Katulo,  a  koja  je  u  neku  ruku  kao 
Lukrecija  Borgia.  I  zakonodavstvo  je  radilo  u  prilog  ženi,  ona 
je  dobila  takovu  materijalnu  nezavisnost  od  muževlje  vlasti,  o 
kakovoj  do  naših  vremena  nije  smjela  ni  sanjati. 

Za  čudo  je,  što  se  ni  za  jednu  od  napominjanih  žena  ne 
iztiče,  da  je  bila  liepa  (izuzevši  Katulovu  Klodiju).  Rek  bi,  da 
se  Rimljaninu  ovakov  pridjevak  nije  slagao  s  pojmom  čestite 
žene  (honestissima  femina).  Ljubav  se  opraštala  mladeži,  a  nije 
se  priznavala  silom.  i\ko  se  razvrgavaju  brakovi,  nikada  se  ne 

napominje,  da  to  biva  poradi  nestadka  ljubavi  ili  ljepote.  Evo 
kako  je  snažna  bila  predaja! 

Teorija  uzgoja  osnovana  je  na  glavnoj  ideji  humaniteta. 
Vjera  u  plemenitost  ljudske  prirode  dovela  je  do  pedagogij- 
skoga optimizma:  učitelj  nije  krotio  prirode  u  gojenca,  nego 
je  razvijao  njegove  dobre  sile.  Djeca  poštuju  roditelje  u  Rimu, 
a  škola  je  samo  pomoćnica  roditeljima.  Praktičan  uzgoj  rimski 
vidimo  u  Cicerona,  kako  postupa  sa  sinom,  a  pedagogijsku 
teoriju  napisa  Kvintilijan  učeći,  da  je  učitelju  dužnost  razviti 
dobre  sposobnosti  dječakove  i  kloniti  se  tjelesnih  kazni.  U  ka- 
snija vremena,  kad  je  nestalo  rimskoga  humaniteta,  mjesto 
Kvintilijana  uzgaja  —  šiba.  Istom  »preporod«  vraća  se  ka  Kvin- 
tilijanu;  iznalazak  Kvintilijanova  djela  bijaše  znamenit  dogadjaj, 
svi  pedagozi  (učiteljij  »preporoda«  napuniše  se  njegovih  ideja. 
A  i  pristajao  je  Kvintilijan   svietlomu  optimizmu  ovih  vremena. 

Ovaj  uzgoj  bijaše  jedina  propaganda  humaniteta. 

Članovi  manjine  bijahu  medju  sobom  iskreni  (inter  bonos 
bene  agi  oportet),  ali  to  ne  znači,  da  su  zato  odobravali  ne- 
uljudnost.  Naprotiv  tko  hoće  da  zasluži  dični  epitet  »homo  ur- 
banus«  (gradski  čovjek),  treba  da  je  fin.  U  oba  preporoda  sta- 
rinskoga humaniteta  javlja  se  i  ova  tanka  družtvena  estetika. 
Istina,  u  XVIII.  stoljeću  ona  je  prevršila  mjeru  i  pretvorila  se 
u  poštovanje  pustih  običaja,  ali  to  ne  nahodimo  u  starini,  gdje 
se  uz  jednaku  hranu  i  djelatnost  svih  organa  nije  mogla  jav- 
ljati hipertrofija  (prevelika  razvitost)  kojega  od  njih. 

Ipak  je  estetika  starinskoga  družtva  bila  dosta  razvita:  ako 
je  tko  htio  u  bolje  družtvo,  trebalo  je  da  bude  po  moralu  i 
naobrazbi  jednak  s  drugima.  Manji  krugovi  osnivahu  se  na 
temelju  prijateljstva,  a  starinsko  prijateljstvo  stajaše  na  tolikoj 
visini,  da  je  do  sada  ostalo  nedostignuto.  Xa  s  pravom  iztiče 
Hartmann,  da  moderno  (novovječno)  prijateljstvo  imade  opasna 
takmaca  —  ljubav,  takmaca,  kojega  staro  prijateljstvo  nije  \ 
znalo.  U  ostalom  ljubav  (spolna)  osnovana  na  načelu  moralnom, 
umnom  i  fizičnom  može  i  nadkriliti  starinsko  prijateljstvo.  Za- 
konik prijateljstva  ostavio  nam  je  Ciceron.  I  prava  i  dužnosti 
prijateljske  bijahu  goleme.  Pravo  prijateljstvo  riedko  je  u  svje- 

tini,  jer  svjetina  ide  za  korišću,  zato  je  ono  najsavršeniji  razvoj 
družtvenih  nagona,  koje  nam  je  priroda  usadila  u  srce.  Homo 
homini  deus  (Čovjek  je   čovjeku  bog.). 

Prema  tomu  je  lako  razumjeti,  da  je  starinski  humanitet 
nalagao  pristašama,  da  rade  za  državu,  u  kojoj  živu. 

Država  imade  dvojaku  zadaću,  ponajprije :  jedinstvenu, 
da  se  poslužimo  izrazom  englezkoga  liberalizma.  Dužnost  je 
naša,  da  podupiremo  državu,  koja  nas  podupire.  Staraj  se,  veli 
Ciceron,  da  ti  država  ne  bude  obvezana  manje  nego  ti  njoj. 
Druga  je  zadaća  uzgojna,  o  značaju  državnih  uredaba  zavisi 
moralno  stanje  gradjana.  Ne  može  se  liepo  živjeti  u  rdjavoj 
državi.  A  to  će  reći :  gradjanin  ima  ne  samo  dužnosti,  nego  i 
prava,  poimence  pravo  sudjelovati  u  uredbama,  koje  potiču 
dobre  sklonosti  gradjana.  Ovu  su  misao  žedno  usisavali  poli- 
tički pisci  XVIII.  stoljeća. 

Rimski  je  gradjanin  bio  dužan,  da  bude  dionik  u  poslo- 
vima svoje  države;  valja  dodati,  da  je  tada  služba  bila  bez- 
platna,  dapače  često  nametala  velike  troškove.  No  zato  je  gra- 
djanin imao  pravo  ocjenjivati  državne  uredbe,  a  to  su  poimence 
religiozne  uredbe,  uprava,  sudovi,  financije,  spoljašnja  politika. 
No  nije  ovoj  kritici  svagda  bila  temeljem  glavna  ideja  humani- 
teta.  Na  primjer  u  političkoj  ekonomiji  bila  bi  ona  morala  dovesti 
do  načela  slobodne  konkurencije  (utakmice),  kako  je  to  doista 
uradila  u  XVIII.  stoljeću.  Svjedoči  to  i  sudba  Grakhovih  refo- 
rama.  Nauke  o  političkoj  ekonomiji  nije  bilo  u  Rimu.  Lakše 
je  bilo  u  drugim  uredbama. 

Na  prvom  je  mjestu  religija,  od  koje  je  humanitet  za- 
htievao  slobodu  savjesti.  Stari  su  dopuštali  tri  religije,  prva  je 
religija  pojetična,  t.  j.  skupina  priča  o  bogovima  i  herojima, 
te  nije  nikoga  vezala;  druga  je  religija  gradjanska,  t.  j.  sku- 
pina obreda  odredjenih  u  državi,  a  napokon  treća  je  filozofijska, 
t.  j.  nauka  metafizika  o  bogu,  o  duši  i  o  drugom  životu.  Samo 
treća  ticaše  se  savjesti,  a  u  tom  su  bili  stari  podpuno  slobodo- 
umni. Ciceron  vjeruje  u  bezsmrtnost  duše,  a  Atik  je  poriče,  pa 
mu  nitko  ne  zamjera.  Ne  postupa  tako  humanitet  s  gradjan- 
skom  religijom,  ovdje  je  strog.  Savjesti  nije  rimska  gradjanska 

religija  nametala  nikakovih  veriga:  vršeći  Rimljanin  kao  konzul 
propisane  obrede  osjećao  se  samo  članom  velike  svoje  obćine. 
Ova  religija  bijaše  Čista,  najčistija  od  poganskih.  Naprotiv  tudji 
obredi,  koje  su  u  Rim  dovukli  inostrane!  robovi,  utjecahu  rdjavo 
na  moral  (n.  pr.  Izidin  obred)  ili  pak  smućivahu  um  nenaobra- 
žene  svjetine  (n.  pr.  izvraćanje  orfičkih  tajna).  S  toga  je  hu- 
mano družtvo  željelo,  da  se  oČuva  pradjedovska  religija,  a  da 
se  uklone  tudji  obredi. 

Ako  ovdje  i  nahodimo  neku  nedosljednost,  to  ipak  ona 
nije  rdjavo  utjecala  na  kasnije  viekove.  Ostala  je  samo  filozo- 
fijska religija  Ciceronova,  koja  je  kasnije  urodila  divnim  plodom 
—  vjerskom  tolerancijom  (snošljivošću). 

Prelazimo  k  državi.  Starinski  humanitet  nije  mogao  do- 
pustiti druge  države  osim  takove,  u  kojoj  je  osigurana  sloboda. 
A  rimska  republika  ovoga  vremena  bijaše  takova.  Godišnjost 
magistratske  vlasti,  kolegijalnost  magistrata,  načelna  razstava 
legislativne  (zakonodavne)  vlasti  od  administrativne  (upravne), 
tribunski  nadzor,  punomoć  cenzora ,  sudovi  poradi  majesteta 
(povrede  narodnoga  veličanstva)  —  sve  je  to  uzrokovalo,  da 
se  magistrat  osjećao  više  podčinjen,  ako  mu  je  šira  bila  vlast. 
Zato  je  Cezar  težeći  za  monarhijom  sve  humano  družtvo  imao 
protiv  sebe,  zato  se  ono  i  u  prvo  carsko  doba  protivilo  višoj 
vlasti :  ova  je  vlast  oborivši  načelo  rimske  slobode  stala  u 
opreku  s  glavnom  idejom  humaniteta. 

I  na  pravo  i  pravosudje  utjecaše  humanitet.  Mi  smo  na- 
vikli pravo  držati  za  ponos  rimskoga  imena,  pa  doista  njegov 
napredni  značaj,  golemi  utjecaj  na  kasnije  viekove  opravdava 
ovakovo  mišljenje.  Najstarija  povjest  naroda  pokazuje,  da  je 
izprvice  religija  bila  čuvarica  prava.  Kad  se  pravo  odielilo  od 
religije,  moglo  je  pravo  ostati  nepromjenljivo  ili  se  podvrga- 
vati promjenama.  U  Atenjana  na  žalost  nije  bilo  uredbe,  koja 
bi  s  pomoću  tumačenja  i  dopuna  podčinjala  »rieč«  zakona  nje- 
govoj »misli«  :  izagnana  budući  iz  juridičkoga  zakonodavstva 
misao  je  našla  utočište  u  retorici,  samo  što  ova  retorika  nije, 
što  je  moderna  retorika.  Tako  je  retorika  postala  pravosudjem 
izvan  suda. 

U  Rimu  je  grčka  retorika  našla  plodnije  tlo,  jer  su  Rim- 
ljani imali  pretore,  koji  su  tumačili  i  razvijali  zakon  u  pod- 
ručju gradjanskoga  prava ;  a  vodila  ih  je  ona  »misao«,  koja  se 
krila  u  grčkoj  retorici.  Ciceron,  glava  humaniteta  rimskoga, 
vojuje  u  govorima,  koji  se  tiču  gradjanskoga  prava,  za  »misao«, 
a  pobija  braniče  »rieči«.  Ciceronova  je  struja  na  kasnije  pravo 
silno  utjecala:  veliki  reformator  rimskoga  prava  Labejon  ide 
ovim  putem.  Zasluga  je  humaniteta,  što  je  misao  održala  po- 
bjedu nad  riečju. 

Humanitet  se  javlja  i  u  postupku  sa  spoljašnjim  naro- 
dima. Ovdje  se  država  javlja  kao  domovina.  Kakov  je  bio  pa- 
triotizam humanoga  družtva?  Vidimo  ga  u  govoru  Ciceronovu 
za  imperij  Pompejev,  u  tom  nam  govoru  pominje  Ciceron  slavu 
i  Čast  Rima,  ali  ne  nahodimo  rieči  protiv  neprijatelja,  dapače 
ne  saznajemo,  ni  kako  se  zove.  Patriotizam  humanoga  družtva 
ne  bijaše  zloban.  Rimski  humanitet  štovao  je  čovjeka,  jer  je 
Čovjek,  bio  ma  koje  narodnosti. 

Junačko  samoubistvo  Katona,  koji  nije  htio  preživjeti  pro- 
past svoga  idejala,  nije  humano.  Katon  pogibe  s  republikom 
poslije  pobjede  Cezarove,  Ciceron  ostade  živ:  to  su  dva  razna 
mišljenja,  junačko  i  humano. 

I  u  umnom  području  vidi  se  utjecaj  humaniteta,  koji  je 
inače  praktičan.  »Težnja  k  istini  jedna  je  od  prvih  potreba 
Čovječjih« ;  zato  je  mudrost  (sapientia)  jedna  od  četiriju  osnovnih 
kreposti  u  etici  starinskoga  humaniteta.  Ali  humanitet  ne  go- 
vori 0  praktičnoj  koristi  znanja,  on  dapače  osudjuje  utilitarizam, 
koji  je  kasnije  iztakao  Bacon,  na  ime  da  je  svrha  znanju  — 
korist.  »Nauka  poradi  nauke«  bijaše  načelo  humaniteta,  a  toga 
se  držao  i  preporod. 

Nauka  bijaše  tješiteljica  u  tuzi  i  brizi,  kako  je  izkusio 
Ciceron.  Uza  to  nahodimo  u  nauci  humanoga  družtva  univerza- 
lizam (skupni  smjer),  a  to  je  prirodna  posljedica  glavne  one 
ideje  humaniteta,  da  se  razvijaju  sve  sile,  kojima  je  priroda 
obdarila  čovjeka.  Išlo  se  za  tim,  da  se  razširi  duševno  obzorje. 
Lionardo  da  Vinci,  Voltaire  i  Goethe  pokazuju,  da  takov  uni- 
verzalizam može  biti  plodan.    Za   preporoda   bijaše  to  pravilo, 

od  prošloga  vieka  javljaju  se  specijalisti,  ljudi,  koji  obradjuju 
samo  odjelita  područja.  A  nije  li  tužba  na  »bankrot  nauke«  u 
svezi  s  time,  što  nema  univerzalizma,  ako  i  ne  toliko  u  samom 
znanju,  koliko  u  Ijubopitnosti  ? 

U  ostalom  ne  smijemo  zaboraviti,  da  za  rimskoga  huma- 
niteta  nije  bilo  ljudi,  koji  su  se  samo  knjigom  bavili.  Njih  su 
previše  zaokupljale  državne  službe,  premda  su  mnogi  uzdisali 
za  naukom  kao  za  oduškom.  Tolika  je  bila  u  njih  potreba,  da 
dobiju  u  duši  ravnotežu  teoretičnih  i  praktičnih  interesa.  Danas 
je  za  nas  filozof  —  profesor.  U  Rimu  su  ljudi  nauke  bili  prak- 
tični državnici.  Ovo  je  sjeme  palo  na  plodno  tlo  za  preporoda. 
Michelangelo  imade  nadpis  na  grobu:  »Umjetniku  i  gradjaninu«. 

Takov  nam  se  javlja  starinski  humanitet  u  opreci  s  he- 
rojizmom  (junačkim  smjerom).  Dok  je  herojizmu  naličje  —  fana- 
tizam (pomamnost),  humanitetu  je  —  filantropija  (čovjekolju- 
bivost).  Ne  ulazeći  u  ocjenu,  koje  je  gledište  bolje  ili  više,  iz- 
tičemo  samo,  da  je  humanitet  —  optimističan,  t.  j.  da  se 
nada  dobru. 

Ogledavši,  što  je  humanitet,  lako  ćemo  razumjeti  važnost 
Cicerona,  koji  je  njegov  zastavnik,  a  povjest  nam  je  obilato 
svjedoči. 

Sa  smrću  Ciceronovom  prestala  je  republika  rimska,  njegov 
je  idejal  živio  još  samo  u  srcu  najplemenitijih  Rimljana,  ali  u 
državnom  životu  nije  ga  više  bilo.  Ostali  su  ipak  Ciceronovi 
spisi;  sam  Ciceron  jamačno  nije  slutio,  kako  će  znameniti  biti 
u  povjesti  europske  kulture.  U  carsko  je  doba  ustao  Kvintilijan, 
učitelj  retorike,  da  uzkrsne  Ciceronov  slog,  premda  je  priznavao 
svu  veličinu  Seneki,  glavi  protivnoga  smjera.  Bila  je  tada  druga 
sekularna  (stogodišnja)  obljetnica  Ciceronova  rodjenja. 

Treća  sekularna  obljetnica  pade  u  doba,  kad  je  stubokom 
potresena  rimska  država  i  kad  misli  Renan,  da  je  konac  sta- 
rinskoga svieta.  Poganski  Rim  prelazi  ponajprije  u  kršćansku 
monarhiju,  da  se  do  skora  pretvori  u  latinsko-germansku  »Ro- 
maniju«  (kako  je  zove  Orozije).  Stoje  bio  Ciceron  kršćanstvu? 
Da  su  održali  pobjedu  žestoki  Tertulijan  i  njegov  istomišljenik 
Tacijan  na  Iztoku,  osudjujući    Cicerona,  a   ne  humani  Minucije 

i  Augustin,  Klement  Aleksandrinac  i  Bazilije,  bio  bi  kršćanski 
sviet  zabasao  u  stagnaciju  (mrtvilo),  u  kakovoj  je  danas  muha- 
medovska  kultura,  odkako  je  radikalna  stranka  uništila  perzi- 
jansko-arapsku  prosvjetu.  Iz  života  Jeronimova  znamo,  da  se 
nikako  nije  mogao  osloboditi  sladke  Sirene  —  Cicerona,  premda 
se  zarekao,  da  ga  ne  će  više  čitati ;  pa  su  s  toga  protivnici 
Jeronima  i  prekoravali.  Već  prvi  kršćanski  pisac  Minucije  u 
svojem  prekrasnom  djelcu  »Oktaviju«  pun  je  duha  Ciceronova. 
Ovaj  se  biser  kršćanske  književnosti  ne  može  razumjeti  bez 
Ciceronova  djela  »De  natura   deorum«   (0  prirodi  bogova). 

Je  li  taj  utjecaj  ostao  i  do  četvrte  sekularne  obljetnice? 
U  tom  stoljeću  —  izmedju  Komoda  i  Dioklecijana  —  propada 
rimska  književnost,  a  učestavaju  progoni  kršćana.  Pa  ipak  i 
sad  je  utjecaj  Ciceronov  silan,  kako  svjedoči  Laktancije,  koji 
u  svojem  djelu:  »De  opificio  Dei«  (0  djelu  Božjem)  nadove- 
zuje  0  Ciceronovu  nauku;  drugi  njegov  spis  »De  ira  Dei«  (0 
srčbi  Božjoj)  osnovan  je  na  drugoj  knjizi  Ciceronova  spisa  »De 
natura  deorum«  (0  prirodi  bogova).  Samostalniji  je  Laktancije 
u  djelu  »Divinae  institutiones«  (Božanske  uredbe),  premda  se 
V.  knjiga  drži  treće  knjige  Ciceronove  republike,  a  VI.  opet 
Ciceronova  spisa  »De  officiis«   (0  dužnostima). 

Kad  je  kršćanstvo  slavlje  slavilo,  onda  se  još  lakše  držalo 
Cicerona.  Ovdje  susrećemo  milanskoga  biskupa  Ambrozija,  koji 
djelo  »De  officiis  ministrorum«  (0  dužnostima  sluga  Božjih) 
udešava  sasvim  prema  Ciceronovoj  radnji  »0  dužnostima«.  Ovaj 
je  spis  Ambrozijev  u  zapadnoj  crkvi  viekovima  najvažnija  mo- 
ralka,  pa  se  odatle  vidi  utjecaj  Ciceronov  na   kršćanstvo. 

No  još  je  znatnije,  što  je  Ciceron  poganina  obratio  na 
kršćanstvo ;  taj  obraćenik  bijaše  ponos  katoličke  crkve  Augustin, 
kako  to  on  sam  priznaje.  Pročitavši  (za  nas  izgubljeni)  spis 
Ciceronov  »Hortenzij a«  prihvati  Augustin  kršćanstvo.  U  jednom 
od  svojih  listova  želi  Augustin,  da  bi  bar  Ciceronu  na  drugom 
svietu   bilo  prošteno,  što  je  bio  poganin. 

Ugledavši  se  na  Cicerona  i  Vergilija  kršćanski  su  pisci 
pisali  dobrom  prozom  i  liepim  stihom,  pa  je  to  potaklo  Simaha 
i  Makrobija  u  području  proze,  a  Klaudijana  u  pojeziji,  da  pri- 

svoje  ovu  slavu  poganima.  Nije  slučaj,  što  Makrobije  jedno 
djelo  posvećuje  kralju  pojezije  Vergiliju,  a  drugo  kralju  proze 
—  Ciceronu.  Bila  je  to  demonstracija  (izjava)  protiv  kršćan- 
skih pisaca. 

Kršćanstvo  se  povodi  za  Ciceronom  u  obliku,  prihvaća 
i  pozitivni  dio  njegove  filozofije  (u  području  moralke),  a  odbija 
duh,  jer  kršćanstvo  nije  moglo  dopuštati,  da  ima  trojaka  reli- 
gija, kako  bijaše  u  starini. 

Srednji  je  viek  stegao  slobodu  individualnosti  (osobnosti), 
koju  je  potakla  filozofija  Ciceronova;  tako  je  došlo  do  sukoba 
manje  svjetine  s  većom,  dok  nije  manja  popustila.  To  je  jezgra 
religioznih  trvenja  i  ratova  u  srednjem  vieku. 

Renaissanca  poštuje  crkvu,  njene  dogme  i  uredbe,  ali 
traži  nova  područja,  u  kojima  će  se  osobnost  razviti.  Indivi- 
dualizam (pojedinački  smjer)  je  pokretna  sila  renaissance,  kako 
je  Burckhardt  dokazao. 

S  toga  označuje  renaissancu  težnja,  da  se  ukloni  svietu, 
bolje  rekavši:  svjetini;  ovu  težnju  vidimo  u  Petrarke.  S  toga 
se  renaissanca  ne  klanja  staležkoj  i  narodnoj  sviesti ;  u  tom 
je  demokratična  i  kozmopolitiČna,  ali  negativna  i  različna  od 
pozitivnoga  demokratizma  i  crkvenoga  kozmopolitizma.  Petrarka 
je  vodja  humanista,  s  njime  se  započinje  svjetovnjačka  inteli- 
gencija nove  Europe.  A  Petrarku  vodi  Ciceron,  —  kako  to 
vidimo  iz  pisma,  koje  je  upravio  Petrarka  Ciceronu  na  drugi 
sviet.  Renaissanca  je  preporod  —  Ciceronov  u  prvom  redu,  a 
tek  onda  klasične  starine  u  obće.  Znamenito  je,  što  su  go- 
dine 1345.  nadjeni  u  Veroni  listovi  Ciceronovi,  koje  je  pisao 
Atiku,  bratu  Kvintu  i  Brutu.  Iz  njih  su  Petrarka  i  ostali  hu- 
manisti upoznali  i  osobu  Ciceronovu. 

Za  Petrarkom  se  povede  i  Boccaccio,  a  Ciceronu  ostade 
vjeran  i  naraštaj  iza  Boccaccia.  U  Brunijevu  dijalogu  »De  tribus 
vatibus«  (0  tri  pjesnika)  Niccoli  podiže  u  nebo  Cicerona,  a  ' 
obara  Petrarku,  Salutatija  pak  nazivlje  njegov  biograf  (vjeko- 
pisac)  upravo  majmunom  Ciceronovim.  Poggio  bi  dao  sva  blaga 
dogmatike  za  koji  nov  govor  Ciceronov.  Velika  se  svadja  po- 
rodila,   kad  je    Valla    izrekao,    da   je    vredniji    Kvintilijan    od 

Cicerona,  Poggio  je  silno  udarao  na  tu  »klevetu«,  u  ostalom 
je  Valla  kasnije  sam  odao  čast  Ciceronu,  kad  je  napisao  svoje 
»Elegantiae  linguae  Latinae«   (Elegancije  latinskoga  jezika). 

Utjecaj  Ciceronov  na  humaniste  vidi  se  u  formi,  Ciceron 
ih  je  naučio,  da  svojim  spisima  podaju  izraz  svoje  individu- 
alnosti (osobnosti).  Slabiji  je  utjecaj  bio  na  sadržaj,  jer  hu- 
manizam nije  bio  pozitivna  nauka.  Najjači  je  utjecaj  bio  na 
duh,  ovdje  je  Ciceron  vodja.  Danas  znamo,  da  su  Platon  i 
Aristotel  veći  filozofi  od  Cicerona,  ali  humanistima  i  renaissanci 
bijaše  Ciceron  nuždniji  i  vredniji.  Upravo  skeptični  dio  njegove 
filozofije  podavao  je  hrane  duhu  skepse  (sumnje),  s  pomoću 
koje  se  mogaše  sazdati  ponovna  zgrada  znanosti.  Tako  je 
opet  osobnosti  stečen  zalog  umnoga  napredka,  pravo  izbora.  U 
tom  su  mnogo  pomogli  listovi  Ciceronovi,  do  tada  poznavaše 
sviet  samo  neosobnu  listovnu  formu.  Kad  su  nadjeni  listovi 
Ciceronovi  Atiku,  a  pola  stoljeća  kasnije  Ciceronove  t.  zv. 
»epistulae  ad  familiares«  (poslanice  prijateljima),  uzeli  su  hu- 
manisti pisati  familiariter  (prijateljski),  kako  se  onda  govorilo. 
Najsjajnija  je  korespondencija  izmedju  Poggia  i  Niccolija.  Po- 
znavači  renaissance  drže  ove  listove  za  najvrednije  spomenike 
onoga  vremena. 

Za  renaissancom  dodje  reformacija,  pa  onda  proturefor- 
macija.  Težko  je  medju  Ciceronom  i  reformatorima  naći  za- 
jedničkih crta.  Pa  ipak  vidimo,  da  i  reformatori  ne  preziru 
našega  junaka.  Tko  poznaje  Lutherove  stolne  govore,  znade, 
kako  zanosno  govori  o  Ciceronu,  premda  prezire  »jadne  po- 
gane«. Luther  se  nada,  da  će  Ciceronu  gospodin  Bog  biti 
milostiv.  1  Zwingli  ga  je  pustio  u  raj,  iz  kojega  ga  je  pro- 
tjerao Calvin. 

U  ostalom  to  je  samo  još  večernje  rumenilo  renaissance, 
inače  Ciceron  ne  ugadjaše  reformaciji,  pa  nije  čudo,  što  je 
protestantska  Njemačka  Cicerona  svalila  u  blato.  Srodan  je 
pojav,  što  ni  Seneka  ni  Epiktet  ni  Marko  Aurelije  nisu  našli 
simpatija  u  Niemaca.  U  obće  etika  je  pastorče  njemačke  filozofije. 

Protureformacija  je  bila  naperena  i  protiv  renaissance  i 
protiv  reformacije,  uza  sve  to  i  ona  daje  odlično  mjesto  Ciceronu 

u  školi.  Sirenski  zvuk  obajavaše  znatnije  ljude,  te  je  poznato, 
da  je  neki  Isusovac  na  izpitu  zrelosti  jednomu  pitomcu  uzkliknuo : 
»Vi  ćete  još  u  Francuzkoj  izvjesiti  zastavu  dejizma  (umne  pri- 
poznaje  Boga)!«  Taj  pitomac  bijaše  Voltaire,  koji  sa  svojim 
izpitom  zrelosti  započe  treću  epohu  humaniteta,  epohu  »pro- 
svjete«, za  kojom  se  javi  revolucija  francuzka. 

Premda  je  »prosvjetu«  podpomogla  novija  englezka  filozo- 
fija i  prirodna  znanost,  opet  ne  valja  zaboraviti,  da  je  Voltaire 
istom  nakon  škole,  koju  su  onda  vodili  Isusovci,  upoznao  en- 
glezke  filozofe,  da  je  Ciceron  podao  najstariji  spomenik  dejizma 
u  djelima  »De  natura  deorum«  (0  prirodi  bogova)  i  »De  divi- 
natione«  (0  proricanju),  i  da  je  napokon  Voltaire  za  svega 
života  zanosno  štovao  Cicerona.  Voltaire  je  u  tragediji  svojoj 
»Rome  sauvee«  (Spašeni  Rim)  učinio  Cicerona  junakom,  a  Vol- 
taire je  genij  XVIII.  stoljeća. 

Doba  prosvjete  doduše  je  nastavak  renaissance,  ali  se  od 
nje  razlikuje  poimence  duhom  propagande  ;  »prosvjetitelji«  ne 
bježe  od  svjetine,  oni  je  traže.  No  svjetinu  je  već  osvojila  reli- 
gija, pa  tako  »prosvjeta«  zameće  s  njom  boj,  kakova  nije 
moglo  ni  biti  za  renaissance.  Ciceron  je  »prosvjetiteljima«  u  tom 
boju  pomagač.  Braniču  prirodne  moralke  bijaše  Ciceron  dobar 
drug.  U  Ciceronovu  spisu  »De  natura  deorum«  (0  prirodi  bo- 
gova) našao  je  Voltaire  rieč,  koje  nitko  prije  ne  opazi,  a  ta 
rieč  bijaše  —  tolerancija  (snošljivost).  Ciceronova  filozofija  bi- 
jaše prema  prekoprirodnim  pojavama  negativna,  a  to  prihvati 
»prosvjeta«,  te  osudi  sva  čudesa  povodeći  se  za  Ciceronovom 
naukom  o  proricanju  (»De  divinatione«). 

U  Ciceronovim  razpravama  nahodimo  filozofa,  u  listovima 
osobu,  a  u  govorima  govornika.  Kršćanstvo  je  vidjelo  samo 
filozofa  i  to  pozitivnoga ;  renaissanca  upoznade  Cicerona  i  kao 
osobu,  te  se  nauči  individualizmu,  a  »prosvjeta«  nadje  i  pri- 
znade  takodjer  negativni  dio  njegove  filozofije  —  racionalizam 
(umarstvo),  no  ujedno  upoznade  Cicerona  i  kao  državnika. 

Djelo  Montesquieu-evo  »Esprit  des  lois«  (Duh  zakona) 
silno  je  utjecalo  na  konstituciju  (ustav)  godine  1791.,  a  u 
samom  djelu  vidi  se  utjecaj  Ciceronove  razprave  »De  legibus« 

(0    zakonima).   Piscu   je    Ciceron    »jedan    od    najvećih    duhova 
sviju  vremena«. 

Mladji  predhodnik  revolucije  Mably,  kažu,  da  je  znao 
naizust  Ciceronova  filozofijska  djela,  silan  se  utjecaj  Ciceronov 
opaža  poimence  u  glavnom  djelu  njegovu,  u  »Pravima  i  duž- 
nostima gradjanskim«.  Ovdje  se  razgovaraju  Francuz  i  Englez, 
to  je  stara  prepirka  izmedju  Antigone  i  Kreonta  u  Sofoklovoj 
tragediji.  Dok  Groot  (Grotius),  Hobbes,  Pufendorf,  Wolf  govore 
u  prilog  Kreontu,  Mably  se  rješava  za  Antigonu,  Francuz  u 
tom  dijalogu,  udešenu  poput  Ciceronova  djela  »De  legibus«  (0 
zakonima),  tvrdi,  da  je  dužnost  gradjana  slušati  zakone,  a 
Englez  to  pobija.  Francuzu  se  Čini,  da  bi  dovelo  do  anarhije 
(bezvladja),  a  Englez  odvraća,  da  protivnikovo  mišljenje  do- 
vodi do  toga,  da  se  zlo  prizna  vječnim.  Došavši  kući  Francuz 
otvori  Cicerona  i  u  djelu  »De  legibus«  nadje  mjesto,  da  nema 
ništa  užasnije  ni  ludje  nego  držati  sve  odredbe  narodnih  skup- 
ština i  zakonodavnih  vlasti  pravednima.  To  Francuza  i  uvjeri, 
da  ima  samo  jedno  pravo,  a  to  se  nahodi  u  savjestnu  razboru. 
Ako  jedni  izmisle  zle  zakone,  zašto  bi  im  se  drugi  morali  za 
vazda  pokoravati?  Vidi  se  ovdje  ukrštaj  englezke  filozofije  i 
Ciceronova  humaniteta,  obiju  sila,  koje  su  spolja  utjecale  na 
»prosvjetu«. 

Kad  su  izumrli  »prosvjetitelji«,  nadodjoše  njihovi  učenici. 
Naraštaj  mislitelja  zamieni  pokoljenje  govornika,  koje  je  obrelo 
Cicerona  govornika.  To  nam  najbolje  pokazuje  njihov  prvak  — 
Mirabeau.  Njegovi  su  govori  puni  natucanja  o  Ciceronu,  dapače 
su  udešeni  po  kalupu  Ciceronovih  govora. 

Svi  ovi  ljudi  nastaviše  djelo  »prosvjete«,  s  govorničke 
tribune  (govornice)  zaori  se  poziv  svjetini,  a  to  se  dovrši 
s  biesnom  vikom  svjetine  na  dobročince,  koji  su  je  probudili. 
Obje  struje  izazvaše  revoluciju;  najprije  se  osobnost  obratila 
k  svjetini,  a  zatim  se  dade  svjetina  na  to,  da  uništi  osobnost. 
»Prosvjetitelji«  nisu  slutili,  da  će  biti  tako;  tek  jedan  bijaše 
medju  tadašnjim  velikim  ljudima  —  Rousseau,  koji  je  u  sebe 
sabrao  nagone  svjetine  i  prezirao  osobnost.  U  svojem  djelu 
»Contrat  social«   (Družtveni  ugovor),  kasnijem  evandjelju  revo- 

lucije,  on  je  podao  oblik  nauke  o  državi,  koja  progutava 
osobnost.  On  je  učinio  geslom  svoje  države  kasniji  bojni  krik 
jakobinski  »liberte  et  egalite«  (sloboda  i  jednakost),  ali  je  za- 
boravio pripisati,  da  će  jedna  ubiti  drugu.  Sloboda  i  jednakost, 
zahtjev  osobnosti  i  zahtjev  svjetine,  ne  mogahu  uporedo  obastati, 
pa  u  boju  medju  njima  održa  pobjedu  svjetina.  Zato  je  Ciceron 
i  bio  Rousseau-u  mrzak.  Kobni  dualizam  (dvojnost)  revolucije 
nahodi  se  u  klici  već  za  prosvjete. 

Kad  su  se  pojavili  Girondisti,  osjeti  se  nov  republikanski 
duh;  od  sada  se  poštuje  Ciceron  kao  državnik.  Za  njih  nema 
po\'jesti  od  Cezara  do  zadnjega  Ljudevita.  Od  rimskih  vremena 
sviet  je  prazan,  reČe  St.-Just.  Njima  su  junaci  stariji  Brut  i  Ci- 
ceron. Sve  rimsko  bijaše  moda,  »tako  su  činili  i  Rimljani«  obična 
je   fraza,    dapače    i    guillotinu   (rubilo)   proglasili   su   rimskom! 

Zatim  izlaze  na  površinu  Dantonisti.  Desmoulins,  prijatelj 
Dantonov,  bijaše  zanosan  štovatelj  Ciceronov,  te  mu  je  Ciceron 
u  prvoj  navalnoj  periodi  i  uzor. 

Osobito  mjesto  zaprema  Robespierre;  on  je  sliepo  mrzio 
na  sve,  koji  su  ga  potamnjivali.  Ova  ga  mržnja  dovede  u  krilo 
svjetini,  ali  je  on  ipak  želio  vladati  nad  njom.  Odatle  se  javlja  u 
njega  razkol :  ugadja  svjetini  mislima  iz  djela  »Contrat  social« 
(Dnižtveni  ugovor),  a  opet  proučava  Cicerona,  da  ne  izgubi  vlasti 
nad  svjetinom.  Ciceron  bijaše  njegov  govornički  uglednik. 
Francuzi  tek  u  revoluciji  nahode  otce  svoje  rječitosti.  Političke 
rječitosti  Francuzka  još  nije  imala.  Stariji  govornik  Bossuet  nije 
joj  mogao  {)omoći.  Protivnici  su  se  čak  rugali  Robespierre-u, 
što  je  i  previše  težio,  da  dostigne  govornika  rimske  republike. 

Francuzka  se  ne  tuži  na  utjecaj  Ciceronov;  inače  ne  bi 
zapremala  prvoga  mjesta  medju  naobraženim  narodima  u  pod- 
ručju rječitosti. 

U  Englezkoj  su  još  prije  našli  Cicerona,  Njemačka  je  u 
doba  francuzke  »prosvjete«  uzkrsavala  grčku  pojeziju,  a  za 
Cicerona  nije  imala  vremena,  pa  ga  još  i  danas  dosta  ne  cieni. 

Svrh  svega  toga  govori  su  Ciceronovi  u  Francuzkoj 
upoznali  ljude  sa  pravosudjem  rimske  republike,  a  to  je  po 
kulturnu   povjest   veoma    važno.    Sudovi    u   Francuzkoj    bijahu 

užasni,  sudački  stalež  nije  imao  nikakova  ugleda,  a  uzrok  je 
tomu  bio  u  uredbama  samim.  Nije  bilo  porotnika,  sud  bijaše 
tajan,  dopuštala  su  se  mučila,  branitelj  nije  smio  ni  blizu. 

Govornici  revolucije  poznavali  su  Cicerona,  pa  je  lako 
zamisliti  njihovo  osjećanje,  kad  su  u  doba  inkvizitorskih  (muči- 
teljskih)  sudova  Čitali  ponosne  i  slobodoumne  pozive  staroga 
govornika.  Nije  Čudo,  što  je  prvom  žrtvom  revolucije  pala  ba- 
stilla  i  što  je  uvedena  porota  (prva  na  kopnu)  po  uzoru  onoga, 
što  Čitamo  u  Cicerona. 

Genij  i  savjest  XVIII.  stoljeća,  Voltaire,  potakao  je  i 
ovdje  reformu,  kad  se  razpravljala  zgoda  Calasova.  U  njoj 
su  se  pokazale  sve  nepravde  sudbene  inkvizicije.  Voltaire  je 
napisao  slavno  djelo  »Traite  sur  la  tolerance«  (Razprava  o 
snošljivosti),  pa  je  to  njegovo  najljepše  djelo.  Ovdje  pobija 
ovu  nedostojnu  uredbu,  koja  je  Rimljanima  bila  nepoznata. 
Ciceron  je  pomogao,  da  je  uvedena  porota,  a  to  je  blagodat 
velika,  kad  pomislimo,  da  su  se  ljudi  prije  molili  Bogu,  da  ih 
očuva  od  kuge,  ognja,  glada,  rata  i  —  suda. 

Takova  je  zasluga  Ciceronova,  ili  da  pravije  kažemo, 
starinskoga  humaniteta.  Uz  Cicerona  utjecao  je  silno  na  kasnije 
viekove  i  Vergilije;  do  sada  je  Comparetti  u  svojoj  knjizi 
»Vergilije  u  srednjem  vieku«  pokazao  golemi  utjecaj  njegov 
na  srednji  viek,  poimence  na  Dantea.  Ali  se  tragovi  Vergilijevi 
nahode  još  i  mnogo  kasnije.  Povjest  književnosti  sviju  europskih 
naroda,  pa  i  hrvatskoga,  pokazuje  svietle  tragove  genija  Ver- 
gilijeva.  Do  danas  još  ovo  područje  nije  sasvim  izpitano,  ali 
kad  se  izuČi,  vidjet  će  se  i  opet,  kako  je  važna  rimska  kultura 
u  povjesti  čovječanstva.  U  ostalom  se  njezina  važnost  najbolje 
razabira  u  našem  pravu,  koje  je  osnovano  na  rimskom,  pa 
doklegod  je  zakonom'  utvrdjeno  osobno  vlastničtvo,  možemo 
reći,  da  se  nahodimo  još  uviek  u  području  rimske  kulture. 
Istom  kad  bi  mogao  pobiediti  komunizam  (zajedničko  vlast- 
ničtvo), otvorila  bi  se  vrata  periodi  posve  nove  kulture,  bitno 
različne  od  starinske. 

Alberti  Antonio  156. 

Alberti  Leon  Battista  7.  31.  l8l  d. 

2l5. 
Anije  55. 

Aretino  Karlo  63.  64.  65. 
Aretino  Lionardo  63.  83.  86. 
Aretino  Pietro  10  d.   14.  265  d. 
Ariosto    15.    21.    31.   87.    88.  101. 

230  cl. 
Arsillo  98.  256. 

Bandello  26.  27.  31- 

Barbaro  89.  246. 

Barzizza  Gasparino  199. 

Barzizza  Guiniforte  199. 

Basinio  74.  214. 

Beccadelli  (Panormita)  18.  72.  240. 

Belcari  34. 

Bembo  26.  42.  76.  77.   83.  86.  88. 

89.  91.  97.  218.  254- 
Berni  15.  262. 
Bessarion  56.  770  d. 
Bibbiena  14.  253  d. 
Biondo  53-  75.  84.  89.  185  d. 
Bisticci  Vespasiano  18.  216. 
Boccaccio    9,    13.    16.    17.    20.  21. 


33.    36.    53.  55.  58.  62.  85.  88. 

91.  755^. 
Bojardo   15.  16.  21.  31.  226  d. 
Bruni  59.  75.  79-  165  d .  278. 
Burkhard  195. 

Calcagnini  224  d, 

Campan  v.  Kampan. 

Caracciolo  18. 

Cardano  18. 

Časa  25. 

Castiglione  28.  42.  217  d. 

Cavalcanti  18. 

Cellini  18.  266. 

Colonna  Vittorija  27.  30.  258  d. 

Conti  75. 

Corio   18.  84. 

Cornaro  19.  83. 

Corycije  257. 

Dante  9.    13.    16.    18.   19.  21.  2^. 
25.  33.  36.  51.61.  63.  88.  110  d. 
Decembrio  18.  200. 

Eneja  Silvije  v.  Piccolomini. 

Fopis  preporodnih  pisaca. 


Facio  72.  83.  84. 

Ficino  70.  ^72(i. 

Filelfo  56.  65.  77.  79.  81    2016. 

Firenzuola  27. 

Flaminije  257. 

Folengo  17.  99.  203  d. 

Folieta  83. 

Fortunio  (Sriča)  218. 

Giovio   10.   18.  71.  78.  82.  84.  86. 

89.  256  d. 
Giustiniani  Bernarde  246. 
Giustiniani  Leonardo  246. 
Grčki  naučnjaci  58. 
Guarini  21. 

Guarino  56.  67  d.  79.  80.  204. 
Guicciardini  18.  40.  86. 
Gyraldo   101.   102.  225  d. 

Hadrijan  Cornetski  93. 

Infessura  84. 

Jovije  V.  Giovio. 

Kampan  (Campanus)  97.  190  d. 

Landini  157. 

Landino   175  d. 

Latini  19.  WS  d. 

Leon  X.  93.  250  d. 

Let  Pomponije  87.  90.  103  d.  196. 

Losehi  199. 

Machiavelli  9.    10.   I4.    18.  19,  26. 

86.  94.  263  d. 
Malpaghini  l56. 
Mannetti    59.    63. 

81.   162.  164. 
Mantovano  21.  92 
Manucije  59.  88.  247  d 
Marsiglio   155  d. 
Marsuppini  75.  165. 
Masuccio  244. 


69.  72.  75.  79. 
101.  203. 


Medici    Lorenzo    21.    28.   38.    70. 

205  d. 
Michelangelo  250.   259. 
Molza  96. 
Mussato  8.  63.  106  d. 

Navagero  95.  96.  247. 
Neri  di  Lippo  157. 
Niccoli  56.  68.  164.  279. 

Palingenije  94. 

Palladio  257. 

Palmieri  63.  85. 

Paniciat  222. 

Panonije  68. 

Panormita  v.  Beccadelli. 

Perotto  56. 

Petrarka   9.    13.    16.    18.    33.    36. 

51.    55.    58.  62.  63.  76.  81.  83. 

85.  88.  90.  91.  116  d.  278. 
Piccolomini  (Eneja  Silvije)  13.  18. 

21.  71.  78.  79.  186  d. 
Pico  Mirandola  47.  70.  211  d. 
Pilato  55. 
Platina  v.  Sacchi. 
Pleton  169  d. 
Poggio  52.  56.  58.  75.  77.  83.  86. 

88.  99.  167  d.  278.  279. 
Poliziano  22.  77.  89.  208  d. 
Pomponazzo  255. 
Pontano  19.  lOO.  105.  241. 
Porcellio  74.  214. 
Pulci  15.  16,  21.  22.  209 d. 

Rho  199. 
Rucellai  258. 

Sabellico  36.  83.  84.  86. 

Sacchetti  21.  157. 

Sacchi    (Platina)    18.    83.   84.   89.      ' 

105.  192. 
Sadoleto  76.  105.  254  d. 
Salutato  154  d    278. 

Sannazaro  9.    21.    26.    92.   95.   96. 
i      242  d. 
Sanudo  84. 
Savonarola  36.  212. 
Senarega  83. 
SerneUi  157. 
Strada  63.  160, 
Strozzi  Ercole  93.  224 
Strozzi  Tito  223  d. 

Tasso  17.  21. 
Tortello  i8od. 
Traversari  165. 
Trebanio  74.  214. 
Trissino  14.   16.  257  d. 

Uberti  52.  160. 
Urceo  204. 
Uzzano  94. 


Valeriano  71.  102.  256. 

Valla  72.  75-  81.  182  d.  278.  279. 

Valori  18. 

Varchi  18.  86. 

Vašari  18.   89. 

Vegio  91.  184  d. 

Vergerije  68. 

Vespasiano  v.  Bisticci. 

Vettori   18. 

Vida  92. 

Villani  Filip  17.  159. 

Villani  Ivan  51.  83.  I58d. 

Villani  Matej   159. 

Vittorino  65  d.  202. 

Volterra  18.  195. 

Ženo  246. 

